
II.    Underorden  Blødfinnefisk 
(Malacopterygii)  *). 

Over-  og  Mellemkæbebenene  er  ikke  sammen- 
voksede (hos  Makrelgedderne  er  de  dog  mer  eller 
mindre  sammenvoksede).  Gællerne  er  kamformede. 
Alle  Straaler  i  Ryg-  og  Gatfinne  er  bløde  og  led- 
dede  (hos  Langhalerne  er  der  dog  Pigstraaler  foran 
i  Ryg-  og  Gatfinne,  medens  Aalekvabben  har  Pig- 
straaler længere  tilbage  i  Rygfinnen,  og  hos  Karpe- 
slægten er  der  benhaarde,  pigstraalelignende  Blød- 
straaler  foran  i  Ryg-  og  Gatfinne).  For  Bugfinnernes 
Fæste  gives  ingen  fast  Regel;  Bugfinnerne  kan 
helt  mangle.  Svømmeblæren  kan  have  Luftgang 
eller  mangle  en  saadan,  og  Svømmeblæren  kan 
mangle  helt. 

Blødfinnefiskene  har  en  mere  oprindelig  Bygning  end 
Pigfinnefiskene.  De  forekommer  baade  i  fersk  og  i  salt 
Vand,  men  i  Sammenligning  med  Pigfinnefiskene  har  de 
forholdsvis  mange  Arter  i  Ferskvand  og  i  de  koldere 
Have,  forholdsvis  faa  Arter  i  de  varme  Have.  Til  vor 
Fauna  maa  regnes  femogfirsindstyve  Arter,  men  desuden  er 
syv  Arter  taget  i  Farvandenes  svenske  Del  eller  kan  af 
andre  Grunde  ventes  at  ville  forekomme  hos  os;  tillige 
kendes  otte  Bastarder.  Underordenen  deles  i  to  Grupper. 

*)  Underorden  Pigfinnefisk  (Acanthopterygii),  se  Del  I,  Side  43. 
C.  V.  Otterstrøm:  Fisk  II.  1 

Oversigt  over  Grupperne. 

Svømmeblæren  har  ingen  Luftgang.  Bugfinnerne 
er  som  Regel  hals-  eller  bryststillede  (af  dan- 
ske herhen  hørende  Fisk  har  kun  Hornfisk 
og  Makrelgedde  bugstillede  Bugfinner),  eller 
de  mangler  1.  Anacanthini. 

Svømmeblæren    har    Luftgang.    Bugfinnerne    er 

bugstillede  eller  mangler 2.  Physostomi. 

I.    Blødfinnefisk  uden  Luftgang 
(Anacanthini). 

Svømmeblære  er  som  Regel  til  Stede;  den 
mangler  altid  Luftgang.  Bugfinner  kan  mangle; 
rindes  de,  er  de  fæstet  under  eller  foran  Bryst- 
finnerne (bryst-  eller  halsstillede)  eller  undertiden 
længere  tilbage  (bugstillede). 

Hertil  hører  hovedsagelig  Saltvandsfisk  og  deriblandt 
adskillige  af  de  for  Fiskeriet  mest  betydende.  Syv  Fami- 
lier er  repræsenterede  i  vor  Fauna. 

Oversigt  over  Familierne. 

1.  Bugfinnerne  er  bugstillede.    De  nedre  Svælgben 

er  sammensmeltede 

7.  Makrelgeddefamilien  (Scombresocidæ). 
Bugfinnerne  mangler  eller  er  fæstet  under  eller 
foran   Brystfinnerne.    De   nedre   Svælgben  er 
ikke  sammensmeltede 2. 

2.  Begge  Øjne  paa  samme  Side  af  Hovedet 

6.  Flynderfamilien  (Pleuronectidæ). 
Et  Øje  paa  hver  Side  af  Hovedet 3. 

3.  Gællehudene    er    sammenvoksede    med    Gælle- 

broen, og  der  er  stor  Afstand  mellem  de  smaa 
Gællespalter.      Halefinnen    gaar    i    eet    med 

Ryg-  og  Gatfinne 

1.  Aalekvabbe familien  (Zoarcidæ). 
Gællehudene     er    ikke     sammenvoksede     med 
Gællebroen;  de  er  enten  sammenvoksede  med 
hinanden  eller  adskilte  ved  et  lille  Mellemrum     4. 

4.  Halefinnen    gaar    i    Reglen   i   eet   med   Ryg-   og 

Gatfinne  (Halespidsen  ofte  afbrækket) 6. 

Halefinnen  er  som  Regel  tydelig  afsat 5 


5.  Bugfinner  mangler.     Kæbetænder  mangler 

3.  Tobis  familien  (Ammody  tidæ) 

Bugfinner  til  Stede.     Kæbetænder  findes 

2.  Torskefamilien  (Gadidæ). 

6.  Bugfinner  mangler  eller  er  rudimentære 

4.  Ophidiidæ. 

Bugfinnerne  er  veludviklede 

5.  Langhalefamilien  (Macruridæ). 

1.   Aalekvabbefamilien  (Zoarcidæ). 

Legemet  er  langstrakt,  kvabbe-  eller  aaleformet. 
Gattet  ligger  et  godt  Stykke  bag  Hovedet.  Dette 
er  temmelig  stort.  Skægtraade  kan  findes  paa  Under- 
kæben, men  ikke  paa  Overkæben.  Kegleformede 
Tænder  findes  paa  Mellemkæbeben  og  Underkæbe 
og  hyppig  paa  Plovskærben  og  Ganeben.  Over- 
kæbebenet er  tandløst.  Gællespalterne  er  temmelig 
smaa.  Gællehudene  er  sammenvoksede  med  Gælle- 
broen og  danner  ikke  nogen  fælles,  fri  Kant,  men 
er  langt  adskilte.  Fire  Par  Gæller.  Een  Rygfinne  og 
een  Gatfinne,  der  begge  løber  i  eet  med  Halefinnen. 
Bugfinnerne  er  meget  smaa  og  fæstede  under  Hal- 
sen. Kroppen  er  nøgen  eller  dækket  af  smaa,  i 
Huden  skjulte,  tynde  og  glatte  Skæl.  Sidelinie  fin- 
des og  er  ofte  dobbelt,  men  hyppig  er  den  utydelig. 
Bigæller  er  til  Stede.  Svømmeblære  mangler.  Blind- 
tarme   er   rudimentære    eller  mangler. 

Havfisk  fra  kolde  eller  tempererede  Have.  De  hen- 
føres til  to  Underfamilier,  af  hvilke  den  ene  (Zoarcinæ) 
viser  nært  Slægtskab  med  Slimfiskefamilien  (Blenniidæ) 
blandt  Pigfinnefiskene. 

Oversigt  over  Underfamilierne. 

Rygfinnen  har  bagtil  en  Udskæring,  hvor  Straa- 

lerne  er  korte  Pigstraaler 1.  Zoarcinæ. 

Rygfinnens  Straaler  er  alle  Blødstraaler,  og  Fin- 
nen har  ingen   Udskæring  bagtil...    2.  Lycodinæ. 

1.  Underfamilien  Aalekvabber  (Zoarcinæ). 

Den  Bræmme,  der  dannes  af  de  uparrede  Fin- 
ner, har  bagtil  paa  Ryggen  en  Udskæring,  hvor 
Straalerne  er  korte  Pigstraaler,  medens  alle  de 
øvrige  Finnestraaler  er  Blødstraaler.  Skægtraad 
mangler. 

Kun  een  Slægt  hører  herhen. 

1.    Aalekvabbeslægten  (Zodrces  Cuvier) 

Legemet  er  kvabbeformet  med  middelstort, 
nedentil  fladt  Hoved  med  bred,  afrundet  Snude  og 
med     en     fortil    trind,    bagtil    sammentrykt    Krop. 

Fig.   1.     Aalekvabbe.     (Efter  Zoologia  danica). 

Læberne  er  tykke  og  bevægelige.  Plovskærben 
og  Ganeben  tandløse.  Seks  Gællehudstraaler.  Tre 
til  fire  Bugfinnestraaler.  Skæl  findes.  Blindtarme 
mangler  eller  er  rudimentære. 

Foruden  nedennævnte  Art  kendes  kun  en,  der  lever 
ved  den  nordamerikanske  Atlanterhavskyst. 

1.    Aalekvabbe  (Zoårces  viviparus  Linné). 
(Enchelyopus  viviparus,  Blénnius  viviparus). 

Huden  er  slimet.  Kun  den  forreste  Del  af  Sidelinien 
er  tydelig.  Farven  er  grøngul  eller  gulbrun  paa  Ryg  og 
Sider,  med  mørkebrune,  nedadtil  oftest  kløvede  Tværbaand 
over  Rygfinne  og  Ryg,  som  staar  lige  for  eller  afvekslende 


med  lignende  Tværbaaand  paa  Kropsidernes  nedre  Del; 
Undersiden  er  gullig.  Kønstap  findes  hos  begge  Køn, 
men  er  størst  hos  Hannen. 

R  72-80  +  6—10  (Pigstraaler)  +  16—21 ;  G  80—88;  Br 
18—19;  Bu  3;  Ho. 

Aalekvabben  kan  blive  femogfyrretyve  Centimeter  lang, 
men  i  Reglen  bliver  den  ikke  over  tredive.  Den  findes 
ved  Europas  Kyster,  fra  Murmankysten  og  det  hvide  Hav 
til  Gibraltar  og  forekommer  helt  inde  i  Østersøens  Bund. 
Hos  os  er  den  meget  almindelig  i  alle  Fjorde  og  langs 
alle  Kyster  i  Bændeltangsomraadet,  hvor  den  lever  som 
Standfisk  spredt  ved  Bunden.  Dens  Føde  bestaar  af  mindre 
Dyr  som  Orme,  Snegle  og  Krebsdyr.  Hannerne  er  mindre 
talrige  end  Hunnerne;  de  er  gennemsnitlig  mindre,  men 
synes  at  kunne  opnaa  samme  Størrelse  som  disse.  Efter 
Parringen,  der  sker  om  Sommeren  eller  først  paa  Efter- 
aaret,  gaar  Hunnen  drægtig,  indtil  den  omkring  ved  Nyt- 
aarstid  føder  c.  30— c.  400  Unger.  Disse  er  ved  Fødslen  3.5  — 5.7 
cm  lange  og  ligner  straks  de  voksne  samt  er  i  Stand  til  at 
svømme  og  tage  Næring  til  sig.  Efter  Maalinger  af  Aale- 
kvabber  fra  Holbæk  Fjord  (Juli  1890)  foregaar  Væksten  der 
saaledes:  0-Gr.  c.  7—12  cm;  I-Gr.  c.  15-20  cm;  II -Gr.  c. 
22 — 35  cm.  I  sit  andet  Aar  er  Aalekvabben  forplantningsdyg- 
tig og  i  sit  tredje  udvoksen.  Aalekvabben  foragtedes  tidligere 
af  Fiskerne  som  unyttig  og  bortkastedes  til  Trods  for,  at 
den  i  Virkeligheden  slet  ikke  er  saa  daarlig  som  Føde- 
middel; men  dens  Knogler  er  grønne,  hvilket  særlig  træ- 
der frem,  naar  de  koges,  og  det  afskrækker  mærkelig 
nok  mange  fra  at  spise  Fisken.  I  de  senere  Aar  eks- 
porteres der  dog  en  Del  Aalekvabber,  og  en  Del  af  de 
større  finder  Anvendelse  her  hjemme,  særlig  til  Røgning; 
større  Betydning  har  dog  Forbruget  til  Foder  for  Dambrugs- 
ørred,  idet  Aalekvabben  er  særlig  yndet  hertil.  Den  fan- 
ges i  stor  Mængde  særlig  fra  Drivkvaserne,  naar  de  i  Som- 
mertiden slæber  med  Aaledrivvaad  gennem  Bændeltangen. 
Til  levende  Agn  paa  Aalekroge  anvendes  en  Mængde  smaa 
Aalekvabber,  medens  de  større  skæres  i  Stykker  til  Agn 
paa  Aale-  og  Torskekroge. 

2.   Underfamilien  Aalebrosmer  (Lycodinæ). 

Tænder  paa  Mellemkæbeben  og  Underkæbe  samt 

ofte  tillige  paa  Plovskærben  og  Ganeben.     Skæg- 

traad    kan    findes    paa    Underkæben.     Alle    Finne- 

straalerne  er  bløde  og  leddede.  De  uparrede  Finner 

gaar  uden  Afbrydelse  over  i  hinanden;  Rygfinnen 
har  intet  nedsænket  Parti.  Bugfinnerne  bestaar  kun 
af  faa  og  korte  Straaler.  Skællene  er  smaa,  runde 
og  sidder  ikke  taglagt;  de  kan  undertiden  helt 
mangle.  Sidelinien  løber  paa  Bugen,  paa  Siden  eller 
er  dobbelt;  ofte  er  den  mindre  tydelig.  Blindtar- 
mene er  rudimentære  (to)  eller  mangler. 

Aalebrosmerne  er  Bundfisk,  oftest  fra  betydelige 
Dybder;  det  er  alle  Havfisk,  særlig  fra  de  kolde  Have 
saavel  paa  den  nordlige  som  paa  den  sydlige  Halvkugle. 
De  synes  at  være  meget  sejglivede;  i  hvert  Fald  kommer 
de  levende  op  i  Fangstredskaberne  fra  flere  Hundrede 
Meters  Dybde.  Deres  Føde  bestaar  overvejende  af  Krebs- 
dyr, men  ogsaa  af  Blæksprutter,  Pighude,  Orme  og  Fisk. 
Æggene  er  faatallige  (højst  godt  Tusinde),  men  store  (ind- 
til syv  Millimeter  i  Tværmaal)  og  er  uden  Tvivl  altid 
Bundæg.  Ungerne  forlader  sikkert  heller  ikke  Bunden. 
Aalebrosmernes  Arter  er  for  en  Del  meget  vanskelige 
at  bestemme,  men  de  to,  der  forekommer  hos  os,  frem- 
byder dog  saa  store  Forskelligheder,  at  de  regnes  til  hver 
sin  Slægt.  Aalebrosmerne  har  ingen  økonomisk  Betydning. 

Oversigt  over  Slægterne. 

Legemet  er   kvabbeformet;   Højden  over  Gattet 

gaar  c.  7— 121/*.'  Gang  op  i  Totallængden.  1.  Lycodes. 

Legemet  er  aaleformet;  Højden  over  Gattet  gaar 

c.  16    30  Gange  op  i  Totallængden.  2.  Lycénchelys. 

1.  Slægten  Lycodes  Reinhardt. 
Legemet  er  kvabbeformet.  Underkæben  mang- 
ler Skægtraade.  Højden  over  Gattet  gaar  7 — 12^2 
Gang  op  i  Totallængden.  Tænder  findes  paa  Mel- 
lemkæbeben, Plovskærben,  Ganeben  og  Underkæbe. 
Seks  Gællehudstraaler.  Skæl  kan  findes  eller  mang- 
ler.   Sidelinien    løber   paa   Bugen   eller  paa  Sidens 


Midte,    eller    der    findes    to    Sidelinier  --  een   paa 
hvert  Sted. 

Kun  een  Art  hos  os. 

1.  Lycodes  våhlii  Reinhardt. 
(Lycodes  gråcilis  Sars). 
Halen  er  betydelig  længere  end  Hoved  og  Krop  til- 
sammen. Højden  over  Gattet  beløber  sig  almindeligvis 
til  8— 11  °/u  af  Totallængden.  Krop  og  Hale  saavel  som 
Roden  af  de  uparrede  Finner  er  hos  de  voksne  helt  klædt 
med  Skæl.  Sidelinien  er  enkelt  og  løber  paa  Bugen.  To 
Blindtarme.  De  unge  Fisk  har  otte— ti  mørke,  brede  Tvær- 
baand;  disse  Baand  forsvinder  hos  de  voksne,  eller  de  ud- 


Fig.  2.     Lycodes  våhlii.  (Efter  Ad.  S.  Jensen). 

viskes  til  Pletter  eller  ringagtige  Striber;  fortil  i  Rygfin- 
nen er  der  næsten  altid  en  sortebrun  Plet,  ofte  efterfulgt 
af  een  eller  to  mørke  Pletter.  Kønsforskel  viser  sig  bl.  a. 
i,  at  Hannens  Hoved  er  længere  (19,6— 23,8°/o  af  Total- 
længden) end  Hunnens  (18,8 — 21,4  °/0  af  Totallængden),  og 
tillige  i,  at  det  er  bredere  over  Kinderne. 

R  95—117;  G  84-98;  Br  17-20;  Bu  5;  H  0. 

Arten  optræder  med  forskellige  Racemærker,  saaledes 
at  de  hos  os  levende  Individer  tilhører  Racen  gråcilis, 
der  er  forholdsvis  lille,  har  forholdsvis  faa  Hvirvler  (98 — 
100)  og  Finnestraaler  (R  95-97;  G  84— 86;  Br  17— 19). 

Lycodes  våhlii  kan  blive  godt  fem  Decimeter  lang, 
men  Racen  gråcilis  bliver  hos  os  knap  to,  om  den 
end  ved  Øst-Finmarken  er  taget  en  Del  større  (268  mm). 
Arten  forekommer  ved  det  sydlige  Vest-Grønland,  Island 
og  Norge  samt  i  Skagerak  og  Kattegat;  Racen  gråcilis 
lever  kun  ved  Skandinavien.  Dybder  mellem  65  og  360 
Meter  er  dens  Hjem.  I  Skagerak  falder  dens  Legetid  fra 
Juli  til  Oktober;  her  gyder  hver  Hun  kun  henimod  et 
halvt  Hundrede  Æg;  disses  Tværmaal  er  c.  4.5  mm. 

2.  Slægten  Lycénchelys  Gill. 

Legemet  er  aaleformet.  Højden  over  Gattet  inde- 
holdes c.  16 — 24  Gange  i  Totallængden.  Ingen  Skæg- 
traade  paa  Underkæben.  Tænder  paa  Mellemkæbe- 
ben, Plovskærben,  Ganeben  og  Underkæbe.  Seks 
Gællehudstraaler.  Skæl  findes.  Sidelinien  løber  paa 
Bugen  eller  paa  Sidens  Midte,  eller  Sidelinien  er 
dobbelt  med  en  Gren  paa  hvert  af  Stederne. 

Af  de  syv  kendte  Arter  træffes  een  hos  os. 

1.  Lycénchelys  sårsii  Collett. 
(Lycodes  sårsii  Collett). 
Højden  over  Gattet  er  hos  de  voksne  sædvanlig  5,2— 
5,9  °/o  af  Totallængden.    Sideliniesystemet  har  syv  Gruber 


Fig.  3.     Lycénchelys  sårsii.  (Efter  Collett). 

i  en  Række  hen  under  Øjet  og  syv  i  en  Række  paa  Un- 
derkæben. Afstanden  fra  Snudespidsen  til  Rygfinnens  For- 
kant er  mindst  21  °/o  af  Totallængden.  Krop,  Hale  og 
Roden  af  de  uparrede  Finner  er  skælklædt.  Sidelinien  er 
enkelt  og  løber  paa  Bugen;  den  er  utydelig.  Blindtarmene 
er  rudimentære.  De  unge  Fisk  er  ensartet  graabrune  paa 
Ryggen,  gulhvide  paa  Undersiden;  større  Individer  har 
uregelmæssige  brune  eller  sorte  Pletter,  og  de  gamle  Fisk 
har  utydelige  Skygger  paa  Siderne,  men  er  ellers  ensfarvet 
gulbrune.  Han  og  Hun  er  omtrent  ens  i  det  ydre. 
R  c.  123;  G  c.  117;  Br  15—16;  Bu  ?;  H  0. 

Lycénchelys  sårsii  kendes  ikke  over  godt  atten  Centi- 
meter lang.  Den  forekommer  ved  det  vestlige  og  sydlige 
Norge  samt  i  Skagerak  paa  Dybder  mellem  halvandet  og 
henimod  seks.1  Hundrede  Meter.  Det  synes  rimeligt,  at 
den  leger  om  Vinteren. 


2.  Torskefamilien  (Gadidæ). 

Formen  er  mere  eller  mindre  langstrakt  og 
bagtil  sammentrykt.  Mellemkæbeben  og  Under- 
kæbeben tandbærende;  Overkæbebenet  tandløst. 
Gællespalterne  er  store,  og  Gællehudene  er  i  Reg- 
len ikke  sammenvoksede  med  Gællebroen,  men  er 
derimod  forenede  med  hinanden  og  danner  en  fælles 
fri  Kant.  Een,  to  eller  tre  Rygfinner,  som  indtager 
næsten  hele  Ryggens  Længde,  medens  største  Delen 
af  Halens  Underkant  optages  af  een  eller  to  Gat- 
finner. Halefinnen  er  i  Reglen  adskilt  fra  de  andre 
uparrede  Finner.  Bugfinnerne  er  fæstede  længere 
fremme  end  Brystfinnerne,  paa  Struben,  og  inde- 
holder oftest  flere  Straaler;  i  de  Tilfælde,  hvor  der 
kun  er  een  Straale,  er  Rygfinnen  altid  dobbelt.  Alle 
Finnestraaler  er  leddede.  Kroppen  er  hyppigst  dæk- 
ket af  smaa,  glatte  Skæl.  Bigæller  mangler  eller 
er  kirtelformede.  I  Reglen  er  Svømmeblæren  vel- 
udviklet. Blindtarmene  er  talrige;  en  sjælden  Gang 
mangler  de  dog.  Ingen  ydre  Kønsforskelle,  naar 
undtages,  at  Hunnerne  i  Legetiden  kan  være  ud- 
spilede af  Rognen. 

Hovedsagelig  Fisk  fra  kolde  og  tempererede  Have, 
men  nogle  lever  i  varme  Have,  og  enkelte  holder  til  i 
fersk  eller  brak  Vand.  Flere  af  Arterne  optræder  i  store 
Masser  og  er  Genstand  for  vigtigt  Fiskeri.  I  alt  omkring 
femogtredive  Slægter  med  halvfemsindstyve  Arter,  hvoraf 
vi  har  ni  Slægter  med  nitten  eller  tyve  Arter. 

Oversigt  over  Slægterne. 

1.    Tre  Rygfinner  og  to  Gatfinner 2. 

Een  eller  to  Rygfinner  og  een  Gatfinne 3. 

2.  Ingen  dybe  Gruber  mellem  Øjnene 

1.  Torskeslægten  (Gådus). 

Syv  dybe  Gruber  mellem  Øjnene 

2.  Sølvtorskslægten  (Gadiculus). 

3.  Een  Rygfinne....   9.  Brosmeslægten  (Brosmius). 
To  Rygfinner 4. 

4.  Første  Rygfinne  rudimentær 5. 

Første  Rygfinne  veludviklet    6. 

5.  Baade  Snude  og  Hage  bærer  Skægtraade  , 

7.  Havkvabbeslægten  (Onos). 
Snuden  uden  Skægtraade,  men  Hagen  med  een. 

8.  Velsslægten  (Råniceps). 

6.  Bugfinnerne  er  lange,  traadformede,   togrenede, 

med  to— tre  Straaler 

6.  Skælbrosmeslægten  (Phycis). 
Bugfinnerne   er   normalt   byggede,  med    seks— 
syv  Straaler 7. 

7.  Hagen  bærer  en  Skægtraad 8. 

Hagen  uden  Skægtraad.  Temmelig  store  Tænder. 

3.  Kulmuleslægten  (Merlucius). 

8.  Tænderne  er  temmelig  grove,  og  en  Del  af  Un- 

derkæbens og  Plovskærbenets  er  Hugtænder. 

4.  Langeslægten  (Molva). 

Tænderne  er  smaa  og  karteagtige 

5.  Ferskvandskvabbeslægten  (Lota). 


1.    Torskeslægten  (Gådus  Artedi). 

Formen  er  middellangstrakt,  mer  eller  mindre 
sammentrykt  og  bagtil  afsmalnende.  Munden  er 
middelstor  eller  stor,  væbnet  med  karteagtige  eller 
næsten  i  en  enkelt  Række  siddende,  spidse  Tænder 
paa  Mellemkæbeben,  Underkæbe  og  Plovskærben, 
medens  Overkæbeben  og  Ganeben  er  tandløse. 
Seks — syv  Gællehudstraaler.  Tre  adskilte  Rygfinner, 
to  Gatfinner,  fri  Halefinne  og  smaa,  normalt  byggede 
Bugfinner  med  fem — syv  Straaler. 

Torskeslægten  omfatter  en  Snes  Arter,  alle  fra  den 
nordlige  Halvkugles  tempererede  og  kolde  Have.  Af  disse 
Arter  tilhører  ni  vor  Fauna. 

Oversigt  over  Arterne. 

1.  Underbid 2. 

Overbid 5. 

2.  Gattet  ligger  under  første  Rygfinne.  Overkæbens 

Tænder  er  karteagtige  eller  sidder  i  utydelige 

Rækker 3. 

Gattet  ligger  længere  fremme  end  første  Ryg- 
finne. Overkæbens  Tænder  sidder  i  to  regel- 
mæssige Rækker,  af  hvilke  den  yderste  har 

langt  de  største  Tænder 

9.  Sortmund  (G.  poutåssou). 

3.  Sidelinien  er  næsten  lige;  hos  den  voksne  Fisk 

er  den  hvidlig 6.  Sej  (G.  virens). 

Sidelinien  bøjer  stærkt;  den  er  mørk 4. 

4.  Hagen  bærer  en  lille  Skægtraad 

8.  Spærling  (G.  esmårkii). 
Hagen  uden  Skægtraad.   7.  Lubbe  (G.  pollåchius). 

5.  Afstanden    fra    Snudespidsen   til   Øjet  er  større 

end  dettes  Tværmaal 6. 

Afstanden  fra  Snudespidsen  til  Øjet  er  ikke 
større  end  dettes  Tværmaal 8. 

6.  En  stor,  sort  Plet  ved  Brystfinnernes  Rod 

3.  Hvilling  (G.  merl  an  gu  s). 
Ingen  sort  Plet  ved  Brystfinnernes  Rod 7. 

7.  Sidelinien  lys.  Talrige  runde,  mørke  Pletter  paa 

Ryg  og  Sider 1.  Torsk  (G.  callårias). 

Sidelinien  mørk.    Under  første  Rygfinne  er  der 

en  stor,  mørk  Plet  ved  Sidelinien 

2.  Kuller  (G.  æglefinus). 

8.  Afstanden  fra  Snudespidsen  til  Øjet  er  lig  Øjets 

Tværmaal.  Gattet  ligger  under  første  Rygfinnes 

forreste  Del 4.  Skægtorsk  (G.  luscus). 

Afstanden  fra  Snudespidsen  til   Øjet  er  mindre 
end  dettes  Tværmaal.  Gattet  ligger  under  første 
Rygfinnes  bageste  Del..  5.  Glyse  (G.  minutus). 

1.  Torsk  (Gådus  callårias  Linné). 

(Gådus  morrhua  Linné). 
Underkæben  naar  ikke  saa  langt  frem  som  Overkæben* 
Paa  Hagen  sidder  en  anselig  Skægtraad.  Afstanden  fra 
Snudespidsen  til  Øjet  er  hos  de  yngre  noget  større  og  hos 
de  ældre  over  dobbelt  saa  stor  som  Øjets  vandrette  Tvær- 
maal. Tænderne  er  alle  smaa.  Gattet  ligger  under  Be- 
gyndelsen af  anden  Rygfinne.  Halefinnen  er  næsten  lige 
afskaaret.  Sidelinien   er  hvidlig;   den   bøjer  nedad   under 

anden  Rygfinne.  Bundfarven  er  hyppigst  graa  eller  graa- 
brun  paa  Ryg  og  Sider,  der  er  bestrøede  med  smaa,  runde, 
mørke  Pletter;  Bugsiden  er  sølvgraa  eller  midtpaa  mere 
hvid;  de  store  „Havtorsk"  er  dog  lysere,  mere  graa,  me- 
dens „Rødtorsken"  kan  være  næsten  cinnoberrød  over  hele 
Kroppen  med  Undtagelse  af  den  lyse  Bug. 

R,  12—16;  R2  16-21;  R3  17-20;  Gx  17-23;  G2  15- 
19;  Br  16-21;  Bu  5-6;  Hx  +  c.  23  -f-  x. 

Torsken  kan  blive  godt  halvanden  Meter  lang  og  naa 
en  Vægt  paa  over  tyve  Kilogram.  Saadanne  Kæmper  hører 
dog  alle  Steder  til  Sjældenhederne,  men  de  kan  dog  ogsaa 
træffes  hos  os:  i  Vesterhavet  tages  der  jævnlig  Torsk  paa 
indtil    femten    Kilo,    sjælden    paa    over    tyve    Kilo;   ved 


Fig.  4.     Torsk.     (Efter  Francis  Day). 

Nytaar  1893  toges  fra  Harboøre  endog  en  Torsk  paa  25,5 
kg.  Selv  i  Østersøen,  hvor  Torsken  gennemgaaende  er 
mindre,  har  man  taget  den  paa  114  cm  (1896)  og  122  cm 
(1907),  den  sidste  vejende  18,5  kg;  i  den  vestlige  Østersø 
er  en  19  kg  vægtig  Torsk  taget  i  Bugten  ved  Kiel. 
Torskens  Udbredelsesomraade  er  stort;  det  strækker 
sig  fra  Novaja  -  Semlja,  Spitsbergen  og  Grønland  langs 
Europas  Kyster  mod  Syd  til  den  biskayiske  Bugt  og  langs 
Amerikas  Kyst  til  Kap  Hatteras,  og  tillige  omfatter  det  de 
nordlige  Dele  af  Stillehavet  ned  til  Oregon  og  Japan;  i 
Østersøen  gaar  Torsken  næsten  til  Bunden  af  den  bott- 
niske  og  den  finske  Bugt.  Hos  os  er  den  almindelig  i 
saa  at  sige  alle  vore  Farvande,  og  da  den  ikke  skyr  ret 
brakt  Vand,  trænger  den  undertiden  endog  op  i  Aamun- 
dingerne.  Alt  efter  Alder  og  Aarstid  lever  den  paa  Dyb- 
der fra  faa  Meter  ned  til  mindst  syv  Hundrede  Meter; 
som  Regel  holder  den  sig  nær  Bunden,  men  meget  tyder 
paa,  at  de  ældre  Torsk  ofte  forfølger  Sildestimer  o.  1.  ud 
i    de    mellemste  Vandlag    ude    over  langt  større   Dybder. 

Fødeemnerne  bestaar  af  Fisk  og  alskens  lavere  Dyr;  Tor- 
sken er  særdeles  graadig  og  tager  alt,  hvad  den  ser  i  Be- 
vægelse, og  som  har  en  passende  Størrelse;  derfor  sluger 
den  ofte  Genstande,  som  tabes  fra  Skibe,  forgriber  sig 
undertiden  paa  Vandfugle  og  fanges  let  paa  Pilk;  derimod 
tager  den  sjælden  fastsiddende  Dyr  som  Muslinger  o.  1.  Legen 
foregaar,  naar  Vandet  har  en  vis  lav  Varmegrad,  hvilket  i 
største  Delen  af  vore  Farvande  vil  sige  i  Aarets  første  fem 
Maaneder;  men  i  den  østlige  Østersø,  hvor  Legen  kun 
kan  foregaa  i  de  dybere,  mere  saltholdige  Vandlag,  falder 
Legetiden  i  Maj  — August,  ved  Bohuslån  skal  den  ogsaa 
først  begynde  i  Maj,  og  i  Vesterhavets  nordligste  Parti  paa 
visse  Steder  i  dybt  Vand  paa  Grænsen  mod  den  norske 
Rende  leger  Torsken  i  Højsommeren.  Æggene  er  pelagiske 
ligesom  Ungerne;  disse  søger  ofte  Skjul  under  Vandmænd 
eller  andre  drivende  Genstande  og  føres  ofte  langt  af 
Strømmen,  inden  de  har  naaet  den  Størrelse  paa  to  til 
fem  Centimeter,  ved  hvilken  de  opgiver  det  pelagiske  Liv 
og  søger  Bunden.  Efter  at  være  gaaet  over  i  Bundstadiet 
spreder  de  unge  Torsk  sig  til  alle  Sider  og  søger  særlig 
lavere  Vand,  men  gennemgaaende  synes  de  dog  ikke  at 
foretage  længere  Vandringer,  hverken  i  Resten  af  deres 
første  eller  i  deres  andet  Leveaar.  Med  Udgangen  af  dette 
bliver  nogle  Torsk  modne,  og  de  ældre  Aargange  bliver 
nu  Vandrefisk.  Saa  meget  kan  der  siges  om  alle  vore  Torsk, 
men  de  nærmere  Enkeltheder  i  deres  Levevis  paavirkes 
særdeles  stærkt  af  de  hydrografiske  Forhold  i  det  Vand- 
omraade,  hvor  de  findes.  Saaledes  bliver  Forholdene  meget 
uens  i  Vesthavet,  Kattegat  og  vore  indre  Farvande.  I 
Vesterhavet  findes  de  voksne  Torsk  ret  jævnt  fordelt  udenfor 
Legetiden,  og  om  de  end  i  Legetiden  særlig  samler  sig  om 
Strækningen  Hanstholm— Hirtshals  i  det  nordlige  og  om 
Strækningen  Terschelling— Borkum  i  det  sydlige  Vester- 
hav, saa  kan  dog  alligevel  hele  Vesterhavet  udenfor  20 
Meter  Kurven  og  da  særlig  Dybderne  mellem  40  og  100 
Meter  betragtes  som  en  stor  Legeplads.  Føres  end  Æg  og 
spæde  Unger  af  Sted  med  Strømmen,  vedbliver  de  dog  at 
være  jævnt  fordelt,  saa  at  Yngel  i  Bundstadiet  bliver  at 
finde  overalt.  Indenfor  Skagen  træffes  (med  Undtagelse  af 
den  østlige  Østersø)  drivende  Torskeæg  i  Maanederne 
Januar— Maj  (i  Januar  — Februar  dog  kun  i  vore  sydligere 
Farvande).  Den  pelagiske  Yngel  træffes  i  Februar— Juni  i 
de  samme  Farvande,  men  føres  for  en  Del  af  Strømmen 
efterhaanden  langt  bort  fra  Gydepladserne;  Yngel  i  Bund- 
stadiet er  meget  talrigere  i  den  vestlige  Østersøs  Vest- 
ende og  i  Lille  Bælt  end  i  Øresund  og  Store  Bælt,  og  der 
findes  ogsaa  en  Del  af  den  i  Kattegat  (og  i  den  egentlige 
Østersø).  Disse  ejendommelige  Fordelingsforhold,  der  skyl- 

des  Strømmen,  og  sikkert  kan  veksle  noget  fra  Aar  til  Aar, 
ophæves  efterhaanden,  idet  den  opvoksende  Yngel  fordeler 
sig  til  alle  Sider.  I  Løbet  af  det  første  Leveaar  bliver 
Yngelen  fra  ti  til  tyve  Centimeter,  men  Væksten  er  ret 
uregelmæssig  efter  Opholdsstedet.  I  det  følgende  Aar 
synes  Torsken  hovedsagelig  at  blive  paa  det  valgte  Op- 
holdssted, hvorved  der  fremkommer  den  tilsyneladende 
Raceforskel  mellem  de  forskellige  Egnes  Torskebestand, 
som  har  været  en  af  de  største  Hindringer  for  den  rette 
Forstaaelse  af  Torskens  Levevis,  og  som  om  lidt  skal  om- 
tales nærmere.  De  ældre  Torsk  gaar  for  største  Delen  om 
Sommeren  ud  paa  dybt  Vand,  men  ved  Vintertid  sker  der 
atter  et  Indtræk  af  Legetorsk.  Vor  Torskebestand  er  der- 
for i  Hovedsagen  at  opfatte  som  en  uselvstændig  lille 
Del  af  Vesterhavets  Torskestamme,  og  stedlige  Racer  fin- 
des saaledes  ikke.  Som  nævnt  kan  dog  Torskene  fra  et  be- 
stemt Omraade  have  sit  Særpræg;  Torskene  fra  Samsø- 
havets vestlige  Del  omkring  Endelave  er  saaledes  saa  at 
sige  alle  befængt  med  Orm  (Ascaris),  medens  Torsk  fra 
Bælterne  næsten  er  fri;  Torsk,  der  holder  til  paa  Steder, 
som  er  bevokset  med  Rødalger,  er  selv  teglstensrode;  men 
disse  Egenskaber  er  ikke  arvede  Racemærker,  men  er 
Ejendommeligheder,  der  er  erhvervede  ved  et  længere  eller 
kortere  Ophold  paa  samme  Sted  under  Opvæksten,  og  selv 
den  rødeste  Torsk  bliver  efterhaanden  graa,  naar  den  f. 
Eks.  holdes  i  Ruse  paa  graalig  Tangbund.  Dog  synes 
Østersøen  at  huse  en  Torskestamme,  der  i  enkelte  lidet  væ- 
sentlige Henseender*)  adskiller  sig  fra  Vesterhavstorskene; 
dette  lader  sig  forklare,  hvis  det  passer,  at  Torsken  kan 
yngle,  og  Yngelen  udvikles  i  synderligt  Tal  i  Østersøens 
dybe  Partier.  Alt  eftersom  Torskeungen  af  Strømmen 
er  ført  til  det  ene  eller  andet  Sted,  før  den  søger  Bunden, 
kommer  den  til  at  leve  de  første  Aar  under  bedre  eller 
ringere  Forhold,  og  da  den  er  i  Stand  til  at  udnytte  en 
rigelig  Tilgang  paa  Føde,  bliver  Følgen,  at  Torskene  paa 
de  forskellige  Steder  vokser  meget  forskelligt.  Naar  senere 
de  paa  forskellige  Steder  opvoksede  Torsk  blandes  paa 
deres  Vandringer,  bliver  det  vanskeligt  at  skelne  mellem 
Aldersklasserne,  men  for  vore  Farvande  synes  følgende 
Tal  at  give  en  passende  Forestilling  om  de  almindelige 
Størrelsesforhold  ved  Vintertid  under  Legen:  O-Gr.  0  cm; 
I-Gr.  10-20  cm ;  II-Gr.  30-45cm  ;  III-Gr.  50-80cm ;  IV-Gr. 
over  80  cm.  Andre  Steder  kan  Væksten  falde  anderledes, 
og  det  er  godtgjort,  at  Torsken   f.  Eks.  ved  Island  vokser 


*)  Hos  Torsken  som  hos  mange  andre  Fisk  sidder  Bugfinnernc  for- 
holdsvis længere  fremme  hos  de  ældre  end  hos  de  yngre.  Men 
yderligere  sidder  Bugfinnerne  gennemgaaende  længere  fremme  hos 
en  Østersøtorsk  end  nos  en  Vesterhavstorsk. 

meget  langsommere  end  hos  os,  og  at  den  først  bliver 
moden  i  en  langt  højere  Alder  og  ved  en  Længde  af 
mindst  66  cm,  medens  der  hos  os  kan  træffes  Torsk  paa 
under  30  cm,  der  med  Udgangen  af  deres  andet  Leveaar 
bliver  modne.  I  Loven  om  Saltvandsfiskeri  af  1907  er  der 
fastsat  et  Mindstemaal  for  Torsken  paa  256  mm. 

Torskens  økonomiske  Betydning  er  umaadelig.  Henimod 
100  Millioner  Kroner  indvindes  aarlig  gennem  Torske- 
fiskeri. Særlig  bekendte  er  de  norske  Torskefiskerier  paa 
Bankerne  udfor  Søndmøre  og  Romsdalen,  ved  Lofoten  og 
ved  Murmankysten;  det  norske  Torskefiskeri  sysselsætter 
aarlig  75—100.000  Mennesker,  og  der  fanges  c.  50  Millioner 
Torsk.  Endnu  større  Betydning  for  Befolkningen  har  det 
færingske  Torskefiskeri;  sikkert  mindst  10  °/o  af  Færøer- 
nes Befolkning  deltager  deri.  Tilsammen  fiskes  der  i  de 
nordeuropæiske  Have  aarlig  omkring  400  Millioner  Kilo- 
gram Torsk,  og  da  den  aarlige  Fangst  alene  paa  New- 
foundlands Bankerne  er  endnu  større  end  paa  de  norske 
Banker,  nemlig  over  160  Millioner  Stykker,  kan  man 
regne,  at  der  i  det  nordlige  Atlanterhav  rimeligvis  fiskes 
mindst  300  Millioner  Stykker  Torsk  aarlig.  Alle  de  vig- 
tigste Fiskerier  efter  Stortorsk  (Kabliau)  foregaar,  medens 
Torsken  er  samlet  paa  Legepladserne.  Vort  hjemlige 
Torskefiskeri  er  ikke  saa  stærkt  bundet  hertil,  da  det  for  en 
stor  Del  gælder  de  unge,  umodne  Torsk;  men  om  Som- 
meren ophører  Fiskeriet  dog  alligevel  næsten  helt  („i 
Maanederne  uden  r  skal  man  ikke  spise  Torsk!").  For 
Aaret  1911  opgives  vor  Torskefangst  til  godt  10  Millioner 
Kilogram  til  en  Værdi  af  1.9  Million  Kroner,  altsaa  til  en 
Gennemsnitspris  af  19  Øre  pr.  Kilo.  Torskefiskeriet  ind- 
bragte herefter  12,56  °/o  af  Aarets  Udbytte  af  Saltvands- 
fiskeriet. Til  Fiskeriet  bruges  hos  os  hovedsagelig  Kroge 
(„Bakker"),  Bundgarn  og  Ruser,  men  ogsaa  Pilk,  Sættegarn  og 
i  de  senere  Aar  i  stigende  Grad  Snurrevaad ;  i  Vesterhavet  og 
Skagerak  anvendes  Trawl  særlig  fra  engelske  og  tyske  Dam- 
pere. Størsteparten  af  de  ved  de  store  udenlandske  Fiskerier 
fangede  Torsk  tilberedes  for  Eksport  til  „Klipfisk",  idet  den 
flækkes  og  saltes  og  derefter  vind-  eller  damptørres;  en 
Del  tilvirkes  til  „Stokfisk",  idet  den  tørres  uden  Saltning, 
men  denne  tarveligere  Vare  bruges  nu  mindre;  endelig 
nedsaltes  en  Del  Torsk  utørret  i  Tønder  („Laberdan"). 
Den  trawlfangede  Torsk  slagtes  og  gaar  paa  Is  til  det  en- 
gelske eller  tyske  Marked.  Det  danske  Marked  er  vanske- 
ligere at  tilfredsstille  og  forlanger  Fisken  „levende",  hvor- 
for f.  Eks.  København  faar  de  fleste  af  sine  Torsk  tilført 
i  Kvaser,  Resten  uslagtet  paa  Is.  Torsken  anvendes 
hos  os  særlig  kogt,  men  ogsaa  stegt,  og  store  Partier  af 
den  grovere  Stortorsk  bruges  til  Fars.    En  ikke  ubetydelig 

Anvendelse  gøres  der  i  nogle  Lande  af  Rognen,  der  bru- 
ges til  Fremstilling  af  en  Slags  Kaviar  eller  til  Lokkemad 
ved  Sardinfiskeriet;  af  Leveren  udvindes  Tran,  og  den 
tørrede  Svømmeblære  („Sundemave")  anvendes  til  Lim- 
fabrikation; endelig  bruges  Affaldet  fra  Klipfiskeproduk- 
tionen til  Guano. 

Som  nævnt  kan  man  hos  os  i  det  højeste  skelne  mel- 
lem en  Vesterhavs-  og  en  Østersøtorske-Race,  hvis  For- 
skelligheder imidlertid  er  for  ringe  til  at  have  affødt  sær- 
lige Navne  i  Fiskersproget.  Derimod  har  dette  talrige 
Navne  for  Torsk  med  individuelle  Ejendommeligheder  og 
for  Torsken  i  dens  forskellige  Alderstrin.  Saaledes  beteg- 
ner „Græstorsk"  den  unge  eller  yngre,  brunbrogede  Torsk 
inde  fra  Bændeltangsomraadet  („Græstangen");  „Rødtor- 
sken" er  den  Torsk,  der  ved  nogen  Tids  Ophold  paa  rød- 
algebevokset  Bund  har  antaget  en  rød  Farve;  „Havtor- 
sken" er  den  store  Torsk,  der  fanges  i  Vesterhavet  ude 
paa  Legepladserne.  „Torskekonge"  er  Navnet  paa  en  jævn- 
lig forekommende  Vanskabning  (jvf.  I,  Side  37). 

2.  Kuller  (Gådus  æglefinus  Linné). 

Underkæben  naar  ikke  saa  langt  frem  som  Overkæben. 
Paa  Hagen  sidder  en  uanselig  Skægtraad.  Afstanden  fra 
Snudespidsen  til  Øjet  er  større  end  dettes  vandrette  Tvær- 
maal.  Tænderne  er  alle  smaa.  Gattet  ligger  under  Be- 
gyndelsen af  anden  Rygfinne.  Halefinnens  Bagrand  er 
svagt,  men  tydelig  indadbuet.  Sidelinien  er  bøjet  en 
Smule  under  Slutningen  af  anden  Rygfinne.  Den  levende 
Fisk  er  paa  Ryggen  graagrøn  med  violet  Skær,  paa  Siderne 
sølvgraa  med  kobberrød  Glans,  medens  dens  Bugside  er 
hvid;  Sidelinien  er  mørk  eller  endog  sort,  og  ved  den 
(sædvanlig  lige  under  den)  er  der  under  første  Rygfinne 
en  stor,  sort  Plet.  Hos  den  døde  Fisk  holder  Sideliniens 
og  Plettens  sorte  Farve  sig  tydelig,  men  Ryggen  og  Siderne 
mister  deres  Farveskær. 

Rx  14-16;  R2  20—24;  R3  19-23;  G,  23—27;  G2  20- 
25;  Br20— 21;  Bu  6;  Hx  +  c.25  +  x. 

Kulleren  bliver  som  Regel  tredive— halvtredsindstyve 
Centimeter  lang  og  naar  en  Vægt  paa  et  Par  Kilogram; 
allerede  tre  Kilogram  vægtige  Kuller  er  sjældne  hos  os,  men 
andet  Steds  skal  man  have  taget  Kuller  paa  omkring  elleve 
Kilograms  Vægt  og  halvfemsindstyve  Centimeters  Længde. 

Kulleren  forekommer  fra  Island  og  Spitsbergen,  Bjørne- 
øen og  Murmankysten  ned  til  den  biskayiske  Bugt  og  ved 
Atlanterhavets  Vestkyst  ned  til  Kap  Hatteras.  Hos  os  er 
den  almindelig  i  Vesterhavet,  Skagerak  og  Kattegat,  hvor 
den  særlig  holder  sig  i  den  østlige,  dybere  Del  og  derfra 
gaar  ned  i  Øresunds  nordlige  Del;  tillige  forekommer  den 
i  den  vestlige  Østersø,  omend  sjælden;  men  da  den  ikke 
taaler  Brakvand,  er  den  i  det  meste  af  Bælthavet,  Øre- 
sunds sydlige  Del  og  den  egentlige  Østersø  en  fremmed 
Fisk.  Kulleren  holder  sig  i  Reglen  ved  Bunden  paa  den 
bløde  Bunds  Omraade,  paa  Dybder  fra  fyrretyve  til  over 
Hundrede  Meter;  den  er  en  udpræget  Strejffisk,  hvis 
Stimer  ofte  den  ene  Dag  maa  søges  helt  andre  Steder  end, 
hvor  de  stod  den  foregaaende,  men  tillige  er  den  en  Nord- 
fisk, saa  at  Mængden   af  Kuller  i    det   sydlige   Vesterhav 


Fig.  5.    Kuller.     (Efter  Francis  Day). 

er  langt  større  Vinter  og  Foraar  end  Sommer  og  Efteraar. 
Kullerens  Føde  bestaar  i  langt  højere  Grad  end  Torskens 
af  Bunddyr,  men  kan  alt  efter  Opholdsstedet  overvejende 
være  Muslinger,  Orme,  Pighude  (særlig  Slangestjerner) 
eller  Krebsdyr;  Smaafisk  kan  den  ogsaa  tage,  men  som 
Regel  spiller  det  en  underordnet  Rolle.  Legetiden  falder 
i  Aarets  første  Halvdel,  særlig  fra  Midten  af  Februar  til 
Midten  af  Marts;  legende  Fisk  findes  vist  kun  i  ringe 
Mængde  indenfor  Skagen,  thi  Kulleræg  er  her  kun  taget 
i  Læsø  Rende  og  kun  i  ubetydeligt  Antal.  Ligeledes  fore- 
gaar  der  ingen  synderlig  Leg  i  det  sydlige  Vesterhav, 
hvorimod  der  paa  den  store  Fiskebanke  og  i  Vesterhavets 
nordlige  Del  mellem  58°  og  60°  over  Dybder  paa  mellem 
80  og  130  Meter  er  udstrakte  Legepladser  for  vore  Haves 
Kuller.  Æggene  er  pelagiske  ligesom  Ungerne  indtil  en 
Størrelse   af  tre — fire   Centimeter.     I   endnu  højere   Grad 

C.  V.  Otterstrøm:  Fisk  II.  9 

end  Torskens  Unger  søger  Kullerens  Ly  under  Vandmænd, 
indtil  de  opgiver  det  pelagiske  Liv  og  søger  Bunden; 
maaske  genoptages  det  pelagiske  Liv  til  Tider,  thi  man 
kan  træffe  over  ti  Centimeter  lange  Kullerunger,  der  lever 
pelagisk. 

Vesterhavet  er  det  Sted,  hvor  de  største  Kullerfiskerier 
drives;  af  de  i  Aaret  1906  i  de  nordeuropæiske  Have  fan- 
gede 245  Millioner  Kilogram  Kuller  stammede  de  175 
Millioner  herfra.  Ogsaa  det  danske  Kullerfiskeri  foregaar 
særlig  i  Vesterhavet  (1911:  Vesterhavet  —  c.  1.600.000  kg, 
Skagerak  —  c.  21.000  kg,  Kattegat  —  c.  15.000  kg,  Bælthavet 
—  250  kg;  samlet  Værdi  590.000  Kr.,  gennemsnitlig  36  Øre 
pr.  Kilo ;  3,9  °/o  af  det  samlede  Udbytte  af  Saltvandsfiskeriet); 
men  Fangsten  svinger  stærkt  fra  Aar  til  Aar  (var  f.  Eks. 
oppe  paa  c.  3.300.000  kg  i  Vesterhavet  i  1909).  Kulleren 
fanges  dels  i  Trawl  og  Vaad,  dels  paa  Bakker.  I  nordligere 
Lande  tilvirkes  der  en  Del  Klipfisk  af  Kuller,  og  i  Tysk- 
land og  England  røges  den  („smoked  haddock");  den  hos 
os  fangede  tilvirkes  for  en  mindre  Del  til  Fars,  medens 
næsten  hele  Resten  eksporteres;  som  den  høje  Gennem- 
snitspris (23 — 36  Øre)  viser,  er  Kulleren  i  Udlandet  højere 
værdsat  end  Torsken;  her  i  Landet  er  den  ikke  saa  anset. 


3.  Hvilling  (Gådus  merlångus  Linné). 

Overbid.  Afstanden  fra  Snudespidsen  til  Øjet  er  større 
end  dettes  vandrette  Tværmaal.  Hagen  har  ingen  egent- 
lig Skægtraad,  men  et  knudeagtigt  Rudiment  eller  en  meget 
lille  og  tynd  Traad.  En  Del  af  Tænderne  er  ret  store  og 
hugtandsagtige.  Gattet  ligger  under  første  Rygfinnes  tredje — 
fjerde  Straale.  Sidelinien  sænker  sig  svagt  under  anden 
Rygfinne  og  er  i  øvrigt  ret.  Farven  er  noget  vekslende, 
men  som  Regel  er  Ryggen  graagrøn  med  Messingglans, 
der  ogsaa  viser  sig  i  Striber  paa  de  sølvfarvede  Sider, 
medens  Bugen  er  emaljehvid;  Sidelinien  er  mørkere  end 
Ryggen  og  hyppig  messingskinnende;  ved  Brystfinnernes 
Rod  er  der  en  tydelig,  graasort  Plet.  Hyppig  mangler 
dog  Messingglansen  allerede  hos  den  levende  Fisk,  lige- 
som altid  hos  den  i  længere  Tid  døde;  Brystfinnepletten 
holder  sig  hos  den  døde  Fisk. 

Rt  13—16;  R2  18—25;  R:5  19—22;  G x  30-38;  G220- 
25;  Br  19-21 ;  Bu  6;  H  x  +  23-29  +  x. 

Hvillingen  bliver  hos  os  i  Reglen  to — tre  Decimeter 
lang,  sjældnere  henimod  fem.  Dens  Udbredelsesomraade 
gaar  fra  Island  og  Nordkap  til  ind  i  Middelhavet  og  det 
sorte  Hav;  ved  Atlanterhavets  Vestside  træffes  den  ikke. 
Hvillingen  taaler  bedre  end  Kulleren  Brakvand  og  gaar 
derfor  længere  ind  i  Østersøen  end  denne,  men  er  dog 
kun  en  enkelt  Gang  truffet  saa  langt  inde  som  ved  Got- 
land. Hos  os  er  den  almindelig  i  alle  Farvande,  naar  de 
mest  brakke  Fjorde  undtages,  men  kommer  dog  kun  Efter- 
aar  og  Vinter  ind  til  Bornholm,  og  i  Bælterne  er  den  i 
Reglen  heller  ikke  hyppig  om  Sommeren.  Den  holder  sig 
paa  mindre  Dybder  paa  ikke  over  omkring  halvfjerdsinds- 
tyve Meter;  i  Almindelighed  gaar  de  ældre  paa  dybere 
Vand  (den  bløde  Bunds  Omraade),  medens  de  yngre  lever 


Fig.  6.    Hvilling.    (Efter  Francis  Day). 

paa  den  blandede  Bund  eller  gaar  ind  i  Bændeltangen. 
Rigtig  store  Hvillinger  forekommer  overhovedet  sjælden 
indenfor  Skagen.  Hvillingen  træffes  kun  i  Legetiden  i 
større  Stimer;  ellers  holder  den  sig  mere  spredt.  I  For- 
hold til  sin  Størrelse  er  den  en  glubsk  Rovfisk,  der  tager 
en  Mængde  Smaafisk,  men  ogsaa  Krebsdyr  (Rejer),  Orme 
og  Bløddyr.  Dens  Legetid  er  meget  udstrakt  —  fra  sidst 
i  Januar  til  Juli— August,  men  det  meste  af  Legen  sker  i 
Marts — Maj  Maaneder.  Om  der  end  Øst  og  Syd  for  Dogger- 
banken i  det  sydlige  Vesterhav  er  en  særlig  Legeplads,  er 
Legen  dog  paa  ingen  Maade  indskrænket  til  denne,  men 
foregaar  overalt  i  Vesterhavet  paa  Dybder  omkring  fyrre- 
tyve Meter  og  lidt  mere.  Indenfor  Skagen  leger  Hvillingen 
vistnok  kun  undtagelsesvis.  Æggene  er  pelagiske.  Ungerne 
søger  som  de  andre  Torskearters  oftest  Ly  under  Vand- 
mænd, indtil  de  ved  en  Længde  af  omkring  fem  Centi- 
meter begynder  at  søge  Bunden;  over  femten  Centimeter 
lange  Hvillinger  kan  til  Tider  træffes  pelagisk.  Paa  Grund 
af  den  senere  Legetid  føres  Hvillingens  Yngel  som  Regel 
længere  ind  i  vore  Farvande  af  de  indadgaaende  Strømme 

end  Torskens,  og  sidst  paa  Sommeren  er  den  spredt  helt 
ind  i  den  egentlige  Østersø.  Allerede  om  Efteraaret  har 
O-Gr.  naaet  en  Længde  af  indtil  seksten  Centimeter.  Hvil- 
lingens økonomiske  Betydning  er  hos  os  ikke  stor  paa 
Grund  af  Fiskens  ringe  Størrelse  og  forholdsvis  spredte  Fore- 
komst. Men  dens  Kød  er  fortræffeligt,  og  da  den  bider 
livligt  paa  Krog,  er  den  Genstand  for  Lystfiskeri  fra 
Havnemoler  og  lignende  Steder;  Haandsnørerne  agnes 
gerne  med  afskallede  Blaamuslinger,  men  Hvillingen  bider 
ogsaa  paa  anden  Agn  og  gaar  hyppig  paa  Dørg.  For  andre 
Landes  Trawlfiskeri  i  Vesterhavet  spiller  Hvillingen  imid- 
lertid en  betydelig  Rolle;  af  de  i  Aaret  1906  i  de  nord- 
europæiske Have  fangede  23  Millioner  Kilogram  Hvilling 
hidrørte  ikke  mindre  end  19  Millioner  fra  Vesterhavet. 

Visse  Steder   paa  Vestkysten   bruges  Navnet  Hvilling 
til  at  betegne  Kulleren. 


4.    Skægtorsk  (Gådus  luscus  Linné). 

Svagt  Overbid.  Afstanden  fra  Snudespidsen  til  Øjet 
er  hos  den  voksne  Fisk  omtrent  lig  Øjets  vandrette 
Tværmaal,  hos  de  unge  Fisk  lidt  mindre.  Hagen  bærer 
en  veludviklet  Skægtraad  paa  Længde  med  eller  lidt  læn- 
gere end  Øjets  Tværmaal.  En  Del  af  Tænderne  er  ret 
store.  Gattet  ligger  under  den  første  Tredjedel  af  første 
Rygfinne,  og  Afstanden  fra  Snudespidsen  til  Gattet  er  om- 
trent en  Tredjedel  af  Totallængden.  Skællene  er  større 
end  hos  de  foregaaende  Torskearter.  Sidelinien  danner 
en  svag  Bue  over  Brystfinnerne,  bøjer  lidt  nedad  under 
anden  Rygfinne  og  forløber  derefter  langs  Halens  Midte. 
Farven  er  oventil  rødbrun  med  gylden  Glans,  nedentil 
sølvgraa  og  paa  selve  Bugen  hvid;  Sidelinien  er  brunlig; 
ved  Brystfinnernes  Rod  sidder  der  en  stor,  sort  Plet,  og 
overalt,  undtagen  paa  Bugen,  er  der  talrige  sorte  Prikker; 
ofte  har  Fisken  mørke  Tværbaand. 

Rx  12—14;  R2  20-28;  R^  15-20;  G l  25-35;  G2  17— 

21 ;  Br  17-20;  Bu  6;  Hx-f  20    22  +  x. 

Skægtorsken  bliver  kun  omkring  tre  Decimeter  lang. 
Talrigst  er  den  ved  de  engelske  og  franske  Kanalkyster, 
men  den  forekommer  fra  Island  til  Spanien  og  i  Middel- 
havet; fra  Atlanterhavets  amerikanske  Kyster  er  den  ikke 

kendt.  Den  holder  sig  fortrinsvis  paa  Klippebund,  og  af 
de  seksten  Gange,  den  med  Sikkerhed  vides  taget  i  vore  Far- 
vande, drejer  det  sig  i  de  ti  Tilfælde  om  Fangster  ved  den 
klippefulde  svenske  Kyst.  Af  disse  seksten  Individer,  fange- 
des to  i  Vesterhavet  (Agger,  9.  Januar  1884;  udfor  Haurvig 
Baake,  August  1912),  to  i  Ringkjøbing  Fjord  (August  og 
Oktober  1912),  eet  i  Nissum  Bredning  (August  1912),  syv  i 
Skagerak  og  fire  i  Kattegat,  alle  i  Tiden  fra  Juni  til  Januar. 
Skægtorsken  tager  særlig  hvirvelløse  Dyr  og  kun  i  mindre 
Udstrækning  Smaafisk.  Dens  Legetid  falder  i  Kanalen 
sidst  paa  Vinteren,  men   skal  ved  Helgoland  ligge  i  Maa- 


Fig.  7.    Skægtorsk.  (Efter  Francis  Day). 

nederne  Juni— August.  Rimeligvis  er  de  pelagiske  Æg  at 
træffe  i  Vesterhavet,  men  næppe  i  større  Antal,  og  de  er 
vanskelige  at  skelne  fra  f.  Eks.  Hvillingens  Æg.  Den  er 
Genstand  for  Fangst,  hvor  den  er  hyppig. 

5.  G  ly  se  (Gådus  mi  nu  tus  O.  Fr.  Muller). 
Svagt  Overbid.  Afstanden  fra  Snudespidsen  til  Øjet 
er  mindre  end  Øjets  vandrette  Tværmaal.  Hagen  bærer 
en  kraftig  Skægtraad,  der  dog  ikke  er  saa  lang  som 
Øjets  Tværmaal.  Nogle  af  Tænderne  er  en  Del  større  end 
de  øvrige.  Gattet  ligger  under  første  Rygfinnes  Slutning, 
og  Afstanden  fra  Snudespidsen  til  Gattet  er  mere  end  en 
Tredjedel  af  Totallængden.  Skællene  er  ligesom  hos  den 
foregaaende  Art  store  i  Forhold  til  de  andre  Torskearters. 
Sidelinien  buer  svagt  over  Brystfinnerne  og  bøjer  nedad 
under  anden  Rygfinne,  hvorefter  den  forløber  langs  Hale- 

sidens  Midte.  Farven  er  noget  vekslende,  men  hos  den 
levende  Fisk  i  Reglen  oventil  gulbrun  med  Kobberglans, 
nedentil  sølvgraa  med  talrige  sorte  Prikker;  ved  Bryst- 
finnernes Rod  findes  ingen  sort  Plet,  men  ofte  foroven 
Antydning  af  en  mørkebrun  Plet;  Sidelinien  er  brunlig. 

R±  12—15;  R2  19-25;  R3  17—24;  Gx  25-31;  G2  17- 
24;  Br  17—19;  Bu  6;  H  x  +  19—24  -f  x. 

Glysen,  som  tidligere  ofte  blev  anset  for  samme  Art  som 
Skægtorsken,  er  en  af  vore  mindste  Torskearter;  den  bliver 
i  Reglen  kun  femten— tyve  Centimeter  lang,  men  Glyser 
paa  over  femogtyve  Centimeters  Længde  kan  undtagelses- 
vis   træffes.     Dens    Udbredelsesomraade    er    mindre    end 

Fig.  8.    Glyse.  (Efter  Francis  Day). 

Skægtorskens  og  naar  fra  omkring  Polarkredsen  ved  den 
norske  Kyst  og  fra  Færøerne  ned  til  det  nordlige  Frankrig. 
Glysen  holder  sig  paa  Dybder  mellem  femogtyve  og  hen- 
imod  halvandet  Hundrede  Meter  ogJfindes  hos  os  vistnok 
ret  almindelig  i  Vesterhavet,  Skagerak  og  det  østlige 
Kattegat;  i  Øresund  gaar  den  ned  til  Lommabugten,  hvor 
der  dog  næppe  fanges  mere  end  nogle  faa  Stykker  aarlig.  Af 
og  til  er  Glysen  truffen  længere  inde  i  vore  Farvande;  to 
Stykker  toges  i  Nekselø  Bugten  (Efteraar  1901)  og  tre  Stykker 
i  Bugten  ved  Kiel  (15.  November  1874).  Ved  Hallands  og 
Bohusians  Kyst  skal  Glysen  træffes  Aaret  rundt,  og  ved  Ska- 
gen er  mange  taget  om  Sommeren;  derimod  synes  det  ude- 
lukkende at  være  i  Aarets  tre  sidste  Maaneder,  at  den 
trænger  længere  ind  i  vore  Farvande.  I  øvrigt  skal  Glysen 
langtfra  være  nogen  Vandrefisk,  men  tværtimod  være 
meget  stedegen.  Dens  Føde  skal  særlig  bestaa  af  Krebs- 
dyr, men  tillige  af  andre  hvirvelløse  Dyr  og  af  Smaafisk. 
Legen  foregaar  i  Maanederne  Marts— Juni;  Æggene  og  de 
spæde  Unger  er  pelagiske.    Uden  økonomisk  Betydning. 

6.  Sej  (Gådus  virens  Linné). 

(Krøyer:  Merlångus  carbonårius;  Gill:  Pollåchius 
carbonårius). 

Underbid.  Hos  unge  Fisk  findes  paa  Hagen  en  rudi- 
mentær Skægtraad,  der  helt  er  forsvundet  hos  de  ældre. 
Overkæbens  Tænder  er  smaa  og  karteagtige.  Gattet  ligger 
bagtil  under  første  Rygfinne.  Halefinnen  er  temmelig  stærkt 
indskaaret.  Sidelinien  sænker  sig  en  Smule  fra  Gælle- 
spaltens øverste  Ende  til  hen  under  anden  Rygfinne,  men 
er  iøvrigt  næsten  ret.  Farven  er  vekslende  og  er  meget 
mørkere  hos  de  gamle  end  hos  de  unge;  i  Hovedtrækkene 
er  Ryggen  olivengrøn  eller  sortegraa,  Siderne  og  Bugen 
sølvgraa   eller  sølvhvide;   Pande,  Snude,  Læber  og  Mund- 


Fig.  9.  jSej.  (Efter  Francis  Day). 

hule  ofte  sorte;  Sidelinien  er  hvid,  hos  unge  Fisk  graalig. 
Den  levende  Fisk  og  særlig  de  unge  har  et  smukt  Metal- 
skær, der  hurtig  taber  sig  efter  Døden. 

Rx  12—15;  R2  18—24;  R3  19-23;  Gt  23—29;  G2  18— 
23;  Br  19—21 ;  Bu  6;  H  x  +  23-31  +  x. 

Sejen  kan  naa  en  Længde  af  godt  en  Meter  og  en 
Vægt  af  over  en  halv  Snes  Kilogram.  Dens  Udbredelses- 
omraade  gaar  fra  Murmankysten  og  Island  (ved  Grønland  er 
den  meget  sjælden)  sydpaa  til  den  biskayiske  Bugt  og  om- 
fatter tillige  en  Del  af  Nordamerikas  Østkyst  samt  maaske 
Middelhavet.  Sejen  ynder  ikke  Brakvand  og  gaar  derfor  hos 
os  sjælden  ind  i  Bælthavet  eller  Sundets  sydlige  Del, 
hvorimod  den  er  almindelig  i  Vesterhavet  (særlig  dets 
nordlige  Del),  i  Skagerak  og  i  Kattegats  nordlige  og  øst- 
lige Del.  I  Øresunds  nordlige  Del  forekommer  Sejen, 
omend  sjælden;  i  den  vestlige  Østersø  er  den  yderst  sjæl- 
den og  vist  kun  kendt  fra  ældre  Tid;   en  enkelt  Gang~er 

den  taget  saa  langt  udenfor  sit  rette  Hjem  som  i  Hjarbæk 
Fjord  og  Syd  for  Ourø  i  Isefjorden  (1  Stk.  8  kg,  d.  29. 
April  1890).  Det  er  med  Rette  sagt,  at  Sejen  saavel  i 
Ydre  som  i  Levevis  forener  ikke  saa  lidt  af  Makrelen  med 
Torsken.  De  yngre  Sej  fører  et  næsten  pelagisk  Liv  i 
Kysternes  Nærhed,  medens  de  ældre  trækker  ud  paa  dy- 
bere Vand;  men  heller  ikke  her  søger  Sejen  sin  Næring 
paa  Bunden,  men  lever  som  de  yngre  hovedsagelig  af 
Svævets  Dyr  (Krebsdyr,  Pilorme  o.  1.);  ofte  gaar  dog  ogsaa 
Storsejen  nærmere  Land  for  at  forfølge  Fiskeyngelen  og 
Sildestimerne,  og  berømt  er  det  Skuespil,  der  da  udfolder 
sig,  naar  Sejstimen  har  jaget  Smaafiskene  sammen  og 
trænger  Byttet  op  i  Vandskorpen,  der  syder  og  bruser 
under  Sejenes  livlige  Bevægelser  og  Spring,  medens 
Maageflokke  hidlokkes  og  fra  oven  deltager  i  Myrderiet. 
Legen  foregaar  i  Maanederne  Januar— April  paa  Dybder 
af  mindst  halvandet  Hundrede  Meter;  det  er  følgelig  kun 
Skagerak  og  Vesterhavets  nordlige  Del,  der  hos  os  kan 
komme  i  Betragtning  som  Legepladser,  og  sin  Hovedlege- 
plads har  Sejen  oppe  nordenfor  Shetlands  Øerne.  Æggene 
og  den  spæde  Yngel  er  pelagiske,  men  ved  tre— fem  Cen- 
timeters Længde  søger  Yngelen  ind  mod  Kysten.  Først 
som  noget  ældre  breder  Sejen  sig  til  det  sydlige  Vester- 
hav og  til  Kattegat,  hvor  unge  Sej  f.  Eks.  kan  træffes 
som  Strejffisk  inde  i  Bændeltangsomraadet.  Sejen  er  ikke 
saa  velsmagende  som  Torsken,  men  er  dog  Genstand  for 
betydelige  Fiskerier,  særlig  ved  Island  og  Norge.  Den 
samlede  nordeuropæiske  Sejfangst  beløb  sig  i  1908  til  om- 
kring 40  Millioner  Kilogram.  Den  tilvirkes  mest  som 
Stokfisk.     Hos  os  fanges  den  nærmest  lejlighedsvis. 

7.  Lubbe  (Gådus  pollåchius  Linné). 
Stærkt  Underbid.  Intet  Spor  af  Skægtraad  paa  Hagen. 
Overkæbens  Tænder  er  smaa  og  karteagtige.  Gattet  ligger 
under  den  forreste  Del  af  første  Rygfinne.  Halefinnens 
Bagrand  er  svagt  indadbuet.  Sidelinien  bøjer  stærkt  nedad 
under  Slutningen  af  første  Rygfinneogunder  Mellemrummet 
mellem  denne  og  anden  Rygfinne,  hvorpaa  den  forløber 
ret  til  Halefinnen  langs  Sidens  Midte.  Farven  veksler 
noget  og  er  mørkest  hos  de  ældre  Fisk;  Ryggen  er  oliven- 
grøn eller  sortegraa,  Siderne  samt  Bugen  sølvgraa,  og 
mellem  Ryggens  mørke  og  Sidens  lyse  Farve  er  Grænsen 
skarp;  Pletter  og  bølgede  Striber  af  Messingglans  paa 
Siderne;  Sidelinien  er  brunlig  eller  graalig. 

Rt  11-14;  R2  15—21;  R8  15-20;  Gt24-34;  G2  16- 

21 ;  Br  16-20;  Bu  5-6;  H  x  +  25—31  +  x. 

Lubben  skal  kunne  blive  henimod  tretten  Decimeter 
lang,  men  hos  os  bliver  den  sjælden  over  seks.  Nordpaa 
kan  den  forekomme  op  til  Finmarken,  og  sydpaa  gaar 
den  til  Portugal  og  et  Stykke  ind  i  Middelhavet;  ved 
Amerika  findes  den  ikke.  Hos  os  er  Lubben  almindelig 
i  Vesterhavet,  Skagerak  og  det  nordlige  og  det  østlige 
Kattegat  og  er  heller  ikke  sjælden  i  det  nordlige  Øresund. 
Den  skal  som  voksen  holde  sig  ovenfor  60-Meter  Kurven 
og  paa  Steder  med  Klippebund  eller  i  hvert  Fald  stenet 
Bund  —  den  er  saaledes  yderst  almindelig  ved  engelske 
Klippekyster,  men  sjælden  ved  Hollands  nærliggende 
sandede  Kyst  —  og  kun  forlade  disse  Steder  og  i  store 
Stimer  nærme  sig  Kysten  for  at  jage  Tobis  og  Sild  i  Vand- 
skorpen  paa   lignende  Maade  som  Sejen.     Disse  Strejftog 


Fig.   10.    Lubbe.  (Efter  Francis  Day). 

kan  dog  være  ret  udstrakte,  thi  Lubben  træffes  ogsaa  i 
vore  andre  Farvande  til  forskellige  Aarstider;  saaledes 
forekommer  den  spredt  om  Efteraaret  i  Bælterne  og  en- 
kelte Stykker  undertiden  i  den  vestlige  Østersø,  og  den 
16.  Maj  1834  toges  endog  en  Flok  paa  6—700  Stykker  i 
Bundgarn  ved  Fredericia;  ved  Barseback  toges  seks  unge 
Lubber  (26—30  cm)  sidst  i  Juli  1904.  Endnu  længere  inde 
er  den  taget:  saaledes  d.9.  Marts  1831  ved  Kiel  (to  Stkr.)  og 
sandsynligvis  ved  Esperød  nær  Kivik  paa  Skaanes  Østkyst  (et 
Stykke,  23  cm)  d.  25.  September;  derimod  er  den  ikke  kendt 
fra  Bornholm.  Foruden  Smaafisk  tager  Lubben  Krebsdyr  og 
Orme.  Dens  økonomiske  Betydning  er  ikke  stor;  i  Aaret 
1908  fangedes  der  i  nordeuropæiske  Have  i  alt  kun  c.  1.158.000 
kg.  Den  bider  ikke  villig  paa  Krog  og  fanges  hovedsagelig  i 
Vaad,  hvor  Fiskeriet  efter  den  drives  (f.  Eks.  Bohuslån, 
Kullen).  Kødet  er  tørt  og  lidet  anset.  Legen  foregaar  i 
Maanederne  Februar— Maj  og  formodentlig  paa  de  nævnte 

Opholdssteder  for  de  ældre  Fisk.  Æggene  og  de  spæde 
Unger  er  pelagiske;  ved  to  — fire  Centimeters  Længde  sø- 
ger Yngelen  Kysten  og  har  mange  Steder  et  større  Ud- 
bredelsesomraade  end  de  voksne;  først  senere  trækker 
Lubben  sig  tilbage   fra  det  lave  Vand  ind  paa  det  dybere. 


8.  Spærling  (Gådus  esmårkii  Nilsson). 

Underbid.  Afstanden  fra  Snudespids  til  Øje  er  mindre 
end  Øjets  vandrette  Tværmaal.  Hagen  bærer  en  lille,  tynd 
Skægtraad.  Overkæbens  Tænder  er  smaa  og  karteagtige. 
Gattet  ligger  under  den  bageste  Del  af  første  Rygfinne. 
Halefinnens  Bagrand  er  temmelig  stærkt  indadbuet.  Side- 
linien danner  en  svag  Bue  over  Brystfinnen  og  gaar  der- 
efter under  anden  Rygfinnes   forreste   Del  jævnt  nedefter 


Fig.   11.    Spærling.    (Efter  F.  A.  Smitt). 

for  at  løbe  det  sidste  Stykke  i  lige  Linie  til  Halefinnen. 
Farven  er  oventil  olivenbrun,  medens  Sider  og  Bug  er 
sølvhvide;  Sidelinien  er  mørk;  foroven  ved  Brystfinnens 
Rod  er  der  en  sort  Plet. 

Rx  14—16;  R2  22—26;  R3  22—27;  Gx  26-30;  G2  24- 
30;  Br  19;  Bu  6;  H  x  +  20-24  +  x. 

Spærlingen  bliver  omkring  tyve,  højst  fireogtyve  Cen- 
timeter lang.  Dens  Udbredelsesomraade  er  forholdsvis 
lille  og  omfatter  Vesterhavets  nordlige  Del,  Skagerak, 
Kattegat,  Norges  Kyst  op  til  Trondhjems  Fjorden,  Syd-  og 
Vest-Island,  Færøerne  og  de  britiske  Øers  Atlanterhavs- 
kyst. Indenfor  dette  Omraade  er  Spærlingen  yderst  al- 
mindelig paa  Dybder  fra  et  halvt  til  et  Par  Hundrede 
Meter,  hvor  der  er  blød  Bund.  Ved  Norges  Kyst  synes 
den  at  være  taget  paa  langt  større  Dybde  (555  m),  og  den 
kan  ogsaa  f.  Eks.  i  det  nordlige  Kattegat  af  og  til  træffes  inde 

paa  den  blandede  Bunds  Omraade.  Skønt  Spærlingen 
er  saa  almindelig,  undgik  den  længe  Opmærksomheden, 
og  i  vore  Farvandes  danske  Del  opdagedes  den  først  i 
1897.  De  voksne  Spærlinger  holder  oftest  sammen  i  Sti- 
mer, jævnlig  sammen  med  Hvillinger;  de  er  ikke  iagttaget 
længere  inde  i  vore  Farvande  end  ved  Trindelen.  Legen 
foregaar  hos  os  i  Maanederne  Januar—April,  og  der  synes 
ikke  at  ske  nogen  Sammenstimlen  om  særlige  Legepladser, 
men  det  aabne  Hav  foretrækkes  vistnok.  Æggene  er 
pelagiske.  Den  pelagiske  Yngel  er  i  April  Maaned  ikke 
taget  længere  inde  end  i  Skagerak,  men  er  i  Juni  funden 
i  Kattegat  ved  Hesselø  og  i  August  endog  i  Store  Bælt. 
Spærlingens  Føde  bestaar  overvejende  af  Svævets  Krebs- 
dyr og  af  Glaskutlinger.  Uden  synderlig  økonomisk  Be- 
tydning. 

9.    Sortmund  (Gådus  poutåssou  Risso). 
Underbid.  Hagen  uden  Spor  til  Skægtraad.  Overkæbens 
Tænder  sidder  i   to  Rækker,  og  de  i  den  yderste  Række 

Fig.   12.    Sortmund.  (Efter  F.  A.  Smitt). 

er  ret  store,  medens  de  i  den  inderste  Række  er  meget 
smaa.  Gattet  ligger  længere  fremme  end  første  Rygfinne. 
Halefinnen  er  dybt  indskaaret.  Store  Mellemrum  mellem 
Rygfinnerne,  af  hvilke  de  to  forreste  er  smaa.  Sidelinien 
løber  uden  nogen  Bugt  fortil  temmelig  nær  Rygkanten  og 
parallelt  med  denne;  paa  Halestilken  gaar  den  dog  langs 
Sidens  Midte.  Farven  er  paa  Ryggen  blaagraa,  paa  Siderne 
sølvgraa  og  paa  Bugen  sølvhvid;  Sidelinien  er  graabrun; 
undertiden  er  der  en  utydelig,  sort  Plet  foroven  ved  Bryst- 
finnens Rod;  Svælget  og  Gællelaagenes  Indside  er  sorte 
hos  de  voksne. 

Rt  12-13;  Ra  11-14;  R321^25;  Gx  34— 41;  G2  23- 
27;  Br  20—21 ;  Bu  6;  H  x  +  24-26  -f  x. 

Sortmunden  bliver  indtil  knap  en  halv  Meter  lang. 
Dens  Udbredelsesomraade  gaar  fra  Finmarken  og  Island 
i  det  mindste  til  Gibraltar  og  omfatter  Middelhavet.  Rime- 
ligvis lever  Sortmunden  pelagisk  i  Vandlagene  mellem  et 
halvt  og  et  Par  Hundrede  Meters  Dybde  i  det  aabne 
Ocean,  men  hvor  den  kommer  i  Kystens  Nærhed,  gaar 
den  ind  paa  lidt  lavere  Vand.  Hos  os  er  den  kun  kendt 
fra  Skagerak  og  fra  det  allernordligste  Kattegat.  Dens  Føde 
bestaar  af  Svævets  Krebsdyr  og  til  Tider  af  Fiskeyngel. 
Legetiden  falder  rimeligvis  i  de  første  Foraarsmaaneder, 
og  Legen  synes  udelukkende  at  foregaa  ude  i  det  aabne 
Ocean.  Æggene  er  ikke  kendt,  men  er  uden  Tvivl  pela- 
giske; de  spæde  Unger  træffes  ude  over  Dybder  paa  Tu- 
sinde Meter  og  mere.  De  unge  Fisk  vedbliver  meget  længe 
(femten  Centimeter  lange  og  mere)  at  holde  sig  i  Over- 
fladens Vandlag.  Sortmundens  Kød  er  ret  velsmagende, 
men  løst  og  lidet  anset.  Fisken  har  ingen  økonomisk  Be- 
tydning hos  os,  men  i  Norge  er  den  til  Tider  Genstand 
for  lidt  Fiskeri. 


2.  Sølvtorskslægten  (Gadiculus  Guichenot). 

Formen  ligner  Torskens.  Munden  er  stor  og 
stærkt  opstigende.  Fine  Fløjeistænder  paa  Mellem- 
kæbeben og  Underkæbe;  Overkæbeben  og  Gane- 
ben tandløse;  Plovskærben  med  eller  uden  Tænder. 
Syv  Gællehudstraaler.  Tre  adskilte  Rygfinner  og  to 
Gatfinner.  Fri  Halefinne.  Almindeligt  byggede  Bug- 
finner. Brystfinnerne  er  fæstet  lavere  end  hos 
Torskeslægten.  Sideliniesystemets  Forgreninger  paa 
Hovedet  er  overordentlig  stærkt  udviklede,  saa  at 
der  dannes  store,  aabne  Gruber.    Store  Skæl. 

Der  kendes  to  Arter,  hvoraf  den  ene  (G.  argenteus) 
lever  i  Middelhavet  og  i  Atlanterhavet  fra  lidt  norden  for 
Ækvator  i  det  mindste  til  udfor  Spanien,  medens  den  an- 
den Art  er  nordligere  og  forekommer  hos  os. 

1.  Sølvtorsk  (G ad fculus  thori  Johs.  Schmidt). 
(Gadiculus  argénteus  Guichenot,  delvis). 
Gattet  ligger  omtrent  under  Mellemrummet  mellem 
første  og  anden  Rygfinne  eller  under  den  førstes  bageste 
Straaler.  Skægtraad  mangler.  Underkæbespidsen  har  to 
nedadrettede   Torne.      Underbid.      Afstanden    fra   Snude- 


Fig.  13.    Sølvtorsk.   (Efter  Holt  &  Calderwood). 


spidsen  til  Øjet  er  betydelig  kortere  end  Øjets  Tværmaal. 

Mellemkæben  er  stærkt    fremskydelig.   Finnerne  er  skøre. 

Halefinnen  er  svagt  indbugtet.  Skællene  er  store  og  løst- 
mc         rwc  siddende.  Sidelinien  dan- 

ner en  Bue  indtil  hen 
under  tredje  Rygfinne  og 
løber  derfra  ret;  paa  Nak- 
ken har  den  nogle  store, 
tydelige  Porer,  og  dens 
Forgreninger  paa  Hove- 
det er  overordentlig 
stærkt  udviklede  og  dan- 
ner for  en  Del  aabne 
Gruber,  af  hvilke  der  er 
syv  store  mellem  Øjnene 


Fig.   14.    Hoved  af  Sølvtorsk. 

(Efter  Holt  &  Calderwood). 

m.  c.  —  Sideliniesystemets  Gruber. 


og  Nakken;  nedentil  staar  disse  Gruber  indbyrdes  i  Forbin- 
delse, og  udadtil  dækkes  de  hos  de  unge  Fisk  med  Hud, 
medens  de  er  aabne  hos  de  ældre.  Hvirvlernes  Antal  er  41  — 
43  (oftest  13  -f  29).    Yngelen  har  kun  eet  Tværbælte  af  Pig- 

mentceller;  Ungfiskene  er  lyst  rødgraa  uden  Sølvglans; 
de  ældre  er  sølvskinnende  paa  Gællelaag,  Kinder  og  paa 
Bugen   fortil;  Svælgets  bageste  Del  er  sortagtig. 

Rx  9— 11 ;  R2  11—14;  R3  15-19;  Gx  12—18;  G2  15—19; 
Br  18-20;  Bu  6;  Hx  +  c.25  +  x.  *). 

Sølvtorsken  bliver  kun  omkring  femten  Centimeter 
lang  og  er  saaledes  vor  mindste  Torskeart.  Den  hører 
hjemme  paa  Skraaningerne  ud  mod  Atlanterhavsdybet  Vest 
for  Irland  og  Færøerne,  i  det  norske  Hav  fra  Trondhjems 
Fjorden  sydefter,  i  det  nordlige  Vesterhav  og  i  Skagerak 
samt  tillige  i  forskellige  af  de  dybe,  vestnorske  Fjorde. 
Endnu  vides  det  ikke  sikkert,  hvor  langt  mod  Syd  i  Atlanter- 
havet denne  Art  lever,  men  udfor  Spanien  er  den  i  hvert  Fald 
allerede  erstattet  af  den  nærstaaende,  lidt  mindre  Art 
Gadiculus  argénteus.  Denne  Art  kendetegnes  ved 
sit  lavere  Hvirveltal  (39—41,  oftest  13  +  27),  og  ved  at 
Yngelen  har  tre  Tværbælter  af  Pigmentceller;  vor  Sølv- 
torsk har  ikke  blot  flere  (oftest  13  +  29)  Hvirvler,  men 
vistnok  ogsaa  flere  Finnestraaler,  særlig  i  tredje  Ryg-  og 
anden  Gatfinne,  men  da  vor  Art  først  for  nylig  er  udskilt, 
er  dette  Forhold  endnu  ikke  helt  udredet,  hvorfor  de  oven- 
for opgivne  Finnestraaletal  stammer  fra  begge  Arter  til- 
sammen. Sølvtorsken  holder  sig  nær  Bunden  paa  Dybder 
fra  godt  Hundrede  til  omkring  Tusinde  Meter.  Hos  os  er 
den  kun  kendt  fra  Skagerak,  hvor  den  er  taget  paa  knap 
halvandet  Hundrede  og  paa  to  Hundrede  Meters  Dybde; 
første  Gang,  den  blev  taget  her,  var  i  1897.  Rimeligvis  er 
den  i  Virkeligheden  ret  almindelig  paa  disse  Dybder,  og 
sandsynligvis  yngler  den  ogsaa  i  Skagerak.  Æggene  er 
pelagiske;  Yngelen,  der  træffes  i  Maj  og  Juni  Maaneder, 
ligeledes.  Legen  finder  i  Atlanterhavet  Sted  paa  Dybder 
mellem  to  Hundrede  og  Tusinde  Meter,  i  det  norske  Hav 
og  det  nordlige  Vesterhav  paa  Dybder  ikke  større  end 
fire  Hundrede  Meter.  Sølvtorskens  Føde  synes  fortrinsvis 
at  bestaa  af  Orme  og  Smaakrebs. 


3.   Slægten  Merlåcius  Rafinesque  Schmaltz. 

Kroppen  er  langstrakt.  Underbid.  Hagen  uden 
Skægtraad.  De  ret  store  og  spidse  Tænder  i  to — 
tre  Rækker  paa  Kæber  og  Plovskærben;  Ganeben 
og   Overkæbeben    tandløse.    Syv    Gællehudstraaler. 

*)  Gadiculus  thori  +  G.  argénteus.     Se  nærmere  nedenfor. 

To  adskilte  Rygfinner;  den  forreste  har  mere  end 
tre  Straaler.  Een  Gatfinne,  der  ligesom  anden  Ryg- 
finne er  mer  eller  mindre  indskaaren  bag  Midten. 
Halefinnen  er  adskilt  fra  Ryg-  og  Gatfinner.  Bug- 
finnerne har  omkring  syv  Straaler.  Skællene  er 
taglagte  og  ikke  særlig  smaa. 

Slægten  hører  hjemme  i  den  nordlige  og  sydlige  Halv- 
kugles tempererede  Have.  Af  dens  fire  Arter  lever  een 
hos  os. 

1.    Kulmulen  (Merlucius  sm  fri  dus 

Rafinesque  Schmaltz). 

(Krøyer:  Merluccius  vulgåris;  F.  A.  Smitt:   Merlucius 

merluccius). 

Langstrakt    og    trind.    Anden    Rygfinne   og   Gatfinnen 

bliver  højere  bagtil.     Bugfinnerne  er  omtrent  af  Størrelse 

som  Brystfinnerne.    Sidelinien  er  næsten  ret,  men   skraa- 

ner    dog    ubetydelig    fortil.     Farven    er   mørkest   hos    de 

ældre;  Ryggen   er   sortegraa   eller  graabrun,  Siderne  graa 

og   Bugen   sølvhvid;  Sidelinien  er  graalig  eller  graabrun; 

Mundhulen    og   Gællehulerne   er   sorte   undtagen   hos   de 

meget  unge. 

Rx  9—11;  R2  36-40;  G  36-40;  Br  12—15;  Bu  7; 
H  x  +  17—20  +  x. 

Kulmulen  bliver  ofte  over  en  Meter  lang;  ved 
Norge  er  der  maalt  en  paa  135  cm,  og  Vægten  kan  naa 
over  femten  Kilogram.  Dens  Udbredelsesomraade  gaar  fra 
Island  ogTrondhjems  Fjorden  til  Madeira  og  omfatter  Mid- 
delhavet; ved  Amerika  findes  den  ikke.  Hos  os  viser  den 
sig  som  en  typisk  Sydfisk,  der  er  langt  talrigere  i  Vester- 
havet og  Skagerak  i  Aarets  sidste  Halvdel  end  i  Foraars- 
halvaaret,  og  som  kun  i  Efteraarshalvaaret  trænger  ind  i 
Kattegat  og  i  det  nordlige  Øresund,  men  da  ogsaa  kan 
forvilde  sig  langt  længere  ind  (Køge  Bugt,  August  1887; 
Bramsnæsvig,  c.  1901;  Halskov,  Juli  1888;  Bugten  ved 
Kiel,  27.  November  1872  og  31.  December  1873;  Kolding 
Aa;  Horsens  Fjord,  Oktober  1884;  Skive,  September  1869; 
Sallingsund,  November  1882).  De  voksne  Kulmuler 
holder  sig   udenfor   Legetiden   spredt  paa  omkring  eet  til 

et  Par  Hundrede  Meters  Dybde,  hvor  de  om  Dagen  gaar 
nær  Bunden,  men  om  Natten  stiger  op  og  stryger  om 
efter  Føde.  Under  Indtrækket  om  Eftersommeren  træffes 
store  Kulmuler  ofte  inde  paa  lavere  Vand,  paa  den  blandede 
Bunds  Omraade;  en  Banke  i  Kattegat,  hvor  Kulmulerne 
tidligere  samlede  sig  i  store  Stimer  og  var  Genstand  for 
Fiskeri,  har  faaet  Navnet  Kummelbanken.  Dette  Indtræk 
synes  at  være  uden  Forbindelse  med  Gydningen,  skønt 
denne  vistnok  foregaar  i  Sommertiden.  I  Skagerak  er  der 
een  Gang  (September  1905)  fundet  talrige  smaa  Unger  af 
Kulmulen,  men  dennes  nærmeste  Legepladser  synes  ellers 
at  være  i  Atlanterhavet.  Æggene  er  pelagiske  lige- 
som de  spæde  Unger.  De  unge  Kulmuler  lever  vistnok 
paa  noget  mindre  dybt  Vand  end  de  voksne  (omkring  et 
halvt   Hundrede   Meter)   og  foretager  vistnok    heller  ikke 

Fig.   15.    Kulmule.     (Efter  Francis  Day). 

saa  udstrakte  Vandringer  som  disse.  Kulmulen  er  en 
glubsk  Rovfisk,  der  særlig  tager  Sild  og  Makrel.  For  vort 
Fiskeri  har  Kulmulen  kun  ringe  Betydning,  selvom  der 
tages  en  Del  paa  Bakker.  Men  i  Skagerak  og  i  Vester- 
havet fangedes  i  1906  c.  2  Millioner  Kilogram  Kulmule, 
medens  det  samlede  Fangstudbytte  for  samme  Aar  opgøres 
for  de  nordeuropæiske  Have  til  c.  22  Millioner  Kilogram, 
hvoraf  næsten  15  Millioner  fangedes  ved  Irland;  for  Fiske- 
riet ved  Frankrigs,  Spaniens  og  Portugals  Kyster  har  Kul- 
mulen stor  Betydning.  Kulmulens  Kød  er  ikke  synder- 
lig godt.     Fisken  kaldes  ikke  sjælden  Blister. 

4.  Langeslægten  (Molva  S.  Nilsson). 
Legemet  er  meget  langstrakt.  Hagen  bærer  en 
Skægtraad.  Tænderne  er  delvis  store  paa  Under- 
kæben og  Plovskærbenet,  medens  Mellemkæbe- 
benenes Tænder  er  smaa  og  karteagtige;  Gane- 
benene er  tandløse  ligesom  Overkæbebenene.  Syv 
Gællehudstraaler.  To  adskilte  Rygfinner,  der  begge 

er  veludviklede.  En  Gatfinne.  Den  mer  eller  mindre 
afrundede  Halefinne  er  ikke  sammenvokset  med 
Ryg-  eller  Gatfinnen.  Seks  Bugfinnestraaler.  Skæl- 
lene er  meget  smaa,  men  taglagte.  Flere  Blindtarme. 
Slægten  hører  hjemme  i  den  nordlige  Halvkugles  kolde 
og  tempererede  Have.  Af  dens  tre  Arter  tilhører  de  to  vor 
Fauna. 

Oversigt  over  Arterne. 

Pandens  mindste  Bredde  mellem  Øjnene  er  i 
hvert  Fald  mindst  saa  stor  som  Øjets  lodrette 
Tværmaal 1.  Lange  (M.  v ulgåri s). 

Pandens  mindste  Bredde  mellem  Øjnene  er 
meget  mindre  end  Øjets  lodrette  Tværmaal.. 

2.   Byrkelange  (M.  byrkelånge). 

1.    Lange  (Molvavulgåris  Fleming). 
(Krøyer:  Lota  molva). 

Legemet  er  fortil  trindt,  bagtil  sammentrykt.  Under- 
kæben naar  i  Reglen  ikke  saa  langt  frem  som  Overkæben 
og  særlig  ikke  som  den  derudoverragende  Snudespids.  Skæg- 
traaden  paa  Hagen  er  stor,  i  det  mindste  saa  lang  som  Øjets 
vandrette  Tværmaal.  Pandens  mindste  Bredde  mellem  Øj- 
nene er  hos  unge  Fisk  lig  Øjets  lodrette  Tværmaal,  hos 
ældre  lig  dets  vandrette  Tværmaal.  Halefinnen  er  stærkt  af- 
rundet. Farven  paa  Ryg  og  Sider  er  graabrun,  medens  Bugen 
er  hvid;  Sidelinien  er  lys;  de  uparrede  Finner  har  et  bredt, 
mørkt  Baand,  der  er  kantet  med  hvidt  udadtil,  og  begge 
Rygfinnerne  og  Gatfinnen,  eller  i  hvert  Fald  første  Ryg- 
finne, har  en  sort  Plet  i  Bagkanten;  Brystfinnernes  yderste 
Del  er  gullig;  de  ældre  er  ofte  sortplettede. 

Rx  13—16;    R2  60—70;   G  57-66;    Br  18—21;    Bu  6; 

H  x  -f  24—39  +  x. 

Langen  kan  naa  en  Længde  af  mindst  sytten  Deci- 
meter og  en  Vægt  af  over  tredive  Kilogram,  og  som  Regel 
bliver  den  meterlang.  Den  træffes  fra  Murmankysten  og 
Island  til  den  biskayiske  Bugt  og  maaske  ved  Nordame- 
rika. Den  holder  sig  som  Regel  paa  Dybder  fra  halvanden 
til  tre  Hundrede  Meter  og  hører  derfor  hos  os  kun  hjemme 

CV.  Otterstrøm:  Fisk  II.  3 

i  Skagerak  og  det  nordligste  Vesterhav.  Fra  disse  dybere 
Farvande  spreder  Langen  sig  dog  til  det  meste  af  Vester- 
havet og  ind  i  det  nordlige  Kattegat,  og  den  er  undertiden 
taget  i  det  nordlige  Øresund,  een  Gang  endog  helt  nede  i 
Svanemølle  Bugten  (1875).  Af  andre  Fangster  af  Lange 
udenfor  dens  regelmæssige  Opholdssteder  kan  nævnes  en 
i  Nekselø  Bugten  (21.  April  1904;  c.  1,5  m,  23  kg),  en  i 
Limfjorden  (1.  Marts  1871)  og  en  anden  samme  Steds  i 
Livø  Bredning  (28.  Juli  1884);  i  Bugten  ved  Kiel  er 
Langen  et  Par  Gange  fanget  (7.  December  1869,  27.  Januar 
1871).  Langen  holder  sig  ved  Bunden,  men  den  er  dog  en 
god  Svømmer,  der  overvejende  lever  af  større  Fisk,  sær- 
lig Torske-  og  Flynderarter;  lejlighedsvis  tager  Langen 
dog  ogsaa  større  Krebsdyrarter  og  Søstjerner.  Langen 
synes  til  Stadighed   at  holde  sig  spredt,  og  dens  Leg,  der 


Fig.   16.    Lange.  (Efter  Francis  Day). 

sker  i  Maanederne  Marts— Juni  hos  os,  synes  at  foregaa 
uden  nogen  Sammenstimlen  til  særlige  Ynglepladser. 
Æggene  er  pelagiske;  Ungerne  holder  sig  pelagisk,  til  de 
har  naaet  en  Længde  paa  nogle  Centimeter,  hvorefter  de 
søger  Bunden,  hvor  de  synes  at  foretrække  Dybder  paa 
omkring  et  halvt  Hundrede  Meter.  Langen  er  Genstand 
for  et  betydeligt  Fiskeri,  særlig  i  nordligere  Egne;  i  alt 
fiskedes  der  i  Aaret  1906  i  de  nordeuropæiske  Have  om- 
trent 33  Millioner  Kilogram  Lange;  hos  os  fiskes  der  væ- 
sentlig efter  den  i  Skagerak  af  svenske  Bakkefiskere  og 
fra  engelske  og  tyske  Line-  og  Trawldampere,  saa  at  vort 
Land  ikke  har  synderlig  Indtægt  af  den.  Langens  Kød  er 
fortræffeligt,  dog  ikke  straks  efter  Legetiden;  Leveren  giver 
en  fin  Tran,  og  Kødet  bliver  for  en  Del  tilberedt  til  Klip- 
fisk og  Stokfisk  eller  saltet. 

2.  Byrkelange  (Molva  byrkelånge  Walbaum). 
(Krøyer:  Lota  abyssorum;  F.  A.  Smitt:  Molua  dipterygia). 
Næsten  aaleformet.  Underkæben  rager  frem  foran 
Snudespidsen.  Skægtraaden  naar  ikke  en  Længde  som 
Øjets  lodrette  Tværmaal.  Pandens  mindste  Bredde  mellem 

Øjnene  er  langt  mindre  end  Øjets  lodrette  Tværmaal. 
Halestilken  er  lavere  end  hos  Langen.  Halefinnen  er  kun 
svagt  afrundet,  undertiden  næsten  lige  afskaaret.  Farven 
er  næsten  ens  brun  over  det  hele,  eller  Ryggen  og  det 
øverste  af  Siderne  er  brune  med  Bronceglans,  medens 
Bugen  og  det  nederste  af  Siderne  er  mørkegraa  med 
Bronceglans;  Brystfinnernes  yderste  Del,  den  bageste  Flig 
af  anden  Rygfinne  og  af  Gatfinnen  samt  Halefinnens  øverste 
og  nederste  Hjørne  er  sortagtige;  alle  de  uparrede  Finner 
har  yderst  en  hvid  Kant. 

Rx  11-15;  R2  74-85;   G  70-81;  Br  18—22;  Bu  5-6; 
H  x  +  24—34  +  x. 


Fig.   17.    Byrkelange.  (Fra  Stuxberg). 

Byrkelangen  bliver  ikke  saa  stor  som  Langen,  men 
skal  dog  kunne  overstige  halvanden  Meter.  Indtil  for  faa 
Aar  siden  kendtes  den  kun  fra  den  norske  Kyst  fra  Fin- 
marken og  sydefter,  fra  Skagerak  og  Kattegat  samt  fra 
Færøerne  og  Island;  men  nu  har  det  vist  sig,  at  dens 
Hjem  uden  Tvivl  er  Atlanterhavets  Dybder  paa  omkring 
Tusinde  Meter  og  mere.  I  vore  Farvande  er  den  taget  i  Skage- 
raks Dyb  (c.560m;  c.  13.  April  1907)  og  fem  Gange  i  Katte- 
gats Renden  mellem  Trindelen  og  Vinga  (Vaaren  1872,21. 
Maj  1872,  12.  Januar,  1.  April  og  5.  April  1875).  Legetiden 
falder  vistnok  i  Foraarsmaanederne,  thi  fra  Maj  til  Juni 
er  de  spæde  Unger  (Æggene  kendes  ikke)  almindelige  ude 
over  Atlanterhavets  Dybder,  særlig  fra  Højden  af  de  bri- 
tiske Øer  op  til  Island;  fra  de  dybe  vestnorske  Fjorde 
kendes  Yngelen  ogsaa.  Ved  Norges  Kyst  har  Byrkelangen 
Betydning  for  Fiskeriet.  Dens  Kød  er  endnu  bedre  end 
Langens. 


5.  Ferskvandskvabbeslægten  (Lota  Cuvier). 
Legemet  er  middellangstrakt.    Hagen  bærer  en 
Skægtraad.  Overkæbeben  og  Ganeben  er  tandløse; 

Mellemkæbeben,  Plovskærben  og  Underkæbe  bærer 
Tænder,  der  alle  er  fine  og  karteagtige.  Syv  Gælle- 
hudstraaler.  To  adskilte  Rygfinner,  der  begge  er 
veludviklede.  Een  Gatfinne.  Den  afrundede  Hale- 
finne gaar  ikke  i  eet  med  Ryg-  eller  Gatfinne.  Seks — 
otte  Bugfinnestraaler.  Skællene  er  meget  smaa  og 
ikke  taglagte.  Store  og  temmelig  talrige  Blindtarme. 
Slægten,  der  staar  Langeslægten  nær,  omfatter  kun 
een  Art.  Denne  er  den  eneste  Torskefisk  fra  Ferskvand. 

1.    Knude    (Lota  vulgåris  Jenyns). 
(F.  A.  Smitt:  Lotta  lota). 

Mallelignende:  Hovedet  fladtrykt,  Kroppen  rund,  Halen 
sammentrykt.  Noget  Overbid.  Hagen  med  en  kraftig  Skæg- 
traad,  der  er  længere  end  Øjets  Tværmaal.  Hos  de  voksne 
begynder  første  Rygfinne  foran  eller  ovenover  Spidsen  af 
de  tilbagelagte  Brystfinner.  Sidelinien  er  ufuldstændig,  idet 
den  ophører  under  den  sidste  Del  af  a'nden  Rygfinne. 
Farven  er  en  Del  forskellig,  idet  nogle  Individer  kan  være 
meget  mørke  over  det  hele,  andre  ensfarvet  graalige, 
medens  Reglen  dog  er,  at  Fisken  oventil  er  marmoreret 
med  sort  og  gult  og  har  hvidlig  Bug;  Sidelinien  er  hvidlig. 

Rx  9—16;  R2  67-85;  G  65—78;  Br  17—22;  Bu  6-8; 
H  x  -f  20—39  -f  x. 

Knuden  skal  kunne  blive  ni  Decimeter  lang  og  naa  en 
Vægt  af  seksten  Kilogram;  hos  os  bliver  den  i  Reglen  kun 
et  Par  Kilogram,  men  i  Hald  Sø  dog  jævnlig  syv— otte. 
Dens  Udbredelsesomraade  gaar  fra  det  nordligste  Skandi- 
navien og  Rusland  til  Sydfrankrig  og  Norditalien  og  om- 
fatter tillige  Sibirien  og  Dele  af  Nordamerika;  Knuden 
forekommer  dog  ikke  i  Norge  mellem  Trondhjems  Fjord 
og  Lofoten,  paa  Island,  i  Skotland,  paa  Irland  og  i  Sydrus- 
land. Hos  os  kendes  den  fra  de  fleste  større  Aasystemer  og 
Søer  i  Nørre-  og  Sønderjylland  (dog  ikke  fra  Himmerland  og 
nordenfor  Limfjorden),  paa  Fyn  og  Sjælland  (dog  ikke  f. 
Eks.  fra  Esrom  Sø  og  Arre  Sø);  derimod  kendes  den  ikke 
fra  Lolland- Falsters  og  Bornholms  ferske  Vande.  Knuden 
taaler  godt  svagt  Brakvand;  i  den  indre  Østersø  forekom- 

mer  den  i  Skærgaarden  fra  Kalmar  nordefter,  men  hos  os 
er  det  kun  undtagelsesvis,  at  den  fanges  i  Havet  (Humlebæk, 
Oktober  1851;  Masnedsund,  Juni  1890;  Rønne  Havn,  Juli 
1835).  Trods  sit  ejendommelige  Ydre  overses  den  let  i  Vande, 
hvor  den  ikke  tilfældigvis  fanges,  thi  om  Dagen  holder  den 
sig  rolig  paa  Bunden,  oftest  gemt  mellem  Sten  paa  dybere 
Vand,  og  først  om  Natten  gaar  den  paa  Jagt  efter  sit  Bytte, 
der  bestaar  af  alle  Slags  Dyr  (selv  Aadsler),  men  fortrinsvis 
af  Fisk  og  deres  Rogn.  Ikke  sjælden  gaar  Knuden  paa  Aale- 
kroge,  der  jo  staar  Natten  over.  I  det  heLe  er  Knuden  af 
en  dvask  Natur;  den  gaar  ikke  i  Stime,  men  lurer  enlig 
paa,  at  Byttet  skal  nærme  sig.  Den  er  meget  sejglivet.  Hun- 
nerne bliver  vistnok  større  end  Hannerne;  de  indeholder  et 
meget  stort  Antal  Æg,  indtil  flere  Millioner.  Gydningen 
finder  Sted  om  Vinteren  (Januar — Februar),  vistnok  enten 
paa  een — to  Meters   Dybde   i   Søerne  paa  fast  Bund  eller 


Fig.   18.  Knude.  (Efter  Zoologia  danica). 

i  de  tilførende  Vandløb.  De  smaa  Æg  er  ikke  klæbende 
og  er  heller  ikke  sammenholdte  af  nogen  Slimmasse,  men 
minder  ved  deres  store  Oliedraabe  om  pelagisk  drivende 
Æg  fra  Saltvand;  de  flyder  mer  eller  mindre  højt  over  Bun- 
den eller  ligger  løst  ovenpaa  denne.  Udviklingen  skal  vare 
fire — fem  Uger  ved  4°  C.  De  spæde  Ungers  Levevis  kendes 
ikke,  men  Unger  paa  indtil  en  halv  Snes  Centimeter 
træffes  om  Sommeren  under  Sten  paa  et  Par  Decimeter 
Vand  eller  oppe  i  Smaabække.  I  sit  første  Leveaar  bliver 
den  omkring  ti  Centimeter  lang,  og  i  sit  andet  bliver  den 
maaske  allerede  forplantningsdygtig.  Knuden  er  hos  os 
Genstand  for  lidt  Fiskeri  i  Gudenaa-Oplandets  forskellige 
større  Søer,  men  den  aarlige  Fangst  overstiger  næppe  et 
Par  Hundrede  Kilogram.  Fangsten  foregaar  for  største 
Delen  fra  Isen  i  Januar  og  Februar  Maaneder,  og  der  an- 
vendes en  Art  Pilk.  I  Sverige  anvendes  til  Fangst  af 
Knude  bl.  a.  Ruser,  der  hænges  med  Mundingen  nedefter 
fra  en  Vaage.  Paa  Skanderborgegnen  kaldes  Fisken  Knude; 
andet  Steds  gaar  den  under  Navnene  Tudseaal,  Søtorsk, 
Aalekvabbe  og  Ferskvandskvabbe. 

6.    Skælbrosmeslægten  (Phycis  Schneider). 

Legemet  er  mere  eller  mindre  langstrakt. 
Hagen  bærer  en  Skægtraad.  Overkæbeben  og 
Ganeben  er  tandløse;  ingen  Hugtænder,  men 
smaa  karteagtige  Tænder  paa  Mellemkæbeben, 
Plovskærben  og  Underkæbe.  Syv  Gællehudstraaler. 
To  adskilte  Rygfinner;  begge  er  veludviklede.  Een 
Gatfinne.  Den  lige  afskaarne  eller  afrundede  Hale- 
finne hænger  ikke  sammen  med  Ryg-  eller  Gat- 
finnen. Bugfinnerne  er  lange  og  traadformede  og 
langt  adskilte;  de  bestaar  af  to — tre  forenede 
Straaler,  som  mod  Spidsen  er  delt  i  det  mindste  i 
to.  Ryg-  og  Gatfinner  er  omgivne  af  tyk  Hud. 
Skællene  er  ret  store  og  taglagte.  Blindtarme 
findes. 

Til  Slægten  hører  ni  Arter  fra  det  nordlige  Atlanter- 
hav og  Middelhavet.  Een  af  dem  forekommer  hos  os. 

1.   Skælbrosme  (Phycis  blennioides 
Briinnich). 

Tredje  og  fjerde  Straale  i  første  Rygfinne  er  stærkt 
forlængede.  Bugfinnerne  er  meget  lange  og  rækker  forbi 
Gatfinnens  Forkant.  Skællene  er  meget  større  end  hos 
andre  danske  Torskefisk;  mellem  første  Rygfinne  og  Side- 
linien er  der  fem — seks  Skælrækker.  Sidelinien  er  fuld- 
stændig. Farven  er  graa  eller  graabrun  med  mørk  Punk- 
tering; nedentil  er  den  noget  lysere  end  oventil;  Bugfin- 
nerne er  røde,  de  øvrige  Finner  sorte  i  Kanten;  Svælgets 
bageste  Del,  Gællehulen  og  Bughinden  er  sorte. 

R,  8-11;  R2  54—63;  G  51-58;  Br  15—19;  Bu  3  (til- 
syneladende 1);  Hx+  15— 19+  x. 

Skælbrosmen  siges  at  kunne  blive  omkring  elleve  Deci- 
meter lang,  men  det  er  i  hvert  Fald  sjælden,  at  den  over- 
stiger   seks    Decimeter.  Dens  Hjem  er  Middelhavet,  hvor 

den  er  almindelig,  samt  Atlanterhavets  nordlige  Del  paa 
Europasiden,  hvor  den  er  taget  ved  Kysterne  fra  Tromsø 
Stift  til  Gibraltar,  men  intet  Steds  i  Mængde.  I 
Kristiania  Fjord  er  den  taget  adskillige  Gange,  men  nær- 
mere vore  Kyster  er  den  kun  kendt  fra  i  alt  ni  Fangster, 
hvoraf  de  seks  fra  Skagerak  (Juni  1851,  Vaaren  1874,  3 
Stkr.  Juni  1888,  Februar  1900),  to  fra  Kattegat  (en  Unge  paa 
46  mm  fra  ældre  Tid(?)  og  en  voksen  fra  14  Meters  Dybde 
SSV.  for  Skagen,  Juni  1888)  samt  een  fra  Snekkersten  i  det 
nordlige  Øresund  (9,  d.  30.  Januar  1902,  12—14  m,  Flynder- 
garn).  Om  Skælbrosmens  Levevis  er  ikke  meget  bekendt. 
Den  holder  sig  i  store  Stimer  paa  dybt  Vand  med  blød 
Bund,  og  her  fanges  den  i  Middelhavet  Aaret  rundt  paa 
Bakker;  udfor  Norge  faas  den  ikke  sjælden  sammen  med 
Torsk  og  Lange  paa  Krog  paa  Dybder  ned  til  et  Par  Hun- 


Fig.   19.    Skælbrosme.  (Efter  Francis  Day). 


drede  Meter.  Den  lever  vistnok  væsenligst  af  mindre 
Fisk  og  Krebsdyr.  Legen  formodes  at  falde  sidst  paa  For- 
aaret  eller  om  Sommeren,  men  Æggene  kendes  endnu  ikke 
med  Sikkerhed.  Med  den  ovennævnte  Undtagelse  er  der 
ikke  fundet  unge  Skælbrosmer  saa  nordligt,  og  det  er  der- 
for rimeligt,  at  Arten  yngler  langt  sydligere.  Skælbrosmens 
Kød  skal  være  særdeles  godt. 


7.    Havkvabbeslægten  (Onos  Risso). 
(Gaidropsårus  Rafinesque;  Motélla  Cuvier). 
Legemet  er  mer  eller  mindre  langstrakt.    Hagen 
bærer  een  og  Snuden  to  til  fire  Skægtraade.  Over- 
kæbeben og  Ganeben  er   tandløse;    Plovskærbenet 
bærer   smaa   karteagtige    Tænder   ligesom  Mellem- 

kæbebenet  og  Underkæben,  men  de  to  sidste  Steder 
er  en  Del  af  Tænderne  ofte  større.  Seks — syv 
Gællehudstraaler.  To  adskilte  Rygfinner;  den  for- 
reste sidder  i  en  Fure  paa  Ryggen  og  er  rudimen- 
tær, idet  kun  dens  forreste  Straale  er  veludviklet. 
Een  Gatfinne.  Halefinnen  gaar  ikke  i  eet  med  Ryg- 
eller Gatfinne.  Fem  til  otte  Bugfinnestraaler.  Skæl- 
lene er  smaa.  Blindtarme  findes. 

De  herhen  hørende  Arters  Æg  er  pelagiske,  og  Ungerne 
udvikler  sig  først  til  sølvskinnende,  pelagisk  levende  Smaa- 
fisk,  der  længe  ansaas  for  selvstændige  Arter  (Couchia). 
Først  ved  en  Længde  af  tre— fem  Centimeter  antager 
Ungen  den  voksnes  Ydre  og  søger  Bunden.  Til  Slægten 
hører  en  halv  Snes  Arter,  af  hvilke  to— tre  tilhører  vor 
Fauna. 

Oversigt  over  Arterne. 

I  alt  tre  Skægtraade 

1.  Tretraadet  Havkvabbe  (O.  maculåtus). 
I  alt  fire  Skægtraade 

2.  Firtraadet  Havkvabbe  (O.  cimbrius). 
I  alt  fem  Skægtraade 

3.  Femtraadet  Havkvabbe  (O.  mustéla). 

[1.  Tretraadet  Havkvabbe  (O nos  maculåtus 
Risso). 

(Yarrell:  Onos  vulgåris;  Nilsson:  Motélla  tricirråta; 
Collett:  Gaidropsårus  argentéolus). 

Formen  er  temmelig  langstrakt,  fortil  trind,  bagtil  sam- 
mentrykt med  noget  fladtrykt  Hoved.  Halestilkens  Højde 
lige  foran  Halefinnens  Rod  er  omtrent  en  Tredjedel  eller 
lidt  mindre  af  Hovedets  Længde.  Hovedets  Længde  gaar 
41/'*—  5  Gange  op  i  Totallængden.  Pandens  mindste 
Bredde  mellem  Øjnene  (Huden  over  Øjnene  ikke  med- 
regnet) er  omtrent  lig  halvandet  Øjentværmaal  hos 
de  ældre.  Hagen  bærer  een  og  Snuden  to  Skægtraade; 
foruden  disse  tre  veludviklede  Skægtraade  er  der  ikke 
Spor  af  andre  til  Stede.  Første  Rygfinne  er  ikke  saa  lang 

som  Underkæben.  Sidelinien  danner  en  svag  Bue  over 
Brystfinnerne,  men  sænker  sig  stærkt  under  anden  Ryg- 
finnes forreste  Del,  hvorefter  den  forløber  lige,  men  bag- 
til er  utydelig  eller  ophører.  Farven  er  mer  eller  mindre 
mørkt  graagul  med  mer  eller  mindre  tydelige  sortagtige 
Pletter. 

Rx?;  Rv  55—64;  G  47—54;  Br  19—21;  Bu  7—8;  Hx 
+  c.  23  -f  x. 

Den  tretraadede  Havkvabbe  bliver  omkring  fem  Deci- 
meter lang.  Den  er  almindelig  i  Kanalen,  og  dens  Ud- 
bredelsesomraade  naar  fra  Aalesund  til  Middelhavet.  I 
vore  Farvande  er  den   kun   taget  ved    den  svenske    Side 


Fig.  20.     Tretraadet  Havkvabbe.     (Efter  F.  A.  Smitt). 


nemlig  d.  22.  November  1886  i  Goteborgs  Skærgaard;  der 
er  Mulighed  for,  at  den  ogsaa  er  fanget  engang  tidligere  udfor 
Uddevalla.  Den  holder  sig  paa  tangbevokset  Stenbund, 
de  unge  dog  paa  dybere  Vand.  Føden  bestaar  af  Smaafisk 
og  Krebsdyr.  Legetiden  er  rimeligvis  i  Sommermaanederne.] 


2.  Firtraadet  Havkvabbe  (Onos  cimbrius 
Linné). 
Legemet  er  langstrakt  og  smalt.  Snuden  er  stærkt 
hvælvet.  Fire  Skægtraade:  een  under  Hagen,  een  forholds- 
vis kort  paa  Midten  af  Snudespidsen  og  to  meget  lange 
fra  de  forreste  Næsebors  Yderrand.  Første  Straale  i  den 
rudimentære  første  Rygfinne  er  meget  lang,  længere  end 
samme  Finnes  Rod.  Skæl  dækker  ikke  blot  Kroppen,  men 
ogsaa  hele  Hovedet  og  det  meste  af  Finnerne.  Sidelinien 
er    fuldstændig,    men    yderst    paa    Halen    mindre    tydelig. 

Farven  er  meget  forskellig;  i  Hovedtrækkene  er  Ryggen 
brungraa,  Siderne  gulgraa  og  Bugen  hvidgraa,  Mundhule, 
Tunge  og  Gællehuler  er  blaasorte. 

Rt  1  +?;  R2  45-53;  G  39-48;  Br  13—17;  Bu  5-6; 
H  x  +  16—21  +  x. 

Den  firtraadede  Havkvabbe  er  oftest  under  tre,  men 
kan  blive  mindst  fire  Decimeter  lang.  Den  forekommer 
fra  Island  og  Finmarken  til  det  sydlige  England  og  tillige 
ved  Nordamerikas  Østkyst.  I  vore  Farvande  er  den  ret 
almindelig;  hyppigst  er  den  paa  dybt  Vand  i  Vesterhavet, 
Skagerak  og  Kattegat,  hvor  den  synes  talrig  paa  blød  Ler- 
bund paa  fra  knap  et  halvt  Hundrede  til  halvtredje  Hun- 
drede Meters  Dybde;  ligeledes  forekommer  den  regel- 
mæssig  i    Sundets   og   Bælternes   dybe   Render,  og  i  den 


Fig.  21.    Firtraadet  Havkvabbe.  (Efter  Zoologia  danica). 

vestlige  Østersø  er  den  heller  ikke  sjælden  paa  Dybder 
større  end  tolv  Meter;  i  den  egentlige  Østersø  lever  den 
ogsaa,  dog  kun  paa  de  store  Dybder  paa  henved  Hundrede 
Meter  og  mere;  et  enkelt  Stykke  er  taget  helt  oppe  i  den 
finske  Vig.  Naar  den  østlige  Østersø  undtages,  fanges  der 
desuden  i  vore  Farvande  ikke  saa  sjælden  firtraadede  Hav- 
kvabberinde  paa  lavt  Vand  ikke  blot  paa  den  blandede  Bunds 
Omraade,  men  endog  helt  inde  i  Bændeltangens  Omraade 
eller  i  Fjordene  (f.  Eks.  i  Limfjordens  Bredninger  (ofte), 
Svendborg  Sund,  Holbæk  Fjord,  Præstø  Fjord,  Syd  for 
Fejø),  men  man  maa  antage,  at  disse  Fisk  er  kommet 
bort  fra  deres  egentlige  Tilholdssted,  nemlig  den  bløde 
Bunds  Omraade.  Den  firtraadede  Havkvabbe  holder  sig 
paa  Bunden  og  tager  her  særlig  Krebsdyr.  Den  leger  an- 
tagelig alle  Steder,  hvor  den  forekommer,  i  hvert  Fald 
ogsaa  i  den  egentlige  Østersø;  Legen  foregaar  i  Maane- 
derne  Februar  -August,  særlig  i  Maj.  Unger  og  Æg  af 
Havkvabber  er  meget  almindelige  i  alle  vore  Farvande  om 
Sommeren,  men  de  er  ikke  bestemte  til  Art.  Uden  øko- 
nomisk Betydning. 

3.  Femtraadet  Havkvabbe  (O nos  mustéla 
Linné). 
Formen  er  temmelig  langstrakt  og  smal  og  minder  om 
Ferskvandskvabbens;  Hovedet  er  dog  mindre  bredt  og 
fladtrykt  end  dennes.  Fem  Skægtraade:  een  under  Hagen, 
to  forholdsvis  korte  paa  Snudespidsen  og  to  fra  de  forreste 
Næsebors  Bagrand.  Første  Straale  i  den  rudimentære  for- 
reste Rygfinne  er  næppe  halvt  saa  lang  som  samme  Finnes 
Rod.  Skællene  dækker  ikke  blot  Kroppen,  men  ogsaa 
største  Delen  af  Hovedet  og  en  Del  af  Finnerne.  Sidelinien 
er  uregelmæssig;  den  strækker  sig  forfra  til  hen  under 
anden    Rygfinnes    forreste    Del,   hvor   den    ophører,   men 


Fig.  22.     Femtraadet  Havkvabbe.  (Efter  F.  A.  Smitt). 


længere  nede  paa  Kropsiden  løber  en  anden  Sidelinie,  der 
hverken  naar  helt  frem  eller  helt  til  Halefinnen.  Farven 
er  noget  vekslende,  men  i  Reglen  paa  Ryggen  sortebrun, 
paa  Siderne  graabrun  og  paa  Bugen  sølvgraa;  Mund-  og 
Gællehuler  hvide. 


Ri  i 


R2  45-56;    G  40-46;    Br  14-17;  Bu  6-8; 


H  x  +  16—21  +  x. 

Den  femtraadede  Havkvabbe  bliver  oftest  omkring  tyve 
og  overstiger  næppe  tredive  Centimeter.  Udbredelsesom- 
raadet  gaar  fra  Island  og  Finmarken  til  Portugal;  ved 
Amerika  findes  den  ikke.  Hos  os  er  den  vist  ikke  saa  al- 
mindelig som  den  foregaaende  Art,  men  kendes  dog  fra 
alle  vore  Farvande  undtagen  Østersøen;  de  sydligste  om- 
talte Fangster  i  vore  indre  Farvande  er:  Nord  for  Svelmø 
(11.  September  1905),  Vordingborg  Bugt  (c.  22.  December 
1887)  og  Kalvebod  Strand  (11.  August  1885).  De  fem- 
traadede Havkvabber  er  som  ældre  træge  Bundfisk,  der 
lever  spredt  som  Standfisk  i  Bændeltangsomraadet  og  paa 
Stenbund.  Deres  Føde  er  væsentlig  Smaafisk  og  tyndskal- 

lede  Krebsdyr.  Legen  foregaar  i  Maanederne  Januar- 
Juni,  særlig  omkring  Maj  og  synes  at  finde  Sted  uden 
Hensyn  til,  om  Vandet  er  mer  eller  mindre  brakt. 

8.    Velsslægten  (Rdniceps  Cuvier). 

Undersætsig  med  bredt,  fladtrykt  Hoved  og  bag- 
til stærkt  afsmalnende  Krop.  En  Skægtraad  paa 
Hagen,  men  ingen  paa  Snuden.  Overkæbeben  og 
Ganeben  tandløse;  krumme  og  spidse,  karteagtige 
Tænder  paa  Mellemkæbebenene  og  Plovskærbenet 
og  to  Rækker  lignende  Tænder  paa  Underkæben; 
særlig  blandt  Underkæbens  Tænder  er  en  Del  ret 
store.  Syv  Gællehudstraaler.  To  adskilte  Rygfinner; 
den  forreste  er  meget  lille  og  har  kun  tre  Straaler. 
Een  Gatfinne.  Halefinnen  gaar  ikke  i  eet  med  Ryg- 
eller Gatfinne.  Seks  Bugfinnestraaler.  Blindtarme 
mangler. 

Slægten  omfatter  kun  nedenstaaende  Art. 

1.    Sortvels  (Råniceps  raninus  Linné). 

(Nilsson:  Råniceps  niger;  Krøyer:  Råniceps  fuscus; 

Batracocéphalus   blennioides   Hollberg). 

En  tydelig  Sidelinie   findes   ikke.     Farven  er  helt  sort 

eller  brunsort  med  blaalig  Glans,  stammende  fra  det  tykke 


Fig.  23.    Sortvels.  (Efter  Zoologia  danica). 

Slimlag;  kun  Spidserne  af  anden  Rygfinne,  Halefinnen  og 
Gatfinnen  samt  de  frie  Ender  af  første  og  anden  Bugfinne- 
straale  er  hvidlige;  Mundhulen  saa  vel  som  Gællehulerne 
hvide. 

Rt  3;  R,  61-67;   G  55—61 ;   Br  21-23;   Bu  6;  H  x  + 

29-35  +  x. 

Som  oftest  bliver  Sortvelsen  kun  godt  tyve  Centimeter, 
men  den  kan  blive  henimod  tredive.  Dens  egentlige  Hjem 
er  vore  og  nærliggende  Farvande;  dens  Udbredelsesom- 
raade  er  meget  indskrænket  og  gaar  fra  Trondhjems  Fjorden 
til  Frankrigs  Nordkyst.  Dog  er  den  slet  ikke  nogen  særlig 
almindelig  Fisk  hos  os;  den  lever  spredt  i  Bændeltangs- 
omraadet  og  helt  inde  i  Fjordene  i  alle  vore  Farvande 
undtagen  den  egentlige 
Østersø.  I  den  vestlige 
Østersø  skal  den  være 
sjælden,  men  paa  den 
anden   Side   synes  den 

ret    hyppig    i    det    til-  ^8SWI^ 

grænsende    fynske    0-  „.    „ 

hav.     Sortvelsen    lever        Fig    24.   Sortvels  set  fra  oven. 
af    alle    Slags     mindre  (Efter  Zoologia  danica). 

Dyr,  men  med  Forkær- 
lighed af  Søstjærner  og  andre  Pighude.  Den  leger  fra 
Midten  af  Maj  til  først  i  September,  navnlig  dog  omkring 
Juni.  Æggene  er  pelagiske  ligesom  de  spæde  Unger  og  er 
kun  sjælden  iagttaget  hos  os.  Allerede  fra  et  Par  Centi- 
meters Længde  synes  Sortvelsen  at  leve  som  Standfisk  nær 
Kysten,  men  det  maa  dog  nævnes,  at  den  kan  træffes  paa 
større  Dybder  (Bohusian,  henimod  Hundrede  Meter). 


9.  Brosmeslægten  (Brosmius  Cuvier). 

Formen  er  middellangstrakt.  Hagen  bærer  en 
Skægtraad.  Ganebenene  og  Overkæbebenene  tand- 
løse; Mellemkæbebenene  og  Underkæben  med 
karteagtige  Tænder;  Plovskærbenet  med  et  Par 
uregelmæssige  Tandrækker.  Syv  Gællehudstraaler. 
Een  Rygfinne  og  een  Gatfinne.  Halefinnen  er  ved 
Roden  forbundet  med  Ryg-  og  Gatfinnen.  Fem 
Bugfinnestraaler.  Skællene  er  meget  smaa.  Blind- 
tarme findes. 

Kun  nedenstaaende  Art  hører  til  Slægten. 

1.  Brosme  (Brosmius  brosme  Ascanius). 

Svagt  Underbid.    Øjnene  er  ovale  og  temmelig  store. 

Finnernes     Hud     er    tyk.      Den     fuldstændige     Sidelinie 

danner  en    Bue.     Farven  er  oventil   graabrun,   brun  eller 

graagul;  Bugen  er  hvidlig;  de  yngre  har  brede,  gule  Tvær- 

baand;  de  uparrede  Finner  har  et  sort  Baand,  der  udadtil 

er  kantet  med  hvidt. 

R  90-107;  G  66—77;  Br  22-24;  Bu  5;  H  x  +  c.  42  -f  x. 

Brosmens  Længde  er  oftest  omkring  seks  Decimeter, 
men  kan  overstige  een  Meter;  Vægten  kan  naa  ti,  ja  endog 
sytten  Kilogram.  Brosmens  Udbredelsesomraade  strækker 
sig  over  det  nordlige   Atlanterhav  fra   Murmankysten,  Is- 


Fig  25.  Brosme.  (Efter  Zoologia  danica). 


land  og  Grønland  (her  yderst  sjælden)  sydpaa  til  den 
nordligere  Del  af  de  britiske  Øer  og  til  Kap  Cod  paa 
Amerikas  Østkyst.  Brosmen  er  almindelig  i  Vesterhavets 
nordligste  Del,  men  aftager  hurtig  i  Mængde  saavel  sydefter 
i  Vesterhavet  som  indefter  i  Skagerak,  hvor  den  hører  til 
Sjældenhederne  saavel  i  Kristiania  Fjord  som  ved  Bohusians 
Kyst.  I  Kattegat  vides  kun  een  Brosme  fanget  (mellem  Trin- 
delen og  Vinga  i  den  dybe  Rende  d.  18.  November  1873),  og 
fra  vore  indre  Farvande  kendes  den  ikke.  Brosmen  lever 
stimevis  paa  Dybder  fra  Hundrede  ned  til  over  Tusinde 
Meter,  helst  hvor  der  er  Klippebund.  Den  tager  her  særlig 
større  Krebsdyr  fra  Bunden  (f.  Eks.  Bogstavhummer),  men 
ogsaa  Fisk.  Dens  Kød  er  godt,  og  den  er  Genstand  for  et 
betydeligt  Fiskeri  udfor  Norge,  Færøerne  og  Island,  hvor 
den  gerne  fanges  sammen  med  Lange  og  Helleflynder  paa 
Krog.  Det  samlede  nordeuropæiske  Brosmefiskeri  opgives 
dog  kun  til  godt  10  Millioner  Kilogram  i  1908.  I  Legetiden, 
der  falder  i  Maanederne  April,  Maj  og  Juni,  synes  Bros- 
men at  stige  op  i  lavere  Vand.  Dens  pelagiske  Æg  er 
nærmest  os  taget  i  Vesterhavet  over  den  store  Fiskebanke, 
i  Skagerak   og   i  det  norske  Dyb.    Unger  paa  henved  fem 

Centimeters  Længde  træffes  endnu  pelagisk,  men  kun 
over  Dybder  paa  et  Par  Tusinde  Meter,  og  paa  Bunden  her 
træffes  rimeligvis  Brosmens  yngste  Bundstadier.  Individer 
paa  tre  Decimeters  Længde  skal  være  forplantningsdygtige. 


3.  Tobisfamilien  (Ammodytfdæ). 

Formen  er  langstrakt,  trind  eller  sammentrykt. 
Gattet  ligger  langt  tilbage.  Hovedet  er  tilspidset. 
Stor  Mund.  Kæberne  og  Ganebenene  er  tandløse. 
Gællespalterne  er  store,  og  Gællehudene  er  ikke 
sammenvoksede  indbyrdes  eller  med  Gællebroen. 
Fire  Par  Gæller.  Een  Rygfinne  og  een  Gatfinne, 
der  begge  slutter  foran  Halefinnen.  Bugfinner 
mangler.  Huden  er  dækket  af  smaa,  glatte  Skæl 
eller  er  delvis  nøgen.  Sidelinie  findes.  Bigællerne 
er  veludviklede.  Svømmeblære  mangler.  Kun  een 
Blindtarm. 

Tobiserne  lever  i  den  nordlige  Halvkugles  Have  og  i 
det  indiske  Ocean.  Der  kendes  næppe  mer  end  fem  Arter, 
og  disse  tilhører  to  Slægter,  af  hvilke  den  ene  rummer 
begge  vore  Arter. 

1.   Tobisslægten  (Ammodytes  Artedi). 

Kroppen  er  mer  eller  mindre  trind.  Under- 
bid. Overmundens  Rand  dannes  udelukkende  af 
Mellemkæbebenene.  Plovskærbenets  Forende  bærer 
stundom  et  Par  temmelig  store  Tænder.  Syv  eller 
otte  Gællehudstraaler.  Kroppen  er  i  Reglen  skæl- 
klædt,  og  Skællene  er  ordnede  saaledes,  at  der  frem- 
kommer talrige  Striber  paa  Kropsiderne  gaaende  paa 
skraa  bagud — nedad.  Sidelinien  løber  nær  Ryg- 
kanten. Langs  hver  Side  af  Bugen  er  der  en  Hudkøl. 

To  Arter  lever  hos  os. 

Oversigt  over  Arterne. 

Plovskærbenet  bærer  to  store  Tænder.    Snuden 

med  en  sort  Plet  paa  hver  Side 

1.  Tobiskonge  (A.  lanceolåtus). 
Plovskærbenet  er  tandløst.  Snuden  uden  nogen 

sort  Plet  paa  Siden 

2.  Sandgrævling  (A.  låncea). 

1.  Tobiskonge  (Ammodytes  lanceolåtus 

Lesauvage). 

(Ammodytes  tobiånus  Cuvier). 

Kroppen  er  fortil  næsten  valseformet.    Overkæben  er 

ikke  eller  kun  lidt  fremskydelig.  Underkæbens  Længde  er 

hos  ældre  Fisk  betydelig  større  end  Kroppens  største  Højde. 

Plovskærbenets  Forende  bærer  to  kraftige,  bagudkrummede 


Fig.  26.  Tobiskonge.  (Efter  Zoologia  danica). 

Tænder.  Der  er  ingen  bruskagtig  Knude  foran  Plovskær- 
benet. Kanten  af  Ryg-  og  Gatfinne  er  ikke  bugtet.  De  til- 
bagelagte Brystfinner  rækker  knap  hen  under  Rygfinnens 
Begyndelse.  Kroppen  er  overalt  skælklædt.  Ryggen  er 
grønlig,  Siderne  sølvhvide  ligesom  Bugen;  paa  hver  Side 
af  Snuden  er  der  en  stor,  sort  Plet;  i  levende  Live  er 
Fisken  noget  gennemsigtig  og  har  et  smukt  Farvespil  i 
Regnbuens  Farver.  Ingen  ydre  Kønsforskel. 

R  53—61 ;  G  25-33;  Br  12-14;  Bu  0;  H  x  +  15  +  x. 

Tobiskongen  kan  blive  over  tredive  Centimeter  lang, 
men  hos  os  bliver  den  hyppigst  ikke  over  tyve  Centi- 
meter. Dens  Udbredelsesomraade  naar  fra  Island  og  Tromsø 
til  den  biskayiske  Bugt;  rimeligvis  er  den  ikke  artsfor- 
skellig  fra  en  ved  Nordamerikas  Østkyst  levende  Tobis; 
i  Østersøen  træffes  den  helt  inde  ved  Bj'ørneborg  i  den 
bottniske  og  ved  Cronstadt  i  Bunden  af  den  finske  Bugt. 
I  vore  Farvande  er  den  mange  Steder  meget  almindelig, 
hvor  der  er  Sandbund.  I  den  koldere  Tid  holder  den  sig 
paa  dybere  Vand   og   skal   da  kunne  gaa  ned  til  henimod 

Hundrede  Meters  Dybde,  men  om  Sommeren  søger  den 
lavt  Vand  og  kan  da  ofte  ses  stimevis  at  forfølge  Fiske- 
yngel inde  over  Sandrevlerne  nærmest  Land.  Dens  Føde 
bestaar  af  Smaafisk,  Krebsdyr  og  Orme,  og  den  er  rov- 
begærlig og  meget  hurtig.  Selv  efterstræbes  den  af  større 
Rovfisk  og  er  derfor  ogsaa  søgt  som  Agnfisk;  den  fanges 
til  dette  Brug  i  Landdragningsvaad  af  grovt  Lærred.  I 
Sverige  anvendes  den  i  øvrigt  ogsaa  til  Menneskeføde. 
Tobiskongen  er  i  Stand  til  i  Løbet  af  et  Øjeblik  at  grave 
sig  ned  i  Sandbunden,  hvor  den  er  i  Skjul  for  sine  Fjen- 
der —  Marsvinene  siges  dog  at  rode  Bunden  op  for  at 
finde  Fisken  frem  —  og  skjult  i  Bunden  synes  den  at  ligge 
største  Delen  af  Døgnet.  Nogle  Steder  bruger  man  at  grave 
den  op  ved  Ebbetid;  lægges 
den  da  ovenpaa  det  fugtige 
Sand,  formaar  den  med  Let- 
hed at  bore  sig  ned  igen. 
Legen  falder  i  Maj— Juli 
(August),  og  Æggene  fæstes 
paa  Bunden  —  vistnok  lige-  Fig.  27.  Hoved  af  Tobiskonge 
som  den  følgende  Arts  fast-  med  opspærret  Mund. 

klæbede   til   Sandet   paa   en  (Efter  Benecke). 

Dybde  af  omkring  tyve  Me- 
ter; dog  skal  enkelte  løsrevne  Æg  kunne  træffes  i  Svævet. 
Ungerne  er  vanskelige  at  skelne  fra  den  følgende  Arts, 
men  da  denne  yngler  om  Høsten,  og  dens  Æg  klækkes 
enten  allerede  i  Høstmaanederne  eller  i  Løbet  af  Tiden 
indtil  Marts,  maa  man  antage,  at  de  store  Mængder  Tobis- 
yngel, der  træffes  i  Aarets  første  Maaneder  i  alle  vore 
Farvande,  tilhører  Sandgrævlingen;  Tobiskongens  Unger 
synes  at  være  langt  mindre  almindelige,  idet  der  fra  Juni 
Maaned  kun  træffes  faa  Tobisunger  pelagisk.  Navnet 
Tobiskonge  tilkommer  egentlig  kun  de  store  Tobiser,  men 
da  disse  alle  tilhører  denne  Art,  kan  det  passende  an- 
vendes som  Artsnavn. 


2.  Sandgrævling  (Ammody tes  låncea  Cuvier). 
(Ammodytes  tobiånus  Linné). 
Kroppen  er  fortil  tydelig  højere  end  tyk.  Overkæben 
kan  skydes  stærkt  frem.  Underkæbens  Længde  er  hos  de 
ældre  mindre  end  Kroppens  største  Højde,  hos  de  yngre 
lig  denne  eller  endog  større.  Plovskærbenets  Forende  er 
tandløs,  men  kort  foran  den  sidder  en  tvedelt,  bruskagtig 
Knude.  Randen  af  Ryg-  og  Gatfinnen  er  ikke  bugtet.    De 

CV.  Otterstrøm:  Fisk  II.  4 

tilbagelagte  Brystfinner  naar  mer  eller  mindre  langt  hen- 
under Rygfinnernes  Forkant.  Kroppen  er  helt  skælklædt. 
Farven    er  oventil   blaagraa   med   grønligt   Skær,   nedentil 


um^^t^^^ 


Fig.  28.  Sandgrævling.  (Efter  Zoologia  danica). 

sølvhvid;  Snuden  har  ingen  sorte  Pletter  paa  Siderne;  den 
levende  Fisk  er  noget  gennemsigtig.  Kønstap  findes.  Ingen 
ydre  Forskel  mellem  Han  og  Hun. 

R  51—64;  G  26-33;  Br  12—15;  Bu  0;  H  x  -f  15  -f  x. 

Sandgrævlingen  bliver 
som  Regel  kun  godt  fem- 
ten Centimeter  lang,  og  de 
største  kendte  har  været 
omkring  tyve  Centimeter. 
Dens  Udbredelsesomraade 
erstørre  end  Tobiskongens, 
idet  det  gaar  fra  Grøn- 
land, Island,  Murman- 
kysten  og  det  hvide  Hav 
til  Gibraltarstrædet  og  ved 
Nordamerikas  Østkyst 
strækker  sig  ned  til  Kap  Hatteras;  i  Østersøen  træffes  den 
endnu  ved  Ålandsøerne  og  ved  Øen  Hogland  i  den  finske 
Bugt.  Hos  os  er  den  meget  almindelig  paa  lignende  Steder 
som  og  sammen  med  Tobiskongen;  dog  synes  der  at  være 
forholdsvis  flest  Tobiskonger  f.  Eks.  i  Store  Bælt,  forholds- 
vis flest  Sandgrævlinger  f.  Eks.  ved  Vestkysten.  Sandgræv- 
lingens Levevis  stemmer,  saa  vidt  man  kender  den,  over- 
ens med  Tobiskongens,  dog  falder  dens  Legetid  som  under 
denne  Art  omtalt  om  Høsten. 


Fig.  29.    Hoved  af  Sandgræv- 
ling med  opspærret  Mund. 
(Efter  Benecke). 


4.  Familien  Ophidifdæ. 

Kroppen  er  mer  eller  mindre  langstrakt.  Store 
Gællespalter.  Gællehudene  er  mer  eller  mindre 
forenede  indbyrdes,  men  fri  af  Gællebroen.  De 
uparrede  Finner  er  i  Reglen  forenede;  der  er  kun 

een  Ryg-  og  een  Gatfinne,  af  hvilke  den  først- 
nævnte er  meget  lang.  Bugfinnerne  kan  mangle, 
eller  de  er  rudimentære  og  omdannede  og  sidder 
fæstet  længere  fremme  end  eller  under  Brystfin- 
nerne. Kroppen  er  nøgen  eller  dækket  med  glatte 
Skæl.  Ingen  eller  faa  Blindtarme. 

De  herhenhørende  Arter  er  alle  Havfisk;  de  fleste 
lever  paa  store  Dybder  eller  fører  et  ejendommeligt,  halvt 
snyltende  Liv  hos  andre  Dyr.  Repræsentanter  for  Slægten 
findes  i  næsten  alle  Have.  Omkring  tredive  Slægter,  der 
samles  i  fire  Underfamilier.  Kun  een  Art  hos  os. 

1.  Underfamilien  Fierasferini. 

Kroppen  er  sammentrykt  og  meget  langstrakt; 
Halen  er  særdeles  lang  og  spids.  Gattet  ligger 
under  eller  længere  fremme  end  Brystfinnerne. 
Fire  Par  Gæller.  Bugfinner  mangler.  Skæl  mangler. 
Blindtarme  mangler  eller  er  rudimentære.  Ingen 
Bigæller. 

Disse  Fisk  lever  til  Tider  inden  i  andre  Dyr,  særlig 
Søpølser,  Søstjerner,  Gopler  og  Muslinger.  Fiskene  smutter 
ud  og  ind,  uden  at  det  foruroliger  deres  ellers  ømfindtlige 
Værtsdyr.  Hovedsagelig  findes  de  i  varme  og  tempererede 
Have.    To  Slægter. 

1.  Slægten  Fierdsfer  Cuvier. 
Halen  løber  ud  i  en  lang  og  tynd  Spids  uden 
eller  med  en  utydelig  Halefinne.  Øjnene  er  store 
eller  middelstore.  Skægtraade  mangler.  Overbid. 
Kartetænder  paa  Mellemkæbebenene,  Underkæben, 
Plovskærbenet  og  Ganebenene.  Syv  Gællehud- 
straaler.    Fuldstændige  Brystfinner.    Svømmeblære 

findes.     To  rudimentære  Blindtarme.     Kroppen  er 
gennemsigtig. 

I  alt  ti  Arter  fra  indisk-australske  Have,  Afrikas  Øst- 
kyst, Mellemamerika  og  Europa.  De  to  europæiske  Arter 
er  almindelige  i  Middelhavet,  men  kun  den  ene  gaar  nord- 
paa  til  vore  Farvande. 

1.  Fieråsfer  dentåtus  Cuvier. 

Gattet  ligger  under  Midten  af  de  tilbagelagte  Bryst- 
finner. Hovedets  Længde  indeholdes  c.  91/;?  Gang  i  Total- 
længden og  Krophøjden  omkring  tyve  Gange  i  samme. 
Eet  eller  to  Par  Hugtænder  fortil  i  Overkæben  og  eet  Par 
lignende  fortil  i  Underkæben;  de  øvrige  Tænder  er  meget 
smaa  og  ens.  Rygfinnen  er  næsten,  men  dog  ikke  fuldt 
saa  høj  som  Gatfinnen.  Sideliniesystemet  er  stærkt  ud- 
viklet, særlig  paa  Hovedet.  Krophulen  strækker  sig  et 
Stykke  bagom  Gattet.  Fisken  er  næsten  vandklar  og  er 
uden  Pletter. 

R  144—180;  G  165—180;  Br  16;  Bu  0;  H  0. 

Fieråsfer  bliver  højst  henimod  tredive  Centimeter  lang; 
det  synes,  som  om  den  under  Udviklingen  faar  et  mindre  An- 
tal Hvirvler  og  til  sidst  ligefrem  forkortes,  selv  om  den 
ikke,  hvad  dog  ofte  sker,  afbrækker  Spidsen  af  sin  Hale. 
Fieråsfer  var  kendt  fra  Middelhavet  og  i  nogle  faa  Eksem- 
plarer fra  Irlands  Kyst  samt  fra  to  Fund  i  de  nordiske 
Have,  hvor  den  blev  funden  drivende  i  Vandskorpen  ved 
Stavangerfjord  (Marts  1881)  og  taget  af  en  Fisker  vestlig 
for  Skagen  paa  en  Dybde  mellem  to  og  fire  Hundrede 
Meter  (1880;  rimeligvis  udtaget  af  en  Torsk  eller  Lange). 
At  Fieråsfer  dog  ikke  er  saa  helt  sjælden  paa  vore  Bredde- 
grader, fremgik  imidlertid,  dådens  ejendommeligt  udseende, 
pelagiske  Larve  gentagne  Gange  fangedes  bl.  a.  i  Vester- 
havet over  den  store  Fiskebanke  samt  vestlig  og  nordlig 
for  denne;  tillige  er  Larven  taget  i  Færøkanalen  og  navn- 
lig Sydvest  for  Irland.  Fierasfers  Levevis  er  yderst  mærk- 
værdig. I  Lighed  med  sine  Slægtninge  søger  den  Skjul  i 
andre  Dyr,  og  i  Middelhavet  har  man  fundet  den  i  en 
Søpølseart  (Holothuria  tubulosa),  der  imidlertid  ikke  fore- 
kommer hos  os,  hvorfor  man  maa  formode,  at  Fieråsfer 
her  holder  til  i  vor  største  Søpølseart  (Stichopus  tremula). 
der  er  den  eneste  tilpas  store.  Man  har  iagttaget,  hvorledes 

den  anden  i  Middelhavet  levende  Fierasfer-Art  (F.  acus) 
med  Halespidsen  forrest  borer  sig  ind  i  Søpølsens  Vand- 
lunge, hvor  der  kan  være  flere  Fisk  samtidig,  dog  ofte 
med  det  Resultat,  at  Vandlungen  sprænges,  og  Fiskene  da 
holder  til  i  selve  Krophulen;  som  Regel  synes  Søpølsen 
ikke  at  have  Meen  af  sin  Gæst,  der  ikke  egentlig  snylter 
paa  sin  Vært,  men  kun  faar  Husly  („hospiterer")  og  maaske 
tillige  tager  Smaadyr,  som  Vandstrømmen  fører  med  sig 
ind    i    Vandlungen;     dog   kan  det  ske,  at  Fiskene  bliver 


Fig.  30      Fierasfer  dentatus.    188  mm.  Skagerak;   1880. 
Noget  beskadiget.  (Efter  F.  A.  Smitt). 

ubehagelige  for  Søpølsen,  der  da  udstøder  sine  Indvolde. 
Muligt  er  det,  at  vor  Fierasfer  som  ældre  lever  mere 
frit;  naar  Halespidsen  afbrydes,  hvad  ofte  sker,  dannes 
der  paa  Stumpen  en  falsk  Halefinne  (jvf.  Langhalerne), 
der  næppe  er  saa  let  at  føre  ind  i  Søpølserne  som  den 
oprindelige,  fint  tilspidsede  Hale.  Hovedparten  af  sin  Næ- 
ring maa  Fierasfer  sikkert  ogsaa  søge  udenfor  sin  Vært, 
og  dens  stærkt  udviklede  Sideliniesystem  tjener  den  da  til 
at  spore  Vandstrømmen  fra  en  Søpølse,  som  den  atter  kan 
krybe  ind  i.  Ogsaa  Legen  maa  vel  foregaa  i  det  fri.  Æggene 
hænger  rimeligvis*)  ved  Slim  sammen  i  omtrent  otte  Cen- 
timeter lange  og  fire  Centimeter  brede  Masser,  der  inde- 
holder nogle  Tusinde  Æg  og  driver  pelagisk  om,  men 
hurtig  opløses.  Ungerne  lever  pelagisk  henved  et  Aar  og 
søger  først  Bunden  og  Søpølserne  ved  en  Længde  af  om- 
kring ti  Centimeter. 


5.  Langhalefamilien  (Macruridæ). 

Formen  er  langstrakt,  fortil  mer  eller  mindre  tyk, 
bagtil  afsmalnende  og  udløbende  i  en  lang,  sammen- 
trykt og  tilspidset  Hale.  Munden  er  stærkt  fremskyde- 


*)  Saaledes    er    Forholdet    hos    den    nærstaaende    Art,    Fierasfer    acus. 
Æggene  af  Fierasfer  dentatus  kendes  endnu  ikke. 


54 


lig  og  bærer  Tænder  paa  Mellemkæbebenene  og 
Underkæben,  medens  Overkæbebenene,  Plovskær- 
benet,  Ganebenene  ogTungen  er  tandløse.  Gællespal- 
terne er  store.  Seks — syv  Gællehudstraaler.  Gælle- 
hudene  er  forenede  indbyrdes,  men  ikke  med  Gælle- 
broen. Fire  Par  Gæller.  To  Rygfinner,  hvoraf  den 
bageste  er  lang,  eller  een  lang,  fortil  højere  Ryg- 
finne. Een  lang  Gatfinne,  der  løber  i  eet  med  Ryg- 
finnen uden  nogen  særlig,  mellemliggende  Halefinne. 
Veludviklede  Bugfinner,  der  er  fæstet  under  eller 
længere  fremme  end  Brystfinnerne.  Skællene  er  af 
vekslende  Størrelse,  i  Reglen  meget  ru.  Sidelinie 
til  Stede.  Bigæller  mangler.  Svømmeblære  findes. 
Talrige  Blindtarme. 

Hovedsagelig  Dybhavsfisk  med  vid  Udbredelse.  Lang- 
halearter træffes  i  alle  dybe  Have.  Mindst  fyrretyve  Arter 
kendes,  og  de  henføres  til  fem  Slægter.  Til  vor  Fauna 
hører  to  Arter  af  hver  sin  Slægt. 

Oversigt  over  Slægterne. 

Middelstore  Skæl "1.  C  o  ry  phænoides. 

Smaa  Skæl 2.  Malacocéphalus. 

1.  Slægten  Coryphænoides  Gunnerus. 
Snuden  er  kort  og  afstumpet  eller  kort  tilspid- 
set og  set  fra  Siden  skraat  afskaaret  og  lidt  frem- 
springende over  Munden.  Hovedet  har  ingen  frem- 
springende, skarpe  Rygge,  men  stumpe  kan  findes. 
Øjenbenenes  Kæde  er  ikke  bagtil  forbundet  med 
Forgællelaaget,  og  dettes  nederste  Baghjørne  er  af- 
rundet. Tænderne  er  fine  og  spidse;  paa  Mellem- 
kæbebenene danner  de  en  smal  Karte,  hvis  yderste 
Række   er   højest;    paa    Underkæben    er   der   fortil 

nogle  uregelmæssige  Rækker,  bagtil  en  enkelt 
Række.  Hagen  bærer  en  Skægtraad.  Bugfinnerne 
er  fæstede  under  Brystfinnerne.  Skællene  er  mid- 
delstore, piggede  eller  glatte. 

Af  de  femten  Arter  lever  een  hos  os. 

1.   Skolæsten  (Coryphænoi  des  rupéstris 
Gunnerus). 

(Reinhardt:  Macrourus  stroemii;  Nilsson:  Lepidoléprus 
norvégicus;  F.  A.  Smitt:  Macrurus  rupéstris). 
Gællehudene  indeholder  hver  seks  Straaler.  Gattet 
ligger  meget  længere  fremme  end  Forkanten  af  anden 
Rygfinne,  men  bag  første  Rygfinne.  Første  Rygfinne  be- 
gynder med  en  rudimentær  Straale;  den  næste  Straale 
er  uleddet  (altsaa  en  Pigstraale)  og  er  næsten  fra  Roden 
forsynet  med  opadrettede  Torne,  der  sidder  paa  Straalens 
sammentrykte  Forside  og  bliver  længst  og  skarpest  mod 
Straalens  Spids.  Anden  Rygfinnes  Straaler  er  for  en  Del 
smaa  og  næsten  fri.  Skællenes  frie  Del  er  tæt  pigget,  men 
ikke  kølet.  Mellem  første  Rygfinne  og  Sidelinien  er  der 
seks  til  ni  Rækker  Skæl.  Foruden  Gattet  er  der  ingen  bar 
Plet  i  Bugens  Midtlinie.  Sidelinien  er  fuldstændig.  Far- 
ven er  graalig,  paa  Rygsiden  nærmere  graabrun;  Sidelinien 
er  graahvid ;  Skællenes  Torne  giver  Huden  en  vis  Silkeglans; 
Finnerne  er  mørke,  Mund  og  Gællehule  sorte.  Det  yderste 
af  Halen  er  ofte  afbrækket,  og  der  kan  da  dannes  en  falsk 
Halefinne  fra  Ryg-  eller  Gatfinnen.  Ingen  ydre  Køns- 
forskel. 

Rx  10—13;  R2  103-190;  G  104—193;  Br  17—23;  Bu  7 
—8;  H  0. 

Skolæsten  kan  blive  godt  en  Meter  lang.  Dens  Ud- 
bredelsesomraade  gaar  fra  Murmankysten  og  Farvandet 
mellem  Island  og  Grønland  og  fra  Davisstrædet  mod  Syd  til 
Irland  og  omfatter  Atlanterhavet  ved  Nordamerikas  Østkyst. 
I  vore  Farvande  findes  Skolæsten  kun  i  Skagerak,  hvor  den 
er  taget  med  Trawl  paa  Dybder  mellem  fire  og  seks  Hun- 

drede  Meter.  Her  ude  synes  Skolæsten  at  leve  til  Stadig- 
hed, og  under  Norges  Kyst  gaar  den  ofte  i  hundredevis 
paa  de  udlagte  Krogliner.  Undertiden  kommer  den  ind  paa 
noget  lavere  Vand,  saa  at  den  et  Par  Gange  er  gaaet  paa 
Krog  paa  godt  halvanden  Hundrede  Meters  Dybde.  Men 
fra  vore  Farvande  lærte  man  tidligst  Skolæsten  at  kende 
gennem  de  Individer,  der  fra  Tid  til  anden  drev  ind  paa 
Kysten,  flød  omkring  i  Vandskorpen  eller  fangedes  i  Garn 
paa  lavt  Vand.  Af  disse  Individer  er  seks  taget  ved  Skagen, 
eet  ved  Løkken  og  eet  ved  Maarup  Strand  samt  nogle  ved 
Bohusians  Kyst;  alle  er  de  taget  i  Aarets  første  Halvdel. 
Skolæstens  Føde  bestaar  af  Krebsdyr  og  navnlig  af  den 
store    røde    Dybhavsreje    (Pandalus    borealis).     Legetiden 


Fig.  31.  Skolæst.  Halespidsen  er  afbrudt.  (Fra  Stuxberg). 

synes  at  falde  om  Efteraaret  og  i  de  første  Vintermaaneder. 
Æggene  og  Larverne  kendes  ikke  med  Sikkerhed.  Han- 
nerne synes  at  være  forholdsvis  sjældne.  Skolæsten  er 
i  hvert  Fald  hos  os  uden  økonomisk  Betydning. 


2.  Slægten  Malacocéphalus  Giinther. 
Formen  ligner  den  foregaaende  Slægts,  men 
Halespidsen  er  yderst  fint  udtrukket.  Snuden  er 
kort  og,  fra  Siden  set,  skraat  afskaaret.  Der  er 
ingen  fremspringende,  skarpe  Rygge  paa  Hovedet. 
Øjenbenenes    Kæde    er    ikke    fæstet   til    Forgælle- 

laaget;  dette  har  en  meget  utydelig  Ryg.  Tænderne 
sidder  paa  Mellemkæbenene  i  to  Rækker,  hvoraf 
den  forreste  er  højest,  og  i  een  paa  Underkæben, 
hvor  der  dog  fortil  er  nogle  faa  Tænder  indenfor 
Rækken.  Hagen  bærer  en  Skægtraad.  Gællehudene 
indeholder  hver  syv  Straaler.  Bugfinnerne  er 
fæstede  under  Brystfinnerne.  Skællene  er  meget 
smaa  og  ru  af  fine  Torne. 

Hertil  kun  nedenstaaende  Art. 


1.  Smaaskællet  Skolæst  (Malacocéphalus 
læ  vi  s  Lowe). 

(Lowe:  Macrourus  lævis;  F.  A.  Smitt:  Macrurus  lævis). 
Gattet  ligger  under  første  Rygfinne.     Dennes  forreste 
Straale  er  rudimentær;  den  næste  (en  Pigstraale)  er  glat 


Fig.  32.  Smaaskællet  Skolæst.  (Fra  Stuxberg). 


fortil.  Anden  Rygfinnes  Straaler  er  smaa  og  frie.  Mellem 
første  Rygfinnes  Bagkant  og  Sidelinien  er  der  omkring 
fjorten  til  seksten  Skælrækker.  Sidelinien  er  fuldstændig, 
men  bagtil  utydelig.  Lige  foran  Bugfinnernes  Rod  er  der 
midt  paa  Bugen  en  nøgen,  rund  Plet.  Farven  er  paa  Ryg- 
siden graabrun,  paa  Siderne  lysere,  nærmest  sølvgraa;  en 

mørk  Plet  bag  Brystfinnernes  Rod,  og  en  sort  Plet  mellem 
Bugfinnerne.  Ingen  ydre  Kønsforskel. 

Rx  11  —  14;  R2  c.  200;  G  c.  200;  Br  16—19;  Bu  8—9; 
H  0. 

Den  smaaskællede  Skolæst  bliver  omkring  en  halv 
Meter  lang.  Dens  Udbredelsesomraade  er  stort,  idet  den 
kendes  fra  Skagerak,  Sydvest-Irland,  Madeira  og  Atlanter- 
havet udfor  Pernambuco,  fra  Andamanerne  samt  rimeligvis 
ogsaa  fra  Middelhavet.  Dog  er  der  tilsammen  kun  kendt 
et  Faatal  af  Individer;  af  disse  stammer  de  tre  fra  Skage- 
rak. Det  ene  tabtes  nær  Lysekil  i  Bohuslån  af  en  Maage, 
der  vel  maa  have  fundet  Fisken  død  (10.  November  1852), 
det  andet  opkastedes  paa  Skagens  Nordstrand  (December 
1871),  og  det  tredje  fangedes  i  Snurrevaad  paa  mindst 
Hundrede  Meters  Dybde  ved  Skagen  (Skagens  Lynfyr  i 
SSV,  c.  8  km  af  Land,  i  Begyndelsen  af  Februar  1907). 
Den  smaaskællede  Skolæst  er  øjensynlig  en  Dybhavsfisk; 
ved  Pernambuco  toges  den  paa  omkring  syv  Hundrede 
Meters  Dybde.    I  øvrigt  vides   intet  om  dens  Levevis. 


6.  Flynderfamilien  (Pleuronectfdæ). 

Formen  er  stærkt  sammentrykt  og  høj,  og  Om- 
ridset er  ovalt  eller  elliptisk.  I  Reglen  er  kun 
Kroppens  ene  Side  farvet,  og  denne  Side  vender 
opad,  medens  Fisken  ligger  med  den  ufarvede  Side 
mod  Bunden.  Begge  Øjne  sidder  paa  den  farvede 
Side  („Øjensiden"),  idet  det  Øje,  som  egentlig  til- 
hører den  ufarvede  Side  („Blindsiden"),  under  Ud- 
viklingen er  vandret  over  paa  Øjensiden;  samtidig 
med  denne  Vandring  af  Øjet  er  Hovedskallens  forre- 
ste Del  vredet,  saa  at  den  er  blevet  uenssidet.  Tæn- 
derne er  forskelligartede.  Overkæbebenene  er  tand- 
løse. Fire  Par  Gæller.  Seks — otte  Gællehudstraaler. 
Een  lang  Rygfinne  og  een  lang  Gatfinne  og  som 
Regel  fri  Halefinne.  Brystfinnerne  er  fæstet  højt 
oppe;    stundom    kan    de    mangle.     Bugfinnerne   er 

fæstet  under  eller  længere  fremme  end  Brystfinnerne 
og  indeholder  mere  end  et   Par   Straaler,  dog  kan 
de   stundom    mangle   helt.     Bigæller   kan   være   til 
Stede  eller   mangle.   Skællene   er   smaa  eller    mid- 
delstore, glatte  eller  ru  og  sidder  paa  Kroppen,  en 
større  eller  mindre  Del  af  Hovedet  samt   ofte  paa 
de  uparrede  Finner.  Blindsiden  er  ofte  svagere  skæl- 
klædt  end  Øjensiden.  Svømmeblære  mangler  (med  en 
enkelt  Undtagelse).  Faa  eller  ingen  Blind- 
tarme.   Bughulen    er    kort,    skønt   den 
strækker  sig  om    bag  Gattet;  bagtil  er 
den    begrænset     af    en    ejendommelig 
Knogle  (Postabdominalbenet),  der  er  en         **     , 
stærkt    udviklet    Straalebærer,    nemlig  , 
Gatfinnens     forreste;     denne    Knogles  ^ 
nederste  Ende  er  ofte  spids  samt  mer 
eller   mindre   hudfri   og   danner   da   en 
foran  Gatfinnen  fremragende  Pig  (Gat- 
piggen). TT  FiS;  33; 

F  ss      '  Hoved   af  en 

Flynderarter  lever  i  alle  Have,  og  enkelte     Rødtunge,  set 

af  dem   kan   stige   op   i   Ferskvand.     Det   er     forfra.    (Efter 

Bundfisk,  der  er  tilpassede  til  at  hvile   paa     Zool°gia  <*a- 

'  r  r  nica). 

Bunden     med     højre    („højrevendte")     eller 

venstre  („venstrevendte")  Side  opad.  Den  Side,  Flynderen 
hviler  paa,  er  flad  og  hvid  og  har  ingen  Øjne,  medens  den 
opadvendende  Side  er  mere  kødfuld,  hvælvet  og  farvet 
samt  bærer  begge  de  meget  bevægelige  Øjne;  hyppig  er 
der  tillige  Skævheder  i  Mund  og  Finner.  Undertiden  træffer 
man  „Vrangflyndre",  som  har  Øjenside  og  Blindside  mod- 
sat det  for  Arten  sædvanlige,  men  i  øvrigt  er  udviklede 
paa  vanlig  Vis.  Andre  jævnlig  forekommende  Afvigelser 
har  ogsaa  særlige  Navne;  „Dobbeltflyndre"  er  saadanne, 
som  er  mer  eller  mindre  farvede  paa  begge  Sider,  medens 

„Kyklopflyndre"  er  dem,  hvis  ene  Øje  staar  mer  eller 
mindre  i  Rygkanten;  „Ringflyndre"  kaldes  de  i  visse 
Dele  af  Limfjorden  og  maaske  ogsaa  andre  Steder  hyppig 

forekommende   Rødspætter, 
^  der  har  en  vistnok  af  Mus- 

lingebyssus    (af    Muslingen 

Corbula)og  Slim  dannetRing, 

gg|g*  der  gaar   gennem  Mund    og 

Blindsidens    Gællehule    og 

i'ø  sluttes  paa  Hovedets  Blind- 

side.    Hannerne  bliver  ikke 

saa  store  som  Hunnerne.  Hos 

.  ■■■'■■*. r&    ,,;  mange  Flynderarter  kan  de, 

*  !  skønt  egentlige  ydre,  tydelige 

**  Kønsforskelle  mangler,  dog 

let  kendes  fra  hinanden  uden 
Opskæring,  selv  om  de  ikke 
er  saa  modne,  at  Mælk  eller 
*.  Jtfjff^^  :■:  Æg    kan    presses    ud.     Hos 

<*/  den  voksne  Hunfisk  „stræk- 

ker Æggestokkene  sig  nem- 
lig langt  bag  om  Gattet,  ud 
i  Halen  i  en  Bughule-For- 
længelse paa  hver  sin  Side 
s  I     *         ,."     \  af    Straalebærerne;     denne 

Km  Forlængelse  er  ligesom  den 

^  egentlige    Bughule   beklædt 

med  en  sort  Bughinde,  dog 

kun  paa  Øjensiden.    Holdes 

Fig.  34.  Fem    Udviklingstrin  af    en  saadan   Hunfisk  op  mod 

den  lille    Hvarre    (Zeugopterus     Lyset,  og  betragtes   den  fra 

norvegicus).  6-12  mm.  (Efter  C.     øjensiden,  ses  Æggestokke- 

G.  Joh.  Petersen).  '  *? 

nes  mørke  Omrids.  Sæd- 
stokkene fylder  langt  mindre  og  rummes  i  den  egentlige 
Bughule.  Paa  store  Individer,  som  Lyset  ikke  kan  skinne 
igennem,  kan  man  let  med  en  Finger  føle  udenpaa  Huden, 
om  Bughulens   Bagrand  er  hel  (Hanfisk)  eller  løber  ud  i 

Forlængelser  (Hunfisk).  Paa  den  Maade  kan  f.  Eks.  Rød- 
spætte, Skrubbe,  Ising  og  Pighvar  oftest  bestemmes  til  Køn, 
medens  det  ikke  lader  sig  gøre  med  Tungearterne  og 
Rødtungen,  idet  Tarmen  hos  disse  baade  hos  Han  og  Hun 
slaar  en  Bugt  ud  i  Halen,  hvilket  gør,  at  Forholdene  ses 
og  føles  ens  udven- 
dig fra.  Den  voksne, 
skæve  Flynder  har 
udviklet  sig  af  en 
Unge,  der  ligesom 
andre  Fisk  har  en 
samsvarende  højre 
og  venstre  Side. 
Denne  Unge  svøm- 
mer frit  i  Vandet 
paa  Højkant  som 
andre  Fisk  og  er 
ensartet  farvet  paa 
de  to  Sider.  Men 
i  Udviklingens  Løb 
foregaar  der  en  Vrid- 
ning af  Hovedet, 
ved  hvilken  blandt 
andet  det  ene  Øje 
lidt  efter  lidt  drages  FiS'  35'  ^spætte;  Han  øverst,  Hun 
liat  etter  nat  arages     nederst>     j    gennemfaldende  Lys  ses  det 

fra    sin    oprindelige     paa  Figurerne  punkterede  Omraade  (Krop- 
Plads  op  over  Ryg-     nule  °S  Kønsorganer)    mørkt,     t  —  Sæd- 
stokkene,    o  —  Roensækkene.     (Efter  H. 
kanten  og  ned  paa  N    Maier;6Iidt  ændret); 

samme     Side     som 

det  andet;  selve  Hovedskallen  vrides  ogsaa  mer  eller 
mindre.  Samtidig  med  at  denne  Øjenvandring  foregaar, 
opgiver  Ungen  sit  pelagiske  Levned  og  søger  Bunden, 
hvor  den  lægger  sig  paa  Siden.  Medens  den  opadvendende 
Side  som  Regel  bliver  kraftig  farvet,  bliver  den  nedad- 
vendende,  som  fra  nu  af  omtrent  til  Stadighed  er  und- 
draget Lyset,  hvid.  Selv  under  Svømningen  beholder 
Flyndrene,  med   faa   Undtagelser,  den    ene  Side  opad  og 

den  anden  nedad.  Langsommere  Svømning  foregaar  mest 
ved  bølgeformede  Bevægelser  med  Ryg-  og  Gatfinne;  hur- 
tigere ved  Halens  Hjælp.  Flyndrene  lever  for  en  stor  Del 
af  Bundens  Dyr,  men  adskillige  af  dem  er  i  Stand  til  at 
gribe  svømmende  Fisk.  Evnen  til  at  antage  Farve  efter 
den  Bund,  paa  hvilken  de  ligger,  er  stærkt  udviklet.  Alle 
Flynderarter  har  pelagiske  Æg.  Adskillige  Arter  opnaar 
en  anselig  Størrelse  og  har  godt  Kød,  hvorfor  de,  hvor 
de  forekommer  i  Mængde,  er  Genstand  for  betydelige 
Fiskerier.  Forholdsvis  størst  Betydning  har  Fiskeri  efter 
Flyndre  vel  netop  i  Danmark;  i  1911  hidrørte  30°/o  af 
Indtægten  af  Saltvandsfiskeriet  fra  Flynderfiskeriet  (særlig 
fra  Rødspættefiskeriet). 

Ikke  mindre  end  omkring  fire  Hundrede  Arter  hører 
til  Flyndrenes  meget  naturligt  afgrænsede  Familie.  De 
henføres  til  omkring  fyrretyve  Slægter,  der  igen  samles 
i  fire  Underfamilier,  der  alle  er  repræsenterede  i  vor 
Fauna. 

Oversigt  over  Underfamilierne. 

1.  Overbid 1.  Tunger  (Soleina). 

Underbid 2. 

2.  Munden  er  lille  og  dens   to  Sider  uens.    Øjen- 

sidens  Kæbetænder  er  tydelig  mindre  og  færre 

end  Blindsidens 

2.  Egentlige  Flyndre  (Pleuronectina). 
Munden   er   ret  stor  eller  stor.     Kæbetænderne 
er    omtrent   ens    udviklet    paa    Øjen-    og   paa 
Blindsiden 3. 

3.  En  Bugfinne  paa  hver  Side  af  Bugranden.  Bug- 

finnestraalerne  sidder  tæt  sammen  ved  Roden. 

3.   Helleflyndre  (Hippoglossina). 
Øjensidens    Bugfinne    sidder   i    Bugranden,   og 
Bugfinnestraalerne    er    som    Regel   ikke    tæt- 
stillede ved  Roden 4.  Hvarrer  (Bothina). 

1.  Underfamilien  Tunger  (Soleina). 
I  Hovedskallens  forreste  Del  er  der  en  kraftig 
udviklet    Brusk    (Ethmoidalbrusken),    som    danner 
Grundlaget  for  en  mer  eller  mindre  høj,  sammen- 

trykt  Forlængelse  af  Hovedet,  der  sædvanlig  svin- 
ger sig  krogformet  nedefter,  saa  at  den  naar  forom 
eller  endog  nedenunder  og  bagom  den  snevre  og 
bøjede  Mund.  Kæberne  (i  det  mindste  Overkæbe- 
benet) er  mer  eller  mindre  fuldstændig  skjult  af 
Læberne.  Kæbetænder  er  kun  udviklet  paa  Blind- 
siden.  Gataabningen  er  rykket  om  paa  Blindsiden. 
Øjnene  er  smaa  eller  endog  skjulte  under  Huden. 
Sidelinien  kan  være  to-  eller  tredobbelt.  Bigæller 
mangler.  Gællegitter  mangler,  eller  der  findes  nogle 
faa  Knuder. 

Omkring  Halvdelen  af  Familiens  Arter  tilhører  denne 
Underfamilie.  Tungerne  er  de  mest  omdannede  fra  den 
almindelige  Fiskeform;  de  mærkeligste  af  Arterne  lever 
i  de  varme  Have.     Kun  een  Slægt  hos  os. 

1.  Tungeslægten  (Solea  Quensel). 
Formen  er  elliptisk.  Højre  Side  er  Øjensiden. 
Snudeforlængelsen  er  afrundet  og  rager  kun  lidt 
udover  Underkæbespidsen.  Munden  er  lille,  og  den 
halvmaaneformede  Mundspalte  ligger  noget  inde 
under  Hovedet  og  er  vredet  noget  om  efter  Blind- 
siden. Kæberne  er  mest  udviklede  paa  Blindsiden, 
og  kun  her  findes  smaa,  karteagtige  Tænder,  medens 
Kæberne  paa  Øjensiden  saavel  som  Plovskærbenet 
og  Ganebenet  er  tandløse.  Det  øvre  Øje  er  ryk- 
ket længere  frem  end  det  nedre.  Gællehudene  har 
syv  Straaler  og  er  sammenvoksede  under  Gælle- 
broen. Rygfinnen  begynder  foran  det  øvre  Øje. 
Halefinnen  er  adskilt  fra  Ryg-  og  Gatfinne.  Gat- 
pig mangler.     Skællene    er  smaa  og  ru  og  dækker 

Kroppen  og  en  Del  af  de  uparrede  Finner  samt 
Hovedet  med  Undtagelse  af  Blindsidens  Snudedel. 
Sidelinien  er  paa  begge  Sider  enkelt  og  sædvanlig 
lige.     Blindtarme  mangler. 

Tungerne  lever  i  næsten  alle  tempererede  og  tropiske 
Have.  Med  faa  Undtagelser  holder  de  sig  paa  lavt  Vand, 
og  enkelte  Arter  kan  vandre  ind  i  fersk  Vand.  Henved  fyrre- 
tyve Arter  kendes.  To  af  dem  tilhører  vor  Fauna,  og  to 
andre  vil  mulig  kunne  træffes  hos  os. 

Oversigt  over  Arterne. 

1.  Brystfinnerne  er  begge  veludviklede  og  er  læn- 

gere end  Øjets  Tværmaal 2. 

Brystfinnerne  er  smaa,    og  Blindsidens  er  kor- 
tere end  Øjets  Tværmaal 3. 

2.  Blindsidens    forreste    Næsebor  er  rørformet  og 

ikke  særlig  stort.  ...    1.  Tunge  (Solea  vulgåris). 
Blindsidens  forreste  Næsebor  er  meget  stort  og 
stjerneformet  2.  S.  1  å  s  c  a  r  i  s. 

3.  Seks— syv  mørke  Tværbaand,  der  dog  kan  være 

afbrudt  midt  paa  og  opløst  i  Pletter.  Omtrent 
halvfemsindstyve  Skæl  i  en  Længderække.. . . 

3.    S.  var  i  e  gat  a. 
Ingen    Tværbaand,   men    der   er   talrige   mørke 
Pletter.    Omtrent  halvfjerdsindstyve  Skæl  i  en 
Længderække 4.  S.  1  u  t  e  a. 


1.  Tunge  (Solea  vulgåris  Quensel). 
(Lonnberg:  Solea  solea). 
Den  største  Krophøjde  (Finnerne  ikke  medregnet) 
indeholdes  omtrent  3—3^3  Gang  i  Totallængden.  Hove- 
det er  temmelig  lille  og  har  afrundet  Snude.  Munden 
ligger  et  godt  Stykke  bag  Snudespidsen.  Alle  Næseborene 
er  smaa  og  rørformede;  Øjensidens  sidder  nær  hinanden, 
men  Blindsidens  er  vidt  adskilte;  det  forreste  af  disse  er 
det  største  og  har  ingen  Papiller  omkring  Rørets  Munding; 
det  bageste  sidder  langt  bagved  og  noget  højere  end  det 
forreste.     Paa    Hovedets    Blindside    er   der   talrige    bløde 

Føletraade.  Begge  Brystfinner  er  veludviklede.  Baade 
Øjen-  og  Blindsidens  Skæl  er  ru.  Sidelinien  er  ret.  Farven 
paa  Øjensiden  er  i  Reglen  mørkebrun,  næsten  sort,  med 
sort  Marmorering,  men  ikke  sjælden  er  den  lysere,  gul- 
brun med  mørk  Marmorering  og  rødgule  Pletter;  Øjen- 
sidens  Brystfinne  har  altid  en  stor,  sort  Plet;  Blindsiden 
er  hvid.  Krophøjden  er  forholdsvis  større  hos  Hunnerne 
end  hos  Hannerne  og  de 
unge;  derimod  er  Brystfin- 
nerne forholdsvis  længst 
hos  Hannerne. 

R  70—87;  G  54-73;  Br 
7— 9;  Bu  4— 6;  H  3+ 14  +  3. 

Tungens  sædvanlige 
Længde  er  tre — fire  Deci- 
meter, men  ved  England 
kan  den  blive  over  seks 
Decimeter  lang,  og  den  skal 
der  kunne  blive  over  tre 
Kilogram  vægtig,  medens 
den  almindelige  Vægt  knap 
er  et  halvt  Kilogram.  Dens 
Udbredelsesomraade  gaar 
mod  Nord  til  Stadt  paa  Nor- 
ges Kyst  (62°  n.  Br.)  og 
derfra  langs  Europas  Vest- 
kyst og  Middelhavskyst;  ved 
Amerika  findes  den  ikke.  I 
vore  Have  er  den  alminde- 
lig i  Vesterhavet,  Skagerak, 
Kattegat,  det  nordlige  Øre- 
sund og  Samsøhavet,  medens  den  er  faatallig  i  det  øvrige 
Bælthav  og  i  den  vestlige  Østersø;  i  den  egentlige  Østersø 
vides  den  ikke  taget  i  nyere  Tid,  men  fra  ældre  Tid 
findes  der  Beretning  om,  at  den  er  fanget  ved  Abekås 
paa  Skaanes  Sydkyst  og  mulig  ved  Bornholm.  Tungen 
findes  om  Sommeren  helt  inde  ved  Kysten  paa  faa 
Decimeters  Dybde  og  ud  til  henved  fyrretyve  Meters 
Dybde.  Om  Vinteren  trækker  den  ud  paa  dybere  Vand 
vel  indtil  Hundrede  Meters  Dybde.  Den  ynder  sandet 
eller  gruset  Bund  om  Sommeren,  men  lever  om  Vinteren 
ude  paa  den  bløde  Lerbund;  derfor  træffes  den  ikke  inde 
i  i  Bændeltangen,  men  derimod  ofte  —  særlig  de  unge  — 
paa  de  nøgne  Sandrevler  langs  Kysten.    Et  udmærket  Be- 

C.  V.  Otterstrøm:    Fisk  II.  5 


Fig.  36.  Hoved  af 
Tunge,  set  fra  Blindsiden. 
a  —  det  forreste  Næse- 
bor, b  —  det  bageste 
Næsebor.  (Efter  Holt  & 
Byrne). 

skyttelsesmiddel  paa  dette  udsatte  Opholdssted  har  Tungen 
i  sin  Evne  til  at  grave  sig  ned  i  Sandet  og  i  sin  store 
Farveskiftningsevne,  der  gør  det  muligt  for  den  at  antage 
en  Farve,  der  smelter  sammen  med  Omgivelsernes.  Tun- 
gens Føde  bestaar  hovedsagelig  af  Muslinger  og  Orme, 
men  tillige  af  smaa  Bundkrebsdyr,  mindre  Pighude  og 
Smaafisk,  der  lever  ved  Bunden.  Den  leger  fra  midt  i 
April  til  hen  i  August,  særlig  i  Maj.  En  Mærkelighed  er 
det,  at  Hannerne  indeholder  meget  lidt  Mælk;  dette  vil 
gøre  det  vanskeligt  at  foretage  kunstig  Befrugtning  af  Æg- 
gene i  større  Stil,  hvilket  maaske  ellers  nok  var  Umagen 
værd.  Legen  foregaar  særlig  paa  Dybder  mellem  femten 
og  femogtyve  Meter,  men  ogsaa  længere  inde,  i  hvert 
Fald  paa  otte  Meter,  og  længere  ude  paa  indtil  fyrretyve, 
over  hvilke  Dybder  Æggene  findes  svævende.  Ungerne 
gennemløber    deres     Forvandling    meget    hurtig;    ved    en 


Fig.  37.     Tunge.     (Efter  Francis  Day). 

Længde  af  omkring  elleve  Millimeter  søger  Tungen  alle- 
rede til  Bunds,  og  naar  den  er  femten  Millimeter  lang,  er 
Øjenvandringen  helt  afsluttet.  Den  første  Sommer  til- 
bringer Ungerne  med  Forkærlighed  meget  nær  Kysten  og 
oppe  i  Brakvand,  f.  Eks.  udfor  Vandløb.  Tungen  gyder 
særlig  i  Vesterhavet,  men  vistnok  ogsaa  i  Skagerak, 
Kattegat  og  Samsøhavet,  og  Æg  af  den  eller  af  Glastungen 
er  taget  nær  Oddesund  i  Limfjorden  og  Unger  i  Livø  Bred- 
ning. Om  Leg  foregaar  længere  inde  i  vore  Farvande  er 
uvist,  men  der  er  taget  en  Del  Unger  af  O-Gruppen  i  den 
vestlige  Østersø,  hvor  de  dog  kan  være  hidført  af  Strømmen 
i  deres  pelagiske  Stadium.  Tungen  kan  ikke  holdes  levende 
under  Sejlads  med  Kvase,  da  den  „suger  sig  fast"  paa 
Træværket  og  kvæles.  Midt  i  forrige  Aarhundrede  blev 
den  derfor   af  Fiskerne   i   Skagensegnen  i  Reglen  foræret 

til  Kvaseskipperne  som  en  Slags  Vederlag  for  Mundgodt 
under  Indladningen,  skønt  den  samtidig  var  højt  vur- 
deret i  København,  hvor  den  betaltes  med  fire-otte  Mark 
for  Parret.  Krøyer  undredes  derover,  og  Tiden  har  givet 
ham  Ret.  Tungen  er  nu,  da  Forsendelsen  kan  ske  hur- 
tigt, en  af  vore  mest  efterstræbte  Fisk,  hvis  Gennemsnits- 
pris (1911:  Kr.  1,49)  kun  staar  tilbage  for  Laksens  og  Ør- 
redens. I  øvrigt  har  Efterstræbelsen  vist,  at  Tungen 
er  adskilligt  almindeligere,  end  man  efter  de  ældre  For- 
tegnelser skulde  troet.  I  1911  var  den  danske  Tungefangst 
i  Vesterhavet  c.  21.000  kg,  i  Skagerak  c.  18.000  kg,  i 
Kattegat  c.  76.000  kg,  i  Øresunds  nordlige  Del  c.  2.000  kg 
og  i  Samsøhavet  305  kg;  i  alt  118.408  kg  til  en  Værdi  af 
176.293  Kr.  =  l,ie  °/o  af  Aarets  Udbytte  af  Saltvandsfiskeriet. 
I  1912  var  Fangsten  noget  lignende,  men  Gennemsnits- 
prisen steg  yderligere  til  Kr.  1,55  pr.  Kilogram.  Tungen 
fanges  dels  i  Sættegarn,  dels  i  Snurrevaad,  men  desuden 
tages  der  af  Udlændinge  i  Skagerak  og  Vesterhavet  nær 
vore  Kyster  mange  Tunger  i  Trawl.  I  Fiskeriloven  af  1907 
er  der  sat  et  Mindstemaal  for  Tungen  paa  243  mm. 
Tungens  Kød  er  fast  og  hvidt  og  overordentlig  velsmagende; 
stegt  kommer  den—  i  Modsætning  til  de  fleste  andre  Fisk 
—  bedst  til  sin  Ret. 


[2.    Solealåscaris  Risso. 

Blindsidens  forre- 
ste Næsebor  er  meget 
større  end  det  bageste; 
dets  Munding  er  op- 
svulmet og  besat  med 
straaleformet  stillede 
Folder,  udenfor  hvilke 
der  er  en  Kreds  af 
Fryndser.  Blindsidens 
bageste  Næsebor  sid- 
der tæt  bag  det  for- 
reste. Hovedets  Blind- 
side  bærer  meget  fine 
Føletraade.  Rygfinnen 
begynder  nær  Snude- 
spidsen foran  Blind- 
sidens forreste  Næse- 
bor. Begge  Bryst- 
finnerne er  velud- 
viklede. Sidelinien 
er  lige.  Farven  er  of- 
test brunlig  eller  grøn- 
gul med  kraftigere  el- 
ler  svagere    mørkere 


Fig.  38.    Hoved  af  Solea  lascaris,  set 
fra  Blindsiden.  (Efter  Holt  &  Byrne). 

Marmorering;  Øjensidens  Brystfinne  har  en  tydelig,  vand- 
ret, sort  Plet,  der  oftest  er  indfattet  med  hvidt;  Blindsiden 
er  hvid;  de  uparrede  Finner  har  Kroppens  Farve. 

R  79—89;  G  61—71;  Br  8,  9;  Bu  5;  H  18. 

Arten  er  udbredt  i  Middelhavet  og  fra  Madeira  til  de 
britiske  Øers  Syd-  og  Vestkyster  samt  i  Kanalen  og  lidt 
nordenfor  denne.  Mulig  vil  den  kunne  træffes  hos  os. 
Den  bliver  indtil  fire  Decimeter  lang  og  holder  sig  paa 
lavt  Vand.    Om  Legeforholdene  er  lidet  sikkert  kendt.] 


[3.    Solea  variegåta  Donovan. 

Blindsidens  forreste  Næsebor  er  noget  opsvulmet. 
Øjensidens  Brystfinne  er  saa  lang  som  eller  kun  lidt 
længere  end  Øjets  Tværmaal; 
Blindsidens  Brystfinne  er  meget 
mindre.  Føletraade  findes  i  et 
Bælte  langs  Randen  af  Hovedets 
Blindside.  Rygfinnen  begynder 
over  det  øvre  Øjes  Forkant. 
Farven  er  i  Reglen  brunlig,  og 
der  er  fem — syv  mørke  Tvær- 
baand,  der  dog  hos  de  ældre 
opløses  i  Pletter. 


R63— 77;   G  46- 
2—3;  Bu  5;  H  18. 


61 ;  Br  4—5, 


Arten  bliver  indtil  halvtredje 
Decimeter  lang.  Den  er  udbredt 
i  Middelhavet  og  langs  Europas 
Vestkyst  op  til  de  britiske  Øer, 
hvor  den  er  almindelig  sydpaa, 
men  ogsaa  er  taget  ved  Skot- 
land. Den  er  ikke  taget  hos  os, 
men  kan  mulig  ved  Lejlighed 
træffes.  Den  ynder  forholdsvis  dybt  Vand  (omkring  Hun- 
drede Meter  og  mere).  Ved  England  leger  den  i  April— Maj.] 


Fig.  39.     Hoved    af    Solea 

variegata,  set  fra  Blindsiden. 

Br  —    Brystfinne.      (Efter 

Holt  &  Byrne). 


4.    Glastunge  (Solea  lutea  Bonaparte). 

Øjensidens  forreste  Næsebor  er  rørformet,  Blindsidens 
noget  opsvulmet.  Føletraadene  paa  Hovedets  Underside 
sidder  ordnet  i  Grupper  med  smalle  Mellemrum,  hvorved 
der  fremkommer  et  netlignende  Mønster.  Rygfinnen  be- 
gynder nær  Snudespidsen.    Brystfinnerne  er  yderst  smaa, 

Øjensidens  knap  længere  end  og  Blindsidens  kortere  end 
Øjets  Tværmaal;  den  øverste  Straale  i  Øjensidens  Bryst- 
finne er  dobbelt  saa  lang  som  de  andre  Straaler.  Side- 
linien er  lige.     Farven  er  mer  eller  mindre  gulbrun  med 


■■< 


Fig.  40.    Glastunge.    (Efter  Holt  &  Byrne) 


mørke  Pletter  i  utydelige  Længderækker;  Blindsiden  er 
hvid,  ofte  med  en  let  brunlig  Tone;  omtrent  hver  sjette 
eller  syvende  Straale  i  Ryg-  og  Gatfinnen  er  helt  sort. 

R  65—77;  G  50—63,  Br  3,  4—5;  Bu  5;  H  3+  12 -f  3. 

Længden  kan  stige  til  godt  tolv  Centimeter.  I  Vester- 
havet og  særlig  i  dets  sydlige  Del  er  Glastungen  meget 
almindelig;  dens  Udbredelsesomraade 
omfatter  i  øvrigt  de  britiske  Øers 
Kyster,  og  gaar  mod  Syd  til  Spanien 
og  Middelhavet,  medens  det  mod 
Nord  kun  naar  til  Christiania  Fjord. 
Foruden  i  Vesterhavet  findes  Glas- 
tungen hos  os  i  hvert  Fald  i  Skagerak 
og  Kattegat,  hvor  den  ingenlunde  er 
sjælden  og  f.  Eks.  trænger  helt  ned 
i  Isefjord;  da  dens  Forekomst  i  vore 
Farvande  først  blev  iagttaget  i  Halv- 
femserne i  forrige  Aarhundrede,  er 
der  Mulighed  for,  at  Glastungen  vil 
vise  sig  at  have  endnu  større  Udbre- 
delse. Dens  Levevis  ligner  Tungens. 
Den  er  dog  Standfisk  paa  Sandbund 
paa  fem  til  tyve  Meters  Dybde,  sjæld- 
nere paa  noget  dybere  Vand;  i  Mod- 
sætning   til   Tungen    gaar   den    ikke 


Fig.  41.  Hoved  af 
Glastunge,  set  fra 
Blindsiden.  Br-Bryst- 
finne.  (Efter  Holt  & 
Byrne). 

ind  i  Brakvand  ved  Flodmundinger.  Hunnerne  er  modne 
ved  syv  Centimeters  Længde,  Hannerne  allerede  før. 
Legen  finder  Sted  paa  det  samme  lave  Vand  som  Tun- 
gens, men  dog  ogsaa  paa  noget  større  Dybder.  Allerede 
naar  Ungen  har  naaet  ni— ti  Millimeters  Længde,  søger 
den  Bunden. 


2.   Flyndernes  Underfamilie  (Pleuronectina). 

Øjnene  er  store  eller  middelstore.  Snuden  er 
ikke  forlænget,  og  Underkæben  rager  længst  frem. 
Munden  er  lille  og  skæv,  men  ikke  synderlig 
krummet.  Kæbetænderne  er  baade  mindre  og 
færre  paa  Øjensiden  end  paa  Blindsiden.  Velud- 
viklede Bigæller.  Gællegitterstavene  er  smaa  eller 
middelstore.  Bugfinnerne  sidder  paa  hver  sin  Side 
af  Bugkanten;  deres  Straaler  er  tætstillede  ved 
Roden. 

Til  denne  Underfamilie  regnes  tre  Slægter  med  om- 
kring tredive  Arter.  De  lever  i  den  nordlige  Halvkugles 
kolde  og  tempererede  Have,  særlig  paa  mindre  Dybder. 
Herhen  hørende  Arter  kan  dog  træffes  paa  over  Tusinde 
Meters  Dybde,  og  andre  gaar  helt  ind  til  Kysten  og  endog 
op  i  Ferskvand.  Til  vor  Fauna  hører  kun  den  følgende 
Slægt. 

1.    Flynderslægten  (Pleuronéctes  Artedi). 

Højre  Side  er  som  Regel  Øjensiden.  Plov- 
skærben  og  Ganeben  er  tandløse,  medens  Kæ- 
berne bærer  een  eller  to  Rækker  Tænder.  Det 
øvre  Øje  sidder  ikke  længere  fremme  end  det 
nedre.  Gællehudene  har  syv  Straaler;  de  er  for- 
enede under  Gællebroen.  Rygfinnen  begynder 
ovenover  det  øvre  Øje;  den  har  ligesom  Gatfinnen 

kun  eller  næsten  kun  ugrenede  Straaler,  og  begge 
Finner  slutter  noget  foran  Halefinnen.  Skællene 
er  smaa,  rudimentære  eller  mangler  helt. 

Af  Slægtens  nogle  og  tyve  Arter  lever  fem  hos  os. 

Oversigt  over  Arterne. 

1.  Foran  Gatfinnen  er  der  en  kraftig,  fremadrettet 

Benpig,  Gatpiggen,  der,  om   den   er  skjult  i 

Huden,  dog  let  kan  føles 2. 

Gatpig  mangler 

2.  Rødtunge  (PI.  microcéphalus). 

2.  Sidelinien  er  lige  eller  næsten  lige 3. 

Sidelinien    danner    en   næsten    halvkredsformet 

Bue  over  Brystfinnerne  .   3.  Ising  (PI.  limånda). 

3.  Forholdsvis  langstrakt.    Taglagte  og  forholdsvis 

store  Skæl...    1.  Skærising  (PI.  cynoglossus). 
Forholdsvis    kort.    Meget    smaa  Skæl,    der    for 
største  Delen  sidder  spredt 4. 

4.  Talrige   tornede  Benknuder,  særlig  langs  Side- 

linien og  langs  Roden  af  Ryg-  og  Gatfinne  . 

5.  Skrubbe  (PI.  flésus). 
Ingen    Benknuder  langs   Sidelinien   eller  langs 
Kyg-  og  Gatfinnen;   derimod  nogle   faa  store 

Benknuder  i  en  Række  bag  Øjnene 

4.  Rødspætte  (PI.  platéssa). 

1.    Skærising  (Pleuronéctes  cynoglossus 
Linné). 
(Krøyer:  Platéssa  saxicola; 
Lonnberg:  Glyptocéphalus  cynoglossus.) 
Formen  er  forholdsvis  langstrakt  med  et  Omrids  om- 
trent  som    Tungens.     Den    største    Krophøjde    (Finnerne 
ikke  medregnet)  gaar  omkring  tre  Gange  eller  mere  op  i 
Totallængden.     Hovedets    Blindside    og    Øjensidens    For- 
gællelaagsrand  er  tydelig  grubet.    Munden  er  lille.    Smaa, 
tætstillede,   mejselformede   Tænder  paa   Kæberne;   de   er 
talrigere    (over  tyve)  paa   Blindsiden   end    paa  Øjensiden 
(omkring  ti);   paa   Svælgbenene    er  Tænderne    større    og 
stumpt  kegleformede.     Halefinnen    er   mer   eller   mindre 
vinkelformet  tilspidset,  men  har  afrundede  Hjørner.    Gat- 

pig  findes.  Skællene  er  forholdsvis  store;  de  er  glatte  og 
taglagte.  Sidelinien  er  næsten  aldeles  lige.  Farven  er 
paa  Øjensiden  graalig  rødbrun  med  olivengrønne  Skygger 
eller  noget  mørkere,  chokoladebrun;  som  Regel  er  Spidsen 
af  Øjensidens  Brystfinne  sort;  Blindsiden  er  hvid  med 
tæt,  sort  Punktering. 

R  95-120;  G  86—102;  Br  10— 12;  Bu5-6;  H  4  + 
14—16  +  4. 

Skærisingen  kan  blive  fem,  ved  Amerika  endog  godt 
seks  Decimeter  lang.  Dens  Udbredelsesomraade  gaar  fra 
Murmankysten  og  Island  til  den  biskayiske  Bugt  og  Kap 
Cod    paa    Nordamerikas   Østkyst.     Hos    os    findes    den    i 


Fig.  42.    Skærising.    (Efter  Francis  Day). 

Vesterhavet,  men  kun  i  dets  dybere  Del,  i  Skagerak, 
Kattegat  og  i  ringe  Tal  i  det  nordlige  Øresund;  fra  Bælt- 
havet foreligger  ogsaa  Beretninger  om  Fangst  af  den,  og 
i  den  vestlige  Østersø  fanges  den  af  og  til  (Eckernførde, 
24.  Maj  1875,  Juli  1880).  I  den  egentlige  Østersø  trænger 
den  imidlertid  ikke  ind.  Skærisingen  hører  hjemme  paa 
dybt  Vand  og  forekommer  kun  paa  den  bløde  Bunds  Om- 
raade,  hvor  den  i  Skagerak  i  hvert  Fald  gaar  ned  til  fire 
Hundrede  Meters  Dybde;  andet  Steds  er  den  taget 
paa  en  Dybde  af  c.  1.370  Meter.  Dens  Føde  bestaar  af 
Bundkrebsdyr,  Orme  og  Pighude.  Legetiden  er  hos  os  i 
Maanederne  Maj— September,  særlig  i  Juli.  Legen  finder 
Sted  paa  dybt  Vand,  hos  os  i  hvert  Fald  næppe  indenfor 
Skagerak.  Ungerne  søger  Bunden,  naar  de  har  naaet  en 
Længde  af  omkring  fire  Centimeter.  Mindre  end  ti  Cen- 
timeter lange  Skærisinger  er  aldrig  fundet  indenfor 
Skagerak.     Skærisingens    Kød   er  godt,    og   den   er   Gen- 

stand  for  et  betydeligt  Fiskeri  i  Skagerak,  hvor  den  næst 
efter  Kulleren  er  den  Fisk,  der  fanges  i  størst  Mængde 
af  de  udenlandske  Trawldampere;  disse  kan  paa  en  enkelt 
Fisketur  (otte— ti  Dage)  tage  fra  eet  til  fire  Tusinde  Kilo- 
gram Skærisinger  her.  Det  danske  Skærisingfiskeri 
foregaar  mest  med  Snurrevaad;  det  gav  i  1911  i  Vester- 
havet 150  kg*),  i  Skagerak  c.  127.000  kg  og  i  Kattegat 
c.  11.000  kg;  dets  samlede  Værdi  var  58.328  Kr.,  hvilket 
svarer  til  en  Gennemsnitspris  af  42  Øre  pr.  Kilogram;  af 
hele  Indtægten  af  Saltvandsfiskeriet  ydede  Skærisingerne 
i  1911  0,38  ° /o.  For  1912  var  de  tilsvarende  Tal:  Vester- 
havet 0,  Skagerak  c.  337.000  kg,  Kattegat  c.  27.000  kg, 
Samsøhavet  100  kg;  i  alt  364.254  kg  til  Værdi  116.688  Kr.; 
gennemsnitlig  32  Øre  pr.  Kilogram;  Procentværdien  0,70. 
I  1894  indbragte  det  danske  Skærisingfiskeri  kun  c. 
4.000  Kr.  Fremgangen  skyldes,  at  Fiskerne  Aar  for  Aar 
har  udvidet  Omraadet  for  Snurrevaadsfiskeriet  ved  at  fiske 
paa  større  Dybde.  Der  benyttes  forholdsvis  smaamaskede 
Vaad  paa  Grund  af  Skærisingens  smalle  Krop.  Da 
Fisken  baade  som  voksen  og  som  ung  lever  paa  dybt 
Vand,  har  man  ikke,  og  behøver  man  næppe  heller  nogen 
Fredning  af  den.  Saa  at  sige  al  den  fangede  Skærising 
udføres. 

2.   Rødtunge  (Pleuronéctes  microcéphalus 
Donovan). 

(Krøyer:  Platéssa  microcéphalus;  Collett:  Cynicoglossus 
microcéphalus;  Lonnberg:  Microstomus  kitt). 
Kroppens  største  Højde  (Finnerne  ikke  medregnet) 
indeholdes  halvtredje  til  tre  Gange  i  Totallængden.  Ho- 
vedet er  lille,  og  dets  Overflade  er  ikke  grubet.  Munden 
er  meget  lille  og  har  meget  tykke  Læber  (Fig.  33).  Tænder 
mangler  i  Reglen  paa  Øjensidens  Mellemkæbeben  og  er 
kun  faa  paa  dens  Underkæbegren;  men  paa  Blindsiden  er 
Tænderne  forholdsvis  store  og  tætsiddende  og  har  afskaa- 
ren  Spids,  saa  at  de  danner  en  skærende  Æg;  Svælg- 
benenes Tænder  er  derimod  tilspidsede.  Gatpig  mangler. 
Skællene  er  smaa,  taglagte  og  glatte.  Sidelinien  danner 
en    svag    Bugt    over    Brystfinnerne    og    er   i    øvrigt  ret. 

*)  Her  som  mange  andre  Steder  kan  der  være  Anledning  til  at  be- 
mærke, at  Fiskeristatistikken  selvfølgelig  ikke  kan  være  nøjagtig; 
særlig  vil  den  næsten  altid  opgive  for  lille  eller  ingen  Fangst  af  de 
Fiskearter,  der  det  paagældende  Sted  ikke  fanges  regelmæssig. 

Farven  er  stærkt  vekslende;  Øjensiden  er  hyppigst  rødlig- 

graa  eller  rødligbrun,   men   graalige  eller  grønlige  Farver 

kan    faa  Overhaand;   større  Partier   har  ofte   en   mørkere 

Farve,  og  hyppig   findes  lyse  —  gule  eller  hvide   —  eller 

sjældnere  mørke  Pletter;  Læberne  er  kødrøde;  Blindsiden 

rent  hvid;  Huden  er  glinsende,  ligesom  ferniseret. 

R85-98;  G 70— 76;  Br8— 11 ;  Bu4— 5;  H3-J-- 13-15  +  3. 

Rødtungen  er  hos  os  oftest  godt  to,  men  kan  blive 
over  fire  Decimeter  lang,  og  der  er  ved  Island  maalt  en 
paa   næsten  fem  Decimeter.     Den  lever  fra  Island  og  det 

Fig.  43.    Rødtunge.    (Efter  Zoologia  danica). 


hvide  Hav  langs  Europas  Kyster  ned  til  den  biskayiske 
Bugt,  men  ikke  ved  Amerika.  Hos  os  findes  den,  hvor  Bund- 
forholdene er  egnede  for  den,  i  Vesterhavet,  Skagerak  og 
Kattegat  samt  ned  i  det  nordlige  Øresund;  desuden  er 
den  nogle  faa  Gange  taget  i  den  vestlige  Østersø  (Eckern- 
førde,  24.  Maj  1875).  Den  holder  sig  paa  Dybder  fra  tyve 
til  Hundrede  Meter,  hvor  Bunden  er  stenet  eller  fast. 
Dens  væsentligste  Føde  er  Muslinger  og  Snegle  samt 
Bundkrebsdyr  og  Orme,  og  den  er  i  Stand  til  at  løsne  de 
meget  fastsiddende  Albueskæl  (Patella)  og  Skallus  (Chiton) 
fra  Underlaget,  hvorved  den  antagelig  har  Brug  for  sine 
tykke  Læber  som  Stødpuder.  Gydningen  foregaar  hos  os 
i  Tiden  fra  April  til  Begyndelsen  af  September.  Yngelen, 
der  ikke  er  truffet  indenfor  Skagen,  søger  Bunden,  naar 
den  har  naaet  en  Længde  af  omkring  tre  Centimeter.  Rød- 

tungens  Kød  er  godt,  men  da  Fisken  opholder  sig  paa  Bund, 
der  er  vanskelig  for  Garnredskaber,  og  den  kun  undtagel- 
sesvis gaar  paa  Krog,  fanges  den  ikke  i   større  Mængder. 


3.    Ising  (Pleuronéctes  limånda  Linné). 

(Krøyer:  Platéssa  limånda). 

Den  største  Krophøjde  (Finnerne  ikke  medregnet)  gaar 

22J5— 3  Gange  op  i  Totallængden.    Hovedet  er  ikke  grubet. 

Munden  er  lille  med  tynde  Læber.     Kæbernes  Tænder  er 

talrigst  i  Blindsiden,   men  baade  disse  Tænder  og  Svælg- 


Sx 

Y2 


Fig.  44.    Ising.    (Efter  Zoologia  danica;  lidt  ændret). 

benenes  sidder  fri  af  hinanden,  og  de  er  alle  noget  til- 
spidsede. Foran  Gatfinnen  er  der  en  Gatpig.  Skællene 
er  temmelig  smaa,  men  taglagte;  de  er  noget  ru.  Side- 
linien danner  en  kraftig  Bue  over  Brystfinnerne  og  for- 
løber derefter  ret.  Farven  er  temmelig  forskellig,  men  i 
Reglen  er  Øjensiden  forholdsvis  lys  —  graabrun,  lever- 
brun eller  olivenfarvet  —  med  større  mørkere  Partier; 
oftest  findes  en  Del  Pletter  med  bleggul  eller  rødlig 
Kerne  og  sort  Rand;  undertiden  er  Pletterne  kun  sorte, 
og  undertiden  mangler  de  helt;  Blindsiden  er  i  Reglen  hvid. 
R65— 80;  G50-62;  Br9— 12;  Bu 5—6;  H 3^12—13  +  3. 

Isingen   gaar    ogsaa  under  Navnene  Slette   og  Plæde. 
Den    er    oftest    under   tredive   Centimeter,    men    den    er 

fanget  niogtredive  Centimeter  lang.  Dens  Udbredelses- 
omraade  naar  fra  den  biskayiske  Bugt  til  Island,  Murman- 
kysten  og  det  hvide  Hav.  Hos  os  er  den  almindelig  i 
alle  vore  Farvande  og  gaar  i  den  egentlige  Østersø  helt 
ind  til  Gotland.  Om  Sommeren  træffes  den  næsten  alle 
Steder  i  Bændeltangsomraadet  og  paa  den  blandede  Bund; 
derimod  træffes  den  ikke  inde  paa  Sandrevlerne  eller 
oppe  i  Aamundingerne.  Det  er  dog  kun  en  Del  Fisk  af 
de  ældre  Aargange,  der  gaar  ind  i  Bændeltangen;  Resten 
saavel  som  I-  og  O-Gruppen  træffes  længere  ude,  fra  fem 
ned  til  omkring  tresindstyve  Meters  Dybde;  de  ældste 
Isinger  holder  sig  i  Reglen  udenfor  10  Meter  Kurven. 
Dens  Føde  bestaar  af  ikke  for  haardskallede  Snegle  og 
Muslinger,  Orme  og  Pighude  og  lejlighedsvis  Smaafisk 
samt  særlig  af  forskellige  Slags  Krebsdyr.  Legen  foregaar 
hos  os  fra  sidst  i  Januar  til  midt  i  Juli,  men  trækker  dog 
enkelte  Steder  ud  til  September.  Hver  Hun  gyder  i  een 
Legetid  gennemsnitlig  et  halvt  til  et  helt  Hundrede  Tu- 
sinde Æg;  Gydningen  af  disse  Æg  strækker  sig  over  et 
ret  langt  Tidsrum.  Æggene  og  den  pelagiske  Yngel  er 
almindelige  overalt  i  vore  dybere  Farvande  (ogsaa  i  Born- 
holmsdybet),  men  naar  Ungerne  har  naaet  en  Længde  af 
indtil  fjorten  Millimeter,  søger  de,  endnu  før  Forvandlingen 
er  afsluttet,  Bunden  paa  mindst  tyve  Meters  Dybde,  og  er 
derfor  i  Modsætning  til  de  følgende  Arters  Unger  ikke 
lette  at  iagttage,  før  i  en  senere  Alder,  naar  de  gaar  nær- 
mere Stranden  og  tillige  lettere  fanges  i  de  brugelige 
Redskaber.  Ungerne  lever  hovedsagelig  af  smaa  Krebs- 
dyr. De  store  Isingers  Kød  er  fortrinligt,  men  det  er 
noget  forskelligt  efter  Fiskens  Opholdssted,  hvilket  vel 
vil  sige  efter  dens  Føde.  Isingen  er  vanskelig  at  forsende 
levende  og  er  derfor  heller  ikke  Genstand  for  noget  selv- 
stændigt Fiskeri,  men  fanges  meget  i  Snurrevaad  sammen 
med  Rødspætter  og  i  Sættegarn,  Bundgarn,  Drivgarn  o.  1. 
Mange  af  de  fangede  Isinger  bortkastes,  andre  sælges  med 
anden  Affaldsfisk  til  Ørredfoder,  men  en  Del  gaar  dog  til 
Menneskeføde.  Paa  Grund  af  den  senere  Legetid  er  Isin- 
gen først  paa  Vaaren  gennemgaaende  i  bedre  Ernærings- 
stand  end  Rødspætten.  Fiskeristatistikken  for  Aar  1911 
opgiver,  at  der  i  Vesterhavet  fangedes  c.  86.000  kg,  i 
Kattegat  c.  48.000  kg,  i  Bælthavet  c.  60.000  kg  og  i  Øster- 
søens egentlige  Del  c.  11.000  kg,  medens  Fangsterne  i  de 
øvrige  Farvande  har  været  mindre  betydende  og  ikke 
nævnes ;  i  alt  sættes  Indtægten  af  Isingfiskeriet  til  27.136  Kr., 
hvilket  giver  0,i8°/o  af  det  samlede  Saltvandsfiskeriudbytte 
og  13  Øre  pr.  Kilogram  Ising.  For  1912  var  de  tilsvarende 
Tal:  Vesterhavet  c.  647.000  kg,  Kattegat  c.  74.000  kg,  Bælt- 
havet c.  75.000  kg,  den   egentlige  Østersø  c.  10.000  kg;    i 

alt  806.023  kg  til  Værdi  39.597  Kr.;  gennemsnitlig  5  Øre 
pr.  Kilogram ;  Procentværdien  0,24.  Efter  Fiskeriloven  af  1907 
er  Isingen  ikke  fredet,  men  i  forskellige  Vedtægter  er  der 
indført  Fredningstid  og  Mindstemaal. 


4.  Rødspætte  (Pleuronéctes  platéssa  Linné). 
(Krøyer:  Platéssa  vulgåris). 
Den  største  Krophøjde  (Finnerne  ikke  medregnet)  gaar 
2l\±— 21/*  Gang  op  i  Totallængden.     Hovedet  er  ikke  gru- 
bet.   Munden   er  lille  med   ret  tykke   Læber.     Kæbernes 


Fig.  45.    Rødspætte.    (Efter  Francis  Day). 


Tænder  er  talrigst  og  størst  paa  Blindsiden;  de  sidder 
her  tæt  sammen  og  danner  en  skærende  Kant,  idet  de  er 
afskaarne  i  Spidsen;  nede  paa  Svælgbenene  rindes  der- 
imod flade  Knusetænder.  En  Gatpig  findes,  men  den  er 
ofte  skjult  i  Huden.  Skællene  er  meget  smaa  og  er  oftest 
glatte  og  ikke  taglagte.  Der  findes  ingen  tornede  Ben- 
knuder i  Huden,  men  bag  Øjnene  sidder  en  Række  paa 
fire— syv  (i  Reglen  fem  eller  seks)  glatte  Benknuder  i  en 
Række  fra  en  Kam  mellem  Øjnene  hen  til  Sideliniens 
Forende.  Sidelinien  er  næsten  ret,  med  en  svag  Bugt- 
ning over   Brystfinnerne.    Øjensidens    Farve    veksler   en 

Del;  oftest  er  den  graabrun  med  olivengrønt  Skær  og 
spredte  røde  Pletter,  som  omgives  af  en  mørkere  Ring; 
de  røde  Pletter  kan  veksle  meget,  f.  Eks.  være  rødgule  eller 
rødbrune  eller  lysere  røde  med  en  lys  Indfatning;  Blind- 
siden  er  hvid,  ikke  sjælden  dog  med  mørke  Pletter. 
R57— 80;  G 43— 61 ;  Br9— 13;  Bu6;  H  x  +  13-16+x. 

Rødspætten  lader  sig  efter  de  senere  Aars  omfattende 
Undersøgelser  underafdele  i  forskellige  Former.  Den 
baltiske  Form  holder  til  i  Østersøen,  Bælthavet  og  det 
sydlige  Kattegat  og  kendetegnes  ved  et  forholdsvis  lille 
Antal  Hvirvler  og  Finnestraaler  (gennemsnitlig  G  50);  den 
opnaar  højst  en  Størrelse  af  fem  Decimeter  og  bliver  tid- 
lig og  i  en  ringe  Størrelse  kønsmoden  (gennemsnitlig  i 
Samsøhavet  29  cm,  i  Østersøen  26  cm);  den  kan  igen 
underinddeles  i  forskellige  Lokalformer.  Vesterhavs- 
formen  har  i  Modsætning  hertil  flere  Hvirvler  og  Finne- 
straaler (gennemsnitlig  G  54),  bliver  langt  større  og  opnaar 
først  Kønsmodenhed  i  en  højere  Alder  og  ved  en  større 
Længde  (i  Kattegat  gennemsnitlig  ved  31—34  cm  Længde); 
man  kan  atter  skelne  mellem  en  nordlig  og  en  sydlig 
Vesterhavsform,  af  hvilke  den  første  er  udbredt  over  hele 
vor  Del  af  Vesterhavet,  over  Skagerak  og  det  nordlige  og 
mellemste  Kattegat.  Mellem  disse  forskellige  Former  er 
der  ikke  noget  skarpt  Skel,  men  i  Praksis  betyder 
dog  Forskellighederne  overordentlig  meget.  De  meget 
store  Rødspætter  af  Vesterhavsracen  (paa  omkring  fem 
Kilogram  og  derover),  af  hvilke  der  tidligere  fangedes  en 
Del  hos  os,  men  nu  næsten  aldrig  nogen,  kaldes  Hanser 
(Præsteflyndre).  I  visse  Dele  af  Limfjorden  træffes  talrige 
Rødspætter,  der  har  en  sluttet  Ring,  dannet  af  Byssus  af 
en  Muslingeart  (Corbula)  og  af  Slim,  gennem  Munden  og 
ud  gennem  Blindsidens  Gællespalte;  disse  kaldes  Ring- 
flyndre.  I  Bæltfarvandet  og  Østersøen  træffes  jævnlig 
Individer,  der  har  taglagte  Skæl  paa  Kroppens  Øjenside, 
og  som  langs  Roden  af  Ryg-  og  Gatfinne  samt  langs 
Sidelinien  har  børstekantede  Skæl;  disse  saakaldte  Lepser 
(eller  Sletskrubber;  formå  pseudoflésus)  ligner 
meget  forholdsvis  glatte  Skrubber,  og  muligvis  er  Lepsen 
en  Bastard  mellem  Rødspætte  og  Skrubbe. 

Rødspætten  naar  hos  os  sjælden  en  Længde  af  over 
seks  Decimeter  og  en  Vægt  paa  over  fire— fem  Kilogram; 
i  Østersøen  naar  den  næppe  fem  Decimeter.  Ved  Skagen 
er  den  taget  paa  774  mm  (5,5  kg),  ved  Løkken  (April  1887) 
paa  77  cm  (6,25  kg),  og  ved  Island  er  Rødspætter  paa  over  seks 
Decimeter  hyppige,  og  der  er  endog  taget  een  paa85cm.  Rød- 
spætten er  talrigst  i  Vesterhavet  og  de  tilgrænsende  Have, 

men  dens  Udbredelsesomraade  er  stort  og  naar  mod  Syd  til 
Gironde  (omfatter  mulig  tillige  Adriaterhavet),  medens 
det  mod  Nord  breder  sig  til  Island  og  langs  Ishavskysten 
ind  i  det  hvide  Hav;  yderligere  findes  Rødspætten  i 
Beringshavet  og  det  ochotske  Hav,  derimod  ikke  ved 
Grønland  eller  ved  Amerikas  Østkyst.  I  Østersøen  naar 
Rødspætten  op  til  Stockholms  Skærgaard,  og  maaske  gaar 
den  ind  i  den  finske  Bugt,  men  nordenfor  Gotland  er 
den  overhovedet  sjælden.  Hos  os  er  den  almindelig 
overalt  i  vore  mere  aabne  Farvande,  hvor  dens  forskel- 
lige Alderstrin  kan  træffes  lige  fra  Stranden  ud  til  om- 
kring Hundrede  Meters  Dybde;  inde  paa  Sandrevlerne  er 
den  yngste  Aargang  almindelig,  medens  de  næste  Aar- 
gange  er  særlig  hyppige  i  Bændeltangsomraadet  og  mest, 
hvor  der  i  dette  er  bare  Sandpletter;  det  egentlige  Til- 
holdssted for  de  ældre  Rødspætter  er  den  blandede  Bunds 
Omraade,  men  ikke  saa  sjælden  træffes  de  ude  paa  blød 
Bund.  Undertiden  kan  man  træffe  Rødspætten  indvan- 
dret i  Ferskvand  (den  nu  udtørrede  Gaardbo  Sø;  Laastrup 
Aa  op  til  Borup). 

Saa  længe  Rødspætten  kun  er  nogle  faa  Centimeter 
lang,  bestaar  dens  Føde  særlig  af  smaa  Orme  og  Krebs- 
dyr, men  allerede,  naar  den  har  naaet  en  halv  Snes  Centi- 
meters Længde,  kan  den  knuse  Skallerne  af  Snegle; 
efterhaanden  kommer  dens  Føde  til  at  bestaa  mere  og 
mere  af  Muslinger  (særlig  Arter  som  Macoma  calcarea, 
Macoma  baltica,  Mactra  subtruncata,  Mya  truncata,  Nucula 
og  Corbula),  men  Orme  spiller  vedblivende  en  Rolle  (sær- 
lig Former  som  Pectinaria) ;  mindre  hyppig  tager  den  Krebs- 
dyr, Pighude  (særlig  Amphiura  filiformis)  og  Fisk  (mest 
Tobis). 

Legetiden  falder  i  det  nordlige  Vesterhav  fra  Januar 
til  Begyndelsen  af  Juni,  i  det  sydlige  Vesterhav  begynder 
den  i  November,  og  i  Østersøen  strækker  den  sig  fra 
November  til  Maj  og  skal  i  Bornholmsdybet  kunne  be- 
gynde allerede  i  August;  sit  Højdepunkt  naar  Legen  de 
fleste  Steder  i  vore  Farvande  i  Februar— Marts  Maaneder. 
Gydningen  foregaar  væsentlig  paa  Dybder  mellem  25  og 
80  Meter  og  vistnok  fortrinsvis  paa  Steder  med  høj  Salt- 
holdighed og  c.  6°  Varme.  Saaledes  er  der  i  Skagerak 
og  paa  store  Strækninger  af  det  nordlige  Vesterhav  kun 
faa  Rødspætteæg  at  finde,  idet  Rødspætterne  søger  sam- 
men for  at  gyde  hovedsagelig  indenfor  fire  Omraader  i 
Vesterhavet,  nemlig  den  store  Fiskebanke,  Egnen  mellem 
Doggerbanken  og  den  engelske  Kyst  og  mellem  Dogger- 
banken og  Sønderjylland  samt  endelig  det  sydvestlige 
Hjørne  ned  mod  Kanalen  udfor  Hollands  og  Belgiens 
Kyster;  særlig  det  sidste  Sted  foregaar  Rødspættens  Leg 

i  overvældende  Udstrækning,  og  der  kan  til  Tider  tages 
fem— seks  Hundrede  Æg  under  hver  Kvadratmeter  Over- 
flade. Indenfor  Skagen  træffes  Æggene  almindelig  i  alle 
vore  aabne  Farvande,  men  der  kan  dog  ligeledes  paavises 
Steder,  hvor  særlig  mange  Rødspætteæg  findes,  saaledes 
den  vestlige  Østersø  og  Langelandsbæltet,  hvor  man 
endog  engang  har  taget  1.500  Rødspætteæg  pr.  m2  Over- 
flade. Rødspætten  gyder  ogsaa  i  den  egentlige  Østersø, 
saaledes  i  Bornholmsdybet,  hvor  Legen  kan  begynde  alle- 
rede i  August  og  vistnok  hovedsagelig  foregaar  i  Novem- 
ber— Februar.  Man  regner,  at  en  middelstor  Rødspætte  i 
hver  Yngletid  gyder  omtrent  et  Par  Hundrede  Tusinde 
Æg.  Af  de  umaadelige  Ægmængder,  der  saaledes  gydes, 
kommer  dog  kun  en  Del  til  Udvikling.  For  det  første  bliver 
langt  fra  alle  Æggene  befrugtede,  og  for  det  andet  falder 
en  Masse  som  Bytte  for  de  talrige  Dyrearter,  der  æder 
Fiskeæg,  og  endelig  gydes  rimeligvis  talrige  under  For- 
hold, hvor  Udviklingen  ikke  lader  sig  gennemføre  (fejl- 
agtig Saltholdighed,  Varmegrad  o.  a.).  Klækningen  varer 
kun  ti — tyve  Dage.  Larverne  er  gennemgaaende  lidet  tal- 
rige i  de  sydøstlige  af  vore  indre  Farvande,  men  er 
i  øvrigt  indenfor  Skagen  almindelige  fortrinsvis  i  det  sal- 
tere Undervand,  særlig  i  April — Maj.  Naar  Larvens  For- 
vandling er  saa  vidt  fremskredet,  at  det  venstre  Øje  har 
passeret  Rygkanten,  kan  man  træffe  de  første  Unger  ved 
Bunden.  De  søger  nu  Kysten,  hvor  de  holder  sig  ude- 
lukkende til  Sandbund  paa  lavt  Vand  fra  nogle  Meters 
Dybde  helt  ind  til  Stranden.  Her  kan  de  træffes  fra  sidst 
i  April  Maaned,  men  i  Sommerens  Løb  trækker  de  bort 
fra  det  helt  lave  Vand  ud  paa  lidt  dybere.  Der  hengik 
lang  Tid,  inden  man  fandt  Yngel  i  Bundstadiet  i  den  egent- 
lige Østersø;  det  viste  sig,  at  den  i  det  mindste  i  visse 
Aar  rindes  paa  omkring  en  Snes  Meters  Dybde,  i  hvert 
Fald  mellem  Møen  og  Rygen.  Det  er  kun  til  de  mere 
aabne  Kyster,  at  Yngelen  søger  ind;  i  Farvande  som  Lim- 
fjorden og  Isefjorden  træffes  den  derfor  kun  nærmest 
Mundingerne. 

Alt  efter  Opholdsstedet  vokser  Rødspætten  i  den  føl- 
gende Tid  ret  forskelligt.  I  Østersøen,  hvor  den  kun 
naar  en  ringe  Størrelse,  bliver  den  aarlige  Tilvækst  efter 
faa  Aars  Forløb  ubetydelig,  hvorimod  Rødspætterne  fra 
Vesterhavet  og  Skagerak  i  en  længere  Aarrække  har  en 
betydelig  Aarstilvækst;  de  mellemliggende  Farvande  frem- 
byder forskellige  Mellemtrin.  Hannerne  bliver  ikke  saa 
store  som  Hunnerne,  og  deres  Tilvækst  tager  hurtigere  af. 
Hele  Vinteren  igennem  staar  Væksten  stille.  Man  kan 
derfor  let  sammenligne  Væksthastigheden  mellem  Rød- 
spætter  fra   forskellige   Steder,    naar   Undersøgelsen    blot 

foretages  udenfor  Vækstperioden.  I  nedenstaaende  Tabel 
er  som  Eksempler  nævnet  Rødspætternes  Gennemsnits- 
størrelser i  Centimeter,  saaledes  som  de  er  fundet  ved 
forskellige  Undersøgelser  udenfor  Væksttiden. 


Farvand 


Køn 


Antal  tilbagelagte  Vækstperioder 


8      9    10  11     12 


Horns  Rev 

Vesterhavet  / 

udfor  Limfjorden ^ 

Skagerak   

Kattegat 
(nordlige  og  mellemste).. 

Limfjorden, 
Nissum  Bredning 

Limfjorden, 
Thisted  Bredning 

Vestlige  Østersø  f 

(henimod  Lille  Bælt) | 

Vestlige  Østersø  /[ 

(henimod  Gjedser) \\ 


d  +  9 

d 

9 
cS  +  9 

d  +  9 

d  +  Q 

d  +  9 
d 
9 

9 


8,4 


Gennemsnitlig  Længde  i  Centimeter 


13,5 

20 

25 

28,5 

14,9 

19,8 

24,7 

28,4 

29,- 

14,4 

21,0 

25,i 

28,8 

28,o 
30,2 

29,5 
35,5 

16,7 

23,5 

28,7 

31,3 

35,5 

13,6 

17,4 

29.5 

21,9 
31,7 

25,i 
33,4 

16 

19 

20,5 

21,5 

22,5 

23,5 

24,5 

16,5 

20,5 

24 

25,5 

27 

28 

29 

30 

31 

14 

17 

18 

19 

20 

21 

22 

14 

18 

20 

21,5 

23 

24 

25 

26 

27 

28 

29 


Forplantningsdygtighed  opnaas  tidligere  af  Hannerne 
end  af  Hunnerne  og  af  begge  Køn  tidligere  i  Østersøen 
og  Bælthavet  end  i  Kattegat,  Skagerak  og  Vesterhavet.  I 
Store  Bælt  f.  Eks.  bliver  en  Del  (11,4 °/o)  Hanner  modne 
allerede  ved  Udgangen  af  det  andet  Leveaar,  de  fleste 
dog  først  ved  Udgangen  af  det  fjerde  og  enkelte  først  i 
deres  femte— syvende  Aar;  Hunnerne  bliver  næppe  modne 
før  i  deres  tredje  Aar  og  oftest  i  det  fjerde— sjette,  medens 
enkelte  først  gyder  med*Udgangen  af  det  ottende  Aar.  I 
den  vestlige  Østersø  er  de  fleste  Hanner  modne  allerede 
i  deres  andet  Aar.  Antallet  af  de  Rødspætter,  der  har 
naaet,  og  de,  der  ikke  har  naaet  at  udvikle  Rogn  eller  Mælk, 
er  i  den  vestlige  Østersø  jævnbyrdigt  ved  en  Længde  af 
c.  18  cm,  men  i  den  egentlige  Østersø  allerede  ved  en 
Længde  af  c.  14  cm.  Disse  meget  forskelligartede  Vækst- 
og  Modningsforhold  kræver  Hensyntagen  i  Frednings- 
bestemmelserne, og  gør  det  ønskeligt  at  anvende  forskelligt 
Mindstemaal  i  de  forskellige  Farvande  og  forskelligt  for 
Hanner  og  Hunner.  Dette  vilde  i  Virkeligheden  næppe 
være  uigennemførligt,  da  Kønnene  let  kendes  fra  hin- 
anden i  de  fleste  Tilfælde.    De  voksne  Hanners  Skæl  paa 

Hoved  og  Krop  er  ru,  men  da  dette  ogsaa  gælder  gamle 
Hunner,  svigter  dette  Kendetegn  let.  Men  fra  den  første 
Gydning  og  Livet  ud  kendes  Hunnerne  uden  Vanskelighed, 
idet  Rognsækkene  da  altid  kan  føles  og  ses  (jfr.  Side  60 
og  Fig.  35);  derimod  er  det  ikke  let  at  kende  en  Rød- 
spættehun, der  endnu  aldrig  har  udviklet  Rogn,  fra  Han- 
nerne; de  modne  Hanner  kendes  hurtig  paa  Mælken,  der 
flyder  af  dem  for  et  ringe  Tryk.  Erfaringen  viser,  at  man 
paa  en  Fiskeplads  ofte  fanger  hovedsagelig  Hanner  eller 
hovedsagelig  Hunner;  da  Hunnerne  gennemgaaende  er 
de  største  og  følgelig  de  mest  eftertragtede,  bliver  Resul- 
tatet, at  Fiskeriet  særlig  gaar  ud  over  dem.  Naar  Moden- 
heden indtræder,  ophører  den  stærke  aarlige  Tilvækst,  og 
Fiskens  Huld  bliver  nu  meget  forskelligt  efter  Aarstiden. 
En  Gennemsnits-Rødspættes  Vægt  i  Gram  (g)  kan  beregnes 
efter  dens  Længde  i  Centimeter(l)  efter  Formlen:  g  =  l3: 100. 
Rødspættens  Alder  lader  sig  forholdsvis  let  bestemme  ved 
en  Undersøgelse  af  Hørestenene  og  Knoglerne  (jvf.  Del  I 
Side  36  samt  Figurerne  16  og  17);  i  tusindvis  af  Rødspætter 
er  i  de  senere  Aar  blevet  aldersbestemt  paa  disse  Maader. 
Man  har  derigennem  bl.  a.  kunnet  paavise,  at  de  smaat- 
voksende  Østersø-Rødspætter  opnaar  en  høj  Alder;  den 
længste  af  de  undersøgte  Rødspætter  (9,  49  cm,  c.  1,5  kg) 
var  saaledes  mindst  18  Aar,  medens  den  ældste  Han  var 
c.  25  Aar  (27  cm),  og  den  ældste  Hun  var  c.  30  Aar  (43  cm). 
Som  det  gennem  Mærkningsforsøg  er  godtgjort,  kan  Rød- 
spætten foretage  længere  Vandringer,  f.  Eks.  fra  Kattegat 
til  Vesterhavet  eller  omvendt;  men  det  viser  sig,  at  denne 
omstrejfende  Tilbøjelighed  særlig  findes  hos  den  nordlige 
Vesterhavsform,  hvorimod  den  baltiske  Form  kun  vandrer 
lidt;  selv  om  denne  i  ikke  ringe  Grad  gaar  f.  Eks.  fra 
den  vestlige  Østersø  til  den  østlige,  vandrer  den  dog  ikke 
ud  i  de  mere  salte  Farvande  nordefter  (nordlige  Kattegat, 
Skagerak).  Efter  Aarstiderne  foregaar  der  andre,  mindre 
Vandringer,  idet  der  i  alle  vore  Farvande  foregaar  en 
Indvandring  mod  Kysterne  i  Foraars-  og  Efteraarstiden 
og  en  Udvandring  mod  dybere  Vand  i  den  koldeste  og 
varmeste  Tid  af  Aaret. 

Rødspættefiskeriet  er  nu  det  mest  udbyttegivende  af 
vore  Fiskerier,  men  saaledes  har  det  kun  været  i  en  kortere 
Aarrække.  Endnu  i  Tresserne  fiskedes  Rødspætten  næsten 
udelukkende  med  Rødspættegarn  (Sættegarn),  og  Fiskeriet 
var  et  udpræget  Kystfiskeri.  Midt  i  Aarhundredet  op- 
fandt en  Sallingfisker  Snurrevaaddet,  og  i  Halvfjerdserne 
kom  dette  udmærket  fiskende  Redskab  i  Brug  i  Kattegat; 
da  man  samtidig  begyndte  at  anvende  søgaaende  Dæks- 
baade  til  Snurrevaadsfiskeri,  bredte  dette  sig  ogsaa  snart 
til  Vesterhavet.    Medens  Rødspætter,  der  fanges  i  Sætte- 

garn  (Hildingsgarn),  ofte  er  halvt  eller  helt  døde,  naar 
Garnene  røgtes,  saa  er  de  i  Snurrevaad  fangede  Rødspæt- 
ter som  Regel  udmærket  levedygtige;  i  Baadene  er  ind- 
rettet en  saakaldt  Dam,  og  i  denne  Vandbeholder  kan 
Rødspætten  uden  synderligt  Tab  i  Huld  og  Velsmag  hol- 
des levende  Fisketuren  ud  og  kan  om  nødvendigt  senere 
omlades  i  Kvaser,  der  i  deres  store  Damme  kan  føre  en 
stor  Mængde  Rødspætter  levende  f.  Eks.  fra  Frederiks- 
havn til  København.  Trawl  bruges  meget  udenfor  vort 
Sø-Territorie.  Paa  dette  er  Trawl  forbudt  og  delvis  erstattet 
af  det  mindre  Skovlvaad.  I  Begyndelsen  dreves  det  danske 
Rødspættefiskeri  udelukkende  fra  Fiskerihavnene  Esbjerg, 
Frederikshavn,  Grenaa  og  senere  Skagen;  men  det  har  nu, 
efter  at  biologisk  Station  har  paavist  de  gode  Betingelser  for 
Fiskeriet  i  Bælthavet,  bredt  sig  over  dette.  Fiskeriet  beskæf- 
tiger en  Flaade  paa  godt  to  Hundrede  Kuttere;  hver  Kutter 
er  paa  c.  15—50  Tons  og  er  forsynet  med  Motorkraft  til 
Indhivning  af  de  mægtige  Snurrevaad  samt  ofte  med 
Motorjolle  til  Udsætning  af  det;  tillige  drives  Snurrevaads- 
fiskeri  fra  en  Del  mindre  Motorbaade  paa  4—8  Tons. 
Kun  hvor  Bunden  ikke  egner  sig  for  Brugen  af  Snurre- 
vaad, har  Sættegarnsfiskeriet  endnu  nogen  Betydning.  I 
1912  var  Fangsten  af  Rødspætter  fra  Danmark  i  de  for- 
skellige Farvande  følgende:  Vesterhavet  —  c.  9.080.000  kg 
(1911:  c.  5.672.000  kg),  Skagerak  —  c.  1.244.000  kg,  Kattegat 
—  c.  2.532.000  kg,  det  nordlige  Øresund  —  c.  147.000  kg, 
Bælthavet  —  c.  3.352.000  kg  (1911 :  c.  1.777.000  kg),  den  vest- 
lige Østersø  —  c.  142.000  kg,  det  sydlige  Øresund  og  den 
egentlige  Østersø  —  c. 28.000  kg,  Limfjorden  —  c. 734.000  kg, 
Ringkjøbing  Fjord*)  —  c.  52.000  kg  (1911:  c.  4.000  kg);  i 
alt  17.312.070  kg  til  en  Værdi  af  5.020.239  Kr.,  hvilket  er 
30,12%  af  Aarets  Udbytte  af  Saltvandsfiskeriet  (1911: 
12.586.571  kg,  4.161.384  Kr.,  27,32  °/ o).  Gennemsnitsprisen 
var  29  Øre,  men  udregnes  Gennemsnitsprisen  for  hvert 
Farvand  for  sig,  ses  tydelig  Værdiforskellen  mellem  de 
forskellige  Rødspætteformer,  idet  Østersø-Rødspætterne 
betales  med  gennemsnitlig  26—27  Øre  pr.  Kilo,  Kattegats- 
Rødspætterne  med  43  Øre  og  Skageraks-Rødspætterne  med 
54  Øre  pr.  Kilo;  at  Vesterhavs-Rødspætterne  kun  indbragte 
22  Øre  pr.  Kilo  skyldes,  at  de  sjælden  faar  Lov  at  over- 
skride Mindstemaalet  ret  meget,  før  de  fanges.  Fiskeriloven 
af  1907  sætter  et  Mindstemaal  af  256  mm,  dog  for  Nissum 
Bredning  229  mm,  for  Østersøen  fra  Hyllekrog  østefter, 
for  Øresund  og  til  Tider  for  Esbjerg  209  mm;  i  forskellige 
Vedtægter  er  der  truffet  Bestemmelse  om  højere  Mindste- 


*)  Før  Hvide  Sande  Kanalens  Aabning  i  Marts  1910  fandtes  Rodspætten 
ikke  i  selve  Fjorden,  men  kun  i  Nyminde-Strømmen. 

maal  og  om  Fredningstid.  Den  voldsomme  Befiskning,  Rød- 
spættebestanden i  vore  Farvande  er  Genstand  for,  har  for- 
længst medført,  at  de  store  „Hanser"  ikke  mere  findes ;  værre 
er  det,  at  Rødspættefiskeriet  alvorligt  trues,  ved  at  Rød- 
spætterne aftager  i  Antal  og  faar  for  ringe  en  Gennemsnits- 
størrelse, før  de  fiskes.  Denne  Overfiskning  viste  sig 
først  i  Vesterhavet  og  var  medvirkende  Aarsag  til  Igang- 
sættelsen af  de  internationale  Havundersøgelser,  der  er 
blevet  drevet  fra  Aar  1902.  Senere  viste  Overfiskningen 
sig  i  Kattegat,  og  nu  synes  den  at  begynde  at  gøre  sig 
gældende  ogsaa  i  Bælthavet  og  den  vestlige  Østersø.  De 
Fredningsbestemmelser,  som  ene  kan  hindre  Overfisknin- 
gen, lader  sig  kun  undtagelsesvis  gennemføre  simpelthen  ved 
Lovgivning  i  et  enkelt  Land;  Størstedelen  af  Rødspætte- 
fiskeriet foregaar  udenfor  vort  Sø-Territorie,  der  jo  kun  er  en 
Bræmme  paa  tre  Sømils  Bredde  langs  Kysterne,  og  inter- 
nationale Regler  maa  derfor  vedtages  af  de  interesserede 
Stater,  før  Rødspættefiskeriets  Fremtid  er  betrygget.  Medens 
den  visse  Steder  i  Udlandet  forsøgte  Udklækning  i  Bassiner 
af  Rødspætteæg  og  senere  Udsætning  af  Yngelen  næppe 
har  nogen  praktisk  Betydning,  har  Flytningen  af  unge 
Rødspætter  fra  Steder,  hvor  de  findes  i  Overtal,  til  Ste- 
der, hvor  den  naturlige  Indvandring  er  for  lille  (saaledes 
henholdsvis  Nissum  Bredning  og  Thisted  Bredning;  se  Ta- 
bellen Side  81),  vist  sig  at  kunne  være  meget  lønnende;  der 
indplantedes  saaledes  i  1911  i  Limfjorden  c.  1.820.900  Rød- 
spætter, hvilket  kostede  20.485  Kr.;  Rødspættefiskeriet  i  de 
Dele  af  Limfjorden,  hvor  Indplantningen  foretoges,  indbragte 
c.  174.000  Kr.,  hvoraf  c.  114.000  Kr.  regnes  at  skyldes  de 
indplantede  Fisk;  Indplantningsfiskene  tages  fra  Limfjor- 
dens Vestende,  hvor  der  er  Overflod  af  smaa  Rødspætter. 
Rødspætten  er  særdeles  velsmagende.  De  voksne  Fisk 
taber  meget  i  Huld  om  Vinteren  i  Legetiden,  men  ind- 
vinder det  igen  i  Løbet  af  Foraaret  og  Sommeren;  bedst 
er  Rødspætterne  derfor  om  Eftersommeren  og  Efteraaret. 
En  stor  Del  af  Fangsten  udføres,  men  forholdsvis  meget 
kommer  dog  til  Anvendelse  her  i  Landet,  hvor  den  spises 
kogt  eller  stegt.  Det  nordeuropæiske  Rødspættefiskeri  er  for 
Aaret  1908  opgjort  til  at  have  givet  c.  75  Millioner  Kilo- 
gram; heraf  hidrørte  c.  47  Millioner  alene  fra  Vesterhavet. 

5.    Skrubbe  ( Pleuronéctes  flésus  Linné). 

(Krøyer:  Platéssa  flésus). 

Den  største  Krophøjde  (Finnerne  ikke  medregnet)  gaar 

omtrent  2^W—2?W  Gang   op  i   Totallængden.     Hovedet    er 

ikke    grubet.     Kæbernes    Tænder   er   talrigst    paa    Blind- 

siden;  de  sidder  her  temmelig  tæt  sammen'  og  har  but 
Spids;  Tænderne  paa  Svælgbenene  er  knudrede  Knuse- 
tænder. Halefinnens  Bagrand  er  noget  udadbuet  og  har 
spidse  Hjørner.  Mellem  Øjnene  og  i  en  Bue  hen  til 
Sideliniens  Begyndelse  løber  en  skarp,  bagtil  noget  bre- 
dere Liste,  der  bærer  talrige  Smaaknuder,  men  ingen 
store,  nøgne  Knuder.  Gatpig  findes.  Huden,  i  det  mindste 
langs  Roden  af  Ryg-  og  Gatfinnen,  med  spredte,  tor- 
nede Benknuder,  der  er  omdannede  Skæl;  almindelige 
Skæl  findes  ogsaa,  men  kun  enkelte  Steder  sidder  de  saa 


Fig.  46.    Skrubbe.    (Efter  Francis  Day). 


tæt,  at  de  er  taglagte.  Sidelinien  danner  en  yderst  svag 
Bugt  over  Brystfinnerne  og  er  i  øvrigt  ret.  Farven  veks- 
ler en  Del;  Øjensiden  er  mørk,  men  kan  ,være~graalig, 
graabrun,  graagrøn  eller  graagul,  oftest  med  større,  ud- 
viskede, mørke  Pletter  og  jævnlig  med  brune  eller  gule 
Pletter,  der  noget  minder  om  Rødspættens;  Blindsiden  er 
hyppigst  hvid,  men  har  jævnlig  mørke  Pletter,  særlig 
langs  Sidelinien  og  bagtil,  og  det  sker,  at  Halen  eller 
endog  næsten  hele  Blindsiden  farves,  ligesom  det  paa 
den  anden  Side  kan  hænde,  at  begge  Sider  er  hvidfarvede. 
R  49-65;  G  33-46;  Br8-ll;  Bu  5-6;  H  3+12+3. 

Skrubben  bliver  i  Reglen  omkring  tre  Decimeter  lang, 
sjælden  henimod  fire  og  kan  mulig  naa  opimod  seks. 
Hos  os  bliver  den  næppe  over  eet  Kilogram  vægtig. 
Dens  Udbredelsesomraade  gaar  fra  Murmankysten  og  det 
hvide  Hav  langs  hele  Europas  Kyst  til  Middelhavet  og 
det  sorte  Hav  og  omfatter  desuden  Dele  af  Nord-Amerikas 
Ishavskyst  og  af  det  nordlige  Stillehav  (Kamtschatka, 
Californien);  ved  Island,  Grønland  og  Nord-Amerikas 
Atlanterhavskyst  lever  Skrubben  derimod  ikke.  I  Øster- 
søen kan  den  rimeligvis  træffes  helt  ind  til  det  nordligste 
af  den  bottniske  Bugt,  men  er  dog  kun  hyppig  Syd  for 
Quarken;  den  lever  ogsaa  i  den  finske  Bugts  vestlige 
Del.  Som  det  fremgaar  heraf,  taaler  Skrubben  Vand  af 
en  ringe  Saltholdighed,  og  i  Virkeligheden  søger  den 
endog  tidt  ind  i  Ferskvand,  hvor  den  dog  ikke  kan  yngle. 
Hos  os  findes  Skrubben  overalt  i  vore  Fjorde  og  i  Bændel- 
tangsomraadet  og  indenfor  dette;  paa  dybere  Vand  træffes 
den  kun  om  Vinteren,  og  ved  aabne,  ubeskyttede  Kyster  er 
den  ikke  almindelig.  I  Østersøen  opholder  Skrubben  sig 
som  mange  andre  Kystfisk  paa  dybere  Vand,  saa  at  den 
f.  Eks.  er  meget  almindelig  i  Bornholms  Dybet.  Talrige 
Steder  er  den  hos  os  truffet  i  Ferskvand,  saa  at  man  vel 
nok  kan  vente  at  finde  den  nær  Mundingen  i  de  fleste 
Vandløb;  sjældnere  trænger  den  op  i  Søer  (Nørresø  (Lol- 
land), Tissø,  Gaardbo  Sø,  Flyndersø);  det  kan  hænde,  at 
den  gaar  længere  op  ad  Aaerne  (Karup  Aa  til  Høgild).  I 
Themsen  er  den  taget  ovenfor  London  og  i  Rhinen  i  Mosel, 
ved  Trier,  ved  Mainz  og  langt  oppe  i  Main.  Skrubbens 
Føde  bestaar  af  forskellige  Bunddyr,  som  Muslinger,  Snegle, 
Orme,  Krebsdyr  og  Slangestjerner  og  af  og  til  af  Smaafisk; 
Skrubben  holder  sig  ikke  i  saa  høj  Grad  som  Rødspætten 
med  Forkærlighed  til  Muslinger,  og  medens  denne  tilmed 
som  Regel  vrager  Blaamuslingen  (Mytilus  edulis),  der 
findes  i  umaadelige  Mængder  i  vore  Farvande  og  særlig 
i  Østersøen,  hvor  den  mange  Steder  dækker  Bunden  med 
et  Lag,  saa  er  Blaamusling  en  yndet  Føde  for  Skrubber; 
i  Ferskvand  tager  Skrubben  Snegle,  Tanglopper,  Døgnflue- 
og  Vaarfluelarver,  Fiskeyngel  o.  1.  Skrubbens  Ægmængde 
er  stor;  en  middelstor  Skrubbe  gyder  i  hver  Legetid  mel- 
lem en  halv  og  en  hel  Million  Æg.  Legen  foregaar  lidt 
senere  end  Rødspættens  —  fra  sidst  i  Januar  til  sidst  i 
April,  nogle  Steder  dog  saa  sent  som  Juli.  I  Vesterhavet 
samles  Skrubberne  paa  lignende  Maade  som  Rødspætterne 
om  bestemte  Gydepladser;  medens  der  i  øvrigt  kun  er 
fundet  faa  Skrubbeæg  i  Vesterhavet,  findes  de  i  Mængder 
over  20—40  Meters  Dybde  i  det  sydlige  Vesterhav  i  et 
Bælte  udfor  Sønderjyllands  og  den  tyske  Kyst  og  i  endnu 
større  Masser  udfor  Hollands  Kyst;  ved  Skagen  og  læn- 
gere   inde    i    vore    Farvande    er   Skrubbeæg    almindelige, 

baade  i  Kattegat,  Bælterne  og  i  Østersøen;  i  Bælthavet  er 
Gydningen  stærkest  i  Marts— April.  Yngelen  lever  der- 
efter (indenfor  Skagen:  sidst  i  April  — sidst  i  Juni;  sydlige 
Vesterhav:  Marts— Midten  af  Maj)  pelagisk  og  træffes 
senere  (henholdsvis  fra  sidst  i  Maj  og  fra  Begyndelsen  af 
samme  Maaned)  nær  Kysten  eller  inde  i  fersk  eller 
næsten  fersk  Vand,  for  først  herinde  at  søge  Bunden; 
endnu  er  Ungen  enssidet,  men  naar  den  et  Par  Uger 
senere  har  naaet  en  Længde  af  omkring  een  Centimeter, 
er  Øjenvandringen  forbi  og  Skævheden  fuldstændig.  Lige- 
som Rødspætten  træffes  Skrubben  altsaa  som  lille  helt 
inde  ved  Kysten,  men  de  to  Arter  holder  sig  dog  oftest 
hver  for  sig;  dels  søger  mange  af  Skrubberne  op  i  langt 
ferskere  Vand,  og  dels  ynder  de  Sandbund  med  rigeligere 
Indblanding  af  organiske  Smaadele  eller  slikblandet  Sand- 
bund. Skrubben  foretager  lignende  Vandringer  som  Rød- 
spætten, men  holder  sig  gennemgaaende  til  lavere  Vand. 
Den  varierer  meget;  blandt  Flynderfiskene  er  det  den,  der 
hyppigst  er  „vrang"  —  indtil  en  Tredjedel  af  Skrubberne 
paa  en  Plads  skal  kunne  have  Øjnene  paa  venstre  Side; 
stærkt  ru  Skrubber  kan  træffes  ligesom  andre,  der  kun  er 
svagt  tornede  og  kun  langs  Ryg-  og  Gatfinnens  Rod. 
Skrubbens  Kød  er  i  Legetiden  og  efter  denne  daarligt, 
men  efterhaanden  som  Foderstanden  bedres,  vinder  Kødet 
i  Velsmag;  hvor  Skrubben  har  levet  paa  dyndet  Bund, 
skal  Kødet  have  Smag  deraf,  hvilket  kan  afhjælpes  ved 
at  opbevare  Fisken  nogle  Dage  i  friskt  Vand ;  Ferskvands- 
skrubber  skal  have  særlig  fint  Kød,  og  i  Brakvand  bliver 
Skrubben  langt  bedre  end  i  Saltvand.  Skrubben  er  ikke 
saa  sejglivet  som  Rødspætten  og  kan  vanskeligere  end 
denne  holdes  levende  i  Dam;  den  staar  i  ringe  Pris  og 
bortkastes  ofte  af  Fiskerne.  Imidlertid  er  dog  saavel 
Fangsten  som  Prisen  stigende;  i  1912  fiskedes  der  hos  os 
følgende  Vægtmængder:  Vesterhavet  —  c.  2.000  kg,  Skagerak 

—  0,  Kattegat  —  c.  168.000  kg,  Bælthavet  —  c.  538.000  kg, 
det  nordlige  Øresund  —  c.  470.000  kg,  den  vestlige  Østersø 

—  c.  2.000  kg,  det  sydlige  Øresund  —  c.  2.500  kg,  den 
egentlige  Østersø  —  c.  11.000  kg,  de  vestjydske  Fjorde  — 
c.  561.000  kg,  (Limfjorden  —  ?);  i  alt  mindst  1.757.446  kg 
til  en  Værdi  af  275.719  Kr.,  hvilket  er  1,65  °/o  af  Aarets 
Udbytte  af  Saltvandsfiskeriet;  Gennemsnitsprisen  pr.  Kilo- 
gram var  16  Øre.  I  Fiskeriloven  af  1907  er  der  intet 
Mindstemaal  for  Skrubben.  I  forskellige  lokale  Vedtægter 
værnes  der  om  Skrubben  ved  Mindstemaal  og  Fredningstid. 
Nogle  Steder  f.  Eks.  Skelskør  Nor  og  Mariager  Fjord  har 
man  indplantet  Skrubber  fra  andre  Steder,  hvor  de  er 
talrigere,  dels  store,  magre  Skrubber,  dels  Skrubbeyngel; 
saadanne  Indplantninger  kan  være  lønnende,  men  maa  gen- 
tages,  da  Skrubberne  jo   ikke  yngler  inde  i  disse  Vande. 

3.    Helleflyndernes  Underfamilie  (Hippoglossina). 

Snuden  er  ikke  forlænget,  og  Underkæben  naar 
længst  frem.  Øjnene  er  store  eller  i  hvert  Fald 
middelstore.  Munden  er  stor  eller  middelstor,  lidet 
skæv.  Kæbetænderne  er  omtrent  ens  udviklet  i 
begge  Sider.  Veludviklede  Bigæller.  Gællegitter- 
stavene  er  sædvanlig  veludviklede.  Bugfinnerne 
sidder  paa  hver  sin  Side  af  Bugkanten;  deres 
Straaler  er  tætsiddende  ved  Roden. 

Underfamilien  omfatter  de  mindst  skæve  Flynderfisk. 
Hertil  hører  henved  tredive  Arter  fra  saavel  kolde  som 
varme  Have;  de  fordeles  paa  fem  Slægter,  af  hvilke  to  har 
hver  een  Art  i  vor  Fauna. 


Oversigt  over  Slægterne. 

Sidelinien  danner  fortil  en  Bue 

1.  Helleflynderslægten  (Hi  ppoglossus). 

Sidelinien  løber  næsten  ret 

2.  Haaisingslægten  (Hi  ppoglossoides). 


1.    Helleflynderslægten  (Hippoglossus  Cuvier). 

Formen  er  langstrakt  oval  eller  elliptisk  og 
temmelig  tyk.  Højre  Side  er  Øjensiden.  Munden 
er  mer  eller  mindre  stor;  dens  højre  og  venstre 
Side  er  omtrent  ens  udviklede.  Ganeben  og  Plov- 
skærben  er  tandløse.  Mellemkæbeben,  Underkæbe 
og  Svælgben  med  spidse  —  for  de  flestes  vedkom- 
mende krumme  —  Tænder  i  flere  Rækker  eller  i 
Karter;  de,  der  sidder  forrest  i  Kæberne,  er  størst. 
Rygfinnen  begynder  ovenover  det  øvre  Øje,  som 
sidder  paa  eller  nær  ved  Hovedets  øvre  Kant. 
Halefinnen     er     indskaaret     i     Bagranden.     Smaa, 


89 


glatte    Skæl.      Sidelinien    danner    fortil    en    stærk 
Bue.     Faa  Blindtarme. 

To  Arter,  hvoraf  een  hos  os. 


1.    Helleflynder  (Hippoglossus  vulgåris 
Fleming). 
(Krøyer:  Hippoglossus  maximus,  Ldnnberg: 
Hippoglossus  hippoglossus). 
Det  øvre   Øje  ligger   ikke  paa,  men  tæt  op  mod  Ho- 
vedets   Overkant    og   omtrent  lige    over    det   nedre.     Syv 


Fig.  47.    Helleflynder.    (Efter  Zoologia  danica). 


Gællehudstraaler.  Rygfinnen  begynder  ved  Forkanten  af 
det  øvre  Øje.  Foran  Gatfinnen  er  der  en  kort  fremad- 
rettet Benpig.  Sidelinien  danner  en  stærk  Bue  over 
Brystfinnerne.  Farven  er  paa  Øjensiden  sort,  mørk  oliven- 
grøn eller  -brun,  paa  Blindsiden  hvid;  de  unge  Fisk  er 
noget  lysere  paa  Øjensiden  og  har  mørk  Marmorering,  og 
hos  dem  er  de  uparrede  Finner  gulrøde  i  Kanten;  det 
tykke  Slimlag  giver  Fisken  et  fernisagtigt  Skær. 

R  96— 110;  G  71—85;  Br  14— 17;  Bu  6;  Hx  +  15  -fx. 

Helleflynderens  Udbredelsesomraade  falder  omtrent 
sammen  med  Torskens  og  gaar  fra  Murmankysten,  Spits- 
bergen,  Bjørneøen,  Island  og  Grønland  mod  Syd  til  den 
biskayiske  Bugt  og  til  Sandy-Hook  paa  Amerikas  Østkyst 

og  omfatter  tillige  Havet  mellem  Kamtschatka  og  Ameri- 
kas Vestkyst  og  strækker  sig  her  ned  til  San  Francisco.  Hos 
os  er  Helleflynderen  ret  almindelig  i  Vesterhavet;  den  træf- 
fes ogsaa  i  Skagerak,  Kattegat  og  det  nordlige  Øresund, 
ligesom  den  af  og  til  fanges  i  Bælterne  og  undertiden, 
men  meget  sjælden,  i  den  vestlige  Østersø;  den  kan  og- 
saa forvilde  sig  noget  bort  fra  sine  egentlige  Tilholdsste- 
der; den  tages  saaledes  undertiden  i  Isefjord,  og  i  Juni 
1904  toges  en  ung  Helleflynder  i  Kolding  Fjord.  I  Virke- 
ligheden bestaar  hele  Bestanden  af  Helleflynder  indenfor 
Skagen  overvejende  eller  udelukkende  af  indvandrede 
Fisk,  idet  der  hvert  Aar  eller  maaske  kun  i  visse  Aar 
trækker  et  mindre  Antal  ind  fra  Skagerak;  disse  ind- 
vandrende Fisk  er  rimeligvis  næsten  alle  smaa.  Fra 
Kattegat  strejfer  da  igen  enkelte  Helleflyndre  længere 
ind  i  vore  Farvande.  Helleflynderen  er  en  letbevægelig 
Fisk,  og  som  udpræget  Nordfisk  er  den  langt  talrigere  i 
Vesterhavet  og  Skagerak  i  Aarets  første  Halvdel  end  i 
dets  sidste.  Helleflynderen  er  den  største  blandt  Flynder- 
familiens Arter  og  er  Nordens  største  madnyttige  Fisk. 
Nu  er  Helleflyndre  paa  over  tyve  Kilogram  temmelig 
sjældne  i  Kattegat  og  meget  sjældne  længere  inde,  men 
før  Snurrevaadsfiskeriets  Udvikling  fik  de  Fred  til  at  blive 
større.  Ved  Midten  af  det  forrige  Aarhundrede  toges  der 
fra  dansk  Side  i  det  sydlige  Kattegat  Helleflyndre  paa 
indtil  50—75  kg,  og  det  kan  i  øvrigt  endnu  ske  —  omend 
sjældnere  og  sjældnere  — ,  at  der  fanges  saa  store  Helle- 
flyndre indenfor  Skagen  (78,5  kg,  Kattegat,  Juni  1900; 
107  kg,  Øresund,  d.  10.  Juni  1885;  31,5  kg,  Isefjord,  Maj 
1882).  Hvor  den  faar  Lov  til  at  udvikle  sig,  bliver  den 
sædvanlig  90—150  cm  lang  og  vejer  da  c.  17 —  c.  25,5  kg, 
men  den  bliver  ofte  langt  større;  ved  Island  er  den  maalt 
220  cm  lang  og  26  cm  tyk,  ved  Lofoten  godt  220  cm 
lang  og  172  kg  vægtig,  skønt  den  var  mager,  og  i  Skage- 
raks svenske  Del  er  den  ligeledes  taget  220  cm  lang 
(Karringo,  d.  21.  Januar  1873;  136  kg,  tyk  og  fed).  Endnu 
betydeligere  Størrelse  kan  den  —  selv  om  man  ser  bort 
fra  ældre  Angivelser  —  opnaa;  fra  Norge  berettes  der 
saaledes  om  fire  i  Tiden  fra  1884—1899  fangede  Helle- 
flyndre paa  160—240  kg,  hvoraf  den  ene  maalte  ikke  min- 
dre end  470  cm.  Disse  store  Fisk  er  alle  Hunner,  idet 
Hannerne  sjælden  bliver  over  60  kg  vægtige.  Helleflyn- 
derens Yngleforhold  er  endnu  ikke  helt  udredede;  det  er 
saaledes  tvivlsomt,  om  den  leger  i  Vesterhavet  og  Skage- 
rak,  men  sandsynligst  er  det  vel,  at  den  ikke  leger  saa 
nær  os.  Æggene  kendes  kun  fra  Fiskenes  Rognsække; 
de  er  forholdsvis  store  (3,i— 3,4  mm  i  Tværsnit)  og  er 
utvivlsomt  pelagiske.    Legen  falder  ved  Norges  Kyst  i  Tiden 

fra  sidst  i  Februar— Maj  ud,  særlig  i  April  og  først  i  Maj ; 
ved  Island  Juni— August.  Ungerne  er  kun  kendt  fra  Vest 
for  Færøerne,  Syd  og  Vest  for  Island,  hvor  de  er  taget  pe- 
lagisk tildels  over  store  Dybder.  De  yngste  Bundstadier 
af  Helleflynderen  kendes  ikke,  men  paa  Dybder  mellem 
60—200  Meter  findes  smaa  Helleflyndre,  og  længere  inde 
paa  20—60  Meters  Dybde  træffes  de  20—40  cm  lange 
Fisk.  De  store  Helleflyndre  træffes  maaske  hyppigst  paa 
et  halvt  Hundrede  Meters  Dybde  og  noget  mindre,  men 
kan  snart  findes  inde  paa  saa  lavt  Vand,  at  man  ved 
Norge  har  kunnet  tage  dem  med  Harpun,  snart  ude 
paa  flere  Hundrede  Meters  Dybde  (ved  Island  923  m). 
Helleflynderens  Føde  bestaar  hovedsagelig  af  Fisk  og 
større  Krebsdyr  (Hummer,  Krabber  o.  1.),  i  mindre  Grad 
af  forskellige  andre  Bunddyr;  den  er  meget  graadig 
og  tager  jævnlig  fuldvoksne  Torsk,  Havkatte,  Rokker 
o.  1.;  lejlighedsvis  forgriber  den  sig  paa  Fugle  (Alk). 
Rimeligvis  holder  den  sig  langtfra  altid  ved  Bunden. 
Den  bider  meget  villig  paa  Krog;  ved  Norge,  Fær- 
øerne og  Island  drives  der  Fiskeri  efter  den  med  Haand- 
line  paa  Dybder  paa  indtil  nogle  Hundrede  Meter  fra 
Baade,  der  ofte  er  aabne,  saa  at  Indbjærgning  af  de  store 
Fisk  ikke  er  nogen  let  Sag;  Stillehavskystens  Indianere 
fisker  Helleflynder  paa  Trækroge  med  Benspids,  ja  ved 
Grønland  fanger  Eskimoerne  endog  de  mægtige  Fisk  fra 
Kajak  og  bugserer  dem  til  Land.  I  øvrigt  fiskes  Helle- 
flynderen mest  fra  Linedampere  og  Trawlere,  men  hvad  der 
fiskes  i  vore  Farvande  af  danske  Fiskere,  tages  hoved- 
sagelig lejlighedsvis  paa  Bakker  eller  i  Snurrevaad,  f.  Eks. 
paa  Jydske  Rev.  For  1909  angives  der  fra  dansk  Side  at 
være  fanget  137  kg  Helleflynder  i  Skagerak  og  10.393  kg 
i  Vesterhavet  til  en  samlet  Værdi  af  9.041  Kr.  eller  0,07  °/o 
af  Aarets  Udbytte  af  Saltvandsfiskeriet.  Som  Gennem- 
snitsprisen (85,9  Øre  pr.  kg)  viser,  er  Helleflynderen  en 
værdifuld  Fisk.  Om  Kødets  Velsmag  har  der  været  for- 
skellige Meninger.  Efter  Legen  er  maaske  særlig  de 
store  Fisk  magre  og  tørre  i  Kødet,  men  ellers  er  dette 
højt  anskrevet  hos  os.  Kødet  er  forholdsvis  meget  hold- 
bart, hvorfor  Fisken  ret  godt  kan  udskæres  og  sælges 
efterhaanden  i  mindre  Partier.  Helleflynderen  spises  mest 
kogt;  fra  gammel  Tid  har  de  tørrede  Finner  (Rav)  og 
lange,  smalle  Striber  udskaarne  af  Kroppen  efter  Længden 
nær  Finnerne  (Rækling)  været  Handelsvare;  nu  kommer 
Finnerne,  der  er  meget  fede,  undertiden  røgede  i  Han- 
delen hos  os. 

2.    Haaisingslægten  (Hippoglossoides  Gottsche). 

Formen  er  den  almindelige  Flynderform.  Højre 
Side  er  i  Reglen  Øjensiden.  Munden  er  stor,  og 
dens  højre  og  venstre  Side  er  omtrent  ens  udviklede. 
Plovskærben  og  Ganeben  er  tandløse.  Mellemkæbe- 
ben og  Underkæbe  har  sædvanlig  en  enkelt  Række 
spidse  Tænder,  og  lignende  findes  paa  de  nedre 
Svælgben.  Rygfinnen  begynder  over  det  øvre  Øje, 
stundom  noget  foran  det.  Halefinnen  er  vel  ad- 
skilt fra  Ryg-  og  Gatfinne,  og  dens  Bagrand  er 
udadbuet.  Foran  Gatfinnen  sidder  en  Benpig. 
Øjensidens  Skæl  er  ru.    Sidelinien  er  næsten  lige. 

Af  Slægtens  fem  Arter  lever  een  hos  os. 

1.  Haaising  (Hippoglossoides  platessoides 
O.  Fabricius). 
(Krøyer:  Platéssa  limandofdes; 
F.  A.  Smitt:   Drepanopsétta  platessoides). 
Øjnene  sidder  lige   langt  fremme.     Kæbetænderne  er 
eenradede.    Otte  Gællehudstraaler.    Halefinnens  Bagrand 
er    vinkelformet    udstaaende.      Skællene     er    ret    store; 
paa    Øjensiden    gaar    de    ud    paa  alle    Finnestraalerne  og 
fortil  ofte,  helt  eller  delvis,  ud   paa  Kæbebenene.     Side- 
linien  er  lige,  kun   med   en  yderst  svag  Bue  over  Bryst- 
finnerne, og  løber  til  Halefinnens  yderste  Spids.     Farven 
er   graabrun   eller    graarød,    hyppig    med    mørkere   Smaa- 
pletter;  Blindsiden  er  hvid. 

R  76-101 ;  G  60-79;  Br  9-13;  Bu  6;  H  x  -f  12-14  +  x. 

Arten  optræder  med  en  mere  nordlig  og  en  noget 
mere  sydlig  Form.  Den  første  (formå  platessoides) 
kendetegnes  ved,  at  den  største  Krophøjde  er  mere  end 
35  °/o  af  Totallængden,  og  at  Brystfinnerne  har  12—13 
Straaler;  den  lever  ved  Amerikas  Østkyst  og  Grønland. 
Den  anden  (formå  limandofdes)  kendetegnes  ved,  at 
den  største  Krophøjde  er  mindre  end  35°/o  af  Totallæng- 

den,  og  ved,  at  Brystfinnerne  har  9— 11  Straaler;  den  ind- 
tager vistnok  hele  Resten  af  Artens  Udbredelsesomraade, 
og  det  er  altsaa  den,  der  lever  hos  os. 

Arten  forekommer  fra  Grønland,  Island,  Bjørneøen, 
Spitsbergen,  Barentshavet,  Murmankysten  og  det  østlige 
Murmanhav  mod  Syd  til  Hollands,  Englands  og  Irlands 
Kyster  og  til  Kap  Cod  paa  Amerikasiden.  Hos  os  er  den 
almindelig  i  Vesterhavet,  Skagerak,  Kattegat  og  det  nord- 
lige Øresund  og  ogsaa  ret  almindelig  i  det  meste  af  Bælt- 
havet og  i  den  vestlige  Østersø,  hvorimod  den  ikke  ken- 
des fra  det  sydlige  Øresund  eller  fra  den  egentlige  Østersø. 
Legetiden  falder  hos  os  fra  midt  i  Januar  indtil  Maj, 
særlig     i    Marts— April.      Legen    foregaar    tilsyneladende 


Fig.  48.    Haaising.    (Efter  Zoologia  danica). 

paa  alle  de  Steder,  hvor  Haaisingen  forekommer,  uden 
Sammenstimlen  om  særlige  Gydepladser,  og  finder  saa- 
ledes  ogsaa  Sted  i  Bælthavet  og  den  vestlige  Østersø. 
De  pelagiske  Æg  er  endog  en  enkelt  Gang  taget  i 
den  egentlige  Østersø,  men  nær  ved  Gjedser  og  vist- 
nok hidført  af  Strømmen  fra  den  vestlige  Østersø. 
Æggene  er  mærkelige  ved  deres  i  Forhold  til  Indholdet 
meget  rummelige  Skal,  hvis  Tværmaal  i  øvrigt  er  ret 
vekslende  (hos  os  1,38—2,64  mm,  ved  Island  indtil  3,2  mm). 
Æggenes  Antal  er  forholdsvis  lille,  idet  hver  Hun  antage- 
lig kun  gyder  gennemsnitlig  c.  50.000  Æg  i  en  Gydeperiode. 
Yngelen  er  truffen  pelagisk  i  vore  Farvande  i  April— Juli 
Maaneder;  i  den  egentlige  Østersø  er  den  ikke  taget,  lige 
saa  lidt  som  i  Limfjorden.  Først  ved  en  Længde  af  om- 
kring 20  mm  begynder  Øjenvandringen,  men  Ungen  synes 
at  søge  Bunden,  før  Øjenvandringen  er  afsluttet.  Den 
træffes  da  paa  dybt  Vand,  sjælden  saa  lavt  som  20  Me- 
ter,   i     Reglen     over    40    Meter     og     er    taget    paa    113 

Meters  Dybde.  De  ældre  Haaisinger  lever  paa  noget  lig- 
nende Steder,  og  det  bliver  den  blandede,  men  særlig  den 
bløde  Bunds  Omraade,  der  bliver  deres  Hjem;  i  Skagerak 
er  de  taget  paa  omkring  200  Meters  Dybde.  Kønsmoden- 
heden indtræder  ofte  allerede  hos  Fisk  paa  omkring  tret- 
ten Centimeters  Længde.  Der  synes  at  være  flere  Hun- 
ner end  Hanner,  men  maaske  skyldes  det,  at  Hunnerne 
lettest  fanges;  Hannerne  bliver  nemlig  ikke  saa  store 
som  Hunnerne;  de  bliver  hos  os  næppe  over  25  cm, 
medens  Hunnerne  jævnlig  bliver  over  30,  og  der  kendes 
en  38  cm  lang  Hun  fra  den  vestlige  Østersø;  ved  Island 
bliver  Haaisingen  indtil  42  cm.  Dens  Føde  bestaar  af 
Slangestjerner,  Sømus  (Spatanger),  Muslinger  og  Snegle, 
Orme,  Krebsdyr  (Eremitkrebs)  og  Smaafisk  (lyse  Kutling). 
Da  Haaisingen  opnaar  saa  ringe  en  Størrelse  og  er  lidet 
kødfuld,  ringeagtes  den  hos  os  som  Fødeemne,  hvorfor 
den  oftest  bortkastes,  naar  den  tilfældigvis  fanges;  men 
tyske  Fiskere  tager  den  f.  Eks.  i  den  vestlige  Østersø  og 
sælger  den  som  Tunge. 

4.    Hvarrernes  Underfamilie  (Rhombina)  *). 

Snuden  er  ikke  forlænget,  og  Underkæben  ra- 
ger længst  frem.  Øjnene  er  middelstore  eller 
store.  Munden  er  stor  eller  middelstor,  næppe 
nok  eller  lidet  skæv.  Kæbetænderne  er  omtrent 
ens  udviklet  i  de  to  Sider.  Veludviklede  Gælle- 
gitterstave  og  Bigæller.  Øjensidens  Bugfinne  er 
mer  eller  mindre  fuldstændig  fæstet  i  selve  Bug- 
kanten, ofte  lige  i  Fortsættelse  af  Gatfinnens  Retning. 
Bugfinnestraalerne  er  mer  eller  mindre  adskilte  ved 
Roden,  fæstede  til  en  fremadgaaende  Forlængelse  af 
de  nedadrettede  Bækkenben.  Bag  Bugfinnerne  kan 
findes  to  bagudrettede  Pigge  (Forgatpigge). 

Indenfor  denne  Underfamilie  træffes  de  Flynderfisk, 
hvis  Finner  er  stærkest  omdannede,  hvorimod  deres  Mund 
er  forholdsvis  lidt  skæv.     Gattet   ligger  oftest  paa  Blind- 


*)  Det  er  nylig  (Kyle,  1913)  paavist,  at  Navnet  Rhombus  har  Forrangen 
for  Bothus.  Side  62  Linie  5  forneden  bør  Bothina  derfor  rettes  til 
Rhombina. 

siden  ligesom  Kønsaabningen,  medens  Urinpapillen  er 
rykket  om  paa  Øjensiden.  Af  Underfamiliens  halve  Snes 
Slægter  er  de  tre  indenlandske. 

Oversigt  over  Slægterne. 

1.  Skillevæggen  mellem  de  to  Gællehuler  er  hel.      2. 
Skillevæggen  mellem  Gællehulerne  er  gennem- 
brudt af  et  stort  Hul 

3.  Smaahvarreslægten  (Zeugopterus). 

2.  Temmelig  store  Skæl.    Plovskærbenet  tandløst. 

1.  Tungehvarreslægten  (Arnoglossus). 
Ingen   eller  meget  smaa  Skæl.     Plovskærbenet 
tandbærende  ..     2.  H varreslægten  (Rhombus). 

1.  Tungehvarreslægten  (Arnoglossus  Bleeker). 

Venstre  Side  er  Øjensiden.  Munden  er  stor. 
Plovskærben  og  Ganeben  er  tandløse;  Mellem- 
kæbeben og  Underkæbe  bærer  en  enkelt  Række 
smaa  Tænder.  Gællehudene  er  forenede  under 
Gællebroen  og  har  en  fælles,  bred,  fri  Flig;  deres 
Straaleantal  er  seks.  Skillevæggen  mellem  de  to 
Gællehuler  er  ikke  gennembrudt  af  noget  Hul, 
men  er  hel,  omend  tynd.  Rygfinnen  begynder  no- 
get foran  det  øvre  Øje.  Saavel  Ryg-  som  Gat- 
finnens Straaler  er  ugrenede,  og  ingen  af  Finnerne 
er  bagtil  fæstet  paa  Blindsiden.  Bugfinnerne  er 
skilt  fra  Gatfinnen.  Skællene  er  temmelig  store 
og  falder  let  af;  paa  Øjensiden  er  de  ru. 

En  af  Slægtens  Arter  lever  hos  os. 

1.    Tungehvarre  (Arnoglossus  latérna 

Willoughby). 

(F.  A.  Smitt:  Platophrys  latérna;  A.  W.  Malm: 

Rhombus  soleæformis). 

Formen  minder  om  Tungens.  Kroppens  største  Højde 
(Finnerne  ikke  medregnet)  gaar  omtrent  tre   Gange  op  i 

Totallængden;  Kroppen  er  meget  tynd.  Bag  Bugfinnerne 
er  der  to  bagudrettede  Pigge  (Forgatpigge),  hvorimod  Gat- 
pig mangler.  Øjensidens  Bryst-  og  Bugfinne  er  længere 
end  Blindsidens,  og  Øjensidens  Bugfinne  har  længere 
Rod  og  begynder  længere  fremme  end  Blindsidens.  Der 
er  omtrent  femoghalvtredsindstyve  Skæl  langs  Sidelinien. 
Denne  danner  en  stærk  og  ujævn  Bue  over  Brystfinnerne 
og  er  derefter  ret.  Farven  er  paa  Øjensiden  graa  med 
rødlig  Tone,  noget  mørkere  hos  de  ældre;  hyppig  er  der 
paa  Kroppen  og  særlig  paa  Finnerne  talrige  smaa  sortbrune 


Fig.  49.    Tungehvarre.    (Efter  Zoologia  danica). 


Pletter,  og  større,  mørke  Pletter  kan  findes  paa  Krop, 
Snude  og  venstre  Brystfinne;  Blindsiden  er  hvid;  hele 
Fisken  er  næsten  gennemskinnelig. 

R82-98;G59— 75;  BrlO-12,8-10;  Bu6;  H3  +  11 +3. 

Under  Artsnavnet  laterna  skjuler  sig  mulig  i  Virke- 
ligheden flere  Arter.     Foreløbig  skelnes  mellem 

1.  var.  macrostoma  Kyle.  Hovedets  Længde  21  — 
22%  af  Totallængden.  Underkæbens  Længde  61—  67  °/o 
af  Hovedets  Længde.  Mellemkæbebenets  Længde  41—  46°/o 
af  Hovedets  Længde.     Lever  i  Middelhavet. 

2.  var.  microstoma  Kyle.  Hovedets  Længde  18 — 
20°lo  af  Totallængden.  Underkæbens  Længde  50— 56  °/ o  af 
Hovedets  Længde.    Mellemkæbebenets  Længde  34— 40°/o 

af  Hovedets  Længde.  Lever  i  Middelhavet  og  langs  Eu- 
ropas Vestkyst.  Man  kan  yderligere  skelne  mellem  for- 
skellige Former,  der  synes  at  opstaa  som  Følge  af  en 
betydelig  Tilpasningsevne  til  Liv  under  forskellige  Vilkaar. 
Den  Form,  der  lever  hos  os,  er  Arnoglossus  latérna 
varietas  microstoma,  formå  communis  Kyle. 

Tungehvarren  bliver  næppe  over  sytten  Centimeter  lang, 
og  oftest  er  den  kun  tolv  til  femten.  Den  er  en  sydlig 
Art;  i  Middelhavet  er  den  almindelig,  og  herfra  op  langs 
Europas  Vestkyst  kendes  den  stedvis  indtil  Kristiania 
Fjord;  ved  England  og  Irland  er  den  ret  almindelig, 
og  det  samme  gælder  en  Del  af  vore  Farvande,  nemlig 
Vesterhavet,  Skagerak  og  Kattegat;  den  er  truffet  saa 
langt  inde  i  vore  Farvande  som  i  Kerteminde  Bugt 
(1899)  og  ved  Barsebåck  (1905).  Tungehvarren  holder  sig 
til  sandet  eller  leret  Bund  paa  Dybder  af  ti  til  Hun- 
drede Meter  (i  Middelhavet  ned  til  halvandet  Hundrede 
Meter).  Særlig  almindelig  synes  den  hos  os  at  være 
Nord  og  Øst  for  Læsø  paa  den  lerblandede  Sandbund. 
Den  yngler  hos  os  i  Maanederne  Juni — August  og  mest 
paa  Dybder  mellem  ti  og  fyretyve  Meter.  Æggene  er  de 
mindste  kendte,  pelagiske  Fiskeæg  fra  vore  Have  (kun 
0,60—0,76  mm  i  Tværmaal).  Naar  højre  Øje  paa  sin  Van- 
dring mod  venstre  Side  naar  Rygkanten,  er  Rygfinnen  alle- 
rede groet  saa  langt  frem,  at  Øjet  kommer  til  at  passere 
under  den;  derved  bliver  der  en  kort  Tid  to  Aabninger  for 
højre  Øje,  og  Øjet  kan  i  dette  Tidsrum  efter  Behag  drejes 
til  at  se  ud  gennem  Øjeaabningen  paa  højre  eller  paa 
venstre  Kropside;  senere  gaar  Øjet  helt  over  paa  venstre 
Side.  Tungehvarren  er  ret  rovbegærlig  og  tager  særlig 
Smaafisk  (Glaskutlinger  og  lyse  Kutlinger),  men  ogsaa 
Krebsdyr  o.  a.  Den  er  for  lille  til  at  kunne  have  Betyd- 
ning som  Fødemiddel.  Da  den  af  samme  Grund  forholds- 
vis sjælden  fanges  og  endnu  sjældnere  ilandbringes,  va- 
rede det  længe,  inden  den  blev  kendt  fra  vore  Farvande. 
Først  i  1886  skete  det,  men  siden  har  den  som  sagt  vist 
sig  at  være  almindelig. 


2.    Hvarreslægten  (Rhombus  Rondelet). 

Venstre  Side  er  Øjensiden.  Munden  er  stor 
eller  middelstor,  og  dens  højre  og  venstre  Side  er 
omtrent  ens  udviklede.  Ganebenene  og  Tungen 
er    tandløse;    Mellemkæbebenene   og   Underkæben 

C.  V.  Otterstrøm:  Fisk  II.  7 

bærer  smaa,  karteagtige  Tænder,  og  paa  Plovskær- 
benets  Forende  findes  ligeledes  nogle  Tænder.  Gælle- 
hudene  er  lidet  eller  ikke  sammenvoksede  under 
Gællebroen,  men  den  ene  dækker  hen  over  den  anden. 
Antallet  af  Gællehudstraaler  er  syv.  Skillevæggen 
mellem  de  to  Gællehuler  er  ikke  gennembrudt  af 
noget  Hul,  men  er  hel.  Rygfinnens  Forkant  er  læn- 
gere fremme  end  det  øvre  Øje.  Næsten  alle  Ryg- 
og  Gatfinnens  Straaler  er  grenede.  Disse  Finners 
bageste  Del  er  ikke  fæstet  paa  Blindsiden.  Bug- 
finnerne er  ikke  sammenvoksede  med  Gatfinnen ; 
fortil  er  de  fæstede  til  en  af  Gællebueskelettets 
Knogler  (Basibranchiostegale).  Gatpig  og  Forgat- 
pigge  mangler.  Skællene  er  meget  smaa  og  glatte, 
eller  de  mangler  helt. 

Til  Slægten  hører  kun  tre  Arter,  hvis  Hjem  er  Euro- 
pas og  Nordamerikas  Kyster.  Af  disse  er  de  to  inden- 
landske. 

Oversigt  over  Arterne. 

Øjensiden  bærer  talrige,  spidse  Benknuder.... 

1.  Pighvar  (R.  maximus). 
Øjensiden  er  glat 2.  Slethvar  (R.  lævis). 

1.  Pighvar  (Rhombus  maximus  Linné). 
(Lilljeborg:  Bothus  maximus). 

Den  største  Krophøjde  (Finnerne  ikke  medregnet)  gaar 
ikke  to  Gange  op  i  Totallængden.  Rygfinnens  forreste 
Straaler  er  udelte  eller  kun  utydelig  kløvede.  Skæl 
mangler  som  oftest,  men  skal  dog  kunne  findes.  Øjen- 
siden er  beklædt  med  talrige  store  Benknuder,  mellem 
hvilke  Huden  er  ligesom  koparret  (skyldes  Skælsække 
uden  Skæl);  ogsaa  Blindsiden  kan  bære  Benknuder,  men 
de  er  baade  færre  og  mindre.    Sidelinien  danner  næsten  en 

Cirkelbue  over  Brystfinnerne  og  er  i  øvrigt  lige;  paa 
Blindsiden  er  den  undertiden  uregelmæssig.  Farven  er 
noget  vekslende  paa  Øjensiden,  men  i  Reglen  graa  med 
olivengrøn  Marmorering;  Blindsiden  er  hvid. 

R57— 72;G42-56;Brll— 12;Bu6;Hl  —  2+13—15  4-  2. 

Pighvarren  bliver  jævnlig  syv  og  skal  kunne  blive 
indtil  ni  Decimeter  lang;  dens  Vægt  gaar  op  til  seks— 
otte  og  indtil  tolv  Kilogram;  mulig  kan  den  endda  blive  ad- 
skillig tungere,  men  nogle  af  de  ældre  Beretninger  maa  sik- 
kert skyldes  Forveksling  med  Helleflynderen.   Pighvarrens 


Fig.  50.    Pighvar.    (Efter  Zoologia  danica). 


Udbredelsesomraade  gaar  fra  Vestfinmarken  langs  Europas 
Kysterind  i  Middelhavet  og  det  sorte  Hav;  ved  amerikansk 
Kyst  findes  den  ikke.  I  Østersøen  er  der  stundom 
taget  Pighvar  saa  langt  oppe  som  ved  Quarken  i  den 
bottniske  Vig.  Hos  os  er  den  almindelig  i  de  fleste 
af  vore  Farvande.  Den  ynder  sandet  eller  stenet  Bund 
og  er  maaske  nok  saa  hyppig  i  Kattegat  og  den  egent- 
lige Østersø  som  i  de  mellemliggende  Farvande.  Pig- 
hvarren træffes  næppe  paa  Dybder  større  end  halvfjerd- 
sindstyve Meter;  det  er  særlig  paa  den  blandede  Bunds 
Omraade,   de   ældre  træffes,   medens   de  yngre  Aargange 

findes  paa  lavere  Vand.  Legen  foregaar  hos  os  i  Maane- 
derne  April— August.  Ligesom  Skrubben  yngler  Pighvar- 
ren saavel  i  salt  som  i  brakt  Vand,  og  den  gyder  endnu 
oppe  i  den  finske  Bugt.  Efter  det  pelagiske  Liv  søger 
Ungerne  ved  en  Længde  af  halvtredje  Centimeter  eller 
mere  til  Bunds  nær  Kysten  og  kan  her  træffes  fra  Juli 
Maaned  paa  helt  lavt  Vand  med  Sandbund;  dog  kan  den 
ogsaa  vedblive  endnu  nogen  Tid  med  det  pelagiske  Liv, 
saa  at  fire  Centimeter  lange  Pighvarrer  kan  træffes  svøm- 
mende i  Vandskorpen  med  Øjensiden  opad.  Om  Efteraaret 
er  Ungerne  indtil  en  halv  Snes  Centimeter  lange  og  gaar 
nu  ud  paa  dybere  Vand;  nogle  af  dem  træffes  dog  inde 
paa  Kysten  næste  Foraar  (otte— tretten  Centimeter  lange), 
men  Hovedparten  er  søgt  andet  Steds  hen.  Unge  Pighvarrer 
paa  godt  en  Snes  Centimeter  er  almindelige  i  vore  Fjorde, 
men  som  ældre  trækker  de  ud  paa  den  blandede  Bunds 
Omraade.  I  Østersøen  bliver  den  ikke  saa  stor  som  i 
vore  saltere  Farvande,  hvor  den  paa  Krøyers  Tid  blev 
ti— tolv  Kilogram  vægtig.  Pighvarren  lever  hovedsagelig 
af  mindre  Fisk  (Tobis,  Sild,  Flynderfisk  o.  1.),  men  ogsaa 
af  Krebsdyr  og  andet.  Dens  Kød  er  særdeles  anset,  fast, 
hvidt  og  velsmagende;  det  er  bedst  fra  September  til 
April;  Østersøfisken  er  ikke  saa  god.  Pighvarren  spises 
næsten  altid  kogt,  ikke  stegt.  I  1912  fangedes  der  fra  dansk 
Side  følgende  Vægtmængder:  Vesterhavet  c. 5.000  kg,  Skage- 
rak c.  6.000  kg,  Kattegat  c.  42.000  kg,  det  nordlige  Øre- 
sund c.  350  kg,  Bælthavet  c.  3.000  kg,  den  vestlige  Østersø?, 
det  sydlige  Øresund  og  den  egentlige  Østersø  c.  9.000  kg, 
Limfjorden?,  Ringkjøbing  og  Nissum  Fjorde  c.  3.500  kg;  i  alt 
69.157  kg  til  en  Værdi  af  52.113  Kr.,  hvilket  er  0,3i  °/0  af 
Aarets  Udbytte  af  Saltvandsfiskeriet.  Gennemsnitsprisen 
var  75  Øre  pr.  Kilogram.  Størstedelen  af  Fangsten  udføres. 
I  Fiskeriloven  af  1907  er  fastsat  et  Mindstemaal  for  Pig- 
hvarren paa  328  mm ;  paa  Bornholm  og  paa  de  aabne  Kyster 
fra  Køge  Sønakke  til  Hyllekrog  paa  Lolland  er  Mindste- 
maalet  dog  kun  242  mm.    Ved  Bornholm  kaldes  den  Botte. 

2.    Slethvarre  (Rhombus  læ  vi  s  Rondelet). 
(Krøyer:  Rhombus  vulgåris;  Lilljeborg:  Bothus  rhombus). 

Største  Krophøjde  (Finnerne  ikke  medregnet)  indehol- 
des omtrent  to  Gange  i  Totallængden.  Rygfinnens  forre- 
ste Straaler  er  stærkt  forgrenede  og  har  frie  Spidser. 
Huden  er  dækket  af  smaa,  glatte  Skæl  og  savner  Ben- 
knuder. Sidelinien  danner  en  meget  stærk  Bue  over 
Brystfinnerne  og  er  i  øvrigt  ret;   paa  Blindsiden  er  Buen 

over  Brystfinnerne  hyppig  uregelmæssig.  Farven  er  tem- 
melig vekslende;  hyppigst  er  Øjensiden  graaligbrun  eller 
olivenbrun,  marmoreret  med  brunlige  Pletter  og  sortagtige 
Punkter. 

R63— 85;  G  50-63;  BrlO— 12;  Bu  6;  Hl  +13—15+  1. 

Slethvarren  bliver  kun  sjælden  over  seks  Decimeter 
lang.  Hunnen  bliver  større  end  Hannen;  efter  Under- 
søgelser hos  os  i  1893  var  den  største  Hun  68  cm,  den 
største  Han  60  cm  lang.  Fra  ældre  Tid  omtales  dog  c. 
78  cm  lange  Slethvarrer  fra  danske  Farvande,  og  i  Middel- 


Fig.  51.    Slethvarre.    (Efter  Francis  Day). 


havet  skal  den  kunne  blive  otte  Kilogram  vægtig,  medens 
den  sjælden  naar  mere  end  fire  Kilograms  Vægt  hos  os. 
Slethvarrens  Udbredelsesomraade  gaar  fra  Bergensegnen 
sydpaa  langs  Europas  Kyst  og  ind  i  Middelhavet;  ved 
amerikansk  Kyst  findes  den  ikke;  i  Østersøen  gaar 
den  kun  til  Blekings  Kyst.  Hos  os  er  den  almindelig  i 
Vesterhavet,  Skagerak  og  Kattegat,  men  aftager  stærkt  i 
Hyppighed  ind  gennem  Bælterne  og  ind  i  Østersøen;  dog 
findes  den  endnu  ved  Bornholm.  Slethvarren  holder  sig 
særlig  til  den  blandede  Bunds  Omraade  paa  Steder,  hvor 
der  er  mer  eller  mindre  sandet;  paa  større  Dybder  end 
et  halvt  Hundrede  Meter  træffes  den  ikke;  derimod  gaar 
den  undertiden  ind  paa  lavere  Vand  og  kan  ogsaa  træffes 

oppe  i  Flodmundingerne.  Legetiden  falder  lidt  før  Pig- 
hvarrens, i  Maanederne  Marts— August,  særlig  i  Maj— Juli. 
Ungerne  søger  Bunden  ved  en  Længde  af  12  —  26  mm 
eller  endnu  mere,  og  de  træffes  saa  den  første  Sommer 
paa  Sandbund  inde  ved  Stranden;  i  August  har  de  fleste 
en  Længde  af  omkring  fem  Centimeter.  Næste  Foraar 
træffes  i  hvert  Fald  en  Del  af  Ungerne  igen  nær  Kysten, 
og  de  er  nu  c.  8—16  cm  lange.  Endnu  et  Aar  ældre  sy- 
nes de  at  maale  c.  16—28  cm.  Modenheden  indtræder 
ved  en  Længde  af  omkring  tre  Decimeter.  Slethvarrens 
Føde  bestaar  hovedsagelig  af  Fisk  (saasom  Sild  og  Tobis), 
men  ogsaa  af  Krebsdyr  (Rejer).  Dens  Kød  kommer  ikke 
paa  Højde  med  Pighvarrens,  men  er  dog  velsmagende; 
det  er  bedst  om  Vinteren,  da  den  sjældnest  fanges,  idet 
den  trækker  ud  paa  noget  dybere  Vand.  I  1912  skal 
der  af  de  danske  Fiskere  være  fanget  følgende  Mængder: 
i  Vesterhavet  c.  11.000  kg,  i  Skagerak  c.  6.000  kg,  i  Kattegat 
c.  103.000  kg,  i  Bælthavet  55  kg,  i  det  nordlige  Øresund 
c.  7.000  kg,  i  den  vestlige  Østersø  0,  i  det  sydlige  Øresund 
og  den  egentlige  Østersø  125  kg;  i  alt  fangedes  herefter 
127.808  kg  til  en  samlet  Værdi  af  54.172  Kr.,  hvilket  er 
0,32  °/0  af  Aarets  Udbytte  af  Saltvandsfiskeriet  og  svarer 
til  en  gennemsnitlig  Pris  af  42  Øre  pr.  Kilogram.  I  Fiskeri- 
loven af  1907  er  fastsat  et  Mindstemaal  for  Slethvarren  paa 
301  mm. 


Rhombus  maximus  x  lævis  (?). 

Mellemformer  mellem  Pig-  og  Slethvarren  træffes 
undertiden.  Rimeligvis  skyldes  de  Krydsninger.  Der 
kendes  baade  mere  pighvarreagtige  Individer  (Rhombus 
maximus  hybridus  Smitt)  med  Rygfinnens  forreste 
Straaler  dybt  og  flere  Gange  kløvet  og  med  temmelig  tæt- 
siddende, fortykkede,  mer  eller  mindre  af  Huden  dækkede, 
ovale  Knudeskæl  med  en  lav  Køl  paa  den  bageste  Del 
og  foran  denne  Køl  en  Rende  —  og  mere  slethvarre- 
agtige Individer  (eller  mulig  kun  eet:  Rhombus  lævis 
hybridus  Smitt)  med  endnu  mere  kløvede  Straaler  foran 
i  Rygfinnen  og  med  kun  lidet  fortykkede  Skæl,  men  med 
lige  saa  høj  en  Krop  som  Pighvarren. 

Medens  de  mere  pighvarreagtige  Mellemformer  ikke 
saa  sjælden  er  taget  ved  Bohusians  Kyst  og  ogsaa  ken- 
des fra  Skagen  (2  9,  1887)  og  fra  Anholt,  er  den  mere 
slethvarreagtige  Mellemform  kun  taget  ved  svensk  Kyst 
og  kun  een  Gang  (Stromstads  Fjord  1889). 

3.   Smaahvarreslægten  (Zeugoptems  Gottsche). 

Venstre  Side  er  Øjensiden.  Munden  er  af 
vekslende  Størrelse;  dens  venstre  og  højre  Side  er 
omtrent  ens  udviklet.  Ganeben  og  Tunge  er  tand- 
løse, medens  Mellem-  og  Underkæbe  samt  hyppig 
Plovskærbenet  bærer  smaa,  karteagtige  Tænder. 
Gællehudene  har  syv  Straaler  og  er  kun  lidet 
sammenvoksede  under  Gællebroen;  bag  Sammen- 
voksningen dækker  den  ene  hen  over  den  anden. 
Skillevæggen  mellem  de  to  Gællehuler  er  gennem- 
brudt af  et  stort  Hul.  Rygfinnen  begynder  foran  det 
øvre  Øje,  og  dens  og  Gatfinnens  Straaler  er  mer 
eller  mindre  grenede,  og  de  bageste  af  dem  er 
fæstet  paa  Blindsiden.  Bugfinnerne  er  stundom 
skilt  fra  og  stundom  sammenvokset  med  Gatfinnen. 
Skællene  kan  være  temmelig  store  eller  smaa  og 
er  i  hvert  Fald  paa  Øjensiden  ru. 

Til  Slægten  hører  i  alt  kun  fem  Arter,  der  alle  er 
europæiske.  Tre  af  Arterne  kendes  fra  vore  Farvande. 
De  henføres  til  tre  forskellige  Underslægter. 

Oversigt  over  Underslægterne. 

1.  Bugfinnerne  er  skilt  fra  Gatfinnen 2. 

Bugfinnerne  er  forenet  med  Gatfinnen 

3.   Zeugopterus. 

2.  Blindsidens  Skæl  glatrandede.     Plovskærbenets 

forreste  Del  tandbærende..     1.  Lepidorhombus. 
Blindsidens   Skæl   ru.     Plovskærbenets  forreste 

Del  uden  eller  med  utydelige  Tænder 

2.  Scophthalmus. 

1.    Underslægten  Lepidorhombus  Gunther. 
Plovskærbenets    forreste    Ende    bærer    smaa   Tænder. 
Ryg-   °g   Gatfinne   er   kun   i   mindre   Udstrækning    fæstet 
paa  Blindsiden.    Bugfinnerne  er  ikke  sammenvokset  med 


104 


Gatfinnen.    Skællene  er  forholdsvis  temmelig  store  og  er 

paa   Øjensiden    fint   tandede    i    Kanten,    medens    de    paa 

Blindsiden  er  glatrandede.   Gatpig  og  Forgatpigge  mangler. 

Foruden   nedenstaaende   Art  kendes    en   fra  Atlanter- 
havet og  Middelhavet. 

1.    Glashvarre   (Zeugopterus  megåstoma 

Donovan). 

(F.  A.  Smitt:  Lepidorhombus  whiff;  Collet:  Lepidorhombus 
whiff-jagonis;  Kyle:  Lepidorhombus  megåstoma). 

Munden  er  stor.     Underkæben  er  over  halvt  saa  lang 
som  Hovedet.     Rygfinnen  begynder  omtrent  midt  mellem 


Fig.  52.    Glashvarre.    (Efter  F.  A.  Smitt). 

Snudespidsen  og  det  øvre  Øje,  en  Ubetydelighed  inde  paa 
Blindsiden;  dens  forreste  Straaler  er  klappede  over  paa 
Blindsiden,  medens  dens  bageste  Straaler,  der  er  fæstet 
lidt  inde  paa  Blindsiden,  er  rettet  lige  ud.  Gatfinnen  en- 
der ligeledes  lidt  inde  paa  Blindsiden  og  har  de  bageste 
Straaler  rettet  lige  ud.  Blindsidens  Brystfinne  er  omtrent 
halvt  saa  lang  som  Øjensidens.  Skællene  er  lidt  ru  paa 
Øjensiden,  glatte  paa  Blindsiden;  de  sidder  temmelig  løst. 
Sidelinien  danner  en  kraftig  og  regelmæssig  Bue  over 
Brystfinnerne  og  er  derefter  ret.  Blindtarme  findes. 
Farven  paa  Øjensiden  er  gulbrun  eller  graagul  med  violet 

Skær   og   med   nogle  udvidskede,  mørkere  Pletter;  Blind- 

siden  er  hvid;  Fisken  er  saa  gennemsigtig,  at  Knogler  og 

Indvolde   kan   ses,   naar  man   holder  den  op  mod   Lyset. 

R  85—96;    G  61—75;    Br  h  9—10,  v   11  —  12;   Bu  6; 

H  2+  13  +  2. 

Glashvarren  bliver  indtil  omkring  seks  Decimeter  lang. 
Den  forekommer  fra  Trondhjems  Fjord  og  Islands  Syd- 
og  Sydvestkyst,  i  hvert  Fald  saa  langt  mod  Syd  som  ved 
Frankrigs  Kyst,  og  den  findes  ogsaa  i  Middelhavet.  Den 
synes  at  mangle  i  de  Dele  af  Vesterhavet,  som  grænser  til 
vore  Kyster,  og  ind  i  Skagerak  trænger  den  tilsyneladende 
sjælden.  I  alt  kendes  der  kun  fire  Fangster  fra  vore 
Farvande,  og  heraf  var  de  tre  fra  Skagerak  (Skagen  1 1  — 13  m, 
20.  April  1868;  udfor  Højen  Fyr  c.  56  m,  Februar  1910; 
Hirtshalsrenden,  25.  Maj  1899,  medens  den  fjerde  Fangst 
mærkelig  nok  gjordes  helt  inde  i  Øresund,  hvor  et  kun  syv 
Centimeter  langt  Individ  fangedes  paa  Algebund  med  Ler- 
pletter og  død  Bændeltang  (Øst  for  Taarbæk,  16  m,  1896  eller 
1897).  Glashvarren  lever  ellers  mest  paa  Sandbund  og  paa 
dybere  Vand  paa  omkring  eet  til  halvandet  Hundrede  Meters 
Dybde,  og  ved  Island  er  den  taget  paa  betydelig  større 
Dybder.  Ved  Irland  leger  den  i  Marts,  April  og  Maj 
Maaneder.  Dens  Føde  bestaar  særlig  af  Fisk,  saasom 
Smaatorsk,  Fløj  fisk  o.  1.  Kødet  skal  være  godt,  men 
holder  sig  kun  kort,  og  da  Glashvarren  tillige  er  tynd,  er 
den  intet  Steds  Genstand  for  særligt  Fiskeri  af  nogen 
større  Betydning. 

2.    Underslægten  Scophthalmus  Rafinesque. 

Plovskærbenets  Forende  er  tandløst  eller  bærer  smaa, 
utydelige  Tænder.  Ryg-  og  Gatfinne  er  kun  i  mindre  Ud- 
strækning fæstet  paa  Blindsiden.  Bugfinnerne  er  ikke 
sammenvokset  med  Gatfinnen.  Skællene  er  paa  begge 
Kropsider  børstetandede.    Gatpig  og  Forgatpigge  mangler. 

Hertil  to  Arter,  hvoraf  den  ene  findes  hos  os. 

1.     Smaahvarre   (Zeugopterus   norvégicus 

Giinther). 

(Krøyer:   Rhombus  cårdina  (Beskrivelsen,  ikke   Figuren); 

F.  A.  Smitt:   Scophthalmus  norvégicus). 

Munden  er  temmelig  lille.   Underkæben  er  ikke  halvt 

saa  lang  som  Hovedet.    Rygfinnen  begynder  omtrent  over 

Forkanten  af  det  øvre  Øje,  men  lidt  omme  paa  Blindsiden; 
den  slutter  med  en  lille  Flig,  hvis  Straaler  er  fæstet  paa 
Blindsiden,  og  som  er  klappet  over  mod  Blindsiden.  Gat- 
finnen ender  med  en  lignende  Flig  som  Rygfinnen. 
Skællene  sidder  fast  og  er  ru,  særlig  paa  Øjensiden,  men 
ogsaa  noget  paa  Blindsiden.  Sidelinien  danner  en  ikke 
særlig  kraftig  Bue  over  Brystfinnerne  og  er  derefter  ret. 
To  Blindtarme  findes.  Øjensidens  Farve  er  gulbrun  med 
talrige  mørkebrune,  tværgaaende  Pletter,  der  er  Resterne 
af  otte  brede  Tværbaand;  Blindsiden  er  hvid. 


■  *. 


m 


Fig.  53.    Smaahvarre.    (Efter  Zoologia  danica). 

R  74—84;  G  58-68;  Br  v  9—10,  h  7-8;  Bu  6; 
H  2+  12-f2  (3+  10  +  3). 

Smaahvarren  er  vor  mindste  Flynderfisk  og  bliver 
sjælden  ti  og  højst  godt  tolv  Centimeter  lang.  Den  er 
kendt  fra  Island,  Norges  Kyst  fra  Porsanger  Fjord  sydefter, 
fra  Helgoland  og  fra  de  britiske  Kyster  samt  fra  Dele  af 
vore  Farvande,  men  det  er  muligt,  at  det  senere  vil  vise 
sig,  at  den  har  et  noget  større  Udbredelsesomraade.  Før- 
ste Gang,  den  iagttoges,  var  i  1838,  da  der  fangedes  fem 
Individer  i  Gullmar  Fjord;  senere  er  den  efterhaanden 
taget  adskillige  Gange  ved  Bohusians  Kyst,  særlig  i  Gull- 
mar Fjord,  men  ogsaa  ved  svensk  Kattegatskyst  (Hal- 
lands Vadero,  Skelderviken  og  Kullen.  Derimod  er  den 
kun  sjælden  taget  i  Farvandenes  danske  Del;  første  Gang 
var  i  Sommeren  1866,  da  der  toges  en  Smaahvarre  i  det  syd- 
lige Kattegat  (Lysegrundens  nordlige  Vager  i  NV.t.N,  20 
Kvml.,  23  m)  og  lidt  senere  endnu  en  ved  Hellebæk  (19  m). 
Siden   er   den  taget  ved  Hesselø  (1890),  Øst  for  Læsø  (51 

og  72  m,   3  Stkr.   i   1892    og   2  Stkr.    1.  Juli    1893),  Nord 
for   Nordre   Rønner  (16.  Juli   1897,  34— 38  m),  Trindelen  i 
S.t.0^0  (28— 38  m,  2  Stkr.,  15.  Oktober  1897).   En  enkelt 
Gang  er  den  taget  længere  inde   i  vore   Farvande,  nem- 
lig ved  Barsebåck  (23  m,  29.  Juli  1905).  Smaa- 
hvarren  er  hidtil   taget   paa   Dybder   mellem 
10  og   170  m.     Dens   ringe  Størrelse   gør,  at 
den   slipper  gennem   de   almindeligst  brugte 
Fiskeredskaber,  og   tillige   fiskes   der  næppe 
meget  paa  dens  egentlige  Tilholdssteder,  der 
rimeligvis  er  Stenbund.     Den  lever  af  Bund- 
dyr,  især    Krebsdyr,    Orme   og    Fiskeunger. 
Ved  Helgoland  falder  dens    Legetid  fra  midt 
i  April  til  midt  i  August.     Ungerne  er  afbil- 
dede i  Fig.  34,  hvor  det  blandt  andet  ses,  hvor- 
ledes Rygfinnen  vokser  fremad,  efter  at  højre 
Øje  er  vandret  om  paa  venstre  Side. 


// 


Fig.  54. 
Haarhvarre. 
3.  Under  slægten  Zeugopterus  Gottsche.        Ryg.  0g  Gat- 

Plovskærbenets  Forende  bærer  smaa Tæn-    finnens  bage- 

.  ste  Del  samt 

der,  som  sidder  i  en  uregelmæssig  Bue.    Ryg-    et  stykke  af 

og  Gatfinnens  bageste  Del  løber  et  Stykke  Halefinnen, 
ind  paa  Blindsiden,  og  Straalerne  er  her  s?!fra^pfd" 
klappede  om  mod  denne  Side.  Bugfinnerne  zoologia  da- 
er  med  Finnehud  forenet  med  Gatfinnen  og  nica). 
er  indbyrdes  forenet  med  en  Hud  mellem 
deres  forreste  Straaler.  Skællene  er  smaa;  Øjensidens  er 
ru,  Blindsidens  glatrandede.  Gatpig  og  Forgatpigge  mangler. 
Blindtarme  mangler. 

Hertil  kun  nedenstaaende  Art. 


1.  Haarhvarre   (Zeugopterus  punctåtus 

Bloch). 

(Krøyer:  Rhombus  hfrtus). 

Den    største    Krophøjde    (Finnerne    ikke    medregnet) 

indeholdes   godt  to  Gange   i  Totallængden.     Mundspalten 

staar  næsten  lodret  paa  Fiskens  Længdeakse.     Rygfinnen 

begynder  meget  langt  fremme,  straks  bag  Overkæbebenet. 

Bugfinnernes    Forkant    er   rykket    frem    umiddelbart    bag 

Underkæben.  Overordentlig  stærkt  skælklædt;  Øjensidens 

Skæl  har  talrige,  fine,  børstelignende,  opstaaende  Torne. 
Sidelinien  danner  en  ret  stærk  Bue  over  Brystfinnerne  og 
er  derefter  ret.  Farven  paa  Øjensiden  er  mørkere  eller 
lysere  brun  eller  graalig  med  tydelige,  store,  sorte  eller 
mørkebrune  Pletter,  af  hvilke  en  bag  Sideliniens  Bue  er 
særlig  iøjnefaldende,  og  ofte  tillige  med  mindre,  røde  Pletter; 
paa  Hovedet  et  sort  Tværbaand;  Blindsiden  er  hvid;  Øjen- 
siden har  et  ejendommeligt  laaddent  eller  haaret  Udseende, 
der  skyldes  Skællenes  Torne. 


Fig.  55.    Haarhvarre.    (Efter  F.  A.  Smitt). 

R  87-101;  G  65—89;  Br  v  11—12,  h  10-12;  Bu  6; 
H  x-f  12— 14  +  x. 

Haarhvarren  bliver  lidt  større  end  den  foregaaende 
Art,  men  kendes  dog  ikke  over  225  mm  lang.  Hunnerne 
er  de  største.  Haarhvarren  er  udbredt  fra  Norges  Kyst 
i  det  mindste  op  til  Polarkredsen  og  ned  til  den  bis- 
kayiske  Bugt.  I  vore  Farvande  trænger  den  længere  ind 
end  de  to  foregaaende  Arter;  den  er  taget  ved  Lønstrup 
(2  Stkr.,  Maj  1910),  Skagen  (December  1897,  Februar  1898, 
Februar  1905),  Frederikshavn  (1900?),  Hov  pr.  Hals  (Sep- 
tember 1904)  og  ud  for  Meilgaard  (1887),  og  ned  langs 
den  svenske  Skageraks-  og  Kattegatskyst  er  den  ikke 
sjælden;    i    det  nordlige    Øresund   forekommer   den   ved 

Kullen,  og  den  er  jævnlig  taget  ved  Gilleleje,  Horn- 
bæk, Hellebæk  og  Snekkersten  og  kendes  tillige  fra 
Rå,  Landskrona,  Barseback  (1905)  og  Taarbæk  (1892); 
endelig  er  Haarhvarren  taget  ved  Korsør  (28.  Decem- 
ber 1902),  ved  Mesinge  (26.  Maj  1906)  og  ved  Midskov 
i  Odense  Fjord  (April  1887).  Den  ejendommelige  og 
smukke  Fisk  hører  hjemme  paa  Stenbund  mellem  Alger, 
hvor  dens  brogede  Farver  gør  den  lidet  synlig.  Dens  Føde 
bestaar  af  Smaafisk  og  Krebsdyr.  Legen  foregaar  vistnok 
i  Maanederne  April— Juni.  Kødet  skal  være  godt,  men 
Fisken  er  for  lille  og  fanges  for  sjælden  (oftest  i  Hum- 
mertejner og  i  Sættegarn)  til  at  have  nogen  økonomisk 
Betydning. 


7.   Makrelgeddernes  Familie  (Scombresocidæ). 

Formen  er  enssidet  og  mer  eller  mindre  lang- 
strakt. Næsehulerne  er  aabne  Gruber.  Overkæbe- 
benene er  tandløse.  De  nedre  Svælgben  er  sam- 
mensmeltede til  een  Knogle.  Gællehudene  er  ikke 
sammenvokset  indbyrdes  eller  med  Gællebroen. 
Sædvanlig  er  der  over  ti  Gællehudstraaler.  Paa 
hver  Side  er  der  fire  Gæller,  og  bag  den  bageste 
Gælle  er  der  en  Gællespalte.  Kun  een  Rygfinne; 
bag  denne  kan  der  ligesom  bag  Gatfinnen  følge  frie 
Smaafinner;  Rygfinnen  sidder  langt  tilbage  og  helt 
eller  delvis  over  Gatfinnen.  Brystfinnerne  sidder 
højt.  Bugfinnerne  bestaar  af  faa  Straaler  og  er 
fæstet  langt  tilbage  under  Bugen.  Kroppen  er 
dækket  af  glatte  Skæl;  ofte  danner  Skællene  en 
Køl  omkring  Sidelinien,  der  løber  langs  Siderne  af 
Bugen.  Bigællerne  er  kirtelagtige  og  skjulte. 
Svømmeblære  er  i  Reglen  til  Stede;  den  mangler 
Luftgang  og  er  i  Reglen  stor  og  stundom  kamret. 
Tarmkanalen   er   lige   og   simpel;    Maven    mangler 

Blindsæk    og    er    ikke    tydelig    afsat    fra    Tarmen. 
Blindtarme  mangler. 

Arter  af  denne  Familie  findes  i  alle  tropiske  og  tem- 
pererede Have,  og  tillige  hører  nogle  Ferskvandsfisk  her- 
hen. Disse  sidste  føder  Unger,  medens  alle  Havets  Arter 
er  æglæggende.  Alle  er  de  Rovfisk.  Familien  deles  i  to 
Underfamilier,  der  tilsammen  omfatter  otte  Slægter  med 
godt  halvandet  Hundrede  Arter.  De  to  danske  Arter  hører 
begge  til  Underfamilien  Belonina;  den  anden  Underfamilie 
er  Flyvefiskene  (Exocoetina),  af  hvilke  ingen  er  truffet 
hos  os*). 

1.   Underfamilien  Belonina. 

Mellemkæbebenene  mangler  helt  Læber  og  er 
fast  forenede  indbyrdes  og  med  Overkæbebenene 
og  staar  i  bred  Ledforbindelse  med  den  faste 
Hovedskal.  Underkæben  og  undertiden  Overkæben 
er  næb-  eller  sværdformet  udtrukken. 

Underfamilien  omfatter  foruden  nogle  sydligere  tillige 
to  danske  Slægter. 

Oversigt  over  Slægterne. 

Ingen  Smaafinner  bag  Ryg-  og  Gatfinne 

1.  Hornfiskslægten  (Belone). 

Flere  Smaafinner  bag  Ryg-  og  Gatfinne 

2.  Makrelgeddeslægten  (Scombrésox). 

1.    Hornfiskslægten  (Belone  Cuvier). 

Formen  er  smal  og  langstrakt.  Baade  Over- 
og  Underkæben  er  udtrukket  til  et  langt  og  smalt 
Næb.  Baade  Over-  og  Undernæbet  er  væbnet 
med  meget  smaa  Tænder  yderst  og  en  Række  noget 


*)  En  Flyvefisk  (Exocoétus  exsiliens  Bloch)  fangedes  omkring  1850  i 
Christiania  Fjord.  Hos  os  er  undertiden  røde  Knurhaner  (Trigla 
hiriindo)  blevet  forvekslet  med  Flyvefisk. 

større  indenfor.  Plovskærbenet  kan  have  eller 
mangle  Tænder.  Gællespalterne  strækker  sig  langt 
frem.  Bag  Ryg-  og  Gatfinne  er  der  ingen  Smaa- 
finner.  Knoglerne  er  grønne.  Skællene  er  tynde 
og  glatte.  Sidelinien  løber  i  en  af  Skæl  dannet 
Køl  paa  hver  Side  af  Bugen. 

Af  Slægtens  halvt  Hundrede  Arter  lever   een  hos  os. 

1.    Hornfisk  (Belone  åcus  Risso). 

(Krøyer:  Belone  rostråta; 

Lonnberg:  Ésox  bellone;  F.  A.  Smitt:  Ramphistoma  belone). 

Meget  langstrakt,  næsten  jævnhøj,  og  en  Smule  sam- 
mentrykt.   Undernæbet  er  længere  end  Overnæbet.  Gælle- 


Fig.  56.    Hornfisk.    (Efter  Zoologia  danica). 

gitterstavene  er  børsteformede  fortil  paa  forreste  Gælle- 
bue, i  øvrigt  vorteformede.  Skællene  er  tynde  og  falder  let 
af,  undtagen  paa  Ryggen.  Sidelinien  samt  den  Køl  af  ejen- 
dommelige Skæl,  hvori  den  løber,  strækker  sig  kun  til  lidt 
bag  Gatfinnen.  Farven  er  midt  paa  Ryggen  blaagrøn,  der 
udenfor  grønlig,  hvorpaa  følger  et  blaat  Baand;  Sider  og 
Bug  er  sølvfarvede. 

R  17—20;  G  18-23;  Br  12—13;  Bu  6—7;  H  x  + 
13-19  +  x. 

Hornfisken  bliver  i  Reglen  omkring  syv  Decimeter 
lang  eller  noget  mere,  men  kan  naa  godt  ni  Decimeter  og 
en  Vægt  paa  godt  et  Kilogram.  Hornfisken  kendes  fra 
Trondhjems  Fjord  langs  Europas  Kyst  sydefter  og  ind  i 
Middelhavet  og  det  sorte  Hav;  af  og  til  træffes  den  endog 
helt  op  ved  Finmarken,  og  muligvis  kommer  den  til  Tider 
til  Island;  ved  Amerika  skal  den  ikke  findes;  i  Østersøen 
gaar  den  ind  til  Gotland  og  undertiden  helt  op  til  Quarken 
i  den  bottniske  Bugt.   Undertiden  kan  den  stige  op  i  Vand- 

løbene  (Rhindeltaet,  Høje  Aa  i  Skaane).  Hos  os  er  den 
almindelig,  men  langt  fra  i  lige  høj  Grad  til  alle  Aarstider 
eller  paa  alle  Steder.  I  April—Maj  Maaneder  vandrer 
Hornfisken  ind  til  Kysterne  paa  de  laveste  Dele  af  Bæn- 
deltangsomraadet  —  saaledes  samles  en  Masse  Hornfisk 
paa  Grundene  omkring  Læsø  —  og  her  leger  den  i  Maj 
—Juni.  Derefter  strejfer  den  som  en  ægte  pelagisk  Fisk 
Sommeren  igennem  stimevis  vidt  omkring  i  alle  vore 
Farvande     og    Fjorde    og    naar    langt    ind    i    Østersøen. 


Fig.  57  a—e. 
Udviklingen  af  Næbbet  hos  Horn- 
fisken. Hos  ganske  spæde  Unger 
(Fig.  a)  er  Kæberne  slet  ikke  forlæn- 
gede; under  Opvæksten  er  Under- 
kæben meget  forud  for  Overkæben 
(Fig.  b,  c,  d);  hos  den  unge  Hornfisk 
(Fig.  e)  naar  Overkæben  omtrent  lige 
saa  langt  frem  som  Underkæben.  Det 
i  Fig.  e  afbildede  Hoved  er  formind- 
sket med  J/4,  de  andre  derimod  for- 
størrede mere  eller  mindre. 
(Efter  Lutken). 


WæWb 


Mod  Efteraaret  —  i  August— September  —  trækker  Horn- 
fisken sig  tilbage  gennem  Sund  og  Bælter  fra  de  indre 
Farvande  og  forsvinder  om  Vinteren;  rimeligvis  fortsætter 
den  sit  pelagiske  Levned  ude  i  Atlanterhavet.  Hornfiskens 
Vandringer  minder  meget  om  Makrelens;  man  siger,  „at 
Hornfisken  afløser  Silden  og  selv  afløses  af  Makrelen". 
De  store  Æg  (3—3,5  mm  i  Tværmaal)  er  udstyrede  med 
lange  Traade  paa  Skallen,  ved  hvilke  de  fasthæftes  til 
Bændeltangens  Blade  o.  1.  Efter  omtrent  fem  Ugers  For- 
løb slipper  Ungerne  ud;  de  er  tretten  Millimeter  lange 
og  forholdsvis  vidt  udviklede,  men  endnu  er  der  kun  paa 

Underkæben  Spor  af  det  senere  Næb;  i  den  følgende  Tid 
vokser  Undernæbet  ud,  medens  Overkæben  foreløbig  hol- 
der sig  kort,  men  senere  ogsaa  begynder  at  vokse  ud; 
paa  den  ni  Centimeter  lange  Unge  rager  Undernæbet 
atten  Millimeter  ud  over  Overnæbet,  men  dette  vokser  nu 
stærkest  og  bliver  efterhaanden  omtrent  lige  saa  langt 
som  Undernæbet.  Hornfiskeungerne  ansaas  længe  for  at 
høre  til  Slægten  Hemiråmphus.  De  er  lette  at  iagttage 
om  Sommeren,  da  de  strejfer  om  i  Overfladen.  I  Lø- 
bet af  Efteraaret  naar  Ungen  en  Længde  af  omkring 
to  Decimeter  eller  lidt  mere  og  synes  næste  Foraar 
at  være  omkring  tre;  rimeligvis  er  Fisken  et  Aar  senere 
omkring  fem  Decimeter  lang  og  er  da  forplantnings- 
dygtig (II-Gr.),  men  endnu  ikke  udvokset,  saa  at  der 
vistnok  kan  skelnes  en  Gruppe  (III-Gr.)  af  noget  større 
Fisk  (omkring  syv  Decimeter  lange),  der  bestaar  af 
de  treaarige  og  ældre  Fisk.  Hornfisken  er  i  hvert  Fald  i 
den  Tid,  den  ses  i  vore  Farvande,  en  livlig  Overfladefisk, 
der  ofte  ses  springende  højt  op  af  Vandet,  baade  naar 
den  jager  Smaafisk  eller  selv  jages  af  Thunfisk,  og  naar 
den  morer  sig  med  at  springe  over  en  eller  anden  i 
Vandskorpen  flydende  Genstand.  Den  er  en  udmærket 
Svømmer,  men  dens  Krop  er  stiv  og  dens  Bevægelser 
derfor  paafaldende  kantede.  Dens  Føde  bestaar  særlig  af 
mindre  Fisk  (Sild,  Hundestejler  o.  1.),  men  ogsaa  af  Krebs- 
dyr (Tanglus),  og  ikke  sjælden  er  der  i  dens  Mave  fundet 
Insekter,  som  den  maa  have  fundet  drivende  i  Over- 
fladen; det  sker,  at  den  gennemborer  Fisk,  der  langt 
overgaar  den  selv  i  Størrelse,  med  sit  Overnæb,  men 
det  maa  sikkert  ske  tilfældigt,  hvorimod  det  kunde 
tænkes,  men  næppe  er  rimeligt,  at  den  bruger  Næbbet 
til  dermed  at  spidde  mindre  Fisk,  som  kan  tjene  den 
til  Føde.  Hornfiskestimerne  er  under  deres  Vandringer 
Genstand  for  en  Del  Fiskeri,  mest  med  Bundgarn  og 
særlige  Vaad;  men  der  fiskes  ogsaa  efter  dem  med 
Kroge,  der  ved  Flydere  holdes  nær  under  Overfladen. 
For  Aaret  1912  opgives  Hornfiskefangsten  at  have  været: 
Vesterhavet  16  Snese,  Skagerak  0,  Kattegat  42.907  Snese,  det 
nordlige  Øresund  4.099  Snese,  Bælthavet  72.372  Snese, 
den  vestlige  Østersø  223  Snese,  det  sydlige  Øresund  og 
den  egentlige  Østersø  1.031  Snese,  Limfjorden  ?,  Nissum 
Fjord  0,  Ringkjøbing  Fjord  67  Snese;  i  alt  120.715  Snese 
til  en  Værdi  af  226.427  Kr.,  hvilket  svarer  til  en  Gennem- 
snitspris af  1  Kr.  88  Øre  pr.  Snes  og  til  1,36  °/o  af  Aarets 
Udbytte  af  Saltvandsfiskeriet.  Hornfiskens  Kød  er  tørt, 
selv  naar  den  om  Høsten  er  i  sin  bedste  Foderstand  og 
har  Krøset  fyldt  med  Fedt;  dog  er  det  velsmagende,  men 
uden  at  Grunden  er  let  at  forstaa,  afskrækkes  mange  af 
Fiskens  grønne  Ben  (Farven  skyldes  et  Indhold  af  Vivianit), 

C.  V.  Otterstrøm:  Fisk  II.  8 

saa  at  de  føler  Modbydelighed  for  at  spise  den.  Dette  er 
vel  en  af  Grundene  til,  at  dens  Gennemsnitspris  er  yderst 
forskellig  i  de  forskellige  Lande  (for  1908  opgives  Gennem- 
snitsprisen pr.  Kilogram  saaledes:  Sverige  50  Øre,  Danmark 
25  Øre,  Tyskland  18  Øre,  Nederlandene  11  Øre). 

2.    Makrelgeddeslægten  (Scombrésox  Lacépéde). 

Formen  er  sammentrykt  og  langstrakt,  dog  ikke 
saa  stærkt  som  hos  den  foregaaende  Slægt.  Baade 
Over-  og  Underkæbe  er  udtrukket  til  et  mer  eller 
mindre  langt  og  smalt  Næb,  og  er  begge  væbnet 
med  een  eller  to  Rækker  meget  smaa  Tænder  i 
hver  Side.  Plovskærben  og  Ganeben  er  tandløse. 
Gællegitterstavene  er  talrige,  lange  og  tynde.  Bag 
Ryg"  °S  Gatfinne  sidder  en  Række  Smaafinner. 
Glatte,  smaa  eller  middelstore  Skæl,  der  er  tynde 
og  let  falder  af.  Sidelinien  løber  i  en  af  Skæl 
dannet  Køl  paa  hver  Side  af  Bugen.  Svømmeblære 
findes  i  Reglen.     Knoglerne  er  ikke  grønne. 

Tre— fem  Arter  med  vidtstrakt  Udbredelsesomraade 
kendes  fra  tropiske  og  tempererede  Have.  Makrelgedderne 
er  endnu  mere  udpræget  pelagiske  i  deres  Levevis  end 
Hornfiskene  og  søger  ikke  til  Kysterne  for  at  lege.  Een 
af  Arterne  gæster  os  jævnlig. 

1.    Makrelgedde  (Scombrésox  saurus 

Walbaum). 

(Krøyer:  Scombrésox  cåmperi). 

Kortere  og  højere  Form  end  Hornfisken.  Undernæbbet 
er  kun  en  Smule  længere  end  Overnæbbet.  Sidelinien 
og  den  af  ejendommelige  Skæl  dannede  Køl,  hvori  den 
løber,  ophører  udfor  Mellemrummet  mellem  tredie  og 
fjerde  Smaafinne.  Ryggen  er  midtpaa  blaagrøn,  ved  Si- 
derne grønlig;  herefter  følger  et  bredt,  skinnende,  sølv- 
graat  Baand;  Sider  og  Bug  er  sølvblanke. 

R  9-12  +  V-VI;  G  12-14  +  VI  VII;  Br  12—13; 
Bu  6(— 7?);  H  x  -f  12—18  +  x. 

Makrelgedden  bliver  højst  femogfyrretyve  Centimeter 
lang.  Dens  Udbredelsesomraade  omfatter  alle  tropiske 
og  tempererede  Have  paa  den  nordlige  og  sydlige 
Halvkugle;  fra  Norges  Kyst  er  der  kun  kendt  godt 
en  Snes  Stykker,  men  to  Gange  er  den  dog  taget  helt 
oppe  ved  Nordkap;  ved  Islands  Sydkyst  forekommer  den 
ligeledes  undertiden  ;  ved  England  søger  umaadelige 
Stimer  ind  først  paa  Sommeren,  men  forlader  atter  Kysten 
inden  November  Maaneds  Udgang.  Hos  os  var  indtil  1909 
kun  Fangsten  af  tretten  Stykker  kendt  (Øresund  c.  1830, 
c.  1840,  29.  Maj  1862;  Råå  20.  Maj  1862;  Store  Bælt  22. 
November  1883;  Stromstad  1878,  10.  November  1881, 
2.  November  1884;  Agger  2  Stkr.  c.  29.  Oktober  1886; 
Nekseløbugten  i  Begyndelsen .  af  Juni  1892;  Refsnæs 
1892;  Københavns  Fisketorv  4.  Maj  1893).  Men  i  1909  maa 
der  være  kommet  en  betydelig  Flok  herind,  thi  da  fange- 


Fig.  58.    Makrelgedde.    (Efter  F.  A.  Smitt). 

des  i  November  Maaned  syv  Stykker  ved  Humlebæk  (d. 
18.),  to  ved  Snekkersten  (d.  15.  og  19.)  og  et  Par  Stykker 
ved  Havnsø  i  Sejrøbugten  (c.  d.  20.),  og  Natten  til  d.  22. 
November  strandede  der  efter  en  Storm  omkring  halvandet 
Hundrede  Stykker  ved  Havnsø.  Af  de  fjorten  Fangster, 
for  hvilke  Tiden  er  kendt,  fandt  saaledes  de  tre  Sted  i 
Maj  og  een  i  Juni,  medens  een  skete  i  Oktober  og  ni  i 
November;  dette  Forhold  stemmer  med  det  fra  England 
kendte,  og  Makrelgedden  maa  da  antages  undertiden  at 
søge  ind  i  vore  Farvande  om  Foraaret  og  først  forlade 
dem  igen  i  November;  naar  den  ikke  fanges  i  den  mel- 
lemliggende Tid,  skyldes  det  sikkert  kun,  at  der  ikke 
fiskes  saa  meget  med  egnede  Redskaber  (Bundgarn)  om 
Sommeren.  Makrelgeddens  Æg  har  lignende  Traade  paa 
Skallen  som  Hornfiskens,  men  alligevel  formodes  det,  at 
Legen  foregaar  i  det  aabne  Hav  nær  Overfladen,  og  at 
Æggene  er  pelagiske;  Aarstiden  for  Legen  kendes  ikke. 
Ungerne  træffes  pelagisk  ude  i  Oceanet.  Deres  Næb 
udvikles  paa  lignende  Maade  som  Hornfiskens,  men  for- 
holdsvis sent.  Makrelgeddens  Føde  bestaar  hovedsagelig 
af  Svævets    Krebsdyr,   men  ogsaa  noget   af  Smaafisk.     I 

8* 

sine  livlige  Bevægelser  minder  den  om  Hornfisken,  og 
den  skal  kunne  fare  lange  Strækninger  hen  ad  Vandfladen 
med  det  meste  af  Kroppen  over  Vandet.  Den  er  intet 
Steds  Genstand  for  Fiskeri  af  større  Betydning. 


II.    Blødfinnefisk  med  Luftgang 
(Physostomi). 

Svømmeblæren  har  en  Luftgang.  Bugfinnerne, 
som  oftest  er  til  Stede,  sidder  fæstet  mer  eller 
mindre  langt  bag  Brystfinnerne  (er  bugstillede). 
Brystfinnerne  er  i  Reglen  lavt  fæstede. 

Forholdsvis  talrige  Ferskvandsfisk  hører  til  denne 
Gruppe,  der  dog  ogsaa  omfatter  saavel  Saltvandsfisk  som 
mange  Arter,  der  til  Tider  opholder  sig  i  Havet,  til  andre 
Tider  lever  i  Ferskvand.  Flere  Arter  er  Genstand  for 
meget  vigtige  Fiskerier.  Vore  hertil  hørende  Fisk  hen- 
føres til  syv  Familier. 


Oversigt  over  Familierne. 

1.  Bugfinner  mangler.    7.  Aalefamilien  (Murænidæ) 
Bugfinner  til  Stede  (hos  alle  indenlandske  Arter).      2. 

2.  Skægtraade  findes.     Symplecticum  (se  I  Side  5) 

mangler 6.  Mallefamilien  (Siluridæ).*) 

Skægtraade    mangler    eller    kan    findes    (smaa). 
Symplecticum  findes 3. 

3.  Mellem  Ryg-  og  Halefinne  sidder  en  lille  Hud- 

finne („Fedtfinne") 4. 

Fedtfinne  mangler 5. 

4.  Lyspletter     paa     Kroppens     nedre     Halvdel**) 

3.  S  c  o  p  e  1  i  d  æ. 

*)  Hertil  kun  to  Slægter,  der  mulig  kan  træffes  hos  os :  Mallen  med 
een  meget  kort  Rygfinne,  meget  lang  Gatfinne  og  seks  Skægtraade 
samt  Dværg  mallen  med  kort  Rygfinne,  Fedtfinne,  temmelig  lang 
Gatfinne  og  otte  Skægtraade. 
**)  Hos  vore  Slægter  med  Undtagelse  af  den  yderst  sjældne  Paralepis 
(langsnudede,  sølvskinnende  Havfisk;  sé   Figur  85). 

Lyspletter  mangler 

2.  L  akse  fam  i  1  ien  (Salmonfdæ). 

5.  Tænderne  er  talrige  og  til  Dels  store.  Rygfinnen 

sidder  omtrent  over  Gatfinnen 

1.  Gedde  familien  (Esocfdæ). 
Munden  er  tandløs  eller  har  kun  svage  Tænder. 
Rygfinnen   sidder   længere   fremme   end  Gat- 
finnen        6. 

6.  Munden    er    tandløs,    men    ved    Indgangen    til 

Spiserøret    sidder    kraftige    Tænder    paa    de 
nedre  Svælgben.     Sidelinie  findes  i  Reglen  . 

5.  Karpefamilien  (Cyprinidæ). 
Munden    har    fine    Tænder.     Nedre    Svælgben 

uden  kraftige  Tænder.     Sidelinie  mangler 

4.  Sildefamilien  (Clupeidæ). 


1.    Geddefamilien  (Esocidæ). 

Kroppen  er  langstrakt,  Hovedet  stort.  Over- 
randen af  den  store  Mund  dannes  fortil  af  de  smaa 
Mellemkæbeben,  bagtil  af  de  store  Overkæbeben. 
Mellemkæbeben,  Ganeben,  Plovskærben,  Under- 
kæbe og  Tunge  er  væbnet  med  spidse  Tænder,  af 
hvilke  en  Del  paa  Underkæben,  Ganebenene  og 
Plovskærbenet  er  store.  Gællelaagene  er  fuldstæn- 
dige, og  Symplecticum  er  til  Stede.  Talrige  Gælle- 
hudstraaler.  Meget  vide  Gællespalter,  som  stræk- 
ker sig  langt  frem.  Intet  Gællegitter,  men  gruppe- 
vis, skorpeagtig  sammenvoksede,  spidse  Smaatæn- 
der  paa  Gællebuerne.  Een  Rygfinne,  der  er  fæstet 
langt  tilbage,  over  Gatfinnen.  Ingen  Fedtfmne. 
Skællene  er  smaa  eller  middelstore.  Svømmeblæ- 
ren er  enkelt  og  staar  ikke  i  Forbindelse  med 
Øret;  dens  Luftgang  munder  i  Spiserøret.  Tarm- 
kanalen er  kort  og  vid;  Maven  mangler  Udposnin- 

ger,   og   der   er   ingen    Blindtarme.      Æggestok    og 
Æggeleder  er  normalt  byggede. 

Ferskvands-  og  til  Dels  Brakvandsfisk  fra  tempererede 
og  kolde  Egne  paa  den  nordlige  Halvkugle.  Glubende 
Rovfisk.     Kun  nedenstaaende  Slægt. 

1.    Geddeslægten  (Ésox  Artedi). 

Snuden  er  temmelig  lang,  bred,  fladtrykt  og 
fortil  afrundet.  Overkæben  kan  ikke  bøjes  ope  er. 
Gabet  er  mægtigt.  Bigællerne  er  dækket  af  Hud. 
Bugfinnerne  er  veludviklede  og  er  fæstet  langt 
tilbage. 

Til  Slægten  hører  fem-  seks  Arter,  der  alle  lever  i 
Nordamerika,  men  hvoraf  een  tillige  lever  i  den  gamle 
Verden. 

1.    Gedde  (Ésox  lucius  Linné). 

Underbid.  En  Del  af  Tænderne  paa  Underkæben, 
Ganebenene  og  Plovskærbenet  er  meget  store  og  dolk- 
lignende.  Øjnene  er  noget  opadvendte;  deres  vandrette 
Tværmaal  indeholdes  hos  den  voksne  Fisk  tre— fire  Gange 
i  Afstanden  fra  Øjet  til  Snudespidsen.  Gællehudene  er 
fri  forneden  og  har  hver  tretten— fjorten  Straaler.  Ryg- 
og  Gatfinne  danner  sammen  med  den  dybt  indskaarne 
Halefinne  en  kraftig  Svømmevifte.  De  middelstore,  glatte 
Skæl  er  tæt  og  stejlt  stillede  i  Huden,  hvorved  denne  bliver 
tyk.  Sidelinien  er  omtrent  ret;  ikke  nær  alle  Skæl  langs 
Sidelinien  er  gennemborede,  men  spredt  udenfor  selve  Side- 
linien findes  der  mange  Porer;  Sideliniesystemets  For- 
greninger paa  Hovedet  har  særdeles  tydelige  Porer.  Far- 
ven veksler  noget,  men  er  i  Hovedsagen  olivengrøn  paa 
Ryggen,  lysere  gulgrøn  paa  Siderne,  hvid  eller  gulhvid 
paa  Bugen;  Siderne  har  smaa,  messingskinnende  Pletter, 
ved  hvis  Ordning  der  paa  Kroppen  dannes  mørkere 
Tværbaand    og    paa    Hovedet    Længdebaand.      Den    noget 

slankere  Han  har  større  Finner  end  Hunnen;  Hannens 
Brystfinner  er  lige  saa  lange  som  Afstanden  fra  den  til- 
bagelagte Brystfinnespids  til  Bugfinneroden,  medens  Hun- 
nens Brystfinner  er  betydelig  kortere. 

R  19-23;  G  16—21 ;  Br  14—16;  Bu  10—11  ;Hx+19  +  x. 

Gedden  skal  kunne  blive  femten  til  nitten  Decimeter 
lang  og  naa  en  Vægt  af  seksogtyve  Kilogram;  saa  store 
Gedder  er  dog  næppe  taget  hos  os,  men  der  fanges  dog 
ikke  sjælden  meterlange  og  mellem  ti  og  femten  Kilo- 
gram vægtige  Eksemplarer,  og  i  Mossø  skal  der  (c.  1890?) 
være  taget  Gedder  paa  godt  tyve  Kilogram,  Hunnerne  bliver 
langt  større  end  Hannerne.  Gedden  er  en  Ferskvandsfisk, 
hvis  Udbredelsesomraade  er  meget  stort;  den  findes  i  hele 
Europa  med  følgende  Undtagelser:  Island,  Færøerne,  Egnene 


Fig.  59.    Gedde;  Hun.    (Fra  Stuxberg). 

om  det  hvide  Hav  og  Murmankysten,  Norge  fra  Tromsø  til 
Helgeland,  den  spanske  Halvø,  det  sydlige  Italien,  Græ- 
kenland (?),  det  sorte  og  det  kaspiske  Hav;  dernæst  lever  den 
i  Sibirien  og  de  østlige  Forenede  Stater  saa  langt  mod 
Syd  som  til  det  nordlige  Ohio.  Hos  os  forekommer  Ged- 
den i  de  fleste  Søer,  Damme  og  Moser,  hvor  ikke  for 
stærkt  Islæg  om  Vinteren  umuliggør  dens  Trivsel;  tillige 
findes  den  i  de  større  rindende  Vande.  Gedden  hører  hjemme 
i  Søernes  Bredbælte,  men  om  Vinteren  trækker  de  store  ud 
paa  Barbunden;  i  Vandløbene  holder  den  til  i  de  større 
Bække  og  i  Aaerne.  Men  yderligere  træffes  Gedden  i 
Brakvand  og  lever  saaledes  som  Havfisk  i  den  indre 
Østersø  helt  ned  til  Bornholm,  ligesom  den  er  almindelig 
i  Præstø  Fjord,  Bøgestrømmen,  Storstrømmen,  Guldborg- 
sund, Karrebæksfjord,  Nissum  Fjord,  Ringkøbing  Fjord 
(i  hvert  Fald  før  Hvide  Sandes  Gennemgravning)  og  i 
talrige  andre  lavvandede  og  beskyttede  Fjorde  og  Vige. 
Kun  i  meget  faa  Søer  mangler  Gedden  helt  (Vester  Vandet 
Sø,  Krag  Sø  ved  Karup,  Dybesø  ved  Rørvig). 

Gedden  er  en  udpræget  Rovfisk;  den  tager  kun  le- 
vende Bytte,  som  yngre  mest  Fiskeunger,  Insekter  og  Krebs- 
dyr, som  voksen  væsentlig  Fisk  (særlig  Skaller),  men  og- 
saa  Frøer,  Snoge,  Ællinger,  Vandrotter  o.  L,  og  ikke  sjæl- 
den forgriber  den  sig  paa  Dyr,  som  den  ikke  kan  magte; 
det  skal  saaledes  være  hændet,  at  en  Gedde  har  slugt 
Hovedet  af  en  Svane,  medens  denne  afsøgte  Bunden,  og 
derved  har  afstedkommet  begges  Død.  Derimod  er  det 
næppe  rigtigt,  at  store  Gedder  skal  kunne  angribe 
svømmende  Børn.  Bundfisk  som  Aal  og  Suder  er  ikke 
saa  udsat  for  Gedden  som  Fisk,  der  bevæger  sig  højere 
i  Vandet,  thi  Geddens  Øjne  er  noget  opadvendte.  Den 
lader  sig  ikke  afskrække  af  Aborrens  Pigge,  der  lægger  sig, 
naar  Hovedet  sluges  forrest;  derimod  skal  den  ikke  gerne 
tage  Hundestejler.  Geddens  Graadighed  er  saa  stor,  at 
den  anfalder  Fisk  af  sin  egen  Størrelse;  dette  umuliggør 
kunstig  Opdræt  af  Yngelen  udover  det  første  Par  Maane- 
der;  holdes  Yngelen  længere  indespærret  i  Damme,  trives 
nogle  faa  Stykker  fortræffelig,  medens  alle  de  andre  bli- 
ver ædt.  I  Udstillingsakvarier  med  opdrættet  Geddeyngel 
ser  man  ofte  talrige  af  de  omkring  5—7  Centimeter  lange 
Geddeunger  staa  med  Halen  af  en  af  deres  Kammerater 
ud  af  Munden;  og  man  bliver  tit  Vidne  til,  hvorledes  en 
af  Fiskene  pludselig  griber  en  af  de  andre,  der  da  er 
dødsens,  hvis  Røveren  kan  faa  den  vendt  rigtig,  nemlig 
med  Hovedet  forrest,  hvorved  den  overfaldne  hindres  i 
at  bevæge  Gællelaagene  og  snart  kvæles;  endnu  nogle 
Timer  senere  rager  den  slugte  Fisks  Hale  ud,  men  for- 
svinder, efterhaanden  som  den  overordentlig  livlige  For- 
døjelse skaffer  Plads  til  den.  Lykkes  det  ikke  Gedden 
at  faa  drejet  sit  Offer  med  Hovedet  forrest,  kan  den  gaa 
længe  med  det  i  Munden,  indtil  den  til  sidst  opgiver  det 
og  lader  Byttet  svømme  (noget  Lystfiskere  ogsaa  ofte  er- 
farer). Undertiden  sker  det,  at  Gedden  under  de  vold- 
somme Slugebevægelser  faar  den  overfaldne  Fisks  Hoved 
ud  gennem  en  af  sine  Gællespalter,  hvor  det  fastholdes 
af  Tandbevæbningen;  dette  kan  da  volde  begges  Død. 
Geddens  Graadighed  gør,  at  den  som  Regel  kommer  til 
at  præge  Fiskebestanden  i  de  Vande,  hvor  Mennesket  ikke 
griberind.  End  ikke  om  Vinteren  under  Isen  ophører  den  at 
æde,  lige  saa  lidt  som  i  Legetiden,  da  andre  Fisk  dog  plejer 
at  faste.  Saa  udpræget  en  Rovfisk  kan  selvfølgelig  kun 
under  Legen  færdes  sammen  med  sine  Lige;  hele  den 
øvrige  Tid  holder  den  sig  ensom.  Den  jager  ikke  sit 
Bytte,  men  staar  oftest  rolig  i  Kanten  af  Grøden  kun  be- 
vægende Rygfinnens  Bagrand;  først  naar  den  ser  Byttet, 
skyder  den  med  stor  Hurtighed  løs  paa  det  og  griber  det. 
Legetiden   falder   i  Marts— April  Maaneder,  stundom  alle- 

rede  i  Februar  („naar  Isen  bryder  op").  Gedden  søger  da 
ind  paa  lavt  Vand  med  Plantevækst,  og  fortrinsvis  ind 
paa  de  paa  denne  Aarstid  ofte  oversvømmede  Enge.  Den 
kaster  ogsaa  sin  Rogn  i  Brakvand,  men  her  gaar  denne 
vistnok  til  Grunde.  Først  leger  de  unge,  senere  de  mid- 
delstore og  til  sidst  de  største  Gedder.  I  Reglen  ledsages 
den  større  Hun  af  mindst  to  Hanner,  der,  naar  Legen 
foregaar,  stryger  sig  op  ad  dens  Kropsider.  I  denne  Tid 
er  den  ellers  sky  Gedde  let  at  komme  nær,  og  da  den 
ofte  gaar  helt  ind,  hvor  dens  Rygfinne  rager  op  over 
Vandet,  er  den  stærkt  udsat  for  (ulovlige)  Forfølgelser 
med  Lyster  eller  Bøsse.  Æggenes  Antal  er  middelstort 
og  opgives  for  en  Gedde  paa  ti  Kilogram  til  224.000  Stkr., 
for  en  Gedde  paa  omtrent  tre  Kilogram  til  136.000  Stkr. 
Rognen  er  noget  klæbende  og  fæster  sig  paa  Vandplanterne 
eller  Græsset.  Æggene  er  ret  smaa,  c.  2,5  mm  i  Tværsnit, 
saa  at  der  gaar  c.  40—45.000  Stkr.  paa  en  Liter.  De  klækkes 
hurtig  (paa  to— tre  Uger)  i  det  solvarme  Vand,  og  den  spæde 
Yngel  finder  inde  mellem  de  forraadnende  Plantedele  sin 
første  Næring,  der  ligesom  de  voksnes  kun  bestaar  af  Dyr, 
som  den  ser  bevæge  sig  (Dafnier  o.  1.).  Lidt  senere  begynder 
Karpefiskenes  Yngletid  og  skaffer  Geddeyngelen  et  rigt 
dækket  Bord.  Geddeungen,  der  til  at  begynde  med  havde 
en  til  det  lille  Æg  svarende  lille  Blommesæk,  har  hurtig  op- 
brugt denne  og  har  allerede  ved  omkring  femogtyve  Milli- 
meters Længde  fuldstændig  faaet  de  voksnes  særegne  Ud- 
seende, idet  det  flade  Snudeparti,  som  den  spæde  Unge  mang- 
ler, nu  er  vokset  ud.  Dens  Vækst  er,  om  den  tilstrækkelige 
Næringsmængde  forefindes,  meget  hurtig;  inden  Aarets  Ud- 
gang skal  den  som  Regel  være  15—30  cm  lang.  Paa  Grund  af 
Geddens  store  økonomiske  Betydning  for  mange  Søer  og 
dens  Værd  som  Sportsfisk  er  dens  Æg  flere  Steder  hos 
os  Genstand  for  kunstig  Klækning,  og  enkelte  Steder  op- 
drættes Yngelen  yderligere  et  Par  Maaneder,  inden  den 
udsættes.  Afstrygningen  af  de  modne  Fisk  foregaar  om- 
trent som  med  Ørredarterne,  idet  først  Rognen  stryges  i 
et  Fad,  hvor  den  derefter  blandes  med  Mælken;  Befrugt- 
ningen er  forholdsvis  let  at  foretage,  vistnok  fordi  Ged- 
dens Sædfim  beholder  deres  Befrugtningsdygtighed  i  læn- 
gere Tid  (adskillige  Minutter)  efter  at  være  kommet  i 
Vandet.  Æggene  kan  enten  spredes  straks  over  Granris,  til 
hvilke  de  klæber  fast,  hvorpaa  Risene  anbringes  i  gennem- 
hullede Kasser,  der  fortøjes  flydende  paa  passende, 
beskyttede  Steder  i  Søen;  eller  Æggene  kan  sættes  til 
Klækning  i  Kar  eller  Flasker  (Mc  Donalds  Flasker), 
hvor  de  hindres  i  at  klæbe  sammen,  ved  at  en  Vandstrøm 
fra  Beholderens  Bund  stadig  holder  dem  i  en  hvirvlende 
Bevægelse.  Man  kunde  synes,  at  Søerne  maatte  frem- 
byde bedre   naturlige   Betingelser  for  Æggenes  Klækning 

end  de  her  nævnte  Methoder,  men  det  maa  erindres,  at 
mange  Søer  har  mistet  deres  bedste  Geddelegepladser 
ved  de  af  Hensyn  til  Engene  foretagne  Vandstandsregu- 
leringer.  Den  Omstændighed,  at  Gedden  yngler,  medens 
Vandet  staar  højest  over  Engene,  medfører,  at  Gedde- 
yngelen med  det  synkende  Vand  let  kommer  ind  i  ny- 
gravede  Tørvegrave  o.  1.,  som  om  Sommeren  helt  mang- 
ler Forbindelse  med  Geddevande.  I  øvrigt  siges  Gedde- 
ungerne at  kunne  trænge  igennem  Jorddæmninger,  naar 
disse  blot  gennemrisles  af  Vand. 

Er  Gedden  i  stillestaaende  Vande  som  Regel  en 
skattet  Fisk,  fordi  den  omsætter  de  lidet  værdifulde,  na- 
turligt forekommende  Karpefisks  (særlig  Skallearternes) 
Kød  til  det  bedre  betalte  Geddekød,  saa  er  den  paa  den 
anden  Side  oftest  skadelig  i  de  rindende  Vande,  idet  den 
her  kun  daarligt  forliges  med  de  langt  værdifuldere  Lakse- 
fisk. Helt  at  udrydde  den  af  et  Vand,  der  ikke  kan 
tørlægges,  er  imidlertid  næsten  umuligt.  Den  er  dog 
langtfra  svær  at  fange.  Størsteparten  tages  i  Ruser  (mest 
i  det  tidlige  Foraar,  naar  Gedderne  stryger  langs  Land) 
og  i  Vaad  (senere  paa  Aaret,  naar  Gedden  staar  i  Grøde- 
bankerne). Lyster  og  Bøsse  bruges  næsten  kun  af  Rov- 
fiskere, og  deres  Brug  er  kun  undtagelsesvis  lovlig.  Ejen- 
dommelig nok  kan  der  drives  et  indbringende  Krogfiskeri 
efter  Gedder  om  Vinteren  under  Isen.  Paa  andre  Aarstider 
drives  Krogfiskeriet  mest  af  Lystfiskere,  der  enten  anvender 
levende  Agn  (Fisk,  Frøer)  eller  søger  at  narre  Gedden  ved 
at  bevæge  en  død  Fisk,  et  blankpudset  „Blink"  el.  lign.  gen- 
nem Vandet.  Paa  stillestaaende  Agn,  paa  Regnorm  og  lig- 
nende gaar  Gedden  yderst  sjælden;  langt  hyppigere  sker  det, 
at  en  Skalle  gaar  paa  Krogen,  og  at  en  Gedde  da  hugger 
fast,  medens  Skallen  tages  ind.  At  byde  Gedden  Ørred- 
fluer vilde  lidet  nytte;  den  er  for  graadig  til  at  bryde 
sig  om  andet  end  en  ordentlig  Mundfuld.  Udenfor 
Legetiden  er  Gedden  sky,  men  dog  kan  man  ofte  se 
den  staa  urørlig  i  kort  Afstand  fra  Iagttageren,  og  den  ligner 
da  ofte  en  afbrækket  Gren,  der  stikker  ind  mellem 
Grøden.  Det  kan  da  lade  sig  gøre  at  „snøre"  den 
med  en  Løkke  af  Messingtraad,  som  forfra  føres  ind 
over  dens  Hoved  og  pludselig  trækkes  til  om  dens  Krop. 
Som  Eksempel  paa,  hvad  en  Sø  kan  yde  af  Gedder,  kan 
nævnes,  at  der  i  Tissø  (1.329  ha),  hvis  Geddebestand  ved- 
ligeholdes ved  Udsætning  af  kunstig  klækket  Yngel,  i  de 
sidste  fem  Aar  gennemsnitlig  er  fisket  2.740  kg  aarlig.  Pri- 
sen for  Gedden  kan  anslaas  til  gennemsnitlig  1  Kr.  pr. 
Kilogram,  og  den  aarlige  Udførsel  (næsten  udelukkende 
til  Tyskland)  menes  at  være  omtrent  100.000  kg.  Gedden 
taaler  ikke  at  være  længe  over  Vandet,  men  i  Vand  lader 

den  sig  meget  vel  opbevare.  Geddens  Kød  er  fortræffe- 
ligt, hvidt  og  fast  og  forholdsvis  benfrit;  bedst  er  de  min- 
dre Gedder,  medens  de  store  er  noget  grove  i  Kødet. 
Hos  os  spises  den  næsten  altid  kogt,  men  Smaagedder  betales 
højt  i  Tyskland  til  Stegegedder,  og  andet  Steds  bruges 
den  baade  tørret,  saltet  og  røget.  I  Egne,  hvor  Gedden 
tilberedes  paa  de  sidstnævnte  Maader,  dræbes  langtfra 
altid  de  Bændelormstinter,  der  kan  findes  i  dens  Kød, 
ogiherved  kan  der  paaføres  Mennesket  den  ikke  ufarlige, 
6— 15  m  lange  „brede  Bændelorm"  (Bothriocephalus  latus), 
der  ogsaa  kan  leve  hos  Hund  og  Kat,  og  hvis  Tinte  og- 
saa  findes  i  andre  Ferskvandsfisk;  Bændelormen  ses  nu 
næsten  aldrig  hos  os.  Hvor  ikke  særlige  Forhold  gør  sig 
gældende  (Fiskeriregulativer),  er  Gedden  i  Ferskvand  fredet 
fra  d.  15.  Marts  til  d.  15.  April  og  maa  ikke  fanges  under 
391  mm  lang. 

2.   Laksefamilien  (Salmonidæ). 

Formen  er  smækker,  tenformet  tilspidset.  Bug- 
kanten er  ikke  skarp.  Ingen  Skægtraade.  Baade 
Mellem-  og  Overkæbeben  naar  ud  til  Mundranden. 
Tænder  kan  mangle  eller  være  til  Stede  i  rigeligt 
Antal;  Overkæbebenet  kan  bære  Tænder.  Sym- 
plecticum  (se  I  Side  5)  rindes.  Store  Gællespalter. 
Ingen  Huller  i  Gællelaagene.  Gællehudene  er  fri 
forneden.  Gællegitter  til  Stede.  Een  Ryg-  og  een 
Gatfinne;  mellem  Ryg-  og  Halefinnen  en  Hudfold 
uden  Finnestraaler,  „Fedtfinnen".  Brystfinnerne 
sidder  lavt,  nær  Bugkanten,  og  Bugfinnerne  er 
fæstet  langt  tilbage.  Hovedet  er  nøgent,  medens 
Kroppen  er  dækket  af  i  Reglen  temmelig  smaa, 
glatte  Skæl.  Selvlysende  Pletter  findes  ikke. 
Svømmeblæren  er  enkelt  og  staar  ved  en  Luftgang 
i  Forbindelse  med  Spiserøret;  den  er  uden  For- 
bindelse med  Øret.  Blindtarme  kan  mangle,  men 
hyppigst  er  de  talrige.  Bigæller  til  Stede.  Ægge- 
stokkene  er   massive   Organer,   fra  hvilke  Æggene 

ved  Modningen  falder  frit  ud  i  Bughulen.  Rudi- 
mentære Æggeledere  kan  findes,  men  i  Reglen 
føres  Æggene  direkte  fra  Bughulen  ud  gennem  en 
Aabning  bag  Gattet  (porus  genitalis).  Sædstokkene 
og  deres  Udførselsgang  forholder  sig  som  hos  andre 
Benfisk.     Hyppig  ydre  Kønsforskelle. 

Familien  rummer  adskillige  af  de  i  økonomisk  og  i 
sportslig  Henseende  værdifuldeste  Fisk.  Flere  af  Arterne 
har  en  betydelig  Tilpasningsevne,  hvilket  f.  Eks.  medfører, 
at  der  af  en  Del  findes  saavel  Standformer  som  Vandre- 
former. Saa  vidt  man  kan  se,  befinder  en  Del  af  Slæg- 
terne sig  i  en  livlig  Artsdannelse;  der  har  næppe  indenfor 
nogen  anden  af  Fiskefamilierne  været  mere  afvigende 
Meninger  om  Arternes  Begrænsning.  Nu  regnes  der  med 
omkring  120  Arter,  der  henføres  til  en  Snes  Slægter.  Fem 
af  disse  har  Arter  hos  os. 

Oversigt  over  Slægterne. 

1.  Kæbetænderne  er  veludviklede  og  sidder  fast. .  .     2. 
Kæbetænder  mangler  helt,  eller  de  er  rudimen- 
tære og  løst  siddende 4. 

2.  Rygfinnens  Rod  er  meget  kortere  end  Hovedet.    3. 
Rygfinnens  Roder  lige  saa  lang  som  eller  længere 

end  Hovedet.    3.  Stallingslægten  (Thymållus). 

3.  Kroppen   er  halvt  gennemsigtig.     Ufuldstændig 

Sidelinie.    Lange  og  smalle  Gællegitterstave. . 

2.  Smeltslægten  (Osmérus). 
Kroppen    er    ikke    gennemsigtig.     Fuldstændig 
Sidelinie.    Temmelig  grove  Gællegitterstave.  . 

1.  Lakseslægten  (Sålmo). 

4.  Plovskærbenet   er  tandløst.     Syv— ti  Gællehud- 

straaler 5.  Heltslægten  (C  or  ego  nus). 

Plovskærbenet  bærer  Tænder.    Seks  Gællehud- 
straaler ....     4.  Guldlaksslægten  (Argentina). 

i.    Lakseslægten  (Sålmo  Artedi). 

Formen   er   elegant,    middellangstrakt   og  noget 

sammentrykt.     Munden    er    stor    og    væbnet    med 

kegleformede,    tilspidsede    og   fastsiddende  Tænder 

paa  Mellem-  og  Overkæbeben,  Ganeben,  Plovskær- 

ben  og  Tunge,  medens  Vingebenene  er  tandløse.  Ni — 
tretten  Gællehudstraaler.  Gællegitterstavene  er  ret 
korte  og  plumpe.  Rygfinnen  og  Gatfinnen  er  korte; 
Brystfinnerne  er  middelstore;  Bugfinnerne  er  fæstet 
under  Rygfinnen.  Kroppen  er  dækket  af  smaa,  glatte 
Skæl.  Fuldstændig  Sidelinie.  Talrige  Blindtarme.  Far- 
ven er  i  Reglen  mer  eller  mindre  plettet,  og  Ungerne 
har  mørke  Tværbaand  eller  Pletter  paa  Siderne. 

Hvad  der  før  blev  sagt  om  Arternes  Foranderlighed 
indenfor  Laksefamilien,  gælder  i  høj  Grad  denne  Slægts. 
Derfor  beskrev  ældre  Systematikere  Art  paa  Art  og  op- 
stillede f.  Eks.  to  Slægter  (Salmo  og  Trutta),  der  væsentlig 
kun  adskiltes  ved  Plovskærbenets  lidt  forskellige  Tandvæb- 
ning. Men  ved  grundig  Gennemgang  af  et  meget  stort  Antal 
Fisk  paavistes  Overgange  mellem  talrige  af  de  opstillede 
Arter,  og  det  blev  saaledes  tvivlsomt,  om  Laksen  og  Ørreden 
overhovedet  er  artsforskellige.  At  der  findes  Overgangs- 
former  ogsaa  mellem  dem,  er  sikkert,  men  da  Laksen  og 
Ørreden  paa  den  anden  Side  under  normale  Forhold  synes 
vel  adskilte,  er  det  maaske  rimeligt  at  antage,  at  Udspalt- 
ningen i  de  to  Arter  er  forholdsvis  ny,  medens  den  dog 
maa  anses  for  i  det  væsentlige  at  være  gennemført.  Slæg- 
ten hører  hjemme  paa  den  nordlige  Halvkugle,  særlig  i 
dens  kolde  og  tempererede  Dele,  men  flere  Arter  er  ind- 
førte til  den  sydlige  Halvkugle;  alle  Arterne  yngler  i 
Ferskvand,  men  en  stor  Del  af  deres  Liv  tilbringer  de 
ofte  i  Havet.  Baade  Hunnerne  og  særlig  Hannerne  anlæg- 
ger som  Regel  en  Legedragt.  Hannerne  bliver  oftest  noget 
større  end  Hunnerne.  Til  vor  Fauna  hører  to  oprindelige 
og  to  eller  tre  indførte  Arter;  de  henføres  til  to  Grupper. 

Oversigt  over  Grupperne. 

Skællene  er  ikke  meget  smaa.  Plovskærbenet 
har  en  Længdekøl 1.  Gruppen  Truttæ. 

Skællene  er  meget  smaa.  Plovskærbenet  har 
ingen  Længdekøl 2.  Gruppen  Salvelini. 

1.    Gruppen  Truttæ,  S.  Nilsson. 

Plovskærbenet  har  en  Længdekøl  og  bærer  Tænder 
saavel  paa  Hoved  som  paa  Stilken,  der  er  lang.  Skællene 
er  ikke  særlig  smaa;  lige  ovenfor  Sidelinien  og  foran 
Rygfinnen  er  der  i  en  Længderække  paa  en  kvart  Hoved- 
længde 9—13  Skæl.  Ryggen  og  Kropsiderne  har  mer  eller 
mindre  tydelige  mørke  Pletter,  der  kan  findes  i  meget 
forskelligt  Antal. 

Indenfor  denne  Gruppe  er  Forskellen  mellem  Ud- 
seendet i  og  udenfor  Legetiden  særlig  stor,  idet  der  ikke 
blot  finder  Farveforandringer,  men  hos  Hannerne  ogsaa 
betydelige  Formændringer  Sted. 


Oversigt  over  Arterne. 

i.    Langs    Midten    af   Kropsiderne    er  der   et   mer 
eller  mindre  bredt,  skinnende  rødt  Baand  .  .  . 

3.  Regnbueørred  (S.  i  ride us). 

Intet  saadant  rødt  Længdebaand   2. 

2.    Gællegitterstavene   paa   første  Gællebue  er  alle 

stavformede  (se  Fig.  62) 1.  Laks  (S.  sål  ar). 

De    øverste    og   nederste    Gællegitterstave     paa 

første  Gællebue  er 
knudeformede  (se  Fig. 
66)     2.   Ørred   (S.  trutta). 


/;% 

1.    Laks(Sålmosålar 
$#  Linné). 

>    >  I  Udpræget  tenformet  med  lille 

pi   i  Hoved    og    lang,    slank    og    lidet 

?t  ,\  sammentrykt      Halestilk.       Over- 

i  kæbebenet  naar  som    Regel   ikke 

bagom  den  lodrette  Linie  gennem 
Øjets  Bagrand,  men  kan  dog  hos 
Fisk  i  Legedragt  naa  lidt  længere 
tilbage.  Plovskærbenet  er  langt; 
dets  forreste  Del  er  femkantet 
Fig.  60.  Plovskærben  af  eller  ova,  og  er  tandiøs;  den 
Laks   (til    højre)    og    af 

Ørred  (til  venstre).   (Ef-       Ian8e>    bageste    Del    har    en    lav 
ter  Zoologia  danica).  Længderyg    og     er    tandbærende 

hyppigst  er  der  to— tre  Tænder  i  en  Tværrække  fortil 
og  bag  den  een  — fire  Tænder  langs  Midten  (Tænderne 
falder  dog  af  hos  gamle  Fisk);  udfor  de  forreste  af  Tæn- 
derne er  Plovskærbenet  svagt  indknebet  (Fig.  60).  Hos  de 
voksne  er  alle  Gællegitterstavene  —  ogsaa  de  øverste  og 
nederste  —  paa  første  Gællebue  stavformede  (Fig.  62).  Hos 
unge  Laks  (før  Udvandringen)  er  Brystfinnerne  forholdsvis 
længere  end  hos  unge  Ørreder.  Gatfinnen  er  derimod  for- 
holdsvis lille  ogsaa  hos  ældre  Fisk,  men  i  Legetiden  vokser 
den.  Halefinnen  er  som  Regel  indskaaretog  har  oftest  spidse 
Hjørner.  Skællene  er  større  end  hos  Ørreden ;  i  en  Række  fra 
Fedtfinnen    skraat  bagud  til  Sidelinien  (det  gennemborede 


Fig.  61.    Laks;  blank.    (Efter  Hein  &  Winter). 

Skæltaltmed)  er  der  omkring  1 1  —  15  (hyppigst  12—14)  Skæl. 
Sidelinien  er  fuldstændig.  Farven  er  gennemgaaende  kraf- 
tigere end  Ørredens  saavel  i  som  udenfor  Legetiden,  men  er 
i  de  forskellige  Livsafsnit  saa  forskelligartet,  at  den  ligesom 
de  til  Tider  yderst  udprægede  Kønsforskelligheder  bedst 
omtales  i  det  følgende  under  Levevisen. 

R  12—15;  F;  G  10—14;  Br  11  —  16;  Bu  8-10; 
H  x  -4-  19  -f-  x. 

Som  det  fremgaar  af  det  foranstaaende  sammenlignet 
med  Ørredens  Artskendetegn,  kender  man  ikke  noget 
enkelt,  ufejlbart  Skelnemærke  mellem  Laks  og  Ørred. 
Det  skyldes  for  største  Delen  den  betydelige  Forskel,  der 
er  paa  Laksen,  saavel  som  paa  Ørreden,  under  deres  for- 
skellige Livsafsnit.  Men  til  Trods  herfor  vil  de  to  Arter 
som  oftest  let  kunne  skelnes  paa  deres  hele  Ydre  (deres 
„Habitus"),  paa  Samvirkningen  mellem  de  mange  Smaa- 
forskelligheder,  af  hvilke  næppe  nogen  enkelt  alene  vilde 
være  gyldig  som  Skelnemærke  (Fig.63).  Blandt  de  Karakterer, 

der  særlig  bidrager  til  at  give  Laks  og  Ørred  det  forskel- 
ligartede Udseende,  kan  af  de  foran  omtalte  fremhæves  føl- 
gende tre,  der  er  ret  bekvemme  at  fæste  Øjet  ved: 

1.  Skællenes  Antal  mellem  Fedtfinne  og  Sidelinie. 

2.  Gatfinnens  Størrelse  i  Forhold  til  Halestilkens  Længde. 

3.  Halestilkens  Slankhed. 

Men  for  den,  der  ikke  ved  jævnlig  Iagttagelse  af  de 
to  Arter  er  bleven  fortrolig  med  deres  normale  Ydre,  vil 
Gællegitterstavene    paa    første^  Gællebue    i    Reglen   være 

det  bedste  Skelne- 
mærke for  de  ældre 
Fisk,  medens  Fedt- 
finnensMangel  paa  rød 
Farve  kan  tjene  til 
Kendetegn  paa  deunge 
Laks  i  Modsætning  til 
de  unge  Ørreder,  hvis 
Fedtfinne  oftest  er  mer 
eller  mindre  rød. 

Laksen  kan  blive 
noget  over  halvanden 
Meter  lang  og  naa  en 
Vægt  af  seksogtre- 
dive Kilogram;  saa- 
danne  Kæmper  er  dog 
sjældne,  og  hos  os  fan- 
ges nu  næppe  Laks 
paa  over  125  cm  og 
en  Vægt  af  25  Kilogram.  Laksens  Udbredelsesomraade  om- 
fatter Kysthavene  og  de  dertil  løbende  Vandløb  i  det  nordlige 
Atlanterhavs  nordlige  Del,  Davisstrædet  og  Ishavet,  men  i 
disse  sidste  kun  paa  saadanne  Strækninger,  hvor  Vandet  er 
forholdsvis  varmt;  ved  Europa  findes  den  fra  Petschorafloden 
(ved  den  kariske  Port),  Hvidehavet,  Murmankysten,  Norge, 
hele  Østersøomraadet  og  videre  sydpaa  til  den  portugisiske 
Kyst,  hvor  den  er  sparsom,  samt  ved  de  britiske  Øer, 
Færøerne  og  Island;  desuden  gaar  den  op  i  enkelte  grøn- 
landske Elve  og  ved  Nordamerikas  Østkyst  lever  den 
fra  den  sydligere  Del  af  Labrador  ned  til  Cap  Cod.  Inden- 
for dette  Omraade  lever  Laksen  saavel  i  Kysthavene  som 
i  de  deri  mundende  Vandløb  og  til  Dels  i  Søerne;  om 
den  ogsaa  lever  længere  til  Søs,  ude  i  de  mellemliggende 
Dele  af  Atlanterhavet,  vides  endnu  ikke.  Den  er  indført 
til  Australien,  Tasmanien  og  Ny-Zeeland.  Man  kan  adskille 
to  Former  af  Laksen,  en  Vandreform  (formå  typica) 
og  en  Standform  (formå  lacustris  S.  Hardin,  formå 
relicta  Malmgren).  Standformen  lever  i  nogle  større  Søer 
(Venern,  Ladoga),  fra  hvilke  den  stiger  op  i  Tilløbene  for 


Fig.  62.    Første  Gælle  af  en  Laks. 
(Omtegnet  efter  Zoologia  danica). 

at  yngle,  men  fra  hvilke  den  aldrig  kan  naa  ud  til  Havet; 
den  naar  ikke  Vandreformens  Størrelse,  men  kan  dog 
blive  godt  tolv  Kilogram  tung,  og  i  forskellige  Hense- 
ender danner  den  Overgang  til  Ørreden.  Hos  os  findes  kun 
den  vandrende  Form.  I  vore  Have  fanges  den  saavel 
omkring  Bornholm  som  i  Skagerak  og  Kattegat  og  af  og 
til  andet  Steds.  Derimod  er  det  kun  faa  af  vore  Vandløb, 
der  regelmæssig  besøges  af  Laksen.  Egentlige  Laksevande 
har  vi  kun  i  Jylland,  og  her  er  det  kun  Gudenaaen  og 
de  vestjydske  Aaer:  Storaa,  Skjernaa,  Varde  Aa,  Sneum 
Aa,  Kongeaa  og  Ribe  Aa,  der  frembyder  passende  Betin- 
gelser for  den.  Undtagelsesvis  forvilder  Laksen  sig  op  i 
andre  Vandløb  (Skive-Karup  Aa,  Kolding  Aa).  Endelig 
findes  Laksen  selvfølgelig  i  Randers  Fjord  og  de  vest- 
jydske Fjorde,  hvor  den  gaar  ind  for  at  søge  op  i  Aaerne. 
Først  i  den  nyeste  Tid  begynder  der  at  falde  Lys  over 
mange  hidtil  gaadefulde  Sider  af  Laksens  Liv,  men  endnu 
er  langtfra  alt  opklaret.  Det  er  dog  allerede  tidligere  godt- 
gjort, at  Laksen  ikke  yngler  i  Havet,  og  at  dens  Æg  kun 
med  Vanskelighed  kan  befrugtes  i  Saltvand  og  ikke  kan  ud- 
vikles deri,  og  det  er  med  Sikkerhed  fastslaaet,  at  Laksen 
kun  yngler  oppe  i  rindende,  ferske  Vande.  Hos  os  kendes 
Forholdene  bedst  fra  Gudenaaen;  her  begynder  Legen 
midt  i  Oktober  eller  lidt  senere  og  vedvarer  til  sidst  i 
December  eller  hen  i  Januar;  indtræffende  streng  Frost 
kan  afbryde  Legen,  særlig  paa  Legepladserne  i  Sidestrøm- 
mene (Tange  Aa,  Borre  Aa),  vanskeligere  i  selve  Hovedløbet. 
Til  Legeplads  vælger  Laksen  et  Sted  med  frisk  Strøm  og  fem 
til  ti  Decimeters  Dybde,  hvor  Bunden  bestaar  af  Smaasten. 
Hunlaksen,  der  som  Regel  følges  af  een  eller  flere  Han- 
ner, opholder  sig  ofte  i  længere  Tid  i  Nærheden  af  Lege- 
pladsen, førend  selve  Legen  begynder.  Til  sidst  har  den 
fundet  et  passende  Sted,  og  med  Snude  og  Hale  (mest 
med  den  sidste)  udhuler  den  en  Grube  paa  indtil  et  Par 
Meters  Tværmaal  og  en  halv  Meters  Dybde;  de  fjernede 
Smaasten  skylles  for  største  Delen  af  Strømmen  ned,  saa 
at  de  danner  en  Vold  for  Enden  af  Legegruben.  Hunnen 
graver  i  det  væsentlige  selv  denne  Grube  og  stiller  sig 
nu  ved  dens  forreste  Rand;  pludselig  skyder  en  Han  frem, 
stryger  sig  op  ad  Hunnen  og  stiller  sig  ved  hendes  Hoved; 
derpaa  følger  Gydningen.  Æg  og  Mælk  drives  af  Strøm- 
men ned  i  Gruben  eller  standses  af  Volden;  bagefter 
slaar  Hunnen  Legevolden  ned  over  Æggene,  der  saaledes 
bliver  begravede  under  et  Lag  Smaasten.  Legegrubens 
Plads  er  nu  atter  jævn,  men  kan  en  Tid  lang  kendes  paa 
de  blanke,  rene  Sten,  der  adskiller  sig  fra  den  øvrige 
Bunds  mer  eller  mindre  smuds-  eller  sanddækkede 
Sten.    I  Overensstemmelse  med,  at  Mælken  hurtig  hvirv- 

C.  V.  Otterstrøm:  Fisk  II.  9 

les  bort  af  Strømmen,  og  at  der  saaledes  kun  kan  ske 
Befrugtning  i  det  korte  Øjeblik,  den  er  sammen  med 
Rognen,  beholder  Sædfimene  kun  deres  Befrugtningsdyg- 
tighed  meget  kort  (ved  4—5°  20—25  Sekunder).  At  Be- 
frugtningen ofte  delvis  mislykkes,  er  naturligt;  jævnlig 
skal  kun  10°/o  af  Æggene  i  en  Legegrube  være  befrugtede. 
Æggene  tager  som  Regel  ingen  Skade  af  at  blive  tumlet 
om  mellem  Stenene,  naar  Gruben  lukkes,  thi  dels  er  de 
paa  dette  Tidspunkt  meget  modstandsdygtige  overfor  Tryk, 
dels  er  der  oftest  rigelig  Plads  imellem  Stenene.  De  Farer, 
der  truer  Æggene  under  deres  Udvikling,  er  nærmest,  at, 
de  graves   op  [af  Spidsmus,   Stalling  eller  andre  Rognfor- 


Fig.  63.    Havørred,  25,5  cm  (øverst),  og  Laks,  28  cm  (nederst). 
(Efter  Knut  Dahl). 


tærere,  at  de  beskadiges  under  deres  ømfindtlige  Stadier, 
ved  at  andre  Fisk  benytter  samme  Sted  til  Grubegravning, 
eller  at  skiftende  Vandstand  tilsander  Stedet,  saa  at  Æg- 
gene kvæles.  Efter  et  Tidsrum,  der  alt  efter  Vandets 
Varmegrad  kan  veksle  fra  c.  70  til  c.  200  Dage,  klækkes 
Yngelen  da  i  Februar— Marts  Maaned,  men  bliver  endnu 
et  Stykke  Tid  gemt  mellem  Stenene.  Først  naar  det  meste 
af  den  mægtige  Blommesæk  er  opbrugt,  arbejder  Ungen 
sig  frem  til  Lyset  og  begynder  nu  at  tage  forskellige  Slags 
Smaadyr.  Allerede  paa  dette  Tidspunkt  er  de  smaa  Lakse- 
unger let  kendelige  fra  Ørredunger  paa  deres  store  Bryst- 
finner. Naar  Blommesækken  helt  er  svundet,  udvikler 
de   sig  til  livlige   og  hurtige  Smaafisk,  der  søger  klart  og 

friskt  strømmende  Vand  og  lever  af  Insekter,  Krebsdyr 
o.  I.;  i  Juli  Maaned  kommer  der  Skæl  frem,  og  den  slanke 
Fisk  med  de  store,  oftest  blaasorte  Brystfinner  faar  som  Re- 
gel en  brunlig  eller  blaagrøn  Rygfarve,  medens  den  paa  Si- 
derne faar  en  Række  blaagraa  Pletter  („der  ligner  Mærker  ef- 
ter Fingre  besmurt  med  blaagraa  Maling"),  mellem  hvilke 
der  sidder  smaa  lakrøde  Pletter;  Fedtfinnen  er  derimod  ikke 
rød.  Dette  Udseende  beholder  den  unge  Laks,  indtil  den 
har  naaet  en  Størrelse  af  13—18  cm  (i  Norge  9—20  cm), 
da  den  efterhaanden  bliver  sølvblank;  dette  sker  som 
oftest,  naar  Fisken  er  to  eller  tre  Aar  (i  Norge  efter  2—5 
Vintres  Forløb).  Den  blanke  Lakseunge  søger  nu  til  Havs 
i  Maj  Maaned  eller  i  Begyndelsen  af  Juni,  og  et  helt  an- 
det Levesæt  begynder  nu  for  den*). 

Hvor  den  unge  Laks  søger  hen  ude  i  Havet,  er  uvist. 
Hyppigst  fanges  den  i  vor  Nærhed  i  det  aabne  Skagerak 
i  Makreldrivgarn  og  ved  Bornholm  paa  Laksekroge,  men 
det  drejer  sig  om  saa  faa  Fangster,  at  man  endnu  intet 
kan  slutte  deraf  om  Unglaksens  Udbredelse  i  Havet. 
Den  lever  i  Saltvand,  efter  de  fangede  Individer  at  dømme, 
hovedsagelig  af  Fisk  (særlig  Sild  og  Tobis)  samt  af  større 
Krebsdyr  fra  Svævet,  og  det  synes  saaledes  rimeligt,  at 
den   fører  et  helt   pelagisk  Levned. 

Laksen  er  nu  blevet  til  Blanklaks.  Paa  Ryggen  og 
paa  Hovedets  Overside  er  den  mørkere  eller  lysere  graa- 
grøn  (efter  Døden  mørkere  og  mere  blaagrøn  eller  graa- 
blaa).  Nedadtil  gaar  Farven  paa  Hovedet  over  i  sølvgraat, 
paa  Kropsiderne  i  skinnende  sølvhvidt.  Bugen  er  hvid. 
Paa  Ryggen  og  paa  Kropsiderne  er  der  sorte,  ofte  x-for- 
mede  Pletter,  der  som  Regel  ikke  forekommer  nedenfor 
Sidelinien,  undtagen  fortil  (i  Modsætning  til  Blankørredens, 
se  Sd.  141,  sammenlign  dog  Sd.  135);  lignende  sorte  Plet- 
ter findes  paa  Pande,  Isse,  Nakke  og  Gællelaag,  men  paa 
Over-  og  Undergællelaag  er  der  som  Regel  kun  to— fire. 
Fedtfinnen  har  oftest  Ryggens  Farve. 

Under  sit  Ophold  i  Saltvand  vokser  Laksen  umaade- 
ligt.  I  det  store  og  hele  kan  der  skelnes  mellem  tre 
Størrelsesgrupper  af  Laks,  der  ikke  helt  svarer  til 
Aldersgrupper,  fordi  Yngelen  forlader  Ferskvandet  i  for- 
skellige Aldre,  men  derimod  svarer  helt  godt  til  Varig- 
heden af  Laksens  Ophold  i  Havet.  Hvorledes  Væksten 
er  hos  os,  er  ikke  udredet  endnu;  i  Norge  synes  den  at 
være  stærkest  nordpaa,  svagere  ved  Landets  sydlige  Del. 
Undersøgelser  af  Laks  fra  Trøndelagen  gav  følgende  Re- 
sultat: 

*)  Hannerne  bliver  ofte  kønsmodne,  inden  de  udvandrer,  og  medens 
de  endnu  har  Ungdomsdragten.  Dette  Forhold  er  ogsaa  iagttaget 
hos  os  med  udsat  Lakseyngel  (Villestrup  Aa,  1908). 

9* 

Mindste      Største        Gennem- 
Vægt  Vægt  snitsvægt 

Smaalaks  (1  Aar  i  Havet).  .  l,iokg  3,7  kg  1,95  kg 
Mellemlaks  (2  Aar  i  Havet)  .  .  2,70  kg  8,9  kg  4,9i  kg 
Storlaks  (3  Aar  i  Havet)  ....   6,40  kg     17,5  kg     10,oo  kg 

Ved  Frijsenvold  Fiskegaard  (Gudenaa)  kan  der  skelnes 
mellem  tre  Størrelsesgrupper:  Smaalaks  paa  50 — 63  cm 
(1—2  kg),  Mellemlaks  paa  68—84  cm  (3— 5  kg)  og  Storlaks 
paa  over  84  cm  (5 — 12  kg),  men  undersøgt  er  det  ikke, 
om  disse  Grupper  ligesom  de  norske  svarer  til  Varighe- 
den af  Opholdet  i  Havet. 

Tværtimod  hvad  man  hidtil  har  antaget,  viser  det  sig, 
at  Laksen  som  Regel  kun  yngler  een  Gang.  Naar  den 
efter  sit  Ophold  i  Havet  (hvad  enten  dette  har  varet  eet, 
to  eller  tre,  undtagelsesvis  fire  eller  fem  Aar)  vender  til- 
bage til  det  ferske  Vand,  er  det  som  oftest  for  aldrig  igen 
at  naa  Havet.  I  de  gode  Laksevande  foregaar  der  hele 
Aaret  igennem  et  Optræk  fra  Havet  af  Laks,  men  de 
opstigende  Laks  er  forskellige  i  Størrelse  og  Udseende 
alt  efter  Aarstiden.  Saaledes  kommer  i  Gudenaaen  Stor- 
laksen op  i  Maanederne  November— Maj  og  er  sølvblank 
og  skinnende  som  i  Havet,  medens  Mellemlaksen  først 
kommer  i  Løbet  af  Juni  og  Juli  Maaneder  og  til  Dels 
senere  og  endnu  oftest  er  nogenlunde  blank  (Juni),  men 
kan  være  mer  eller  mindre  „farvet";  Smaalaksen  endelig 
kommer  noget  mere  spredt,  begynder  i  Juli,  undertiden 
allerede  i  Juni,  og  vedbliver  hen  paa  Efteraaret;  i  August 
og  September  kommer  der  iøvrigt  endnu  enkelte  store  og 
mellemstore  Laks,  men  alle  Laks,  der  stiger  op  i  disse 
Maaneder  i  Gudenaa,  er  „farvede".  De  Laks,  der  har 
gaaet  i  Aaen,  siden  de  steg  op  tidligere  paa  Aaret  eller  i 
November— December  forrige  Aar,  er  imidlertid  ogsaa 
blevet  „farvede",  og  sidst  paa  Aaret  huser  Aaen  saaledes 
udelukkende  en  Bestand  af  farvede  Laks,  til  hvilken  der 
dog  allerede  fra  November  begynder  at  komme  ny  Opgang 
af  Blanklaks,  der  først  den  følgende  Sommer  bliver  far- 
vede. Alle  de  farvede  Laks  leger  i  Løbet  af  Oktober- 
Januar. 

De  første  Tegn  til  Laksens  „Farvning"  viser  sig  om 
Sommeren,  før  den  skal  lege,  og  det,  hvad  enten  Fisken 
paa  dette  Tidspunkt  befinder  sig  i  salt  eller  fersk  Vand. 
Under  sin  kolossalt  stærke  og  hurtige  Vækst  har  Laksen 
ikke  desto  mindre  oplejret  en  Mængde  Fedt  og  det  ikke 
blot  langs  Indvoldene,  men  ogsaa  i  Kødet,  som  netop 
skylder  dette  Indhold  af  rødligt  Fedt  sin  beundrede  røde 
Farve.  Under  den  følgende  Tid  medgaar  imidlertid  alt 
Fedtet  dels  til   Kønsstoffernes   Udvikling  og  dels  til   den 

besværlige  Vandring  op  mod  Strømmen  og  det  lange  Op- 
hold, inden  Legen  er  forbi;  thi  i  hele  den  Tid,  Laksen  er 
inde  i  Ferskvand  (altsaa  indtil  mere  end  et  Aar),  tager  den 
ikke  Næring  til  sig  af  nogen  Betydning*);  dette  Fedttab 
medfører,  at  Kødet  bliver  graaligt,  men  Navnet  „Graa- 
ørred",  som  den  „farvede"  Fisk  (Laks  og  Ørred  tilsammen, 
dog  vistnok  mest  Ørreden)  ofte  fører,  skyldes  dog  næppe 
Kødet,  men  snarere  Fiskens  ydre  Farve  i  Modsætning  til 
den  sølvblanke  Vinterlaks.  Det  første  Tegn  paa  Farvnin- 
gen er,  at  Huden  bliver  tyk  og  uigennemsigtig,  hvorved 
Sølvglansen  sløres  og  til  sidst  forsvinder.  Derefter  ud- 
vikles der  en  Masse  Farveceller  i  Fiskens  Hud;  hos  Hun- 
nen er  det  mest  sorte,  gule  og  brune  Farver,  medens 
Hannen  tillige  har  rigeligt  blaat  og  rødt.  Naar  Farvningen 
er  fuldt  udviklet  (henimod  Oktober),  ligner  Laksene  meget 
lidt  deres  tidligere  Skikkelse,  Blanklaksen.  Hunnerne  er 
da  oftest  mørke  paa  Ryggen,  mørkt  sølvgraa  paa  Siderne 
og  paa  Bugen  sodfarvede  med  en  hvidlig  Stribe  langs 
Bugens  Midte;  paa  Hovedet  og  paa  Siderne  flere  eller 
færre  sorte  og  røde  Pletter  eller  sorte  Pletter  med  brun 
eller  rød  Ring.  Hannernes  Farve  er  langt  mere  forskel- 
ligartet, saa  at  næppe  to  er  ens,  og  derfor  vanskelig  at 
beskrive.  De  skarpeste  Farvesammensætninger  optræder: 
Bugen  kan  være  sort  og  citrongul,  og  Kropsiderne  har 
ofte  kødrøde  og  staalblaa,  baandformede,  uregelmæssige 
Pletter  slyngede  mellem  hinanden.  Den  kraftige  røde 
Farve  har  givet  Anledning  til  Navnet  „Rødørred".  Endnu 
mærkeligere  er  dog  de  Formændringer,  Hannens  Hoved 
undergaar  samtidig  med  Farvningen.  Paa  Underkæbe- 
spidsen vokser  der  en  Tap  i  Vejret,  som  kan  naa  en  Højde  af 
45  mm  ;  denne  Tap,  „Krogen", 

er  bruskagtig,  og  for  at  skaffe  . .^^  - 

Plads  til   den,   naar   Munden 
lukkes,    viger    Mellemkæbe-  ^&$f~~~ »* 

benene   fra  hinanden,  og  der  9  - 

dannes  en  dyb  Grube  paa  Snu-     ^»^v  .■      '© 
dens  Underside  (se  Figur  64 
samt     Figur    68,     der     viser 

Krog  og   Fordybning   hos  en  "~*^^^  -4^ 

Ørred).  Hos  de  mindre  Han- 
laks   er    Krogen    forholdsvis  ~--— -- 
svag,   hos    de   store    ofte   saa      Fig.  64.     Hoved    af  en  stor 
stærkt      udviklet,      at      Mun-             Hanlaks  med  Krog. 
den,  trods  Gruben,  ikke  kan           1U  naturlig  Størrelse, 
lukkes    helt.     Hvilken    Brug          (Efter  Zoologia  danica). 

*)  I  nogle,  men  ikke  i  alle  Laksevande,  bider  Laksen  dog  villig  paa 
Krog.  Derfor  kan  der  være  et  udmærket  Fluefiskeri  i  de  norske 
og  islandske  Lakseelve,  medens  f.  Eks.  Rhinen  ikke  egner  sig  herfor. 

„Kroglaksen"  gør  af  sin  Krog,  har  ikke  kunnet  oplyses;  det 
har  været  tænkt,  at  den  benyttedes  til  at  grave  Legegrube 
med  eller  til  at  fastholde  Hunnen  med,  men  det  er  Hun- 
nen, der  graver  Legegruben,  og  Hannen  fastholder  ikke 
Hunnen;  snarere  kunde  den  være  en  Art  ufarlig  Kamp- 
vaaben  overfor  andre  Hanner. 

Paa  sin  Vej  fra  Havet  op  mod  Legepladsen  maa 
Laksen  ofte  passere  vanskelig  fremkommelige  Strækninger, 
rent  bortset  fra  de  Hindringer,  Mennesket  lægger  den  i 
Vejen  for  at  fange  den.  Nogle  Steder  er  Strømmen  ri- 
vende, men  det  klarer  den  let;  andre  Steder  er  der  natur- 
lige Vandfald  eller  Stemmeværker,  og  her  faar  Laksen 
Brug  for  sin  berømte  Evne  til  at  springe.  For  at  Springet 
skal  lykkes,  maa  Fisken  for  at  kunne  tage  Tilløb  have 
dybt  Vand  ved  Foden  af  det  nedstyrtende,  hvilket  der 
som  Regel  ogsaa  er  under  naturlige  Forhold;  den  kan 
da  gøre  Spring  i  Luften  paa  een  til  halvanden  Meters 
Højde,  og  naar  den  derved  at  komme  op  i  den  sammen- 
hængende Vandmasse,  kan  den  svømme  videre  i  selve 
det  nedstyrtende  Vand.  Større  lodrette  Fald  kan  den 
selvsagt  ikke  springe  op  igennem,  men  den  viser  en 
utrolig  Udholdenhed  og  Styrke  i  at  arbejde  sig  frem 
gennem  lange  Fosser,  hvor  den  da  undervejs  kan  søge 
Hvil  bag  en  eller  anden  stor  Sten.  Hvor  Hindringerne 
er  Laksen  for  vanskelige,  særlig  hvor  Industrien  har  op- 
stemmet Vandløbene,  benytter  den  villig  de  for  dette 
Formaal  byggede  Fisketrapper,  der  bestaar  i  Render,  som 
leder  fra  Overvandet  til  Undervandet  og  er  afdelt  med 
Skillevægge,  saa  at  det  store  Fald  fordeles  paa  mange 
smaa.  Er  Laksen  naaet  over  Hindringerne,  bliver  den  hidtil 
livlige  og  udholdende  Fisk  ofte  urørligt  staaende  i  et  eller 
andet  Skjul.  Den  søger  jo  ingen  Føde  og  har  al  sin  op- 
sparede Kraft  behov  for  at  gennemføre  Kønsorganernes 
Udvikling  og  selve  Gydningen.  I  December  Maaned 
vejer  Blanklaksens  Æggestokke  0,5  °/o  af  hele  Fiskens 
Vægt,  i  den  paafølgende  November  Maaned  20—25  °/o. 
I  Virkeligheden  er  Fiskene,  særlig  Hunnerne,  naar  Le- 
gen er  forbi,  afmagrede  og  afkræftede,  saa  at  talrige 
falder  som  et  let  Bytte  for  deres  Fjender;  de  tilbage- 
værende søger  enten  med  det  samme  eller  efter  at  have 
ventet  Vinteren  over  at  naa  ud  i  Havet.  Disse  „Nedfalds- 
laks"  ser  værst  ud  lige  efter  Legen,  særlig  Hunnerne, 
hvis  hidtil  udspilede  Bug  hænger  løst  og  slapt;  har  først 
Bugvæggen  trukket  sig  sammen  og  Fisken  begyndt  at 
faa  lidt  af  sit  Sølvskær  igen,  hjælper  det  paa  Udseendet, 
medmindre  Fisken  er  blevet  angrebet  af  Vandskimmel- 
svampe, hvad  ofte  er  Tilfældet;  men  Fisken  er  dog 
stadig  kraftesløs.    Lykkes  det  den  at  komme  ud  i    Havet 

og  efter  den  umaadelige  Faste  at  faa  Mad  igen,  kommer 
den  snart  til  Kræfter*)  og  bliver  atter  sølvblank;  et  ydre 
synligt  Mærke  bevarer  den  efter  sin  farvede  Dragt,  idet 
den  har  langt  flere  sorte  Pletter  paa  Hoved  og  Forkrop 
end  den  Laks,  der  ikke  har  gydt,  saa  at  den  (Eng- 
lændernes bull-trout)  kan  komme  til  at  ligne  en  stor 
Havørred.  Hvor  mange  Laks,  der  hos  os  slipper  levende 
fra  deres  første  Gydning,  vides  ikke;  i  Norge,  i  England 
og  paa  Island  er  der  undersøgt  talrige  Laks  fra  Hav  og 
fra  Ferskvand  (Skælundersøgelse,  se  nedenfor),  og  det 
viste  sig,  at  det  kun 
var  mellem  1,9  og  7,9 
°/o,  der  havde  ynglet 
før.  Langt  Størstepar- 
ten af  de  Laks,  der 
søger  op  for  at  lege 
efter  eet,  to  eller  tre 
Aars  Ophold  i  Havet, 
er  altsaa  Fisk,  der  skal 
gyde  for  første  Gang 
(baade  Hunnerog  Han- 
ner; se  dog  Fodnoten 
Sd.  131).  Lykkes  det 
imidlertid  Nedfalds- 
fisken  at  vinde  til 
Havs  igen,  vil  den 
efter  først  at  have 
genoprettet  Tabet  af 
sin  Muskulatur  o.  s.  v. 
begynde  at  forberede 
sig  paa  en  ny  Kraft- 
anstrængelse  ved  paa- 
ny  at  æde  sig  fed ; 
dens  Vækst  bliver 
imidlertid  ikke  saa 
stærk,  at  den  kan 
naa  samme  Længde 
eller  Vægt  som  de  af 

dens  jævnaldrende,  der  endnu  aldrig  har  ynglet.  Kommer 
en  Laks  anden  Gang  op  for  at  gyde,  gaar  den  næsten 
altid  til  Grunde  herefter.  Kun  een  af  hvert  Tusinde 
Laks,  der  er  blevet  undersøgt,  havde  gydet  to  Gange  og 
var  kommet  over  det. 

Midlet  til  at  følge  Laksen  saaledes  gennem  dens  Liv, 
har  man  fundet  i  dens  Skæl,  der  ikke  blot  som  tidligere 

*)  Følgende  paalidelige  Eksempel  kan  nævnes:  En  udleget  Hun  paa 
5  kg  fangedes  d.  31.  Marts;  den  mærkedes  og  udsattes.  Fem  Uger 
og  to  Dage  senere  genfangedes  den  og  vejede  da  10,6  kg. 


Fig.  65.  Skæl  af  Laks  (84  cm,  6.4  kg; 
Mandal,  5.  Juni  1909).  Aarringe  og  et 
Gydemærke  ses.     (Efter  Knut  Dahl). 

omtalt  (I  Side  16)  angiver  Fiskens  Alder,  men  paa  hvilke 
tillige  Tidspunktet  for  Udvandringen  til  Havet  kan  aflæses, 
idet  den  umaadelig  forøgede  Væksthastighed  gentager  sig 
i  Skællets  Aarsbælter,  og  hvor  ligeledes  hver  Gydning  kan 
aflæses,  da  Fiskens  Afmagring  og  Opløsning  endog  angriber 
Skællene,  der  faar  et  tydeligt  Gydemærke  deraf  (Fig.  65). 

Paa  Grund  af  Laksens  store  Værdi  og  de  stærke 
Efterstræbelser,  den  er  Genstand  for,  naar  den  søger  ind 
for  at  gyde,  har  man  mange  Steder  grebet  til  at  forny 
Bestanden  ved  kunstig  Befrugtning  og  Klækning  af 
Æggene.  Da  de  fleste  Laks  søger  op  i  umoden  Tilstand, 
maa  man  som  oftest  (f.  Eks.  ved  Frijsenvold  Fiskegaard) 
indfange  dem  et  Stykke  Tid  før  og  holde  dem  fangne, 
indtil  de  er  blevet  modne.  Ved  Frijsenvold  opbevares  de 
i  et  gravet  og  med  Gitter  afspærret  Gudenaaløb,  indtil 
Modenheden  nærmer  sig;  de  opfiskes  da  igen  og  sorteres 
efter  Køn  i  Hyttefade,  da  de  ellers  vil  begynde  Legen. 
Naar  tilstrækkelig  mange  er  helt  modne,  afstryges  disse. 
Dette  sker  paa  den  tidligere  (I  Side  32)  omtalte  Maade, 
og  efter  at  Befrugtningen  er  foretaget,  sendes  Æggene  til 
en  Klækkeanstalt.  Fra  denne  leveres  der  da  om  Foraaret 
spæd  Yngel  og  hen  paa  Sommeren  eller  om  Efteraaret 
Sættefisk,  der  er  opdrættet  i  Damme,  og  disse  Fisk  ud- 
sættes dels  i  Gudenaaen  og  dens  Tilløb,  dels  i  andre 
Laksevande.  Da  imidlertid  den  gamle  Tro,  at  Laksen 
søger  op  i  det  Vandløb,  hvor  den  er  født,  næppe  har 
nogen  almen  Gyldighed,  er  det  et  stadigt  aabent  Spørgs- 
maal,  om  Udsætninger  af  Laks  i  danske  Aaløb  kommer 
os  selv  tilgode;  før  eller  senere  maa  Udsætningsforhol- 
dene  sikkert  ordnes  ved  internationale  Aftaler.  Natur- 
ligvis har  det  været  forsøgt  at  opdrætte  Laks  i  Damme 
med  det  Formaal  at  frembringe  stor  Laks;  det  mislykkedes 
fuldstændig,  thi  Laksen  vedbliver  at  vokse  langsomt,  naar 
den  holdes  indespærret  i  Ferskvand.  Derimod  forløber 
Klækningen  af  Æggene  og  Opdræt  af  Sættefisk  sikkert. 
Æggene  er  meget  store  (5—7  mm  i  Tværmaal;  c.  5 — 7.000 
pr.  Liter);  de  er  meget  kraftig  rødfarvede.  Man  regner, 
at  hver  Hunfisk  indeholder  c.  2000  Æg  for  hvert  Kilogram, 
den  vejer.  Alle  Æggene  modnes  samtidig  og  kan  afstry- 
ges paa  een  Gang,  men  i  Naturen  gydes  de  sikkert  i 
flere  Sæt. 

At  Laksen  i  gamle  Dage  var  almindeligere  end  nu, 
synes  rimeligt  at  antage,  men  kan  ikke  bevises,  da  man 
sjælden  har  skelnet  mellem  Laks  og  Ørred,  eller  ogsaa 
har  kaldt  alle  blanke  Laks  og  Ørred  tilsammen  for  „Laks", 
medens  alle  farvede  Laks  og  Hav-Ørred  gik  under  Navne 
som  „Graaørred"  eller  „Laksørred".  Men  fra  de  fleste  dan- 
ske Lakse-  og  Ørredaaer  kendes  den  samme  Beretning  som 

fra  f.  Eks.  Rhinen,  at  Tjenestefolk  betingede  sig,  at  de 
kun  vilde  have  Laks  to  Gange  om  Ugen.  Man  maa 
imidlertid  erindre,  at  dengang  fangedes  Fisken  kun  under 
sit  Optræk  i  Aaerne,  medens  Forholdet  nu  er,  at  Største- 
parten fanges,  saa  snart  de  kommer  ind  paa  Fjordene  eller 
allerede  før,  ude  i  Havet.  Hertil  er  intet  at  indvende,  da 
Laksen  som  blank  har  langt  større  Værdi  end  som  farvet; 
kun  bliver  det  saa  meget  mere  nødvendigt  at  gribe  til 
kunstig  Vedligeholdelse  af  Bestanden.  Oppe  i  Aaerne 
fanges  Laksen  dels  i  faste  Fiskeindretninger  (Fiskegaarde, 
Ørredspring,  Ørredtene),  dels  med  Ruser,  Drivgarn  med 
enkelt  Garnvæg  eller  med  dobbelt  (Togger),  Stikgarn, 
Vaad  o.  s.  v.  Let,  men  ulovligt,  er  det  at  skyde  eller 
stikke  Laksen  paa  Legepladsen,  thi  under  Legen  er  Fisken 
ikke  sky.  Paa  Fjordene  tages  de  fleste  Laks  i  Vaad  og 
Drivgarn  og,  hvor  Forholdene  egner  sig  dertil,  i  Sætte- 
garn.  I  Havet  drives  der  hos  os  kun  Laksefiskeri  ved 
Bornholm,  hvor  der  sættes  „Lakselænker",  hvis  Kroge 
hænger  noget  under  Overfladen;  lejlighedsvis  fanges  der  i 
Skagerak  enkelte  Laks  til  fem  Kilogram  Stykket  i  Trawl,  og 
rundt  om  i  vore  Farvande,  hyppigst  i  Kattegat,  tages  Laks 
tilfældigt  i  Bundgarn,  Snurrevaad,  Drivgarn  o.  1.  Fiskeri- 
statistikkens Adskillelse  mellem  Laks  og  Ørred  er  imid- 
lertid upaalidelig,  idet  megen  blank  Ørred  regnes  for 
Laks;  følgende  for  Aaret  1911  opgivne  Fangstmængder  af 
Laks  er  derfor  utvivlsomt  for  høje:  Vesterhavet —  1.156  kg, 
Skagerak  —  2.239  kg,  Kattegat  —  7.774  kg,  nordlige  Øre- 
sund —  211  kg,  Bælthavet  —  5.389  kg,  vestlige  Østersø  — 
0,  egentlige  Østersø  —  33.973  kg,  Limfjorden  —  0,  Nissum 
og  Ringkjøbing  Fjorde  —  4.024  kg;  i  alt  54.766  kg  til  en 
Værdi  af  133.661  Kr.,  hvilket  giver  en  Gennemsnitspris 
af  2  Kr.  44  Øre  pr.  Kilogram  og  svarer  til  0,88  °/o  af 
Aarets  Udbytte  af  Saltvandsfiskeriet.  Hvor  stor  Fangsten 
er  paa  Randers  Fjord  og  i  de  ferske  Vande,  er  ikke  sta- 
tistisk oplyst,  men  den  er  skønsmæssig  anslaaet  til  5.000 
kg  Blanklaks  og  et  Par  Tusinde  Kilogram  farvet  Laks. 
Blanklaksen  er  vor  dyreste  Fisk;  naar  den  ved  Vintertid 
fanges  i  Aaerne,  kan  den  til  Tider  endog  naa  Priser  af 
omkring  6  Kr.  pr.  kg.  Kødet  er  bekendt  for  sin  Velsmag 
og  Holdbarhed,  men  dets  Fedme  gør  det  tungt  fordøjeligt. 
Laksen  anvendes  selvfølgelig  nu  mest  i  den  finere  Mad- 
lavning, hvor  den  har  en  meget  varieret  Anvendelse, 
men  dog  mest  koges;  fra  gammel  Tid  har  Laksen  dog 
beholdt  sit  Ry  som  Røgefisk,  og  som  saadanne  anvendes 
en  stor  Del  af  den  bedste  Laks.  En  saa  kostbar  Fisk  er 
naturligvis  udsat  for  Forfalskninger  og  Efterligninger; 
henkogt  Laks  i  Daaser  er  sikkert  ofte  i  bedste  Fald  Ør- 
red, og  den   indførte,  frosne,  amerikanske  Laks  (af  andre 

Arter)  naar  ikke  vor  i  Godhed.  Næst  efter  Mennesket  er 
Laksens  værste  Fjende  sikkert  Sælen;  denne  følger  un- 
dertiden de  opstigende  Laks  op  i  Aaerne.  For  at 
beskytte  Laksen  mod  altfor  hensynsløst  Fiskeri,  er  der 
truffet  talrige  Bestemmelser  i  Fiskerilovgivningen  (af  1907); 
de  vigtigste  er,  at  Laksens  Mindstemaal  er  sat  til  366  mm, 
og  at  farvet  Laks  (i  Ferskvand  ogsaa  den  blanke)  er  fredet  fra 
15.  November  til  1.  Februar;  at  tillige  alle  Nedfaldslaks  under 
523 mm  er  fredede,  har  sin  Grund  i  den  tidligere  Forestilling, 
at  disse  Laks  omtrent  alle  vilde  naa  ud  i  Havet  og  igen  blive 
værdifulde  Blanklaks.  For  vort  vigtigste  Laksevand, 
Gudenaaen  og  Randers  Fjord,  gælder  endog  en  særlig 
Fiskerilov  (af  1906),  efter  hvilken  den  farvede  Laks  er 
fredet  i  Tiden  fra  15.  Oktober  til  1.  Januar  baade  i  Aaen 
og  Fjorden,  medens  den  blanke  Laks  kun  er  fredet  i  Aaen. 
Lovbestemmelserne  lider  imidlertid  af  følelige  Mangler 
og  bliver  rimeligvis  snart  ændrede. 


2.  Ørred  (Sålmo  trutta  Linné). 
Formen  er  noget  plumpere  end  Laksens  (se  Fig.  63 
og  67);  Hovedet  er  større,  og  Halestilken  er  kortere,  højere 
og  mere  sammentrykt.  Overkæbebenet  naar  bagom  den 
lodrette  Linie  gennem  Øjets  Bagrand.  Plovskærbenet  er 
langt;  dets  forreste  Del  er  trekantet  (Fig.  60)  og  bærer  som 
Regel  bagtil  tre — fire  Tænder  i  en  Tværrække;  den  lange 
bageste  Del  har  en  Længdekøl  og 
bærer  oftest  een— seks  Tænder; 
ligesom  hos  Laksen  tabes  dog  de 
fleste  Tænder  med  Alderen;  Plov- 
skærbenet er  bredest  udfor  de 
forreste  Tænder  og  smalner  ind 
bag  dem.  De  øverste  og  nederste 
Gællegitterstave  paa  den  første 
Gællebueersmaa og  knudeformede 
(Fig.  66).  Hos  unge  Ørreder  er 
Brystfinnerne  forholdsvis  kortere 
end  hos  unge  Laks.  Gatfinnen  er 
derimod     forholdsvis    stor    ogsaa 

hos   ældre  Fisk;   ligesom  hos  Laksen  vokser  den  i  Lege- 
tiden.   Halefinnen  er  svagt  indskaaret,  lige  afskaaret  eller 


Fig.  66.     Første  Gælle 

af  en  Ørred.  (Omtegnet 

efter    Figur  i   Zoologia 

danica). 

i  Legetiden  endog  udadbuet,  og  dens  Hjørner  er  som 
Regel  ikke  spidse.  Skællene  er  mindre  end  Laksens,  saa 
at  der  i  en  Række  skraat  bagud  fra  Fedtfinnens  Bagkant 
til  Sidelinien  (det  gennemborede  Skæl  talt  med)  er  fra 
tretten  til  nitten,  sædvanlig  fra  femten  til  atten,  Skæl. 
Sidelinien  er  fuldstændig.  Farven  er  gennemgaaende  ikke 
saa  kraftig  som  Laksens,  men  er  saa  afvekslende  hos 
Ørredens  forskellige  Former  og  i  disses  forskellige  Livs- 
afsnit, at  den  bedst  omtales  nedenunder  sammen  med 
Ørredens  Levevis,  hvilket  ogsaa  gælder  Kønsforskellig- 
hederne. 

Ril  —  15;F;G9-14;Brll  — 16;  Bu7-10;  H  x  4-  19  +  x. 


Fig.  67.    Bækørred.     (Efter  Hein  &  Winter). 


Ørreden  er  udbredt  over  hele  Europa  ned  til  Pyre- 
næerne og  Norditalien,  findes  paa  Færøerne  og  Island, 
men  ikke  paa  Grønland  eller  i  Amerika;  den  findes  heller 
ikke  paa  Spitsbergen  eller  i  Sibirien,  men  i  Mellemasien 
lever  den  ned  til  det  nordlige  Himalaya,  ligesom  den  findes 
i  Kaukasien  og  i  Algier;  tillige  lever  den  ved  Kysterne  fra 
det  russiske  Ishav  til  det  vestlige  Frankrig;  endelig  er  den 
i  nyere  Tid  indført  til  Australien,  Tasmanien,  Ny  Zeeland 
og  til  Bjergegne  i  Indien  samt  mulig  flere  Steder. 

Ørreden  optræder  ligesom  Laksen  baade  som  Vandre- 
fisk, der  gaar  fra  Havet  op  i  Vandløbene,  og  som  Stand- 
fisk, der  altid  lever  i  Ferskvand.  Medens  kun  Laksens 
vandrende  Form  findes  hos  os,  har  vi  baade  Vandreørred 
(„Havørred")  og  Standørred,  og  denne  sidste  endog  i  to 
Former,  hvoraf  den  ene  („Søørreden")  ligesom  Standlaksen 
lever  i  Søer,  hvorfra  den  trækker  op  i  disses  Tilløb,  me- 
dens den  anden  („Bækørreden")  al  sin  Tid  lever  i  Vand- 
løbene. Man  maa  betragte  Havørreden  som  den  fuldt 
udviklede  Ørredtype  med  stærk  Vandredrift  og  Bækørre- 
den  som   en  hæmmet  Form,  der  ufrivillig  har  fundet  sig 

til  Rette  som  Standfisk,  men  derved  i  mange  Henseender 
kommer  til  at  indtage  et  mindre  udviklet  Trin  end 
Havørreden.  Allerede  Størrelsesforholdene  antyder  dette, 
thi  medens  Havørreden  kan  blive  godt  een  Meter  lang, 
bliver  Bækørreden  næppe  over  en  halv  Meter,  og  medens 
Havørreden  jævnlig  bliver  fire— seks  Kilogram  og  i 
Gudenaa  er  taget  tolv  Kilogram  vægtig  (andet  Steds  mulig 
nogle  Kilogram  tungere),  saa  bliver  Bækørreden  (i  hvert 
Fald  hos  os)  næppe  stort  over  eet  Kilogram  vægtig.  Bedst 
kendetegnes  de  forskellige  Former  ved  deres  Farve  Li- 
vet igennem.  Som  unge  er  de  alle  farvet  paa  noget  lignende 
Maade  som  Laksens  Unger  med  brede  Tværbaand  ned  ad 
Siderne  og  med  talrige  røde  Prikker;  med  Alderen  for- 
svinder Tværbaandene,  men  de  røde  Prikker  holder  sig 
endnu  et  Stykke  Tid;  hos  nogle  (Hav-  og  Søørred)  for- 
svinder ogsaa  disse,  og  Fisken  bliver  foreløbig  „blank",  for 
senere  i  Legetiden  at  blive  „farvet"  paa  lignende  Vis  som 
Laksen  ;hos  andre  (Bækørrederne) bevares  Ungdomsdragten 
med  de  røde  Prikker  Livet  igennem.  Paa  Grund  af  Forskellig- 
hederne i  de  tre  Formers  Levevis  skal  de  delvis  beskrives 
hver  for  sig. 

Havørreden  (formå  trutta)  kaldes  hyppig  Laks- 
ørred. Den  søger  tidligst  i  Juni  Maaned  (i  vandrige  Aaer) 
og  mange  Steder  først  fra  Oktober  eller  senere  op  i  Vand- 
løbene for  at  yngle.  Den  er  hos  os  langt  almindeligere  end 
Laksen;  den  kan  træffes  i  alle  vore  Farvande,  og  den  søger 
op  i  de  fleste  jydske  Vandløb,  i  en  Del  af  de  fynske  og  sjæl- 
landske og  i  alle  de  bornholmske;  ofte  stiger  den  op  i  ret 
smaa  Bække.  I  Gudenaaen  gaar  Ørreden  op  fra  Begyn- 
delsen af  Juni  til  Begyndelsen  af  November,  enkelte  un- 
dertiden først  i  December;  endnu  i  Februar  Maaned  er 
der  her  fanget  Ørred,  der  var  moden,  men  ikke  havde 
gydt.  De  store  Havørreder  søger  til  Dels  samme  Lege- 
pladser som  Laksene,  og  deres  Legegruber  er  ofte  et 
Par  Meter  i  Tværsnit  og  omtrent  en  halv  Meter  dybe; 
de  mindre  Havørreder  søger  lavere  Vand  og  graver 
mindre  Gruber.  Legen  foregaar  paa  samme  Maade  som 
Laksens  og  oftest  indenfor  det  samme  Tidsrum;  dog  kan 
der  forekomme  gvdefærdige  Ørreder  endnu  i  Marts  Maaned 
(Karup  Aa,  d.  19!  og  22.  Marts  1879;  Odder  Aa,  sidst  i  Fe- 
bruar 1912).  Yngelen  slipper  ud  i  det  tidlige  Foraar  eller 
lidt  senere;  den  kan  straks  kendes  fra  Lakseyngelen  paa  de 
kortere  Brystfinner.  Naar  Havørredungen  vokser  lidt  til, 
faar  den  omtrent  samme  Farvetegning  som  Lakseungen, 
men  kendes  fra  denne  paa  de  længere  Overkæbeben,  som 
oftest  naar  hen  bag  Pupillens  Bagrand  eller  længere,  paa 
de  røde  Pletters  mere  uregelmæssige  Fordeling,  paa  at 
Fedtfinnens  Spids  oftest  er  rød,  og  særlig  paa,  at  Finnerne 

er  mindre;  at  Brystfinnerne  er  saa  korte,  bevirker,  at  Ørred- 
ungen paa  tørt  Land  falder  om  paa  Siden,  medens  Lakse- 
ungerne med  de  store  Brystfinner  straks  rejser  sig  paa 
Højkant.  I  Løbet  af  det  første  Aar  bliver  Ørredyngelen 
c.  5—10  cm  og  i  Løbet  af  det  andet  c.  10—20  cm.  Hav- 
ørredungerne bliver  i  Vandløbene  et  Tidsrum,  der  (i  Norge) 
veksler  fra  tre  til  fire,  sjældnere  fra  to  til  seks  Aar;  hos 
os  er  Reglen  vistnok,  at  de  bliver  der  to  Aar;  derefter 
vandrer  de  ved  Foraarstid  eller  i  Løbet  af  Sommeren  til 
Havs;  deres  Længde  er  nu  fra  en  halv  Snes  til  godt  en 
Snes  Centimeter,  og  inden  Udvandringen  har  de  allerede 
ofte  næsten  tabt  den  brogede  Dragt  med  de  røde  Prikker 
og  anlagt  den  „blanke"  Dragt.  I  denne  er  Havørreden 
oftest  mørkt  graabrun,  graagrøn  eller  sortegraa  paa  Ryggen 
og  skinnende  sølvgraa  paa  Siderne,  medens  Bugen  er 
hvidlig;  paa  Hovedet,  Ryggen  og  Siderne  har  den  talrige 
x-formede,  sorte  Pletter,  som  baade  fortil  og  bagtil  ogsaa 
findes  nedenfor  Sidelinien;  særlig  hos  de  yngre  Blank- 
ørreder kan  Antallet  af  sorte  Pletter  være  forholdsvis 
ringe  og  Sidernes  Sølvglans  være  saa  stærk,  at  disse  Fisk 
let  kan  forveksles  med  Laksen.  De  kendes  da  lettest  paa  før- 
ste Gællebues  Gællegitter  (Fig.  66),  der  som  nævnt  er  ander- 
ledes end  Laksens.  I  Havet  tager  Ørredens 
Vækst  Fart,  men  ikke  efter  en  saa  forbavsende 
Maalestoksom  Laksens.  Efter  norske  Under- 
søgelser skulde  en  udvandrende  15  cm  lang 
Havørred  Aaret  efter  være  c.  30  cm,  et  Aar 
senere  c.  40  cm  og  atter  et  Aar  senere  c. 
50  cm,  hvortil  skulde  svare  en  Vægt  af  godt 
1U,  1\i  og  1  kg;  formodentlig  er  Væksten 
Fig.  68.  stærkere  hos  os,  hvor  Havørreden  synes  at 
Havørred;  trives  bedre  end  i  Norge.  Ørredens  Vandre- 
den forreste  trang  er  ikke  saa  stor  som  Laksens;  den 
Del  af  Ho-  søger  kun  sjælden  langt  til  Havs,  men  er 
vedet  af  en  dog  taget  henimod  et  halvt  Hundrede  Kilo- 
stor Han  i  meter  fra  nærmeste  Kyst  og  er  vel  gennem 
Legedragt.  Havet  kommet  til  Færøerne  og  Island.  Den 
(Efter  Zoolo-  er  heller  ikke  saa  ustanselig  paa  Jagt  efter 
gia  danica).  Næring  som  Laksen,  men  holder  sig  efter 
Maaltidet  ofte  i  Ro  ved  Bunden  nær  Bredden. 
Efter  norske  Iagttagelser  (noget  tilsvarende 
er  ikke  med  Sikkerhed  kendt  hos  os)  skal  hele  Havets 
Ørredbestand  om  Efteraaret  trække  ind  i  Vandløbene, 
ikke  blot  de  Ørreder,  der  skal  yngle  dette  Aar,  men  ogsaa 
de  golde;  disse  sidste  beholder  den  blanke  Dragt*)  i  Fersk- 


'")  I    Odder  Aa   stiger    der   i    Februar  (Marts)   Maaned   næsten   blanke 
Ørreder  op ;  de  er  gydefærdige. 

vand,  medens  de,  der  skal  lege,  oftest  faar  en  tyk  Hud 
og  smudsige,  mørke  Farver.  Fordelingen  af  Farverne  er 
meget  vekslende,  men  oftest  er  Ryggen  sortagtig  faldende 
i  det  rødbrune,  Siderne  skiddent  rødbrune  med  mange 
mørkt  rødbrune  Pletter,  Bugen  skiddent  sølvfarvet,  blyants- 
farvet  eller  sodfarvet,  undertiden  sorteblaa,  gulbrun  eller 
orangefarvet;  Fedtfinnen  rødbrun,  stundom  livlig  orange- 
farvet paa  den  bageste  Del;  de  røde  Pletter  paa  Siderne 
er  oftest  rødbrune,  men  har  jævnlig  en  mørkt  purpurrød 
Kerne  omgivet  af  en  kirsebærrød  Ring,  udenom  hvilken 
der  er  en  bred,  hvidgul  Ring.  Hos  Hannen  udvikles  en 
stor  Underkæbekrog,  der  passer  ind  i  et  Hul  paa  Snudens 
Underside  (Fig.  68).  Af  de  ved  Norge  første  Gang  indvan- 
drende Ørreder  bliver  oftest  kun  nogle  Hanner  modne,  idet 
Hannerne  tidligst  bliver  modne  i  deres  andet  Aar,  Hun- 
nerne i  deres  tredje.  Under  Vandringen  kan  Ørreden 
ligesom  Laksen  overskride  Forhindringer,  der  skulde  synes 
uoverstigelige,  og  den  foretager  maaske  endda  nok  saa 
lange  Vandringer,  idet  den  paa  Grund  af  sin  mindre  Stør- 
relse kan  søge  længere  op  mod  Kilderne.  Gydningen 
tager  ikke  saa  stærkt  paa  Ørrederne  som  paa  Laksene, 
og  Gydemærket  i  Skællene  er  ikke  saa  tydeligt.  Nedfalds- 
ørreden  søger  til  Dels  ud  i  Havet  allerede  om  Efteraaret, 
men  mange  venter  til  Foraaret  inde  i  Ferskvand.  Rimeligvis 
gaar  Havørreden  ofte  gold  Vinteren  over.  Det  lader  til,  at 
Ørreden  almindeligvis  ikke  opnaar  nogen  høj  Alder  (c.  8  Aar). 

Søørreden  (formå  lacustris)  findes  hos  os  i  en 
Del  Søer  i  Gudenaaens  Opland  (Mossø,  Salten  Langsø, 
Silkeborg  Søerne,  Hald  Sø,  Rindsholm  og  Ved  Sø  og 
enkelte  andre  Steder  (Flyndersø),  der  ved  Vandmøller 
o.  1.  er  bleven  aflukkede  fra  Opgang  af  Havørred.  Sø- 
ørreden  søger  fra  Søerne  op  i  disses  Tilløb  for  at  lege, 
og  i  Legetiden  faar  den  en  lignende  broget  Dragt  som 
Havørreden,  medens  den  under  Opholdet  i  Søerne  ligner 
en  blank  Havørred.  De  sølvblanke  Søørreder,  der  kan 
gaa  golde  Vinteren  over,  er  tidligere  blevet  anset  for  en 
særlig  Art  (Salmo  Schi  efferm  iilleri  Bloch).  I  forskel- 
lige af  vore  større  Vandløb  (f.  Eks.  Varde  Aa)  træffes  der 
vistnok  Ørreder,  som  ikke  vandrer  ud  i  Havet,  men  som 
udenfor  Legetiden  holder  sig  i  det  nedre  Aaløb  og  her 
bliver  blanke  („Aaørred"). 

Bækørreden  (formå  fårio)  har  rimeligvis  tidligere 
været  meget  almindeligere  hos  os  end  nu.  Endnu  er  den 
mer  eller  mindre  hyppig  i  de  fleste  jydske,  mindre  Vand- 
løb, selvom  der  er  adskillige,  hvor  den  helt  mangler;  paa 
Fyn  er  den  ikke  almindelig,  og  paa  Sjælland  findes  den 
kun  i  faa  Vandløb  (mangler  saaledes  vistnok  i  hele  Sus- 
aaens Opland);  i  de  bornholmske  Vandløb  skal  den  være 

almindelig.  Den  foretrækker  livligt  rindende,  kølige 
Bække  med  stenet  eller  sandet  Bund  og  med  overskyg- 
gende Brinker,  Trærødder  o.  1.;  langsomt  flydende  Aaløb 
med  dyndet  Bund  eller  regulerede  Vandløb  skyr  den. 
Dens  Udbredelse  er  ikke  saa  let  at  angive,  da  der  nemt 
sker  Forvekslinger  mellem  Bækørreden  og  unge  Hav- 
eller Søørreder.  De  unge  Bækørreder  paa  indtil  en  halv 
Snes  Centimeters  Længde  (første  Sommer)  har  ligesom 
andre  Ørredunger  mørke  Tværpletter  paa  Siderne,  men 
senere  bliver  Bækørredens  Farve  oftest  følgende,  omend 
der  er  store  Vekslinger:  Ryggen  olivenbrun  faldende  i  det 
sortagtige,  Siderne  blaalig  sølvfarvede,  citrongule  eller 
gyldne,  Bugen  hvid  eller  gul;  Ryg  og  Sider  ovenfor  Side- 
linien med  store,  runde,  sortagtige  Pletter;  langs  Side- 
linien og  nedenfor  denne  karminrøde  Pletter  med  lys 
Indfatning;  Fedtfinnen  lys  med  mørk  Kant,  ofte  med 
cinnoberfarvet  Spids.  Fra  unge  Hav-  eller  Søørreder  kan 
Bækørreden  ofte  kendes  paa,  at  dens  røde  Pletter  har  en 
højere  rødlig  Tone,  medens  hines  er  mere  brunrøde,  men 
sikrest  falder  Adskillelsen  i  Legetiden,  idet  Bækørreden 
kun  i  ringe  Grad  ændrer  sit  Udseende  under  denne, 
udover  at  Hannen  faar  en  mer  eller  mindre  tydelig  Under- 
kæbekrog; rigtignok  kan  der  rimeligvis  træffes  enkelte 
Havørredhanner,  der  bliver  modne,  inden  de  har  været  i 
Havet,  men  som  Regel  vil  de  ynglende  Havørreder  være 
adskilligt  større  end  de  ynglende  Bækørreder;  dog  maa 
det  erindres,  at  ogsaa  Bækørreden  vistnok  kan  gaa  gold 
Legetiden  over.  I  mange  Bække  vokser  Bækørreden  kun 
langsomt,  og  her  bliver  den  ofte  legedygtig  ved  en  Længde 
af  omkring  en  Snes  Centimeter.  I  de  første  Aar  er  Bæk- 
ørredens Vækst  vistnok  omtrent  som  Havørredens  (om 
Efteraaret:  O-Gr.  5—10  cm,  I-Gr.  10—20  cm),  men  me- 
dens Havørreden  nu  som  Regel  vandrer  ud  og  be- 
gynder den  stærke  Vækst,  forbliver  Bækørreden  i  Vand- 
løbene og  vokser  kun  langsomt.  Modenheden  indtræderi  det 
andet  (tf)  eller  tredje  (9)  Aar.  Efter  Legen  beholder  Bæk- 
ørreden sin  brogede  Dragt.  Helt  uden  Vandredrift  er  Bæk- 
ørreden ikke,  thi  i  Legetiden  søger  den  op  mod  Strømmen, 
til  den  finder  passende  lavt  Vand  til  Legepladsen.  Alt  efter 
sin  Størrelse  graver  Hunnen  her  Gruber  til  Æggene  paa 
indtil  en  halv  Meter  i  Tværmaal  og  tre— fire  Decimeter 
dybe.  Yngelen  kommer  for  en  stor  Del  til  at  leve  sam- 
men med  Yngel  af  Laks  og  af  Hav-  eller  Søørred.  Meget 
tyder  egentlig  paa,  at  det  ikke  er  givet,  at  hele  Afkommet 
af  Bækørred  ogsaa  bliver  Bækørred,  eller  at  al  Yngel  af  et 
Havørredpar  altid  bliver  Havørred.  Tværtimod  synes 
Grænserne  her  at  være  meget  flydende.  Havørred  og 
Bækørred  krydses  med  største  Lethed,  og  rent  Havørred- 

afkom  kan  trives  fortræffelig  uden  nogensinde  at  komme 
i  Saltvand.  Saa  særpræget  de  enkelte  Ørredformer  end 
synes  i  Ydre  og  Levevis,  er  der  dog  ikke  blot  Overgangs- 
former  mellem  dem,  men  de  er  selv  i  Stand  til  i  næste 
Generation  at  glide  over  i  en  anden  Formrække.  Paa 
den  anden  Side  har  man  blandt  Bækørrederne  tilsyne- 
ladende at  gøre  med  en  Mængde  forskellige  Stammer 
med  ulige  Egenskaber,  f.  Eks.  med  højst  ulige  Vækst- 
hastighed; saaledes  huser  mange  Skovbække  talrige,  men 
meget  smaa  Ørreder,  men  endnu  er  det  utilstrækkelig 
oplyst,  om  saadanne  Forhold  skyldes  Overbefolkning  i 
Forhold  til  Næringsmængden,  eller  om  der  virkelig  ligger 
arvelige  Ejendommeligheder  til  Grund,  og  endelig  er  det 
som  Regel  svært  at  afgøre,  om  ikke  en  Del  af  Bestanden 
efterhaanden  forsvinder  ned  ad  Strømmen  til  Steder  med 
rigeligere  Næring,  hvor  da  Væksten  tager  Fart. 

Ørredens  Føde  er  udelukkende  dyrisk.  Som  ung  tager 
den  Smaakrebs  (Dafnier  o.  1.),  Insekter  og  deres  Larver, 
og  disse  Næringsmidler  forsmaar  den  heller  ikke  senere, 
selv  om  den  da  i  Hovedsagen  foretrækker  større  Dyr 
som  Snegle,  Tanglopper  og  Smaafisk.  Bækørreden  maa 
mange  Steder  Livet  igennem  nøjes  med  Insekter  (Vaar- 
fluelarver,  Myggelarver  (særlig  Simulia),  Myg  og  Fluer  o.  1.), 
hvilket  Foder  giver  den  et  hvidt  Kød  og  en  daarlig  Vækst; 
faar  den  derimod  rigelig  Adgang  til  Tanglopper  (Gamma- 
rus pulex)  og  Snegle  (særlig  Limnæa  ovata),  vokser  den 
godt,  og  dens  Kød  farves  rødt  (rimeligvis  af  den  i  Tang- 
lopperne indeholdte  røde  Olie).  Hyppig  tager  Ørreden  i 
kortere  eller  længere  Tid  udelukkende  en  bestemt  Slags 
Føde,  f.  Eks.  røde  Myrer  eller  en  sort  Flueart;  hermed 
hænger  det  vel  sammen,  at  visse  Farver  af  Kunstflue 
kan  bruges  een  Dag,  men  ikke  en  anden.  Fisk  tager 
Bækørreden  kun  i  forholdsvis  ringe  Udstrækning,  men 
baade  Elrits  og  Hundestejle  bliver  dog  ofte  dens 
Bytte.  De  større  Ørredformer  finder  i  Søerne  eller  i  Ha- 
vet en  rig  Bestand  af  Fisk  (Smelt,  Skallearter  —  Smaasild, 
Tobis,  Kutlinger),  som  de  jager  om  Dagen,  medens  de  om 
Natten  søger  ind  mod  Land;  her  kan  man  da  finde  Ørre- 
den staaende  i  Ro  under  en  Tangbusk  eller  endog  hvi- 
lende paa  Bunden.  I  øvrigt  søger  Havørreden  sin  Føde 
baade  i  de  frie  Vandlag  og  ved  Bunden,  og  næstefter  Fisk 
er  Krebsdyr  den  Føde,  der  hyppigst  findes  i  dens  Mave- 
indhold; almindeligt  er  det  at  finde  Insekter  o.  1.,  som 
Ørreden  maa  have  taget  i  Vandskorpen.  I  Vandløbene 
træffes  Ørreden,  naar  den  da  ikke  er  paa  Legepladsen, 
mest  i  „Hullerne",  inde  under  Brinker,  mellem  Elierødder, 
under  Grøde,  under  Broer  o.  1.;  her  staar  den  det  meste 
af  Tiden  stille   og   venter   paa,  at  Føden  skal  komme  dri- 

vende  med  Strømmen  ned  til  den.  Udenfor  Legetiden 
holder  Ørreden  sig  oftest  enlig,  men  det  er  kendt  nok, 
at  der  i  samme  Hul  kan  staa  flere  Ørreder  og  ofte  af 
meget  forskellig  Størrelse.  Under  almindelige  Forhold 
tager  Ørreden  kun  sjælden  sine  Artsfæller,  men  de  min- 
dre Ørreder  holder  sig  dog  altid  tilbage,  hvor  der  er 
større  til  Stede;  til  Tider  kan  Ørreden  lægge  stor  Graa- 
dighed  for  Dagen,  og  det  kan  da  gaa  ud  over  andre  Ør- 
reder, over  Frøer,  Rotter  o.  1. 

Forskellen  mellem  de  forskellige  Ørredformer  viser 
sig  ogsaa  i  deres  Rogn.  Havørredrogn  maaler  oftest 
fem— seks  Millimeter  eller  lidt  mere  i  Tværmaal,  medens 
Bækørredrogn  gerne  er  lidt  mindre.  Jo  større  Hunfisken 
er,  des  større  synes  Æggene  som  Regel  at  være.  De 
allermindste  legende  Bækørreder  indeholder  kun  en  Snes 
Stykker,  men  de  større  Ørreder  indeholder  forholdsvis  flere, 
og  for  dem  regner  man  Ægmængden  til  omkring  1600 
Stykker  for  hvert  Kilogram,  Fisken  vejer.  Rognens  Farve 
er  aldrig  saa  kraftig  rød  som  Lakserognens,  men  Ørreder 
med  rødt  Kød  har  dog  mer  eller  mindre  rød  Rogn,  me- 
dens hvidkødede  Ørreders  Rogn  er  ret  farveløs. 

Paa  Grund  af  sin  store  Værdi  som  Handels-  og  Sports- 
fisk er  Ørreden  bleven  Genstand  for  megen  Interesse. 
Siden  Tyskeren  Stefan  Ludwig  Jacobi  omkring  Midten  af  det 
attende  Aarhundrede  opfandt  den  kunstige  (vaade)  Befrugt- 
ning, er  store  Mængder  af  Rogn  afstrøget,  befrugtet  og  klæk- 
ket. Nu  anvendes  næsten  altid  (undtagen  i  Frostvejr)  den 
„tørre"  Befrugtning  (se  I,  Side  32).  Medens  saa  at  sige 
al  den  klækkede  Lakseyngel  enten  straks  eller  efter  nogen 
Opdrætning  udsættes  i  frie  Vande,  gælder  dette  kun  en  Brøk- 
del af  Ørredyngelen;  Resten  opdrættes  i  Damme,  til  de 
har  naaet  en  Størrelse,  i  hvilken  de  kan  sælges  som 
Spisefisk.  Ørreden  er  med  andre  Ord  blevet  et  Husdyr, 
ligesom  Karpen  allerede  i  Aarhundreder  har  været  det, 
og  ligesom  de  to  i  det  følgende  omtalte,  indførte  ameri- 
kanske Ørredarter  (Regnbueørreden  og  Kildeørreden)  er 
blevet  det.  Oprindelig  udsattes  al  den  klækkede  Ørred- 
yngel i  Frivand,  og  det  er  først  i  den  sidste  Fjerdedel  af 
forrige  Aarhundrede,  at  Ørredopdrættet  begyndtes.  Hos 
os  oprettedes  den  første  Klækkeanstalt  i  1865  i  Viborg, 
og  forskellige  andre  fulgte  efter;  men  først,  da  Anlægget 
af  de  første  Ørreddamme  (Koldingegnen  1889)  havde  ind- 
ledet den  Række  af  Nyanlæg,  som  var  paa  sin  Højde  i  Aarene 
1903—05,  kom  der  ogsaa  Fart  i  Klækningen.  Nu  regner 
man,  at  der  her  i  Landet  er  godt  100  Klækkeanstalter  for 
Laksefisk  og  omkring  300  Ørreddambrug  med  et  samlet 
Vandareal  af  over  200  ha  og  med  godt  3.000  Damme. 
Driftsmaaden    paa    et    fuldstændigt    Ørreddambrug    er    i 

Hovedsagen  fælles  for  de  forskellige  Ørredarter  og  er  i 
Korthed  almindeligvis  følgende.  Den  tørt  afstrøgne  og 
befrugtede  Rogn  indlægges  i  Klækkehuset  i  „Klække- 
bakker"  med  Traadvævsbund.  Bakkerne  staar  rækkevis  i 
lange  Trærender  („Klækkeborde"),  der  gennemstrømmes 
af  forud  filtreret  Vand,  og  det  er  saaledes  indrettet,  at 
Vandet  i  hver  Bakke  strømmer  op  gennem  Traadvævs- 
bunden  og  omskyller  Æggene.  I  hver  Bakke  kan  ligge 
tre  til  seks  Tusinde  Æg,  og  i  et  større  Klækkehus  kan 
der  paa  een  Gang  rummes  een — to  Millioner.  Æggene 
efterses  daglig,  og  døde  Æg,  der  er  let  kendelige,  da  de 
bliver  uigennemsigtige  og  hvide,  pilles  fra  med  Tang  eller 
Hævert.  Efter  nogen  Tids  Forløb  bliver  Fosterets  Øjne  tyde- 
lige, og  Æggene  kaldes  da„Øjenæg";  disse  er  langt  mere 
modstandsdygtige  mod  Rystelser  o.l.  end  de  yngre  Æg  og  kan 
saaledes  taale  dagelange  Forsendelser*).  Straks  efter  Klæk- 
ningen ligger  Yngelen  paa  Siden,  men  naar  en  Del  af 
den  store  Blommesæk  er  fortæret,  rejser  Ungen  sig  paa 
Højkant;  nu  eller  lidt  senere  udsættes  den  fra  Klække- 
huset i  Frivand  eller  i  Dam.  Ørreddammene  skal  have 
køligt  Vand  og  stærk  Strøm  og  er  derfor  oftest  anlagt 
ved  en  gammel  Vandmølle  eller  et  andet  Sted,  hvor  der 
er  Opstemningsret  til  et  Vandløb.  Dammene  er  hyppigst 
langstrakt  firkantede  (f.  Eks.  35  m  x  7  m)  og  er  lagt  pa- 
rallelt med  hinanden;  Vandtilførslen  sker  gennem  en 
„Fødekanal",  som  er  gravet  fra  Vandløbet  ovenfor 
Stemmeværket,  medens  Dammene  har  Afløb  enten  direkte 
eller  gennem  et  „Bagløb"  til  Vandløbet  nedenfor 
Stemmeværket.  Paa  den  Maade  bliver  der  Strøm  gennem 
Dammene.  For  at  hindre  Fisken  i  at  undvige  fra  Dam- 
mene, er  der  sat  Rist  for  Indløbsrøret,  og  Afløbet  foregaar 
gennem  en  „Munk",  der  ogsaa  er  forsynet  med  Rist. 
I  Munken  kan  der  anbringes  Skodder,  hvorved  Vandet  i 
Dammen  opstemmes  („Dammen  spændes");  fjernes  nogle 
eller  alle  Skodder  af  Munken,  sænkes  Vandstanden,  eller 
Dammen  tømmes  („tappes")  helt,  og  lukkes  der  nu  af  for 
Indløbsrøret,  kan  Dammen  tørlægges  fuldstændig.  Ud- 
fiskningen  af  en  med  Fisk  besat  Dam  foregaar  ved,  at 
baade  Skodder  og  Rist  tages  op  af  Munken,  medens  der 
i  Bagløbet  anbringes  en  Fangkasse,  ud  i  hvilken  Dam- 
mens Vand  løber  gennem  Munkens  Bundrør.  Vandet 
forsvinder  gennem  Fangkassens  Gittersider,  og  Fiskene 
optages  med  Kætser.  Den  spæde  Ørredyngel,  som  ud- 
sættes i  en  saadan  Dam  om  Foraaret,  kan  den  første 
Tid,  hvis  Vandet  er  rigt  paa  „Naturnæring"  (Dafnier  o.  I.), 

*)  Paa  en  Liter  gaar  omtrent   b -8.000  Stkr.  Havørredrogn   eller  7— 
10.000  Stkr.  Bækørredrogn.     Nys   afstrøgen    Rogn  er  noget  mindre. 

leve  udelukkende  heraf,  men  almindeligvis  tager  Fodrin- 
gen meget  snart  sin  Begyndelse.  Oftest  bruges  finthakket 
Fisk  eller  skrabet  Milt  til  Foder  for  Ørredyngelen.  I  Lø- 
bet af  Sommeren  vokser  Yngelen  til,  saa  at  det  i  August 
Maaned  kan  lade  sig  gøre  at  tømme  Dammen  og  sortere 
Yngelen  i  to  eller  tre  „Sorteringer"  efter  Størrelsen.  Hver 
Størrelse  skal  nemlig  helst  gaa  for  sig,  for  at  Foderet 
kan  blive  fordelagtigt  udnyttet,  og  for  at  der  ikke  skal 
ske  Tab  paa  Grund  af  Ørredens  „Kannibalisme".  I  Ok- 
tober udfiskes  og  sorteres  Yngelen  endnu  engang.  Gen- 
nemsnitlig regner  man,  at  der  af  de  afstrøgne  Æg  klækkes 
mindst  80—90  °/o,  og  at  der  af  den  udsatte  spæde  Yngel  er 
omkringeen— to  Tredjedele  tilbage  om  Efteraaretsom  „Sætte- 
fisk" med  en  Længde  af  7—14  Centimeter.  Disse  Sættefisk 
fodres,  indtil  de  to  eller  tre  Somre  gamle  er  blevet  „Por- 
tionsfisk"  (c.  a/s  kg).  Foderet  bestaar  mest  af  frisk  Hav- 
fisk (Sild,  Aalekvabber,  Isinger  o.  s.  v.),  frossen  Sild  eller 
Slagteriaffald  (Lunger,  Milt);  Foderet  hakkes  (undertiden 
efter  at  være  kogt)  paa  en  Kødhakkemaskine  med  Haand-, 
Vand-  eller  Motorkraft.  Plantekost  (Mel  o.  1.)  kan  Ør- 
rederne (i  Modsætning  til  Karpen)  kun  fordøje  højst 
ufuldstændig.  Den  bedste  Fodertid  er  Foraar  og  Efter- 
aar;  om  Sommeren  udbryder  der  let  Sygdom  blandt 
Fiskene,  hvis  de  fodres  stærkt,  og  om  Vinteren  kan 
der  kun  fodres  lidt,  med  mindre  der  arbejdes  med  for- 
holdsvis varmt  Vældvand.  I  den  gode  Fodertid  æder 
Ørrederne  daglig  5—6  %  af  deres  egen  Vægt.  Til  at 
frembringe  et  Kilogram  Ørredkød  (af  de  forskellige  Ørred- 
arterunder  eet  regnet)  opgives  det  oftest,  at  dermedgaar6— 8 
kg  Foder,  men  Forsøg  har  vist,  at  3,5—4  kg  kan  være  nok. 
Ørreden  trives  ikke,  hvis  Vandet  ikke  er  iltrigt;  sørges 
der  paa  anden  Maade  for  Iltholdigheden,  er  Strøm  ikke 
nødvendig  for  den.  Vandet  i  Ørreddamme  bør  ikke  blive 
varmere  end  omkring  tyve  Grader  Celsius  paa  Sommer- 
dage, og  Fodring  bør  ophøre,  naar  Vandet  er  over  c.  17°. 
Naar  Ørreden  er  blevet  Portionsfisk,  køres  den  i  Vogne 
med  Vandbeholder  og  Pumpeindretning  til  Jernbanestation, 
hvor  Opkøbere  afhenter  den  i  Jernbanevogne  med  Bassiner 
og  Motorpumpe  eller  Iltforsyner  for  at  køre  den  levende  til 
det  tyske  Marked.  Derfor  frembyder  de  sydlige  Dele  af 
Nørrejylland  ogsaa  de  bedste  Betingelser,  og  her  ligger 
talrige  Ørreddambrug.  Kun  en  mindre  Del  af  Ørrederne 
beholdes  paa  Dambruget,  dels  for  at  tjene  til  Stamfisk 
(„Moderfisk"),  dels  for  at  sælges  som  stor  Fisk  paa  mindst 
eet  Kilo  (oftest  død,  paa  Is).  Nogen  nøjagtig  Statistik  over 
Udførslen  af  damopdrættet  Ørred  har  vi  ikke,  men  for- 
modentlig er  den  aarlige  Udførsel  nu  lidt  over  eller  lidt 
under  100.000  kg;   heraf  er  rimeligvis  omtrent  Halvdelen 

Ørred  (Hav-  og  Bækørred),  medens  Resten  er  Kilde-  og 
særlig  Regnbueørred.  Priserne  paa  de  forskellige  Ørred- 
produkter var  i  1912  —  1913  omtrent  disse: 

befrugtet        Øjenæg  Spæd       Sættefisk  Portionsfisk*) 

icoFsft.   "»^W    «8Fs&     prcm      prkg 


Bækørred 

1.00  Kr. 

2.00  Kr. 

5.00  Kr.     lØre 

2.80  Kr. 

Havørred 

0.70- 

2.00  - 

5.00-      3/4- 

Regnbueø. 

0.80- 

2.00  — 

4.50  -     2/3  — 

2.30- 

Kildeørred 

1.00- 

2.00  - 

5.00-      3/4- 

2.30- 

Medens  de  damopdrættede  Fisk  kan  holdes  tilbage, 
indtil  Markedet  kræver  dem,  maa  Frivandsørred  oftest 
fremsendes  kort  efter  Fangsten  og  kan  derfor  hjembringe 
yderst  forskellige  Priser.  Farvede  Legefisk  opnaar  gerne 
omkring  2  Kr.  pr.  Kilo,  medens  blank  Havørred  kan  naa 
meget  højere.  Den  damopdrættede  Portionsfisk  har  for  en 
dansk  Gane  ikke  den  Velsmag,  som  skulde  kunne  skaffe 
den  et  hjemligt  Marked  til  dens  nuværende  høje  Pris; 
adskilligt  bedre  er  de  ældre  damopdrættede  Fisk,  selvom 
de  ikke  naar  de  fritlevende  Havørreders  Velsmag  og  da 
særlig  ikke  den  enestaaende  Godhed,  som  Bækørreden, 
og  mest  den  rødkødede,  kan  have.  Blankørredens  Kød  kan 
være  næsten  lige  saa  rødt  og  fedt  som  Blanklaksens;  mod 
Legetiden  bliver  det  mer  og  mer  gulligt  og  til  sidst  hvid- 
ligt; det  samme  gælder  Søørreden  og  mange  Bækørreder, 
medens  andre  af  disse  er  hvide  i  Kødet  hele  Aaret  rundt. 
Ørreden  koges  oftest,  men  ikke  sjælden  steges  eller  rø- 
ges den.  Med  Hensyn  til  Fredningstid  gælder  de  samme 
Bestemmelser  (Fiskerilovene  af  1906  og  1907)  som  for  Lak- 
sen, hvorimod  Mindstemaalet  for  Havørreden  er  366  mm, 
for  Bækørreden  236  mm;  Nedfaldsørred  paa  under  523  mm 
er  fredet.  Fangsten  af  Ørred  sker  i  Ferskvand  hoved- 
sagelig under  Efteraarsoptrækket  (Ruser,  Vippegarn  (Kol- 
ding Aa),  Toggergarn,  enkeltvægget  Drivgarn,  Skydegarn, 
Vaad,  Fiskegaarde,  Ørredtener,  Ørredspring);  tidligere  blev 
ogsaa  mange  taget  paa  Legepladserne  (Lyster,  Bøsse)  eller 
nær  disse  under  Brinkerne  med  Huggekrog,  og  det  var 
en  yndet  Fornøjelse  at  „klø"  Ørreder  med  de  bare  Hæn- 
der; nu  er  Legepladserne  i  Hovedsagen  beskyttede  gen- 
nem Fredningsbestemmelserne.  I  Fjordene  drives  der  et 
stærkt  Fiskeri  efter  den  optrækkende  Ørred,  som  ofte  kan 


*)  Priserne    for    Portionsfisk    er    opgivet    for   Vamdrup;    længere    fra 
Grænsen  er  de  lavere.    Havørredportionsfisk  sælges  som  Bækørred. 

have  svært  nok  ved  at  finde  frem  mellem  de  tætstaaende 
Ruser,  som  kun  lader  en  snæver  (Saltvandsfiskeriloven 
af  1907,  §  13)  Rende  fri,  som  fører  ind  til  et  Frednings- 
bælte  foran  Aamundingen.  I  Havet  fanges  ogsaa  en  Del 
Ørred,  men  mest  lejlighedsvis  under  andet  Fiskeri;  dog 
foregaar  der  et  ret  betydeligt  Ørredfiskeri  i  Limfjorden 
med  Garn  og  Ruser,  i  Lillebælt  bruges  Lyster,  og 
ved  Bornholms  Kyster  tages  Ørreden  i  „Sløjegarn",  i 
hvilke  den  jages  ved  Pulsning.  Vor  Ørredfangst-Statistik 
er  ikke  god,  da  Randers  Fjord  ikke  er  medregnet,  og  da 
de  blanke  Ørreder  oftest  regnes  for  Laks,  men  antagelig 
fiskes  der  aarlig  i  Frivand  godt  et  halvt  Hundrede  Tusinde 
Kilogram  Havørred;  Bækørreden  fra  Frivand  spiller  ikke 
nogen  Rolle  som  Handelsvare,  men  desmere  som  Sports- 
fisk, og  Lystfiskeriet  efter  den  drives  med  Medestang 
(Orm,  Dyp,  Flue),  men  hvor  meget  det  indbringer,  fore- 
ligger der  intet  om.  Aarlig  udsættes  der  omkring  et  Par 
Millioner  Stykker  kunstig  klækket  Ørredyngel  i  vore 
Vandløb.  Hovedparten  er  Havørred,  en  mindre  Del  Bæk- 
ørred, og  ofte  er  der  ogsaa  Regnbueørred  og  Kildeørred 
iblandt.  Forskellige  Steder  udsættes  halvaars  Sættefisk, 
der  har  været  opdrættet  Sommeren  over  i  Damme  (af 
Laks  og  Ørred  tilsammen  henimod  100.000  Stkr.  aarlig). 
At  vort  Ørredfiskeri  ved  tilstrækkelig  Pleje,  ved  Ind- 
retning af  Ørredtrapper  ved  Stemmeværkerne,  ved  Ud- 
sætning af  Yngel  o.  1.  vil  kunne  bringes  til  at  yde 
adskilligt  mere,  er  utvivlsomt;  det  maa  i  den  Forbin- 
delse huskes,  at  den  mest  økonomiske  Drift  af  et 
Ørredvand  ofte  er  at  udleje  det  til  Lystfiskeri.  Mennesket 
er  Ørredens  værste  Fjende,  men  i  Havet  er  Sælen  slem 
efter  den  og  i  Vandløbene  Odderen;  de  mindre  Ørreder 
tages  af  Hejrer  og  Gedder,  og  Æggene  og  Yngelen  har 
talrige  Fjender  (større  Ørred,  Stalling,  Spidsmus  o.  s.  v.). 
Paa  Grund  af  de  talrige  Skikkelser,  i  hvilke  Laksen 
og  Ørreden  viser  sig,  og  paa  Grund  af  den  store  Lighed, 
der  kan  være  mellem  de  to  Arter  paa  visse  Trin  af  deres 
Udvikling,  er  der  opstaaet  talrige  Navne,  der  betegner  let 
paaviselige  Alderstrin  o.  lign.  af  den  ene  Art  eller  af 
begge  Arter  tilsammen.  For  større  Klarheds  Skyld  skal 
de  almindeligst  brugte  Navne  nedenfor  forklares  med  de 
i  foranstaaende  Beskrivelse  anvendte  Udtryk. 

„Laks" =  blank  Laks  eller  blank  Ørred. 

„Vinterlaks" =  opstigende     Blanklaks     (Stor- 

laks),der  kommerom  Vinteren. 
„Løvspringere"    (Guden- 

aa) =  opstigende  Laks  (Mellemlaks) 

i  Maj— Juni. 


150 


„Sct.Jacobslaks"  (holl.).  .  =  opstigende    Laks    (Smaalaks), 

der  kommer  ved  Sct.Jacobsdag. 

„Nedfaldslaks" \  _  udleret  I  aks 

„Slangelaks"  (Gudenaa)/  —  magei%  uaie§et  LaKs- 

„Kroglaks,  Hagelaks"  .  .   —  Hanlaks  med  Underkæbekrog. 

„Rødørred"  (Gudenaa)..  =  Laks(særligHannerne,maaske 

ogsaa     Hunnerne)     i     kraftig 
rødfarvet  Legedragt. 

„Laksørred" =  farvet   Laks   eller  farvet  Hav- 
ørred uden  Adskillelse. 

„Graalaks"  (Krøyer) =  Havørred,  farvet. 

„Graaørred" =  Farvet  Havørred  (maaske  og- 
saa farvet  Hunlaks). 

„Blanklax"  (Lilljeborg).  .  =  Laks. 

„Grålax"  (Lilljeborg)  .  .  .   =  Ørred. 

„Lax"  (F.  A.  Smitt).     . . .  =  Laks  og  Ørred. 

„Vener(ns)laks,       Karls- 
stadlaks"  =  Indsølaks  fra  Venern;  kommer 

jævnlig  i  Handlen  hos  os. 

„Sjøørret"  (norsk) =  Havørred. 

„Mjøsørret"  o.  a.  (norsk)  =  Søørred. 

„Stenørred" =  lille  Bækørred  (langsamt  vok- 
sende fra  stenede  Bække). 

„Forel"  (laant  fra  Tysk)!  =  Bækørred  eller  lille  Hav- eller 

Søørred  (rødplettet). 

„Meerforelle"  (tysk)  . . . .  =  Havørred. 

„Seeforelle"  (tysk) =  Søørred. 

„Bachforelle"  (tysk) =  Bækørred. 

„Krogørred,    Hageørred"  =  Hanørred     med     Underkæbe- 
krog. 

„Hvidørred"  (Krøyer)  . . .  =  Blankørred. 

„Nedfaldsørred" =  mager,  udleget  Ørred. 

„Siggen"  (Bornholm)  . .  .  =  smaa  Blankørred. 

Sin  højeste  Udvikling  opnaar  Laksen  og  Søørreden  vistnok  i  Norge, 
medens  det  lader  til,  at  Havørreden  bliver  størst  hos  os.  Dette  synes 
ogsaa  at  fremgaa  af  den  nedenstaaende  Liste  over  nogle  af  de  største  kendte 
Laks  og  Ørred,  i  hvilken  der  dog  intet  Hensyn  er  taget  til  forskellige  Be- 
retninger om  Fangster  af  endnu  større  Laks  (paa  indtil  46,6  kg;  v.  Siebold) 
og  Ørred  (Søørred  fra  Tvrifjord  paa  omkring  29  kg;  Collett),  som  imidler- 
tid meddeles  paa  anden  Haand  og  ikke  er  helt  utvivlsomme. 
Laks.  Norge:  1879—1894,  6  Stkr.  30,*— 36  kg;  heraf 
Pasvigelv  1883,  1  Stk.  36  kg. 

Aarøelv  August  1884,  2  Stkr.  hver  paa  155  cm,  30,.-,  og31'kg. 
Britiske  Øer:  Tav  1872,  1  Stk.   134  cm,  32,-  kg. 
Island:  c.  20  kg.' 

Danmark:  [Bornholm,  ilandbragt  ved  Aarsdale  i  Maj   1907,   1   Stk. 
c.  125  cm,  c.  25  kg  (?)]. 
[Gudenaa  (ifølge  Neckelmann  1833)  32  kg  (?)]. 

—       d.  31.  Aug.  1899,  1  Nedfaldslaks  1 12  cm,  c.  10  kg. 
Ørred.   Norge:     Havørred :  Jølstervand,  1  Stk,  September  1897,  7,.i  kg. 

Søørred:    Mjøsen,    1    Stk.    fanget    i    Laagen    i   Juli    1895, 
12,2  kg;  Tvrifjord  13  kg. 
Britiske  Øer:  Tav,  d.  28'.  Juni  1907,  8,s  kg. 

Island:  Havørred'  5— 7,.-,  kg;  [Søørred,  Thingvallasø  10— 13  kg  (?)]. 
Danmark:  Gudenaa  d.  26.  Oktober  1898,  1   Stk.,  99  cm,  12  kg. 

3.     Regnbueørred  (Sålmo  ir  i  deus  Gibbons). 

Plovskærbenet  er  langt,  og  dets  Stilk  bærer  Tænder. 
Overkæbebenet  naar  hen  under  Øjet  eller  lidt  bagom 
dette.  Farven  er  meget  kendetegnende;  Ryggen  er  blaa- 
graa  og  oversaaet  med  talrige  mørke,  runde  Smaapletter, 
der  ogsaa  kan  gaa  ned  paa  Siderne  (her  ofte  x-formede). 
Sider  og  Bug  er  sølvskinnende,  men  fra  Snude  til  Hale- 
finne  strækker  sig  et  smallere  eller  bredere,  utydeligt  be- 
grænset lillarødt  Baand,  der  findes  selv  hos  Ungerne, 
men  er  særlig  kraftigt  hos  Hannen  i  Legetiden;  Finnerne 
er  ensfarvede  (uden  hvid  Forrand)  med  mørke  Pletter; 
der  er  ingen  Pletter  med  røde  Kernepunkter  spredt  over 
Kroppen;  Hannen  faar  Underkæbekrog  i  Legetiden.  ■ 

R  14—15;  F;  G  13—14;  Br  15;  Bu  10;  H  x  -f-  17—19  +  x. 

Regnbueørreden  naar  en  Længde  af  mindst  75  cm  og 
en  Vægt  af  7   Kilogram.     Den   hører  hjemme   i   de  vest- 


Fig.  69.     Regnbueørred.     (Efter  Hein  &  Winter). 

lige  Forenede  Stater  i  Floderne  til  det  stille  Hav,  men  er 
nu  spredt  over  store  Dele  af  Jordkloden.  Allerede  i  1877 
tog  Japaneren  Sekizawa  Acecio  Æg  af  Regnbueørred 
med  til  Japan,  og  i  1882  førtes  den  til  Europa.  Den  er 
nu  i  hvert  Fald  indført  til  Sverige,  Norge,  Danmark,  Tysk- 
land, Frankrig,  Østrig,  Schweiz  og  Spanien.  Det  har 
nemlig  hurtig  vist  sig,  at  Regnbueørreden  egner  sig  for- 
træffelig til  Opdræt  i  Damme.  Dette  foregaar  fuldstændig 
paa  tilsvarende  Maade  som  den  for  Ørreden  beskrevne; 
dog  taaler  Regnbueørreden  temmelig  varmt  Vand,  saa  at 
det  ogsaa  kan  lade  sig  gøre  at  udsætte  den  med  Fordel 
som  Tilgiftsfisk  i  Karpedamme.  Dens  Legetid  falder  no- 
get anderledes  end  dens  Slægtninges,  nemlig  i  Marts- 
April,  undertiden  saa  tidlig  som  i  Januar  eller  saa  sent 
som  i  Maj;  dette   er  ikke  uden  Værdi,  da  Klækkehusene 

som  Regel  er  tømt  for  Ørred-  og  Kildeørredyngel  paa 
det  Tidspunkt,  da  Regnbueørrederne  afstryges,  og  man 
saaledes  kan  belægge  Klækkebakkerne  to  Gange  om  Aa- 
ret.  Yngelen  udsættes  i  Maj—Juni  og  vokser  særdeles 
hurtig,  saa  at  Sættefiskene  i  August  Maaned  er  7—10  cm 
og  i  Oktober  8 — 14  cm  lange.  Under  meget  gunstige  Vilkaar 
kan  en  og  anden  Regnbueørred  allerede  samme  Efteraar(i) 
blive  Portionsfisk  (c.  23 — 25  cm,  }/s  kg),  men  dette  spiller 
dog  ingen  Rolle  i  Praksis,  hvorimod  det  er  Reglen  de 
fleste  Steder,  at  Sættefiskene  i  Løbet  af  det  følgende  Aar 
er  salgbare  som  Portionsfisk;  nogle  Steder  nøjes  man 
dog  med  at  drive  dem  op  i  Løbet  af  tre  Aar.  Der  er  ogsaa 
noget  Salg  af  ældre  Fisk  (1  kg  og  mere),  og  Moderfisk 
lægges  som  Regel  til  i  Dambrugets  egne  Damme.  I 
Tyskland  klages  meget  over,  at  Stammen  der  er  degene- 
reret, formodentlig  som  Følge  af  Indavl;  hos  os  har  man 
hidtil  ikke  bemærket  noget  tilsvarende.  Alligevel  vilde 
det  maaske  være  heldigt,  om  der  kunde  tages  Rogn  af 
Regnbueørred  fra  Frivand  fremfor  udelukkende  af  Dam- 
ørred; men  skønt  der  har  været  gjort  mange  Forsøg  paa 
at  udsætte  Regnbueørred  i  Vandløbene,  har  disse  Forsøg  hos 
os  ikke  ført  til  gode  Resultater  lige  saa  lidt  som  i  Tyskland.  I 
de  Vandløb,  ved  hvilke  der  ligger  Dambrug,  findes  der  oftest 
ikke  faa  mindre  Regnbueørreder,  men  inden  disse  naar 
Modenhed,  forsvinder  de  som  Regel  —  vistnok  fordi  de 
vandrer  til  Havs.  Der  fanges  da  ogsaa  ikke  saa  sjælden 
større  Regnbueørred,  f.  Eks.  i  de  østjydske  Fjorde,  men 
for  Rognafstrygningen  spiller  dette  ingen  Rolle.  Til  Ud- 
sætning i  egentlige  Ørredvande  egner  Regnbueørreden 
sig  ikke,  mulig  derimod  til  Udsætning  i  Aaernes  nedre 
Løb,  hvor  dog  i  Reglen  Gedden  vil  være  den  for  farlig 
en  Fjende,  og  som  Bifisk  i  Karpedamme;  derimod  er  det 
utvivlsomt,  at  den  egner  sig  udmærket  til  Udsætning  i  nogle 
brakke  Vande;  i  Mariager  Fjord  har  den  alt  længe  givet 
et  godt  Udbytte,  og  den  tegner  ogsaa  godt  i  Roskilde 
Fjord ;  ved  Bornholm  er  det  forsøgt  at  sætte  Yngelen  direkte 
ud  i  Brakvandet  ved  Kysten  (1910  —  18.000  Stkr.,  1911 
—  25.000  Stkr.).  I  Virkeligheden  har  Regnbueørreden 
maaske  Fremtiden  for  sig  paa  mange  lignende  Omraader. 
Dens  Kød  er  knap  saa  anset  som  Ørredens;  Portionsfisken 
hjembringer  en  Pris  af  c.  2  Kr.  30  Øre  pr.  Kilogram. 
Æggene  er  meget  vekslende  i  Størrelse  og  Farve  efter 
Moderfiskens  Godhed;  store,  rødlige  Æg  foretrækkes 
langt  for  smaa  eller  uensartede,  farveløse;  som  oftest  er 
Æggene  mindre  end  Ørredens  (c.  9—12.000  pr.  Liter). 
Antagelig  behandledes  der  paa  vore  Klækkeanstalter 
i  1912  mindst  15—20  Millioner  Æg  af  de  forskellige 
Ørredarter;      heraf     udførtes      omkring      tolv     Millioner, 

hvoraf  Størstedelen  vistnok  stammer  fra  Frivandshav- 
ørred;  af  Resten,  som  klækkedes  her  i  Landet,  er  an- 
tagelig omkring  Halvdelen  Regnbueørredrogn.  Mindst  et 
Par  Millioner  Stkr.  Yngel  sattes  i  Dam,  og  da  Levepro- 
centen  plejer  at  være  ret  stor  (c.  50  °/o),  er  der  heraf  an- 
tagelig frembragt  mindst  een  Million  Sættefisk.  Regnbue- 
ørredens danske  Navn  er  en  Oversættelse  af  dens  ameri- 
kanske: Rainbow  trout  (tysk:  Regenbogenforelle). 


2.    Rødinggruppen  (Salvelini  S.  Nilsson). 

Plovskærbenet  har  ingen  Længdekøl;  fortil  er  det  for- 
tykket og  bærer  her  Tænder,  hvorimod  dets  Stilk,  der  er 
forholdsvis  kort  og  har  en  Længdefure,  er  tandløs.  Skæl- 
lene er  meget  smaa;  lige  ovenover  Sidelinien  og  foran 
Rygfinnen  er  der  i  en  Længderække  paa  en  kvart  Hoved- 
længde seksten— tyve  Skæl.  Ryggen  og  Kropsiderne  har 
mer  eller  mindre  talrige  og  tydelige  lyse  Pletter. 

Hos  Rødinggruppens  Arter  foregaar  der  ikke  saa  store 
Formforandringer  med  Hannen  mod  Legetiden  som  hos 
den  foregaaende  Gruppes;  men  Hannens  Legedragt  kan 
være  prægtig  farvet,  og  der  kan  dannes  en  lille  Under- 
kæbekrog.  Rødingerne  er  udbredt  over  Dele  af  Europa 
og  Nordamerika.  Den  (eller  de)  oprindelige  europæiske 
Arter  adskiller  sig  i  Farvetegning  fra  de  oprindelig  ame- 
rikanske, der  oftest,  men  dog  ikke  altid,  har  Ryg,  Ryg- 
finne og  Halefinne  marmorerede  med  ormeagtigt  snoede 
Pletter  og  Baand.  De  europæiske  Rødinger  er  Sø-  og 
Havfisk,  der  ikke  som  Laksegruppens  Arter  behøver  rin- 
dende Vand  til  Legen;  i  Amerika  gælder  det  samme  den 
ene  Rødingart  (S.  namaycush,  Amerikanernes  Lake 
trout),  medens  den  anden  (S.  fontin  ål  i  s,  Amerikanernes 
Brook  trout,  vor  Kildeørred)  nok  kan  leve  i  Søer,  men 
dog  oftest  yngler  i  Vandløb.  Ingen  af  Arterne  hører  op- 
rindelig hjemme  hos  os,  men  to  er  indført. 


Oversigt  over  Arterne. 

Ryggen  tydelig  marmoreret 

1.  Kildeørred  (Sålmo  fontinålis). 

Ryggen  ikke  marmoreret 

2.   Fjeldørred    (Sålmoalpinus). 

1.     Kildeørred    (Sålmo     fontinålis    Mitchill). 

Munden  er  forholdsvis  stor,  større  end  hos  den  føl- 
gende Art.  Plovskærbenet  løber  fortil  ud  i  en  Spids; 
dets  Plade  bærer  omkring  otte  Tænder.  Ryggen  er  brun 
eller  olivenfarvet,  med  tydelige,  bugtede,  lysere  Aarer; 
Siderne  lysere  med  smaa,  blaarøde  Pletter  eller  mer  eller 
mindre  sølvskinnende;  Bugen  hvid  eller  orangefarvet;  de 
øvre  Finner  er  mørke  med  aaret  Tegning,  de  nedre  har 
en  hvid   Forkant  efterfulgt   af   et  mørkt  Baand. 

R  12-13;  F;   G  11-12;  Br  10—11;  Bu  7-8;  H  x   f 

19  +  x. 

Kildeørredens  oprindelige  Hjem  var  i  Kanada  og  de 
Forenede  Stater,  nemlig  i  nogle  sydlige  Tilløb  til  Hudson 


Fig.  70.     Kildeørred.     Han  i  Legedragt.     (Efter  Brown  Goode). 


Bugten,  de  store  Søers  Omraade,  i  Vandløb  til  Atlanter- 
havet ned  til  Nord  Carolina  og  i  Tilløb  til  Mississippi  fra 
Alleghanybjergene.  Men  i  det  mindste  fra  midt  i  Halv- 
fjerdserne i  forrige  Aarhundrede  begyndte  Amerikanerne 
at  klække  dens  Æg  og  holde  den  i  Damme,  og  efter  at 
den  er  ført  til  Europa  (til  Norge  1876—77  og  1883,  til 
Tyskland  1884),  er  den  nu  udbredt  i  alle  de  Lande,  hvor 
Ørreddambrug  findes,  og  de  fleste  Steder  har  den  fra 
disse  forvildet  sig  eller  er  blevet  udsat  i  fri  Vande,  hvor 
den  mange  Steder  holder  sig.  Hos  os  har  den  vel  været 
forsøgt  i  alle  de  større  Ørreddambrug,  men  i  de  senere 
Aar  anvendes  den  ikke  saa  meget  som  tidligere;  dog  er 
der  enkelte  Dambrug,  hvor  denne  Art  synes  at  give  bedst 
Udbytte.     Dens  Legetid   falder  omtrent  samtidig  med  Ør- 

redens  (Oktober  Marts)  eller  snarere  lidt  før,  saa  at  Afstryg- 
ningen  undertiden  kan  begynde  i  Oktober.  Æggene  er  for- 
holdsvis smaa  (10-  1 2.000 pr.Liter).  Efter  den  noget  ufuldstæn- 
dige Statistik  var  der  i  191 1  —  12  indlagt  c.  356.000  Stkr.  Kilde- 
ørredrogn  til  Klækning,  som  med  en  Klækkeprocent  af  64 
gav  c.  229.000  Stkr.  Yngel.  Af  denne  Yngel  udsattes  kun 
2000  Stkr.  i  Frivand,  medens  Resten  sattes  i  Dam;  om 
c.  180.000  Stkr.  Yngel  oplyses  det,  at  de  gav  godt  100.000 
Stkr.  Sættefisk  om  Efteraaret  (57  °/o).  Klækning  og  Op- 
dræt foregaar  paa  fuldstændig  samme  Maade  som  Ørre- 
dens, og  Portionsfisk  kan  leveres  i  det  andet  eller  tredje 
Aar.  Prisen  er  omtrent  som  Regnbueørredens,  dog  ofte 
lidt  lavere  og  var  i  1912  omkring  2  Kr.  30  Øre  pr. 
Kilogram.  En  Ejendommelighed  ved  Kildeørreden  opda- 
ges snart  ved  Sorteringen,  naar  denne  foregaar  med 
Haandkraft;  den  er  meget  vanskeligere  at  holde  fast  end 
Ørreden   og   Regnbueørreden,    da   den   er  meget  glattere, 


Fig.  71.     Kildeørred.     Hun  eller  ung  Han. 
(Efter  Hein  &  Winter). 


rimeligvis  paa  Grund  af  de  smaa  Skæl.  I  Legetiden  bliver 
Hannens  Form  meget  dyb  og  brædtagtig,  men  derimod  er 
det  kun  en  svag  Underkæbekrog,  den  faar;  dens  Farver 
bliver  stærkere,  og  dens  Bug  bliver  meget  smuk  orange- 
rød. Kildeørreden  er  ikke  saa  sky  som  Bækørreden  og 
holder  sig  ikke  saa  meget  i  Ro  under  Brinker  og 
Rødder,  men  er  i  Bevægelse  for  at  opsøge  Føden.  Derfor 
kan  der,  skønt  den  paa  Grund  af  sin  ringere  Værdi  ikke 
egner  sig  til  Udsætning  i  Ørredvande,  være  Tale  om, 
at  den  bør  udsættes,  hvor  Reguleringer  har  fundet  Sted. 
Den  er  i  Tidens  Løb  udsat  adskillige  Steder  her  i  Landet, 
og  fra  Dambrugene  undviger  stadig  nogle,  saa  at  man  i 
de  Vandløb,  ved  hvilke  der  ligger  Dambrug,  som  oftest 
kan  fange  Kildeørred.  Der  er  heller  næppe  nogen  Tvivl 
om,  at  Kildeørreden  yngler  i  mange  af  disse  Vandløb. 
Kildeørredens  amerikanske  Navn  er  Brook  trout;  i  Tysk- 
land kaldes  den  Bachsaibling  til  Adskillelse  fra  den  føl- 
gende Art,  Tyskernes  Saibling. 

[2.     Fjeldørred  (Sålmo  alpinus  Linné). 
(F.  A.  Smitt:  Sålmo  umbla:  a)  S.  salvelinus,  b)  S.  alpinus). 

Munden  er  forholdsvis  stor,  men  ikke  saa  stor  som  den 
foregaaende  Arts.  Plovskærbenet  er  baadformet  udhulet  med 
en  fortil  afrundet,  tandbærende  Plade,  der  sædvanligbærer 
en  trekantet  Spids  med  Tænder.  Farven  er  yderst  veks- 
lende, men  Ryggen  er  aldrig  marmoreret;  de  nedre  Fin- 
ner er   fortil   hvidkantede  med  efterfølgende  mørk  Farve. 

R  12—15;  F;  G  11—13;  Br  12—15;  Bu  9—10;  Hx| 
19  +  x. 

Fjeldørreden  kan  blive  godt  syv  Decimeter  lang  og 
naa  en  Vægt  af  godt  syv  Kilogram.  Den  hører  hjemme 
i  de  schweiziske,  østrigske  og  bayerske  Alpesøer,  paa  de 
britiske  Øer,  i  store  Dele  af  Sverige,  Norge,  Finland  og 
det  nordlige  Rusland,  Nowaja-Semlja,  Spitsbergen,  Fær- 
øerne, Island,  Grønland  og  arktisk  Amerika.  Hos  os  ud- 
sattes der  i  1901  7.000  Stkr.  Yngel  (fra  Finspong  Klække- 
anstalt  i  Sverige)  i  Fure-  og  Vejlesø,  men  Forsøget 
var,  som  man  kunde  vente,  resultatløst.  I  1910  indførtes 
10.000  Stkr.  „Røj"rogn  fra  Trondhjem  til  Klækkeanstalten 
ved  Vraa  Mølle  Dambrug  (pr.  Arden);  Klækningen  gav 
7.000  Stkr.  Yngel,  af  hvilke  de  6.000  sattes  i  Dam;  heraf 
blev  der  om  Efteraaret  kun  150  Sættefisk.  Der  er  næppe 
Grund  til  at  tro,  at  den  nu  findes  hos  os.  Hvad  der  nær- 
mest skulde  friste  til  at  gentage  Forsøg  paa  at  indføre 
den,  er,  at  den  væsentlig  lever  i  Søer  og  mulig  ikke  behøver 
rindende  Vand  til  sin  Leg;  desuden  er  den  en  udmærket 
Sportsfisk,  og  dens  Farver  er  meget  smukke,  særlig  Han- 
nernes henimod  Legetiden,  da  Bugen  kan  være  blodrød. 
I  øvrigt  optræder  Fjeldørreden  med  meget  vekslende 
Udseende  og  Levevis,  med  Havformer  og  Søformer,  og 
man  skelner  mellem  to  Underarter  af  Fjeldørred:  Stor- 
røding  (S.  alpinus  formå  salvelinus  Linné)  og 
Smaarøding  (S.  alpinus  sensu  stricto  Linné),  af 
hvilke  den  første  kan  kendes  paa,  at  Bugfinnerne  er  fæstet 
bag  Midten  af  Afstanden  mellem  Snudespidsen  og  de 
midterste  Halefinnestraalers  Spids,  medens  Bugfinnerne 
hos  Smaarødingen  sidder  længere  fremme.  Paa  en  Maade 
svarer  Forholdet  mellem  Stor-  og  Smaarøding  til  det 
mellem  Laks  og  Ørred.  Hvilken  af  Rødingformerne  det 
drejede  sig  om  ved  Indførselsforsøgene,  er  ikke  oplyst. 
Fjeldørreden  lader  sig,  hvor  Naturforholdene  egner  sig 
derfor,  særlig  hvor  Vandet  er  køligt  nok,  let  opdrætte  i 
Damme;  hos  os  benyttes  den  som  nævnt  ikke,  og  i  andre 
Lande  har  dens  Opdræt  vist  ogsaa  kun  ringe  Betydning, 
hvorimod  der  der  klækkes  mange  Æg  af  den  med  Fri- 
vandsudsætning  for  Øje.] 

Bastarder  indenfor  Lakseslægten. 

Alle  de  fornævnte  Arter  er  nærbeslægtede,  og  mulig 
forekommer  Bastarder  mellem  dem  af  og  til  i  Naturen; 
saaledes  krydses  Laks  og  Ørred  rimeligvis  ofte.  Ved  den 
kunstige  Befrugtning  er  det  lykkedes  at  krydse  endog 
Ørred  og  Regnbueørred,  hvis  Legetid  -  -  om  de  gik  i 
samme  Vand  —  næppe  nogensinde  vilde  falde  samtidig. 
En  Del  af  Krydsningerne  har  været  Genstand  for  forsøgs- 
vis Opdræt  her  eller  i  Udlandet;  de  synes  dog  alle  uden 
Værdi.  Kun  den  nedennævnte  viser  et  fra  begge  Foræl- 
dre væsentlig  forskelligt  Ydre. 

Tigerørred  (Sålmo    trutta  x   fontinålis). 

Ryggen  og   Størstedelen   af  Siderne   marmoreret  med 

bugtede  Aarer,   der  er  meget  grovere  end  Kildeørredens; 

ingen  røde  Pletter  paa  Kropsiderne. 

Denne  iøjnefaldende  Fisk  er  en  Bastard  mellem  Ør- 
red og  Kildeørred.  Om  den  forekommer  i  Naturen,  vides 


c'-'.    I 


Fig.  72.     Tigerørred.      (Efter  Bruno  Hofer). 

ikke,  men  i  Dambrugene  er  den  ret  almindelig.  Kryds- 
ningen foretages  dog  kun  tilfældigt  eller  for  Fornøjelsens 
Skyld,  idet  Bastarden  ingen  særlige  Fordele  byder. 

2.    Smeltslægten  (Osmérus  Artedi). 

Formen  er  meget  langstrakt  og  noget  sammen- 
trykt. Munden  er  stor.  Underbid.  De  keglefor- 
mede, spidse  og  fastsiddende  Tænder  sidder  for 
det  meste  i  en  enkelt  Række  paa  Mellem-  og 
Overkæbeben,  Ganeben,  Plovskærben  og  et  af 
Vingebenene   (entopterygoideum)    og    i    to    uregel- 

mæssige  Rækker  paa  Tungen,  i  hvilke  en  Del  af 
de  forreste  Tænder  ligesom  paa  Ganebenene,  Plov- 
skærbenet  og  bagtil  i  Underkæben  er  større  end 
de  andre.  Syv  til  otte  Gællehudstraaler.  Gælle- 
gitterstavene  er  lange  og  smalle.  Finnerne  er 
middelstore.  Gatfinnen  er  længere  end  Rygfinnen. 
Bugfinnerne  er  fæstet  under  Rygfinnen  og  har  in- 
tet Vedhæng  ved  Roden.  De  middelstore,  glatte 
og  tynde  Skæl  falder  let  af.  Sidelinien  er  ufuld- 
stændig. Bigællerne  er  rudimentære.  Maven  har 
en  middellang  Blindsæk.  Faa,  meget  korte  Blind- 
tarme. Kroppen  er  halvvejs  gennemsigtig;  Farven 
er  i  Reglen  lys,  og  der  findes  ingen  Pletter.  Fiskene 
har  en  agurkeagtig  Lugt. 

Smeltarterne  har  hjemme  i  den  gamle  og  den  ny 
Verdens  kolde  og  tempererede  Egne.  Der  er  højst  fem 
Arter,  af  hvilke  een  lever  hos  os. 

1.    Smelt  (Osmérus  eperlånus  Linné). 

Afstanden  fra  Forkanten  af  Overkæbebenets  Ledknude 
til  Spidsen  af  de  midterste  Halefinnestraaler  er  omtrent 
elleve— tolv  Gange  større  end  Gatfinnens  længste  Straale 
og  omtrent  dobbelt  saa  stor  som  Afstanden  fra  Forkanten  af 
Overkæbebenets  Ledknude  til  Rygfinnen,  c.  28^  37  Gælle- 
gitterstave  paa  første  Gællebue.  Sidelinien  strækker  sig 
kun  over  omtrent  ti  Skæl  bag  Gællespalten.  Fisken  er 
mer  eller  mindre  gennemsigtig,  saa  at  f.  Eks.  Hjernen 
ses  gennem  Hovedskallen;  Farven  skifter  en  Del,  men 
Ryggen  er  altid  mørkt  prikket;  Skællene  mangler  Sølv- 
glans, undtagen  enkelte  Steder  paa  Hovedet  og  i  en 
bred  Stribe  langs  Siderne;  hos  de  yngre  er  Ryggen  graa- 
lig,  hos  de  ældre  grønlig;  hos  de  større  Hanner  i  Lege- 
dragt begrænses  Ryggens  grønne  Farve  nedentil  af  et 
blaat  Baand  med  grønne  og  violette  Toner;  hos  de  yngre 

Hanner  og  hos  de  større  Hunner  i  Legedragt  er  Baandet 
til  Stede,  men  ikke  saa  kraftigt.  Yderligere  har  de  større 
Hanner  i  Legetiden  talrige  smaa,  vortelignende  Hudfor- 
tykkelser paa  Hoved,  Krop  og  til  Dels  paa  Finnerne;  bagtil 
paa  Kroppen  er  Knuderne  størst  og  er  her  stillet  i  Længde- 
rækker. Hunnerne  og  de  unge  Hanner  mangler  disse 
Knuder. 

R9— 12;  F;  G  13— 17;  Br  10— 13;  Bu 7—9;  H  x  +  19  +  x. 

Smelten  skal  kunne  blive  henimod  fire  Decimeter 
lang,  men  hos  os  træffes  den  næppe  over  tredive  Centi- 
meter lang.  Den  lever  i  den  finske  og  bottniske  Bugt  og 
i  dermed  i  Forbindelse  staaende  svenske  og  finske  Vand- 
løb og  Søer;  i  Finlands  større  Søer  op  til  66°  n.  Br.  er 
den  almindeligheden   lever  ved  den  russiske  Østersøkyst 


Fig.  73.    Smelt.    (Efter  Zoologia  danica). 

og  i  de  dertil  førende  Vandløbs  Oplande  og  er  herfra 
gaaet  over  i  Volgas  Vandnet;  langs  Preussens  Østersøkyst 
er  den  særlig  almindelig  i  Haff'erne;  i  hele  den  vestlige 
Østersø  mangler  den;  sønden  for  Småland  findes  den  kun 
i  faa  Vande  i  Sverige,  og  den  mangler  helt  ved  Gotland 
og  ved  Bornholm;  i  og  ved  Vester-Gotland  og  Bohusian 
er  den  atter  talrig;  i  Norge  forekommer  den  kun  i  Kri- 
stiania  Fjord  og  i  Søer  og  Vandløb  Syd  for  Dovre  og  Øst 
for  Telemarken;  den  forekommer  i  store  Dele  af  Nord- 
tyskland, men  mangler  i  Weichsel,  Oder  og  Ems  Oplan- 
dene; yderligere  lever  den  i  Skotland,  England,  Neder- 
landene, det  nordlige  og  en  Del  af  det  vestlige  Frankrig. 
At  den  skulde  leve  ved  Island,  beror  vistnok  paa  Fejltagelser. 
Mulig  er  en  ved  Hvide  Havets  og  nærliggende  Kystegne 
levende  Smelt  (O.  spirinchus  Pallas)  og  en  anden  ved 
Nordamerikas  Østkyst  forekommende  (O.  mordax  Mit- 
chill)  ikke  artsforskellige  fra  vor.  Indenfor  det  nævnte 
Omraade  lever  Smelten,  hvor  der  er  Brakvand,  samt  i  en 

Del  Søer  og  Vandløb,  idet  den  ligesom  Lakseslægtens 
Arter  i  sin  mest  veludviklede  Form  er  en  Vandrefisk,  der 
kun  stiger  op  i  Ferskvand  for  at  yngle,  medens  den  til- 
lige mange  Steder  som  mer  eller  mindre  dværgagtig  Form 
har  taget  fast  Ophold  i  Ferskvand.  Smelten  findes  dog 
langt  fra  i  alle  brakke  Vande  indenfor  det  nævnte  Om- 
raade  eller  i  alle  Søer,  der  har  Afløb  til  dette,  og  skønt 
Danmark  ligger  midt  i  dens  Udbredelsesomraade,  er  dens 
Forekomst  hos  os  dog  meget  spredt.  Efter  ældre  Med- 
delelser skal  den  ikke  være  sjælden  i  Vesterhavet  og 
Kattegat  og  skal  ved  Jyllands  Østkyst  findes  saa  langt 
mod  Syd  som  i  Haderslev  Fjord;  antagelig  er  dens  Fore- 
komst ude  i  disse  Have  dog  mere  tilfældig,  thi  de  Steder, 
hvor  den  vides  at  leve  til  Stadighed  hos  os,  indskrænker 
sig  til  følgende:  Roskilde  Fjord,  Holbæk  Fjord,  Furesø, 
(den  nu  udtørrede  Gaardbo  Sø),  Venø  Bugt,  Salling  Sund, 
Kilen,  Flynder  Sø,  Ferring  Sø,  Nissum  Fjord,  Ringkjøbing 
Fjord,  Mariager  Fjord,  Randers  Fjord,  Viborg  Søerne,  Hald 
Sø,  Ørnsø,  Mossø,  Skanderborg  Sø  og  Stubbe  Sø;  tillige  er 
den  taget  udfor  Graadyb  ved  Trawling  (1  Stk.,  April  1890) 
og  Syd  for  Esbjerg  paa  under  een  Meter  Vand  (1904). 
Endelig  opgives  den  taget  i  Nips  Aa,  men  det  drejer 
sig  rimeligvis  om  legende  Eksemplarer;  i  Gudenaa  er 
den  dog  muligvis  taget  udenfor  Legetiden  paa  Krog  oppe 
ved  Ulstrup.  Smelten  er  en  lyssky  Fisk,  der  udenfor 
Legetiden  holder  sig  paa  ret  dybt  Vand.  I  den  fin- 
ske og  den  bottniske  Bugt  lever  den  om  Vinteren  paa 
Steder  med  en  Saltholdighed  af  2—4  højst  6  °/oo  og  paa 
Dybder  af  mellem  14  og  32  Meter;  den  holder  sig  her 
nær  Bunden,  og  rimeligvis  holder  den  sig  paa  de  samme 
Steder  om  Sommeren.  I  de  finske  Søer  synes  den  at 
forekomme  hyppigst  i  saadanne,  der  har  uklart  Vand  og 
er  over  tolv  Meter  dybe.  I  Vettern  er  der  fanget  Smelt 
paa  mindst  73  Meters  Dybde.  Under  sit  Liv  paa  Dybet 
gør  Smelten  sig  oftest  meget  lidt  bemærket,  hvor  der 
ikke  fiskes  efter  den,  men  mod  Legetiden  opgiver  den  sit 
træge  Liv  og  søger  i  store  Stimer  mod  Legepladserne  og 
er  da  meget  iøjnefaldende.  Legen  skal  kunne  foregaa  i 
Brakvand  (Zuidersøen),  men  Reglen  er,  at  Brakvands- 
smelten  søger  op  i  Flod-  eller  Aamundingerne  (som  Re- 
gel ikke  højere  op  end  Flod  og  Ebbe  mærkes),  medens 
Ferskvandssmelten  søger  ind  til  Bredden  af  Søerne,  sær- 
lig udfor  eller  noget  op  i  et  Vandløb.  Hos  os  leger 
Smelten  i  Maanederne  Marts  og  April;  i  Modsætning  til 
det  sædvanlige  Forhold  er  Legen  hvert  Sted  indskrænket 
til  et  kort  Tidsrum.  Ved  Frijsenvold  Fiskegaard  iagttages 
saaledes  Optrækket  til  Legepladser,  der  ligger  indtil  højst 
tre — fire   Kilometer  højere  oppe   ad   Gudenaa,   fra  sidst  i 

Marts,  og  det  varer  kun  fire — fem  Dage;  mærkelig  nok 
kan  man  her  fange  Stimer,  hvor  der  mellem  mange  Tu- 
sinde Hanner  kun  er  en  Snes  Hunner;  enkelte  Aar  (1901) 
iagttages  slet  ingen  Opgang.  I  Viborg  Søerne  yngler 
Smelten  „meget  regelret  fra  d.  21.  April  eller  en  af  de 
følgende  Dage.  Omtrent  ved  Solnedgang  stævner  Flokken 
ind  imod  Land,  og  den  søger  da  ikke  ind  efter  langs 
Bunden,  men  følger  Overfladen,  hvortil  den  rimeligvis 
straks  har  hævet  sig,  saa  snart  den  lettede  sig  fra  Bun- 
den. Ved  stille  Vejr  ser  man  saa,  at  Vandets  Overflade 
kruses,  som  om  en  let  Vind  rørte  den,  og  det  varer  ikke 
længe,  før  Stimen  har  naaet  Bredden,  hvor  den  søger  op 
i  enhver  Grøft  og  i  ethvert  lille  Vandløb.  Fiskerne  fan- 
ger nu  i  faa  Timer  Smælten  i  Tøndevis,  i  det  de  gaar  ud 
i  Vandet,  øser  den  op  med  Briler  og  bærer  den  ind  paa 
Bredden,  hvor  den  samles  i  Bunker  og  efter  faa  Minut- 
ters Forløb  dør.  Saa  snart  Legetiden  er  til  Ende,  gaar 
Resten  af  Stimen  ud  igen  til  Dybet  og  viser  sig  ikke 
førend  det  kommende  Aar.  Ja  man  ser  end  ikke  en  en- 
kelt Smælt  hele  Aaret  rundt".  Som  oftest  skal  de  mindre 
Smelt  lege  før  de  store,  men  Forholdet  kan  ogsaa  være 
det  omvendte.  Hos  en  middelstor  Hun  er  der  omkring 
et  halvt  Hundrede  Tusinde  Æg.  Disse  er  0,6—0,9  mm 
i  Tværmaal  og  har  en  ejendommelig  Skal,  hvis  yder- 
ste Lag  krænger  sig  om  og  fasthæfter  Ægget  til  Under- 
laget (Sandskorn,  Plantedele)  paa  noget  lignende  Maade, 
som  Forholdet  er  ved  Kutlingernes  Æg;  senere  synes 
denne  Fasthæftning  ofte  at  løsnes,  i  hvert  Fald  hvor  der 
er  stærk  Strøm,  og  Æggene  ligger  da  løse  ved  Bunden. 
Æggets  Klækning  tager  fire— fem  Uger  (efter  andre  Op- 
givelser kun  otte  Dage).  Ungerne  er  meget  langstrakte 
og  ligner  Sildeunger.  Naar  de  er  4,5—5  cm  lange,  begyn- 
der Skællene  at  udvikles,  men  er  først  fuldkommen  tyde- 
lige, naar  Yngelen  er  5—6  cm.  Det  første  Efteraar  bliver 
Smelten  som  Regel  4—5  cm  og  vokser  fra  da  af  indtil 
næste  Sommer  kun  ubetydeligt.  I  Løbet  af  Fiskens  andet 
Leveaar  bliver  den  i  finske  Søer  7—9  cm,  i  Elbmundingen 
10—15  cm,  men  begge  Steder  bliver  den  nu  moden.  I 
de  finske  Søer  skal  mange  af  de  første  Gang  legende 
Smelt  dø;  Resten  bliver  i  Løbet  af  deres  tredje  Leveaar 
9 — 11  cm  lange  og  leger  nu  anden  Gang;  derefter  dør  de 
næsten  alle,  og  blandt  de  overlevende  synes  de  fleste  at 
være  Hanner.  Efter  at  Smelten  i  Slutningen  af  sit  andet 
Leveaar  er  bleven  moden,  yngler  den  hvert  Aar,  indtil 
den  dør;  golde,  voksne  Smelt  kendes  ikke.  Størst  Længde 
synes  Hunnerne  at  kunne  naa.  At  talrige  Smelt  dør  under 
Legen,  kendes  ogsaa  fra  Legepladserne  i  Gudenaa  og  andet 
Steds  hos  os.    „Hver  Aften  i  Legetiden  ser  man  paa  Lege- 

C.  V.  Otterstrøm:  Fisk  II.  1-1 

pladsen  mange  døde  Individer,  som  alle  er  fulde  af  Rogn 
eller  Mælke;  disse  Fiske  synes  at  være  omkomne  under 
Gydningen".  I  Stubbe  Sø  døde  næsten  alle  Smeltene 
omkring  Aar  1864,  dog  mulig  paa  Grund  af  smitsom  Syg- 
dom. At  Smeltbestanden  i  en  Sø  omtrent  vil  forsvinde, 
hvis  Legen  slaar  fejl  to  Aar  i  Træk,  er  indlysende,  og 
dette  maa  let  kunne  ske,  da  Legetiden  er  saa  kort.  Baade 
den  store  og  den  lille  Smeltform  findes  hos  os;  Smelten 
fra  Viborg  Søerne  bliver  saaledes  næppe  stort  over  ti 
Centimeter  lang,  medens  den  Smelt,  der  fra  Randers  Fjord 
stiger  op  i  Gudenaa,  bliver  indtil  niogtyve  Centimeter  lang. 

Smeltyngelen  lever  den  første  Sommer  næsten  ude- 
lukkende af  Vandlopper  og  Dafnier,  i  det  følgende  Aar 
tillige  af  Bundkrebsdyr  som  Tanglopper;  i  nogle  Søer 
skal  Hovednæringen  være  Larven  af  en  Myg  (Corethra), 
medens  Brakvandssmelten  særlig  tager  Kaarer  (Mysis). 
De  ældre  Smelt  tager  ogsaa  Smaafisk  og  da  særlig  deres 
egne  Artsfæller. 

Hos  os  har  Smelten  kun  været  Genstand  for  Fiskeri 
af  nogen  Betydning  i  Ringkjøbing  Fjords  nordlige  Del;  i 
Aarene  1906-1911  opgives  der  her  at  være  fanget  gen- 
nemsnitlig godt  tredive  Tusinde  Kilogram  aarlig,  men  efter 
Hvide  Sandes  Gennemgravning  er  Fangsten  rimeligvis  min- 
dre; Prisen  var  kun  fire  Øre  pr.  Kilogram ;  Fiskeriet  foregaar 
her  mest  med  Aaledrivvaad,  men  en  Del  tages  ogsaa,  naar 
de  søger  ind  til  Leg.  Hos  os  anvendes  Smelten  mest  til 
Agn  og  undertiden  til  Ørredfoder.  Under  Legevandringen 
tages  Masser  af  Smelt  f.  Eks.  i  Seinen,  Themsen,  Elben 
og  i  Målarens  Udløb  gennem  Stockholm;  i  de  nordtyske 
Haff'er,  i  finske  og  russiske  Vande  fiskes  Smelten  til 
Menneskeføde;  den  paafaldende  agurkeagtige  Lugt,  som 
Smelten  udbreder,  og  som  afholder  os  fra  at  spise  den 
(skønt  Lugten  skal  forsvinde  ved  Ristning  eller  Stegning), 
skattes  i  Rusland  som  noget  særlig  fint,  og  i  Faste- 
tiden gaar  Smelten  til  høje  Priser  i  St.  Petersborg.  Imid- 
lertid er  Smeltens  middelbare  Betydning  langt  større, 
idet  den  er  udmærket  Føde  for  forskellige  Rovfisk,  i  før- 
ste Række  for  Sandarten,  men  tillige  for  Gedden  og  Sø- 
ørreden;  særlig  Værd  har  den,  fordi  den  udnytter  Søernes 
fri  Vandmasse,  der  ellers  hos  os  er  næsten  fisketom;  den 
unddrager  sig  dog  ikke  helt  Bundens  Nærhed.  Rimelig- 
vis bør  den  udsættes  i  de  Søer,  hvor  den  nu  mangler; 
den  er  lidet  sejglivet  og  dør  kort  efter,  at  den  er  kommet 
op  over  Vandet;  men  i  Vand  kan  den  forsendes,  og  Æg- 
gene skal  let  kunne  skaffes,  idet  man  blot  behøver  at  ud- 
lægge Granris  eller  lignende  paa  Legepladserne. 

Smelten  gaar  hyppig  under  Navnet  Stint. 


163 


3.    Stallingslægten  (Thymdllus  Cuvier). 

Formen  er  ret  langstrakt  og  noget  sammen- 
trykt. Munden  er  lille.  Mellem-  og  Overkæbe- 
ben er  korte.  Tænderne  er  smaa  og  spidse;  de 
sidder  i  en  enkelt  Række  paa  Mellem-  og  Over- 
kæbeben og  paa  Underkæben,  medens  de  paa 
Ganebenene  nærmest  sidder  i  to  Rækker  og  dan- 
ner en  Gruppe  paa  den  forreste  Del  af  Plovskær- 
benet;  Gællebuernes  Midtstykker  (copulæ)  og  hos 
den  voksne  ogsaa  Tungen  mangler  Tænder.  Der 
er  ni — elleve  brede  Gællehudstraaler.  Gællegitter- 
stavene  er  temmelig  korte  og  ikke  talrige.  Ryg- 
finnen er  stor;  den  er  mindst  lige  saa  lang  som 
Hovedet  og  meget  længere  end  Gatfinnen;  den  er 
længere  end  høj.  Brystfinnerne  er  middelstore. 
Bugfinnerne  er  som  Regel  fæstet  længere  tilbage 
end  Rygfinnens  Forkant;  de  har  et  Vedhæng  ved 
Roden.  Kroppen  dækkes  af  middelstore  Skæl  i 
tydelige,  regelmæssige  Længderækker.  Sidelinien 
er  fuldstændig.  Temmelig  talrige  Blindtarme.  Krop- 
sidernes Farve  er  i  Reglen  sølvgraa  eller  sølvhvid 
og  savner  tydelige  Pletter. 

Slægten  hører  hjemme  i  den  gamle  og  nye  Verdens 
tempererede  og  til  Dels  i  deres  kolde  Egne.  De  fire — 
fem  Arter  er  alle  Ferskvandsfisk,  der  hovedsagelig  lever 
i  strømmende  Vand.  Hos  os  lever  kun  den  neden- 
omtalte  Art. 

1.    Stalling  (Thymållus   vulgåris  S.  Nilsson). 
(Heckel  &  Kner:  Thymållus  vexillifer; 
Collett:  Thymållus  thymållus). 
Hovedets    Længde    gaar   51/;} — 52/a   Gang     op  i   Total- 
længden.    Snudens   Længde  gaar  omtrent  2-J;i— 3-/:>,  Gang 

op  i  Hovedets  Længde.  Snudens  Bredde  over  Snudeknu- 
derne gaar  omtrent  4 — 41/2  Gang  op  i  Hovedets  Længde. 
Rygfinnen  sidder  langt  fremme;  dens  Afstand  fra  Snude- 
spidsen gaar  godt  tre  Gange  op  i  Totallængden.  Sidelinien 
er  lige.  Farven  kan  være  mørkere  eller  lysere,  men  er 
i  Hovedsagen  brunlig  øverst  paa  Ryggen,  længere  nede 
blaagraa  med  mørke  Længdestriber,  medens  Siderne  er 
sølvgraa  med  talrige,  gullige  Længdestriber,  og  Bugen  er 
hvidlig;  Længdestriberne  løber  mellem  Skælrækkerne 
og  kan    paa   Forkroppen  indeholde  mørkere  Pletter;    den 


^ 


^® 


Fig.   74.     Stalling.     (Efter    Zoologia   danica). 

levende  Fisk  har  et  gyldent  Purpurskær  paa  Ryggen; 
den  store  Rygfinne  er  blaagraa  med  fire  — fem  Længde- 
rækker af  mørke  Øjenpletter  med  purpurrød  eller  purpur- 
brun Kerne.  I  Legetiden  er  Farverne  mørkere  og  mere 
rødlige;  Huden  er  da,  i  hvert  Fald  hos  Hannen,  fortykket 
paa  Ryg  og  Hale.  Kønsforskellighederne  er  ellers  ret 
smaa  og  bestaar  væsentlig  i,  at  Hannens  Ryg-,  Gat-  og 
Bugfinner  er  forholdsvis  store. 

R  17—24;  F;  G  10-15;  Br  14  17;  Bu  10  12;  H  x  + 
19  +  x. 

Stallingen  naar  almindeligvis  en  Længde  af  mellem 
tre  og  fire  Decimeter,  men  kan  naa  de  seks;  Vægten 
gaar  sjælden  over  halvandet  Kilogram,  men  skal  i  Lap- 
land kunne  naa  op  mod  fire  Kilogram.     Stallingen    er   en 

ægte  Ferskvandsfisk,  der  forekommer  i  Størstedelen  af 
Europa;  den  er  almindelig  i  det  nordlige  Sveriges  Elve  og 
Søer,  indtil  Dalelven,  forekommer  mere  spredt  længere 
mod  Syd  og  mangler  helt  i  det  sydligste  Sverige;  i  Norge 
findes  den  kun  i  Østerdalen  og  Gudbrandsdalen  mod  Syd 
og  i  Finmarken  mod  Nord;  i  Finland  mangler  den  kun 
langt  mod  Syd,  og  den  findes  i  den  bottniske  Bugts  nord- 
lige Ende;  i  Rusland  lever  den  i  det  øvre  Løb  af  Floderne 
til  Ishavet,  det  hvide  Hav,  Østersøen  og  til  det  sorte  Hav 
og  Kaspihavet;  i  Mellemeuropa  findes  den  i  Oplandene 
til  Donau,  Rhinen,  Weser,  Elben,  Oder,  Weichsel  og  Pre- 
gel  samt  i  Norditalien,  Galizien,  det  sydlige  og  østlige 
Frankrig,  det  indre  Belgien,  England  og  (udsat)  i  Skot- 
land. Hos  os  er  dens  Forekomst  skarpt  afgrænset,  idet 
den  kun  findes  i  Vandløb  til  Jyllands  Vestkyst  fra  Stor- 
aaen og  sydefter;  den  kendes  fra  Storaaens,  Skjern  Aas, 
Varde  Aas,  Kongeaaens,  Sneum  Aas  og  Nips  Aas  Op- 
lande. Medens  Stallingen  i  hvert  Fald  i  Sverige  ogsaa 
ofte  træffes  i  Søer,  lever  den  hos  os  kun  i  Vandløbene 
og  holder  der  til  i  et  forholdsvis  skarpt  afgrænset  Stykke, 
nemlig  i  det  øvre  Aaløb,  hvor  dette  har  sandet  eller  ste 
net  Bund  og  løber  med  frisk  Strøm  samt  helst,  hvor  der 
er  dybe  „Høl"  med  overhængende  Brinker.  Stallingen 
ynder  altsaa  lignende  Opholdssteder  som  Ørreden,  men 
selv  om  den  skal  kunne  findes  sammen  med  denne,  er 
der  dog  i  vore  Aaer  ofte  et  bestemt  Stalling-Stykke,  hvor 
der  Sommeren  igennem  ikke  er  Ørred  af  Betydning;  dette 
Stykke  følger  umiddelbart  nedenfor  Bækørredens  Tilholds- 
steder. Stallingens  Føde  er  særlig  Vaarfluelarver  (Sprok), 
men  i  øvrigt  alle  Slags  Smaadyr  som  Snegle,  Insekter,  Tang- 
lopper o.  s.  v.;  dens  Mund  er  lille,  og  Byttet  maa  derfor 
ikke  være  for  stort,  men  Stallingen  optræder  dog  som 
Rovfisk  ved  at  tage  Smaafisk  som  Elritser.  Som  mange 
andre  Fisk  holder  Stallingen  meget  af  at  æde  Rogn,  og 
da  der  i  de  af  den  beboede  Aastrækninger  finder  Leg  Sted 
af  Laks  og  stor  Ørred,  kan  Stallingen  gøre  en  Del  For- 
træd, hvis  det  passer,  at  den  ikke  nøjes  med  at  tage  de 
ovenpaa  Stenene  liggende  eller  med  Strømmen  drivende 
Æg,  der  alligevel  gaar  til  Grunde,  men  ogsaa  roder  op  i 
de  tildækkede  Legegruber  for  at  finde  Rognen  frem. 
Stallingen  selv  er  en  Foraarsleger;  i  Maanederne  Marts- 
Juni  søger  den  sig,  uden  at  vandre  bort  fra  sit  sædvanlige 
Omraade,  men  snarest  paa  en  rolig  Plads  indenfor  dette, 
en  Legeplads  med  tre— seks  Decimeter  Vand  og  Grus- 
bund; i  denne  graver  Hunnen  en  Legegrube,  som  jævnes 
efter  Gydningen.  I  Legetiden  fortykkes  Huden  paa  Han- 
nens Ryg  og  Halesider.  Æggene  er  ravgule,  ca.  2,5  mm  i 
Tværmaal,  og  en  Hun  indeholder  500—6.000  Stykker.   Æg- 

gene  er  ikke  klæbende.  Klækningen  varer  kun  et  Par 
Uger.  Stallingens  Vækst  undersøgtes  i  Sommeren  1909  i 
en  Elv  i  Finmarken  og  var  her  saaledes: 

Alder  i  Aar ,       4         5         6      7      8      9      10     11      12      13        14 

Gennemsnitsl.  i  cm  I  22,5  27,s  32.o  -  40,,,  -  46,o  -  45,o  46,5  49,o 
Gennemsnitsvægt  i  g  82      180     297     -     611     -    800     -    900    963     1000 

Antal  Fisk  undersøgt    I       22       67        9      0      9      0       10       1        4         1 

Andet  Steds  er  der  dog  fundet  en  langt  hurtigere  Vækst, 
og  saaledes  vil  den  rimeligvis  ogsaa  være  hos  os. 

Stallingerne  holder  sig  ofte  i  smaa  Stimer.  De  er 
livlige  og  ikke  særlig  sky  Fisk,  som  holder  sig  mere  i 
Bevægelse  end  Ørreden,  og  som  ligesom  denne  er  Gen- 
stand for  Lystfiskeri;  Stallingen  fiskes  fortrinsvis  paa  Flue, 
der  ikke  maa  være  ret  stor.  Først  fra  August  har  Stal- 
lingen genvundet  sit  Huld  efter  Legen,  men  dens  Kød  er 
nu  fortræffeligt  og  kan  kappes  med  Ørredens.  Hos  os 
har  den  næppe  noget  Steds  Betydning  uden  som  Sports- 
fisk. Ogsaa  Stallingen  har  en  ejendommelig  Lugt,  der  er 
bleven  sammenlignet  med  Lugten  af  Timian  og  har  givet 
Anledning  til  Navnet  Thymallus. 


4.    Guldlaksslægten  (Argentina  Artedi). 

Formen  er  langstrakt,  noget  sammentrykt  og 
kantet;  Gattet  ligger  forholdsvis  meget  langt  til- 
bage. Munden  er  lille.  Mellem-  og  Overkæbe- 
benene er  korte.  Tænderne  er  smaa  og  spidse  og 
findes  kun  i  enkelt  Række  paa  Forkanten  af  Tun- 
gen og  paa  Plovskærbenet  samt  i  et  Par  uregel- 
mæssige Rækker  paa  Ganebenene,  medens  Kæ- 
berne er  tandløse.  Seks  Gællehudstraaler.  Gælle- 
gitterstavene  er  temmelig  korte,  brede  og  glatte 
og  ikke  talrige.  Rygfinnen  er  kort.  Bugfinnerne  er 
fæstet  under  Rygfinnens  bageste  Del;  deres  Under- 
side er  skælklædt  ved  Roden,  og  de  har  et  skæl- 
klædt   Vedhæng.     Sidelinien    er    fuldstændig.     Bi- 

gællerne  er  store.  I  Reglen  temmelig  talrige  Blind- 
tarme. Kropsidernes  Farve  er  guld-  eller  sølv- 
skinnende, uplettet.     Lugter  af  Agurker. 

Slægten  omfatter  ikke  mere  end  to  sikkert  kendte 
Arter  fra  Havene  ved  Europa,  Nordafrika,  Nordamerikas 
Østkyst  og  Ny-Zeeland.  Guldlaksene  er  Dybvandsfisk; 
hermed  stemmer  ogsaa  deres  store  Øjne  og  Arternes 
mægtige  Udbredelsesomraade.  Den  ene  af  dem  fore- 
kommer hos  os,  og  den  anden  er  taget  ved  Skageraks 
svenske   Side. 

Oversigt  over  Arterne. 

Snudens  Længde  er  mindre  end  Øjets  vand- 
rette Tværmaal 1.  Guldlaks  (A.  silus). 

Snudens   Længde    er   lig   med   eller  større  end 

Øjets  vandrette  Tværmaal 

2.  Strømsild  (A.  sphyræna). 

1.    Guldlaks  (Argentina  silus  Ascanius). 
(Krøyer:  Acantholépis  silus). 

Snuden  er  kort;  dens  Længde  er  mindre  end  de  me- 
get store  Øjnes  vandrette  Tværmaal.  Grænsen  mellem 
Over-  og  Undergællelaag  er  lige.  Omtrent  nitten  Gælle- 
gitterstave  paa  den  første  Gællebue.  Seksten  til  atten 
Brystfinnestraaler.  Skællene  er  meget  store,  haarde  og 
tykke  og  sidder  godt  fast;  paa  deres  bageste  Del  er  de  ru 
af  bagudrettede  Pigge.  Sidelinien  er  lige  og  har  66—70 
Skæl.  Farven  er  oventil  olivenbrun,  paa  Siderne  guldgul 
eller  messinggul  og  nedentil  gulhvid,  men  kan  dog  være 
blegere,  mere  sølvskinnende,  eller  mørkere. 

R  11  —  12;  F;  G  13—15;  Br  16—18;  Bu  11  —  14;  Hx  + 

19  +  x. 

Guldlaksen  bliver  mellem  fire  og  fem  Decimeter  lang 
og  undertiden  lidt  længere.  Dens  Hjem  er  det  nordlige 
Atlanterhav  fra  omkring  halvandet  ned  til  elleve  Hundrede 
Meters  Dybde  eller  mere,  og  den  er  kendt  mod  Nord  fra 
det  sydvestlige  Island  og  fra  Norges  Kyst  ved  70°  n.  Br., 
medens  den  ikke  synes  at  gaa  sydligere  end  c.  50°  n.  Br.; 

den  lever  ogsaa  i  de  dybe  norske  Fjorde  og  i  Skagerak. 
I  ældre  Tid  kendtes  den  næsten  kun  fra  Norges  Kyst. 
Hos  os  iagttoges  den  første  Gang,  da  et  Eksemplar  fand- 
tes strandet  i  April  1871  paa  Horne  Strand  ved  Blaavands- 
huk;  senere  viste  det  sig,  at  den  lever  ude  i  Skageraks 
Dybder,  hvor  den  flere  Gange  blev  taget  fra  Undersø- 
gelsesskibe  paa  130-560  Meters  Dybde,  og  hvor  Damp- 
trawlerne undertiden  fanger  flere  Hundrede  Kilogram  af 
den  paa  een  Fisketur;  den  er  ogsaa  fundet  paa  Maarup 
Strand  ved  Lønstrup  (November  1901)  og  paa  Stranden 
ved  Hirtshals  (Februar  1884),  og  ved  Skagen  er  den  flere 
Gange  fanget  (Februar  1882,Januar  1894  (yngre),  Marts  1912). 
Fra  den  svenske  Skagerakskyst  nævnes  kun  to  Fangster,  den 
ene  ud  for  Dynekilen  (19.  November  1880,  det  afbildede 
Eksemplar),  den  anden  i  Koster  Fjord  (Juni  1907).  Legen 
foregaar   rimeligvis  i    Maanederne  Juni — September,  men 


Fig.  75.     Guldlaks.     (Efter  F.  A.  Smitt). 

der  er  dog  fundet  Æg  i  Skagerak  i  Februar  Maaned.  Æg- 
gene er  store  (c.  3—3,5  mm  i  Tværmaal);  de  findes  over 
store  Dybder  og  fortrinsvis  i  de  dybe  Vandlag  (bathy- 
pelagisk),  medens  de  er  langt  sparsommere  i  de  højere 
Vandlag.  Yngelen  holder  sig  ligeledes  bathypelagisk. 
Guldlaksen  synes  at  leve  stimevis.  Dens  Mavesæk  er 
gerne  krænget,  naar  Fisken  kommer  til  Overfladen,  men 
da  Guldlaksen  gaar  paa  Krog  agnet  med  Sild  eller  Blaa- 
musling,  lever  den  rimeligvis  af  Smaafisk  og  hvirvelløse 
Dyr.  Guldlaksen  er  sædvanlig  meget  fed,  og  den  skal 
smage  udmærket.  Ogsaa  den  har  en  ejendommelig,  ube- 
hagelig Lugt.  Den  er  intet  Steds  Genstand  for  nogen 
regelmæssig  Fangst  af  Betydning.  De  store  Skæl  bruges 
undertiden  til  Pyntenaale  og  lignende. 

[2.     Strømsild  (Argentina  sphyræna  Linné). 

Snudens  Længde  er  lige  saa  stor  som  eller  større  end  de 
store  Øjnes  vandrette  Tværmaal.    Grænsen  mellem  Over- 

og  Undergællelaaget  er  svagt  S-formet  bøjet.  Paa  første 
Gællebue  er  der  tretten  eller  fjorten  Gællegitterstave.  Bryst- 
finnerne har  tretten  eller  fjorten  Straaler.  Skællene  er 
meget  store,  tynde,  og  de  fleste  falder  let  af;  de  er  glatte 
eller  har  meget  smaa,  bagudrettede  Torne  paa  den  bage- 
ste Del.  Sidelinien  er  lige  og  har  omkring  tooghalv- 
tredsindstyve  Skæl.  Farven  er  lys  olivengrøn  paa  Ryggen, 
blaalig  over  Sidelinien,  sølvskinnende  paa  en  Stribe  under 
denne  og  gulhvid  med  gyldent  Purpurskær  under  Bugen; 
Snudespidsen  og  Øjenhulens  Overkant  er  sorte;  den  le- 
vende Fisk  skal  være  noget  gennemsigtig. 

R  9-11;    F;    G  12—13;    Br  13-14;    Bu   11;    H  x  + 
19  +  x. 

Strømsilden  bliver  ikke  meget  over  femogtyve  Centi- 
meter  lang.     Den    er   en    noget  sydligere  Art   end  Guld- 


Fig.  76.     Strømsild.     (Efter  F.  A.  Smitt). 


laksen  og  holder  sig  paa  lavere  Vand  end  denne,  sæd- 
vanlig paa  tredive  til  halvfemsindstyve,  men  undertiden 
paa  et  Par  Hundrede  Meters  Dybde.  Den  kendes  fra 
Norges  Kyst,  fra  Namsens  Fjord  og  sydefter,  og  fra  hele 
Vesteuropas  Atlanterhavskyst  samt  fra  Middelhavet;  ende- 
lig er  det  rimeligvis  den  samme  Art,  som  lever  ved  Ny- 
Zeeland.  Ved  Norge  er  den  forskellige  Steder  almindelig, 
saaledes  i  Kristiania  Fjord.  Mærkelig  nok  synes  den  kun 
sjælden  fanget  ved  den  svenske  Skagerakskyst  (Strømstad, 
12.  December  1879  (det  afbildede  Eksemplar),  1.  November 
1907;  Gullmar  Fjords  Dyb,  Maj  1907  og  (2  Stkr.)  Efter- 
sommeren 1907).  Nærmere  dansk  Kyst  vides  den  ikke 
taget.  Legetiden  er  vistnok  hovedsagelig  i  Foraarsmaane- 
derne.  Æggene  er  mindre  end  Guldlaksens  (1,7 — 1,9  mm 
i  Tværmaal)  og  svæver  i  de  nedre  Vandlag.  Skønt  Fisken 
synes  at  leve  mest  i  de  fri  Vandlag,  er  det  dog  gerne 
Bunddyr  (Orme  og  Krebsdyr),  der  træffes  i  dens  Mave. 
Den  lugter  stærkt  af  Agurker,  men  kommer  alligevel  lejlig- 
hedsvis  paa   de   norske  Fisketorve.     Den  er  uden  økono- 

misk  Betydning  undtagen  i  Middelhavet,  hvor  den  fanges 
i  Mængde;  her  anvendes  Sølvbelægningen  paa  dens  Skæl 
og  Svømmeblære  til  Fremstilling  af  „Essence  d'orient" 
ligesom  Løjens.] 


5.    Heltslægten  (Coregonus  Artedi). 

Formen  er  i  Reglen  middellangstrakt  og  noget 
sammentrykt.  Munden  er  lille.  Mellemkæbebe- 
nene er  smaa  og  meget  korte ;  Overkæbebenene 
er  mer  eller  mindre  korte  og  høje  og  naar  ikke 
til  Øjets  Bagkant.  Tænderne  er  rudimentære;  de 
findes  kun  paa  Tungen  eller  tillige  paa  Mellem- 
kæbeben, Ganeben  og  Underkæbe.  Syv  til  ti  Gælle- 
hudstraaler.  Gællegitterstavene  er  stundom  talrige 
og  fine,  stundom  færre  og  tykkere.  Rygfinnen  er 
fæstet  noget  foran  Fiskens  Midte;  som  Regel  er 
den  højere  end  lang.  Gatfinnen  kan  være  længere 
eller  kortere  end  Rygfinnen.  Bugfinnerne  er  fæstet 
under  Rygfinnen;  de  har  et  Vedhæng  ved  Roden. 
Halefinnen  er  i  Reglen  dybt  indskaaren  eller  ind- 
bugtet. Kroppen  er  dækket  af  middelstore,  tynde 
Skæl.  Fuldstændig  Sidelinie.  Store  Bigæller.  Tal- 
rige Blindtarme.  Kropsiderne  er  sølvhvide  eller 
sølvgraa,  uplettede. 

Heltslægtens  Arter  er  om  muligt  endnu  vanskeligere 
at  afgrænse  end  Lakseslægtens.  De  besidder  en  forbavsende 
Tilpasningsevne,  der  blandt  andet  medfører,  at  Kendetegn 
som  Gællegitterstavenes  Antal  og  Form,  der  har  været 
benyttet  til  Adskillelse  af  formentlige  Arter,  uden  Tvivl 
kan  ændres  i  Løbet  af  faa  Slægtled,  naar  Fisken  over- 
føres til  et  nyt  Vandomraade.  Medens  man  tidligere  skel- 
nede mellem  omkring  fyrretyve  Arter,  er  man  nu  klar 
over,  at  Artsantallet  maa  sættes  langt  lavere,  og  at  der  i 

Norden  kun  findes  to  Arter,  af  hvilke  den  ene  imidlertid 
falder  i  forskellige  med  Overgange  forbundne  Former. 
Heltene  yngler  i  Ferskvand  og  tilbringer  enten  hele  Livet 
der  eller  lever  udenfor  Legetiden  i  Havet.  De  optræder 
kun  sjælden  som  Rovfisk,  men  lever  mest  af  Smaadyr. 
Slægten  hører  hjemme  i  den  nordlige  Halvkugles  tempe- 
rerede og  kolde  Egne.  Den  deles  i  to  Underslægter,  der 
begge  er  repræsenterede  med  een  Art  i  vor  Fauna. 

Oversigt  over  Underslægterne. 

Underbid.     Mellemkæbebenene  er  tandløse  .... 

1.    Argyrosomus. 
Ikke    Underbid.     Mellemkæbebenene    er   tand- 
bærende        2.    Coregonus. 

1.     Under  slægten  Argyrosomus  L.  Agassiz. 

Underbid.  Kun  Tungen  og  den  forreste  Del  af  Under- 
kæben bærer  Tænder.  Mellemkæbebenene  er  meget  smaa 
og  tynde,  og  de  er  mer  eller  mindre  vandrette.  I  Reglen 
syv  Gællehudstraaler. 

Til  Underslægten  hører  baade  Vandrefisk  og  Stand- 
fisk. Føden  bestaar  hovedsagelig  af  Vandlopper,  Dafnier 
og  andre  Dyr  fra  Svævet,  som  filtreres  fra  Vandet  ved 
Hjælp  af  det  fine  Gællegitter.     Een  Art  hos  os. 

1.    Heltling  (Coregonus  ålbula  Linné). 

Afstanden  fra  Snudespidsen  til  Rygfinnen  gaar  knapt 
2xh  Gang  op  i  Totallængden.  Halens  Højde  lige  foran 
Halefinnen  gaar  omkring  1  XW  til  275  Gang  op  i  Gatfinnens 
Længde.  Mundspalten  gaar  noget  skraat  opefter;  Mund- 
vigene ligger  langt  foran  Øjet,  og  Underkæbespidsen  ra- 
ger tydeligt  længere  frem  end  Snudespidsen.  Tænderne 
er  rudimentære  og  mer  eller  mindre  bevægelige.  Gælle- 
gitterstavene  er  lange  og  tynde;  der  sidder  over  fyrretyve 
paa  den  forreste  Gællebue.  Skællene  er  middelstore;  der 
er  75—87  Skæl  langs  Sidelinien,  som  er  fuldstændig.   Far- 

ven  er  oventil  blaagrøn,  paa  Siderne  og  nedentil  sølvhvid; 
Underkæbespidsen  er  oftest  blaagrøn.  Kønsforskellig- 
heder er  ikke  iøjnefaldende;  dog  er  Hannens  Bryst-  og 
Bugfinner  ofte  forholdsvis  længere  end  Hunnens. 

R  11-13;  F;  G  13-17;  Br  13-18;  Bu  11-12;  Hx-f 
19  -f  x. 

Heltlingen    kan    blive    omkring  halvfjerde    Decimeter 
lang,  men  i  Reglen  bliver  den  kun  omkring  to.   Dens  Ud- 
bredelsesomraade  er  særlig  knyttet  til  de  Lande,  der  om- 
giver Østersøen;  Heltlingen  lever  i  den  bottniske  og  den 
finske  Bugts  Skærgaarde  og  ligeledes  langs  Sveriges  Øst- 
kyst i  hvert  Fald  saa  langt  mod  Syd  som  Sodermanland; 
den  lever  i  de  fleste  svenske  Søer,  dog  findes  den  ikke  i 
Bohuslån   og  Épaa  Gotland,  og  i  Lapmarken    forekommer 
den  kun  spredt;  i  Finland  er  den 
almindelig  op   til  68°  n.  Br.,  og 
^-  den   kendes   fra  det  hvide  Hav; 

>— <>  den  lever  i  det  nordvestlige  Rus- 

tfc  land,  i  Østersøprovinserne,  i  Po- 

\^y  len,  i  forskellige  vestpreussiske, 

J         mecklenborgske    og    holstenske 
Søer;  i  Waging  Søen  i  Bayern  er 
«?s*é^  den    udsat    og    trives;    desuden 

lever  den  paa   Irland  og  i  Skot- 
Fig.77.  Hoved  af  Heltling.      la"d  (her  udsat)  samt  i  det  syd- 

(Efter  Zooloeia  danica*  ØStllge    Hlørne    af   Nor8e     med 

(trter  zooiogia  aanica).  Mjøsen;  endeiig  findes  den  rime- 
ligvis i  det  nordlige  Uralomraade 
og  i  Sibirien.  Hos  os  kendes  den  fra  forskellige  af  Silkeborg 
Søerne  (Lillesø  ved  Glentholm,  Julsø,  Knudsø  (?),  Silke- 
borg Langsø),  og  rimeligvis  lever  den  i  dem  alle;  desuden 
kendes  den  fra  Fusing  Sø  i  Skals  Aaens  Opland  og  ende- 
lig fra  Søthorup  Sø  i  Susaaens  Opland;  den  skal  tidligere 
ogsaa  have  levet  i  den  lige  ved  Søthorup  Sø  liggende 
Ulse  Sø,  der  afvandes  til  Tryggevælde  Aa,  men  den  er 
her  forsvundet.  Heltlingen  holder  sig  mest  til  Søer,  og 
det  er  vel  kun  i  Legetiden,  at  den  kan  træffes  i  Vandløb. 
Den  forekommer  baade  i  store  og  i  smaa,  baade  i  dybe 
og  i  ret  lave  Søer  og  desuden  i  Brakvand.  Dens  Føde  be- 
staar  næsten  udelukkende  af  Smaadyr  fra  Svævet  (Dafnier, 
Vandlopper),  som  den  sier  fra  ved  Hjælp  af  sit  fine  Gælle- 
gitter. Om  Sommeren  træffes  Heltlingen  derfor  ude  i 
Søens  frie  Vandmasse,  medens  den  om  Vinteren  gaar 
nærmere  Bunden.  Den  sibiriske  Form  af  Heltlingen  er 
en  Vandrefisk,  der  fra  Ishavet  stiger  op  i  Floderne,  og 
paa  lignende  Maade  gaar  Heltlingen  fra  Østersøens  Skær- 

gaarde  op  i  de  svenske  Elve,  men  skal  dog  ogsaa  kunne 
lege  i  Havbugter  (f.  Eks.  ved  Luleå).  Ogsaa  i  Søerne  gør 
der  sig  en  vis  Vandretrang  gældende  hos  Heltlingen,  idet 
den  dels  i  Legetiden  søger  op  i  Vandløb  eller  søger  sam- 
men paa  Legepladser  i  Søen,  dels  ogsaa  udenfor  Legetiden 
søger  skiftende  Dele  at  Søen.  Den  holder  oftest  sammen 
i  Stimer,  og  i  Juli — August  synes  disse  at  søge  lavere 
Vand,  medens  de  ellers  oftest  holder  sig  paa  ret  stor 
Dybde;  i  Vettern  fanges  den  om  Sommeren  paa  40 — 60 
Meters  Dybde  og  i  Legetiden  paa  60—120  Meters  Dybde. 
Ligesom  Stedet  for  Legen  saaledes  kan  være  meget  for- 
skelligt, er  ogsaa  Tiden  det.  Oftest  finder  Legen  Sted  i 
Oktober,  November  eller  December,  men  man  har  i  een 
og  samme  Sø  fundet  efteraars-  og  foraarslegende  Heltling. 


Fig.  78.     Heltling.     (Efter  Zoologia  danica). 

Æggene  afsættes  gerne  paa  sandet  eller  gruset  Bund,  men 
skal  ogsaa  undertiden  lægges  paa  blød  Bund;  de  er  gul- 
røde, noget  klæbende  og  1,4 — 1,5  mm  i  Tværmaal.  Hun- 
ner paa  nitten— tyve  Centimeters  Længde  indeholder  gen- 
nemsnitlig 3.600  Æg,  større  Hunner  indtil  en  halv  Snes 
Tusinde.  Den  om  Efteraaret  gydte  Rogn  klækkes  om 
Foraaret.  Ungerne  lever  Sommeren  over  i  de  øverste 
Vandlag.  Om  Efteraaret  kan  de  nu  omtrent  et  halvt  Aar 
gamle  Ungfisk,  der  alle  er  umodne,  let  kendes  fra  de  ældre, 
der  alle  er  modne.  I  forskellige  finske  Søer  maalte  Helt- 
lingerne,  i  Oktober  Maaned  (under  Legetiden) :  i  Kirvijårvi  — 
0-Gr.  7i—  8,o  cm,  I-Gr.  8,0—9,5  cm;  i  Vuosijarvi  —  0-Gr. 
10,7—12,1  cm,  I-Gr.  13,0—15,5  cm.  I  Sverige  og  særlig  i 
Finland  er  Heltlingen  Genstand  for  et  betydeligt  Fiskeri; 
den  lader  sig,  fortrinsvis  i  Legetiden,  fange  i  store  Mæng- 
der. Til  Fangsten  bruges  Garnredskaber;  Heltlingen  gaar 
kun    sjælden    paa   Krog.     Den   skal   smage  udmærket,  og 

dens  Rogn  tilberedes  til  en  Art  Kaviar.  I  Finland  er 
den  meget  hyppig  befængt  med  Tinter  af  Menneskets 
brede  Bændelorm  (Bothriocephalus  latus),  der  dog  altid 
sidder  fæstet  paa  Mavesækken  og  saaledes  som  Regel 
ikke  bliver  spist  af  Mennesker.  Hos  os  har  Heltlingen 
ingen  paaviselig  økonomisk  Betydning,  men  den  vil  rime- 
ligvis faa  det,  idet  den  sikkert  bør  udsættes  i  alle  de  Søer, 
hvor  den  kan  leve;  som  udpræget  pelagisk  Fisk,  der  lever 
af  Svæv,  udnytter  den  nemlig  Søernes  fri  Vandmasse,  i 
hvilken  der  —  Smelten  delvis  undtaget  —  i  øvrigt  ingen 
Fisk  lever.  Heltlingen  er  en  livlig  Fisk;  den  er  lidet 
sejglivet  og  dør  hurtig  over  Vandet.  Ved  Gisselfeldt, 
hvor  der  aarlig  fanges  omkring  et  Hundrede  Stykker  af 
den,  kaldes  den  Mariner. 


2.     Underslægten  Coregonus  Artedi  s.  str. 

Underkæbens  Spids  naar  ikke  længere  frem  end  Over- 
kæbens. Der  er  Tænder  paa  Mellemkæbebenene  og  paa 
Tungen,  samt  ofte  paa  Ganebenene  og  undertiden  ogsaa 
paa  Underkæbens  forreste  Del.  De  smaa  Mellemkæbeben 
er  mer  eller  mindre  lodret  stillede  eller  endog  noget  bagud 
rettede.     I  Reglen  er  der  otte— ti  Gællehudstraaler. 

De  herhen  hørende  Arter  udmærker  sig  ved  en  særlig 
stor  Foranderlighed,  saa  at  de  har  voldt  og  stadig  volder 
Systematikerne  store  Vanskeligheder.  Ikke  blot  kan  der 
af  samme  Art  —  ligesom  hos  Lakseslægtens  Arter  —  op- 
træde Vandreformer  og  Standformer,  men  tillige  kan  der 
baade  blandt  disse  og  hine  findes  meget  forskellige  Stammer. 
Vor  Faunas  eneste  Art  frembyder  saaledes  Eksempel  paa 
to  indenlandske  med  Overgange  forbundne  Vandreformer, 
og  samme  Arts  Standform,  der  ogsaa  findes  hos  os,  er 
baade  i  Sverige  og  i  Mellemeuropa  spaltet  i  flere,  oprinde- 
lig som  særlige  Arter  beskrevne  Former. 

1.    Helt  (Coregonus  lavarétus  Linné). 

(Krøyer:   Coregonus  lavarétus  +  C.  oxyrhfnchus). 

Snuden  er  mer  eller  mindre  høj,  skraat  afskaaret  eller 
kegleformet.     Dens    Længde   gaar  omkring  l4/o— 3  Gange 

op  i  Mellemhovedets  Længde  (o.  Afstanden  fra  Snude- 
knudens Forkant  til  Forgællelaagets  Bagrand  i  Højde  med 
Undergællelaagets  forreste-øverste  Hjørne).  Snudens  Højde, 
fra  Overlæbekanten  til  Snudeknudens  Overkant  eller  til 
Snuderyggens  Overkant  midt  over  Snudeknuden,  gaar  om- 
kring 37/s— 10  Gange  op  i  Mellemhovedets  Længde.  Høj- 
den af  Overkæbebenet  gaar  mere  end  to  Gange  op  i 
dets  Længde.  Antallet  af  Gællegitterstave  paa  første 
Gællebue  svinger  hos  de  ældre  Fisk  mellem  17  og  50. 
Farven  er  oftest  mørk  paa  Ryggen,  mer  eller  mindre 
sølvskinnende  paa  Siderne,  undertiden  prikket  med  mørkt 


Fig.  79.     Helt.     (Efter  Zoologia  danica). 

eller   med    graalige    Længdebaand,    Bugen    hvidlig.     Alle 
Finnerne  er  mørke. 

R  12—17;  F;  G  13—17;  Br  13—18;  Bu  11  —  13;  H  x  4- 
19  +  x. 

Hos  os  optræder  i  hvert  Fald  to  af  Artens  Former 
saa  vel  adskilte,  at  de,  skønt  Mellemformer  findes,  skal 
beskrives  hver  for  sig.  Den  ene  af  dem  er,  naar  den 
ejendommelige  sorte  Tryne  er  vel  udviklet,  saa  let  at  ad- 
skille fra  den  sædvanlige  Helt,  at  den  har  faaet  sit  eget 
Navn  „Snæbel". 

1.  Helt  (den  egentlige  Helt,  Fig.  79  og  80).  Snu- 
dens Forende  er  skraat  afhugget;  fra  Siden  set  stiger  dens 
Forrand  fra  Munden  opad  og  noget  fremefter  for  derpaa 
pludselig  at  dreje  om  i  Overranden.  Paa  første  Gællebue 
er  der  20—30  Gællegitterstave.    Ryggen  er  mørkere  eller 

lysere  olivenfarvet;  Siderne  er  sølvglinsende  med  graa, 
kun  ved  en  vis  Belysning  synlige,  Længdestriber,  der  føl- 
ger Skællenes  øvre  og  nedre 
Rand;  Bugen  er  hvidlig;  Ho- 
vedet er  oventil  skiffergraat, 
paa  Siderne  sølv-  og  mes- 
singskinnende;  Snudespidsen 
er  sorteblaa.  I  Legetiden  bli- 
ver baade   Hannerne  og   Hun- 


nerne eller  kun  de  første  knub- 
rede    af    hvide    eller    rødgraa 
Hudvorter,  som  sidder  i  Læng- 
derækker, een   for  hver  Skæl- 
Fig.  80     Hoved  af  Helt.        række;    dog    kan    man    ogsaa 
(Efter  Zoologia  danica).         træffe    legende    Hanner    uden 
Knubber. 
2.    Snæbel  (formå   oxyrhynchus  Linné;   Fig.  81). 
Snudespidsen  er   meget  blød,  kegleformet  eller  afstumpet 
og  springer  langt  frem  foran  Munden.     Snudens  Længde 
gaar  kun  omkring  to  Gange 
op  iMellemhovedets  Længde. 
Kun  Tænder  paa  Tungen  og  >   i 

Mellemkæbebenene.  Gælle- 


© 


gitterstavene    er    glatte    og 
korte,  og  der  er  i  Reglen  ikke      ^ 
tredive    af   dem    paa    første        "  - 

Gællebue.     Farven    er   for-  -  V   _ 

holdsvis  lys ;  Ryggen  er  oven- 
til olivengrøn,  længere  nede 
blaagraa;    Siderne    er  sølv- 
hvide, Bugen  hvid;    Snude-         Fig.  81.     Hoved  af  Snæbel, 
spidsen  er  blaasort.  Der  dan-  (Efter  Zoologia  danica). 

nes  ikke  Hudvorter  i  Legetiden. 

Hos  os  kendes  Helten  ikke  med  Sikkerhed  større  end 
knap  seks  Decimeter  lang  og  knap  tre  Kilogram  vægtig*) 
(Gudenaa,  December  1900:  59  cm,  2,8  kg),  og  Snæbelen  naar 
ikke  denne  Størrelse  (højst  c.  5  dm  og  c.  1  kg);  andet  Steds 
bliver  Helten  dog  større  f.  Eks.  i  Sverige  indtil  9  dm  og 
6,5  kg  og  i  Madii  Sø  (Pommern)  13  dm  og  10  kg;  allerstørst 
synes  den  at  blive  i  de  store  nordamerikanske  Søer  (Lake 
Superior,  10,5  kg).  Artens  Udbredelsesomraade  falder  sam- 
men med  Udstrækningen  af  Istidens  Isdække  over  Europa 
og  Nordamerika;  Helten  mangler  i  det  sydøstlige  Europa, 
men  findes  i  Alpesøerne  baade  paa  den  nordlige  og  syd- 
lige   Skraaning    og    er  vidt  udbredt  i   Søerne  i  Tyskland, 

*)  Derimod  skal  den  efter  Forlydende  være  taget  paa  4  kg  i  Stubber- 
gaard  Sø  og  paa  8  kg  i  Glenstrup  Sø. 


177 


Polen,  Nordrusland,  Sibirien  (i  det  mindste  til  Jenissei), 
Finland,  Finmarken,  Sverige,  det  sydlige  Norge,  England 
og  Skotland  (kun  Loen  Lomond);  tillige  rindes  den  ved 
Kysterne  ikke  blot  af  Østersøen  ned  til  Blekings  Skær- 
gaard,  men  ogsaa  af  Vesterhavet;  hist  og  her  træffes  den 
ved  Norges  Kyst  op  til  Trondhjems  Fjord,  og  ved  Fin- 
markens Kyst  og  den  vestlige  Del  af  Murmankysten  samt 
i  det  hvide  Hav  og  det  østlige  Murmanhav  hører  den 
hjemme.  Hos  os  er  Heltens  Udbredelse  ret  ejendomme- 
lig. Det  er  kun  undtagelsesvis,  at  den  træffes  paa  eller 
ved  Øerne;  mærkelig  nok  kendes  den  slet  ikke  fra  Born- 
holm, og  i  den  vestlige  Østersø  vides  den  heller  ikke  at  være 
fanget;  en  enkelt  Gang  er  den  taget  i  Præstø  Fjord  (c.  1866), 
og  i  Øresund  skal  den  af  og  til  forekomme,  hvilket  ikke 
kan  undre,  da  den  skal  fanges  regelmæssig  i  Skelderviken 
og  ved  Torekov;  paa  Fyen  er  den  taget  een  Gang  i  Sta- 
veds Aa  (6.  April  1870).  I  Kattegat  ses  Helten  kun  sjælden 
ved  den  danske  Side.  I  Kolding  Aa  er  engang  taget  to  Styk- 
ker, men  ved  Jyllands  Østkyst  synes  Helten  kun  hjemme- 
hørende i  Randers  Fjord,  hvor  den  er  og  særlig  har  været 
almindelig,  og  hvorfra  den  stiger  op  i  Gudenaa  og  Nørreaa, 
samt  i  Hobro-Mariager  Fjord.  I  Limfjorden  tages  den  jævnlig 
(saaledes  i  Kilen  og  i  Louens  Bredning  og  Hjarbæk  Fjord) 
og  gaar  her  op  i  forskellige  Aaløb  (Skals  Aa,  Laastrup  Aa, 
Ry  Aa  op  til  Hammelmose  Mølle).  Fra  Vesterhavet  søger 
Helten  op  i  vistnok  alle  Vandløb  Syd  for  Limfjorden,  men 
næppe  i  noget  nordenfor  denne;  den  er  meget  alminde- 
lig i  Nissum  Fjord  og  var  det  ligeledes  i  Ringkjøbing 
Fjord  før  Hvide  Sande  Kanalens  Aabning  efter  hvilken 
Heltfiskeriet  er  gaaet  stærkt  tilbage.  Ved  Hjerting  fore- 
kommer den  (Juli  1890,  4  Stkr.),  og  i  Ribe  Aa  gaar  den 
regelmæssig  op,  men  nu  kun  i  ringe  Antal.  Men  desuden 
lever  Helten  i  forskellige  af  vore  Søer;  den  kendes  fra 
Nors  Sø,  Vester  Vandet  Sø,  Flade-Ørum  Sø,  Ferring  Sø, 
Fil  Sø,  Stubbergaard  Sø,  Flyndersø,  Rødsø,  Hærup  Sø, 
Klejtrup  Sø,  Tjele  Langsø,  Glenstrup  Sø  og  Madum  Sø. 
Desuden  er  Helten  udsat  i  Krag  Sø,  hvor  den  holder  sig, 
medens  der  intet  forlyder  om  Resultat  af  Udsættelserne 
af  Heltyngel  i  Kolding  Aa  (10.000  Stkr.,  1905),  Sorø  Sø- 
erne (5.000  Stkr.,  1909),  Skanderborg  Sø  (1911  og  1912)  og  i 
Furesø  og  Vejle  Sø  (5.000  Stkr.,  1901).  Hos  os  er  ingen  af 
de  egentlige  Ferskvandshelt  Snæbler,  hvorimod  disse  er 
hyppige  blandt  Vestkystens  Helt  (Ribe  Aa,  Nissum  Fjord), 
men  paa  den  anden  Side  vistnok  ikke  forekommer  i  Ran- 
ders Fjord;  Individerne  fra  Kolding  Aa,  Staveds  Aa  og 
Præstø  Fjord  var  alle  Snæbler. 

Heltens   lille   Mund  viser,  at  den  ikke  kan  tage  stort 
Bytte.     Den   er  da  ogsaa  en  Fredfisk,  hvis  Føde  dels  be- 

C.  V.  Otterstrøm:  Fisk  II.  12 

staar  af  Bunddyr  som  smaa  Muslinger  og  Snegle,  Krebs- 
dyr (Tanglopper,  Dafnier  og  Muslingekrebs),  Insekter  og 
Insektlarver  (Myggelarver)  samt  Fiskerogn  og  til  Tider 
Fiskeyngel,  dels  af  Smaadyr  fra  Svævet.  Der  synes  at 
være  en  tydelig  Forbindelse  mellem  Gællegitrets  Tæthed 
og  Fødens  Art,  saaledes  at  de  Former,  der  henter  deres 
Føde  fra  Svævet,  har  tæt  Gællegitter,  medens  de  mere 
aabengitrede  søger  Bundnæring;  til  de  sidste  hører  vist- 
nok alle  vore  Helt.  De  forskellige  Former  kan,  eftersom 
de  søger  deres  Føde  ved  Bunden  eller  i  de  frie  Vandlag, 
komme  til  at  spille  en  meget  forskellig  Rolle  i  Søens  Stof- 
skifte, men  som  nævnt  er  Formkaraktererne  ikke  saa  faste, 
at  man  kan  gaa  ud  fra  som  givet,  at  man  ved  at  udsætte 
Yngel  af  planktonædende  Helt  i  en  Sø  virkelig  tilfører 
denne  en  Fisk,  der  vil  søge  Føde  i  de  fri  Vandlag.  Helt- 
ens ejendommelige,  kraaselignende  Maveafsnit  er  tidligere 
omtalt  (I  Side  27).  Som  Regel  falder  Legen  i  November  - 
December  Maaneder.  Havhelten  søger  op  i  Aaernes  nedre 
Løb  for  at  lege,  og  i  Søerne  gaar  Helten  ind  til  Bredden  paa 
een  eller  to  Meters  Dybde  eller  op  i  Tilløbene.  Dog  er 
heller  ikke  disse  Regler  uden  Undtagelser.  Der  er  Helt- 
stammer, der  leger  tidligere  (Oktober),  og  andre,  der  leger 
senere  (Januar,  Februar  eller  endog  Marts),  og  i  de  dybe 
Søer  kan  Legen  foregaa  paa  indtil  et  halvt  Hundrede  Me- 
ters Dybde,  ja,  der  er  Helt,  som  leger  i  Overfladen  over 
Dybet,  og  hvis  Æg  synker  til  Bunds;  i  selv  samme  Sø 
kan  der  være  —  i  det  Ydre  ens  —  Heltstammer,  der  har  hver 
sin  Legetid.  Saa  uregelmæssige  er  Legeforholdene  i  vore 
Nabolande,  og  de  er  næppe  stort  regelmæssigere  hos  os, 
men  Heltens  Levevis  hos  os  er  næsten  ikke  undersøgt. 
Disse  „biologiske  Former",  det  vil  sige  Former,  der  har 
helt  forskellig  Levevis:  forskellig  Føde  og  Opholdssted, 
forskellig  Legetid,  Legemaade  o.  s.  v.,  er  ofte  næsten  ikke 
til  at  adskille  i  det  Ydre  og  er  jo  heller  ikke  mere  fjer- 
nede fra  hinanden,  end  at  den  ene  Form  kan  slaa  over  i 
den  anden;  rimeligvis  overværer  vi  her  et  Afsnit  af  Arts- 
dannelse  indenfor  Slægten  —  Heltlingen  er  allerede  bleven 
en  fast  og  velkendetegnet  Art,  og  af  det  øvrige  Kaos  vil 
der  antagelig  engang  i  en  fjern  Fremtid  fremgaa  andre 
faste  Arter. 

Heltens  Æg  er  ret  store  (1,7—3  mm  i  Tværmaal),  orange- 
eller voksgule  og  stærkt  klæbende;  efter  Gydningen  rindes 
de  fastklistrede  til  Sandskorn,  Sten  eller  Planter  (Krans- 
naal).  Hunfisken  indeholder  en  halv  Snes  Tusinde  Æg 
eller  mere  for  hvert  Kilo,  den  selv  vejer.  Der  er  intet  i 
Vejen  for  at  foretage  kunstig  Befrugtning  af  Æggene  og 
klække  dem,  men  de  maa  hindres  i  at  klistre  sammen, 
hvilket   sædvanlig  gøres  ved   at  klække  dem  i  en  høj  og 

smal  Beholder,  hvor  en  kraftig  Vandstrøm  franeden  sta- 
dig holder  Æggene  i  en  hvirvlende  Bevægelse.  Yngelen, 
der  fremkommer  omkring  April  Maaned,  er  meget  spæd, 
og  opdrættes  den  i  Dam,  viser  det  sig  ogsaa,  at  der  i  de 
første  Maaneder  er  et  stort  Procenttab;  i  øvrigt  udvikles 
den  godt  i  Damme  med  rigeligt  Naturfoder  og  uden  synder- 
lig Strøm;  den  er  i  Juli  Maaned  5—8  cm,  i  August  Maaned 
6—10  cm  lang;  Sættefiskene  maa  behandles  forsigtig  ved 
Udfiskningerne,  men  synes  ellers  at  egne  sig  udmærket 
til  Udplantning  i  fri  Vande.  1  Tyskland  og  Østrig  holdes 
Helt  ofte  i  store  Karpedamme  og  bliver  her  hurtig  Spisefisk; 
selvfølgelig  anvendes  baade  i  Dambruget  og  til  Udsætning 
i  Frivand  fortrinsvis  de  hurtig  voksende  Former*)  (som 
Peipus-  og  Madii-Helt).  Allerede  i  sit  andet  Aar  siges 
Helten  at  blive  moden. 

Helten  gaar  oftest  i  Stime.  Bedst  skal  den  trives  i 
store,  dybe  Søer  med  klart  og  koldt  Vand  og  fast  Bund, 
men  den  lever  dog  ogsaa  i  større  og  mindre,  lavvandede 
Søer  med  uklart  Vand,  og  Brakvands-Helten  kan  være 
veludviklet.  Heltens  Forkærlighed  for  køligt  Vand  viser 
sig  ogsaa  i,  at  den  i  den  varme  Tid  søger  ud  paa  Dybet, 
hvorfra  den  dog  af  og  til  gaar  ind  paa  lavere  Vand,  me- 
dens den  i  hele  den  kolde  Tid  holder  sig  paa  forholdsvis 
lavt  Vand.  Ved  Frijsenvold  Fiskegaard  viser  de  første 
Helt  sig  efter  en  gammel  Beretning  sidst  i  Oktober  Maa- 
ned, medens  den  egentlige  Opgang  fra  Randers  Fjord  fin- 
der Sted  fra  December  til  sidst  i  Januar,  og  Nedfalds- 
helten  gaar  ud  i  Sidstningen  af  Marts  og  Førstningen  af 
April,  jævnlig  dog  tidligere. 

Helten  er  meget  velsmagende,  naar  den  er  fed;  den 
minder  om  Laksen  og  holdes  af  mange  for  at  kunne  maale 
sig  med  denne.  Mærkværdigvis  er  Forholdet  alligevel  det, 
at  Helten  hos  os  staar  i  lav  Pris  (c. 50  Øre  pr.  Kilogram); 
hvad  der  fanges,  bruges  dels  paa  Egnen,  dels  gaar  det  til 
Tyskland,  og  Helten  ses  kun  sjælden  f.  Eks.  i  Københavns 
Fiskehandel.  Forholdet  synes  ret  bagvendt,  men  skyldes 
bl.  a.,  at  Helten  dør  straks  efter  Fangsten,  og  at  den  taber  sig 
meget  hurtig;  dog  er  det  uforstaaelig,  at  ikke  langt  større 
Mængder  af  den  røges,  thi  røget  Helt  har  fra  gammel  Tid 
et  udmærket  Lov  paa  sig.  Den  spises  ellers  mest  kogt,  i 
ældre  Tid  ogsaa  tørret.  Udførslen  af  Helt  her  fra  Lan- 
det er  for  Aaret  1912  anslaaet  til  40.000  kg,  men  er 
meget  svingende.  Mest  fanges  der  i  de  vestjydske  Fjorde; 
Fiskeriet  foregaar  særlig  i  Maanederne  August— December 
og    Februar— April;    hvor  svingende    Fangsten   er,   ses  af 


*)  Vore  hjemlige  Udsætninger  er  dog  mest  foretaget  med  Vestkysthelt 
(fra  Nissum  Fjord).    I  Furesø  og  Vejle  Sø  sattes  dog  svensk  Helt. 

12* 


180 


følgende  omtrentlige  Fangstmængder  for  Ringkjøbing— 
Stadil  Fjord  for  Aarene  1901  —  1909:  21.000,  40.000,  50.000, 
62.000,  41.000,  38.000,  42.000,  35.000,  23.000  kg;  det  er  her- 
efter endnu  ikke  godt  at  sige,  hvilken  Indflydelse  Aabningen 
af  Hvide  Sande  Kanalen  har  haft  paa  Fangsttallene  for 
1910—12  (c.  62.000,  45.000,  21.000  kg).  Helten  fiskes  mest 
i  Garn  eller  Vaad  samt  under  Opstigningen  i  Vandløbene 
i  Ruser  og  Fiskegaarde;  paa  Krog  gaar  den  som  Regel 
ikke.  Særlig  under  Forudsætning  af,  at  Heltens  Pris  lader 
sig  hæve  betydelig  ved  god  Behandling  af  Varen,  er  der 
god  Grund  til  at  udsætte  den  i  Vande,  hvor  den  ikke  fin- 
des, og  til  at  holde  Haanden  over  den,  hvor  den  trænges 
tilbage.  Tidligere  havde  den  sikkert  bedre  Levevilkaar 
adskillige  Steder;  saaledes  fiskedes  der  før  1884  aarlig 
3 — 4000  Stykker  ved  Frijsenvold  Fiskegaard,  medens  den 
aarlige  Fangst  nu  ikke  altid  naar  et  halvt  Hundrede.  At 
Udsætning  af  Helt  kan  lykkes  ogsaa  i  mindre  gode  Vande, 
har  vi  et  Eksempel  paa  fra  Kragsø,  en  lille  Hedesø,  der 
hverken  har  Tilløb  eller  Afløb.  Her  er  Helten  udsat  af 
„Landsdommeren  paa  Hald"  rimeligvis  omkring  Midten 
af  forrige  Aarhundrede;  den  har  holdt  sig  siden,  om  den 
end  ofte  er  død  i  stort  Tal  i  Sommertiden  efter  en  Varme- 
periode; nu  synes  den  at  have  tilpasset  sig  til  Forholdene, 
og  det  er  adskillige  Aar  siden,  at  større  Dødelighed  er 
bemærket;  medens  Fisken  tidligere,  da  Søen  helt  var 
omgivet  af  Hede,  kun  blev  saa  stor  som  en  Sild,  saa  tages 
den  nu  en  Del  større  (Juli  1913:  1  Stk.,  30  cm),  hvilket  vel 
staar  i  Forbindelse  med,  at  Søen  nu  omgives  af  Plantage, 
opdyrket  Eng  og  Have,  saa  at  det  tilløbende  Overfladevand 
er  rigere  paa  Næringsstof  og  derfor  kan  frembringe  et 
rigeligere  Svæv;  i  Efteraaret  1908  toges  der  i  Kragsø 
godt  60  kg  Helt. 

Efter  Ferskvandsfiskeriloven  af  1907  er  Helten  fredet 
fra  d.  15.  December  til  d.  15.  Januar,  og  der  er  et  Mindste- 
maal  paa  290  mm  for  den.  Saltvandsfiskeriloven  beskytter 
den  derimod  ikke,  men  i  Vedtægterne  (af  1911)  for  Nissum 
Fjord,  for  Ringkjøbing  og  Stadil  Fjorde  og  for  Hobro- 
Mariager  Fjord  er  der  sat  Mindstemaal  for  Helten. 


3.    Laksesildenes  Familie  (Scopelidæ). 

Kropformen  minder  hyppigst  om  Sildens,  men 
kan  ogsaa  være  tobisagtig  eller  uregelmæssig  (stærkt 
sammentrykt  og  høj).  Ingen  Skægtraade.  Mundens 
Overkant  dannes  enten  af  Mellemkæbebenene  alene 

eller  bagtil  tillige  af  Overkæbebenene.  Gællelaa- 
gene  er  ofte  tynde  og  ufuldstændige.  Een  Rygfinne 
og  een  Gatfinne  findes.  Bryst-  og  Bugfinner  er  til 
Stede.  Bag  Rygfinnen  er  der  en  Fedtfinne.  Naar 
Skæl  findes,  er  de  tynde,  store  eller  middelstore. 
Sidelinie  findes  i  Reglen.  Paa  Kropsiderne  er  der 
oftest  selvlysende  Pletter.  Bigæller  er  oftest  til 
Stede.  Svømmeblæren  er  enkelt  og  uden  Forbin- 
delse med  Hjernekassen.  Æggestokkene  er  nor- 
malt byggede. 

Laksesildene  er  for  største  Delen  Dybhavsfisk  eller 
søger  kun  om  Natten  op  til  Overfladen  sammen  med  de 
Vingesnegle  o.  1.,  der  rimeligvis  udgør  deres  Føde;  en 
Del  hører  dog  hjemme  i  den  varme  Zones  Kysthave. 
Nogle  Laksesild  har  større,  selvlysende  Flader  f.  Eks.  oven- 
paa  Hovedet,  men  hyppigst  er  Lyspletterne  smaa  og  rund- 
agtige.  Et  saadant  Lysorgan  sidder  i  en  Fordybning  i 
Huden;  det  omgives  mod  Huden  af  mørke  Farveceller, 
indenfor  hvilke  der  er  en  lysbrydende  Hinde,  men  er 
udadtil  dækket  af  en  gennemsigtig  Yderhud,  der  er  for- 
tykket til  en  Slags  Linse.  Organets  Indre  bestaar  af  rør- 
formede Kirtler,  der  undertiden  ligger  omkring  et  Hul- 
rum, som  kan  have  Udførselsgang.  I  hvert  Fald  nogle  af 
Laksesildene  kan  efter  Behag  lyse  eller  ikke  lyse.  Hos  den 
døde  Fisk  er  Pletterne  perlemoderagtige  og  gullige.  Der 
kendes  over  Hundrede  Arter.  Ved  vore  Kyster  ind- 
driver undertiden  Eksemplarer  af  de  nordatlantiske  Arter; 
foreløbig  er  kun  fire  Arter  taget,  men  der  synes  Mulighed 
for,  at  ogsaa  andre  lejlighedsvis  maatte  kunne  forekomme. 
Laksesildene  kan  deles  i  to  Underfamilier. 

Oversigt  over  Underfamilierne. 

Munden  begrænses  oventil  dels  af  Mellem- 
kæbebenene, dels  af  Overkæbebenene.  Alle 
har  Lyspletter 1.    Stomiatini. 

Munden  begrænses  oventil  af  Mellemkæbebe- 
nene alene.  Nogle  har,  andre  mangler  Lys- 
pletter       2.    S  c  o  p  e  1  i  n  i. 

1.     Underfamilien  Stomiatini. 

Mundens  øvre  Rand  dannes  dels  af  Mellem- 
kæbebenene, dels  af  Overkæbebenene.  Lyspletter 
findes. 

Hertil  fireogtyve  Slægter,  af  hvilke  een  hos  os. 


1.    Slægten  Maurolicus  Cocco. 

Formen  er  aflang  og  noget  sammentrykt  og 
jævnt  afsmalnende  bagtil  eller  omtrent  som  Sil- 
dens Form.  Hovedet  er  temmelig  stort.  Øjnene 
er  ret  store  og  sidevendte.  Snuden  er  afstum- 
pet og  kort.  Munden  er  forholdsvis  stor,  og 
Mundspalten  viser  stærkt  opefter.  Mellemkæbe- 
benene er  smaa,  men  temmelig  lange,  og  de  naar 
langt  tilbage  paa  de  store  og  bagtil  høje  Overkæbe- 
ben og  omtrent  til  Mundvigen.  Yderst  fine  Tæn- 
der findes  paa  Mellemkæbebenene,  paa  de  bageste 
Dele  af  Overkæbebenene  og  paa  Underkæben,  men 
mangler  paa  Ganebenene  og  Plovskærbenet.  Over- 
gællelaaget  er  middelstort,  men  det  saavel  som 
Under-  og  Mellemgællelaaget  er  meget  tynde  og 
delvis  næsten  hindeagtige.  Gællespalterne  er  vide, 
og  Gællehudene  er  frie  nedentil.  Otte — ni  Gælle- 
hudstraaler.  Talrige  lange  og  fine  Gællegitterstave. 
Ingen  benagtig  Kam  foran  Rygfinnen.  Rygfinnen 
er  kort  og  begynder  omtrent  ved  Fiskens  Midte. 
Fedtfinnen  er  lang,  men  meget  lav  og  tynd.    Gat- 


183 


finnen  er  lang,  men  bagtil  lav.  Brystfinnerne 
er  middellange  og  sidder  fæstet  langt  nede.  Bug- 
finnerne er  smaa  og  sidder  under  Rygfinnens  Be- 
gyndelse. Halefinnen  er  dybt  indskaaret.  Huden 
er  sølvskinnende.  Skællene  er  yderst  tynde  og 
løstsiddende.  Langs  Bug  og  Hale  er  der  to  Ræk- 
ker perlemoderskinnende,  selvlysende,  runde  Smaa- 
pletter,  og  paa  hver  Side  af  Bugen  mellem  Bryst- 
og  Bugfinnernes  Rod  er  der  en  anden  Række  af 
lignende  Pletter.  Lyspletter  kan  ogsaa  findes  paa 
Gællelaagene  og  Gællehudene.  Bigæller  findes. 
Svømmeblære  findes. 

Slægten    har    hjemme  i  Middelhavet   og    det  nordlige 
Atlanterhav.     Af  de  fire  Arter  er  een  taget  hos  os. 


1.     Maurolicus  miilléri  Gmelin. 
(Zoologia  danica:  Maurolicus  pennåntii). 

Den  største  Krophøjde  gaar  omkring  fem  Gange  eller 
noget  mere  op  i  Totallængden,  samt  omkring  4x/3— 4l/-> 
Gang  i  Afstanden  fra  Underkæbespidsen  til  Roden  af  de 
midterste  Halefinnestraaler.  Hovedets  Længde  er  større 
end  Kroppens  Højde.  Rygfinnen  begynder  snart  over  og 
snart  lidt  længere  fremme  end  Bugfinnernes  Rod,  og  den 
slutter  omtrent  over  Gatfinnens  Forkant.  Fedtfinnens  Rod 
er  længere  end  Rygfinnens.  Foran  Bugfinnerne  er  der 
paa  Bugkanten  tolv— tretten  Par  perlemoderskinnende 
Pletter,  hvoraf  de  forreste  ligger  noget  foran  Brystfinne- 
rodens forreste  Del;  paa  hver  Side  af  Gællebroen  er  der 
seks  Pletter.  Store,  hindeagtige  og  meget  løst  siddende 
Skæl.  Sidelinie  mangler.  Farven  er  glinsende  brun,  grøn 
eller  sort  paa  Ryggen,  hos  den  levende  Fisk  med  to  zigzag- 
formede, lysere  Striber  paa  hver  Side  af  Ryggen;  den  øv- 

rige  Del  glinsende  sølvhvid  med  et  mørkt  Baand  paa  hver 
Side  tværsover  Halefinnens  Rod;  Lyspletterne  er  blegt 
blaalige  (paa  Spriteksemplarer  gullige)  og  har  sorte  Kanter, 
saa  at  der  kan  dannes  sorte  Baand,  hvor  de  staar  tæt;  paa 
Fisk,  der  har  bevaret  Skællene,  skal  Farven  være  gullig 
med  rød  Tone. 

R  10—11;  F;  G  24-37;  Br  16—19;  Bu  7;  H  x  + 
19  +  x. 

Denne  Laksesild  bliver  seks,  højst  syv  Centimeter 
lang.  Den  er  udbredt  over  det  nordlige  Atlanterhav,  hvor 
den  kendes  saavel  fra  amerikansk  Kyst  som  fra  Island, 
Færøerne,  Norges  Kyst  fra  Gjæsvær  (ved  Nordkap)  syd- 
efter,  de  britiske  Øer  og  Bretagne.    Rimeligvis  er  den  ikke 

Fig.  82.     Maurolicus  mulleri.     (Efter  Zoologia  danica). 


artsforskellig  fra  en  af  Middelhavets  Laksesild  og  mulig- 
vis heller  ikke  fra  en  ved  Ny-Zeeland  levende.  Den  er 
taget  en  halv  Snes  Gange  ved  Skageraks  og  det  nordligste 
Kattegats  svenske  Side,  oftest  opskyllet,  men  een  Gang  i 
en  Torskemave  og  en  anden  i  en  Sild  paa  31  Centimeters 
Længde  (7  cm,  udfor  Vinga,  8.  September  1885).  Paa  dansk 
Kyst  er  den  fundet  mellem  Lønstrup  og  Hirtshals  (6  cm, 
18.  Maj  1880)  og  ved  Snekkersten  (25.  Marts  1903);  ude  i 
Skagerak  er  der  fanget  tre  Stykker  i  Yngeltrawl  ved  Bun- 
den paa  to  Hundrede  Meters  Dybde  (1907).  Fisken  lever 
sikkert  af  Svævets  Krebsdyr,  og  om  Natten  stiger  den 
vistnok  op  mod  Overfladen  fra  de  dybe  Vandlag,  hvor  den 
holder  sig  om  Dagen.  Den  kan  træffes  sammen  med 
Smaasild,  men  kan  ogsaa  gaa  i  store  Stimer  med  sine 
Artsfæller,  og  saadanne  Stimer  skylles  undertiden  op 
(Lyngens  Fjord  i  Finmarken,  1866;  Skotland).  Legen  fal- 
der rimeligvis  om  Vinteren  eller  i  det  tidlige  Foraar.  Æg- 
gene er  faa,  men  store. 

2.    Underfamilien  Scopelini. 

Mundens  øvre  Rand  dannes  alene  af  Mellem- 
kæbebenene. Lyspletter  findes  som  oftest,  men 
kan  mangle. 

Hertil  sytten  Slægter,  af  hvilke  to  fra  vore  Have. 

Oversigt  over  Slægterne. 

Rygfinnen    sidder    omtrent    midt    paa   Legemet. 

Lyspletter  findes 1.    Scopélus. 

Rygfinnen    sidder   langt    bag    Legemets    Midte. 

Lyspletter  mangler 2.    Paralépis. 


1.    Slægten  Scopélus. 

Formen  er  aflang,  snart  sammentrykt,  snart 
trind.  Hovedet  er  sammentrykt.  Øjnene  er  sæd- 
vanlig store.  Snuden  er  kort  og  stump  eller  af- 
rundet. Munden  er  stor.  Overkæbebenene  er  vel- 
udviklede. Tænderne  er  meget  fine  og  danner 
Baand  paa  Mellemkæbebenene,  Underkæben,  Gane- 
benene, et  af  Vingebenene  (Mesopterygoideum)  og 
stundom  paa  Tungen.  Gællespalterne  er  meget 
store.  Gællehudene  er  frie  nedentil.  Otte — ti 
Gællehudstraaler.  Lange,  fine  og  meget  talrige 
Gællegitterstave.  Rygfinnen  sidder  omtrent  midt 
paa  Legemet.  Fedtfinnen  er  lille.  Skællene  er 
store  og  glatte.  Hovedets  og  Kroppens  nedre  Dele 
bærer  mindre,  selvlysende  Pletter.  En  lille  Svømme- 
blære findes. 

Mindst  tredive  kendte  Arter  henføres  til  denne  Slægt. 
Heraf  lever  fem  i  det  nordlige  Atlanterhav,  og  to  af  disse 
er  taget  hos. 

Oversigt  over  Arterne. 

Mundspalten  er  særdeles  stor  og  naar  langt  bag- 
om den  lodrette  Linie  gennem  Øjets  Bagrand. 

1.    Se.  elongåtus. 
Mundspalten   naar  ikke   meget   bagom  den  lod- 
rette  Linie   gennem  Øjets  Bagrand 

2.    Se.  punctåtus. 

1.  Scopélus  elongåtus  da  Costa. 
(G.  Winther:  Scopélus  krøyéri.  F.  A.  Smitt:  Myctophum 
elongåtum). 
Den  største  Krophøjde  er  betydelig  mindre  end  Ho- 
vedets Længde  og  gaar  omkring  52/3— 6*/4  Gang  op  i 
Totallængden  og  omkring  42/3— 5a/3  Gang  op  i  Afstanden 
fra  Snudespidsen  til  Roden  af  de  midterste  Halefinne- 
straaler.  Hovedets  Længde  gaar  omkring  41fs — 5  Gange 
op  i  Totallængden  og  35/s— 37/s  Gang  i  Afstanden  fra  Snude- 
spidsen til  de  midterste  Halefinnestraalers  Rod.  Den  stør- 
ste Tykkelse  er  omtrent  SU  eller  noget  mindre  af  Krop- 
højden. Der  er  intet  fremadrettet,  vandret  Pandehorn. 
Øjnene  er  middelstore,  og  deres  vandrette  Tværmaal  gaar 
omkring  4 — 42/s  Gang  op  i  Hovedets  Længde.  Snuden  er 
kort.  Mundspalten  er  særdeles  stor  og  strækker  sig  langt 
bag  en  lodret  Linie  gennem  Øjenhulens  Bagrand.  For- 
gællelaagets  Bagrand  er  meget  skraa  og  danner  en  spids 
Vinkel  med  Kæberanden.  Rygfinnen  har  flere  Straaler 
end  Gatfinnen;  den  begynder  over  eller  ubetydelig  læn- 
gere fremme  end  Bugfinnernes  Rod.  Brystfinnerne  er  lavt 
siddende  og  smaa  og  er  betydelig  kortere  end  Bugfinnerne 
og  kortere  end  Halens  mindste  Højde.  Foran  Halefinnen 
er  der  baade  foroven  og  forneden  omkring  ni— ti  spidse 
Pigge.  Langs  hele  Undersiden  er  der  talrige  regelmæssig 
ordnede  Lyspletter,  paa  Siderne  findes  tre  i  en  lige,  stejlt 
opstigende  Linie  stillede  Pletter  ved  Brystfinnen,  een  over 
Bugfinnens  Rod,  tre  i  en  brudt,  opstigende  Række  over 
Gattet,  to  (undtagelsesvis  tre)  Pletter  stillede  ved  Siden  af 
hinanden  i  samme  Højde  under  Sidelinien  over  et  Mellem- 

rum  i  Lyspletrækken  ved  Gatfinnens  Grund;  de  fire  ba- 
geste Lyspletter  er  stillede  i  Grupper  to  og  to,  og  den 
bageste  af  dem  sidder  lidt  under  Sidelinien.  Skællene  er 
glatte;  de  langs  Sidelinien  er  næppe  større  end  de  nær- 
mest følgende.  Sidelinien  er  lige.  Farven  er,  naar  Skæl- 
lene er  bevarede,  mørk,  næsten  sort  og  flere  Steder  med 
en  blaalig  Sølvglans,  saaledes  særlig  langs  Sidelinien;  fra 
Nakken  til  Fedtfinnen  strækker  sig  langs  Ryggen  to  Ræk- 
ker rødgule  Pletter;  Forgællelaaget  er  kulsort;  hvor  Skæl- 
lene er  gaaet  af,  er  Farven  rødgul. 

R  21—24;    F;    G    17-20;     Br    11  —  14;    Bu   8-9;    H 
x  +  19  -f-  x. 


Fig.  83.     Scopelus  elongatus.     (Efter  F.  A.  Smitt). 


Denne  Laksesild  bliver  forholdsvis  stor,  indtil  14,5  cm. 
Den  er  kendt  fra  Middelhavet  (Nizza,  Genua,  Neapel, 
Palermo,  Messina)  og  fra  Atlanterhavet  ved  Kap  det  gode 
Haab,  ved  Guineakysten,  ved  Madeira,  den  biskayiske 
Bugt,  ved  Irland,  Syd  og  Sydvest  for  Island,  Grønland  og 
Norges  Kyst  ved  Hammerfest  samt  fra  en  enkelt  norsk 
Fjord,  nemlig  Trondhjems  Fjord  og  særlig  to  af  dens 
Sidegrene,  hvor  en  hel  Stime  holdt  til  i  Aarene  1879—81, 
medens  man  ingen  andre  Steder  har  truffet  mere  end 
nogle  faa  Stykker.  I  vor  Nærhed  er  den  taget  to  Gange; 
i  April  1856  fandtes  den  (14  cm  lang)  i  en  Torsk,  der  var 
fanget  paa  Krog  i  Nærheden  af  Skagen,  og  i  April  1870 
fandtes  et  lidt  mindre  Eksemplar  i  Maven  paa  en  Fisk 
fra  Koster  Fjord  ved  Strømstad.  Alle  de  fangede  Eksem- 
plarer synes  at  have  været  voksne.    Legetiden  falder  rime- 

ligvis  først  paa  Foraaret,  men  ellers  er  saa  godt  som  intet 
kendt  om  dens  Levevis. 


2.     Scopélus  punctåtus  Rafinesque. 

(Zoologia  danica:  Scopélus  caniniånus;  Goode  &  Bean: 

Myctophum  punctåtum). 

Formen  er  tendannet.  Øjnene  er  store.  Snuden  er 
meget  kort.  Mundspalten  viser  noget  skraat  opefter  og 
er  stor,  men  naar  dog  ikke  meget  bagom  en  lodret  Linie 
gennem  Øjenhulens  Bagrand.  Forgællelaagets  Bagrand 
er  lodret  eller  næsten  lodret.    Rygfinnen  har  færre  Straa- 


Fig.  84.     Scopélus  punctåtus.     (Efter  Holt  &  Byrne). 

ler  end  Gatfinnen.  Brystfinnerne  er  temmelig  lange  og 
naar  forbi  den  Lysplet,  som  sidder  over  Bugfinnernes  Rod. 
Langs  hele  Undersiden  er  der  talrige,  regelmæssig  ord- 
nede Lyspletter;  paa  Siden  findes  tre  Lyspletter  ved  Bryst- 
finnens Rod  stillede  i  en  Trekant,  een  over  Bugfinnens 
Rod,  tre  i  en  lige  Række,  der  fra  lidt  over  Gattet  viser 
skraat  opad-bagud,  og  een,  der  er  stillet  over  et  Mellem- 
rum i  Lyspletrækken  ved  Gatfinnens  Grund;  de  to  bageste 
Lyspletter  staar  ret  nær  sammen.  Farven  er  brunlig  paa 
Ryggen,  medens  Gællelaag,  Sider  og  Bug  er  perlemoder- 
skinnende. 

R  12-14;  F;  G  18-22;  Br  14—15;  Bu  8-9;  H? 

Denne  Laksesild  bliver  henimod  otte  Centimeter  lang. 
Den   kendes   fra  det  stille  Hav,  Middelhavet  og  Atlanter- 

havet,  men  det  er  kun  faa  Eksemplarer,  der  er  taget  i  det 
nordlige  Atlanterhav  i  Havet  ved  Grønland  og  Island  eller 
fundet  opdrevet  paa  Kysten  (Island);  mulig  er  den  funden 
i  Hardanger  Fjord.  Mærkelig  nok  fandtes  der  omkring 
d.  22.  Oktober  1894  et  Individ  af  denne  Laksesild  ved 
Agger;  det  var  i  udmærket  Stand  og  maalte  omtrent 
5,5  cm.  Om  Artens  Levevis  er  lidet  kendt  udover,  at  den 
om  Natten  søger  op  i  Overfladens  Vandlag,  medens  den 
om  Dagen  søger  dybere  Vand. 


2.     Slægten  Paralépis  Risso. 
(Sudis  Rafinesque). 

Formen  er  langstrakt  og  sammentrykt  og  minder 
om  Tobisernes.    Snuden  er  lang,  og  Øjnene  sidder 


<& 


Fig.  85.     Paralépis  borealis.     (Efter  Goode  &  Bean). 

bag  Hovedets  Midte.  Øjnene  er  store.  Munden 
er  stor.  Tænderne  sidder  i  en  enkelt  Række,  og 
en  Del  af  dem  er  ofte  Hugtænder;  de  findes  i 
Reglen  paa  Mellemkæbebenene,  Ganebenene  og 
Underkæben.  Rygfinnen  er  kort  og  sidder  langt 
bag  Legemets  Midte.  Fedtfinnen  er  lille.  Gat- 
finnen er  lang  og  sidder  langt  tilbage.  De  smaa 
Bugfinner  sidder  fæstet  under  eller  næsten  under 
Rygfinnen.  Halefinnens  Bagrand  er  indskaaret.  Der 
findes  ingen  Lyspletter.  Blindtarme  mangler  eller 
er  rudimentære. 

Paralépis -Arterne  er  pelagiske  Rovfisk  fra  Ishavet, 
Atlanterhavet,  Middelhavet  og  det  stille  Hav.  De  er  alle 
sølvskinnende  og  mer  eller  mindre  gennemsigtige  og  lig- 

ner  hinanden  i  Form.  Een  af  de  tre  sikkert  kendte  nord- 
atlantiske Arter  er  vist  i  Figur  85.  Denne  Art  er  dog 
ikke  taget  os  hos,  derimod  den  nedenstaaende. 

1.     Paralépis  atlånticus  Krøyer. 

Hovedets  Længde  gaar  4,6  Gange  op  i  Totallængden. 
Tandvæbningen  er  forholdsvis  svag,  uden  længere  Tænder. 
Afstanden  fra  Fedtfinnen  til  Halefinnen  er  forholdsvis  stor. 
Br  15;  G  20.  Bugfinnerne  er  fæstet  under  Rygfinnen.  Side- 
liniens Skæl  bestaar  af  en  forreste,  smallere  Del  og  én 
bageste,  bredere  med  en  enkelt  Aabning. 

I  Maj  1865  opskylledes  ved  Skagen  to  efter  Sigende 
ensartede  Fisk,  af  hvilke  den  først  fundne  ikke  blev  vare- 
taget, medens  den  anden,  der  blev  fundet  et  Par  Dage 
senere,  blev  sendt  til  Krøyer,  som  undersøgte  og  beskrev 
den  omtrent  en  halv  Meter  lange  og  desværre  stærkt  be- 
skadigede Fisk.  Krøyer  hældede  til  den  Anskuelse,  at 
han  havde  en  ny  Paralepis-Art  for  sig,  som  dog  var  nær- 
beslægtet med  P.  krøyéri  Liitken.  Hvorvidt  han  havde 
Ret,  lader  sig  endnu  ikke  afgøre,  da  Originaleksemplaret 
er  gaaet  tabt,  og  der  ikke  senere  noget  Steds  er  fanget 
nogen  til  Beskrivelsen  svarende  Paralépis.  Imidlertid  har 
det  for  nylig  vist  sig,  at  der  kendes  flere  Arter  af  Para- 
lepis-Unger  end  af  de  voksne,  saa  det  er  langtfra  ude- 
lukket, at  P.  atlånticus  virkelig  vil  vise  sig  at  være  en 
selvstændig  Art. 


4.    Sildefamilien  (Clupeidæ). 

Formen  er  i  Reglen  langstrakt,  og  hyppig  er 
Bugkanten  skarp.  Ingen  Skægtraade.  Overkæbe- 
kanten  dannes  fortil  af  Mellemkæbebenene,  paa 
Siderne  af  Overkæbebenene.  En  større  eller  min- 
dre Del  af  Hovedets  Sider  kan  være  dækket  af  en 
„Fedthinde",  der,  naar  den  er  fedtfyldt,  kan  skjule 
en  Del  af  Øjet.  Flere  eller  færre  af  Mundknoglerne 
bærer  som  Regel  fine  Tænder,  der  dog  undertiden 

er  rudimentære;  de  nedre  Svælgben  bærer  ingen 
Tænder.  Symplecticum  findes.  Gællelaagene  er 
fuldstændige.  Gællespalterne  er  i  Reglen  meget 
vide,  og  Gællerne  stærkt  udviklede.  Een  Rygfinne, 
der  er  fæstet  længere  fremme  end  Gatfinnen;  denne 
er  undertiden  meget  lang.  Fedtfinne  mangler.  Bug- 
finner er  til  Stede.  Hovedet  er  nøgent,  medens 
Kroppen  er  klædt  med  middelstore  eller  smaa  Skæl, 
der  er  tynde  og  i  Reglen  let  falder  af.  Ved  Fin- 
nernes Rod  og  langs  Bugkanten  har  Skællene  ofte 
afvigende  Former.  Ingen  selvlysende  Pletter  paa 
Kropsiderne.  Sidelinie  mangler  helt  eller  er  rudi- 
mentær. Svømmeblæren  er  enkelt  eller  indvendig 
delt;  den  har  ofte  Forbindelse  med  Øret  gennem 
fine  Forgreninger,  men  ikke  gennem  Knogler. 
Maven  har  en  Blindsæk.  Talrige  Blindtarme. 
Bigæller  findes.  Æggestokkenes  Bygning  er 
normal. 

Hertil  hører  mest  Havfisk,  særlig  fra  tropiske  og  tem- 
pererede, men  ogsaa  til  Dels  fra  kolde  Have ;  desuden  er 
der  adskillige  Arter,  som  søger  fra  Havet  op  i  Ferskvand, 
og  andre,  der  stadig  lever  her.  Det  er  selskabelige  Fisk, 
hvis  Føde  væsentlig  bestaar  af  Smaadyr,  og  som  for  en 
stor  Del  fører  et  pelagisk  Liv  og  mest  hører  til  i  de  øvre 
Vandlag.  Forskellige  Sildearter  er  Genstand  for  meget 
betydelige  Fiskerier,  særlig  i  tempererede  Have.  Arterne 
er  talrige,  omkring  et  Par  Hundrede,  og  henføres  til  en 
Snes  Slægter,  som  atter  samles  i  fire  Underfamilier,  af 
hvilke  de  to  er  repræsenterede  hos  os. 

Oversigt  over  Underfamilierne. 

Overbid 1.  Ansjoser  (Engraulidini). 

Underbid 2.  Sild  (Clupeini). 

1.    Underfamilien  Ansjoser  (Engraulidini). 

Munden  er  meget  stor.  Overkæben  rager  ud 
over  Underkæben.  Overkæbebenene  er  lange  og 
er  ikke  eller  kun  lidet  fremskydelige. 

1.    Ansjosslægten  (Engraulis  Cuvier). 

Formen  er  langstrakt  og  noget  sammentrykt. 
Snuden  er  mer  eller  mindre  kegleformet  og  ræk- 
ker som  oftest  ud  over  Underkæben.  Overkæbe- 
benene er  lange  og  naar  meget  længere  tilbage  end 
Øjets  Bagkant  og  hen  til  eller  næsten  hen  til  Under- 
kæbens Bagende.  Mellemkæbebenene  er  smaa. 
Tænderne  er  i  Almindelighed  meget  smaa,  og  de 
forekommer  sædvanlig  paa  Kæberne,  Ganebenene, 
Plovskærbenet  og  to  af  Vingebenene  (Mesoptery- 
goideum  og  Pterygoideum),  men  paa  Kæberne  er 
de  ofte  utydelige.  Overgællelaaget  er  smalt.  Gælle- 
hudene  er  fortil  forenede  paa  en  kort  Strækning, 
men  de  er  ikke  forbundne  med  Gællebroen.  Ni — 
fjorten  Gællehudstraaler.  Gællegitterstavene  er 
lange,  fine  og  talrige.  Rygfinnen  sidder  nær  ved 
eller  noget  foran  Dyrets  Midte  og  noget  længere 
tilbage  end  Bugfinnerne.  Gatfinnen  er  middellang 
eller  lang;  den  er  ikke  forbunden  med  Halefinnen. 
Kroppen  dækkes  af  temmelig  store,  tynde  og  let 
affaldende  Skæl;  der  er  ingen  Kølskæl  langs  Bug- 
kanten. 

Ansjoserne  er  Havfisk,  men  nogle  af  dem  kan  under- 
tiden gaa  op  i  Vandløbene.  De  hører  særlig  hjemme  i 
det  indiske  Ocean  og  Øhav  samt  ved  Nord-  og  Syd- 
amerikas Kyster.  Der  kendes  femogtyve  Arter,  af  hvilke 
kun  een  lever  ved  Europa;  denne  forekommer  ogsaa  hos  os. 

1.    Ansjos  (Engraulis  encrasicholus  Linné). 

(Collett:   Stolephorus   encrassicholus;    Nilsson:   Engraulis 

vulgåris). 

Hovedets  Længde  gaar  c.  43/4— 5  Gange  op  i  Total- 
længden, og  Snudens  Længde  gaar  c.  5  Gange  op  i  Ho- 
vedets. Overkæbebenet,  som  bærer  meget  fine  Tænder, 
naar  ikke  helt  tilbage  til  Underkæbens  bageste  Ende.  Ryg- 
finnen begynder  omtrent  midt  imellem  Snudespidsen  og 
de  midterste  Halefinnestraalers  Rod.  Bugfinnerne  sidder 
længere  fremme  end  Rygfinnens  Forkant.  Store,  tilspidsede 
Skæl  ved  Halefinnens  Rod.  Den  levende  Fisk  er  grønlig 
paa  Ryggen  og  skinnende  sølvhvid  paa  Sider  og  Bug;  paa 
hver    Side    af   Ryggen    har   den    et    skinnende,   staalblaat 


Fig.  86.     Ansjos.     (Efter  F.  A.  Smitt). 

Baand    med    mørk   Overkant,  og  dette   Baand   danner   en 

skarp  Grænse   mellem    Ryggens   og  Sidernes  Farve;   den 

døde  Fisk  bliver  blaa  paa  Ryggen. 

R  14-18;  G  16—20;  Br  15—17;  Bu  7;  Hx-f-19  +  x. 

Ansjosen  bliver  ikke  over  tyve  Centimeter  lang  og 
sædvanlig  kun  femten— sytten.  Almindeligst  er  den  i 
Middelhavet,  hvorfra  den  er  gaaet  ind  i  det  sorte  Hav,  og 
hvorfra  den  forekommer  langs  Europas  Vestkyst  op  til 
Vesterhavets  sydligste  Dele.  Enkelte  Stykker  naar  længere 
mod  Nord;  hvert  Aar  fanges  den  i  Kristiania  Fjord,  og 
den  forekommer  i  ringe  Mængde  i  det  mindste  op  til 
Romsdalen  og  er  taget  ved  Florø  (61°  35'  n.  Br.).  Den  er  langt 
fra  hyppig  langs  den  svenske  Skageraks  og  Kattegats  Kyst, 
men  godt  en  halv  Snes  Stykker  kendes  dog  herfra.  Hos 
os  er  den  taget  i  Limfjorden  indenfor  Aggerkanalen  (3  Stkr.; 
Krøyer),  ved  Skagen  (22.  Juni  1867  og  engang  tidligere), 
Nord  for  Saltholmsgrundene  (Juni   1870),  ved  Karlslunde 

C.  V.  Otterstrøm:  Fisk  II.  13 

Strand  i  Køge  Bugt  (13.  August  1903),  og  mærkelig  nok  toges 
den  i  to  paa  hinanden  følgende  Aar  i  flere  Eksemplarer  ved 
Fyens  Nordkyst  (Flaskens  Bugt  ved  Bogense,  7  Stkr., 
15.  Juni  1884;  Baaringvig,  4  Stkr.,  Efteraar  1885).  Ansjosen 
kan  dog  gaa  endnu  længere  ind  i  Østersøen;  den  skal  af  og 
til  fanges  i  den  vestlige  Østersø  (Kiel  Fjord;  Eckernførde, 
Vinter;  Travemunde,  2  Stkr.,  Oktober  1780,  1  Stk.,  c.  1879) 
og  er  taget  ved  Tosteberga  (Skaanes  nordlige  Østkyst,  14.  De- 
cember 1858)  og  endog  i  Stockholms  Skærgaard  (15.  August 
1869).  Det  synes  væsentlig  kun  at  være  fra  Juni  Maaned 
Aaret  ud,  at  Ansjosen  kan  træffes  hos  os.  Endnu  maa 
nævnes,  at  Ansjosen  tillige  lever  i  det  sydlige  Stillehav 
omkring  Tasmanien  og  Ny-Zeeland. 

Ansjosen  er  en  pelagisk  Fisk,  der  strejfer  om  i  Stimer. 
Dens  Føde  bestaar  af  Orme,  Smaafisk,  men  først  og  frem- 
mest af  Krebsdyr  (Vandlopper,  Kaarer  og  unge  Rejer).  Naar 
den  søger  Kysten,  gaar  den  ofte  ind  i  Brakvand  eller  endog 
op  i  Ferskvand,  saaledes  i  de  hollandske  Floder  og  Seinen. 
Den  leger  i  Maanederne  Maj— Juli.  Æggene  er  ovale  og 
træffes  pelagisk,  saavel  i  Saltvand  som  i  Brakvand  (Zuider- 
Søen,  7,5°/oo  Saltholdighed).  Klækning  foregaar  efter  tre — 
fire  Dages  Forløb.  Ansjosen  er  kødfuld  og  fed  og  har  en 
ejendommelig,  bitter  Smag,  der  er  særlig  stærk  i  Indvol- 
dene og  Hovedet  (encrasicholus:  med  Galden  i  Hovedet); 
denne  Smag  er  imidlertid  allerede  fra  Oldtiden  højt  skattet, 
men  Hoved  og  Indvolde  maa  dog  fjernes,  før  Fisken  til- 
beredes, hvad  enten  den  saltes  eller  nedlægges  med  Kryd- 
derier. Den  saltede  Ansjos  gaar  under  Handelsnavnet 
Sardel;  den  i  Krydderier  nedlagte  kaldes  Ansjos,  men 
hvad  der  kommer  i  Handelen  hos  os  under  Navnet  Ansjos 
(Ans  ch  o  vis,  Anchiovis),  er  næsten  udelukkende  Bris- 
ling, nedlagt  paa  lignende  Maade  som  ægte  Ansjos.  I 
Middelhavet  drives  der  store  Ansjosfiskerier  og  ligeledes 
ved  Europas  Atlanterhavskyst;  nordligste  Fangststed  af 
Betydning  er  Zuider-Søen,  hvor  Fangsten  er  uregelmæs- 
sig, men  ofte  meget  stor. 

2.   Underfamilien  Sild  (Clupeini). 

Munden  er  middelstor.  Overkæben  rager  ikke 
udover  Underkæben.  Overkæbebenene  er  middel- 
lange og  naar  ikke  længere  tilbage  end  under  Øj- 
nene; de  er  mer  eller  mindre  fremskydelige. 

Hertil  hører  fra  vor  Fauna  een  Slægt  med  fire 
Arter. 

1.    Sildeslægten  (Clupea  Artedi). 

Formen  er  middellangstrakt  og  sammentrykt, 
særlig  nedadtil,  saa  at  Bugkanten  bliver  skarp. 
Snudespidsen  er  omtrent  lige  afskaaret.  Mellem- 
kæbebenene er  smaa,  Tænderne  er  meget  smaa 
eller  kan  helt  mangle.  Gællehudene  er  frie  neden- 
til;  kun  seks — otte  Gællehudstraaler  i  hver.  Gælle- 
gitterstavene  er  fine  og  talrige.  Rygfinnen  er  sæd- 
vanlig fæstet  noget  foran  Dyrets  Midte  og  sidder 
over  eller  kun  lidt  bag  Bugfinnerne.  Gatfinnen 
naar  ikke  den  dobbelte  Længde  af  Rygfinnen  og 
kan  være  kortere  end  denne.  Skællene  er  middel- 
store eller  store,  sjælden  smaa,  og  falder  mer  eller 
mindre  let  af;  langs  Bugkanten  er  der  kølede  Skæl 
eller  Plader. 

Medens  flere  af  Arterne  er  Genstand  for  store  Fiske- 
rier og  er  blandt  de  mest  udbredte  Fødemidler,  er  der 
enkelte  tropiske  Arter,  der  er  giftige.  Slægten  har  Re- 
præsentanter i  alle  Have.  En  Del  af  Arterne  gaar  op  i 
Ferskvand.  Af  de  over  tresindstyve  Arter  lever  fire  hos 
os;  de  henføres  til  tvende  Underslægter. 

Oversigt  over  Underslægterne. 

Gællelaaget  er  glat.  Halefinnen  har  ingen  sær- 
ligt udviklede  Skæl 1 .  Clupea. 

Gællelaaget  er  straalefuret.  Halefinnen  bærer 
paa  hver  Side  nogle  store,  bladformede  Skæl. 

2.    Alosa. 

1.    Under  slægten  Clupea  Artedi. 

Gællelaaget  er  glat,  uden  Straalefurer  og  Rygge.  Ryg- 
finnen er  fæstet  forholdsvis  langt  tilbage.  Halefinnen 
bærer  ingen  særligt  udviklede  Skæl.  Kroppen  har  in- 
gen Pletter. 

13* 

Til   Underslægten    hører    fra  vor   Fauna  to   hinanden 
meget  nær  staaende  Arter. 

Oversigt  over  Arterne. 

Bugfinnerne  er  fæstet  længere  tilbage  end  Ryg- 
finnens Forkant.  Bugen  er  hos  den  voksne 
Fisk  uden  Køl.  65—75  Gællegitterstave  paa 
første  Gællebue 1.  Sild  (Cl.  har  én  gus). 

Bugfinnerne  er  fæstet  foran  eller  under  Ryg- 
finnens Forkant.  Bugen  har  en  skarp,  tan- 
det Køl.  Omkring  50  Gællegitterstave  paa  den 
første  Gællebue 2.  Brisling  (Cl.  språttus). 


1.    Sild(Clupeaharéngus  Linné). 

Snudespidsen  er  kun  lidt  eller  slet  ikke  indbugtet. 
Plovskærbenet  har  et  smalt,  bagtil  tilspidset  Felt  med  fine 
Tænder;  lignende  findes  paa  Mellem-,  Over-  og  Under- 
kæbe, Plovskærben,  Tunge  og  ofte  paa  Ganebenene.  Over- 
gællelaaget  er  glat,  uden  Straalefurer.  Grænsen  mellem 
Over-  og  Undergællelaag  er  svagt  S-formet  krummet  og 
viser  skraat  opad-bagud.  Paa  den  forreste  Gællebue  er 
der  omkring  65 — 75  Gællegitterstave.  Bugfinnerne  er  fæstet 
mer  eller  mindre  langt  bag  Rygfinnens  Forkant.  Bugkanten 
er  hos  den  voksne  Fisk  mer  eller  mindre  trind  og  har  ingen 
skarp  Køl.  Skællene  paa  Bugkantens  Midte  ender  med 
en  bagudrettet  Spids,  af  hvilke  der  tælles  36—48  mel- 
lem Gællebroen  og  Gattet  (24—32  foran  og  11—20  bag 
Bugfinnerne);  foran  Bugfinnerne  har  disse  Skæl  lange, 
smalle  Sidegrene.  Sidelinien  kan  undertiden  spores,  men 
højst  paa  tre— fem  gennemborede  Skæl  i  en  Række  fortil. 
Den  levende  Sild  er  blaagrøn  med  et  Skær  af  Purpur  og 
Violet  paa  Ryggen,  medens  Sider  og  Bug  er  sølvskinnende 
uden  Pletter,  men  med  gyldne  og  violette  Toner;  Snude- 
og  Underkæbespids  er  sædvanlig  sorteblaa.  Den  døde 
Fisk  bliver  gerne  blaalig  paa  Ryggen  med  en  grøn  Plet 
paa  Issen  og  nedentil   rent  sølvhvid. 

R  17—21;  G  14—20;  Br  15-19;  Bu  7-10;  H  x-f  19  +  x. 

Silden  bliver  sjælden  stort  over  halvfjerde  Decimeter 

lang;  der  haves  dog  paalidelige  Efterretninger  om  Sild  paa 
37,8,  39  og  42  cm  og  maaske  paa  43  cm.  Sildens  Ud- 
bredelsesomraade  er  nordligt  og  gaar  fra  Spitsbergen, 
Karahavets  Sydkyst,  Ob  og  Jenisseis  Mundinger,  Island 
og  Grønland  (Davis  Strædet)  og  det  nordlige  Labrador 
ned  til  Cap  Hatteras  ved  Atlanterhavets  Vestside  og  til 
den  biscayiske  Bugt  ved  dets  Østside;  foruden  saaledes 
at  omfatte  en  stor  Del  af  det  nordlige  Atlanterhav  og  af 
Ishavet,  breder  det  sig  rimeligvis  ogsaa  over  det  nordlige 
Stillehav,  da  Silden  findes  ved  Kamtschatka  og  Japan.  I 
Østersøen  gaar  Silden  helt  ind  i  den  bottniske  og  finske 
Vig.  Ikke  sjælden  gaar  Silden  op  i  Ferskvand  (Gota- 
elvens  Munding,  Vegeaa,  Ronneaa),  og  den  kan  findes  i 
afspærrede  Havbugter  lang  Tid  efter,  at  de  er  blevne  fer- 
ske. Indenfor  sit  Udbredelsesomraade  er  Silden  imidlertid 
langtfra  ensartet,  men  falder  tværtimod  i  talrige,  mer  eller 


Fig.  87.     Sild.     (Fra  Stuxberg.) 


mindre  forskellige,  Former  eller  Stammer,  hvis  Forskellig- 
heder, skønt  i  og  for  sig  ubetydelige,  dog  jævnlig  fra 
gammel  Tid  har  været  bemærket  og  givet  Udtryk  i  Navne 
som  Følge  af  Sildefiskeriernes  og  Sildehandelens  umaade- 
lige  Betydning.  Disse  Navne  har  dog  hyppigst  kun  tjent 
til  at  kendetegne  en  ensartet  Vare  og  har  derfor  mere 
været  givet  efter  Forhold  som  Størrelse,  Fangsttid  og 
Fedme  end  efter  egentlige  Kendetegn  i  Fiskens  Ydre  (Stor- 
sild, Vaarsild,  Flommesild  o.  s.  v.).  Meget  Arbejde  har  i 
det  sidste  Hundrede  Aar  været  ofret  paa  at  udrede  Silde- 
formernes indbyrdes  Forhold,  men  endnu  er  det  ikke 
lykkedes  at  vinde  fuld  Forstaaelse  heraf,  omendv  nye 
Methoder  (som  Skælundersøgelserne)  nu  synes  at  fremme 
Arbejdet  stærkt.  Her  skal  kun  nævnes,  at  Silden  optræder 
i  talrige  Former,  der  adskiller  sig  dels  ved  Størrelse  og 
Udseende,  dels  ved  Levevis.  Saaledes  er  Gennemsnits- 
størrelsen af  de  voksne  Sild  ved  Island  34—36  cm,  ved 
det  nordvestlige  Norge  c.  33  cm,  ved  England  og  ved 
Bohuslån  c.  30  cm,  i  det   sydlige   Kattegat  og  i  Øresund 

c.  27  cm,  Syd  for  Lolland  c.  23  cm,  ved  Bornholm  c.  22 
cm,  ved  Kønigsberg  c.  20,5  cm  og  længere  inde  i  Øster- 
søen endnu  mindre,  c.  15 — 21  cm;  Silden  fra  den  indre 
Østersø  nordenfor  Gotland  kaldes  Strømming  (formå  mém- 
bras  Linné);  mellem  disse  Dværgsild  træffes  dog  ogsaa 
Sild  paa  over  tre  Decimeter.  I  store  Træk  kan  der  skel- 
nes mellem  Kystsild  og  Havsild,  af  hvilke  disse  yngler  i 
mere  aabent  Vand  og  til  meget  forskellige  Tider,  særlig 
dog  i  Eftersommeren,  om  Høsten  og  om  Vinteren,  medens 
hine  særlig  yngler  i  Brakvand  og  mest  i  Foraarsmaane- 
derne.  Nogle  Sild  foretager  store  Vandringer;  fra  det 
nordlige  Atlanterhav  søger  Silden  saaledes  ind  under  Nor- 
ges Kyst,  dels  om  Sommeren  som  Ungsild  paa  Jagt  efter 
Føde  (Sommersild,  Fedsild),  dels  som  Vintersild  for  Legens 
Skyld  sidst  paa  Aaret  (Storsilden  ved  det  nordlige  Norge) 
eller  i  Aarets  første  Maaneder  (Vaarsilden  eller  Graaben- 
silden  ved  Norges  Sydvestkyst);  fra  Skagerak  og  det  nord- 
lige Vesterhav  gaar  Silden  (Skageraks-  eller  Bohussild) 
ind  til  Norges  Skagerakskyst  eller  til  Bohuslåns  Kyst  for 
at  yngle.  Paa  den  anden  Side  synes  mange  Sildestammer 
lidet  vandrende;  Kattegat,  Bælterne,  de  enkelte  Dele  af 
Østersøen  synes  hver  for  sig  at  have  en  særlig  Silde- 
stamme,  der  ikke  i  nogen  udstrakt  Grad  blander  sig  med  de 
andre  Farvandes.  I  vore  Farvande  har  vi  dels  „Høstsild", 
der  hører  til  i  Vesterhavet,  men  søger  ind  i  Maanederne 
August— Oktober  for  at  gyde,  dels  forskellige  foraarslegende 
Standformer  („Vaarsild"),  der  er  mindre  og  magrere.  Helt 
Standfisk  kan  Silden  ogsaa  være,  frivillig  eller  ufrivillig; 
i  norske  Fjorde  er  der  Stammer,  som  lever  her  til  Stadig- 
hed; ikke  sjælden  har  Silden  holdt  sig  kortere  eller  læn- 
gere Tid  i  inddæmmede  Havomraader  (Lammefjorden  af- 
spærredes i  1874;  her  holdt  Silden  sig  i  c.  30  Aar).  Paa  et  og 
samme  Sted  kan  der  til  forskellig  Tid  fiskes  to  Sildestam- 
mer, paa  een  Tid  en  Havsild,  paa  en  anden  en  Kystsild. 

Sildens  Føde  bestaar  næsten  udelukkende  af  Smaadyr, 
som  den  sier  fra  Svævet  ved  Hjælp  af  sit  fine  Gællegitter, 
først  og  fremmest  af  Copepoder  (Vandlopper)  (og  særlig 
af  Cålanus  finmårchicus),  men  ogsaa  af  Lyskrebs  og  andre 
Krebsdyr,  af  Orme,  Pilorme,  Vingesnegle  og  lignende 
Smaadyr;  lejlighedsvis  tager  den  Rogn,  mest  sin  egen 
Arts,  og  Smaafisk  (Glaskutling).  I  Østersøen  tager  den 
særlig  Copepoder  og  Dafnier  samt  Kaarer,  Tanglopper, 
Myggelarver  og  Pupper  og  Fiskeyngel.  Oftest  holder 
Silden  i  Havet  sig  til  en  bestemt  Slags  Føde,  alt  efter 
Svævets  Sammensætning;  Føden  kaldes  i  Norge  „Aat" 
(beslægtet  med  „æde"),  og  man  skelner  her  mellem  „Rød- 
aat"  (udelukkende  Copepoder  som  Cålanus  o.  a.),  „Gulaat" 
(gennemsigtige  Copepoder  og  Ormelarver(Léucodon  ciliåta), 

og  „Svartaat"  (eller  „Krudtaat",  hovedsagelig  Vingesneglen 
Limacina  helicfna  eller  unge  Snegle  af  Slægten  Rissoa). 

Silden  er  en  god  og  udholdende  Svømmer,  der  færdes 
i  store  Stimer,  om  Sommeren  mest  i  de  øvre  Vandlag, 
om  Vinteren  ofte  paa  nogen  Dybde.  I  Legetiden  søger 
de  voksne  Sild  dog  Kystens  Nærhed;  her  opholder  ogsaa 
Yngelen  sig,  og  naar  Strøm  sætter  Sildens  Yndlingsføde 
ind  under  Kysten,  følger  ogsaa  Ungsilden  med  herind. 
En  Del  af  Sildens  Vandringer  er  egentlig  slet  ikke  Skiften 
af  Opholdssted,  idet  de  netop  gaar  ud  paa  at  følge  den  , 
Vandmasse,  hvis  Saltholdighed,  Varmegrad  og  Svæv  passer 
den,  i  dens  Bevægelse  mellem  andre,  anderledes  beskafne 
Vandmasser.  Endog  Ynglevandringerne  paavirkes  i  den 
Grad  af  de  hydrografiske  Forhold,  at  det  afhænger  af  disse, 
f.  Eks.  om  Skagerakssilden  søger  hovedsagelig  til  Norges 
Kyst  eller  til  Bohusians  for  at  lege.  Medens  Silden  gaar 
i  det  aabne  Hav,  er  det  tvivlsomt,  om  den  gaar  i  Stime; 
udfor  Nordskotland  kan  der  saaledes  fanges  Fedsild,  Lege- 
sild og  udleget  Sild  mellem  hinanden.  Men  allerede  naar 
Silden  nærmer  sig  Kysten,  har  den  sluttet  sig  sammen  i 
Stimer,  og  indenfor  disse  Stimer  er  næsten  alle  Fiskene 
af  omtrent  samme  Størrelse.  Om  Natten  synes  Stimerne 
at  opløses  noget,  og  Sildene  er  da  vistnok  livligst,  men 
om  Dagen  træffes  de  atter  i  Stime.  Hvad  der  opnaas  ved 
dette  stimevise  Sammenhold,  er  gaadefuldt;  maaske  føler 
den  enkelte  Fisk  sig  mere  tryg  sammen  med  sine  Fæller 
end  alene,  men  den  bliver  vel  i  Virkeligheden  mere  efter- 
stræbt baade  af  Mennesker  og  Dyr,  fordi  den  lever  i  Stimer. 
Silden  anses  almindelig  for  ængstelig  og  sky,  og  dens 
Bortebliven  fra  de  sædvanlige  Fangstpladser  forklares  ved, 
at  den  er  blevet  skræmmet  f.  Eks.  ved  Støj  (Silden  ude- 
blev fra  Bohuslåns  Kyst  efter  Tordenskjolds  Kanoners 
Torden);  dette  har  dog  intet  paa  sig:  Sildens  tilsyneladende 
Lunefuldhed  staar  sikkert  i  det  nøjeste  Sammenhæng  med 
Strømforholdene,  og  medens  Dampskibene  i  een  Fjord 
skulde  have  bortskræmt  al  Sild,  forliges  disse  udmærket  med 
Dampskibene  i  andre  Fjorde.  Forestillingen  om  de  let- 
skræmte  Sild  er  dog  ligesaa  haardnakket,  som  den  er 
gammel.  De  norske  Fiskere  holder  saaledes  for,  at  Hva- 
lerne driver  Sildestimerne  ind  under  Land;  de  gamle  Love 
lige  fra  Guletings-Loven  til  Kristian  den  Femtes  Lov  be- 
stemmer Bøder  for  at  jage  den  sildedrivende  Hval;  og 
skønt  alt  taler  for,  at  Sildestimerne  bevæger  sig  uden 
synderligt  Hensyn  til  Hvalerne,  fremtvang  Ophidselsen 
blandt  de  norske  Fiskere  for  nogle  Aar  siden  Lovgivning 
om  Indskrænkning  i  Hvalfangsten.  Sildens  hele  Liv  er 
afhængigt  af  Svævet;  det  synes  derfor  ikke  rimelig,  at 
den  i  længere  Tid   skulde   opholde  sig  paa  Dybder  større 

end  dem,  i  hvilke  Svævet  lever,  altsaa  ned  til  omkring 
fem — seks  Hundrede  Meter  under  Havfladen.  Men  det  er 
sikkert,  at  Silden  kan  forekomme  paa  store  Dybder,  thi 
den  findes  jævnlig  i  Langer,  der  fiskes  paa  c.  360  Meters 
Dybde  udfor  Norges  Kyst,  og  i  en  Havkvabbe,  der  toges 
paa  1150  Meters  Dybde  Vest  for  Romsdalen,  var  der  friske 
Levninger  af  en  Sild.  Gennemgaaende  maa  man  dog  anse 
Silden  for  at  høre  hjemme  i  Overfladen  eller  i  de  øvre 
Vandlag.  Naar  Sildestimerne  færdes  her,  gør  de  sig  ofte 
let  bemærkede.  I  mørke  Nætter  skal  de  kunne  foraarsage 
et  fosforescerende  Skær  i  Havfladen  (ved  at  sætte  Moril- 
den i  Bevægelse?),  og  de  siges  i  klare  Nætter  at  kaste 
et  Slags  Skin  fra  sig  ved  deres  Bevægelse,  det  saakaldte 
Sildeblink;  det  er  selvfølgelig  meningsløst,  naar  „Korn- 
modslynene"  undertiden  tilskrives  Sildestimer,  der  vender 
sig  („Sildeglimt").  Særlig  berømt  er  Sildestimernes  „Ind- 
sig"  under  den  norske  Kyst,  hvor  de  viser  sig  med  Flokke 
af  Søfugle  over  sig  og  fulgt  af  Hvaler.  De  meget  store 
Stimer  kaldes  Sildebjærge.  Saxo  fortæller  om,  hvorledes 
Silden  kan  staa  saa  tæt  i  Øresund,  at  „Fartøjerne  stundom 
sidder  fast  og  næppe  er  til  at  drive  frem  med  Aarerne, 
saa  at  de  behøver  hverken  Garn  eller  Krog,  men  kan  fange 
Fisken  med  de  bare  Hænder";  men  ogsaa  i  Nutiden  har 
man  set  Silden  trænges  i  saa  tætte  Stimer  hos  os,  saaledes 
f.  Eks.  i  Limfjorden  og  ved  Mols.  Ogsaa  Sildeungernes 
Stimer  kan  være  umaadelige;  Krøyer  saa  d.  5.  Juli  1834 
ved  Skagens  Nordstrand  en  Stime  af  omtrent  fem  Centi- 
meter lange  Sild;  Silden  stod  indenfor  inderste  Revle  saa 
nær  Strandbredden,  at  man  saa  at  sige  kunde  træde  ud  i 
den;  den  strakte  sig  efter  Øjemaal  omtrentlig  to  Hun- 
drede Meter  langs  Stranden  og  tyve  Meter  ud  i  Havet,  og 
Sildeungerne  stod  saa  tæt,  at  man  ikke  kunde  se  de  blanke 
Sider,  men  kun  den  mørke  Ryg,  hvorfor  Havet  paa  denne 
Strækning  syntes  sort.  Saadanne  Stimer  kan  i  Virkelig- 
heden næsten  hver  Sommer  ses  ved  Skagen. 

Mod  Legetiden  søger  Silden  indefter  Kysterne  for  at 
yngle.  Som  nævnt  falder  Legetiden  paa  meget  forskellige 
Åarstider  for  de  forskellige  Sildestammer,  saa  at  der  næ- 
sten til  enhver  Aarstid  et  eller  andet  Steds  kan  træffes 
legende  Sild.  Hos  os  træffes  moden  Sild  mest  Foraar 
(„Vaarsild")  og  Efteraar  („Høstsild").  Det  er  vistnok  ude- 
lukket, at  det  er  de  unge  Sild,  der  leger  om  Foraaret  for 
efterhaanden  at  faa  tidligere  og  tidligere  Legetid;  ligeledes 
er  det  vistnok  udelukket,  at  den  samme  Sild  skulde  yngle 
to  Gange  hvert  Aar.  Legepladserne  er  ogsaa  meget  for- 
skellige; som  Regel  ligger  de  enten  beskyttet  og  da  ofte 
paa  kun  et  Par  Meters,  hyppigst  dog  paa  omkring  en  halv 
Snes    Meters    Dybde,  eller   de    findes   paa  saa  dybt  Vand 

(indtil  over  Hundrede  Meter),  at  de  er  værnet  mod  Bølge- 
slaget. Ved  Jæderens  Rev  skyllede  dog  engang  flere  Hun- 
drede Kærrelæs  Silderogn  ind  under  Storm.  Legen  kan 
foregaa  paa  næsten  al  Slags  Bund,  naar  den  bare  er  fast 
eller  bevokset.  Hver  legemoden  Hunsild  indeholder  tyve- 
fyrretyve  Tusinde  Æg  (noget  mere  eller  mindre  kan  fore- 
komme). Alle  Æggene  lægges  ikke  paa  een  Gang,  men 
Legen  udstrækkes  over  flere  Dage  eller  et  Par  Uger  for 
den  enkelte  Fisk  og  over  flere  Maaneder  for  hver  Stime. 
Under  Legen,  der  vistnok  væsentligst  foregaar  om  Natten, 
men  ogsaa  er  iagttaget  om  Dagen,  er  Sildene  i  livlig  Be- 
vægelse; de  gnider  sig  mod  hinanden  og  mod  Bunden,  og 
Vandet  er  grumset  af  den  udgydte  Mælk;  talrige  fine  Luft- 
blærer stiger  tilvejrs  fra  de  legende  Sild,  og  en  ejendom- 
melig Lugt  skal  mærkes.  Æggene  synker  straks  til  Bunds 
selv  i  det  salteste  Vand;  herved  adskiller  de  sig  ikke  blot 
fra  Æggene  af  de  fleste  andre  Nyttefisk,  men  ogsaa  fra  de 
nærmeststaaende  Sildearters.  Æggene  har  et  ydre,  klæb- 
rigt Lag,  med  hvilket  de  klistres  til  Tang,  Sten  o.  1.;  ofte 
klæber  Æggene  sammen  til  hele  Kager,  der  ligger  paa 
Bunden,  og  ikke  sjælden  findes  de  paa  Fiskeredskaber. 
Æggenes  Tværmaal  er  1,2 — 1,5  mm,  hos  Dværgstammerne 
undertiden  kun  0,85  mm.  De  klækkes  i  Løbet  af  en  eller  to 
Uger  eller  ved  lav  Varmegrad  langsommere.  De  spæde  Un- 
ger er  meget  langstrakte;  de  bliver  ikke  ved  Bunden,  men 
træffes  i  Svævet.  Eftersom  det  drejer  sig  om  Foraars- 
eller  Efteraarsyngel,  antager  de  (efter  Undersøgelser  ved 
Kiel)  de  voksnes  Udseende  med  den  skinnende  Sølv- 
klædning  ved   en   Længde  af  henholdsvis  tre — fire  Centi- 


Sted  og  Tid  for 
Fangsten. 


:  Antaljunder 
søgte   Sild. 


Sildens  Gennemsnitslængde  i  Centi- 
meter i  de  forskellige  Aar. 


1.  Aar 


2.  Aar! 3.  Aar  4.  Aar [ 5.  Aar  6.  Aar 


60°32'n.Br.,2°50' 
ø.L.,^/10  1909. 

8,3 


15,4  21,3  i  24,9  i  27,3  I  29,6 


Trindelen,13/n1909. 


80 


12,6  i  17,7   21,3  ,  23,9  |  25,5  .  26,6 


meter  og  fire — seks  Centimeter.  Ungerne  strejfer  nu  sam- 
lede i  Stimer  om  i  Overfladen  paa  lavere  Vand,  saavel  i 
Bændeltangsomraadet  som  inde  paa  Sandrevlerne  og  inde 
i  Fjordene;  efter  et  halvt  eller  et  helt  Aars  Ophold  her- 
inde gaar  de  som  Ungsild  ud  paa  mere  aabent  Vand,  for  Hav- 
sildens vedkommende  ud  i  det  aabne  Hav.    I  de  følgende 

Aar  vokser  de  forskellige  Sildestammer  ogsaa  forskelligt, 
men  ikke  saaledes,  at  man  uden  videre  kan  dele  dem  i 
hurtigt  og  langsomt  voksende  Stammer.  I  den  foran- 
staaende  Tabel  er  Gennemsnitslængden  i  de  forskellige 
Aldre  udregnet  (ved  Hjælp  af  Skælundersøgelser)  hos  Sild 
taget  mellem  Norge  og  Shetlandsøerne  og  hos  Kattegats- 
sild;  det  ses,  at  disse  i  de  to  første  Aar  vokser  stærkest, 
medens  hine  derefter  hurtigst  øger  deres  Længde.  Efter 
de  to  første  Leveaar,  og  saa  længe  Silden  endnu  ikke  er 
bleven  forplantningsdygtig,  opsamler  den  en  betydelig 
Mængde  Fedt,  dels  i  sit  Kød  og  dels  som  Ister  langs  Ind- 
voldene. Fedtholdigheden  stiger  hos  Ungsilden  med  Stør- 
relsen; saaledes  fandtes  hos  Ungsild  fra  Norges  Vestkyst 
følgende  Mængder  i  Kødet: 


SildensLængdeicm.  15    16    17    18     19      20      21      22      23      24 


Fedtprocent  i  Kødet.14,04  4,19  8,03  8,35  10,29  10,82  12,7i  14,50  13,69  11,59 


Der  er  fundet  indtil  over  20n/o  Fedt  i  Kødet.  Ister- 
mængden er  særlig  stor  hos  Ungsild  over  en  Snes  Centi- 
meters Længde  (Fedsild,  Flommesild,  Matjes).  Naar  Køns- 
modenheden naas,  begynder  Fedtholdigheden  at  svinge 
stærkt  efter  Legetiderne.  Naar  Stimerne  nærmer  sig  Ky- 
sten, kan  Silden  endnu  have  10 — 15°/o  Fedt  i  Kødet,  men 
Kønsorganernes  Udvikling  tærer  saa  stærkt,  at  Fedtholdig- 
heden efterhaanden  kan  synke  helt  ned  til  2,5°/o;  Ister- 
mængden er  aldrig  saa  stor  hos  den  voksne  Sild  som  hos 
Ungsilden.  Desuden  er  der  en  aarlig  Svingning  i  Fedt- 
holdigheden baade  hos  Ungsild  og  voksen  Sild,  idet  de 
om  Vinteren  forbruger  af  Fedtet,  men  aflejrer  nyt  om 
Sommeren;  dette  mærkes  dog  ikke  paa  Vægten,  idet  der 
om  Vinteren  til  Udligning  optages  Vand,  som  atter  ud- 
skilles om  Sommeren  —  til  Gengæld  mærkes  det  paa 
Kvaliteten,  der  er  langt  ringere  om  Vinteren  end  om 
Sommeren.  Væksten  foregaar  udelukkende  i  Sommer- 
halvaaret  (ved  Norges  Vestkyst  i  April— September  og  sær- 
lig i  Maj— Juli),  medens  Længden  ikke  øges  i  den  øvrige 
Tid.  I  tre — fem  Aars  Alderen  bliver  Silden  forplantnings- 
dygtig, i  de  fleste  Tilfælde  vistnok  i  sit  fjerde  Aar.  Den  har  da 
en  Længde  af  15—23  cm,  undtagelsesvis  kun  12,5  cm.  Man 
har  undret  sig  over,  at  Silden  trods  det  umaadelige  Antal, 
der   aarlig    opfiskes,    ikke    aftager   paaviseligt   i    Mængde, 

skønt  den  i  Forhold  til  de  fleste  andre  Nyttefisk  lægger 
temmelig  faa  Æg.  Muligt  er  det  jo,  at  forholdsvis  mange 
Æg  kommer  til  Udvikling,  fordi  de  er  fastsiddende  og  ikke 
pelagiske,  men  man  maa  heller  ikke  undervurdere  Betyd- 
ningen af,  at  Mennesket  ikke  blot  fanger  Silden,  men  og- 
saa  fanger  et  umaadeligt  Antal  af  dens  værste  Fjender 
som  Torsken  og  dennes  Slægtninge. 

Det  er  en  udbredt  Tro  —  der  dog  næppe  har  meget 
paa  sig  — ,  at  mange  Fisk  og  deriblandt  ogsaa  Silden  op- 
søger de  samme  Legepladser,  hvor  de  selv  er  kommet  til 
Verden.  Det  er  sikkert  nok,  at  de  indtrækkende  Silde- 
stimer kan  komme  Aar  efter  Aar  paa  den  samme  Kyst- 
strækning og  følge  akkurat  de  samme  Render  i  Bunden, 
hvor  der  hvert  Aar  kan  drives  et  godt  Fiskeri.  Men  lige 
saa  sikkert  er  det,  at  Silden  efter  i  en  Aarrække  at  have 
søgt  en  Legeplads  kan  opgive  den  og  søge  andre  Kyster. 
Bedst  kendte  er  saadanne  Forhold  ved  Bohusian,  hvor 
der  i  det  sidste  Tusindaar  har  været  ni— ti  Perioder  med 
gode  Sildaar  afvekslende  med  Perioder  med  daarlig  Fangst; 
man  opdagede  efterhaanden,  at  naar  Bohusfiskeriet  var 
daarligt,  gik  Silden  i  stor  Mængde  ind  ved  Norges  Syd- 
østkyst, og  omvendt.  For  at  forklare,  hvorfor  Silden  hand- 
lede saaledes  imod  sin  Hjemstavnsfølelse,  tog  man  sin 
Tilflugt  til  mange  Hypotheser:  Overhaandtagen  af  Rovfisk 
(Torsk,  Sej,  Haj),  Optræden  af  ildelugtende  Diatoméer, 
Forurening  med  Affald  fra  Sildesalterierne,  Rovfiskeri  efter 
unge  Sild  o.  s.  v.  I  Virkeligheden  afhænger  Sildestimernes 
Gang  til  de  gamle  eller  til  nye  Legepladser  sikkert  i  langt 
overvejende  Grad  af  Strømforhold,  Saltholdighed  og  Varme- 
grad. Hvor  Forholdene  er  ens  Aar  efter  Aar,  søger  Silden 
de  samme  Legepladser,  medens  de  skiftende  hydrografiske 
Forhold  snart  fører  Skagerakssildene  til  Leg  ved  Norge, 
snart  ved  Bohusian.  Nedenfor  skal  omtales  de  Forandrin- 
ger, Sildefiskerierne  i  Øresund  og  Limfjorden  er  under- 
gaaet  i  Tidens  Løb. 

Silden  kan  fanges  paa  Krog,  f.  Eks.  paa  Flue;  ved 
Kolding  Fjords  Munding  i  Lille  Bælt  og  enkelte  andre 
Steder  drives  der  Fiskeri  efter  Sild  med  Haandsnøre  med 
smaa,  blanke  Messingkroge  uden  Madding.  Alt  Fiskeri  af 
Betydning  foregaar  dog  med  Garnredskaber.  Hos  os  anven- 
des dels  Hildingsgarn,  dels  Bundgarn,'Vaad  og  Snærpenot. 
Bundgarnenes  Sildefangst  falder  mest  om  Foraaret.  Land- 
dragningsvaad  har  adskillige  Steder  Betydning  om  Vinteren. 
Snærpenoten  er  et  fra  Amerika  til  Norge  indført  Redskab, 
som  i  de  senere  Aar  bruges  lidt  hos  os;  den  kan  i  rum 
Sø  indespærre  en  hel  Sildestime,  men  er  meget  dyr. 
Hildingsgarnene  (Drivgarn,  Sildenæringer,  Hankegarn, 
Manser  o.  a.)  sættes  enten  ved  Bunden  Natten  over,  eller 

de  anbringes  svævende  i  lodret  Stilling  lige  under  Vand- 
skorpen eller  i  nogen  Dybde;  Garnene  er  fastgjort  til  hin- 
anden i  en  lang  „Lænke",  hvis  ene  Ende  er  bundet  til 
Baaden,  der  driver  med  Garnene  Natten  igennem;  bedst 
fiskes  der  i  lidt  uroligt  Vejr,  da  Silden  kan  se  Garnene  i 
lyse,  stille  Nætter  og  særlig,  naar  der  er  Morild,  der  kan 
faa  Garnet  til  at  staa  som  en  Ildvæg  ned  i  Vandet.  Driv- 
garnsfiskeriet  har  flere  mærkelige  Navne,  af  hvilke  skal 
nævnes  det  bornholmske  „at  vrage  Sild",  „ligge  paa  Vrag"*). 
I  de  sidste  Aar  trawles  der  Sild  i  Skagerak  og  Vesterhavet 
med  særlige  Sildetrawl,  som  bruges  i  alle  Dybder.  I  norske 
og  islandske  Fjorde  indespærrer  („stænger")  man  jævnlig 
Sildestimerne  med  mægtige  Garnvægge  og  kan  derved 
gøre  kolossale  Fangster;  der  kan  stænges  i  tusindvis  af 
Tønder,  ja  engang  toges  tredive  Tusinde  Tønder  Sild  i  eet 
Stæng.  Naar  det  drejer  sig  om  store  Fangster,  skal  Silden 
helst  saltes,  men  man  maa  da  lade  den  gaa  indespærret, 
indtil  den  har  tømt  sin  Tarmkanal;  indeholdt  denne  „Svart- 
aat",  skal  Silden  overhovedet  ikke  være  egnet  til  Saltning.  I 
Legetiden  er  Sildens  Tarmkanal  dog  oftest  tom.  Silden  taa- 
ler  meget  daarligt  Beskadigelser,  og  de  Sild,  der  fanges  i 
Hildingsgarn,  er  oftest  døde,  inden  Garnene  tages  op;  men 
selv  fuldstændig  ubeskadigede  Sild  dør  efter  et  kort  Op- 
hold i  Luften  —  alt  efter  Luftens  Varme  og  Fugtigheds- 
grad i  Løbet  af  et  Par  Minutter  eller  højst  en  Snes  (Ord- 
sproget: „Saa  død  som  en  Sild").  Da  Silden  ikke  er  særlig 
holdbar,  og  da  den  fiskes  i  saa  store  Mængder  ad  Gangen, 
maa  man  tilberede  den,  saa  at  den  kan  opbevares  kortere 
eller  længere  Tid.  Allerede  fra  meget  gammel  Tid  har 
man  saltet  Silden  eller  tørret  den  i  Røg;  men  medens 
man  oprindelig  „rundsaltede"  den,  opfandt  Hollænderen 
Willem  Benkelzoon  (død  1397)  at  tage  Gæller  og  Indvolde 
ud  af  Silden,  og  nu  „ganes"  eller  „gælles"  Silden  næsten 
altid,  før  den  saltes  eller  røges.  Den  større  eller  mindre 
Godhed  til  Saltning  beror  mest  paa  Sildens  Fedme;  unge 
Sild,  hvis  Kønsorganer  er  uudviklede,  er  bedst  (Matjes). 
Medens  Nedsaltning  særlig  foregaar,  hvor  de  meget  store 
Fiskerier  finder  Sted,  sælges  de  fleste  af  de  danske  Sild 
ferske,  eller  de  røges;  de  duer  ikke  til  Saltning,  da  de  ikke  er 
tilstrækkelig  fede.  Saaledes  ligger  derved  de  bornholmske 
Fiskerlejer  talrige,  smaa  Røgerier,  hvor  Silden  hænges  op 
i  Røg  af  Elletræ;  man  klarer  herved  de  lidt  vanskelige 
Afsætningsforhold.  Ogsaa  mange  andre  Steder  i  Landet 
har  vi  Røgerier,  men  hvor  Transportforholdene  er  gode, 
sendes   mærkelig   nok   en  Mængde  af  de  i  vore  Farvande 

*)  Ordet   har  flere    Betydninger.     I    1811    paabødes   offentlig  Vragning 
(Eftersyn)  af  saltet  Sild,  bestemt  til  Udførsel  fra  Limfjorden. 

fangede  Sild  til  Eckernførde  til  Røgning.  Under  Røgnin- 
gen ophænges  Sildene  gerne  parvis,  den  ene  med  Hovedet 
stukket  ind  gennem  den  andens  Gællespalte  og  ud  gen- 
nem Munden.  Ved  de  store  bohuslånske,  norske,  island- 
ske o.  a.  Sildefiskerier  saltes  det  meste;  den  saltede  Sild 
gaar  under  forskellige  Navne  som  „Spegesild",  „Flomme- 
sild", „Matjes",  af  hvilke  de  to  sidste  særlig  betegner  den 
fede  Ungsild.  Mindre  Sild  og  Halestykket  af  større  bru- 
ges ogsaa  meget  til  Nedlægning  i  Hermetikindustrien  (ofte 
som  „Sardin").  Den  ferske  Sild  tilberedes  hos  os  oftest 
ved  Stegning,  men  dens  Anvendelse  er  i  øvrigt  mangfoldig. 
Silden  spiller  en  uhyre  Rolle  som  et  billigt  Næringsmiddel 
i  talrige  Lande.  Men  ved  Siden  heraf  har  den  ogsaa  sine 
særlige  kulinariske  Opgaver;  den  berømte  „White  bait", 
Hovedretten  ved  fine  Middage  i  Greenwich  og  Blackwall, 
er  hovedsagelig  fem — syv  Centimeter  lange  Sildeunger 
(desuden  Brisling,  Hundestejler,  Kutlinger  o.  1.),  der  fanges 
i  Themsen  i  Flodtiden  om  Foraaret  og  Sommeren  og  ste- 
ges straks  efter  Fangsten;  mere  kendt  hos  os  er  Spege- 
sildens særlige  Anvendelse  som  forfriskende  Morgenbid 
„dagen  derpå",  og  allerede  Schonevelde  berømmer  i  sin 
Aar  1624  udkomne  Bog  om  Slesvig  og  Holstens  Fisk 
Spegesilden  som  „celebre  pridiånæ  cråpulæ  solåndæ  anti- 
phårmacum"*).  Udover  disse  forskelligartede  Anvendelser 
til  Menneskeføde  benyttes  Silden  meget  til  Agn,  og  særlig  i 
ældre  Tid,  da  Afsætningsforholdene  var  daarlige,  og  man  ikke 
kunde  overkomme  en  bedre  Nyttiggørelse  af  rigelige  Silde- 
fangster, kogte  man  Tran  af  Silden  eller  brugte  den  til 
Gødning,  ja  de  skaanske  Heste  blev  hyppig  fodrede  med 
Sild.  Nu  findes  Fabrikker  til  Udvinding  af  Sildeolie  af 
ellers  uafsættelige  Sildemængder  f.  Eks.  paa  Island. 
Sildefiskeriet  er  maaske  mere  end  noget  andet  Fiskeri 
præget  af  Ustadighed  ikke  blot  i  det  daglige,  men  ogsaa 
i  Historiens  Løb;  der  vindes  og  tabes  endnu  Formuer  paa 
Sildefiskeri  og  Sildehandel,  og  den  ledende  Stilling  som 
sildefiskende  Nation  er  gaaet  fra  een  Haand  til  en  anden. 
I  sin  Tid  har  Danmark  huset  et  meget  betydeligt  Silde- 
fiskeri, nemlig  det  bekendte  skaanske  Øresundsfiskeri. 
Det  skaanske  Sildefiskeri  nævnes  allerede  f.  Eks.  i  Olaf 
den  Helliges  Saga  og  i  Knytlingesaga,  og  Saxo  fortæller  om 
Sildens  Mængde.  Ejendommeligt  er  det  at  se,  hvorledes 
dette  Fiskeris  Betydning  imidlertid  ikke  nær  saa  meget 
afhang  af  Sildens  Mængde  som  af  Afsætningsforholdene; 
da  Hansestæderne  (rimeligvis  omkring  Midten  af  det  tolvte 
Aarhundrede)  begyndte  at  tage  Del  i  Fiskeriet,  svang  dette 


')   „En  herlig  Modgift  til  Bod  paa  Gaarsdagens  Rus." 

sig  op,  og  da  Hollænderne  i  det  femtende  Aarhundrede 
udviklede  deres  Sildehandel,  tabte  det  skaanske  Fiskeri 
stærkt  i  Betydning,  skønt  der  var  Sild  nok,  og  Hansestæderne 
endnu  havde  Privilegierne  paa  Handelen.  Først  omkring 
Aar  1650  ophørte  den  sidste  Forbindelse  mellem  Hanse- 
aterne og  Fiskeriet  ved  Skaane,  men  endnu  c.  1700  valg- 
tes i  Stettin  Oldermænd  for  Fiskerne  i  Dragør,  Malmo  og 
Falsterbo  (rimeligvis  dog  kun  en  tom  Titel).  I  Fiskeriets 
Velmagtsdage  var  Falsterbo-Odden  i  Fisketiden  besat  med 
Boder  for  Fiskerne  fra  de  forskellige  danske  Byer,  me- 
dens Hanseaternes  Købmandsboder  laa  nærmere  de  to 
Smaabyer  Skanor  og  Falsterbo,  i  hvilke  de  store  Markeder 
holdtes.  I  Virkeligheden  synes  den  fiskede  Sildemængde 
efter  de  gamle  Toldregnskaber  ikke  at  have  været  saa 
overvættes  stor,  maalt  med  Nutidens  Maalestok,  nemlig 
kun  omkring  50—60  Tusinde  Tønder  aarlig  —  eller  om- 
trent den  samme  Mængde,  som  der  den  Dag  i  Dag  fiskes 
paa  det  paagældende  Omraade  (fra  Hveen  til  Bornholm); 
og  dog  synes  Fiskeriet,  der  dreves  med  Bundgarn  og  Driv- 
garn ligesom  nu  (men  kun  om  Høsten),  at  være  blevet 
drevet  meget  stærkt,  thi  omkring  Aar  1550  skal  der  have 
været  7.515  Baade.  Det  Ry,  der  gaar  af  Øresundsfiskeriet, 
skyldes  dels,  at  der  dengang  ikke  var  andre,  større  Silde- 
fiskerier, dels  det  Handelsrøre,  som  trivedes  i  Tilknytning 
hertil.  Allerede  fra  det  trettende,  fjortende  og  femtende 
Aarhundrede  berettes  der  om  Perioder  med  rigt  Silde- 
fiskeri ved  Bohuslån,  og  den  meget  rige  Periode  fra  c. 
1550— c.  1590  synes  at  have  givet  Øresundsfiskeriet  et  af- 
gørende Knæk.  Helt  fejlagtig  har  man  opfattet  Forholdet, 
som  om  det  var  Øresundssilden,  der  dengang  opgav  sine 
Legepladser  i  Sundet  og  søgte  op  til  Skageraks  Kysten  i 
Stedet  for.  Men  yderligere  tabte  Hanseaterne  deres  Fører- 
stilling paa  Sildemarkedet,  idet  Hollænderne  havde  op- 
taget Fiskeriet  i  større  Maalestok  og  efterhaanden  fik  et 
Sildefiskeri  af  umaadeligt  Omfang,  som  i  det  syttende 
Aarhundrede  skabte  Hollands  Velmagt.  I  Begyndelsen  af 
det  nævnte  Aarhundrede  skal  det  hollandske  Sildefiskeri 
have  givet  aarlig  30 — 45  Millioner  Kroner  i  rede  Penge 
samtidig  med,  at  der  i  Landet  selv  forbrugtes  for  lige  saa 
meget.  Hollændernes  Førerstilling  tabtes  under  uheldige 
Krige,  og  det  blev  derpaa  England-Skotland,  der  kom  til 
at  drive  det  mest  indbringende  Sildefiskeri.  Nu,  da  Af- 
sætningsforholdene er  bedre  —  omend  vanskelige  nok — , 
behøver  Fiskeriet  ikke  i  den  Grad  som  tidligere  at  rette 
sig  efter  Nationernes  Handelsforbindelser,  og  det  er  der- 
for nu  mere  fordelt  efter  Landenes  naturlige  Fiskerimulig- 
heder end  tidligere. 

Ogsaa  det  i  sin  Tid  betydelige  Sildefiskeri  i  Limfjorden 


207 


er  blevet  ramt  af  en  noget  lignende  Skæbne  som  den,  der 
blev  Øresundsfiskeriet  til  Del.  Saxo  omtaler  Limfjordens 
Fiskerigdom,  men  Fiskeriet  her  har  dog  øjensynlig  væsent- 
lig kun  forsynet  Egnens  Beboere.  Hansestæderne  synes 
heller  ikke  at  have  interesseret  sig  for  Limfjordsfiskeriet 
før  meget  sent;  først  i  1524  fik  de  Særrettigheder  her.  Fra 
Kong  Hans'  Tid  var  Limfjordsfiskeriet  imidlertid  blevet 
Genstand  for  en  særlig  Lovgivning,  hvilket  viser  dets 
øgede  Betydning;  i  1750  fastsattes  det,  at  der  kun  maatte 
bruges  Bundgarn,  Vaad  og  Nedgarn;  Fiskeriet  med  de 
sidste  var  frit,  medens  de  c.  1500  Bundgarnstader  og  de 
18  Varpesteder  optoges  i  en  af  Kongen  approberet  „Stade- 
bog". Bundgarnsfiskeriet,  der  vistnok  var  det  vigtigste, 
dreves  særlig  i  Nibe  Bredning  (Nørlaa,  Sebberlaa,  Øster- 
land, Ølands  Grund).  I  Limfjordens  vestlige  Del,  der  jo 
indtil  1825  var  uden  Forbindelse  med  Vesterhavet,  og  som 
Følge  deraf  var  næsten  fersk,  fiskedes  ingen  Sild;  derimod 
foregik  der  Fiskeri  i  Fjordens  østlige  Del  under  Sildens 
Vandring  mellem  Kattegat  og  Nibe  Bredning  og  til  Tider 
tillige  paa  Strækningen  fra  Hals  ned  til  Mariager  Fjord; 
den  her  liggende  Landsby  Dokkedal  havde  omkring  Aar 
1560  Borgmester  og  Byfoged.  Limfjordsfiskeriet  foregik 
en  halv  Snes  Uger  om  Foraaret  fra  det  Tidspunkt,  da  Isen 
brød  op,  og  en  seks  Ugers  Tid  om  Efteraaret  inden  Mid- 
ten af  November.  I  Begyndelsen  af  forrige  Aarhundrede 
beskæftigede  det  2—300  Mand  ved  Bundgarnene,  300  ved 
Vaaddragningen  og  2—3.000  ved  Nedgarnene;  ved  Salte- 
rierne var  endnu  langt  flere  beskæftigede,  og  hertil  kom 
alle  dem,  der  havde  Arbejde  ved  Handelen,  Bødkerierne 
o.  s.  v.  Alene  i  Aalborg  var  der  30  Salterier,  og  Nibes 
Betydning  skyldtes  Sildefiskeriet.  Sildene  solgtes  ferske, 
tørrede  („Tørre  Jyder")  og  røgede,  eller  de  saltedes.  Un- 
der Fiskeriets  Glansperiode  udførtes  en  Mængde  Sild,  men 
der  forbrugtes  ogsaa  særdeles  meget  i  Omegnen;  Tjeneste- 
folk forbeholdt  sig,  at  de  kun  skulde  have  Sild  til  Middag 
og  Aften  nogle  Gange  om  Ugen  (til  Morgen  var  det  vist 
givet,  at  der  altid  vankede  Sild).  Hvor  stor  Fangsten  var, 
kan  ikke  med  Sikkerhed  siges,  men  den  anslaas  til  i  gode 
Aar  at  have  været  omkring  100.000  Tønder;  imidlertid 
skulde  der  ogsaa  uhyre  Udgifter  til  at  drive  det,  baade 
Hamp,  Salt,  Tjære,  Træ  og  Arbejdskraft,  og  allerede  før 
Aar  1800  synes  Fiskeriet  at  have  haft  Vanskeligheder  ved 
at  klare  sig  overfor  opdukkende,  fremmede  Sildefiskerier, 
der  arbejdede  under  heldigere  Vilkaar.  Efter  en  udmærket 
Periode  først  i  forrige  Aarhundrede  aftog  Sildefiskeriets 
Omfang  i  Løbet  af  Tyverne  og  blev  efterhaanden  betyd- 
ningsløst. Man  maa  dog  ikke  tro,  at  Silden  pludselig  efter 
Gennembrudet  ved  Agger  i  1825  blev  borte  fra  Fjorden; 

Aaret  1828  var  endog  et  fortræffeligt  Sildeaar,  i  hvilket 
der  solgtes  75.000  Tønder  saltet  Sild.  Endnu  mindre  kan 
man  tilskrive  den  forøgede  Trafik  ved  Hals  Skylden  for 
Sildens  Udebliven;  Grundene  til  denne  kan  overhovedet 
næppe  ventes  opklarede,  men  maa  vel  nærmest  søges  i 
hydrografiske  Forhold.  Følgerne  var  slemme,  særlig  for 
Nibe  By;  faa  Aar  efter  var  næsten  hele  Byen  stillet  til 
Auktion  paa  een  Gang;  talrige  Tiggere  fartede  Jylland 
over.  Limfjordssildefiskeriets  Betydning  overdrives  ofte, 
idet  man  ser  tilbage  til  Fortiden  „gennem  Erindringens 
altid  farvede  Glas";  i  Betragtning  af  de  med  Limfjords- 
sildefiskeriet  forbundne  store  Udgifter  og  af  Udbyttets 
Ustadighed  er  det  et  Spørgsmaal,  om  det  var  nogen  større 
Værdi  for  Landet.  Kom  Silden  nu  igen,  vilde  den  næppe 
faa  særlig  stor  Betydning  paa  Nutidens  Marked,  da  den 
er  for  mager.  I  øvrigt  fiskes  der  en  Del  Sild  i  Limfjorden 
(f.  Eks.  i  1907  for  250.000  Kr.),  men  mest  i  de  vestlige 
Bredninger;  i  1911  var  der  dog  store  Mængder  Sild  ved 
Nibe,  men  de  var  af  ringe  Godhed. 

Rimeligvis  paa  Grund  af  Sildens  ensartede  Størrelse 
i  hver  Fangst  og  indenfor  hvert  Vandomraade  opgives 
Fangstmængderne  fra  gammel  Tid  i  Ol  (å  80  Stkr.),  ikke 
i  Vægt.  I  1912  fiskedes  der  fra  dansk  Side  i  Vesterhavet 
-  12.676  Ol,  i  Skagerak  —  1 1.561  Ol,  i  Kattegat  —  501.469  Ol, 
i  det  nordlige  Øresund  —  214.864  Ol,  i  Bælthavet  — 
929.787  Ol,  i  den  vestlige  Østersø  —  58.278  Ol,  i  det  syd- 
lige Øresund  og  den  egentlige  Østersø  —  948.891  Ol,  i 
Ringkjøbing  og  Nissum  Fjorde  —  31.903  Ol  og  i  Limfjor- 
den —  341.390  Ol,  i  alt  3.050.819  Ol  til  en  Værdi  af 
2.541.180  Kr.;  det  bliver  83  Øre  pr.  Ol  og  svarer  til  15,25% 
af  Aarets  Udbytte  af  Saltvandsfiskeriet.  I  1902  gav  Silde- 
fiskeriet ogsaa  c.  2  Millioner  Kr.,  men  dengang  svarede 
dette  til  c.  25°/o  af  Aarets  Udbytte.  Vægten  pr.  Ol  er  meget 
forskellig  efter  Farvandene;  gennemsnitlig  sættes  den  til 
10  kg  i  Skagerak  og  Kattegat,  til  8  kg  i  Vesterhavet  og 
Limfjorden,  til  6  kg  i  de  vestjydske  Fjorde,  Bæltfarvandet 
og  den  vestlige  Østersø  og  til  3  kg  i  den  egentlige  Østersø; 
herefter  skulde  Fangsten  i  1912  svare  til  omtrent  19.078.000 
kg.  Prisen  pr.  Ol  aftager  indefter  mod  Østersøen:  Vester- 
havet Kr.  1.53,  Kattegat  Kr.  I.20,  Bæltehavet  Kr.  I.10,  Lim- 
fjorden Kr.  0.72,  den  egentlige  Østersø  Kr.  O.33. 

Det  nordeuropæiske  Sildefiskeri  opgives  for  Aaret  1908 
at  have  givet  c.  920.000.000  kg  (svarende  til  7  10.000.000.000 
Stkr.),  hvoraf  de  620.000.000  kg  stammer  fra  Vesterhavet. 
De  vigtigste  sildefiskende  Lande  var  Skotland  (med  289 
Millioner  Kilogram),  England  (202),  Norge  (190),  Holland 
(69),  Sverige  (40),  Tyskland  (32),  Danmark  (14),  Irland  (13), 
Belgien  (2).    Værdien  af  den  samlede  Fangst  var  omkring 

75  Millioner  Kroner.  Gennemsnitsprisen  pr.  Kilogram  var 
lavest  i  Norge  (4  Øre),  højst  i  Belgien  (22  Øre). 

Vor  Lovgivning  sætter  ingen  Fredningstid  eller  Mind- 
stemaal  for  Silden;  det  er  kun  forbudt  at  bruge  den  til 
Gødning  eller  til  Svineføde.  Da  Silden  daarlig  taaler  Garnets 
Berøring,  gaar  i  øvrigt  meget  tabt,  selv  om  den  udkastes. 
Silden  har  talrige  Fjender,  idet  omtrent  alle  Havets  Rov- 
fisk forfølger  den.  Æggene  og  de  spæde  Unger  kan  en- 
hver Fisk  magte;  naar  Ungerne  er  søgt  ind  paa  Sand- 
revlerne, forfølges  de  særlig  af  Tobiser,  men  længere  ude 
er  Silden  særlig  Bytte  for  Torsk,  Sej,  Kulmule,  Makrel, 
Laks,  Hornfisk  og  Hajer  samt  for  Sæler,  Marsvin  og  Ter- 
ner; ogsaa  forskellige  store  Hvaler  er  i  nordligere  Far- 
vande blandt  Sildeæderne. 

I  god  Overensstemmelse  med  sin  ældgamle  Betydning 
for  Fiskeriet  har  Silden  kun  dette  ene  danske  Navn. 
Mærkelig  nok  har  Fiskerne  undertiden  fundet  et  Modsæt- 
ningsforhold mellem  den  og  andre  Fisk;  i  hvert  Fald  kunde 
man  (c.  1885)  paa  Samsø  høre  Fiskerne  raabe  med  „Sild 
og  Fisk"  i  Nordby  Gader. 


2.    Brisling  (Clupea  språttus  Linné). 

(Krøyer:  Clupea  språttus  &  schonevéldii). 

Snudespidsen  er  lidet  eller  slet  ikke  indbugtet.  Meget 
smaa  Tænder  findes  paa  Mellem-,  Over-  og  Underkæbe, 
Tunge  og  i  en  enkelt  Række  paa  Vingebenene  (paa  Ptery- 
goideum  og  paa  forreste  Del  af  Mesopterygoideum)  samt 
i  Reglen  ogsaa  paa  Plovskærbenet,  men  mangler  paa  Gane- 
benene. Overgællelaaget  er  glat  uden  Straalefurer.  Græn- 
sen mellem  Overgællelaag  og  Undergællelaag  er  lige  og 
rettet  skraat  opad-bagud.  Paa  første  Gællebue  er  der  om- 
kring halvtredsindstyve  Gællegitterstave.  Bugfinnerne  er 
fæstet  længere  fremme  end  eller  under  Rygfinnens  For- 
rand. Bugkanten  er  selv  hos  de  udvoksede  Fisk  mer  eller 
mindre  skarp  og  savtakket.  Skællene  paa  Bugkantens 
Midte  ender  med  en  bagudrettet  Spids,  af  hvilke  der  tælles 
32—35  mellem  Gællebroen  og  Gattet  (20—24  foran  og 
9—13  bag  Bugfinnerne);  foran  Bugfinnerne  har  disse  Skæl 
Sidegrene,  der  er  lancetformede  og  kortere  end  den  fore- 
gaaende  Arts.     Sidelinie  mangler.    Farven  ligner  Sildens: 

C.  V.  Otterstrøm:  Fisk  II.  14 

blaagrøn  paa  Ryggen,  skinnende  sølvhvid  paa  Sider  og 
Bug  med  guldgul  Tone  i  Legetiden;  de  yngre  Fisk  har 
ofte  et  mørkere  Baand  mellem  Ryggens  og  Sidernes 
Farve. 

R  15—19;  G  17-22;  Br  15-17;  Bu  6-8;  H  x  +  19 
+  x. 

Brislingens  Form  kan  være  forholdsvis  slank  eller 
forholdsvis  undersætsig,  og  man  har  tidligere  troet  at 
maatte  skelne  mellem  to  forskellige  Former  eller  endog 
mellem  to  Arter  (Krøyer:  Brisling  (Clupea  språttus) 
med  forholdsvis  slank  og  Hvassild  (Clupea  schone- 
véldii)  med  forholdsvis  dyb  Krop).  Formforskellighederne 
har   imidlertid    vist    sig   at    skyldes   forskellig  Ernærings- 


Fig.  88.     Brisling.    (Efter  Francis  Day). 

tilstand   og   lignende  og  har  altsaa  ingen  systematisk  Be- 
tydning. 

Brislingen  bliver  sjælden  over  seksten  Centimeter 
lang,  og  den  største  maalte  var  171  mm.  Dens  Udbredelses- 
omraade  gaar  langs  Europas  Vestkyst  fra  Malangen  Fjord 
(69°  30'  n.  Br.)  til  Portugal.  I  Middelhavet  erstattes  den 
af  en  meget  nærstaaende  Art.  Brislingen  lever  ikke  ved 
den  amerikanske  Kyst,  næppe  heller  ved  Island,  men 
derimod  skal  den  forekomme  paa  den  sydlige  Halv- 
kugle ved  Tasmanien;  i  Østersøen  gaar  den  ind  i  hele 
den  finske  Vig  og  undertiden  op  til  65°  n.  Br.  i  den  bott- 
niske  Vig.  Den  forekommer  gennem  alle  vore  Farvande 
og  er  mange  Steder  til  sine  Tider  talrig;  ved  Bornholm 
skal  den  kun  fanges  enkeltvis.  Ved  Østersøens  sydlige 
Kyster  er  den  talrig  (Memel,  Danzig,  Kiel).  Brislingen  er 
ligesom  Silden  en  Fisk,  der  hører  hjemme  i  de  øvre  Vand- 
lag, men  ogsaa  den  synes  undertiden  at  søge  Dybet,  idet 
den  skal  kunne  findes  i  Hajer,  der  fiskes  paa  et  Par  Hun- 
drede Meters  Dybde.    Brislingen  kan  undertiden  gaa  helt 

ind  i  Brakvand    ved    Flodmundinger;  Yngelen   danner  en 
væsentlig  Del  af  den  berømte  „White  bait",  særlig  henpaa 
Sommeren  og  Høsten  (se  Sd.  205).  Brislingens  Levevis  lig- 
ner   særdeles    meget    Sildens,    og    Brislingen    gaar    ofte  i 
Stime  sammen  med  yngre  Sild.     Dens  Føde  bestaar  sær- 
lig  af  Svævets    Krebsdyr.     Legen    kan  foregaa  fra  Januar 
til  September,  hos   os   fra  April  til  August;   den  synes  at 
foregaa   jævnt    Foraar  og  Sommer  igennem  uden  at  vise 
Tilbøjelighed  til  at  falde  i  en  Foraars-  og  Efteraarslegetid 
som    hos    Silden.    Æggenes  Antal   er  hos   de  yngre  Fisk 
omkring  et  Par  Tusinde,  hos  de  gamle  indtil  femten  Tu- 
sinde.    Æggenes    Størrelse    staar   i    Forhold    til    Vandets 
Vægtfylde  og  svinger  fra  0,82  til  1,54  mm  i  Tværmaal.  Mærke- 
lig nok   afviger   Brislingens  Æg   fra   Sildens  ved   at  være 
pelagiske.    De  er  fundet  i  alle  vore  større  Farvande,  ogsaa 
i  Limfjorden  og  den  egentlige  Østersø.  Hovedlegepladserne 
synes  at  være  det  sydøstlige  Vesterhav  og  Skagerak;  Le- 
gen  foregaar  i  Blandingsvandet  mellem    det  saltere  Hav- 
vand og  det  ferskere  Kystvand;  dette  Blandingsvand  skal 
gaa  i  en  vedholdende  Strøm  med  Land  paa  højre  Side,  og 
Følgen   er,  at  en   meget   stor  Mængde  af  Brislingyngelen 
føres  op  langs  Norges  Vestkyst,  skønt  der  her  kun  finder 
en  ret  ringe  Gydning  Sted.    Her  foregaar  der  da  et  meget 
betydeligt  Fiskeri   efter  de  unge,  endnu  ikke   kønsmodne 
Brislinger,  der  er  Raamateriale  for  Hermetikfabrikkerne, 
medens  de  ældre  Fisk  næsten  alle  vandrer  bort  igen,  maa- 
ske  tilbage  til  Legepladserne.    Væksten  skal  efter  de  nor- 
ske Undersøgelser  særlig  af  Skællene  falde  saaledes:  Naar 
Ungen  er  omkring  25  mm  lang,  begynder  den  at  ligne  den 
voksne  i  Form    og    faar    Sølvglans.     Skæl   anlægges  først 
senere,  naar   Længden  er  over  3  cm.     Fra  nu  af  ses  Yn- 
gelen spille  i  Vandskorpen,  og  inden  Vinteren  bliver  den 
5 — 7   cm.     I    Løbet    af    den    anden    Vækstperiode    bliver 
Størsteparten  madnyttig  i  Juni  Maaned,  og  Aargangen  dan- 
ner  fra   nu    af  Grundlaget    for    Brislingfiskeriet  til    Dels 
sammen  med  de  eet  Aar  ældre.   Efter  Udgangen  af  anden 
Vækstperiode  (omtrent  to  Aar  gamle)  er  Brislingerne  8,5 — 
11,5    cm    og   stadig   umodne.     Efter    Udgangen    af  tredje 
Vækstperiode  (omtrent  tre  Aar  gamle)  er  nogle  11  — 13  cm 
og  umodne,  andre   13 — 14  cm  og  modne.     De  ældre  Aar- 
ganges  Fisk  er  alle  modne,  men  vokser  saa  langsomt,  at 
de  fire  Aar   gamle  gennemsnitlig   kun   er  14  cm,  de  fem 
Aar  gamle   14,5,  de  seks  Aar  gamle  15,3  cm.     Trods  den 
lange   Gydetid    og    de    deraf   opstaaede    Forskelligheder  i 
Yngelens    Størrelse    ved    første    Vækstperiodes    Slutning, 
bliver  I-Gr.  ret   ensartet,  idet  de  Individer,  der  er  mindst 
under  Overvintringen,  vokser  stærkest  i  den  anden  Vækst- 
periode.    Man    har   ogsaa   fundet  den   Regel,  at   de  Indi- 

vider,  der  er  mindst  under  første  Overvintring,  bliver  de 
ældste.  Væksten  slutter  rimeligvis  ved  16—17  Centimeters 
Længde,  og  sandsynligvis  dør  de  fleste  Individer  snart 
efter,  at  denne  Størrelse  er  naaet,  hvilket  synes  at  ske  i 
4 — 7  Aars  Alderen.  Forholdet  mellem  Brislingens  Længde 
(1)  og  Vægt  (p)  kan  udtrykkes  ved  p  =  C  l3,  hvor  C  er  en 
Konstant,  der  ved  Sommertid  fandtes  at  være  0,0072,  ved 
Vintertid  0,0067.  Fedtholdigheden,  der  betinger  Varens 
Godhed,  svinger  regelmæssig  Aaret  igennem,  er  lav  om 
Vinteren,  høj  om  Sommeren  og  Høsten;  i  1909  var  Gen- 
nemsnitsfedtholdigheden  i  April  4,87°/o,  i  September  15,52  °"/o. 
Fedtholdigheden  synes  at  tiltage  med  Størrelsen,  indtil 
Fisken  er  11  — 12  cm;  senere  bliver  den  lavere,  rimeligvis 
paa  Grund  af  den  aarlige  Gydning.  Aarsagen  hertil  er 
vel  bl.  a.  dels  den  sparsommere  Næring  om  Vinteren,  dels 
Fordøjelsens  Langsomhed  ved  den  lave  Varmegrad. 

Brislingens  Betydning  for  vort  hjemlige  Fiskeri  er 
voksende,  og  der  fiskes  en  Del  i  Limfjorden  og  andre 
Steder;  det  meste  sendes  til  Tyskland  for  at  røges  („Kieler- 
sprot"),  men   en   Del   heraf  sælges  atter  i  Danmark.     For 

1909  opgives  vor  Fangst  til  12,800  kg  (til  en  Værdi  af 
61.200  Kr.),  alt  fra  Limfjorden;  hvad  der  er  fanget  andre 
Steder,  er  opgivet  som  Sild.  I  den  vestlige  Østersø  fanges 
baade  fra  tysk  og  dansk  Side  en  Del  Brisling,  som  ogsaa 
røges.  Særlig  tidligere  brugtes  der  saltet,  norsk  Brisling 
som  Agn  ved  Jyllands  Vestkyst.  „Kielersprot"-Industrien 
er  gammel,  og  dette  gælder  ogsaa  den  norske  og  bohus- 
lånske  med  Nedlægning  af  Brisling  i  Krydderier  („Ansjos"). 
Derimod  er  der  i  Løbet  af  de  senere  Aar  i  de  sydvest- 
norske Byer  opblomstret  en  mægtig  Hermetik-Industri,  som 
benytter  Brisling  og  i  mindre  Grad  Ungsild  til  Fremstil- 
ling af  forskellige  henkogte  Produkter,  særlig  „Sardiner". 
Denne  norske  Industri  har  udviklet  sig  rivende.  I  Sta- 
vanger anlagdes  den  første  Hermetikfabrik  1873,  nu  er 
der  omkring  tredive  Fabrikker;  i  1907  udførte  Norge  c. 
8,3  Millioner  Kilo  Hermetik  (heraf  Stavanger  alene  c.  6,7), 
i  1911  udførte  Norge  c.  21,2  Millioner  Kilo  Hermetik  (heraf 
Stavanger   alene    15,4);     Brislingfangsten    er    fra   1901    til 

1910  steget  fra  5,6  til  18  Millioner  Kilogram;  i  1911  ud- 
førte Norge  over  14  Millioner  Kilogram  „røgede  Sardiner" 
til  en  Værdi  af  c.  10  Millioner  Kroner.  Medens  den  an- 
vendte norske  Brisling  er  af  udmærket  Kvalitet,  idet  Raa- 
varen  bestaar  af  de  omkring  een  Decimeter  lange,  umodne 
og  fede  Fisk,  som  kun  fanges  Sommer  og  Høst,  saa  har 
vinterfanget  Brisling  mindre  god  Lugt  og  Smag  (viser 
Aldehydreaktion).  Særlig  vinterfanget,  moden  Brisling, 
der  bruges  en  Del  i  England,  er  slet,  da  Huden  er  tyk, 
Smagen   daarlig  og   Kødet    meget  grovt.     Det  er  saaledes 

næsten  kun  anden  og  tredje  Aargang,  der  har  økonomisk 
Værdi.  I  Følge  Statistikken  for  Aaret  1908  fangedes  der 
ved  Nord-Europa  i  alt  19  Millioner  Kilogram  Brisling,  og 
heraf  toges  de  13  Millioner  Kilogram  alene  ved  Norge. 

Paa  Øjet  (langt  sjældnere  paa  Huden)  bærer  Brislin- 
gen hyppig  en  snyltende  Copepod  (Lernæéchion  språtti), 
der  er  selvlysende  og  med  sine  flere  Centimeter  lange 
Æggesække  let  gør  sig  bemærket;  af  de  norske  Fiskere 
kaldes  den  „Straa". 


2.    Underslægten  Alosa  C  u  vi  er. 

Gællelaaget  er  mer  eller  mindre  tydeligt  straalefuret. 
Rygfinnen  er  fæstet  forholdsvis  langt  fremme.  Paa  den 
indre  Side  af  Halefinnens  Flige  sidder  der  bladformede 
Skæl,  som  er  større  end  de  øvrige.  Kropsiderne  har  i 
hvert  Fald  fortil  næsten  altid  mørke  Pletter. 

Til  vor  Fauna  hører  to  Arter  af  denne  Underfamilie. 


Oversigt  over  Arterne. 

Store  Skæl;  28—30  i  en  Række  langs  Midten  af 
Kropsiden.  Overkæbebenet  naar  højst  til  Øjets 
Midte 1.  Sardin  (Cl.  pilchårdus). 

Mindst  60  Skæl  i  en  Række  langs  Kropsidens 
Midte.   Overkæbebenet  naar  til  Øjets  Bagrand. 

2.  Stamsild  (Cl.  alosa). 


1.    Sardin  (Clupea  pilchårdus  Walbaum). 
(Moreau:  Alosa  sardina). 

Snuden  er  svagt,  men  tydeligt,  indbugtet  i  Midten. 
Overkæbebenet  naar  ikke  eller  knapt  saa  langt  tilbage 
som  under  Øjets  Midte.  Yderst  smaa  Tænder  forekommer 
undertiden  paa  Mellem-  og  Overkæbeben  og  paa  Under- 
kæbens forreste  Del,  men  ikke  paa  Gane  og  Tunge.  Over- 
gællelaagets  nederste  Del  har  Straalefurer,  der  udgaar  fra 
dets  Led  med  Hængselbenet,  og  som  løber  nedad  og  nedad- 
bagud.  Grænsen  mellem  Overgællelaag  og  Undergælle- 
laag  er  lige  og  næsten  vandret.  Bugfinnerne  er  fæstet 
omtrent   midt    under    Rygfinnen.     Bugkanten  er   afrundet 

hos  de  voksne,  men  tydelig  kølet  og  savtakket.  Skællene 
er  store;  der  gaar  kun  28—30  paa  en  Række  langs  Krop- 
sidens Midte.  Farven  er  omtrent  som  Sildens,  blaagrøn 
eller  mørk  olivengrøn  paa  Ryggen,  sølvhvid  med  nogen 
Guldglans  paa  Sider  og  Bug;  paa  Overgangen  mellem 
Ryg  og  Side  et  blaaligt  Baand;  Overgællelaaget  har  en 
mørkegrøn  Plet  paa  det  Sted,  fra  hvilket  Straalefurerne 
udgaar;  Svælget  er  sortagtigt;  den  levende  Fisk  skal  have 
Gællelaag  og  Partiet  ved  Gællespaltens  øvre  Del  lyst 
svovlkisfarvet  og  have  en  Række  af  seks  smaa,  mørke 
Pletter  paa  hver  Kropside  samt  en  blodrød  Plet  paa  Gælle- 
laaget  og  en  over  Brystfinnerne. 

R  16—18;  G  17-21;  Br  16—17;  Bu  8;  H  x  +  19  +  x. 

Fig.  89.     Sardin.     (Efter  F.  A.  Smitt). 


Sardinen  bliver  sjælden  over  26  cm  lang,  men  et  af 
vore  faa  nordiske  Eksemplarer  var  dog  28,5  cm,  og  den 
siges  at  kunne  blive  over  tre  Decimeter  lang.  Sardinen 
forekommer  fra  Bergen  til  Madeira  og  de  kanariske  Øer 
samt  i  hele  Middelhavet.  Vore  Farvande  ligger  norden 
for  dens  egentlige  Hjem,  der  først  begynder  i  Kanalen, 
og  det  er  kun  undtagelsesvis,  at  den  træffes  hos  os.  I 
alt  er  kun  følgende  Fangster  kendte:  Fem  fra  Bohuslåns 
Kyst  (Kalfsund,  15.  Maj  1855,  9,  285  mm;  1861,  23  cm; 
Stromstad,  11.  August  1865,  tf,  218  mm,  15.  Juli  1869, 
230  mm  og  25.  Juli  1877,  20  el.  23  cm),  Kattegat  i  Nær- 
heden af  Kullen  (25.  September  1849,  c.  25  cm,  9  med  mo- 
den Rogn),  Nexelø  Bugten  (Starreklinte  Strand,  24.  August 
1904),  Baaring  Vig  (Oktober  1884;  her  skal  den  tages  næsten 
hvert  Aar  (?)),  Kerteminde  Fjord  (Oktober  1866,  250  mm), 
Ringkjøbing  Fjord  (før  1883).  En  Meddelelse  i  „Fiskeri- 
tidende" om,  at  deri  Slutningen  af  Maj  og  i  Begyndelsen  af 

Juni  1885  var  en  Mængde  Sardiner  i  Lille  Bælt,  saa  at  flere 
Tusinde  kunde  røgtes  af  et  Bundgarn,  hører  utvivlsomt  ind 
under  de  kun  altfor  hyppig  fejlagtige  Fangstberetninger, 
som  Fiskeribladene  har  bragt. 

Sardinen  er  ligesom  de  foregaaende  Sildearter  en  stime- 
vis levende,  pelagisk  Vandrefisk.  Dens  Føde  bestaar  væsent- 
lig af  Vandlopper,  Fiskeæg  o.  1.  fra  Svævet,  og  den  er  me- 
get graadig.  Ungerne  træffes  nær  Land,  ligesom  de  voksne 
udenfor  Legetiden,  men  alle  trækker  ud  paa  dybere  Vand  om 
Vinteren.  Gydningen  foregaar  til  Søs,  men  de  udlegede 
Fisk  søger  igen  ind  mod  Kysten.  Æggenes  Antal  anslaas 
til  c.  60.000.  I  Kanalen  yngler  den  om  Sommeren  og  først 
paa  Efteraaret,  i  Middelhavet  derimod  om  Foraaret.  Æg- 
gene er  pelagiske  og  har  en  Skal,  der  er  meget  rummelig 
i  Forhold  til  Indholdet.  Væksten  synes  noget  forskellig 
hos  Sardiner  fra  nordligere  og  sydligere  Have,  saaledes 
at  de  første  har  en  forholdsvis  langsom  Vækst  i  det  første 
Aar,  men  en  forholdsvis  stærk  Vækst  senere.  Efter  Skæl- 
undersøgelser fra  Cornwall  er  Gennemsnitslængden  der 
efter  de  forskellige  Vækstperioders  Afslutning  følgende: 
10,1,  16,3,  19,3,  21,2,  22,1,  22,6,  23,1,  23,5,  23,9,  24,2,  24,5,  24,8, 
25,i  og  efter  den  fjortende  Periode  25,4.  Det  første  Aars 
Vækst  er  stærkere  end  hos  de  foregaaende  Arter.  Fedt- 
mængden er  sparsom  hos  Sardiner  under  14  cm,  rigelig 
hos  dem  paa  14,5—16  cm  eller  hos  de  store  Individer  af 
0-Gr.  og  af  I-Gr.  Kønsmoden  bliver  Sardinen  dels  som 
toaarig,  dels  som  treaarig;  de  kønsmodne  Fisk  forlader 
Ungfiskenes  Stimer  og  slutter  sig  til  de  ældres;  efter 
disse  Fisk  (19—26  cm)  drives  ved  Frankrig  et  særlig 
Vinterfiskeri.  Derimod  gælder  Sommerfiskeriet  de  umodne, 
fede  Ungsardiner  (de  største  af  0-Gr.,  I-Gr.  og  en  Del  af 
II-Gr.).  I  en  Sardinæske  paa  125  g  er  der  alt  efter  Fiskens 
Længde  33—35  Stkr.  (9  cm),  18  Stkr.  (12  cm),  10  Stkr. 
(14  cm)  og  3  Stkr.  (20  cm).  Ved  Spanien  og  Portugal 
bruges  mest  Snærpenot  til  Fiskeriet,  men  ved  Frankrig 
udelukkende  Drivgarn;  ved  dette  Fiskeri  benytter  man 
sig  af  Sardinens  Forkærlighed  for  Fiskerogn,  idet  der  strøes 
Rogn  ud  paa  begge  Sider  af  Drivgarnene,  hvorved  Sardi- 
nerne lokkes  op  til  Garnene  og  hildes  i  dem;  der  bruges 
mest  norsk  Torskerogn,  og  det  drejer  sig  om  saa  store 
Mængder,  at  der  i  Aarene  1888—1909  indførtes  16—80.000 
Tønder  Rogn  aarlig.  Prisen  var  fra  25—112  Francs  pr. 
Tønde,  og  af  Sparsommelighedshensyn  blandes  Rognen 
derfor  undertiden  med  Sand  eller  findelt  Kød. 

Fiskeriet  efter  de  forskellige,  smaa  Sildearter  er  utvivl- 
som meget  gammelt,  og  følgende  tre  Trin  betegner  dets 
Udvikling:  Fisken  spises  fersk  —  den  saltes  til  Forhand- 
ling —  Fisken   koges  i  Olie  efter  at  have  ligget  en  Tid  i 

Salt  og  lægges  derefter  i  Blikdaaser,  der  lukkes  hermetisk. 
Nedlægningen  i  Olie  opfandtes  i  Frankrig  i  Tyverne  i 
forrige  Aarhundrede,  men  først  omkring  1860  foregik  In- 
dustriens stærke  Udvikling.  Indtil  1880  havde  den  fran- 
ske Sardinindustri  en  saadan  Monopolstilling,  at  Fabri- 
kanterne i  Aar  med  daarligt  Fiskeri  kunde  betale  saa 
meget  des  større  Priser  og  saaledes  stadig  gøre  Sardin- 
fangsten indbringende.  I  Aarene  omkring  1880  fremstille- 
des der  gennemsnitlig  800.000  Kasser  å  100  Kvartæsker 
(125  g)  aarlig.  Men  da  Fiskeriet  nu  i  nogle  Aar  slog  Fejl 
i  Bretagne,  oprettedes  der  Fabrikker  i  andre  Lande;  i 
Spanien  og  Portugal  var  det  Franskmændene  selv,  der 
oprettede  Filialer  eller  selvstændige  Fabrikker.  I  1879 
havde  Frankrig  160,  Spanien  7—8  og  Portugal  ingen  Fa- 
brikker, i  1881  var  Tallene  henholdsvis  200,  40  og  18  og 
i  1886  henholdsvis  noget  under  100,  57  og  66.  Norge  be- 
gyndte i  1879  at  nedlægge  røget  Brisling  som  „Sardin",  i 
Løbet  af  Firserne  opstod  der  seks  Fabrikker  i  Stavanger, 
og  i  1909  var  der  52  norske  Hermetikfabrikker,  og  An- 
tallet er  senere  øget.  Det  skulde  næsten  synes  utrolig, 
at  der  ikke  hos  os  skulde  være  passende  Raamateriale  for 
i  hvert  Fald  en  beskeden  Hermetik-Industri,  men  foreløbig 
indfører  vi  vort  hele  Forbrug  af  „Ansjoser",  „Sardiner" 
o.  s.  v.  Ogsaa  i  de  forenede  Stater  fremstilles  „Sardiner", 
dels  ved  Østkysten  af  Smaasild,  dels  ved  Vestkysten  af  en 
anden  Art  (Clupea  coeruleus);  Produktionen  var  i  1909 
2,5  Millioner  Kasser.  Hvor  man  benytter  Sardinen  til 
Raamateriale,  lider  man  under  Fiskemængdens  stærke 
Svingninger  fra  Aar  til  Aar.  I  de  gode  Aar  fanges  alene 
ved  Frankrig  1 — 2  Milliarder  Sardiner  til  en  Værdi  af 
16—20  Millioner  Kroner;  i  1883  c.  1150  Millioner,  i  1884 
kun  412  Millioner.  Fra  1894—1903  har  Sardinfangsten  ved 
Bretagne  svinget  mellem  8,3  og  50,9  Millioner  Kilogram. 
Intet  Under,  at  Fiskernes  og  Fabrikarbejdernes  Kaar  bliver 
fortvivlet  usikre,  naar  der  det  ene  Aar  (1901)  udbetales 
dem  17,6  Millioner  Francs  og  det  næste  (1902)  kun  6,8 
Millioner.  Men  i  Stedet  for  at  søge  Sardinkrisen  over- 
vundet ved  Indførelse  af  moderne  Fiskeredskaber,  har  de 
franske  Fiskere  tværtimod  faaet  gennemført  Forbud  mod 
saadanne,  og  deres  Fagforening  har  søgt  at  regulere  Raa- 
materialetilførslen  ved  at  fastsætte  Grænser  for,  hvor  me- 
get en  Fisker  maa  ilandbringe;  endelig  har  Fabrikanterne 
søgt  at  faa  de  norske  Fabrikanter  kendt  skyldige  i  Be- 
drageri, idet  de  søger  at  hævde  Navnet  Sardin  ogsaa  som 
Handelsbetegnelse  alene  for  Varer,  fremstillet  af  Clupea 
pilchårdus.  I  dansk  Sprogbrug  betegner  Sardin  nu  mest 
de  nedlagte,  sildeagtige  Fisk  uden  Hensyn  til  Arten,  og 
lignende    Usikkerheder    gør    sig    ogsaa    gældende    i    an- 

dre  Sprog.     Fiskens  engelske  Navn,  Pilchard,  bruges  og- 
saa  jævnlig  hos  os. 

2.    Stamsild  (Clupea  alosa  Linné). 

(Krøyer:  Alosa  finta  +  A.  communis;   G.Winther:  Alosa 

finta    +    A.  vulgåris;    Zoologia    danica:    Clupea    finta   -j- 

Cl.  alosa). 

Snudespidsen  har  en  svagere  eller  stærkere  Indbugt- 
ning.  Overkæbebenet  naar  hen  under  Øjets  Bagrand. 
Overgællelaagets  nedre  Del  har  Straalefurer  og  Rygge, 
udgaaende  fra  Leddet  med  Hængselbenet  i  Retning  nedad 
og  nedad-bagud.     Antallet  af  Skæl  i  en  Række  langs  Mid- 


Fig.  90.    Stamsild.    Stavsild,  Hun,  c.  45  cm.    (Efter  F.  A.  Smitt). 


ten  af  Kropsiden  er  mindst  tresindstyve.  Ryggen  er  blaa- 
grøn;  Hovedets  Overside  ligeledes,  men  med  Guldglans, 
eller  den  er  brunlig;  Sider  og  Bug  sølvhvide  med  stærkere 
eller  svagere  Guldglans,  særlig  paa  Hovedet  og  undertiden 
med  Regnbueskær  paa  Kroppen;  Kropsidens  Skæl  er  fint 
sortpunkterede;  bag  Gællespaltens  øvre  Ende  er  der  oftest 
en  stor,  sort  Plet,  der  ofte  efterfølges  af  en  Række  noget 
mindre,  rundagtige,  sorte  Pletter;  Snude-  og  Underkæbe- 
spids samt  Tungens  Overside  er  ofte  sorte. 

R  19-21;  G  20-27;  Br  15-17;  Bu  8—9;  H  x  -f 
19  +  x. 

Stamsilden  optræder  i  mindst  tre  forskellige  Former 
(mulig  selvstændige  Arter),  af  hvilke  de  to  er  europæiske, 
medens  en  tredie  (og  maaske  en  fjerde)  lever  i  Amerika. 

Fig.  91.    Stavsild;  venstre  Sides  første 
Gælle.     (Efter  F.  A.  Smitt). 


1.  Stavsild  (Clupea  alosa  formå  finta  Cuvier). 
[Lonnberg:  Clupea  alosa  fållax].     Paa  første  Gællebue  er 

der  hos  de  voksne  om- 
kring 40—60  Gælle- 
gitterstave,  hvoraf  om- 
kring 24—28  paa  Gæl- 
lebuens nedre  Afde- 
ling (Fig.  91);  hos  de 
unge  er  iagttaget  hen- 
holdsvis 30—39  og 
20—25  Gællegitter- 
stave;  disse  er  for- 
holdsvis korte  og  gro- 
ve.Snudespidsens  Ind- 
skæring er  dyb  og 
smal.  60—65  Skæl 
langs  Midten  af  Krop- 
siden. De  sorte  Plet- 
ter er  forholdsvis  ty- 
delige   og    talrige.     Næppe    over   50    cm. 

2.  Majsild  (Clupea  alosa  formå  alosa  Cuvier). 
Paa    første   Gællebue  er 

der  hos  de  voksne  om- 
kring 90—140  Gællegit- 
terstave,  hvoraf  omkring 
60—85  paa  Gællebuens 
nedre  Afdeling  (Fig.  92); 
hos  de  unge  er  iagttaget 
henholdsvis  50—90  og 
30-60  Gællegitterstave; 
disse  er  forholdsvis  lange 
og  tynde.  Snudespidsens 
Fordybning  er  vid,  men 
lidet  dyb.  70-80  Skæl 
langs  Midten  af  Krop- 
siden. Som  Regel  er  de 
sorte  Pletter  indskræn- 
ket til  den  store  Plet  bag 

Gællespalten  og   een    eller  et  Par  mindre  bag 
ogsaa  disse  kan  mangle.     Indtil  mindst  70  cm. 

3.  „S had"  (Clupea  alosa  formå  sapidissima 
Wilson).  Det  Ydre  frembyder  mest  Overensstemmelse 
med  Stavsildens,  hvorimod  Gællegitterstavene  minder  mest 
om  Majsildens.     Lever  i  Amerika. 

Hvor  tydelige  end  Forskellighederne  mellem  Stav- 
silden og  Majsilden  kan  synes,  tør  der  dog  ikke  tillægges 
dem  særlig  stor  Værdi;  det  har  vist  sig,  at  Gællegitter- 
stavenes    Antal    tiltager    med    Aarene;    Skællene    er   ofte 


Fig.  92.    Majsild;  venstre  Sides 
første  Gælle.     (Efter  F.  A.  Smitt). 


den,  men 

vanskelige  at  tælle  nøjagtig,  da  Sidelinie  mangler;  koges 
Majfisk  med  sølvblanke  Sider,  skal  der  komme  sorte  Plet- 
ter til  Syne.  Stavsilden  har  beholdt  mere  ungdomsagtige 
Karakterer,  medens  Majsilden  er  en  mere  fremskreden 
Udviklingsform.  Det  synes  ikke  udelukket,  at  der  ved 
nyere  Undersøgelsesmaader  (f.  Eks.  Skælundersøgelser) 
kan  ske  Ændringer  i  den  nuværende  Opfattelse  af  For- 
mernes indbyrdes  Forhold. 

Stamsilden  er  en  Vandrefisk,  der  lever  dels  i  Havet, 
dels  i  Ferskvand.  Den  forekommer  fra  Salten  Fjord 
(c.  67°  n.  Br.)  langs  Europas  Vestkyst  og  i  Middelhavet 
samt  ved  Amerikas  Østkyst  fra  St.  Lawrencebugten  til 
Florida;  ved  Nordamerikas  Vestkyst  er  den  udsat;  det  er 
meget  tvivlsomt,  om  den  kendes  fra  Island.  I  den  egent- 
lige Østersø  synes  den  kun  sjælden  at  blive  fanget;  Stav- 
silden er  taget  ved  Abekås,  ved  Hasle  (nogle  Stykker, 
August  1902)  og  er  sjælden  ved  prøjsisk  Østersøkyst;  rent 
undtagelsesvis  gaar  den  saa  langt  mod  Nord  som  op  til 
Dalelven,  i  hvilken  en  Majsild  fangedes  d.  6.  Juli  1864 
(57  cm,  9);  derimod  har  det  vist  sig,  at  Stavsilden  langt- 
fra er  sjælden  omkring  Bornholm  i  de  dybe  Partier  paa 
omkring  Hundrede  Meters  Dybde  (Øst  for  Bornholm,  92  m, 
Trawl,  18.  Februar  1904,  5  Stkr.;  Øst  for  Bornholm,  94  m, 
Trawl,  4.  Maj  1905,  2  Stkr.).  I  den  vestlige  Østersø  synes 
Stamsilden  at  være  mindre  sjælden  iagttaget,  i  det  fynske 
Øhav  er  den  taget  flere  Gange,  og  i  Øresund,  Bælterne, 
Kattegat,  Skagerak  og  Vesterhavet  er  den  ikke  nogen 
sjælden  Fisk,  lige  saa  lidt  som  i  Limfjorden  og  i  Ring- 
kjøbing  Fjord.  I  Skagerak  findes  Stamsilden  maaske  (i  hvert 
Fald  til  Tider)  i  betydelig  Mængde  paa  Dybder  omkring 
et  Hundrede  Meter,  hvor  den  siges  at  fanges  lejlighedsvis; 
paa  een  Fisketur  (8 — 10  Dage)  skal  en  enkelt  Trawler  her 
endog  have  kunnet  fange  800  kg  Stamsild  (?  Strømsild). 
Rimeligvis  aftager  den  i  Mængde  paa  Grund  af  de  vanskelig- 
gjorte Legeforhold.  Næsten  alle  i  vore  Farvande  og  længere 
ind  efter  fangede  Stamsild  har  været  Stavsild.  Kun  i  føl- 
gende Tilfælde  opgives  der  udtrykkelig,  at  det  drejer  sig  om 
den  i  hele  sin  Udbredelse  sydligere  Majsild:  den  nævnte 
Stamsild  fra  Dalelven;  Nekselø  Bugten  (Starreklinte  Strand, 
sidst  i  Juni  1901,  c.  6  dm,  c.  2,75  kg,  meget  stor  Rogn), 
Isefjord  (først  i  Juni  1903,  c.  59  cm),  tre  Stykker  fra  Lim- 
fjorden (Hjarbæk,  27.  Maj  1871,  2  Stkr.,  hvoraf  det  ene 
maalte  c.  65  cm ;  11  Maj  1878,  c.  64  cm),  udfor  Stromstad 
(først  i  Juni  1887,  45  cm);  endelig  siges  Majsilden  at  fore- 
komme meget  sjælden  i  den  vestlige  Østersø  i  Bugterne 
ved  Kiel  og  Eckernførde.  Hos  os  er  der  næppe  noget 
Vandløb,  hvor  en  regelmæssig  Opgang  finder  Sted,  og  der 
foreligger   kun    Beretning  om   Fangst  af  Stamsild  i  Skals 

Aa  og  Laastrup  Aa,  hvor  den  skal  træffes  af  og  til ;  dog 
maa  det  erindres,  at  Opgangen  finder  Sted  paa  en  Tid, 
da  der  ikke  fiskes  efter  anden  Opgangsfisk,  hvorfor  Stam- 
silden  let  kan  passere  ubemærket.  Rimeligvis  gaar  Stam- 
silden  op  i  de  svenske  Aaer  til  Kattegat  (Lagaån  og 
Nissaån).  I  Ejderen  og  Elben  gaar  den  op  i  stort  Tal;  af 
sydligere  Floder  er  Rhinen  bekendt  for  sin  store  Opgang; 
i  Middelhavet  gaar  den  ogsaa  op  i  Nilen  og  gennem  det 
sorte  Hav  op  i  Donau.  I  de  store  Søer  i  det  sydøstlige 
Schweiz  og  i  Lombardiet  lever  der  Stamsild,  som  tilbringer 
hele  deres  Levetid  i  Ferskvand. 

Stamsildens  Levevis  minder  meget  om  Laksens.  Lige- 
som denne  Fisk  stiger  Stamsilden  fra  Havet  op  i  Vand- 
løbene for  at  yngle,  og  Ungerne  søger  efter  nogen  Tids 
Ophold  i  Ferskvand  ud  til  Havet,  til  hvilket  ogsaa  de 
voksne  vender  tilbage  efter  Legen.  Denne  finder  Sted  i 
Maj,  Juni  eller  Juli,  vistnok  en  Maanedstid  tidligere  for 
Majsildens  Vedkommende  end  for  Stamsildens.  Bedst 
iagttaget  er  Legeforholdene  i  Elben.  Stavsilden  leger  her 
kun  et  kort  Stykke  ovenfor  det  brakke  Vand;  de  søger 
ind  kort  Tid  før  Legen,  som  falder  i  sidste  Halvdel  af 
Maj  Maaned  (Vandets  Varmegrad  under  Legen  var  16,4°  C). 
Legen  foregaar  særlig  i  en  beskyttet  Bugt  ved  Floden  og 
kun  om  Natten.  Under  Legen  slaar  Fiskene  i  Vandskorpen 
og  frembringer  en  ejendommelig  Lyd,  der  skal  minde  om 
en  Svinefloks  Grynten.  Æggenes  Antal  er  indtil  et  Par 
Hundrede  Tusinde.  Ved  Gydningen  er  de  kun  1,5— 1,6  mm 
i  Tværmaal,  men  de  optager  Vand  og  bliver  i  Løbet  af  en 
Timestid  4,25—4,6  mm  i  Tværsnit  og  faar  et  mægtigt  Rum 
mellem  Skal  og  Blomme.  Æggene  er  tungere  end  Vandet, 
og  da  de  ikke  er  klæbende,  føres  de  af  Strømmen  hen 
langs  Bunden.  De  klækkes  i  Løbet  af  tre — fem  Dage. 
Ungerne  vokser  meget  hurtigt  og  er  midt  i  Juli  omkring 
fire  Centimeter  lange,  sølvskinnende  og  har  allerede  an- 
lagt Skæl,  ligesom  den  sorte  Skulderplet  allerede  er  kende- 
lig hos  mange  af  dem;  i  Oktober  er  Ungerne  8—12,5  cm 
lange.  De  udvandrer  nu  rimeligvis;  i  engelske  Floder 
synes  Yngelen  dog  endnu  at  findes  næste  Foraar.  Udenfor 
Legetiden  synes  Stamsilden  at  have  sit  egentlige  Hjem 
paa  dybt  Vand  i  Havet.  Her  bliver  den  antagelig  et  Par 
Aar,  indtil  den  ved  en  Længde  af  tre  — fire  Decimeter 
bliver  kønsmoden.  Stamsilden  træffes  gerne  enkeltvis 
eller  i  smaa  Stimer  paa  en  Snes  Stykker.  De  Vandringer, 
Majsilden  foretager,  gaar  langt  længere  op  i  Floderne  end 
Stavsildens;  i  Rhinen  gaar  den  op  i  Main  og  Neckar,  ja 
endog  op  til  Basel;  i  Loire  er  den  truffet  800  Kilometer 
fra  Kysten  i  Departementet  Haute-Loire,  og  gennem  Elben 
naar  den  ind  i  Bohmen.    Efter  Legen  er  Stamsildene  me- 

get  medtagne;  mange  dør,  og  Resten  føres  med  Strømmen 
til  Havs,  saa  at  der  ved  Sommerens  Udgang  ikke  er  flere 
voksne  Stamsild  i  Vandløbene.  Under  Opholdet  i  Fersk- 
vand tager  de  voksne  vistnok  ingen  Føde  til  sig.  Ellers 
lever  den  af  Smaadyr,  Majsilden  mest  af  Vandlopper,  som 
den  sier  fra  Svævet,  Stavsilden  af  noget  grovere  Føde  bl.  a. 
Kaarer  og  Smaafisk  som  Brislinger. 

Hos  os  er  Stamsilden  uden  al  økonomisk  Betydning, 
men  i  sydligere  Lande  spiller  den  en  stor  Rolle.  Naar 
den  stiger  op,  er  den  fed  og  velsmagende  (særlig  Majsilden), 
men  de  talrige  Ben  er  meget  ubehagelige;  efter  Legen  er 
den  uanvendelig.  Langt  større  Rolle  end  de  europæiske 
Former  spiller  dog  den  amerikanske  „Shad",  der  er  Gen- 
stand for  et  værdifuldt  Fiskeri.  Dens  Overførelse  til  Ameri- 
kas Vestkyst  fortjener  atnævnessom  et  af  de  mest  vellykkede 
Forsøg  paa  menneskelig  Indgriben  i  Fiskenes  Udbredelse. 
Stillehavet  havde  hidtil  været  uden  Stamsild,  men  d.  2.  Juli 
1873  udsattes  i  Sacramento  Floden  35.000  Stkr.  Yngel  af 
Shad  fra  Hudson,  og  denne  ene  Udsætning  førte  til  Ud- 
viklingen af  en  Stamsildbestand,  der  nu  yder  Californien 
et  rigt  Fiskeri.  Bestanden  har  bredt  sig  fra  Sacramento 
til  Floder  nordefter  op  til  Puget  Sund  —  et  slaaende  Be- 
vis mod  den  ofte  fremsatte  Paastand,  at  alle  Vandrefisk 
søger  tilbage  for  at  lege  paa  det  Sted,  hvor  de  selv  er 
klækket. 

Kunstig  Klækning  af  Æggene  er  let  at  foretage,  men 
Befrugtningen  synes  kun  at  lykkes,  naar  Fiskene  afstryges 
om  Natten. 


5.    Karpefamilien  (Cyprinidæ). 

Formen  er  forskelligartet.  Mellemkæbebenene 
naar  ikke  ud  til  den  øvre  Mundrand,  der  dannes 
udelukkende  af  Overkæbebenene.  Tænder  mangler 
fuldstændig  i  Munden,  men  i  Spiserøret  findes  der 
kraftige  Tænder*),  som  sidder  paa  de  nedre  Svælg- 


*)  Svælgtændernes  Antal  er  hyppig  Arternes  bedste  Kendemærke.  Det 
angives  ved  en  Formel,  idet  man  tæller  fra  oven  nedefter  paa 
det  ene  Svælgben  og  fortsætter  fra  neden  opefter  paa  det  andet. 
1  •  1  •  3  —  3  •  1  •  1  betyder  saaledes,  at  der  paa  hvert  Svælgben  er 
tre  Rækker  Tænder,  af  hvilke  de  to  øverste  (yderste)  hver  har  een 
Tand,  den  inderste  (nederste)  har  tre  Tænder.  I  Aarets  Løb  slides 
Tænderne;  de  falder  af  i  Legetiden,  hvorpaa  nye  Tænder,  der 
ligger  færdigdannet  i  Spiserørets  Væg,  vokser  fast  paa  Svælgbenene  ; 
de  nye  Tænder  faar  først  efterhaanden  Slidflade.  Tænderne  tælles 
bedst  paa  den  kogte  Fisk;  Erstatningstænderne  regnes  ikke  med. 

ben,  og  som  virker  mod  en  paa  Spiserørets  Ryg- 
side siddende  Hornplade,  hos  Karpen  kaldet 
„Karpestenen"  (se  Fig.  94),  der  støttes  af  en  fra 
Hovedskallens  Underside  skraat  bagud  gaaende  Ud- 
vækst; Tænderne  skiftes  hvert  Aar.  Symplecticum 
findes.  Kun  tre  Gællehudstraaler.  Gællehudene 
er  voksede  fast  til  Gællebroen.  Fedtfinne  mangler. 
Een  Rygfinne  og  een  Gatfinne.  Bugfinner  er  til 
Stede  og  er  bugstillede.  Hovedet  er  nøgent,  men 
Kroppen  er  i  Reglen  skælklædt.  Sidelinien  er 
oftest  fuldstændig.     Svømmeblæren  er  tvedelt.    Et 

System    af    Smaa- 
r'\  knogler     forbinder 

Svømmeblæren 
med  Øret.     Maven 
er   lidet  tydelig  og 
mangler   Blindsæk. 
Blindtarme     mang- 


® 


***?C' 


ler  ligeledes.  Ægge- 
stokkene er  nor- 
malt byggede.  Sta- 
dig Kønsforskel  kan 

Fig.  93.     Hoved    af  en    stor    Han-         være     t{]     Stede;     { 
brasen  i  Legedragt.     (Efter   Zoolo-         Legetiden  faar  des- 
gia  danica).  ,        TT  „ 

uden  Hannerne  ofte 
talrige,  smaa  Hudfortykkelser  paa  Hovedet  og  større 
eller   mindre  Dele  af  Krop   og  Finner  (Fig.  93). 

Karpefamilien  er  særdeles  naturligt  afgrænset,  men 
paa  Grund  af  de  talrige  Arters  nære  Slægtskab  vanskelig- 
gøres dens  Inddeling  i  Slægter  med  naturlige  Grænser. 
Antallet  af  kendte  Arter  overstiger  nemlig  Tusinde,  og  for 

at  faa  disse  grupperet  paa  det  Par  Hundrede  Slægter, 
hvormed  der  nu  regnes,  har  man  maattet  vælge  Slægts- 
kendetegn  af  forholdsvis  ringe  Betydning.  Saaledes  gaar 
det  til,  at  der  ikke  sjælden  træffes  Bastarder  mellem  Arter, 
der  henføres  til  forskellige  Slægter,  og  disse  Bastarder 
kommer  da  til  at  staa  udenfor  de  vedtagne  Slægter,  saa 
at  de,  før  man  kendte  deres  Oprindelse,  regnedes  som  til- 
hørende særlige  Slægter.  Familiens  Udbredelsesomraade 
strækker  sig  over  den  gamle  Verden  og  Nordamerika. 
Alle  Arterne  er  Ferskvandsfisk,  selv  om  nogle  af  dem 
udenfor  Legetiden  kan  opholde  sig  i  Brakvand.  De  fleste 
lever  af  Smaadyr,  et  Faatal  af  Rov,  og  enkelte  skal  hoved- 
sagelig ernære  sig  af  Plantekost.  Tarmkanalen  er  ofte 
lang.  Til  vor  Fauna  hører  ni  eller  ti  Slægter  med  seksten 
eller  sytten,  maaske  atten  Arter. 

Familien  deles  i  fire  Underfamilier,  af  hvilke  de  to 
er  repræsenteret  hos  os,  medens  den  tredje  er  udeluk- 
kende amerikansk  og  den  fjerde  asiatisk-australsk. 


Oversigt  over  Underfamilierne. 

Svømmeblæren  er  delt  i  en  forreste  og  en  ba- 
geste Afdeling  og  er  ikke  indesluttet  i  en  Ben- 
kapsel. Store  Gællespalter.  Ingen  eller  højst 
fire  Skægtraade 1.  Cyprinini. 

Svømmeblæren  er  helt  eller  delvis  indesluttet 
i    en    Benkapsel.     Gællespalterne    er    smaa. 

Mindst  seks  Skægtraade 

2.  Smerlinger  (Cobitidini). 


1.   Underfamilien  Cyprinini. 

Kendetegnene   er   nævnt   ovenfor  i  Oversigten. 

Her  i  Landet  otte  eller  ni  Slægter  med  fjorten  eller 
femten  Arter.  Man  kunde  ogsaa  dele  vore  Arter  i  tre 
Grupper:  de  karpeagtige,  de  skalleagtige  og  de  brasen- 
agtige, men  disse  Grupper  gaar  dog  over  i  hinanden. 

Oversigt  over  Slægterne. 

1.  Foran  i  Ryg-  og  Gatfinne   sidder   en   svær,  stiv 

og  paa  Bagsiden  savtakket  Straale 

1.  Karpeslægten  (Cyprinus). 
Ingen  saadan  Straale  i  Ryg-  og  Gatfinne 2. 

2.  Skægtraade  findes 3. 

Skægtraade  mangler 4. 

3.  Temmelig  store  Skæl 

2.  Gru  ndlingslægten  (Gobio). 
Meget  smaa  Skæl 3.  Suderslægten  (Tinca). 

4.  Gatfinnens  Rod  af  Længde  med  eller  kortere  end 

Rygfinnens   Rod 5. 

Gatfinnens    Rod  adskilligt  længere  end   Rygfin- 
nens       6. 

5.  Meget  smaa  Skæl;  langs  Sidelinien  85—100  ... 

4.   Elritsslægten  (Phoxinus). 

Større  Skæl;  langs  Sidelinien  højst  61  

5.  Skalleslægten  (Leuciscus). 

6.  Sidelinien  er  ufuldstændig 

6.  Regn  løje  slægten  (Leucåspius). 
Sidelinien  er  fuldstændig ,. .     7. 

7.  Underbid ■   7.  Løjeslægten  (Åspius). 

Ikke  Underbid 8. 

8.  Gatfinnens  Rod  er  længere  end  en  Femtedel  af 

Totallængden  og  i  Reglen  længere  end  Hovedet. 

9.  Brasenslægten  (Åbramis). 
Gatfinnens  Rod  er   kortere  end  en  Femtedel  af 

Totallængden  og  kortere  end  Hovedet 

[8.  Slægten  Spirlfnus]. 


1.    Karpeslægten  (Cyprinus  Artedi). 

Formen  er  mer  eller  mindre  høj  og  sammen- 
trykt. Skægtraade  kan  findes  eller  mangle.  De 
nedre  Svælgben  bærer  enten  een  eller  tre  Rækker 
Tænder,  hvis  Kroner  hyppigst  er  flade.  Rygfinnens 
Rod  er  lang  og  meget  længere  end  Gatfinnens,  som 
er  kort.  I  hver  af  disse  to  Finner  er  en  af  de 
forreste  Straaler  svær,  stiv  og  savtakket  i  Bag- 
kanten. Tarmkanalen  er  omtrent  dobbelt  saa  lang 
som  Fisken. 

Flere  af  de  til  denne  Underslægt  hørende  Arter  er 
fra  gammel  Tid  Kulturfisk.  Dette  i  Forbindelse  med  en 
naturlig  Foranderlighed  medfører,  at  de  enkelte  Arter  kan 
optræde  med  meget  forskelligt  Udseende.  Tilmed  finder 
Krydsninger  hyppig  Sted,  og  det  er  derfor  nødvendig  at 
medgive  en  særlig  Oversigt  over  Slægtens  danske  Arter  og 
Bastarder  foruden  den  strengere  systematiske,  der  følger 
Slægtens  Inddeling  i  tvende  Underslægter. 

Oversigt  over  Karpeslægtens  Arter  og  Bastarder. 

1.  Skægtraade  findes  2. 

Skægtraade  mangler 4. 

2.  Fire  Skægtraade 3. 

Færre  Skægtraade 

Karpekaruds  (C.  cårpio  x  caråssius). 

3.  Fem  Tænder  i  tre  Rækker  paa  hvert  nedre  Svælg- 

ben     1.  Karpe  (C.  cårpio). 

Tænderne  som  Regel  anderledes....   Karpekaruds. 

4.  De  bagudlagte  Brystfinner  naar  som  Regel  om  bag 

Højdelinien  gennem  Bugfinnernes  Rod.  Fire 
Svælgtænder  i  een  Række.  Farven  oftest  guld- 
skinnende     3.  Guldfisk  (C.  au  rå  tus). 

De  tilbagelagte  Brystfinner  naar  ikke  bagom 
Højdelinien  gennem  Bugfinnernes  Rod.  Een 
eller  flere  Tandrækker.  Farven  mer  eller  min- 
dre messingskinnende 5. 

5.  Fire  Tænder  i  een  Række  paa  hvert  Svælgben. 

2.  Karuds  (C.  caråssius). 
I  Reglen  flere  Tandrækker,  i  hvert  Fald  paa  det 
ene  Svælgben Karpekaruds. 

Oversigt  over  Karpeslægtens  Underslægter. 

Skægtraade  findes 1.  Cyprinus. 

Skægtraade  mangler 2.  Caråssius. 

1.  Underslægten  Cyprinus  Artedi  s.  str. 
To  Skægtraade  paa  hver  Side  af  Munden.  Paa  de 
nedre  Svælgben  er  der  i  Reglen  tre  Rækker  Tænder,  hvor- 
af den  ene  indeholder  tre  Tænder,  hver  af  de  andre  to 
kun  een  Tand  hver;  almindeligvis  har  tre— fire  af  Tæn- 
derne flade  og  tværriflede  Kroner. 

C.  V.  Otterstrøm:  Fisk  II.  15 

Kun  et  Par  Arter  hører  til  denne  Underslægt.  De 
stammer  fra  Asien  og  Sydøsteuropa,  men  den  neden- 
nævnte Art  er  af  Mennesket  bragt  viden  om  til  andre 
Verdensdele. 

1.    Karpe  (Cyprinus  cårpio  Linné). 

Formen  er  mer  eller  mindre  højrygget.  Munden  er 
lille  og  viser  omtrent  lige  fremefter.  Een  Skægtraad  i 
hver  Mundvig  og  een  paa  hver  Side  af  Munden  noget 
længere  fremme.  Tænderne  paa  de  nedre  Svælgben  er 
stærke  Knusetænder  med  emaljeriflet  Tyggeflade  (1  •  1  »3  — 
3  •  1  •  1).     Den  Hornplade  („Karpestenen"  kaldet),  som  de 

virker  imod,  er  trekantet.  Ga- 
nens bageste  Del  er  pudefor- 
met  („Karpetungen").  Over- 
gællelaaget  har  vifteformigt  ud- 
straalende  Ribber,  der  er  tem- 
melig glatte.  Rygfinnens  Over- 
kant er  indadbuet.  Saavel  Ryg- 
som  Gatfinne  begynder  med 
nogle  ugrenede  Straaler,  af 
hvilke  den  bageste  er  meget 
svær,  benhaard  og  i  Bagkanten 
har  to  Rækker  grove  Savtænder; 
disse  Straaler  er  omdannede 
Blødstraaler,  og  Leddelingen 
kan  ofte  ses  i  Straalernes  Spids. 
Ryg- og  Gatfinnens  bageste  Straale  er  kløvet  til  Grunden*). 
Skællene  er  store,  tykke  og  i  Reglen  tætstillede;  langs 
Sidelinien  er  der  paa  en  normal  Karpe  c.  36-38  Skæl. 
Sidelinien  er  fuldstændig.  Farven  er  som  Regel  mørke- 
grøn paa  Ryggen,  messingskinnende  paa  Siderne  og  gullig 
under  Bugen;  i  sollyse  Damme  er  Farven  lysest,  i  mørke 


Fig.   94.      Karpe.      Nedre 

Svælgben    og    Karpesten. 

(Efter  Zoologia  danica). 


')   Dette  gælder  alle  Karpefisk.    Ved  Tællingen  regnes  en  saadan  Dob- 
beltstraale  kun  for  een.    Jvf.  I,  Side  12  og  Figur  6. 

Damme  kan  den  blive  mørk  selv  paa  Siderne.  I  Lege- 
tiden er  Kønnene  lette  at  kende  fra  hinanden;  Hunkarpen 
er  da  trind  og  udspilet  af  de  store  Ægmasser,  og  dens 
Gat  og  Kønsaabning  („Navlen")  er  stærkt  fremspringende, 
medens  Hannen  ikke  er  nær  saa  udspilet,  men  udmærker 
sig  ved  paa  Hoved,  Kropsider  og  Brystfinner  at  have 
hvide  Hudvorter,  der  forsvinder  igen  efter  Legetiden. 

R  3—4  (ugrenede)  —  17—22  (grenede);  G  2— 3  (ugr.)  + 
5-6  (gr.);  Br  15—18;  Bu  7—11;  H  x  +  17—19  +  x. 


Fig.  95.     Karpe.     Skælkarpe  af  Lausitz-Racen. 
(Efter  Bruno  Hofer). 


Karpen  skal  i  det  sydøstlige  Europa  kunne  blive  90— 
120  eller  endog  150  Centimeter  lang  og  naa  en  Vægt  af 
15—17  Kilogram  eller  mulig  endog  af  30—33  (37,5)  Kilo- 
gram. I  det  kaspiske  Hav  skal  den  kunne  blive  indtil 
25  kg.  Det  er  dog  vanskeligt  at  afgøre,  om  disse  ældre 
Angivelser  er  paalidelige,  ligesom  det  heller  ikke  vides, 
hvor  megen  Tiltro  der  bør  skænkes  Beretningen  om  de 
tre  omkring  Aar  1850  i  Hoje  Aa  i  Skaane  fangede  Karper 
paa  10-11,5  kg,  og  om  den  i  1851  i  Gjentofte  Sø  fangede 
Karpe  paa  17,75  kg,  der  skal  have  været  den  sidste  af 
nogle  Karper,  der  slap  ud  i  1820,  ved  at  et  Hyttefad  skru- 
edes i  Stykker  i  Isen.  I  alt  Fald  er  det  paa  ingen  Maade 
usædvanligt,  at  Karpen  bliver  5  kg.  Lige  saa  forskellige 
som  Opgivelserne  om  Karpens  Størrelse  er  ogsaa  Op- 
givelserne om  den  Alder,  den  opnaar;  medens  det  siges, 
at  Karpen  i  Frivand 'højst  bliver  12—15  Aar  gammel,  sy- 

nes  det,  som  om  den  under  gunstige  Forhold  i  Damme 
kan  opnaa  en  Alder  af  Hundrede  Aar  og  mere,  ja  man 
skal  endog  have  haft  et  Eksempel  paa,  at  en  Karpe  er 
blevet  mindst  172  Aar. 

Oprindelig  har  Karpen  været  udbredt  fra  Japan  og 
Kina  gennem  Mellem-Asien  til  Egnene  om  det  sorte  Hav. 
Mulig  har  Romerne  ført  den  fra  Lilleasien  til  Grækenland 
og  Italien,  men  utvivlsomt  har  den  oprindelig  levet  i  de 
større  mellemeuropæiske  Floder,  i  hvert  Fald  i  Donau, 
maaske  ogsaa  i  Rhinen  med  Main,  thi  Karperester  er  paa- 
vist  i  tyske  Aflejringer  fra  før  Istiden.  Nu  findes  Karpen 
i  hele  Europa  indtil  det  sydlige  Norge  og  mellemste  Sve- 
rige, og  tillige  er  den  indført  i  Nord-Amerika,  Australien 
og  paa  de  ostindiske  Øer.  Det  er  oftest  som  Dambrugs- 
fisk, Karpen  er  indført,  men  den  forvilder  sig  da  let  til  de 
frie  Vande.  Naar  man  er  begyndt  at  holde  Karpen  i  Damme, 
vides  ikke.  Karpeavlen  synes  at  have  sin  Oprindelse 
i  de  ikke-tyske  Lande  ved  nedre  Donau;  allerede  i  1227 
omtales  Fiskedamme  i  Mahren.  Hos  os  er  Karpen  rime- 
ligvis indført  noget  ind  i  det  sekstende  Aarhundrede  — 
næppe  allerede  i  Klostertiden.  Fra  1560  var  der  Karpe- 
avl i  Gang  ved  Faurholm  ved  Frederiksborg,  og  rimelig- 
vis har  Peder  Oxe  forbedret  Karpeavlen  her  i  Landet  ved 
at  hjemføre  (1566)  gode  Stamfisk  fra  Frankrig,  hvor  han 
ved  det  lothringske  Hof  havde  lært  Avlen  at  kende.  Peder 
Oxe  har  anlagt  flere  af  de  Karpedamme  ved  Gisselfeld,  der 
drives  den  Dag  i  Dag,  og  omkring  hans  fynske  Gaard, 
Løgismose,  skal  Karpen  endnu  være  almindelig  i  Baag 
Herred.  Omkring  Aar  1600  var  Karpedambruget  i  fuld 
Blomstring  hos  os;  der  var  Karpedamme  ved  mange  af 
Herregaardene,  men  særlig  paa  de  kongelige  Godser  i 
Nordsjælland.  Omkring  Midten  af  forrige  Aarhundrede 
nedlagdes  den  nordsjællandske  Karpeavl,  idet  Dammene 
for  en  Del  bortforpagtedes  til  Agerbrug,  og  den  ordnede 
Drift  ophørte  i  de  tiloversblevne.  Selv  ved  Gisselfeld  ind- 
skrænkedes Karpeavlen,  og  de  fleste  andre  Steder  gik  den  i 
Staa.  Karpen  holdt  sig  dog  mange  Steder  og  havde  tillige 
bredt  sig  til  flere  frie  Vande.  I  1879  nævner  Feddersen,  at 
Karpen  lever  i  Fjorden  ved  Hobro,  i  Brandstrup  Sø  ved  Vi- 
borg, i  Maribo  Sø  og  i  Esrom  Sø  og  desuden  følgende  Steder 
mest  i  Nærheden  af  gamle  Herregaarde:  Ulstrup,  Frijsen- 
borg, Endrupholm,  Odense,  Brahetrolleborg,  Glorup,  Lø- 
gismose, Hvedholm,  Ærø,  Tranekjær,  Gisselfeld,  Bregent- 
ved; som  Minde  om  den  nordsjællandske  Karpeavl  levede 
der  endnu  Karper  i  Bagsværd  Sø,  Lyngby  Sø,  Dronning- 
dammen og  andre  Damme  ved  Hørsholm  og  i  Hellebæk 
Dammene,  Dammene  ved  Fortunen  og  Enrum;  de  tre 
sidste    Steder    fangedes    endnu    Karper  —  ved    Hellebæk 

c.  500  kg  aarlig.  Ovenpaa  denne  Tilbagegang  i  den  dan- 
ske Karpeavl  fulgte  fra  Halvfemsernes  Begyndelse  et  nyt 
Opsving,  idet  Karpeavlen  paa  ny  har  faaet  Betydning,  men 
denne  Gang  ikke  som  Leverandør  til  Kongens  og  Adelens 
Bord,  men  som  Leverandør  til  Udlandet.  Karpeavlens 
nuværende  Stade  skal  senere  omtales;  her  skal  blot  næv- 
nes, at  der  næppe  med  Sikkerhed  mere  lader  sig  paavise 
Steder,  hvor  Karpen  lever  forvildet,  umiddelbart  nedstam- 
mende fra  gammel  Tids  Karper;  i  hvert  Fald  er  der  baade 
i  Hobro  Vesterfjord  og  i  Hejrede  Sø,  som  støder  op  til 
Maribo  Sø,  udsat  Karper  i  nyere  Tid,  og  ved  Esrom  Sø 
har  der  for  nylig  været  Karpedamme.  Ikke  sjælden  fanges 
der  i  Frivand  Karper,  som  er  undsluppet  fra  et  eller  andet 
Dambrug  (Fangster  ved  Glentholm,  i  Stubbe  Sø,  i  Ribe 
Aa).  I  de  senere  Aar  er  der  udsat  Karper  i  mange  Søer 
foruden  de  allerede  nævnte  Steder. 

Karpens  Føde  bestaar  baade  af  Smaadyr  og  Plante- 
stoffer. Som  ung  lever  den  ligesom  andre  Ferskvandsfisk 
af  forskellige  Smaadyr,  mest  Dafnier  og  Vandlopper;  som 
ældre  kan  den,  naar  der  er  rigeligt  dyrisk  Svæv  til  Stede, 
fortsætte  med  denne  Levevis,  men  oftest  vil  den  dog  i 
større  eller  mindre  Grad  søge  sin  Næring  blandt  Bundens 
og  Plantebæltets  mindre  Dyreformer  (Orme,  Krebsdyr, 
Insekter,  Snegle  og  mindre  Muslinger);  yderligere  kan 
den  fordøje  stivelsesholdige  Frø  o.  1.,  som  den  gerne  tager, 
hvorimod  den  ikke  kan  opløse  Cellulose  (Cellevæggene), 
saa  at  friske  Plantedele  (Alger,  Bladstumper)  vistnok 
mest  passerer  ufordøjede  gennem  Tarmen;  at  Karpen 
ikke,  som  man  hidtil  havde  ment,  hovedsagelig  lever  af 
Planteføde,  paavistes  af  den  bohmiske  Karpeavler  Josef 
Susta  (1888).  Sin  Føde  bemægtiger  Karpen  sig  ved  en 
ejendommelig  Pumpebevægelse  med  Munden,  der  mulig- 
gøres ved  Tilstedeværelsen  af  den  saakaldte  „Karpe- 
tunge", en  af  Fedt  og  Muskler  bestaaende  Pude,  der  sid- 
der bagtil  paa  Ganen.  Naar  Karpetungen  lægges  mod 
Gællebuerne,  slutter  den  saa  godt  til  disse,  at  den  foran- 
liggende Mundhule  helt  afspærres  baade  fra  Svælget  og 
fra  Gællehulerne;  idet  nu  Mundpartiet  med  de  meget  be- 
vægelige Over-  og  Mellemkæbeben  skydes  fremefter  som 
en  Tryne,  opstaar  der  et  Undertryk  i  Mundhulen,  og  naar 
Munden  aabnes,  strømmer  Vandet  ind  medførende  de  faste 
Næringsdele.  Derpaa  lukkes  Munden,  og  den  fremskudte 
Tryne  trækkes  tilbage,  medens  Karpetungen  hæves,  saa 
at  Vandet  nu  presses  fra  Mundhulen  ud  gennem  Gælle- 
spalterne. Gællegitret  er  tilsyneladende  grovt,  men  i  Virke- 
ligheden slutter  det  meget  nøje  sammen,  saa  at  der  sker 
en  skarp  Filtrering  af  det  gennemstrømmende  Vand.  Grove 
Dele,  Sand,  Smaasten,  Plantestængler  o.  1.  fastholder  Kar- 

pen  med  Ganepuden  og  udspyr  dem  igen,  medens  Næ- 
ringsdelene  passerer  ned  i  Svælget,  hvor  de  behandles  af 
Svælgtænderne,  der  maler  dem  imod  Karpestenen;  sam- 
men med  Næringsdelene  slipper  ofte  ufordøjelige  Ting 
ned,  saasom  Alger  og  Bladstumper,  hvad  der  har  givet 
Anledning  til  den  Tro,  at  de  udgjorde  en  meget  væ- 
sentlig Del  af  Karpens  Føde.  Karpens  Fordøjelseskanal 
er  meget  lang,  og  et  egentlig  Maveafsnit  er  ikke  udviklet, 
saa  at  Galdegangen  munder  meget  langt  fremme;  selve 
Fordøjelsesakten  afviger  ogsaa  fra  den  hos  andre  Fisk 
sædvanlige,  idet  der  i  Stedet  for  en  Pepsinfordøjelse  i  sur 
Mavesaft  træder  en  Trypsinfordøjelse  i  alkalisk  Vædske; 
Leveren  (Hepatopankreas)  er  meget  stor  og  indeholder 
forholdsvis  megen  Bugspytkirtel.  Under  normale  Forhold 
foregaar  Karpens  Fordøjelse  bedst  ved  c.  23°  Celsius, 
medens  den  ophører,  naar  Vandets  Varmegrad  falder  under 
8°  eller  stiger  over  30°. 

Karpens  Leg  foregaar  hos  os  i  Tiden  fra  Maj  Maaneds 
Midte  til  først  i  Juli  alt  efter  Vandets  Varmegrad,  idet  den 
for  at  lege  fordrer  mindst  14 — 16°  Celsius.  Æggene  er 
smaa  (c.  1,5  mm  i  Tværmaal),  men  til  Gengæld  meget  tal- 
rige; en  Karpe  paa  halvandet  Kilogram  kan  indeholde 
c.  200.000  Æg,  og  større  Karper  kan  have  5-700.000  Æg. 
Henimod  Legetiden  er  Hunnernes  Bug  ogsaa  stærkt  ud- 
spilet og  meget  bred,  Tarm-  og  Kønsaabning  („Navlen") 
er  fremstaaende,  og  Rognsækkene  udgør  henved  en  Tredje- 
del af  hele  Legemets  Vægt.  Æggene  er  stærkt  klæbende 
og  fæstes  i  Klumper  paa  Vandplanternes  Blade.  Klæk- 
ningen foregaar  hurtigt;  holder  Vandet  sig  over  c.  18°, 
varer  den  kun  tre— fire  Dage,  bliver  det  koldere,  kan  det 
vare  en  halv  Snes  Dage.  Den  spæde  Yngel  suger  sig  fast 
paa  Planter  nær  Vandskorpen  og  bliver  siddende  her,  ind- 
til Blommesækken  i  Løbet  af  fire— ti  Dage  efter  Klæk- 
ningen er  svundet;  synker  Vandet  i  Mellemtiden,  hvad 
der  ofte  kan  ske  i  Naturen,  gaar  Yngelen  til  Grunde.  Da 
der  ogsaa  kan  være  Aar,  hvor  belejlige  Vejrforhold  slet 
ikke  indtræffer,  saa  at  Karperne  undlader  at  lege,  mangler 
der  i  frie  Vande  ofte  hele  Aargange. 

Karpens  Vækst  foregaar  kun  i  Aarets  varme  Tid.  Naar 
Vandets  Varmegrad  synker  under  c.  8°  Celsius,  søger 
Karperne  ikke  mere  Føde,  og  fra  om  Efteraaret  samler 
de  sig  paa  dybere  Steder,  hvor  de,  naar  Varmegraden  syn- 
ker under  c.  4°  Celsius,  staar  urørligt  med  Bugen  mod 
Bunden,  ofte  lidt  ned  i  Dyndet,  og  Halen  skraat  opefter. 
Hele  Vinteren  tilbringes  i  en  saadan  Vinterdvale,  under 
hvilken  Karperne  ikke  æder  eller  fordøjer  og  kun  aander 
yderst  lidt;  endog  Hjerteslaget  indskrænkes  til  omkring  eet 
i  Minuttet.    Vaagner  Karpen  op  af  sin  Vinterdvale  i  Utide, 

f.  Eks.  fordi  den  foruroliges  ved  Skøjteløbning  paa  Isen, 
eller  fordi  den  lider  Iltmangel,  eller  naar  der  dannes  gif- 
tige Luftarter  (Svovlbrinte),  svømmer  den  forvildet  om  og 
kvæles  da  let,  idet  den  saa  bruger  megen  Ilt,  og  Vandet 
ofte  paa  denne  Tid  er  iltfattigt.  Om  Foraaret,  i  Marts- 
April  Maaned,  vaagner  Karpen,  og  saa  snart  Vandet  er 
blevet  varmt  nok,  begynder  den  at  æde  og  er  saa  flittig 
hertil,  at  den  trods  sin  korte  Væksttid  dog  er  en  hurtig- 
voksende Fisk.  Om  Efteraaret  er  den  meget  fed;  rimelig- 
vis omsættes  'en  Del  af  Fedtet  i  Vinterens  Løb,  medens 
der  til  Gengæld  optages  Vand  (jvf.  Silden,  Side  202),  men 
Vægten  svinder  dog  noget  (5— 10°/o)  under  Dvalen.  Kar- 
pens Alder  lader  sig  forholdsvis  let  aflæse  af  Aarringene 
paa  dens  Skæl,  hvilket  bl.  a.  har  en  ikke  ringe  Betyd- 
ning i  Praksis  til  Adskillelse  mellem  hurtigvoksede,  een- 
sommers  og  daarligvoksede,  tosommers  Karper.  Moden- 
heden indtræder  som  Regel  i  Karpens  tredje  (Hannen) 
eller  fjerde  Aar  (Hunnen),  men  som  omtalt  kan  der 
jævnlig  indtræffe  Aar,  hvor  Legen  ikke  finder  Sted. 
Rognen  opsuges  da.  Forholdsvis  rigeligst  Rogn  har  de 
fire— otteaarige  Karper,  og  efter  det  tolvte  Aar  er  Karpen 
oftest  gold. 

Som  nævnt  har  Karpen  fra  gammel  Tid  været  Gen- 
stand for  kunstig  Opdræt.  Dette  forbedredes  i  Firserne  af 
den  bohmiske  Karpeavler  Dubisch.  Medens  i  den  ældre 
Driftsmaade  (Tyskernes  „Femelbetrieb")  Karperne  fik  Lov 
til  at  yngle  i  Dammene,  saa  at  der  i  disse  gik  alle  Stør- 
relser sammen,  saa  hævdede  Dubisch  det  Princip,  at  hver 
Størrelse  Karper  skal  gaa  i  Dam  for  sig.  Dette  Princip 
følges  nu  i  ethvert  rationelt  Karpedambrug,  og  i  et  saa- 
dant  er  Driftsplanen  da  i  Korthed  følgende:  Henimod 
Legetiden  udvælges  nogle  særlig  gode,  fire— seks  Aar  gamle 
Karper,  der  skal  tjene  til  Stamfisk.  Legefiskene  sættes  i 
smaa  Damme  paa  omkring  en  Ar,  der  hidtil  har  ligget 
tørre  og  græsbegroede,  men  nu  spændes;  i  hver  „Lege- 
dam" sættes  een  eller  et  Par  Hunner  og  det  dobbelte  An- 
tal Hanner.  Bliver  Vejret  godt,  foregaar  da  Legen  en  af 
de  følgende  Dage  i  den  aarle  Morgenstund  under  megen 
Plasken;  der  fordres  stille  Solskinsvejr  i  Morgentimerne; 
jævnlig  sker  det  dog,  at  Karperne  ikke  vil  lege,  og  man 
maa  da  prøve  at  sætte  andre  modne  Karper  i  Legedammen. 
Hos  os  er  det  ikke  hvert  Aar,  det  lykkes  at  faa  tilstrække- 
lig mange  Karper  til  at  lege.  Naar  Karperne  har  ynglet, 
fjernes  de.  Rognen  er  nu  afsat  paa  Græsset  og  klækkes 
hurtig.  Den  spæde  Yngel  forbliver  en  Ugestid  efter  Klæk- 
ningen i  Legedammen,  men  fiskes  derefter  op  med  en 
Brile  og  sættes  over  i  den  saakaldte  „Forstrækdam",  i 
hvilken    den   bliver  en  Maanedstid;    den  har  da  naaet  en 

Længde  af  omkring  tre  Centimeter  og  udfiskes  nu  gen- 
nem Munk  (se  Side  146),  hvorpaa  den  overføres  til  „Yngel- 
strækdammen",  i  hvilken  den  bliver  til  om  Efteraaret. 
Baade  Forstrækdammen  og  Yngelstrækdammen  er  forholds- 
vis store,  flade,  solvarme  Damme  uden  eller  med  svag 
Gennemstrøm,  der  først  spændes,  kort  før  de  besættes. 
Mens  Dammene  ligger  tørre,  tilsaas  de  gerne  med  Græs 
eller  Havre,  der  raadner  af,  naar  Dammen  spændes,  og  tje- 
ner til  Næring  for  forskellige  Smaadyr.  I  Modsætning  hertil 
er  „Vinterdammene"  temmelig  smaa  og  dybe  og  har  god 
Gennemstrøm,  saa  at  Karperne,  der  anbringes  i  dem  efter 
Efteraarsudfiskningen,  kan  staa  tæt  samlede  i  Dvale  ved 
Bunden  uden  at  løbe  Fare  for  Iltmangel  eller  Indefrys- 
ning; tillige  skal  Vinterdammene  være  rolige  (ingen  Skøjte- 
løbning), saa  at  Karperne  ikke  vækkes.  Da  Karperne  ikke 
vokser  om  Vinteren,  benævnes  de  i  Reglen  efter  det  An- 
tal Somre,  de  har  levet:  eensommers,  tosommers,  tre- 
sommers Karper  o.  s.  v.  De  eensommers  Karper  var  ved 
Udfiskningen  af  Yngelstrækdammen  30—50  g  tunge,  og 
saaledes  er  de  altsaa  ogsaa  om  Foraaret  ved  Udfiskningen 
af  Vinterdammen.  De  sættes  nu  i  „Strækdammen",  hvor 
de  bliver  Sommeren  over,  til  de  om  Efteraarer  som  to- 
sommers  Karper  med  en  Vægt  af  400—500  g  atter  over- 
føres til  Vinterdam.  Naar  de  næste  Foraar  sættes  i 
„Fededammen",  øger  de,  om  alt  gaar  vel,  i  Løbet  af  den 
tredje  Sommer  deres  Vægt  med  henved  eet  Kilogram,  saa 
at  de  om  Efteraaret  kan  udfiskes  som  Salgskarper  paa 
1,25 — 1,5  kg.  Hvor  man  forlanger  større  Karper,  maa  Om- 
driften tage  mindst  et  Aar  mere,  men  det  tyske  Marked, 
til  hvilket  næsten  alle  vore  Karper  gaar,  foretrækker  Kar- 
per af  den  nævnte  Størrelse.  Karpens  Vokseevne  er  i  øv- 
rigt ingenlunde  udtømt  med  de  angivne  Vægtforøgelser, 
der  blot  er  Gennemsnitsværdierne  for  det  i  Karpedam- 
brugene i  Almindelighed  opnaaede  Resultat;  indenfor  for- 
bavsende vide  Grænser  kan  man  ligefrem  regne,  at  en 
Karpedam  giver  saa  og  saa  stor  en  Tilvækst  af  Karpekød, 
og  kan  da  ved  stærkere  eller  svagere  Besætning  fordele 
denne  samlede  Tilvækst  paa  flere  eller  færre  Individer. 
Man  har  endog  haft  et  Eksempel  paa,  at  en  Karpe  paa 
eet  Aar  har  været  to  Kilogram  tung,  men  for  Praksis  spil- 
ler den  Slags  Tilfælde  ingen  Rolle  (jvf.  Regnbueørreden); 
paa  den  anden  Side  vil  daarlige  Ernæringsforhold  let  kunne 
medføre  en  langt  daarligere  Vækst  end  den  angivne.  For 
at  et  godt  Resultat  skal  kunne  ventes,  maa  Karpedammene 
være  varme  om  Sommeren,  altsaa  helst  være  temmelig 
lavvandede,  uden  skyggende  Træer  eller  Siv,  have  blød, 
frugtbar  Bund  og  maa  ikke  være  for  smaa.  I  Modsætning 
til    Ørreden,  der   kan    trives   med   kunstigt   Foder  i  smaa 

Damme,  naar  der  blot  er  tilstrækkelig  Iltholdighed  (Gen- 
nemstrøm) og  lav  Varmegrad,  forlanger  Karpen  ikke  no- 
gen høj  Iltholdighed,  men  derimod  Varme  og  Plads  til  at 
bevæge  sig  paa  samt  rigelig  Tilgang  af  naturligt  Foder; 
den  trives  ubetinget  bedst  i  Damme,  der  indeholder  rige- 
ligt dyrisk  Svæv.  Dog  spiller  Fodringen  af  Karperne  en 
meget  stor  Rolle.  Der  bruges  mest  Foderstoffer  som  Majs, 
Lupiner,  hvis  Gift  ikke  skader  Karpen,  Ærter  og  Kødmel, 
men  meget  andet  kan  bruges;  man  maa  dog  beregne,  at 
Karpen  skal  have  en  Del  af  sin  Føde  i  Form  af  „Natur- 
foder", hvilket  rimeligvis  skyldes,  at  den  har  de  For- 
døjelsesfermenter,  som  findes  i  de  ædte  Dyrs  Tarmkanal, 
behov  for  at  kunne  fordøje  de  kunstige  Foderstoffer.  Da 
man  altsaa  hurtig  kan  naa  Grænsen  for,  hvad  der  ved 
Hjælp  af  Fodring  kan  frembringes  af  Karpekød  i  magre 
Damme,  vil  man  oftest  sørge  for  at  forbedre  Dammenes 
Dyreliv.  Dette  lader  sig  gøre  ved  at  tilføre  Dammene 
Gødning,  dels  medens  de  staar  spændt,  og  dels  medens 
de  er  tørlagt;  i  Virkeligheden  har  ogsaa  selve  Tørlægnin- 
gen en  frugtbargørende  Virkning  paa  Dambunden,  og  som 
Regel  vil  man  derfor  lade  alle  de  ubenyttede  Damme  staa 
tørre  Vinteren  over,  og  desuden  er  det  almindeligt  at  lade 
hver  Dam  ligge  tør  hvert  fjerde— femte  Sommer,  idet  den 
da  benyttes  til  Agerbrug.  Karpedammene,  særlig  Fededam- 
mene kan  have  en  meget  betydelig  Størrelse,  flere  Hun- 
drede Hektar;  for  at  lede  Vandet  og  Fiskene  ud  af  de 
flade  Damme  ved  Udfiskningen  graves  der  Ledegrøfter, 
som  fører  ned  mod  Munken,  foran  hvilken  Grøfterne  sam- 
les i  en  Udfiskningsgrube;  i  denne  tages  Hovedmassen 
af  Fiskene,  naar  Dammen  tømmes.  Til  et  fuldstændigt 
Karpedambrug  hører  der  som  Regel  foruden  de  nævnte 
Damme  endnu  nogle,  der  er  beregnet  til  Opbevaring  af 
Salgsfisken  („Kammerdamme");  det  er  smaa  Damme  med 
Gennemstrøm  og  fast  Bund.  Man  inddeler  sædvanlig 
Dammene  i  fem  Godhedsklasser  efter  den  Mængde  Karpe- 
kød, de  uden  kunstig  Fodring  kan  frembringe  pr.  Flade- 
enhed: 

Klasse  I  særdeles  gode    200—400  kg  Tilvækst  pr.  Hektar 

—  II  gode 100—200    -  -        — 

—  III  middelgode  ..      50-100    -  -        - 

—  IV  daarlige 25—50  —  -        — 

—  V  meget  daarlige  under  25    - 

Har  man  erfaringsmæssig  fastslaaet,  hvor  mange  Kilo- 
gram Karpekød  en  Dam  kan  give  uden  Fodring,  kan  man 
deraf  beregne  ret  nøje,  hvor  mange  Sættekarper  der  kan 
sættes  i  den    om    Foraaret,    for   at  de  skal  faa  netop  den 

ønskede  Tilvækst  i  Løbet  af  Sommeren,  og  man  kan  lige- 
ledes ret  nøje  udregne  den  fordelagtigste  Besætnings- 
styrke,  naar  man  ønsker  at  fodre;  i  Virkeligheden  er 
Karpeavlen  drevet  til  en  Fuldkommenhed  og  gjort  til  Gen- 
stand for  talrige,  grundige  Undersøgelser,  som  den  langt 
nyere  Ørredavl  endnu  savner.  Ved  Beregningerne  maa 
man  tage  i  Betragtning,  at  jo  større  Vægtmængde  Karper, 
der  findes  i  en  Dam,  des  større  en  Del  af  Foderet  vil  der 
medgaa  som  „Vedligeholdelsesfoder",  og  des  mindre  bliver 
der  tilovers  som  „Tilvækstfoder".  Som  Regel  vil  man  ikke 
have  Udbytte  af  et  fuldstændig  Karpedambrug,  medmindre 
der  raades  over  adskillige  Hektar  Vandflade,  og  uden  at 
der  fodres  rationelt.  Men  mange  Steder  vil  det  kunne 
betale  sig  at  have  Karpehold,  idet  man  indskrænker  sig 
til  at  købe  andet  Steds  opdrættede,  eensommers  eller  to- 
sommers  Sættekarper  for  at  sætte  dem  i  egnede  Damme 
og  efter  to  eller  eet  Aars  Forløb  udfiske  dem  til  Salg  eller 
Fortæring;  særlig  kan  Damme  med  Tilløb  af  Rendestens- 
og  Gødningvand  ofte  uden  Fodring  give  en  meget  betyde- 
lig Tilvækst,  og  desuden  vil  der  i  saadanne  Damme  som 
Regel  let  kunne  fodres  med  forskelligt  Køkkenaffald. 
Endelig  bliver  der  i  lave,  sommervarme  Søer  ikke  sjælden 
udsat  Karper,  men  man  maa  her  erindre,  at  faa  Fisk  er 
saa  vanskelige  at  fange  som  Karpen.  Paa  Krog  bider  den 
uvilligt,  i  Sættegarn  og  Ruser  er  den  vanskelig  at  fange, 
og  hvor  Bundforholdene  ikke  er  gode,  kan  den  ikke  tages 
i  Vaad;  berømt  er  Karpens  Snedighed  i  at  knibe  sig  under 
Vaaddet  eller  i  at  springe  over  det;  bedst  lykkes  Fangsten, 
naar  Karperne  har  samlet  sig  til  Vinterdvale. 

Menneskets  aarhundredlange  Forædling  af  Karpen  har 
medført,  at  Tamkarperne  i  mange  Henseender  afviger  fra 
deres  Stamfædre,  men  i  endnu  højere  Grad  afviger  de  ind- 
byrdes, idet  forskellige,  mer  eller  mindre  faste  Racer  er 
Genstand  for  Avl.  Af  en  god  Tamkarpe  fordres  blandt 
andet,  at  den  skal  være  hurtigvoksende,  og  at  dens  Kød- 
mængde skal  være  stor,  særlig  at  Hovedet  skal  være  for- 
holdsvis lille.  Man  kan  skelne  mellem  to  Typer  af  Tam- 
karper: de  højryggede,  hvor  Kødmængden  søges  frem- 
met ved  at  øge  Kroppens  Højde,  og  de  fladrygge  de, 
hvor  Vægten  lægges  paa  at  øge  Kroppens  Tykkelse.  De 
højryggede  (hvortil  Stammer  som  Aischgrund-Karpen 
(Fig.  96)  og  den  galiciskeKarpe)  ses  sjældnere  hos  os ;  til 
de  fladryggede  Stammer  hører  de  bohmiske  og  franki- 
ske Karper  og  Lausitz-Karpen  (Fig.  95).  Desværre 
maa  det  vistnok  siges,  at  vore  Karper  altfor  ofte  ikke  er 
racerene;  undertiden  er  de  trukken  til  af  de  fra  gammel 
Tid  forvildede  Karper.  Endnu  mere  iøjnefaldende  end 
Formforskellighederne  er  Skælklædningens  Uensartethed. 


235 


Nogle  Karper,  de  saakaldte  „Skælkarper"  (Fig.  95)  har 
normalt  udviklede  Skæl;  andre  har  kun  faa  og  uregel- 
mæssig spredte  Skæl,  der  til  Gengæld  ofte  er  meget  store 
(„S pejl  karper",  Fig.  96);  undertiden  kan  Skællene  saa 
at  sige  helt  mangle,  hvorfor  den  nøgne  Fisk  med  den  tykke, 
graasorte  Hud  kaldes  „Læder kar pe".  Disse  Ejendomme- 
ligheder er  imidlertid  ikke  egentlige  Racemærker,  idet  der 
blandt  Afkommet  af  et  Par  Spejlkarper  plejer  at  være  tal- 
rige Skælkarper;  Anvendelsen  af  de  nyeste  Erfaringer 
paa  Arvelighedsforskningens  Omraade  kunde  maaske 
fæstne  ogsaa  disse  Ejendommeligheder  arveligt;  men  som 
Forholdet    nu   er,  kan   der  findes  Skælkarper,  Spejlkarper 


^g^ijsjÆg1 


Fig.  96.     Spejlkarpe  af  Aischgrund-Racen. 
(Efter  Bruno  Hofer). 


og  Læderkarper  af  alle  de  forskellige  Racer.  I  gunstige 
Aar  skal  Spejlkarperne  vokse  bedre  end  Skælkarperne, 
men  disse  er  som  Regel  bedre  i  mindre  heldige  Aar,  og 
særlig  taaler  de  Forsendelse  bedre  end  Spejlkarperne. 

Karpen  er  yderst  sejglivet  og  taaler  saaledes,  særlig 
naar  Vejret  er  fugtigt,  mange  Timers  Ophold  over  Vandet. 
Den  spræller  da  ikke  forvildet  omkring,  men  ligger  tvært- 
imod ofte  saa  rolig,  at  man  let  kan  anse  den  for  død;  ofte 
er  den  nemmeste  Maade  til  hurtig  at  adskille  døde  og 
levende  Karper  at  dreje  dem,  idet  de  levende  da  bevæger 
Øjnene.  Ogsaa  Iltmangel  i  Vandet  taaler  Karpen  for- 
bavsende godt;  den  skal  kunne  leve  i  Vand  med  en  Ilt- 
holdighed af  tre— fire  cm3  Ilt  pr.  Liter,  og  synker  Iltmæng- 
den yderligere,  kan   den   en  Tid  lang  klare  sig  med  Nød- 

aandedræt,  idet  den  snapper  Luft  i  Overfladen  (se  I,  Sd.  23). 
Ved  Forsendelser  er  det  dog  klogere  at  sende  Karpen 
indpakket  i  vaadt  Mos  eller  lignende  fremfor  at  sende  den 
i  Beholdere  med  stillestaaende  Vand,  i  hvilket  den  lettere 
kvæles.  Ogsaa  Brakvand  kan  Karpen  taale;  i  det  kaspiske 
Hav  skal  den  endog  blive  særlig  stor.  Beskadigelser 
taaler  Karpen  ligeledes  godt;  man  har  truffet  Karper,  der 
havde  faaet  hele  Mundpartiet  afskaaret,  rimeligvis  ved 
Mejning  af  Sivene  i  Karpedammen,  men  Saaret  var  helet,  og 
Karpen  havde  fristet  Livet;  i  andre  Tilfælde  har  Munden 
været  lukket  fortil,  og  Karpen  har  da  ikke  kunnet  faa 
anden  Føde  end  den,  der  ved  Gællelaagsbevægelserne 
har  kunnet  slippe  ind  i  Mundhulen  gennem  Gællespalterne. 
Blandt  de  talrige  Sygdomme,  der  kan  angribe  Karpen,  skal 
nævnes  den  meget  almindelige  og  iøjnefaldende  „Koppe- 
syge",  der  viser  sig  i,  at  Fisken  faar  hvidgraa,  rundagtige 
eller  uregelmæssig  formede  Fortykkelser  af  Huden;  de 
kan  straks  kendes  fra  „Mug"  (Vandskimmelsvamp)  paa, 
at  de  er  faste  og  bruskagtige  at  føle  paa.  En  mærkelig 
Fortræd  kan  Tudserne  gøre  i  Karpedamme,  idet  overtallige, 
brunstige  Hanner  ofte  omklamrer  Hovedet  paa  en  og  an- 
den træg  Karpe  (Marts,  April)  og  borer  sine  Forben  ind 
i  dens  Øjne. 

Under  gode  Forhold  er  Karpens  Vækst  som  nævnt 
meget  hurtig.  Man  har  yderligere  søgt  (Samuel  Tull, 
c.  1754)  at  gilde  Karperne,  hvilket  siges  at  kunne  lade  sig 
gøre  uden  Fare  for  Fisken.  Det  er  nemlig  en  kendt  Sag, 
at  golde  Karper  (saadanne  forekommer  ret  jævnlig  og  er 
kendelige  paa  den  smalle  Bug)  er  særlig  fede  og  kødfulde. 
I  Modsætning  hertil  bliver  Karperne,  hvor  de  faar  Lov  til 
at  yngle  frit,  saa  at  der  bliver  for  mange  i  Forhold  til 
Næringsmængden,  smaa  og  uanvendelige;  herpaa  kan  der 
hjælpes  noget,  ved  at  Rovfisk  som  Gedder  æder  væk  af 
de  talrige  Smaakarper,  medens  de  Karper,  der  naar  en 
vis  Størrelse,  som  Regel  gaar  fri  for  Efterstræbelser;  det 
er  endog  almindeligt  at  sætte  værdifuldere  og  noget  min- 
dre graadige  Rovfisk  (Sandart,  Regnbueørred)  i  Dammene 
sammen  med  de  ældre  Karper,  for  at  de  skal  æde  svage 
Individer  og  mulig  fremkommende  Karpeyngel;  tillige  vil 
de  da  holde  de  talrige  Vildfisk  (Skaller  o.  1.)  nede,  som 
næsten  altid  trods  al  Agtpaagivenhed  sniger  sig  ind  i 
Dammene  og  gør  Skade,  idet  de  for  en  stor  Del  lever  af 
samme  Føde  som  Karperne  (er  „Næringskonkurrenter" 
til  disse). 

Det  førende  Land  paa  Karpeavlens  Omraade  er  Østrig; 
her  findes  blandt  andet  ogsaa  i  Bohmen  det  bekendte, 
gamle  Wittingau,  der  med  sine  330  Damme  med  en  samlet 
Vandflade  paa  over  5.000  Hektar  er  Jordens  største  Dam- 

brug.  Ogsaa  i  Tyskland  og  i  Rumænien  er  Karpeavlen 
meget  betydelig.  Hos  os  spiller  den  ikke  nær  saa  stor 
en  Rolle,  hvilket  vistnok  delvis  kommer  af,  at  vor  Sommer- 
middelvarme  er  lovlig  ringe.  Af  større  Karpedambrug 
har  vi  kun  en  halv  Snes  Stykker;  de  fleste  af  disse  ligger 
paa  Sjælland.  Vore  Karper  sælges  næsten  alle  levende 
til  Tyskland;  aarlig  udføres  der  efter  et  Skøn  omkring 
25.000  Kilogram;  Prisen  er  c.  1  Kr.  20  Øre  pr.  Kilogram. 
Som  oftest  spises  Karpen  kogt;  den  kan  være  meget  fed 
og  velsmagende,  men  de  talrige  Biribben  er  ubehagelige; 
som  en  særlig  Lækkerbidsken  anses  „Karpetungen".  Karpe 
er  almindelig  Juleret  i  Mellemeuropa.  Om  Karpens  al- 
mindeligere Brug  her  i  Landet  i  ældre  Tid  vidner  dens 
Forekomst  i  Litteratur  og  Ordsprog. 

2.    Under  slægten  Cardssius  C.  U.  Ekstrom. 

Skægtraade  mangler.  De  nedre  Svælgben  bærer  kun 
fire  Tænder,  som  sidder  i  een  Række;  de  tre  af  Tænderne 
har  en  sammentrykt,  skraat  afskaaret  Krone,  der  omgives 
af  en  enkelt  Emaljering,  medens  den  fjerde  Tandkrone  er 
kegleformet. 

Til  Underslægten  hører  kun  de  nedennævnte  to  Arter. 

Oversigt  over  Underslægtens  Arter. 

De  bagudlagte  Brystfinner  naar  ikke  om  bag 
Højdelinien  gennem  Bugfinnernes  Rod.  Krop- 
siderne messingskinnende 

1.  Karuds  (C.  caråssius). 
De    bagudlagte   Brystfinner   naar  oftest  bag  om 

Højdelinien  gennem  Bugfinnernes  Rod.  Krop- 
siderne er  mer  eller  mindre  gyldne 

2.  Guldfisk  (C.  auråtus). 

1.    Karuds  (Cyprinus  caråssius  Linné). 
(Krøyer:  Caråssius  vulgåris). 

Formen  er  høj  og  sammentrykt;  den  største  Højde 
gaar  omkring  2 — 31/s  Gang  op  i  Totallængden.  Munden 
er  lille  og  skraat  opadvendt.  Overgællelaaget  har  vifte- 
formet udstraalende,  ru  Ribber.  Svælgtænder  4—4.  Ryg- 
finnen har  tre — fire  ugrenede  og  seksten  — nitten  grenede 
Straaler.      Gatfinnen    begynder   ligeledes    med     ugrenede 

Straaler.  Den  bageste  af  de  ugrenede  Straaler  i  Ryg-  og 
Gatfinne  er  haard  og  bagtil  fint  tandet.  Rygfinnens  Kant 
er  lige  eller  udadbuet.  De  bagudlagte  Brystfinner  naar 
ikke  bag  om  Højdelinien  gennem  Bugfinnernes 
Rod.  Halefinnens  Bagrand  er  i  Reglen  svagt 
indadbuet.  Skællene  er  store,  saa  at  der  kun 
sidder  31 — 34  langs  Sidelinien.  Denne  kan  være 
ufuldstændig.  Farven  er  sortegrøn  oventil, 
messingskinnende  paa  Siderne  —  foroven  med 
tætstillede,  flaskegrønne  Prikker  —  og  gul  paa 
Bugen;  ofte,  særlig  i  Ungdommen,  er  der  en 
sort  Plet  ved  Halefinnens  Rod;  Opholdsste- 
det indvirker  stærkt  paa  Styrken  af  Sidernes 
Messingglans,  der  hos  Karudser  f.  Eks.  fra 
Tørvegrave  kan  være  næsten  dækket  af  de 
grønne   Prikker. 

R  3-4  -f  16-19;  G  3  +  6-7;  Br  13-17;  Bu  9— 11,; 
H  x  +  19  -J-  x. 

Karudsen  optræder  i  to  ved  Overgangstrin  jævnt  for- 
bundne Former. 


Fig.  97. 
Højre    ne- 
dre Svælg- 
ben  af  en 

Karuds. 

(Efter  Zoo- 

logia     da- 

nica). 

Fig.  98.     Søkaruds.     (Efter  Zoologia   danica). 


1.    Søkaruds    (Cyprinus    caråssius    formå    ty- 
pi  ca).     Den   største  Krophøjde  er  omkring  halvt  saa  stor 

som  Totallængden  eller  noget  mindre  og  er  halvtredje  til 
tre  Gange  saa  stor  som  den  største  Tykkelse.  Ryglinien 
er  stærkt  buet,  navnlig  fortil. 

Søkarudsen  maa  anses  for  at  være  Typen  paa  Arten 
i  sin  fulde  Udvikling.  Den  kan  naa  en  Længde  af  45  cm 
og  en  Vægt  af  c.  3,4  kg,  men  bliver  dog  sjælden  over 
35  cm. 

2.  Damkaruds  (Cyprinus  caråssius  formå 
gibélio  Bloch).  Den  største  Krophøjde  gaar  mindst  tre 
Gange  op  i  Totallængden  og  er  kun  omkring  dobbelt 
saa  stor  som  den  største  Tykkelse.  Ryglinien  er  for- 
holdsvis lidt  buet. 

Damkarudsen  maa  anses  for  at  være  en  vantreven 
Karuds;  den  forholder  sig  til  Søkarudsen  som  Bækørreden 


Fig.r99.     Damkaruds.     (Efter  Zoologia  danica). 


til  Havørreden.  (Den  kaldes  ogsaa  Stenkaruds,  jvf.  Sten- 
ørred). Damkarudsen  bliver  højst  36  cm  lang,  men  kun 
sjælden  over  en  Snes  Centimeter  lang,  og  i  mange  Vande 
bliver  den  kun  omkring  otte  Centimeter. 

Karudser,  der  holdes  et  Par  Aar  i  Akvarier,  skal  kunne 
miste  det  mørke  Farvestof  og  blive  guldgule  som  Guld- 
fisk. Ogsaa  i  frie  Smaavande  (Østpreussen,  Egnen  ved 
det  kaspiske  Hav)  har  man  fundet  slige  Guldkarudser. 

Karudsen  lever  i  stillestaaende,  ferske  Vande  og  fore- 
kommer i  næsten  hele  Europa  samt  i  Mellemasien  og 
Sibirien  østpaa  til  Amur  og  Kina.  I  Sydeuropa  er  den 
ikke  hyppig,  men  i  Mellemeuropa  er  den  meget  almin- 
delig og  ligesaa  i  Nordeuropa  indtil  det  sydøstlige  Norge 
og  det  mellemste  Sverige,  hvorfra  den  spredt  forekom- 
mer over  hele  Sverige  og  i  Norge  op  til  Tromsø.  Den 
mangler  paa  Island  og  Færøerne.  Den  lever  ogsaa  i  svagt 
brakke  Vande,   saaledes  i   den    finske    Bugt,  i  Ålands    og 

Roslagen  Skærgaard,  ved  Preussens  Kyst  og  i  Vige  i  den 
vestlige  Østersø;  mere  mærkeligt  er  det,  at  den  skal  tri- 
ves i  Sibiriens  og  Sydruslands  salte  Steppesøer.  I  Norge 
og  det  nordlige  Sverige  findes  kun  Damkarudsen,  og  dette 
skal  ogsaa  gælde  Sydeuropa.  Sin  nuværende  Udbredelse 
har  Karudsen  kun  naaet  ved  Menneskets  Hjælp,  idet  den 
f.  Eks.  er  indført  til  Frankrig  og  til  de  britiske  Øer.  Dens 
Navn  er  utvivlsomt  af  slavisk  Oprindelse,  hvilket  kunde 
stemme  godt  overens  med  en  Udbredelse  fra  Sydøst.  Hos 
os  er  Karudsen  vel  nok  den  almindeligste  Fisk  i  alskens 
Damme, hvorimod  den  er  mindre  almindelig  i  Søerne  ogikke 
hører  hjemme  i  rindende  Vand.  Af  og  til  kan  den  træffes 
i  Brakvand  (Roskilde  Fjord,  d.  22.  Juni  1894).  Særlig  sy- 
nes den  at  findes  i  Damme  i  Nærheden  af  beboede  Steder, 
og  den  er  da  ogsaa  mindst  hyppig  i  det  tyndt  befolkede 
Vestjylland.  Endog  paa  Læsø,  Anholt  og  Samsø  findes 
den  i  Smaavande,  der  ellers  er  fisketomme  eller  i  øvrigt 
kun  huser  Hundestejler;  da  Karudsen  ikke  som  disse 
tillige  lever  i  Havet,  taler  alt  for,  at  den  er  hidbragt  fra 
andre  Steder  af  Mennesker.  Ogsaa  paa  Bornholm  er  den 
almindelig.  Paa  Grund  af  Karudsens  Sejglivethed  og 
Nøjsomhed  er  det  yderst  let  at  flytte  den  fra  et  Vand  til 
et  andet,  men  hvorfor  den  saaledes  er  blevet  spredt  over 
store  Dele  af  Europa,  blandt  andet  over  vort  Land,  er  en 
Gaade;  nu  anses  Karudsen  hos  os  knap  nok  for  spiselig, 
da  den  som  Regel  naar  en  altfor  ringe  Størrelse;  tidligere 
har  man  niaaske  været  mere  nøjsom,  thi  Krøyer  siger,  at 
Karudsen  omkring  Midten  af  det  forrige  Aarhundrede 
stod  i  temmelig  høj  Pris;  rimeligvis  skyldes  Karudsens 
Overflytning  fra  Dam  til  Dam  for  en  ikke  ringe  Del  ung- 
dommelige Fiskere,  hvem  Karudsen  altid  har  været  et  let 
og  attraaværdigt  Bytte.  Søkarudsen  er  forholdsvis  sjælden 
hos  os;  den  kendes  f.  Eks.  fra  Fure  Sø,  Esrom  Sø  og  Sorø 
Sø,  og  rimeligvis  kan  den  lejlighedsvis  fanges  i  omtrent 
enhver  Sø,  da  det  har  vist  sig,  at  Søkarudsen  kan  ned- 
stamme fra  Damkarudser;  naar  der  alligevel  saa  forholds- 
vis sjælden  fanges  Søkarudser,  ligger  det  antagelig  i,  at 
Karudsens  Yngel  meget  let  falder  som  Bytte  for  Sø- 
ernes Rovfisk.  Som  ældre  er  Søkarudsen  ret  godt  be- 
skyttet mod  at  blive  slugt  ved  sin  høje  Form.  Hvor  Ka- 
rudsen fanges  i  Søer,  er  det  altid  i  lune,  plantefyldte  Vige 
med  blød  Bund.  I  det  hele  taget  ynder  den  stillestaaende, 
grunde  Vande  med  dyndet,  plantebevokset  Bund,  men  den 
kan  i  øvrigt  leve  i  meget  daarligt  Vand,  saavel  i  Mose- 
huller som  i  stærkt  forurenede  Møddingdamme.  Dens 
Iltfordringer  er  smaa,  og  ligesom  Karpen  kan  den  klare 
sig  længe  med  Nødaandedræt;  er  der  et  tilstrækkeligt  Mud- 
derlag, kan  den  taale  en  tilsyneladende  Udtørring  af  Dam- 

men  om  Sommeren  og  Bundfrysning  om  Vinteren;  den 
kan  derfor  —  een  Gang  udsat  —  holde  sig  i  næsten  et- 
hvert Vandhul.  Karudsen  elsker  Rolighed  og  Uvirksom- 
hed; sædvanlig  holder  den  sig  ved  Bunden  og  roder  efter 
Næring,  og  naar  den  har  skjult  sig  i  Dyndet  eller  i  Græsset 
ved  Bredden,  er  den  tryg,  hvorfor  den  let  fanges  med  en 
Brile;  i  Legetiden  og  i  den  varmeste  Sommertid  (Juli— Au- 
gust) gaar  den  dog  ofte  stimevis  i  Vandskorpen,  men  er  da 
sky.  Dens  Føde  er  omtrent  som  Karpens,  altsaa  meget 
forskelligartet  (Smaadyr,  stivelsesholdige  Plantedele,  Køk- 
kenaffald), men  Damkarudsen  synes  undertiden  at  holde 
sig  til  Alger,  Blade  og  andre  Plantedele  og  forbigaa  Smaa- 
dyrene.  Ligesom  Karpen  har  Karudsen  bagtil  paa  Ganen 
en  Pude,  der  bruges,  naar  Føden  skal  pumpes  ind  (jvf. 
Side  229).  Dens  Tarmkanal  er  ogsaa  meget  lang.  Lege- 
tiden er  hos  os  som  Regel  fra  midt  i  Maj  til  Slutningen 
af  Juni  Maaned  (maaske  ind  i  Juli),  men  modne  Karudser 
kan  træffes  en  Del  tidligere  (d.  19.  April  1878  ved  Holsteins- 
borg).  Hvert  Sted  strækker  Legen  sig  over  længere  Tid, 
idet  de  ældre  Karudser  leger  først,  de  yngre  senere.  Le- 
gen foregaar  paa  grundt  Vand  mellem  Plantevækst,  under 
livlig  Smasken  og  Plasken.  Æggene  er  smaa  (1  —  1,5  mm 
i  Tværmaal)  og  talrige;  hos  middelstore  Fisk  er  der  c. 
150.000  Stkr.,  hos  store  det  dobbelte  og  mere.  Æggene 
klæber  sig  fast;  de  klækkes  hurtig.  Karudsens  Vækst  er 
meget  afhængig  af  Tilgangen  paa  Føde,  men  hvor  Be- 
standen ikke  ved  meget  kraftig  Befiskning  eller  ved  Rov- 
fisks Indflydelse  beskæres,  vil  der  som  Regel  i  Løbet  af 
faa  Aar  være  lagt  saa  megen  Yngel  til,  at  den  vantrives 
paa  Grund  af  Næringsmangel  og  ikke  naar  op  over  om- 
kring otte  Centimeters  Længde.  Et  Eksempel  paa  Karud- 
sens Vækst  i  en  Dam  med  omtrent  en  Dekar  Vandflade 
og  med  næringsrigt  Tilløb  fra  en  Køkkenrendesten  er 
givet  tidligere  (I  Side  34—35);  den  forholdsvis  gode  Vækst 
skyldtes  maaske  ogsaa,  at  der  fiskedes  en  Del  i  Dammen. 
Modenhed  opnaas  vistnok  oftest  mod  Slutningen  af  det 
andet  Leveaar.  Hunnerne  vokser  hurtigere  og  bliver  større 
end  Hannerne. 

Hos  os  har  Karudsen  for  Tiden  ingen  nævneværdig 
Betydning  som  Spisefisk,  hvilket  mest  skyldes  dens  al- 
mindeligvis ringe  Størrelse,  thi  Kødet  er  i  og  for  sig  godt. 
Det  synes  dog  ikke  udelukket,  at  den  vilde  egne  sig  for 
kunstig  Opdrætning,  da  den  er  vel  anset  baade  i  Sverige  og 
i  Østeuropa  og  vistnok  betales  ret  godt  der.  Foreløbig  har 
den  hos  os  mest  Anvendelse  som  en  altid  let  fangelig 
Agnfisk  for  Gedder  og  Aal,  og  den  udsættes  ofte  i  Damme 
for  at  tjene  til  Næring  for  Rovfisk,  ligesom  det  anbefales 
at  have  den  i  Krebsedamme. 

C.  V.  Otterstrøm:    Fisk  II.  16 

2.    Guldfisk  (Cyprinus  auråtus  Linné). 

Kan  kun  forveksles  med  Guldrimten,  fra  hvilken  den 
dog  let  kendes  bl.  a.  paa  den  lange  Rygfinne,  og  med 
Karudsen,  fra  hvilken  sidste  den  oftest  let  adskilles  ved 
sin  Farve,  men  undertiden  er  den  guldskinnende  Farve 
ikke  udpræget,  og  den  tydeligste  Forskellighed  er  da  de 
længere  Brystfinner,  der  i  Reglen  naar  forbi  Højdelinien 
gennem  Bugfinnernes  Rod.  Svælg- 
£:'£\  -J^h-        tænderne  er  som  Karudsens  (4 — 4). 


4 


!-J|.  «£^  xj5?  .-Jjfe  Langs  Sidelinien  er  der  c.  28  Skæl, 

W     'Æ?  men  °^te  er  Sidelinien  bagtil  ufuld- 

jj^  stændig.     Farven   er  yderst  forskel- 

:gf^  lig;  i  fri  Tilstand  i  Kina  og  Japan  er 

Tf  Fisken  olivengrøn,  mørkere  oventil, 

lysere  nedentil,  og  har  Guldskær;  en 

Fig.100.  Nedre  Svælg-  n0get    lignende    Farve    har  de  helt 

<*tn  7  T  Gu!dfisk\      smaa  Unger  af  den  kultiverede  Race, 
(Efter  Zoologiadanica).  &  ' 

men  allerede  ved  faa  Centimeters 
Længde  forandres  Farven  og  bliver  rød  med  Guldglans ;  hyp- 
pigst er  Fisken  mønjerød,  men  ikke  sjælden  nærmere  rosen- 
rød; uregelmæssige,  sorte  eller  sølvhvide  Pletter  kan  fore- 
komme, endogsaa  himmelblaa  og  brune,  og  næsten  ens- 
farvede, sølvhvide  Individer  („Sølvfisk")  kan  ogsaa  træffes. 
R  3—4  +  16—20;  G  2-3  +  5-7;  Br  15-17;  Bu  9— 
10;  H  x  +  19  -f  x. 

Maaske  er  Guldfisken  i  Virkeligheden  ikke  artsfor- 
skellig  fra  Karudsen. 

Guldfisken  skal  i  Kina  blive  opimod  en  halv  Meter 
lang,  men  i  Europa  bliver  den  næppe  over  femogtyve 
Centimeter.  Allerede  under  Sung-Dynastiet,  der  tiltraadte 
Regeringen  960,  skal  man  have  begyndt  at  holde  Guld- 
fisken som  Prydfisk  i  Kina,  hvor  den  rimeligvis  stammer 
fra  Provinsen  Tsche-Kiang  mellem  27°  12'  og  31°  10'  n.Br., 
og  i  Aaret  1129  var  den  alt  et  almindeligt  Husdyr.  Til 
Europa  er  den  vistnok  ført  af  Portugiserne  kort  efter,  at 
Søvejen  til  Indien  opdagedes,  men  først  i  det  attende  Aar- 
hundrede  fik  dens  Avl  Betydning.  Til  Frankrig  bragtes 
den,  da  det  indiske  Kompagni  i  Lorient  skænkede  Madame 
Pompadour   nogle   Guldfisk;    og  i  England,  hvortil   Guld- 

fisken  allerede  var  indført  1691,  lykkedes  det  1730  at  faa 
den  til  at  yngle;  fra  England  spredtes  Guldfisken  over 
hele  Europa,  og  der  opstod  efterhaanden  store  Opdræt- 
ningsanstalter  for  Guldfisk,  saaledes  i  Oldenburg  og  paa 
flere  Steder  i  Frankrig,  saasom  i  Omegnen  af  le  Havre. 
Omkring  1880  blev  Tyskerne  imidlertid  udkonkurrerede 
af  Italienerne,  der  som  Følge  af  det  milde  Klima  kan  faa 
Guldfisken  udfarvet  i  den  første  Sommer,  medens  det  i 
Mellemeuropa  først  lod  sig  gøre  i  den  anden  Sommer. 
Guldfiskeavl  har  ogsaa  været  drevet  hos  os,  men  nu  for- 
synes vi  mest  med  italienske  Guldfisk.  Det  aarlige  Ver- 
densforbrug  er  meget  stort;  fra  en  Anstalt  i  Oldenburg 
bragtes  i  sin  Tid  aarlig  300.000  Stkr.  paa  Markedet,  og 
Forbruget  i  de  Forenede  Stater  anslaas  til  omkring  to 
Millioner  Stkr.     Nu   er  Guldfisken  vel  udbredt  som  Stue- 


Fig.   101.     Guldfisk.     (Efter   Zoologia  danica). 


fisk  til  alle  civiliserede  Egne,  og  adskillige  Steder  lever 
den  udsat  eller  forvildet  i  frie  Vande,  saaledes  paa  Mau- 
ritius (Ile  de  France),  hvor  den  er  en  yndet  Spisefisk,  og 
i  Portugals  Floder.  Til  os  er  Guldfisken  næppe  kommet 
stort  før  i  Begyndelsen  af  det  nittende  Aarhundrede;  den 
levede  efter  Feddersens  Fortegnelse  (1879)  i  Damme  ved 
Strib,  Nyborg  og  Slagelse,  i  den  gamle  botaniske  Have  og 
i  Haveselskabets  Have,  begge  i  København ;  i  Zoologia 
danica  nævnes,  at  den  har  ynglet  ved  Snoghøj  og  Slagelse. 
Nu  lever  den  bl.  a.  i  Landbohøjskolens  Havedam. 

I  Levevis  forholder  den  sig  i  fri  Tilstand  omtrent  som 
de  foregaaende  Arter.  Den  er  ligesom  disse  sejglivet,  og 
den  taaler  forbavsende  godt  Indespærring  i  smaa  Akvarier. 
Under  særlig  gode  Forhold  skal  den  kunne  yngle  tre— fire 
Gange  aarlig  i  Akvarier.  Under  Kinesernes  omhyggelige 
Pleje  har  der  udviklet  sig  de  mærkværdigste  Former  af 
Guldfisken.     Rygfinnen  kan  være  delt  i  en  forreste  og  en 

bageste,  eller  kan  formindskes  eller  endog  helt  mangle; 
Gatfinnen,  ja  selv  Halefinnen  kan  mangle.  Eller  Hale- 
og  Gatfinnen  kan  være  dobbelte,  idet  hver  Finnestraale  er 
spaltet  til  Grunden  i  sine  to  Halvdele  (jvf.  I,  Side  10). 
„Slørhaler"  er  Guldfisk  med  meget  stor  og  trelappet  Hale- 
finne. „Teleskopfisk"  har  yderligere  Øjnene  siddende 
paa  Stilke  som  Krebseøjne,  idet  de  er  traadt  ud  af  deres 
Huler. 


Karpekaruds  (Cyprinus  cårpio  x 

caråssius). 

(Zoologia  danica:  Cyprinus  kollårii). 

Formen  er  i  Reglen  højere  end  hos  de  i  Frivand  le- 
vende Karper.  Af  Skægtraade  findes  oftest  een,  to  eller 
tre,  men  de  er  korte  og  tynde. 
Svælgtændernes  Antal  er  meget 
ubestandigt;  som  Regel  er  der 
to  Rækker  Tænder,  hvoraf  den 
indre  har  fire,  den  ydre  kun  een 
Tand,  men  der  kan  være  een 
Række  med  fire  Tænder,  eller 
tre  Rækker,  hvoraf  de  to  ydre 
med  een  Tand  hver,  og  i  den 
inderste  Tandrække  kan  der  være 
tre  Tænder  i  Stedet  for  fire;  en- 
delig kan  Forholdet  være  for- 
skelligt paa  de  to  Svælgben. 
Tændernes  Form  er  nærmest 
som  hos  Karudsen,  sammentrykt  med  skraa  Tyggeflade 
omgivet  af  en  Emaljering.  Gællelaagslisterne  er  nedentil 
knubrede  ligesom  hos  Karudsen.  Finnernes  Form  ligner 
mest  Karpens.  Ryg-  og  Gatfinnepiggene  kan  være  lige 
saa  grovt  takkede  som  Karpens  eller  svagt  tornede  som 
hos  Karudsen. 

R  3  +  19;  G  3  -f-  6;  Br  16;  Bu  9;  H  x  -{    19  +  x. 

At  Karpekarudsen  er  en  Bastard  mellem  de  to  Arter, 
af  hvis  Navne  dens  eget  er  sammensat,  er  godtgjort  ved 
nogle  i  England  foretagne  Krydsninger  mellem  en  Karpe- 


Fig.    102.     Svælgtænder 
af    den    overfor   afbildede 
Karpekaruds.     1  •  4—4  •  0. 

(Efter  Zoologia  danica). 

han  og  en  Karudshun  samt  mellem  en  Karudshan  og  en 
Karpehun;  Afkommet  blev  i  begge  Tilfælde  Karpekarudser. 
Som  ventelig  viste  Bastarderne  en  paafaldende  Løshed  i 
deres  Kendemærker,  idet  nogle  mere  lignede  den  ene 
Stamart,  andre  mere  den  anden.  Yderligere  viste  det  sig, 
at  en  Karpehan  kunde  avle  Afkom  med  en  Karpekaruds- 
hun,  og  at  dette  Afkom  vanskelig  kunde  skelnes  fra  „fuld- 
blods" Karper.  Om  Forsøg  med  Befrugtning  ved  Hjælp 
af  Karpekarudshan  er  blevet  foretaget,  vides  ikke,  men 
rimeligvis  vilde  her  den  i  Dyreriget  almindelige  Regel 
gælde,  at  Han-Bastarders  Sæd  ikke  er  befrugtningsdygtig. 
Da  Karpekarudsen  ikke  har  Karpens  hurtige  Vækst 
og    tillige    har    ringere    Salgsværdi,   er    den    ikke  velset  i 


Fig.   103.     Karpekaruds,  c.  39  cm  lang;  fra  en  Karpedam 
paa  Sjælland.     (Efter  Zoologia  danica). 


Karpedammene.  Hvor  Karpeyngelen  lægges  til  i  særlige 
Yngledamme  som  beskrevet  Side  231,  kan  Krydsninger 
med  Karudser  vanskelig  foregaa,  men  hvor  der  benyttes 
Yngel,  som  er  lagt  til  i  større  Damme,  i  hvilke  Karperne 
har  ynglet  uden  Tilsyn,  vil  man  ofte  høste  Skuffelser,  idet 
man  efterhaanden  vil  opdage,  at  en  større  eller  mindre 
Brøkdel  af  Fiskene  er  daarligt  voksende  Karpekarudser. 


2.    Grundlingslægten  (Gobio  Cuvier). 

Formen    er    langstrakt    og    lidet    sammentrykt. 
Øjnene    sidder   højt  oppe    og  er  mer  eller  mindre 

opadrettede.  Munden  ligger  forholdsvis  dybt;  den 
har  Overbid  og  kan  skydes  frem.  I  hver  Mund- 
vig sidder  en  stor  Skægtraad.  Tænderne  paa  de 
nedre  Svælgben  sidder  i  to  Rækker  med  fem  i  den 
indre  og  to — tre  Tænder  i  den 
ydre  (2  (3)  •  5  —  5  •  2  (3)).  Tand- 
kronerne er  tilspidsede  og  mer 
eller  mindre  krogformede.  Gælle- 
gitterstavene  er    næsten    rudimen- 

Fig      104        Ne- 

dre'  Svælgben  af     tære.     Baade    Ryg-  og   Gatfinne  er 

Grundiing.  (Efter      korte    og    mangler    stive,    tandede 

Zoologia  danica). 

Straaler.  Tarmkanalen  er  kortere 
end  Fiskens  Totallængde.  Skællene  er  temmelig 
store  og  bløde. 

Slægten  rummer  to  Arter  fra  Europa  og  Asien.     Kun 
den  ene  er  dansk. 


1.    Grundiing  (Gobio  f  1  u viåti lis  Fleming). 

Den  største  Krophøjde  gaar  omkring  5 — 53/5  Gang  op 
i  Totallængden,  den  mindste  Højde  omkring  fjorten  Gange. 
Halen  er  bagtil  temmelig  stærkt  sammentrykt.  Skæg- 
traaden  naar  ikke  til  Øjets  Bagrand.  Sidelinien  er  fuld- 
stændig. Der  er  omkring  fyrretyve  Skæl  eller  lidt  mere 
langs  med  den.  Farven  veksleren  Del;  Ryggen  er  graagrøn 
eller  graabrun  med  smaa,  sorte  eller  sortegraa  Pletter,  der 
er  stillet  i  Længdestriber;  Siderne  er  sølvgraa,  ofte  langs 
Sidelinien  med  en  Række  store,  sorte  Pletter,  der  bagtil 
danner  et  Længdebaand;  Bugsiden  er  mer  eller  mindre 
sølvhvid.  Kønnene  kendes  let  fra  hinanden  paa  Hannens 
større  Øjne  samt  længere  Bryst-  og  Bugfinner;  Hannens 
Brystfinner  naar  næsten  til  Bugfinnens  Rod,  Hunnens 
ikke  nær  saa  langt. 

R  9—10;  G  8—9;  Br  14-17;  Bu  8-10;  H  x  +  19  -f  x. 

Grundlingen  bliver  hos  os  næppe  over  13—15  Centi- 
meter lang,  men  i  Frankrig  skal  den  kunne  blive  20.  Hun- 
nen bliver  større  end  Hannen.  Dens  Udbredelsesomraade 
strækker  sig  over  største  Delen  af  Mellemeuropa,  over 
det  kaspiske  Hav,  Sydsibirien  samt  formodentlig  over 
Mellemasien  til  Amur  Floden  og  Kina;  af  Sydeuropa 
omfatter  det  vistnok  kun  Norditalien,  og  mod  Nord  de 
britiske  Øer,  Danmark,  Sydsverige  og  Finland  op  til 
62°  eller  63°  n.  Br.  Derimod  lever  Grundlingen  ikke  i 
Norge  eller  i  Sverige  norden  for  Kronobergs  Lån.  Hos 
os  er  den  almindelig  i  Øst-  og  Midtjylland  Syd  for  Lim- 
fjorden; i  Vestjylland  skal  den  være  mindre  almindelig, 
idet  den  kun  nævnes  som  kendt  fra  Von  Aa  og  Ring- 
kjøbing  Fjord,  men  den  lever  i  hvert  Fald  ogsaa  i  Skjern 
Aas  Omraade,  hvor  den  er  taget  i  Fjederholt  Aa  og  i  Rør- 
bæk Sø.     Nord    for  Limfjorden    kendes   den  kun  fra  Rye 


Fig.   105.     Grundling.     (Efter  Zoologia  danica). 

Aa  og  dens  Tilløb;  paa  Mors  skal  den  findes  i  Legind  Sø; 
fra  Øerne  kendes  den  kun  fra  Sjælland,  hvor  den  er  taget 
ved  et  Bækudløb  i  Frederiksborg  Sø,  i  Afløbet  fra  Arresø 
samt  i  Susaa  og  Tilløb  til  denne. 

Grundlingen  ynder  sandet  eller  stenet  Bund  og  klart 
Vand.  Den  er  hyppigst  i  Vandløbene  (Aaerne  og  de  ne- 
dre Bækløb),  men  kan  ogsaa  træffes  i  større  Søer  og  i 
saadanne  Damme,  der  har  Tilløb  af  Kildevand.  Den  er 
sjælden  i  Brakvand.  Den  træffes  gerne  i  Smaastimer  paa 
en  halv  Snes  Stykker.  I  den  varme  Aarstid  gaar  Grund- 
lingen som  Regel  ikke  paa  større  Dybde  end  henved  en 
Meter,  og  den  holder  sig  oftest  ved  Bunden,  hvor  den 
længere  Tid  ad  Gangen  ligger  fast  tiltrykt  med  de  parrede 
Finner  spredt  vandret  ud.  Da  dens  Rygfarve  meget  ligner 
Bundens,  er  den  ikke  let  at  opdage.  Med  Mellemrum 
skifter  den  Plads,  og  bliver  den  nogen  Fare  var  —  dens 
opadvendte  Øjne  vil  oftest  rettidig  opdage  denne  —  flygter 
den  ilsomt.     Om  Vinteren  gaar  den  ud  paa  dybere  Vand, 

men  større  Vandringer  foretager  den  ellers  næppe.  Grund- 
ling'en  dør  ret  hurtig  oven  Vande,  men  i  Hyttefad  kan  den 
let  holdes.  Dens  Føde  bestaar  næsten  udelukkende  af 
Bunddyr,  særlig  af  Smaakrebs  (Lynceider,  Ostracoder 
o.  a.)  og  Myggelarver  (Chironomus),  men  ogsaa  af  Orme, 
Vaarfluelarver  og  lignende,  og  den  roder  ofte  i  Bunden 
efter  Næring.  Den  æder  ogsaa  om  Vinteren  og  tager  da 
mest  Myggelarver.  Legen  er  hos  os  iagttaget  i  Maj  Maa- 
ned  (Viborg  Sø);  rimeligvis  kan  den  finde  Sted  hen  i  Juni 
og  maaske  i  Juli  Maaned,  og  mulig  strækker  den  en- 
kelte Fisks  Leg  sig  over  lang  Tid.  Legen  foregaar  i  Viborg 
Sø  paa  lavvandede,  sandede  Steder.  I  Lombardiet  har  man 
i  Juli  Maaned  tidlig  om  Morgenen  iagttaget  legende  Grund- 
linger,  der  fra  en  Sø  skød  sig  op  i  en  lille  tilløbende  Bæk, 
hvor  de  fæstede  Rognen  paa  Sten  paa  saa  lavt  Vand,  at 
Fiskene  under  Gydningen  kun  havde  Bugen  og  den  ne- 
derste Del  af  Hovedet  under  Vand.  Æggene  er  forholds- 
vis store,  omtrent  1,5  mm  i  Tværmaal,  og  hver  Hun  inde- 
holder kun  c.  1.000  modne  Æg.  De  klæbes  til  Sten  og 
klækkes  i  Løbet  af  en  Maanedstid  (efter  andre  Opgivelser 
allerede  efter  ti  Dages  Forløb).  Yngelen  holder  sig  temme- 
lig længe  i  Stimer,  som  færdes  nær  det  Sted,  hvor  den 
er  klækket.  Grundlingen  skal  kun  blive  tre  Aar  gammel. 
Kødet  er  udmærket,  men  da  Fisken  er  saa  lille,  anvendes 
den  hos  os  kun  i  uvæsentlig  Grad  til  Menneskeføde,  hvor- 
imod den  bruges  meget  til  Agn  for  Gedde,  Ørred  og  Aal; 
som  Agn  paa  Dypkrog  bør  den  benyttes  frisk,  da  dens 
Bugvæg  hurtig  bliver  skør.  Selv  bider  den  villig  paa  Krog 
agnet  med  Regnorm,  der  flyder  langs  Bunden,  og  den 
fanges  let  i  Agnvaad. 

3.    Suderslægten  (Tinca  Cuvier). 

Formen  er  temmelig  høj  og  sammentrykt.    Øj- 
nene er  smaa  og  har  normal  Beliggenhed.    Munden 
er  lille  og  viser  temmelig  stærkt 
opefter.  Over-  og  Underkæbe  rager 
lige   langt  frem.     I  hver  Mundvig 
er  der  en  lille  Skægtraad.    Svælg- 
tænderne sidder  i  een  Række,  fire 
Fig.  106.    Nedre      paa  det  ene  og  fem  paa  det  andet 
Svælgben  af  Suder.   Svælgben    (4—5).      Tænderne    er 

(Efter    Zoologia    da-  o  \  / 

nica).  stærkt     sammentrykte    og    kølle- 

formede,  idet  Kronen  er  bredere  end  Roddelen, 
og  de  er  skraat  afskaaret  indefter,  ofte  med  en 
lille  Hage  inderst;  Tyggefladen  omgives  af  en 
enkelt  Emaljering.  Gællegitterstavene  er  korte  og 
tykke,  men  ikke  rudimentære.  Baade  Ryg-  og 
Gatfinne  er  korte,  og  begge  mangler  tandet  Straale. 
Skællene  er  meget  smaa.  Tarmkanalen  er  lidt 
kortere  end  Fiskens  Totallængde.  Huden  afsondrer 
meget  Slim. 

Kun  een  Art  hører  til  denne  Slægt. 


1.    Suder  (Tinca  vulgåris  Fleming). 

Hovedet  har  tydelige  Rækker  af  tætstillede  Porer. 
Alle  Finnerne  er  afrundede,  men  Halefinnen  er  alligevel 
svagt  indbugtet.  Sidelinien  er  fuldstændig;  langs  med  den 
findes  over  Hundrede  Skæl.  Farven  er  mørkere  eller 
lysere  efter  Bunden,  og  de  unge  Fisk  er  oftest  lysest; 
Ryggens  Midte  er  sortegrøn,  Siderne  mørkt  flaskegrønne 
med  Messingglans  og  Bugen  gulhvid  med  graagrøn  Punk- 
tering. Hannens  Brystfinner  er  større  end  Hunnens,  og 
Hannens  Bugfinner  er  mere  afrundede,  og  deres  anden 
ugrenede  Straale  er  meget  svær  (Fig.  108). 

R  11  —  13;  G  10—11;  Br  16—18;  Bu  9—11;  H  x  -f 
19  +  x. 

En  Farvevarietet  (varietas  auråta),  der  er  orange- 
gul eller  rød,  med  eller  uden  sorte  Pletter,  forekommer 
undertiden. 

Suderen  bliver  almindeligvis  to — tre  Decimeter  lang, 
sjælden  over  fire  og  kun  undtagelsesvis  seks— syv;  hos 
os  bliver  den  næppe  over  et  Par  Kilogram  tung,  men 
andet  Steds  skal  man  have  haft  den  paa  otte  Kilogram. 
Suderen  er  udbredt  over  hele  Mellem-  og  Sydeuropa  med 
Undtagelse  af  Balkanhalvøen  og  over  Nordeuropa  med  Und- 
tagelse af  Island,  Færøerne,  Norge  (hvor  den  dog  findes  ind- 
ført et  Par  Steder  i  de  sydligste  Kystegne),  Sverige  norden- 
for Dalelven,  Finland  og  Rusland  nordenfor  60—62°  n.  Br. 
(den  skal  dog  ogsaa  forekomme  ved  Archangel) ;  udenfor  Eu- 

ropa  lever  Suderen  i  Lilleasien  og  i  Sibirien  i  hvert  Fald 
til  Jenissei;  foruden  i  Ferskvand  kan  Suderen  leve  i  svagt 
brakt  Vand,  saaledes  i  Sodermanlands  og  Roslagens  Skær- 
gaard.  Rimeligvis  har  Suderen  ikke  oprindelig  hjemme 
over  hele  det  nævnte  Omraade,  idet  den  ligesom  Karud- 
sen antagelig  er  flyttet  fra  Sted  til  Sted  af  Mennesket;  til 
de  britiske  Øer  er  den  saaledes  vistnok  indført.  Hos  os 
er  den  udbredt  over  det  meste  af  Landet  og  er  mange 
Steder  almindelig,  men  paa  Lolland  synes  den  dog  at 
mangle,  og  norden  for  Limfjorden  kendes  den  kun  fra 
Thy  og  fra  Raunstrup  Sø  (i  Dronninglund  Herred);  i  hele 


Fig.   107.     Suder.     (Efter  Zoologia  danica). 


Vestjylland    maa    den    anses    for    en    sjælden    Fisk;     paa 
Bornholm  findes  den. 

Suderen  holder  mest  til  i  Smaasøer,  Damme  og  Moser 
og  kun  mere  tilfældig  i  større  Vandløb  (Gudenaaens  Delta; 
nogle  Stykker  fanges  aarlig  i  Sommertiden  i  Frijsenvold 
Fiskegaard).  Den  ynder  blød,  dyndet  Bund  og  rigelig 
Plantevækst,  og  følgende  Vandplanter  kan  betegnes  som 
„Ledeplanter"  for  den:  Krebseklo  (Stratiotes  aloides),  Horn- 
blad (Ceratophyllum)  og  Svømmende  Vandaks  (Potamogéton 
nåtans).  Suderen  er  en  stilfærdig  og  tillige  en  varsom 
Fisk,  der  ikke  gør  sig  meget  bemærket.  Dagen  igennem 
holder  den  sig  ved  Bunden,  men  om  Natten  er  den  liv- 
ligere. Undertiden  gaar  den  i  fint  Sommervejr  i  Vandets 
Overflade.  Om  Vinteren  gaar  den  i  Dvale,  ofte  skjult  i 
Dyndet,  og  bliver  Vandet  over  tredive  Grader  varmt,  falder 

den  i  Varmedvale,  under  hvilken  den  aander  meget  lidt, 
medens  den  ved  lidt  lavere  Varmegrad  netop  aandede 
meget  stærkt.  Suderens  Iltfordringer  er  meget  smaa,  og 
den  taaler  overordentlig  meget  i  Retning  af  Udtørring  om 
Sommeren  og  Bundfrysning  om  Vinteren,  ligesom  den 
kan  leve  i  timevis  over  Vandet. 

Suderens  Føde  bestaar  væsentlig  af  Bunddyr  som 
Snegle,  Smaamuslinger,  Insektlarver  og  Orme.  Den  bider 
paa  Krog,  agnet  med  Regnorm.  Legen  foregaar  forholds- 
vis sent,  nemlig  i  Juni— Juli  Maaneder;  den  finder  Sted 
uden  synderlig  Larm,  men  den  ellers  sky  Suder  kan  un- 
der Legen  tages  med  Brile.  Hunnen  ledsages  gerne  af 
to    Hanner,  der   følger   hende   fra  den  ene  Plantebusk  til 


Fig.  108.    Bugfinnerne  af  en  Hansuder  (til  venstre)  og 
af  en  Hunsuder  (til  højre).     (Efter  Walter). 


den  anden.  Rognen  skal  ikke  klæbe  og  skal  synke  til 
Bunds  mellem  Plantevæksten.  Æggene  er  smaa  og  tal- 
rige (en  voksen  Hunsuder  indeholder  c.  400.000  Stkr.);  de 
lægges  ikke  paa  een  Gang,  men  i  Løbet  af  længere  Tid. 
Allerede  længe  før  Legetidens  Indtræden  trækker  Suderne 
i  smaa  Stimer  langs  Bredden,  hvorunder  de  let  fanges  i 
Ruser,  der  er  stillet  passende  mørkt. 

Medens  Meningerne  tidligere  var  ret  delte  om  Suder- 
kødets Godhed  og  derfor  tillige  om  Fiskens  Værd,  saa 
har  den  i  de  senere  Aar  vundet  meget  i  Ry.  Det  kommer 
vistnok  for  en  Del  af,  at  man  har  optaget  Suderavlen  i 
Damme,  idet  Vildfisk  ofte  har  Bismag  af  det  daarlige 
Vand,  de  har  levet  i,  men  yderligere  kommer  det  af,  at 
Damsuderen  mest  sælges  som  „Portionssuder"  paa  om- 
kring  en    Ottendel    Kilogram,  i  hvilken   Størrelse  den  er 

finere  end  som  ældre.  Opdræt  af  Portionssuder  foregaar 
hos  os  blandt  andet  ved  Frijsenborg  og  Saltbækvig; 
Portionsfiskene  sendes  levende  til  Tyskland  og  hjem- 
bringer c.  1  Kr.  50  Øre  pr.  kg,  medens  større  Suder  kun 
betales  med  c.  60 — 100  Øre  pr.  kg.  Suderopdrættet  foregaar 
i  lignende  Damme  og  paa  lignende  Maade  som  Karpe- 
opdrættet, men  Suderen  er  en  langsomtvoksende  Fisk, 
der  sjælden  bliver  Portionsfisk  før  i  sit  tredje  Aar.  En 
Vanskelighed  frembyder  Udfiskningerne,idet  Suderen  nødig 
vil  følge  med  Vandet  ud  af  Dammen,  men  gemmer  sig  i 
Dyndet,  hvor  den  da  paa  Grund  af  sin  mørke  Farve  er 
svær  at  finde;  særlig  vanskelig  er  Udfiskningen  af  Aarets 
Yngel,  der  om  Efteraaret  endnu  kun  er  3—4  cm  lang; 
bedst  gaar  Udfiskningerne,  naar  de  foretages  om  Natten. 
I  Løbet  af  sin  anden  Sommer  bliver  Suderen  c.  12  cm 
lang  (30  g),  og  i  den  tredje  bliver  den  Portionsfisk.  Suder- 
avlen er  endnu  ung  (vistnok  opstaaet  omkring  Aar  1900, 
idet  man  holdt  Suderen  som  Bifisk  i  Karpedamme,  og  i 
Gang  hos  os  i  hvert  Fald  fra  1901);  ved  Valg  af  Stamfisk 
og  Omhu  for  Legen  er  det  dog  allerede  lykkedes  at  frem- 
stille 8—10  cm  lange  1-sommers  Sættesuder. 

Megen  Overtro  har  været  knyttet  til  Suderen.  Man 
mente,  at  den  var  Fiskenes  Læge,  idet  den  helbredte 
deres  Saar  med  sin  Slim,  hvorfor  Rovfiskene  ikke  skulde 
æde  den;  i  Lægekunsten  spillede  den  ogsaa  en  betydelig 
Rolle.  Suder  er  det  gamle  Ord  for  Skomager,  og  Navnet 
har  den  vel  faaet  paa  Grund  af  sin  mørke  Farve.  At  Rov- 
fiskene skulde  sky  den,  passer  ikke,  tværtimod  er  Smaa- 
suder  en  god  Agn,  men  Suderens  hele  skjulte  Levevis 
yder  den  en  god  Beskyttelse. 

Fangsten  af  Suder  spiller  intet  Steds  hos  os  nogen 
større  Rolle  udover  til  det  stedlige  Forbrug;  derimod  ud- 
føres der  en  Del  damopdrættet  Portionssuder,  dog  næppe 
mere  end  et  Par  Tusinde  Kilogram  aarlig.  I  Fiskerilovene 
af  1907  er  Suderen  ikke  fredet;  derimod  er  der  sat  Mindste- 
maal  (256  mm  og  c.  321  mm,  henholdsvis  209  og  262  mm 
til  Halefinnens  Rod)  for  den  i  Vedtægterne  for  Hobro- 
Mariager  Fjord  (1911)  og  for  Farvandene  ved  Karrebæk 
(1912). 

4.    Elritsslægten  (Phoxinus  L.  Agassiz). 

Formen    er    langstrakt    og    lidet    sammentrykt. 

Snuden    er   meget   stump.     Overkæben    rager  ikke 

eller   kun   lidt   ud   over  Underkæben.     Skægtraade 

mangler.     Svælgtænderne  er  eenradede  (5 — 4)  eller 

sidder  i  to  Rækker;  hyppigst  er  der  to  Tænder  i 
den  yderste  Række,  medens  der  i  den  inderste  er 
fire  Tænder  paa  det  ene  og  fem  paa  det  andet 
Svælgben  eller  sjælnere  fire  paa 
hvert.  Svælgtænderne  har  en 
sammentrykt  og  tilspidset  samt 
mer  eller  mindre  krogformet 
bøjet  Krone.  Ryg-  og  Gatfinne 
er  korte  og  har  ikke  nogen  tan- 
det Straale  fortil.  Halefinnen  Fig.  109.  Nedre  Svælg- 
,,  .     ,  ,    ,       .     •,      ben  af  Elritsen.   (Efter 

er    mer   eller    mindre  dybt  ind-       Zool0gia  danica). 
bugtet.    Skællene  er  meget  smaa. 
Sidelinien  er  hyppig  ufuldstændig  og  kan  helt  mangle. 
Tarmkanalen  er  noget    kortere  end  Fiskens  Total- 
længde. 

De  herhen  hørende  sytten  Arter  stammer  fra  Europa, 
Asien  og  Nordamerika;  de  holder  særlig  til  i  klare  Vand- 
løb.    Kun  een  af  Arterne  findes  hos  os. 

1.    Elrits  (Phoxfnus  åphya  Linné). 

Den  største  Krophøjde  er  mindre  end  en  Femtedel  af 
Totallængden  (undtagen  hos  rognfyldte  Hunner);  den  stør- 
ste Tykkelse  er  mindst  lig  det  halve  af  den  største  Højde; 
Halens  mindste  Højde  er  mindre  end  Halvdelen  af  den 
største  Krophøjde  og  mindre  end  en  Tredjedel  af  Halens 
Længde  fra  en  lodret  Linie  gennem  Gatfinnerodens  Bag- 
ende til  Halefinnerodens  Midte.  Hovedets  Længde  gaar 
c.  4-l3— 5x/3  Gang  op  i  Totallængden.  Farven  er  meget 
spraglet  og  foranderlig,  men  taber  sig  hurtig  efter  Døden 
eller  i  Fangenskab;  Ryggen  er  olivenbrun  eller  sortegrøn 
med  et  Antal  mørke  Tværpletter;  Siderne  har  ofte  oventil 
et  gyldent  Længdebaand,  tæt  nedenfor  hvilket  der  gerne  fin- 
des en  Række  sortebrune  Pletter  eller  et  sammenhængende 

Baand,  der  gaar  fra  Snudespidsen  til  Halefinnens  Rod, 
hvor  det  ender  med  en  særlig  tydelig  Plet;  de  nedre  Krop- 
siders og  Bugens  Farve  er  lys,  sølvglinsende  eller  mælke- 
hvid, med  sort  Punktering.  I  Legetiden  bliver  Farverne 
livligere,  særlig  hos  Hannerne;  Siderne  bliver  grønlige, 
Bugen  rødlig,  og  Gællelaagene  faar  en  hvid  Plet;  under- 
tiden bliver  Fisken  næsten  sort. 

R  9—10;  G  9-10;  Br  14-17;  Bu  8-9;  H  x  +  19  4-  x. 

Elritsen  bliver  oftest  kun  seks — ni  Centimeter  lang; 
i  England  skal  den  kunne  naa  henved  den  dobbelte  Stør- 
relse, men  hos  os  naar  den  næppe  stort  over  en  halv  Snes 
Centimeter  (Skanderborg  Sø,  1.  September  1893,9, 12,2  cm). 
Hunnerne    bliver  en    Del  større  end  Hannerne.     Elritsen 


Fig.   110.     Elrits.     (Fra  Feddersen). 


hører  hjemme  i  Vandløb  med  rent  og  klart  Vand  og  med 
frisk  Strøm,  hvor  Bunden  er  sandet  og  stenet;  og  den 
kan  (i  Sverige  og  Finland)  tillige  træffes  i  Søer  med  lig- 
nende Naturforhold,  ja  den  findes  endog  i  stort  Tal  i  den 
bottniske  og  finske  Bugts  Skærgaarde  og  kan  forekomme 
i  Østersøen  helt  ned  til  Blekinge  og  lever  i  Havet  ved 
Gotland.  Elritsen  er  udbredt  over  næsten  hele  Europa 
med  Undtagelse  af  Island,  Færøerne,  Norge  fra  Trond- 
hjems  Fjord  til  Tromsø,  Irland  (her  dog  indført),  Største- 
delen af  Sydeuropa  og  det  sydøstlige  Rusland;  den  fore- 
kommer desuden  over  store  Dele  af  Mellemasien  og  Si- 
birien til  Amurfloden.  Hos  os  er  den  almindelig  paa 
Bornholm,  paa  Fyen  og  i  hele  Jylland;  paa  Sjælland 
kendes  den  fra  Lellinge  Aa,  Køge  Aa  og  fra  et  af  Sus- 
aaens Tilløb  (Ringsted  Aa);  fra  vore  andre  Øer  kendes 
den  ikke.  Hos  os  lever  Elritsen  kun  i  Vandløbenes  øvre 
Del    (øvre    og    nedre    Bækløb),    samme    Steds    som   Bæk- 

ørreden  holder  til.  Den  er  en  livlig  og  hurtig  Fisk,  der 
baade  i  Form,  Bevægelse  og  Levevis  meget  minder  om 
en  lille  Bækørred.  Elritsen  gaar  oftest  i  Stimer  paa 
en  halv  Snes  Stykker  eller  mere  og  holder  sig  gerne, 
hvor  der  i  Bækkene  er  aabne  Steder  med  lidt  dybere  og 
roligere  Vand.  Den  er  i  stadig  Bevægelse  mod  Strømmen 
og  giver  nøje  Agt  paa  alt,  hvad  denne  fører  med  sig. 
Dens  Føde  er  alskens  Smaadyr,  særlig  Insekter  og  deres 
Larver,  Krebsdyr,  Orme  og  Fiskeyngel,  og  da  den,  skønt 
hurtig  i  sine  Bevægelser,  ikke  er  synderlig  sky,  fanges 
den  let  paa  Krog  (ombøjet  Knappenaal)  agnet  med  en 
Stump  Orm.  Napper  een  af  Flokken  først  i  Agnen,  iler 
de  andre  straks  til,  og  Kappestriden  gør  dem  dristige; 
Nysgerrigheden  skal  ogsaa  kunne  lokke  Elritser  ind  i  en  ud- 
stillet Brile,  og  gaar  een  ind,  følger  de  andre.  Elritsen  er 
lidet  sejglivet  og  dør  hurtig  oven  Vande.  Legen  synes  at 
foregaa  i  Juni— Juli  Maaneder;  den  sker  vistnok  for  den 
enkelte  Fisk  i  flere  Sæt.  I  Legetiden  samles  Elritserne 
i  større  Stimer.  Æggene  er  ret  store  (1  — 1,25  mm  i  Tvær- 
maal)  og  lidet  talrige  (c.  700—1.000  Stkr.);  de  klæbes  til 
Sten  og  lignende,  ofte  i  store  Kager.  Yngelen  slipper  ud 
efter  een— to  Ugers  Forløb.  Forplantningsdygtigheden  skal 
indtræde,  naar  Fisken  er  henimod  fire  Centimeter  lang. 
Vinteren  over  opholder  Elritsen  sig  paa  dybere  Vand,  hvor 
der  ikke  er  ret  megen  Strøm.  Skønt  Kødet  er  velsma- 
gende, kan  Elritsen  hos  os  ikke  faa  nogen  synderlig  An- 
vendelse til  Menneskeføde  paa  Grund  af  sin  ringe  Stør- 
relse, men  den  skal  dog  være  bleven  spist  i  Hedeegnene; 
derimod  er  den  udmærket  som  Agnfisk  paa  Dypkrog.  Den 
tjener  til  Føde  for  Ørreden,  men  det  turde  være  et  Spørgs- 
maal,  om  den  ikke  gør  Skade  i  Ørredvande,  idet  den  lever 
af  omtrent  de  samme  Fødeemner  som  Ørredyngelen,  hvil- 
ket ogsaa  giver  sig  Udslag  i,  at  Elritsstimerne,  der  ellers 
sjælden  blander  sig  med  andre  Fisk,  hyppig  indeholder 
jævnstore  Ørreder  eller  Laks. 


5.    S  kalleslægten  (Leuciscus  Cuvier). 

Formen  er  mer  eller  mindre  langstrakt  og  sam- 
mentrykt. Som  Regel  rækker  Overkæben  lidt  læn- 
gere frem  end  Underkæben.  Skægtraade  mangler. 
Svælgtænderne  sidder  i  een  eller  to  Rækker;  deres 
Krone  er  kegleformet  eller  sammentrykt  og  mer 
eller  mindre  krogformet  i  Spidsen.    Baade  Ryg-  og 

Gatfinne  er  korte,  og  Gatfinnen  er  kun  lidt  eller 
slet  ikke  længere  end  Rygfinnen.  En  tandet  Straale 
findes  ikke  i  nogen  af  Finnerne.  Halefinnen  er 
dybt  indbugtet.  Skællene  er  store  eller  middel- 
store. Sidelinien  er  oftest  fuldstændig.  Tarm- 
kanalen er  omtrent  af  samme  Længde  som  Fisken. 
Skallerne  er  som  Regel  livlige  Fisk,  der  holder  sam- 
men i  Stimer,  og  mange  af  dem  er  Vandrefisk.  Indenfor 
Slægten  findes  Arter,  der  for  største  Delen  ernærer  sig  af 
Plantekost.  I  alt  kendes  omkring  Hundrede  Arter  fra  den 
gamle  og  den  nye  Verdens  tempererede  Zoner;  de  hen- 
føres til  forskellige  Underslægter.  Vore  fire  danske  Skalle- 
arter  kan,  eftersom  de  har  Svælgtænderne  i  een  Række 
eller  i  to,  henføres  til  Underslægterne  Leuciscus  og 
Squalius,  men  Arterne  staar  hinanden  saa  nær,  at  denne 
Underinddeling  af  Slægten  kun  har  Værdi,  hvor  det  gælder 
om  at  faa  et  Overblik  over  alle  Skallearternes  indbyrdes 
Slægtskabsforhold,  og  den  medtages  derfor  ikke  her. 

Oversigt  over  Arterne. 

1.  Bugfinnerne   er   fæstede   under   Rygfinnen  eller 

lidt  længere  fremme.    Svælgtænderne  er  ikke 

stærkt  savtakkede 2. 

Bugfinnerne  er  fæstede  længere  fremme  end 
Rygfinnen.  Svælgtænderne  er  stærkt  savtak- 
kede.... 4.  Rudskalle  (L.  erythrophthålmus). 

2.  Langs  Sidelinien  er  der  40—45  Skæl 

1.  Skalle  (L.  rutilus). 
Langs  Sidelinien  er  der  over  45  Skæl 3. 

3.  Langs  Sidelinien  er  der  48—54  Skæl 

2.  Stæm  skalle  (L.  g  ri  slågine). 

Langs  Sidelinien  er  der  55—61  Skæl 

3.  Rimte  (L.  idus). 

1.    Skalle  (Leuciscus  rutilus  Linné). 

Kroppens  største  Højde  gaar  fra  omtrent  halvfjerde  til 
godt  fire  Gange   op  i  Totallængden.    Mellem  Bugfinnerne 

og  Gattet  er  Bugkanten  but  kølet.  Snudespidsen  rager, 
naar  Munden  er  lukket,  noget  ud  over  Underkæbespidsen. 
Svælgtænderne  sidder  i  en  enkelt  Række  med  seks,  sjæld- 
nere fem,  paa  venstre  Svælgben  og  med  fem  paa  højre 
(6  (5)— 5).  Den  forreste  Tand  er  kegleformet;  de  øvrige 
er  noget   sammentrykte   og  del- 


ste  af  Tænderne  er  svagt  sav-  ,';V:;T^^ 
takkede.  Rygfinnen  begynder  i  j^j*  Cr>^. 
Reglen  omtrent  ovenover  Midten 


vis  krogede  i  Spidsen;  de  bage- 

i,- 


af  Bugfinnernes  Rod.  Gatfinnens 

Rand  er  indbugtet.    Langs  Side-  ,(/ 

linien    er    der   omkring    40—45     _.  .T  , 

o,      ,      ^.  ,   ,.    •  n  ,,  j.         rig.  111.    Nedre  Svælgben 

Skæl.    Sidelinien  er  fuldstændig.     af  Skalle#    (Efter  Zoologia 

Farven    veksler    noget,    men    er  danica). 

hyppigst   blaagrøn  midt  hen   ad 

Ryggen,  blaalig  paa  Ryggens  Sider,  sølvhvid  paa  Siderne 
og  hvid  under  Bugen;  hvert  Skæl  over  Sidelinien  har  en 
mørkegrøn  Plet,  og  Sidelinien  indrammes  af  to  Rækker 
saadanne  Pletter;  Ryg-  og  Halefinne  er  grønlige,  Bryst- 
finnerne gullige,  medens  Bugfinnerne  og  Gatfinnen  har 
en  mer  eller  mindre  kraftig,  kødrød  Farve;  Øjets  Regn- 
buehinde er  mer  eller  mindre  rødlig. 

R  11  —  14;    G  11  —  14;    Br  15—18;    Bu  9-10;    H  x  + 
19  -f  x. 

Skallen  eller  —  som  den  til  Forskel  fra  den  kraftigere 
farvede  Rudskalle  ofte  kaldes  —  „Graaskallen"  naar  al- 
mindeligvis halvanden— to  Decimeters  Længde  med  en 
Vægt  af  omkring  Hundrede  Gram;  sjælden  bliver  den 
over  tre  Decimeter  lang  og  over  et  halvt  Kilogram  tung, 
men  fra  Sverige  kendes  dog  et  Eksemplar  paa  omkring  40  cm 
og  med  en  Vægt  af  1 120  g,  og  i  Kaukasien  bliver  den  endnu 
længere  (Kuban,  45  cm,  834  g).  Skallen  findes  ikke  paa  Is- 
land, Færøerne,  Irland,  i  Norge  (undtagen  i  det  sydøstlige. 
Hjørne  med  Mjøsen),  i  det  vestlige  Sverige  og  i  Finmarken; 
derimod  findes  den  i  øvrigt  i  Landene  nordenfor  Pyre- 
næerne og  Alperne  samt  i  hele  Rusland  fra  Archangel 
(dog  ikke  i  det  hvide  Hav)  sydefter,  hvor  den  er  meget 
almindelig  i  det  azowske  Hav  og  i  det  kaspiske  Hav;  til- 

C.  V.  Otterstrøm:  Fisk  II.  17 

lige  lever  den  i  Sibirien.  Skallen  lever  ikke  alene  i  Fersk- 
vand, men  ogsaa  i  svagt  Brakvand,  saaledes  er  den  al- 
mindelig i  den  bottniske  og  finske  Bugt  og  forekommer  i 
den  svenske  Østersøskærgaard  og  ved  Gotlands  Kyst, 
sjældnere  ved  Skaanes  Østkyst  og  undtagelsesvis  i  Øre- 
sund. Hos  os  træffes  Skallen  ogsaa  i  brakke  Vande,  saa- 
ledes i  stor  Mængde  i  de  vestjydske  Fjorde  og  i  Randers 
Fjord,  mindre  hyppig  i  andre  Fjorde  og  beskyttede  Vande 
og  kun,  hvor  den  kan  søge  op  i  Ferskvand  for  at  lege. 
Men  i  vore  ferske  Vande  er  den  en  af  vore  alleralminde- 
ligste Fisk.  Den  findes  vistnok  i  alle  Aaløb,  hyppigst 
ogsaa  i  de  nedre  Bækløb,  samt  i  næsten  alle  Søer  og  jævnlig 
i  større  Damme  og  Moser.    Skallen  hører  hjemme  i  Bred- 


^?mm^ 


Fig.  112.    Skalle.     (Efter  Zoologia  danica). 


bæltet,  særlig  hvor  der  er  Plantevækst,  men  kan  dog  ogsaa 
strejfe  ud  over  dette.  Sommeren  igennem  stryger  Skallerne 
i  Smaastimer  langs  Bredden  søgende  Føde  ved  Bunden  og 
mellem  Planterne.  Alskens  mindre  Dyr  som  Snegle,  Orme, 
Insekter,  Krebsdyr  og  Hjuldyr  ædes  af  Skallen,  men  desuden 
kan  den  tage  og  fordøje  Planteføde  (Frø,  forraadnede  Dele, 
Blade  af  Vandpest,  Tusindblad,  korsbladet  Andemad  o.  s.  v., 
Alger  fra  Svævet  (Spirogyra,  Diatoméer)  eller  fastsiddende 
(Kransnaal)).  Skallens  Næring  er  altsaa  meget  blandet; 
den  veksler  efter  Aarstiden,  Vandomraadet  og  efter  Fiskens 
øjeblikkelige  Opholdssted  indenfor  dette.  I  Vande  med 
rig,  neddykket  Plantevækst  spiller  denne  rimeligvis  Hoved- 
rollen, medens  Smaadyrene  faar  størst  Betydning,  hvor 
den  neddykkede  Plantevækst  er  sparsom.  Vinter  og  For- 
aar  tages  hovedsagelig  Smaadyr,  blandt  andet  Hjuldyr. 
Yngelen   lever  vistnok   udelukkende  af  dyrisk  Føde.     Om 

Efteraaret  stimer  den  nogle  Steder  (Sverige)  sammen  ude 
paa  Barbunden  og  staar  her  Vinteren  over  tæt  samlet  i 
store  Flokke,  men  andre  Steder  (Tyskland)  skal  den  søge 
Føde  Vinteren  igennem.  Forholdsvis  tidlig  (i  Sverige  ofte 
før  Søerne  er  helt  isfri)  letter  Skallen  op  af  Vinterdvale 
og  søger  igen  ind  i  Bredbæltet.  Stimerne  bestaar  nu  ho- 
vedsagelig af  hver  sit  Køn,  og  Hannerne  søger  først  ind 
til  Legepladserne,  hvor  Hunnerne  et  Par  Uger  efter  ind- 
finder sig.  Legetiden  skal  hos  os  falde  i  Jylland  i  Maj  og 
Juni,  paa  Øerne  i  April  og  Maj.  Under  Legen  sluttei 
Skallerne  sig  sammen  i  store  Stimer,  der  ofte  søger  helt 
ind  til  Land,  saa  langt  de  kan  komme,  og  som  frembrin- 
ger en  brusende  Lyd  ved  den  Fart,  med  hvilken  Fiskene 
idelig  skyder  op  mod  Vandskorpen.  Til  Legepladser  væl- 
ges Steder  med  højst  et  Par  Meters  Dybde,  men  ofte  med 
saa  lavt  Vand,  at  de  legende  Fisk  netop  kan  gaa  derind; 
Legepladsen  er  som  Regel  stenet  eller  tilgroet,  og  Æggene 
klæbes  fast  til  Sten,  Planter  eller  Grene,  ofte  lige  under 
Vandskorpen.  Legen  staar  paa  et  Par  Døgn  eller  en  Uges- 
tid,  og  under  den  er  Skallen  aldeles  ikke  sky.  Æggenes 
Tværmaal  er  omtrent  en  Millimeter,  og  en  middelstor  Hun 
indeholder  80—100.000  Stykker  (efter  andre  Undersøgelser 
mindre:  27  cm,  c.  27.000  Stkr.;  36  cm,  c.  55.000  Stkr.). 
Klækningen  varer  et  Par  Uger.  De  spæde  Unger  holder 
sig,  indtil  Blommesækken  er  svundet,  paa  Stedet,  liggende 
paa  Bunden  eller  ligesom  hængende  ved  Planterne,  men 
naar  Blommesækken  er  opbrugt,  flokkes  Yngelen  i  store 
Stimer  paa  lavvandede  Steder,  hvor  Vandet  er  lunt,  og 
hvor  der  er  rigelig  Føde  af  Vandlopper  og  Dafnier.  I 
Løbet  af  et  Par  Maaneder  bliver  Ungerne  henimod  et  Par 
Centimeter  lange  og  faar  de  voksnes  Ydre;  d.  28.  Juli— 
12.  August  1905  maalte  Yngelen  i  Furesø  23—38  mm  ;  ved 
en  Længde  af  30  mm  fik  Ungerne  allerede  Skæl.  Den 
første  Vinter  skal  Yngelen  ikke  søge  ud  paa  Dybet. 
Den  yderligere  Vækst  er  lidet  kendt,  men  efter  Maa- 
linger  af  Skaller  fra  Ringkjøbing  Fjord  synes  det,  som 
om  I-Gruppen  her  var  6 — 12  cm  i  Oktober  1904.  Rime- 
ligvis bliver  Skallen  da  moden  med  Udgangen  af  sit  tredje 
Leveaar. 

Skallen  er  ikke  synderlig  sky  og  kommer  snart  til- 
bage, naar  den  skræmmes.  Den  ynder  som  Regel  ikke 
for  meget  Lys,  hvorfor  den  søger  Plantevækst  eller  nogen 
Dybde  og  kun  i  Mørket  gaar  ind  paa  helt  lavt  Vand.  An- 
derledes dog  i  Legetiden,  ligesom  man  ogsaa  jævnlig  kan 
se  Skallen  staa  stille  for  at  „slikke  Solskin".  Bedst  trives 
den  i  Søer  med  leret  eller  dyndet  Bund  og  rig  Plante- 
vækst. Saa  længe  den  er  under  en  Snes  Centimeter  lang, 
er   den    lidet    kødfuld    og    mager,  og    dens  mange  haarde 

17* 

Ben  gør  den  lidet  agtet  til  Menneskeføde;  men  bliver  den 
større,  vinder  den  meget  i  Fedme.  Skønt  dette  er  Und- 
tagelsen, spiller  Skallen  dog  mange  Steder  en  stor  Rolle 
som  Spisefisk,  om  den  end  ikke  opnaar  nogen  høj  Pris. 
I  det  sorte  Hav  skal  der  aarlig  fiskes  Hundrede  Millioner 
og  i  det  kaspiske  Hav  endog  tre— fire  Hundrede  Millioner 
Stykker  aarlig.  Mange  Steder,  særlig  i  Udlandet,  er  rime- 
ligvis Skallen  den  Fisk,  der  indbringer  mest  af  et  Vand, 
idet  den  er  saa  talrig.  Hos  os  fiskedes  der  i  Aarene 
1902—1911  omtrentlig  følgende  Mængder*)  i  Ringkjøbing- 
Stadil  Fjord:  45.000,  44.000,  34.000,  41.000,  29.000,  41.000, 
39.000,  36.000,  90.000,  54.000  kg,  hvoraf  henved  de  tre 
Fjerdedele  fra  Fjordens  nordlige  Dele,  Resten  fra  Lønborg 
Aa  og  fra  Fjordens  sydlige  Del;  den  stærke  Stigning  i 
1910  og  1911  skyldes  rimeligvis,  at  Fjordens  tiltagende  Salt- 
holdighed tvang  Skallerne  ind  mod  Kysten;  nu  er  Skalle- 
fiskeriet  aftaget  særdeles  meget.  I  Nissum  Fjord  er  Skalle- 
fangsten  ligeledes  betydelig  (1902— 1912  omtrentlig:  16.000, 
12.000,  10.000,  15.000,  10.000,  11.000,8.000,  13.000,  15.000 
19.000  og  8.000  kg).  I  Randers  Fjord  spiller  „Graafiskene" 
for  Tiden  en  større  Rolle  end  Laks  og  Ørred,  og  blandt 
Graafiskene  er  Skallen  langt  den  vigtigste,  men  Fangstens 
Størrelse  kendes  ikke.  Alt  i  alt  udføres  der  aarlig  fra 
Danmark  henimod  halvandet  Hundrede  Tusinde  Kilogram 
Skaller,  som  alle  gaar  til  Tyskland,  de  fleste  døde,  men 
nogle  Tusinde  Kilogram  levende.  Prisen  er  omtrent 
20  Øre  pr.  kg  for  de  døde  og  70  Øre  pr.  kg  for  de  levende. 
Fanges  Skallen  udenfor  Legetiden,  er  den  i  øvrigt  ikke  let 
at  holde  i  Live;  den  mister  nemt  Skæl,  hvad  den  daarlig 
taaler,  og  den  kvæles  let  oven  Vande.  Fangsten  sker  mest 
i  Ruser,  Vaad  og  Sættegarn.  Skallen  gaar  villig  paa  Krog 
agnet  med  Regnorm  eller  lignende;  som  de  fleste  andre 
Ferskvandsfisk  bider  den  bedst  i  Tiden  før  og  efter  So- 
lens Ned-  og  Opgang,  samt  mod  Tordenvejr;  den  skal 
endog  kunne  fiskes  paa  Krog  under  Isen,  omend  hos  os 
vistnok  med  Vanskelighed.  Næsten  alle  større  Fangster 
sendes  her  fra  Landet  til  Tyskland.  Langt  større  Betyd- 
ning end  som  Salgsfisk  har  Skallen  imidlertid  ved  at  tjene 
som  Føde  for  Rovfisk,  i  første  Linie  for  Gedden,  der 
hovedsagelig  lever  af  Skaller.  At  en  sølvblinkende  Skalle 
er  en  udmærket  Agnfisk  for  Eksempel  paa  Geddedypkrog, 
er  da  ikke  at  undres  over;  mindre  almindelig  har  man 
indset,  at  den  i  sig  selv  pr.  Kilogram  lidet  værdifulde 
Skalle    paa  Grund    af   sin   Nøjsomhed   og  Talrighed  er  et 


*)   Statistikken   skelner  i  Reglen    lige   saa  lidt  som  Lovgivningen  mel- 
lem de  forskellige  Skallearter. 

af  de  bærende  Led  i  det  planmæssige  Ferskvandsfiskeri, 
hvad  enten  den  fiskes  til  Salg  eller  omsættes  til  værdi- 
fuldere Rovfiskekød. 

I  forskellige  Vande  kan  Skallen  skifte  ikke  lidt  i  Ud- 
seende, snart  være  højere,  snart  mere  langstrakt,  snart 
mørkere,  snart  lysere.  Som  hos  de  fleste  andre  Fersk- 
vandsfisk synes  Formen  at  være  meget  afhængig  af  Livs- 
betingelserne, saaledes  at  gode  Vilkaar  giver  højryggede 
Fisk,  knappe  Vilkaar  lavryggede  (storhovedede,  storøjede) 
Fisk.  At  daarlige  Kaar  let  kan  opstaa  i  et  Vand,  hvor  der 
ikke  fiskes  synderlig  eller  er  for  faa  Rovfisk,  forstaas  let, 
naar  man  tænker  paa  Skallens  store  Avlsomhed.  Forskel- 
lige   Steder    i    Udlandet    har    man    truffet  ejendommelige 


Fig.   113.     Vantreven  Skalleform.     Frederiksborg  Slotssø. 
(Efter  Zoologia  danica). 


Farvevarieteter ;  saaledes  blev  Skallerne  i  en  dyb  og  klar 
Alpesø  (Brunig  Sø)  bleggrønne  paa  Ryggen,  rent  sølv- 
hvide paa  Siderne  og  fik  næsten  ufarvede  Finner,  men 
stærkt  røde  Øjne;  baade  i  Nordtyskland,  Schweiz  og  Frank- 
rig har  man  truffet  „Guldskaller".  Forskellige  Bastarder 
skal  senere  omtales. 

Skallen  er  ikke  fredet  i  de  almindelige  Fiskerilove  af 
1907,  men  derimod  i  Fiskeriloven  for  Gudenaaen  og  Ran- 
ders Fjord  (af  1906),  hvor  den  har  faaet  et  Mindstemaal 
paa  183  mm.  Tillige  har  den  faaet  Mindstemaal  (c.  182  mm, 
156  mm  til  Haleroden)  i  Vedtægterne  for  Nissum  Fjord 
(1911)  og  Hobro-Mariager  Fjord  (1911),  og  i  Farvandene 
indenfor  Karrebæksminde  (Vedtægt  1912)  er  den  fredet  fra 
1.  Maj  til  1.  September. 

2.    Stæmskalle   (Leuciscus   grislågine 

Linné). 

(Feddersen:  Squalius  leuciscus;  forskellige: 

Leuciscus  vulgåris). 

Kroppen    er    forholdsvis    langstrakt,  og    dens    største 
Højde  gaar  fra  omkring  43/4— 53/4  Gang  op  i  Totallængden. 
Snudespidsen    rager,   naar    Munden    er   lukket,  noget  ud 
over  Underkæbespidsen.    Svælgtænderne  sidder  i  to  Ræk- 
ker.   I  den  inderste  Række  er  der 
.J^e'_  /~\  ^em'  *  den  yderste  to  eller  tre  Tæn- 

ft^fe^-"    ''---•■    %        der;    paa   de  fleste  af  Tænderne  er 
SZtXpff     -^*j8f        Spidsen    mer   eller   mindre   kroget. 
\x-sjf     y\^  Rygfinnen  begynder  ovenover  Bug- 

1/'  finnernes  Rod.    Gatfinnens  Rand  er 

svagt  indadbugtet.   Langs  Sidelinien 

Flbéi!af  StæmskaVlS8"  er  der  48~54  SkæL  Sidelinien  er 
(Efter  Zoologia  danica).  fuldstændig.  Farven  kan  være  ly- 
sere eller  mørkere,  men  er  i 
Hovedsagen  oventil  mørk  olivengrøn,  paa  Siderne  sølv- 
graa  og  nedentil  hvid;  Ryg-  og  Halefinne  er  grønlige,  Bug- 
finner og  Gatfinne  gullige,  Brystfinnerne  paa  Indersiden 
gullige,  paa  Ydersiden  graalige;  Øjets  Regnbuehinde  sølv- 
hvid med  gul  Tone. 

R  9—10;  G  11  —  12;  Br  17—18;  Bu  9^-10;  H  x  + 
19  +  x. 

Stæmskallen  bliver  som  Regel  omkring  halvanden — 
to  Decimeter  lang,  sjælden  henimod  tre  eller  endog  mere. 
Den  har  en  lignende  Udbredelse  som  Skallen,  idet  den 
findes  i  det  meste  af  Europa  Nord  for  Pyrenæerne  og 
Alperne,  hvor  den  dog  foruden  de  samme  Steder  som  Skal- 
len ogsaa  mangler  i  Skotland;  desuden  findes  den  i  næsten 
hele  det  europæiske  Rusland  til  langt  op  i  Guvernementet 
Archangel  og  i  Sibirien  i  hvert  Fald  til  Floden  Ob.  I 
Nordeuropa  er  dens  Forekomst  dog  mere  spredt  og  spar- 
sommere end  Skallens;  i  Finland  gaar  den  næppe  Nord 
for  68°  n.  Br.,  hvorimod  den  i  Sverige  hovedsagelig  er  en 
nordlig  Art,  der  ikke  findes  sydligere  end  Goteborg,  for  i 
Norge  kun  at  findes  i  det  sydlige.  Den  forekommer  og- 
saa i  Østersøens    Skærgaarde.     Hos    os    kendes  den   kun 

fra  Jylland  og  kun  fra  Vandomraader,  der  staar  i  Forbin- 
delse med  Vesterhavet  fra  Ringkjøbing  Fjord  og  sydefter. 
Krøyer  kendte  ikke  Stæmskallen  her  fra  Landet,  men  for- 
modede, at  den  maatte  kunne  findes  her;  en  Meddelelse 
til  ham  om,  at  en  anden  Skalleart  fandtes  ved  Endrup- 
holm,  har  rimeligvis  haft  Sigte  paa  Stæmskallen.  Feddersen 
efterspurgte  imidlertid  forgæves  Stæmskallen  ved  Endrup- 
holm,  hvorimod  han  (sandsynligvis  dog  fejlagtig)  formo- 
dede, at  nogle  store  Skaller,  som  Fiskerne  ved  Maribo  Sø 
omtalte  for  ham,  skulde  være  Stæmskaller  (snarere  Rim- 
ter). Imidlertid  fik  han  d.  14.  Oktober  1878  sendende  fire 
Stæmskaller  og  senere  mange  flere  fra  Nips  Aa,  hvor  den 
skal  kaldes  „Bundskalle".  Senere  er  den  truffet  i  Farris 
Bæk  (et  nordligt  Tilløb  til  Ribe  Aa,  nær  Vamdrup)  og  i 
Bønstrup   Sø  i  Kongeaaens  Opland  (Februar  1879)  samt  i 


Fig.   115.     Stæmskalle.     (Efter  Zoologia  danica). 

Sneum  Aa.  I  Fjederholt  Aa  i  SJcern  Aas  Opland  var  den 
talrig  d.  31.  Juli  1904,  og  den  fangedes  almindeligt  i  Aale- 
ruser  i  Ringkjøbing  Fjord  i  Oktober  1904,  men  nu  er 
den  her  trængt  tilbage  ligesom  Skallen.  Stæmskallen 
holder  mest  til  i  strømmende  Vand,  og  den  kan  her  endog 
gaa  helt  op  til  Ørredens  Tilholdssteder.  Den  ynder  kø- 
ligt Vand  og  holder  sig  derfor  i  Søerne  paa  nogen  Dybde. 
Det  er  en  sky  Fisk  med  hurtige  Bevægelser,  og  med  Hen- 
syn til  stimevis  Færden  og  lignende  forholder  den  sig  om- 
trent som  Skallen.  Dens  Føde  synes  mest  at  bestaa  af 
Insektlarver  og  andre  Smaadyr  fra  Bunden  samt  af  In- 
sekter fra  Overfladen;  om  Planteføde  spiller  nogen  Rolle, 
er  uvist.  Overvintringen  foregaar  paa  dybt  Vand,  og  efter 
denne  søger  Stæmskallen  op  i  Vandløb,  hvor  den  i  April 
eller  Maj  Maaned  leger  paa  Sandbund  en  halv  Snes  Dage 
efter  Opgangen;  efter  Legen  bliver  Fisken  kun  højst  et 
Par  Uger  oppe  ved  Legepladserne,  og  trækker  snart 
nedefter  igen.  Æggene  er  ret  store,  omkring  2  mm  i  Tvær- 

maal,  men  de  er  til  Gengæld  faatallige,  saa  at  en  Hun 
paa  c.  27  cm  kun  havde  c.  17.000  Stkr.  Stæmskallen  er 
forholdsvis  sejglivet,  og  de  mindre  er  derfor  fortræffelige 
til  levende  Agn.  Kødet  skal  være  mindre  benet  end  Skal- 
lens, men  skønt  det  er  ret  velsmagende,  udelukker  Fiskens 
ringe  Størrelse,  at  det  kan  blive  videre  anset  som  Menneske- 
føde. Om  Stæmskallens  Vækst  vides  næsten  intet;  i  Ok- 
tober 1904  var  i  Ringkjøbing  Fjord  rimeligvis  I-Gr.  6— 7  cm 
og  II-Gr.  10—20  cm;  større  Stæmskaller  fangedes  ikke. 
Fra  Bønstrup  Sø  kendes  den  største  danske  Stæmskalle 
(200  g). 

I  Lovgivning  og  i  Handel  gaar  Stæmskallen  i  Regelen 
som  „Skalle". 


3.    Rimte  (Leuciscus  idus  Linné). 
(Feddersen:    Idus  melanotus;    Lonnberg:    Leuciscus 
idbårus). 
Den  største  Krophøjde  gaar  fra  godt  tre  til  fem  Gange 
op  i  Totallængden.   Snudespidsen  rager  lidt  udover  Under- 
kæbespidsen,   naar    Munden    er   lukket.      Svælgtænderne 
ligner   den    foregaaende  Arts;   de 
sidder  i  to  Rækker  med  fem  i  den 
inderste   og  to — tre  i  den  yderste 
Række.     De    forreste    Tænder    er 
oftest  kegleformede;  de  øvrige  er 
sammentrykte  med  en  Krog  i  Spid- 
sen  og   undertiden   noget  savtak- 
Fig.  116.     Nedre  Svælg-     kede  i  Forkanten.     Rygfinnen  be- 
ben  af  Rimte.  (Efter  Zoo-     .  ,  „      „ 

logia  danica).  begynder   ovenover  Bugfinnernes 

Rod,  oftest  over  den  bageste  Del  af 
denne,  eller  lidt  længere  tilbage.  Gatfinnen  er  svagt  indbug- 
tet. Langs  Sidelinien  er  der  omkring  55— 61  Skæl.  Sidelinien 
er  fuldstændig.  Farven  ligner  i  Grundtrækkene  de  fore- 
gaaende Arters:  mørkegrøn  Ryg,  sølvhvide  Sider  og  hvid 
Bug,  men  forandrer  sig  en  Del  efter  Aarstid  og  Alder; 
Rygfinnen  er  grønlig  med  rødlige  Pletter,  Halefinnen  grøn- 
lig eller  graarød  ligesom  Brystfinnerne,  Bugfinnerne  og 
Gatfinnen  er  røde;  Regnbuehinden  er  sølvhvid  og  messing- 
gul    med    mørk   Punktering.     I  Legetiden  er  Farven  kraf- 

tigere,  og  Hannerne  kan  da  have  Hudvorter  langs  Skæl- 
randene. 

R  10—12;  G  11  —  14;  Br  16—20;  Bu  9-10;  H  x  + 
18—19  +  x. 

Der  forekommer  en  Farvevarietet  (varietas  or  fus 
Linné),  der  er  guldskinnende  som  en  Guldfisk. 

Rimten  er  vor  største  Skalleart.  Den  bliver  oftest  tre- 
fem  Decimeter  lang,  men  kan  naa  de  seks  (otte?);  Vægten 
stiger  til  over  tre  (indtil  otte?)  Kilogram.  Rimten  er  sjælden 
i  Frankrig,  mangler  helt  paa  de  britiske  Øer,  Færøerne  og 
Island,  og  i  Norge  findes  den  kun  i  det  sydøstlige  Hjørne 
med  Mjøsen.    Men  i  øvrigt  findes  den  i  det  meste  af  Europa 


fe 


Fig.   117.     Rimte.     (Efter   Zoologia  danica). 


fra  Alperne  op  i  den  svenske  og  finske  Lapmark  og  til 
Floden  Petschora;  den  findes  i  Ungarn,  men  mangler  i 
Kaukasusomraadet,  skønt  den  skal  leve  i  Lilleasien;  i 
Sibirien  findes  den  kun  i  den  vestlige  Del,  i  hvert  Fald 
til  Baikal  Søen,  medens  den  mangler  i  den  østlige.  Rimten 
lever  ogsaa  i  den  bottniske  og  finske  Bugt  og  gaar  langt 
ud  i  Østersøen,  saa  at  den  er  almindelig  omkring  Gotland. 
I  andre  Lande  lever  den  jævnlig  i  større  Søer,  men  hos 
os  optræder  den  særlig  som  Brakvandsfisk,  der  til  visse 
Tider  søger  op  i  Vandløbene,  og  kun  i  mindre  Grad  som 
udelukkende  Ferskvandsfisk,  og  det  vistnok  kun  i  Søer, 
hvor  den  ufrivillig  er  bleven  indespærret  ved  Sluseanlæg 
eller  lignende.  Den  kendes  hos  os  kun  fra  Fyen  og  Sjæl- 
land. Ved  Fyen  lever  den  i  Odense  Fjord  (c.  1898),  fra 
hvilken  den  stiger  op  i  Aaen  og  Kanalen.  Ved  Sjæl- 
land   findes    den  i   forskellige    Nor   og  Aaløb,   saaledes  i 

Tude  Aa*),  i  Halskov  Vejle  ved  Korsør,  i  Skelskør  Nor,  i 
Karrebæk  Fjord,  Susaa,  Saltø  Aa,  Stege  Nor,  Præstø  Bugt, 
Køge  Bugt,  Pramaaen,  Køge  Aa  og  Halleby  Aa;  desuden  lever 
den  i  Tissø,  der  afvandes  af  den  sidstnævnte  Aa,  samt  i  Ar- 
resø, fra  hvilke  to  Søer  den  vistnok  ikke  vandrer  ud.  Nogen 
Rimelighed  er  der  for,  at  den  lever  (eller  har  levet)  i  Maribo 
Sø,  hvor  Fiskerne  i  sin  Tid  kendte  „nogle  store  Graa- 
skaller".  Forhen  iagttoges  den  hvert  Aar  i  April  Maaned 
ved  Strandmøllen,  men  nu,  da  Mølleaaen  er  stærkt  for- 
urenet, forekommer  den  næppe  mere  her.  Ved  Bornholm 
er  den  mærkelig  nok  ikke  iagttaget. 

Rimten  er  en  Vandrefisk,  og  i  sin  Evne  til  at  arbejde 
sig  frem  til  Legepladsen  minder  den  om  Ørreden;  ikke 
blot  trodser  den  kraftig  Strøm,  men  den  kan  ogsaa  gaa 
over  mindre  Fald,  og  hvor  der  er  Fladvand,  arbejder  den 
sig  sidelæns  frem.  Denne  Vandring  foretager  den  i  det 
tidligste  Foraar,  straks  efter  at  Vinterdvalen  er  afsluttet  — 
i  Sverige  ofte  umiddelbart  efter,  at  Søerne  er  bleven  isfri 
—  og  i  Marts  Maaned  drager  da  de  første  Stimer  op;  de 
bestaar  af  Hannerne.  Nogle  Dage  senere,  naar  Luften  er 
mild  og  klar,  kommer  Hunnernes  Stimer,  og  Legen  tager 
da  straks  sin  Begyndelse,  naar  Vejret  er  passende,  og 
Vandet  holder  8 — 10°  Celsius,  hos  os  i  Slutningen  af  Marts 
eller  i  April  Maaned.  Legepladsen  vælges  i  strømmende 
Vand  paa  tre— fem  Decimeters  Dybde,  helst  hvor  Bunden 
er  græsklædt,  men  ogsaa  hvor  den  er  gruset  eller  stenet. 
Legen  foregaar  med  stort  Spektakel,  og  Vandet  staar  i 
Brus.  Hvis  koldt  Vejr,  Storm  eller  Regn  indtræffer,  af- 
brydes Legen,  men  ellers  staar  den  paa  uafbrudt  i  tre — 
fire  Døgn,  Dag  og  Nat,  hvorpaa  de  mægtige  Stimer  af  de 
nu  forenede  Køn  straks  drager  nedad  Strømmen.  En 
middelstor  Hun  skal  indeholde  omkring  70.000  Æg;  disse 
er  c.  1,5  mm  i  Tværmaal  og  er  stærkt  klæbende.  De 
hæftes  til  Græs,  Sten  eller  andre  faste  Genstande  og  klæk- 
kes i  Løbet  af  et  Par  Uger  eller  en  Maaned.  Yngelen 
trækker  snart  nedefter  og  træffes  i  Stimer  i  rolige  Vige. 
I  August  Maaned  skal  den  være  4 — 5  cm  lang,  og  den  skal 
i  det  første  Aar  naa  en  Længde  af  c.  13  cm,  i  det  andet  af 
c.  18  cm  og  i  det  tredje  af  c.  23  cm ;  forplantningsdygtig  bliver 
den  næppe,  før  den  i  sit  fjerde — femte  Aar  naar  henved  tre 
Decimeters  Længde.  Sommeren  igennem  ses  de  yngre 
Fisk  tit  paa  varme  og  stille  Dage  langs  Bredderne  af  Sø- 
erne eller  Fjordene,  hvor  der  er  lavt  og  rigelig  Plante- 
vækst;   de    ældre    skal    holde  sig  paa  dybere  Vand,  helst 


")  Krøyer  nævner  Bilsø  som  Forekomststed  for  Rimten.  Hermed 
menes  antagelig  Kyststrækningen  udfor  Landsbyen  Bildsø  Nord  for 
Korsør  nær  Mundingen  af  Tude  Aa. 

hvor  der  er  stenet  Bund,  og  de  kommer  kun  til  Vand- 
skorpen i  lune  Aftener.  Om  Vinteren  er  Rimten  paa 
Dybet  i  Havet  eller  i  Søerne,  og  den  staar  da  rimeligvis 
i  Dvale  i  Stimer.  Om  Efteraaret  søger  Rimten  igen  grundt 
Vand  og  gaar  da  atter  op  i  de  samme  Aaløb,  der  tjener 
den  til  Legeplads  om  Foraaret;  fra  Vandløbene  trækker 
den  atter  ned,  naar  Frosten  kommer,  men  endnu  naar  der 
er  Is  paa  Søerne,  kan  den  i  Sverige  fanges  under  denne 
paa  grundt  Vand  et  Stykke  Tid,  førend  den  begiver  sig 
ud  paa  Dybet  til  Vinterdvalen. 

Som  Unge  æder  Rimten  særlig  fritsvømmende  Smaa- 
dyr  (Dafnier,  Hjuldyr),  af  og  til  vistnok  ogsaa  Alger;  se- 
nere paa  Aaret  tager  den  ogsaa  Larver  og  lignende;  den 
voksne  æder  i  Brakvand  vistnok  ren  dyrisk  Føde:  Insekter 
og  disses  Larver,  Snegle,  Muslinger  (Blaamuslinger),  Krebs- 
dyr (Gåmmarus,  Aséllus)  samt  ikke  saa  sjælden  Fiske- 
yngel. Dens  Kød  er  benrigt  og  blødt  og  bliver  ved  Kog- 
ning gulligt  eller  rødligt;  det  er  ikke  synderlig  anset,  men 
da  Fisken  er  saa  stor  og  kan  fanges  saa  let  i  betydelige 
Mængder  under  Opstigningen,  spiller  Fiskeriet  efter  den 
dog  adskillige  Steder  en  ikke  helt  ringe  Rolle.  Hos  os 
fiskes  den  vistnok  kun  regelmæssig  i  større  Mængde  i 
Tilløbene  til  Køge  Bugt,  og  efter  ældre  Beretninger  at 
dømme  synes  Fangsten  tidligere  at  have  været  rigeligere. 
Fangsten  henholdsvis  i  Køge  Aa  og  i  Pramaaen  var  i  Aarene 
1901  —  1912  omtrent  følgende  i  Tusinde  Kilogram:  0,5,  5,0— 

3,5,    4,0—3,5,    5,0-2,5,     5,0—0,25,    2,5—0,6,    2,0—0,65,    2,0-2,35, 

1,6—0,575,  0,55—0,85,  0,75—0,2,  0,3.  I  Høsten  1913  var  Rimte- 
fangsten atter  rigelig;  Aviserne  meldte  om  Fangst  af  mindst 
8.000  kg  „Karper".  Prisen  var  paa  Krøyers  Tid  6  Skilling 
pr.  Pund  i  København,  hvilket  er  forbavsende  højt;  Rim- 
ten kommer  ogsaa  nu  undertiden  paa  Københavns  Fiske- 
torv; men  Hovedmængden  af  de  Køge  Rimter  gaar  til 
Tyskland  for  c.  30  Øre  pr.  Kilogram.  Tidligere  sejledes  de 
til  Tyskland  i  Kvaser;  Rimten  er  i  det  hele  ret  sejglivet 
og  taaler  godt  Ophold  i  Hyttefad.  I  Fiskerilovene  (af  1907) 
er  Rimten  ikke  fredet,  men  i  Regulativet  (af  1901)  for 
Fiskeriet  i  Køge  Aa  og  i  Vedtægten  (af  1912)  for  Fiskeriet 
i  Næstved-,  Sønder-  og  Fladsø  Fjorde  samt  Nørre  Strand 
eller  Dybsø  Fjord  er  der  fastsat  en  Fredningstid  henholds- 
vis fra  d.  20.  Marts— d.  10.  April  og  fra  d.  15.  Marts— d.  15. 
April  samt  i  Vedtægten  et  Mindstemaal  paa  262  mm  til 
Haleroden;  desuden  er  Rimtens  Legepladser  i  Køge  Aa 
fredede  mod  forstyrrende  Fiskeri. 

Rimtens  iøjnefaldende,  men  pletvise  Optræden  har 
skaffet  den  mange  Navne.  Ved  Odense  Aa  skal  man  have 
kaldt  den  Ejby-Gedde,  i  København  kaldes  den  Strand- 
karpe, i  Sydsjælland  Emde,  Strandskalle  eller  Rimte;  det 

sidste    Navn   findes    allerede   paa  en  Gravsten  i  Ringsted 
fra  Aar  1680. 

Guldrimten  er  indført  hos  os  og  ses  ikke  saa  sjælden 
i  Lystdamme.  Den  er  forholdsvis  haardfør  og  har  den 
store  Fordel,  at  den  bevæger  sig  meget  i  Vandets  Over- 
flade, saa  at  den  ses  mere   end  Guldfisk  og  Guldsuder. 


4.    Rudskalle  (Leuciscus  ery th roph thai  - 

mus  Linné). 

(Feddersen:  Scardinius  erythrophthålmus). 

Kroppens  største  Højde  gaar  i  Reglen  fra  knap  tre  til 
tre  og  en  Tredjedel  Gang  op  i  Totallængden.  Mellem 
Bugfinnerne  og  Gattet  er  Bugkanten  skarpt  kølet.  Snude- 
og  Underkæbespids  rager  lige  langt  frem,  naar  Munden  er 
lukket.  Svælgtænderne  sidder  i  to 
Rækker.  I  den  inderste  Række  er 
der  fem,  i  den  yderste  tre  Tænder; 
Tandkronerne  er  sammentrykte  og 
stærkt  savtandede,  og  deres  Spids 
er  mer  eller  mindre  kroget.  Ryg- 
finnen begynder  et  Stykke  bag  den 
Fig.  118.  Nedre  Svælg-  lodrette  Linie  gennem  Bugfinner- 
ben  af  Rudskalle.  Efter  n  J  J  6  6  ^ 
Zoologia  danica).  nes  Rod  °§  ender  omtrent  over  Gat- 
tet. Gatfinnen  er  svagt  indadbuet. 
Langs  Sidelinien  er  der  omkring  41 — 42  Skæl.  Sidelinien 
er  fuldstændig  og  løber  bagtil  forholdsvis  nær  Bugkanten. 
Farven  er  hos  de  voksne  livligere  end  hos  de  tre  fore- 
gaaende  Arter,  men  ligesom  hos  disse  nogen  Afveksling 
underkastet;  Ryggen  er  brungrøn  eller  flaskegrøn,  Siderne 
sølvhvide  med  gylden  Glans,  Bugen  hvid  med  Sølv-  eller 
Guldskær;  hvert  Skæl  har  en  større  flaskegrøn  Plet,  og 
disse  Pletter  danner  tilsammen  Længdestriber,  særlig  paa 
Kroppens  øvre  Del,  men  desuden  er  der  talrige,  finere, 
grønne  Prikker;  alle  Finnerne  er  mer  eller  mindre  røde, 
og  i  hvert  Fald  Bugfinnerne  og  Gatfinnen  er  blodrøde  eller 
højrøde;   Regnbuehinden  er  kraftig  rød. 

R  11  —  12;  G  13-15;  Br  15-17;  Bu  9;  H  x  +  19  -f  x. 

Rudskallen  bliver  oftest  kun  halvanden  til  to  Decimeter 
lang  og  kun  sjælden  over  tre  Decimeter  med  en  Vægt  af 
omkring  et  halvt  Kilogram;  i  Sverige  skal  man  dog  have 
haft  den  paa  45  cm.  Rudskallen  findes  i  alle  europæiske 
Lande  undtagen  paa  den  pyrenæiske  Halvø;  i  Italien  gaar 
den  kun  til  Rom,  den  mangler  i  det  sorte  Hav,  men  findes 
i  Volga-Kaspi  Omraadet;  tillige  lever  den  i  Lilleasien  og 
i  det  indre  Sibirien  i  hvert  Fald  mod  Øst  til  Obi  og  To- 
bolsk;  i  det  nordlige  Sibirien  ligesom  i  det  nordligste 
Europa  mangler  den;  i  Finland  gaar  den  til  godt  63°  n.  Br., 
i  Sverige   til    Dalarne   og   lidt  nordligere  i  Skærgaarden,  i 


Fig.   119.     Rudskalle.     (Efter  Zoologia  danica). 


Norge  kun  til  Højden  af  Kristiania;  i  England  og  paa  Ir- 
land findes  den,  men  vistnok  ikke  i  Skotland;  den  mang- 
ler paa  Færøerne  og  paa  Island.  I  den  bottniske  Bugt 
gaar  den  ikke  meget  nordenfor  Bjorneborg,  men  i  dens 
sydlige  Dele  lever  Rudskallen  ligesom  i  den  finske  Bugt; 
den  taaler  næppe  ret  salt  Vand,  men  er  dog  af  og  til  fan- 
get ved  Gotlands  Kyst.  Hos  os  er  Rudskallen  almindelig 
i  de  fleste  Søer  og  Aaer  (dog  ikke  i  synderlig  Strøm)  samt 
i  stærkt  brakke  Fjorde  som  de  vestjydske  og  Randers 
Fjord  og  i  Stege  Nor;  dog  mangler  den  vistnok  paa  Born- 
holm. Rudskallen  minder  i  sin  Levevis  ikke  lidt  om  Ka- 
rudsen. Den  ynder  uklart,  planterigt  Vand  med  dyndet 
Bund   og   lader   sig  kun   paa  meget  varme  og  klare  Dage 

tilsyne  i  Overfladen.  Den  er  i  højere  Grad  end  Skallen 
bundet  til  Bredbæltet  og  dets  Plantevækst,  og  den  trives 
ikke  i  plantefattige  Søer.  Den  vandrer  ikke  meget,  er 
temmelig  træg  og  er  mere  forsigtig  end  sky;  skræmmes 
den,  søger  den  Tilflugt  i  Dyndet,  op  af  hvilket  den  da 
vanskelig  lader  sig  drive.  Den  er  nok  selskabelig,  men 
færdes  dog,  selv  i  Legetiden,  kun  i  mindre  Stimer;  ejen- 
dommelig nok  slutter  den  sig  meget  ofte  til  Stimer  af 
andre  Arter,  endog  til  de  legende  Stimer,  og  dette  giver 
da  ogsaa  Anledning  til  Fremkomsten  af  adskillige  Kryds- 
ninger. Legetiden  falder  ret  sent,  hos  os  som  Regel  i 
Juni,  undertiden  maaske  i  Maj.  Legen  foregaar  paa  lavt 
Vand  med  Græs  eller  anden  yppig  Plantevækst;  den  staar 
paa  i  tre— fire  Dage  eller  under  ugunstige  Vejrforhold  i 
længere  Tid.  Under  Legen  høres  en  brusende  Lyd,  idet 
Fiskene  udslipper  Luftblærer  af  Munden  i  Vandskorpen, 
hvor  de  springer.  Æggenes  Antal  er  stort,  omkring  100.000; 
de  er  stærkt  klæbende  og  fæstes  paa  Blade  eller  Pinde. 
Efter  een— to  Ugers  Forløb  klækkes  de.  I  Furesø  maalte 
Yngelen  d.  27.  Juli— 12.  August  1905  14—32  mm,  og  Un- 
gerne fik  Skæl  ved  en  Længde  af  22  mm;  endnu  d.  21. 
September  1905  maaltes  Unger  paa  kun  22  mm.  Rudskallen 
skal  være  moden  i  to  Aars  Alderen.  Om  Vinteren  staar 
den  paa  dybere  Vand.  Rudskallen  lever  ligesom  Skallen 
af  blandet  Kost,  men  medens  nogle  mener,  at  Plantekosten 
er  den  langt  overvejende,  holder  andre  paa,  at  Plante- 
kosten ikke  spiller  saa  stor  en  Rolle  for  Rudskallen  som 
for  Skallen.  Rudskallen  æder  Blade  af  Vandaks  og  Tusind- 
blad samt  Alger  som  Kransnaal,  Spirogyra,  Diatoméer,  og 
denne  Planteføde  tygges  til  en  mørkegrøn  Masse.  Af  dy- 
risk Føde  tager  den  Insekter,  Snegle  og  andre  Smaadyr. 
Den  bider  da  ogsaa  gerne  paa  Krog,  agnet  med  Regnorm, 
og  gaar  i  varmt  Vejr  ikke  sjælden  paa  kunstig  Flue;  den 
kan  fiskes  paa  Krog,  fra  Legen  er  forbi  til  hen  i  Septem- 
ber eller  Oktober  Maaned,  da  den  søger  Dybet.  I  øvrigt 
er  den  ikke  Genstand  for  synderlig  Fiskeri,  da  den  ikke 
optræder  massevis  samlet,  og  dens  Kød  er  løst  og  benet 
og  oftest  smager  af  Dynd.  Derimod  er  smaa  Rudskaller 
søgte  til  Agnfisk.  Rudskallen  er  ret  sejglivet  og  taaler 
bedre  end  sine  Slægtninge  Ophold  i  Luften.  Den  har  ikke 
synderlig  umiddelbar  økonomisk  Betydning  hos  os  og  er 
ikke  opført  for  sig  i  Statistik  eller  Love  (af  1907),  hvor 
den  betragtes  som  en  Skalle.  Rimeligvis  har  den  imidlertid 
stor  middelbar  Betydning,  idet  den  er  en  yndet  Føde  for 
Gedden  og  saaledes  omsætter  Vandenes  Plantevækst  til 
værdifuldt  Fiskekød;  dog  kan  den  ogsaa  komme  til  at 
optræde  som  delvis  Næringskonkurrent  til  værdifuldere 
Fisk  som  Suder. 

6.    Regnløj eslægten  (Leucdspius  Heckel  &  Kner). 

Formen  er  langstrakt  og  sammentrykt.  Under- 
bid;  Overkæben  har  en  Udskæring  til  Optagelse 
af  Underkæbespidsen.  Skægtraade  mangler.  Svælg- 
tænderne sidder  i  een,  sjælden  i  to  Rækker;  i 
Reglen  er  der  fem  Tænder  i  den 
indre  Række  paa  det  ene  og  fire 
Tænder  paa  det  andet  Svælgben 
eller  fem  Tænder  paa  hvert.  Den 
forreste   Tand    er    nærmest   kegle- 


Fig.   120.      Nedre 

formet,  de  øvrige  Tandkroner  er  Svælgben  af  Regn- 
sammentrykte,  randtakkede  og  kro-  ^gia  ^1^.°" 
gede  i  Spidsen.  Gatfinnen  er  ikke 
særlig  kort  og  er  en  Del  længere  end  Rygfinnen. 
Halefinnen  er  dybt  indskaaret.  Der  er  ingen  tan- 
det Straale  foran  i  Ryg-  og  Gatfinne.  Skællene 
er  middelstore  og  falder  let  af.  Sidelinien  er  ufuld- 
stændig. 

Kun  nedenstaaende  Art  kendes. 


1.    Regnløje  (Leucåspius  delineåtus 
Heckel). 

Forryggen  er  bred.  Pandens  Bredde  mellem  Øjnene 
er  hos  de  voksne  lig  med  eller  større  end  Øjets  vand- 
rette Tværmaal.  Afstanden  fra  Underkæbespidsen  til  Øjet 
er  omtrent  lig  Øjets  vandrette  Tværmaal.  Brystfinnerne 
er  ikke  eller  kun  lidt  længere  end  Afstanden  fra  Øjen- 
hulens Forkant  til  Gællelaagets  Bagrand.  Sidelinien  stræk- 
ker sig  kun  over  syv  til  tretten  Skæl  og  kan  paa  denne 
Strækning  have  Afbrydelser.  Farven  er  oventil  grønlig, 
medens   Siderne   er  sølvhvide  med  blaaligt  Skær  og  med 

et  utydeligt  mørkere  Længdebaand  paa  Grænsen  mod  Ryg- 
gen. Hunnerne  har,  særlig  i  Legetiden,  en  Hudfold,  der 
omgiver  Gat-  og  Kønsaabningen,  og  som  er  aaben  fortil 
eller  er  mer  eller  mindre  rørformet;  hos  Hannerne  og 
hos  de  unge  Hunner  er  denne  Dannelse  rudimentær.  Des- 
uden kan  Kønnene  kendes  paa,  at  Hannens  parrede  Fin- 
ner er  forholdsvis  længere  end  Hunnens. 

R  10— 11 ;  G  14—16;  Br  14—15;  Bu  8—9;  H  x  +  18— 
19  -I-  x. 

Regnløjen  er  vor  mindste  Karpefisk.  Fra  Tyskland 
kendes  den  tolv  Centimeter  lang,  men  den  største  hos  os 
tagne   var    kun    8,2  cm.     Hunnerne    bliver    et    Par  Centi- 


Fig.   121.     Regnløje.     (Efter  F.  A.  Smitt). 


meter  længere  end  Hannerne.  Fiskens  ringe  Størrelse 
har  bevirket,  at  den  let  overses  eller  antages  for  Yngel  af 
andre  Arter,  og  det  var  da  ogsaa  først  i  1878  (28.  Maj),  at 
den  opdagedes  hos  os,  idet  den  toges  i  Venslev  Gadekær 
i  Holsteinborg  Birk.  Senere  er  den  fundet  adskillige  Ste- 
der i  det  nordøstlige  Sjælland  (Duemosegaard  ved  Helsinge, 
Gurresø,  Sortedam  ved  Hillerød,  Birkerød  Sø,  mellem 
Holte  og  Søllerød  og  i  Ordrup  Mose)  og  i  Hovedstadens 
umiddelbare  Nærhed  (i  en  Dam  paa  Lammefælled  (1880) 
umiddelbart  opad  Tagensvej  Vest  for  Nørre  Allé  og  i  en 
Mose  ved  Godthaabsvej  (1904  og  1905),  der  senere  er  til- 
kastet). Andre  Steder  her  i  Landet  er  Regnløjen  ikke 
fundet,  men  derfor  er  det  langtfra  udelukket,  at  den  lever 
der.  I  Sverige,  hvor  den  opdagedes  en  halv  Snes  Aar 
tidligere  end  hos  os,  kendes  den  kun  fra  det  sydlige 
Skaane.  I  øvrigt  mangler  den  i  hele  det  vestlige  og  syd- 
vestlige Europa,  i  Norge,  Finland  og  det  nordlige  Rusland; 

derimod  lever  den  i  Tyskland,  mod  Vest  til  Braunschweig, 
i  Polen,  Lifland,  Østrig,  Ungarn,  Grækenland  og  særlig  i 
Sydrusland;  fra  Sibirien  skal  den  kendes  fra  Ob.  Regn- 
løjen kan  træffes  baade  i  strømmende  og  i  stillestaaende 
Vand;  den  har  en  Forkærlighed  for  helt  smaa  Kær  med 
tørveagtig  Bund,  men  kan  dog  ogsaa  træffes  i  store  Vande 
som  i  Kurische  Haff.  Hos  os  er  den  hidtil  kun  truffet  i 
Mosegrøfter  og  i  stillestaaende  Vande,  og  i  hvert  Fald  flere  af 
disse  har  været  uden  noget  Afløb.  Regnløjen  er  i  hvert  Fald 
til  Tider  en  livlig  Overflade  fisk,  der  er  alt  andet  end  lyssky 
og  let  iagttages,  naar  den  strejfer  om  i  smaa  Stimer.  I 
meget  minder  dens  Levevis  om  Løjens.  Dens  opadven- 
dende  Mund  gør  den  det  let  at  snappe  de  paa  Overfladen 
liggende  Insekter,  som  sammen  med  Vandlopper,  Vand- 
midder  og  lignende  synes  at  udgøre  dens  vigtigste  Føde; 
Bunddyr  tager  den  ikke.  Over  Vandet  dør  den  snart. 
Legen  foregaar  vistnok  enten  sidst  i  Maj  eller  først  i  Juni 
Maaned.  Æggene  er  c.  1  mm  i  Tværmaal,  men  synes  at 
udvikles  efterhaanden,  saa  at  Fisken  rimeligvis  leger  flere 
Gange  samme  Sommer.  Paa  Tysk  hedder  den  Moder- 
lieschen,  hvilket  betyder  den  moderløse;  Navnet  har  den 
faaet,  fordi  man  der  som  andet  Steds  lagde  Mærke  til,  at 
Regnløjen  ikke  altid  var  at  se,  men  som  Regel  kun  Efter- 
aar  og  Foraar;  denne  tidvise  Optræden  fremkom,  tænkte 
man  sig,  ved  at  Fisken  til  Tider  avledes  uden  Forældre. 
Nu  har  man  fremsat  den  Formodning,  at  Regnløjen  efter 
Legen  skulde  søge  bort  af  Afløbet,  hvor  et  saadant  findes, 
eller  skulde  skjule  sig  i  Tørvebunden;  udelukket  er  det 
næppe,  at  Forholdet  er  dette,  at  Regnløjen  er  toaarig  og 
dør,  naar  den  ved  Udgangen  af  sit  andet  Aar  har  leget; 
de  tilbageværende  yngre  Fisk  bemærkes  da  ikke  synder- 
lig før  hen  paa  Efteraaret,  da  Aarets  Yngel  er  vokset  op. 
(Godthaabsmose:  9.— 14.  September  1904:  O-Gr.  2-3  cm, 
I-Gr.  3,5-6  cm;  d.  20.  April  1905:  0-Gr.  2,5-3  cm,  I-Gr. 
3,5-5,5  cm.  Der  syntes  ikke  at  være  større  Eksemplarer). 
Mærkelig  er  Hunnens  store  Kønstap;  den  minder  noget 
om  den  lange  „Læggebrod",  som  den  mellemeuropæiske 
Blaafisk  („Bitterling",  Rhodeus  amårus)  har,  og  med  hvilken 
denne  anbringer  sine  Æg  inde  i  Gællerne  paa  de  store 
Dammuslinger.  Regnløjen  skal  ogsaa  anbringe  sine  Æg 
paa  en  usædvanlig  Maade,  nemlig  i  ring-  eller  spiralfor- 
mede Baand  paa  Stænglerne  af  Vandplanter,  og  Hannen 
skal  holde  Vagt  ved  dem,  tilvifte  dem  frisk  Vand  og  for- 
svare dem  mod  Angreb  (jvf.  Hundestejlerne).  Hos  os 
har  Regnløjen  selvfølgelig  ingen  Betydning  —  den 
ses  hyppig  i  Akvariehandlerne  som  indført  — ,  men  i 
Rusland  skal  den  trods  sin  ringe  Størrelse  fiskes  og 
spises. 

C.  V.  Otterstrøm:  Fisk  II.  18 

7.    Løjeslægten  (Aspius  L.  Agassiz). 

Formen  er  langstrakt  og  sammentrykt.  Under- 
kæben naar  længere  frem  end  Overkæben,  der  ne- 
dentil  paa  Spidsen  har  en  Udskæring  til  Optagelse 
af  Underkæbespidsen.  Skægtraade  mangler.  Svælg- 
tænderne sidder  i  to  Rækker.  I  den  inderste  Række 
er  der  fire  eller  fem,  i  den  yderste  to  eller  tre 
Tænder.  Tandkronen  har  kroget  Spids.  Gatfinnen 
er  ikke  kort  og  er  betydelig  længere  end  Rygfinnen. 
Brystfinnerne  er  længere  end  Rygfinnens  længste 
Straale.  Der  er  ingen  tandet  Straale  foran  i  no- 
gen af  Finnerne.  Skællene  er  middelstore;  Skæl- 
kernen ligger  i  Skællets  forreste  Halvdel.  Sidelinien 
er  fuldstændig.  Tarmkanalen  er  lidt  kortere  end 
Fiskens  Totallængde. 

Slægten  har  en  Snes  Arter  og  hører  hjemme  i  Europa 
og  særlig  i  Asien.  Til  vor  Fauna  hører  kun  een  Art. 
Rimeligvis  vil  imidlertid  før  eller  senere  en  anden  Art, 
Aspen  (Åspius  råpax  Leske)  blive  indført;  denne  Art 
er  næst  Karpen  Europas  største  Karpefisk  og  kan  blive 
over  en  Meter  lang  og  otte— ni  Kilogram  tung,  medens 
dens  almindelige  Størrelse  er  henved  en  halv  Meter  med 
en  Vægt  af  to  til  tre  Kilogram;  den  lever  mest  i  store  Søer 
(Venern),  er  en  Rovfisk  (god  Sportsfisk)  og  gaar  kun  i 
Legetiden  i  Stime. 


Oversigt  over  Arterne. 

Overkæbebenet  naar  ikke  til  Øjets  Forkant... 

1.  Løje  (A.  alburnus). 

Overkæbebenet  naar  til  Øjets  Forkant 

[Asp  (A.  råpax).] 

1.    Løje  (Aspius  alburnus  Linné). 
(F.  A.  Smitt:  Alburnus  lucidus). 

Øjets  vandrette  Tværmaal  gaar  omkring  3,3 — 3,5  Gange 
op  i  Hovedets  Længde.  Munden  er  lille;  Mundspalten 
viser  skraat  opefter.  Overkæbebenets  bageste  Ende  er 
foran  Øjets  Forkant.  Gællegitterstavene  er  ret  korte,  men 
talrige.     Der   er    fem   Svælgtænder  i  den   inderste  og  to  i 

den    yderste    Række;    den    inderste  

Rækkes  Tænder  har,  med  Undtagelse  T^S^—Æslfc^ 
af  den  forreste,  sammentrykte,  i  Spid- 
sen krogede  og  i  Kanten  fint  og  skarpt 
tandede  Kroner.  Rygfinnen  begynder 
lidt  længere  tilbage  end  Midten  af 
Mellemrummet  mellem  Bugfinnernes  Fi      122      Nedre 

Rod  og  Gatfinnen.  Brystfinnernes  Svælgben  af  Løje. 
Længde  er  større  end  Afstanden  fra  <Efter  Zoologia  da- 
Øjenhulens   Forkant  til  Gællelaagets 

Bagrand.  De  løstsiddende  Skæl  danner  tolv  til  tretten 
Længderækker  paa  hver  Side  mellem  Rygfinnen  og  Bug- 
finnerne. Langs  Sidelinien  er  der  46—53  Skæl.  Farven 
er  oventil  mørkt  graablaa  og  i  øvrigt  skinnende  sølvhvid 
med  violet  Tone  paa  Sidernes  øvre  Del;  Ryg-  og  Hale- 
finne grønlige,  de  andre  Finner  hvidlige;  Regnbuehinden 
sølvhvid. 

R  10-11;  G  19—23;  Br  15-16;  Bu  8-9;  H  x  +  19- 
20  +  x. 

Løjen  bliver  mange  Steder  næppe  over  10  cm  lang 
med  en  Vægt  af  c.  4  g;  hos  os  bliver  den  som  Regel 
12—15  cm,  og  i  Tyskland  skal  den  kunne  naa  20  cm 
og  en  Vægt  af  40  g.  Den  lever  i  Europa  Nord  for 
Pyrenæerne  og  Alperne,  undtagen  paa  Irland,  i  Skotland, 
paa  Færøerne  og  Island,  i  Norge  (paa  nær  det  sydøstlige 
Hjørne  med  Mjøsen),  Finmarken,  Finland  Nord  for  68° 
20'  n.  Br.);  i  Rusland  lever  den  ned  til  det  sorte  Hav,  men 
mangler  i  det  nordligste;  mulig  er  det  den  samme  Art, 
der  lever  i  Italien.  Desuden  forekommer  Løjen  i  Havet 
i  Nærheden  af  Kysterne  ikke  blot  i  den  bottniske  og  fin- 
ske Bugt  og  i  Østersøen  (saaledes  ved  Gotland),  men  og- 
saa  i  Øresund  ved  Mundingen  af  svenske  Aaer.  Løjen  kan 

altsaa  taale  ret  salt  Vand,  men  synes  dog  hos  os  ikke  at 
vove  sig  udenfor  svagt  brakke  Vande.  Den  kendes  saa- 
ledes  ikke  (eller  nævnes  i  hvert  Fald  ikke)  fra  de  vestjydske 
Fjorde,  derimod  nok  fra  Randers  Fjord,  hvor  den  i  hvert 
Fald  gaar  ud  til  Støvringgaard;  den  er  særdeles  almindelig 
i  Strømmen  i  Stege  Havn;  udover  disse  faa  Steder  om- 
tales dens  Forekomst  ikke  ved  vore  Kyster.  Derimod  er 
den  almindelig  i  mange  af  vore  ferske  Vande,  dels  i  større 
Søer,  dels  i  Aaløb.  I  Modsætning  til  vore  fleste  andre 
Ferskvandsfisk  er  Løjen  ligesom  den  foregaaende  Art  en 
lyselskende  Fisk;  uden  at  fjerne  sig  langt  fra  Bredden 
fører  den  et  halvt  pelagisk  Overfladeliv;  den  holder  mest 
til  i  Bredbæltets  ydre  Dele,  hvor  der  ikke  er  skyggende 
Planter;  men  ude  i  Søernes  fri  Vandmasse  træffes  den 
vist  kun  undtagelsesvis.  I  Overensstemmelse  hermed 
findes   den  i  Vandløbene  mest  i  de  større  Aaløb.    Særlig 

Fig.   123.     Løje.     (Efter  Zoologia  danica). 

ynder  Løjen  klart  Vand,  helst  svagt  rindende,  med  Sten- 
eller Sandbund.  En  Del  Vande  synes  Løjen  at  sky,  ikke 
blot  saadanne,  hvis  Plantevækst  er  den  for  tæt,  men  og- 
saa  saadanne,  hvis  Vand  er  moset  eller  meget  uklart 
(Viborg  Sø).  Løjen  ses  næsten  aldrig  ene,  men  færdes  i 
Stimer  paa  indtil  en  Snes  Stykker  i  de  øverste  Vandlag; 
den  er  livlig  og  hurtig,  let  bortskræmt,  men  meget  snart  til- 
bage igen,  nysgerrig  og  graadig.  Kastes  Ting  af  passende 
Størrelse  ud  til  Løjestimen,  bliver  de  straks  slugt,  men  atter 
spyet  ud,  hvis  de  ikke  duer.  Dens  naturlige  Føde  er  ude- 
lukkende dyrisk;  Aarets  Yngel,  der  gaar  i  store  Skarer 
nær  Bredden,  lever  af  Hjuldyr  og  Smaakrebs;  de  eet  Aar 
ældre  Unger  tager  desuden  ogsaa  Insekter  fra  Vandskorpen 
(„Luftnæring"),  og  for  de  ældre  Løjer  spiller  Luftnæringen 
om  Sommeren  en  stor  Rolle;  særlig  i  stille  Sommeraftener 
kan  man  se  Løjerne  uafladelig  snappe  efter  de  flygtende 
Insekter,  og  Myg  eller  Døgnfluer,  der  undslipper  den,  naar 
de  kravler  ud  af  Puppehuden,  falder  let  som  dens  Bytte, 


277 


naar  Æglægningen  igen  fører  dem  til  Vandskorpen.  Om 
Vinteren  synes  Tarmen  at  være  tom  eller  kun  at  inde- 
holde Diatoméer.  I  Maj  eller  Juni  Maaned  foregaar  Løjens 
Leg,  vistnok  oftest  saaledes,  at  de  ældre  leger  først,  de 
yngre  senere.  I  Fyriså  i  Sverige  er  Legen  iagttaget  om 
Aftenen,  idet  en  lang,  tætpakket  Stime  skred  langsomt  frem- 
efter under  slingrende  og  skvulpende  Bevægelser  og  med 
tydelig  Plasken  i  Vandskorpen,  indtil  den  naaede  ind  under 
Land  paa  et  Sted,  hvor  Bunden  var  stenet,  og  hvor  der 
laa  Kviste  fra  Breddens  Buske  i  Vandet.  Legen  skal  i 
det  hele  taget  som  Regel  foregaa  paa  haard  Bund  eller 
mellem  „haarde"  Planter.  Æggene  klæbes  fast  til  Planter, 
Sten  og  Grene  og  klækkes  hurtig  ved  Aarstidens  høje 
Varmegrad.  Yngelens  Vækst  er  derimod  langsom;  i  Furesø 
var  O-Gr.  i  April  1905  kun  21—34(42?)  mm,  og  i  samme  Sø 
maalte  senere  paa  Aaret  (27.  Juli— 12.  August  1905)  den 
nytilkomne  Aargang  (0-Gr.)  14—30  mm,  medens  forrige 
Aars  Yngel  (I-Gr.)  endnu  kun  maalte  c.  5—6  cm.  Løjen 
er  mest  paa  Færde  i  godt  Vejr;  mod  Blæst  søger  den  Læ 
under  Land,  eller  den  tvinges  ned  fra  Overfladen  af  Hen- 
syn til  Bølgegangen.  Bunden  søger  den  kun  om  Vinteren, 
da  den  som  andre  Karpefisk  holder  til  paa  Dybet 
(maaske  i  Dvale).  Som  Reglen  er  med  de  livlige  Fisk, 
taaler  ogsaa  Løjen  daarlig  at  være  over  Vandet,  og  den  er 
i  det  hele  taget  lidet  sejglivet.  Den  spiller  en  stor  Rolle 
som  Føde  for  Rovfisk  (Aborre,  Sandart,  Gedde)  —  en  af 
dens  værste  Fjender  er  for  øvrigt  Styrtedykkeren  Ternen 
—  og  er  god  som  (død)  Agn.  Da  den  springer  villig  paa 
kunstig  Flue  eller  andet  Medetøj,  kan  det  være  under- 
holdende nok  at  fiske  efter  den.  Men  dens  Kød  er  tørt 
og  benet  (jvf.  Side  144  om  Ørredens  Kød  ved  Luftfoder), 
og  Fisken  saa  lille,  at  den  næppe  finder  nogensomhelst 
Anvendelse  til  Føde  hos  os.  Derimod  fiskes  der  (saaledes 
hos  os  i  Esrom  Sø)  en  Masse  Løjer,  hvis  Skæl  i  uden- 
landske Fabrikker  bruges  til  Fremstilling  af  romerske 
Perler.  Skællene  rystes  med  Vand,  hvorved  de  sølvskin- 
nende Guaninkrystaller  løsnes  fra  dem,  det  fine  Bundfald 
skylles,  og  der  tilsættes  et  Klæbemiddel ;  det  fremkomne 
Perleemne  kaldes  Essence  d'orient.  Tynde  Glasrør  ud- 
blæses til  smaa  Kugler  med  to  Huller;  Kuglerne  gennem- 
skylles  med  Perleemnet,  tørres  og  udstøbes  med  smeltet 
Voks.  Disse  uægte  Perler  opfandtes  i  1680  (eller  1656)  af 
en  fransk  Rosenkransmager,  Jacquin.  Omtrent  8.000  Løjer 
skal  der  til  for  at  faa  1  kg  Skæl,  og  der  medgaar  7  kg 
Skæl  for  at  fremstille  1  kg  Perleemne.  Fiskeri  til  Perle- 
fabrikkerne kan  kun  svare  sig,  hvor  der  kan  fiskes  meget; 
store  Fangster  kan  kun  gøres  enten  om  Vinteren  eller  i 
Legetiden.    Løjen  ses  ikke  sjælden  som  Akvariefisk.    Den 

kaldes  ogsaa  „Løjer"  eller  „Løjert"  (Sjælland),  „Strøm- 
skalle"  (maaske  Sammenblanding  med  andre  Arter)  og 
„Milling"  (ved  Randers  Fjord  og  langs  hele  Gudenaa). 
Med  forskellige  andre  Karpefisk  (Rudskalle,  Flire)  kan 
Løjen  gaa  paa  Leg,  men  Bastarderne  er  hidtil  kun  fundet 
i  Udlandet. 


[8.    Slægten  Spirlinus  Fatio. 

Formen  er  sammentrykt  og  temmelig  langstrakt.  Naar 
Munden    er   lukket,  rager  Underkæbe  og  Snudespids  lige 
langt  frem.     Skægtraade   mangler.     Svælgtænderne  sidder 
i  to  Rækker;  i  den  inderste  er  der  fire  eller  fem  paa  højre 
Side,  fem  paa  venstre  Side,  i  den  yder- 
,7g^      fe_;.        ste  to  Tænder  (2  •  4  (5)  —  5  •  2);  Tand- 
^=3?.     «sé?|        kronerne    er   sammentrykte    og  har  en 
fj       kroget  Spids,  og  deres  Slidflade  er  glat- 
randet.    Gatfinnen  er  længere  end  Ryg- 
finnen  og    kortere    end   Hovedet.     Ryg- 
finnen   begynder  noget  længere  tilbage 
Fig.  124.    Nedre       end  Bugfinnerne.    Brystfinnerne  er  kor- 
Svælgben     af     en     tere    end    Rygfinnens    længste    Straale. 
Spirlinus  bipunctå-     Der  er   ikke  nogen  tandet  Straale  foran 
tus  fra  Donau.        i  nogen  af  Finnerne.   Skællene  er  tynde 
(Efter  Zoologia  da-     og    falder   let    af;    Skælkernen    ligger  i 
nica).  Skællets  forreste  Halvdel.    Sidelinien  er 

fuldstændig. 
Slægten   danner  et  Overgangsled   mellem  Løjerne  og 
Brasenerne.     Kun  nedenstaaende  Art  kendes. 


% 


1.    Spirlinus  bipunctåtus  Bloch. 

(Feddersen:  Åspius  bipunctåtus;    Giinther:  Åbramis 

bipunctåtus). 

Mundspalten  er  lidt  længere  end  Løjens  og  ikke  saa 
skraat  stillet.  Øjets  vandrette  Tværmaal  gaar  knap  fire 
Gange  op  i  Hovedets  Længde.  Baade  Ryg-  og  Gatfinne 
er  saavel  længere  som  højere  end  Løjens.  Skællenes  An- 
tal langs  Sidelinien  er  44—52.  Farven  er  som  Løjens, 
dog  langt  mindre  sølvskinnende,  men  Sidelinien  er  rødlig 
og  er  indfattet  af  to  fine,  sorte  Streger,  og  der  er  sorte 
Pletter  paa  flere  eller  færre  Skælrækker,  hvilket  giver 
Fisken  et  længdestribet  Udseende;  udenfor  Legetiden  kan 
al  den  sorte  Farve  dog  være  næsten  usynlig,  men  i  Lege- 
tiden er  den  tydelig,  og  da  findes  yderligere  et  tydeligt, 
sorteblaat  Baand,  der  strækker  sig  i  en  lige  Linie  fra  Ho- 

ved  til  Hale  ovenover  Sidelinien;  de  nedre  Finner  er  gul- 
lige eller  rødlige,  i  Legetiden  smukt  orangegule;  Regn- 
buehinden er  messinggul  eller  sølvhvid,  oventil  skygget 
med  sort. 

R  10—11;  G  16—21;  Br  14-16;  Bu  9-10;  H  x  -f 
19  +  x. 

Denne  Art  bliver  i  Reglen  kun  en  halv  Snes  Centi- 
meter og  højst  femten  Centimeter  lang.  Den  lever  i  Lif- 
land,  Preussen,  Syd-  og  Vesttyskland,  Østrig,  Schweiz, 
Frankrig,  Belgien  og  Holland.  Den  foretrækker  klare, 
rindende  Vande,  men  træffes  ogsaa  i  Søer.  Den  holder 
sig  mest  ved  Bunden,  af  hvis  Dyr  den  lever.  Legetiden  er 
Maj— Juni  Maaneder,  og  Legen  skal  finde  Sted  paa  Grus- 


Fig.  125.     Spirlinus  bipunctåtus;  fra  Zurich  Sø. 
(Efter  F.  A.  Smitt). 


bund  i  frisk  Strøm.  Spirlinus  bipunctåtus  har  ingen  øko- 
nomisk Betydning;  den  skal  anvendes  som  Akvariefisk.  I 
Juli  1877  fik  Feddersen  tilsendt  en  Fisk,  som  var  fanget 
i  Skanderborg  Sø;  den  kaldtes  „Hvidskalle"  og  opgaves 
at  være  sjælden  ved  Skanderborg.  Han  bestemte  „Hvid- 
skallen" til  at  være  den  her  omtalte  Art.  Feddersen  fik 
kun  det  ene  Individ,  og  senere  er  det  ikke  lykkedes  at 
skaffe  flere  Hvidskaller,  men  paa  Forespørgsel  (1913)  op- 
lyses det  dog,  at  Fiskerne  ved  Skanderborg  Sø  og  ved 
Mossø  kender  Hvidskallen,  men  at  de  kun  sjælden  ser 
den.  Imidlertid  er  Eksemplaret  fra  1877  ikke  mere  til 
Stede;  kun  Svælgbenene  af  det  findes  maaske*)  paa  zoologisk 


*)  En  eller  anden  Forveksling  har  nemlig  mulig  fundet  Sted,  thi  paa 
Glassets  Etikette  staar:  Aspius  bipunctåtus  Bl.,  „Strømskalleu, 
Skanderborg  Sø,  d.  17,5  77,  Fedd. 

Museum,  og  efter  dem  at  dømme  har  Hvidskallen  slet  ikke 
været  nogen  Spirlinus  bipunctåtus,  men  snarere  en  eller 
anden  Brasenbastard.  Før  „Hvidskallen"  igen  fanges  og 
bliver  undersøgt,  lader  det  sig  næppe  afgøre,  hvorledes 
denne  Sag  forholder  sig.] 

9.   Brasenslægten  (Abramis  Cuvier). 

Formen  er  mer  eller  mindre  høj  og  sammen- 
trykt. Naar  Munden  er  lukket,  rager  Snudespidsen 
mer  eller  mindre  ud  over  Underkæbens  Spids. 
Skægtraade  mangler.  En  indre  og  ofte  tillige  en 
ydre  Række  Svælgtænder  paa  hvert  Svælgben.  Fem 
Tænder  i  den  indre  Række.  Tandkronerne  er 
sammentrykte  og  furede  paa  langs  ad  Slidfladen; 
deres  Spids  er  stundom  kroget,  og  der  kan  være 
et  Hak  nær  denne,  men  Slidfladens  Kanter  er  i 
øvrigt  ikke  tandede.  Gatfinnen  er  lang  og  meget 
længere  end  den  korte  Rygfinne.  Der  er  ingen 
tandet  Straale  foran  i  nogen  af  Finnerne.  Skællene 
er  middelstore  eller  ret  smaa,  deres  Kerne  ligger 
i  Midten  af  Skællet  eller  i  dets  bageste  Halvdel. 
Skællene  bøjer  ikke  over  den  skarpe  Forryg  eller 
over  Bugkanten  mellem  Bugfinnerne  og  Gattet,  men 
staar  her  Kant  mod  Kant.  Sidelinien  er  fuldstæn- 
dig og  løber  ikke  i  flere  bølgeformede  Bugter. 
Tarmkanalen  har  omtrent  Fiskens  Længde. 

Til  Slægten  hører  godt  en  halv  Snes  Arter  fra  Europa 
og  Asien.  Af  disse  er  kun  to  kendt  her  fra  Landet,  men 
da  der  synes  at  være  en  ikke  ringe  Mulighed  for,  at  to 
andre  Arter  kunde  forvilde  sig  til  vore  Farvande*),  med- 
tages fire  Arter  i  den  nedenstaaende  Oversigt. 


*)  Vildfarne  Individer  af  de  to  Brasenarter,  Abramis  vimba  Linné 
og  A.  bållerus  Linné,  skulde  man  vel  nærmest  kunne  vente  at 
træffe   ved    Bornholm    eller  i  Præstø    Bugt.     A.  vimba  er  ikke  blot 

Oversigt  over  Arterne. 

1.  Snudespidsen   rager  langt  ud  over  Underkæbe- 

spidsen.    Gatfinnen   har  20—23  Straaler 

[A.  vimba]. 
Snudespidsen   rager  ikke   eller  kun  ubetydeligt 
ud    over    Underkæbespidsen.     Gatfinnen    har 
over  23  Straaler 2. 

2.  Gatfinnen  har  37— 44  Straaler [A.  balle  rus]. 

Gatfinnen  har  højst  32  Straaler 3. 

3.  Mørke  Bryst-  og  Bugfinner.    Een  Række  Svælg- 

tænder    1.  Brasen  (A.  bråma). 

Rødlige  Bryst-  og  Bugfinner.    To  Rækker  Svælg- 
tænder    2.  Flire  (A.  b  1  i  c  c  a). 


1.    Brasen  (Ab  ram  i  s  bråma  Linné). 

Kroppen  er  høj  og  stærkt  sammentrykt.  Snudespidsen 
rager  tydeligt,  men  ikke  meget  udover  Underkæbespidsen. 
Øjets  vandrette  Tværmaal  er  hos  den  voksne  betydelig 
mindre  end  Snudens  Længde,  hos  de  unge  omtrent  lig 
denne.  Svælgtænderne  sidder  i  en  enkelt  Række;  dog 
kan  der  undtagelsesvis  findes  en  enkelt  Tand  uden- 
for denne  Række,  men  denne  Tand  er  da  rudimentær. 
Tandkronerne  er  stærkt  sammentrykte,  skraat  afskaarne 
eller  rettere  udhulede,  saa  at  Spidsen  rager  frem  som  en 
Krog,  naar  Tanden  er  meget  slidt;  ved  Grunden  af  denne 
Krog  er  der  et  Hak  i  Slidfladens  Bagrand;  Slidfladen  har 


almindelig  i  Nordtyskland,  i  Haff'erne  og  i  Østersøen  derudfor,  men 
findes  ogsaa  i  Venern  og  Gotaelven  samt  langs  Sveriges  Østkyst 
saa  sydligt  som  i  Blekinges  Skærgaard.  A.  bållerus  er  sjældnere  i 
Sveriges  sydlige  Dele,  men  lever  dog  i  Venern  og  tages  undertiden 
i  Gotaelven  ved  Gbteborg,  og  desuden  er  den  et  Par  Gange  taget 
udfor  Helgeå  ved  Kristianstad;  den  findes  i  de  nordtyske  Haff'er 
og  formodes  fra  disse  Egne  at  være  gaaet  over  Østersøen  til  Helgeå. 
Samme  Formodning  nærer  man  om  en  anden  til  en  nærstaaende 
Slægt  hørende  Fisk,  Sabelkarpen  (Pélecus  cultråtus  Linné); 
denne  vides  kun  eet  Sted  fanget  ved  Sverige,  nemlig  ved  Helgeå, 
hvor  den,  da  Linné  besøgte  Kristianstad  (H49),  tilsyneladende 
fangedes  hvert  Foraar;  „senere  er  den  ikke  med  Sikkerhed  iagttaget 
her,  men  Fiskere  fra  Ahus  mener,  at  de  jævnlig  har  fanget  den  i 
Sildegarn  udfor  Kysten.  Sabelkarpen  findes  i  de  nordtyske  Haff'er 
og  i  Østersøen  der  i  Nærheden,  men  er  i  øvrigt  en  sydøstlig  Art. 
Den  er  let  at  kende  paa  sit  sildelignende  Ydre,  paa  den  skarpe  Bug, 
den  opadrettede  Mund,  den  uregelmæssig  bølgeformet  bugtede  Side- 
linie og  de  store,  spidse  Brystfinner. 

en  ret  dyb  Længdefure,  omgivet  af  en  Emaljering.  Ryg- 
finnen begynder  omtrent  over  Midtpunktet  mellem  Bug- 
finnernes Rod  og  Gatfinnens  Forkant;  den  ender  noget 
længere  tilbage  end  over  Gatfinnens  Forkant.  Gatfinnens 
forreste  Straaler  er  ugrenede,  og 
|  den  første  af  dem  er  rudimentær; 
-|  efter  dem  følger  23—29  grenede 
Straaler,  hvoraf  den  bageste  som 
K"  sædvanlig  er  dobbelt  (som  Regel 
mellem  25  og  27  grenede  Straaler). 
Skællene  er  middelstore  og  danner 
mellem  Rygfinnen  og  Bugfinnerne 
18—21  Længderækker.    Langs  Side- 

Fig.  126.  Nedre  Svælg-     linien  er  der  49—57  Skæl.     Farven 
ben  af   Brasen.     (Efter     er  hog  de  ovemi,      a 

Zoologia  danica).  &  &      &  & 

paa    Siderne     sølvskinnende,    men 

med  Alderen  bliver  Farven  meget  mørkere,  og  Sølvglansen 

afløses    af   Messingglans;    Finnerne   er  hos   de  unge  lyse 

med    mørke    Spidser,    men    bliver    efterhaanden   alle   helt 

sorte. 

R  10-12;  G  26-32;  Br  15-19;  Bu  8-10;  H  x  +  19  +  x. 

Brasenen  hører  til  vore  største  Ferskvandsfisk.  Den 
opnaar  almindelig  en  Længde  af  30—45  cm  med  en  Vægt 
fra  et  halvt  til  et  Par  Kilogram,  men  kan  blive  adskil- 
lig større.  Hvor  stor  den  bliver  hos  os,  vides  ikke,  men 
den  bliver  i  hvert  Fald  60  cm  lang  (Furesø,  12.  August 
1905)  og  fire  Kilogram  tung  (Furesø).  I  Udlandet  har  man 
haft  Brasen  paa  c.  75  cm  og  6—8  kg  (Sverige)  eller  endog 
paa  c.  10  kg  (Finland).  Brasenen  mangler  paa  Island,  Fær- 
øerne og  i  hele  Norge  undtagen  det  sydøstlige  Hjørne  op  til 
61°  n.  Br.  (mangler  mulig  endog  i  Mjøsen);  i  Sverige  fin- 
des den  overalt  i  de  sydligere  Dele,  men  fra  Vesternorr- 
land  tilhører  den  udelukkende  Kystlandet;  i  Finland  gaar 
den  til  67°  25'  n.  Br.  I  øvrigt  findes  den  i  hele  Europa 
Nord  for  Pyrenæerne  og  Alperne  og  i  hele  det  euro- 
pæiske Rusland  (undtagen  det  nordligste)  samt  i  det  azow- 
ske  Hav,  Kaspihavet  og  Aralsøen,  hvorimod  den  mangler 
i  Sibirien.  Brasenen  gaar  ud  i  den  bottniske  og  finske 
Bugts  Skærgaarde;  paa  Øland  findes  den,  men  hverken 
paa  eller  ved  Gotland.  Hos  os  er  den  almindelig  i  næsten 
alle  Søer  og  i  en  Del  større  Damme  samt  i  de  fleste  Vand- 

løb  fra  Aastørrelse;  dog  mangler  den  vistnok  helt  paa 
Bornholm,  og  i  de  vestjydske  Aaløb  er  den  mange  Steder 
sjælden.  I  Brakvand  lever  Brasenen  hos  os  i  de  vest- 
jydske Fjorde,  i  Randers  Fjord,  i  Hobro-Mariager  Fjord  og 
i  forskellige  andre  beskyttede  Vande  som  Stege  Nor,  Ros- 
kilde Fjord  o.  s.  v. 

Brasenen  ynder  stillestaaende  eller  langsomt  strømmende 
Vande  med  ikke  for  ringe  Dybde,  Ler-  eller  Dyndbund  og 
langs  Bredderne  rig  Plantevækst.  Medens  Yngelen  holder 
sig  i  Bredbæltet  og  her  lever  saavel  af  fritsvømmende 
Dyr  som  af  saadanne,  der  er  knyttet  til  Planterne  eller 
Bunden,  saa  hører  Brasenen  fra  omtrent  sit  andet  Aar  til 


Fig.  127.     Brasen.     (Efter  Zoologia  danica). 


paa  dybere  Vand,  hvor  den  væsentlig  lever  af  Bunddyr 
og  kun  i  Nødsfald  tager  sin  Tilflugt  til  Svævet.  Brasenen 
er  nu  bleven  mere  lyssky  og  gaar  i  Reglen  kun  om  Natten 
(eller  mod  Tordenvejr)  ind  i  Bredbæltets  ydre  Dele.  Her  kan 
man  ofte  se  Mærker  af  Brasenflokkenes  Færden  hen  over 
Bunden,  idet  der  i  denne  er  talrige,  kredsrunde  Fordyb- 
ninger, som  stammer  fra,  at  Brasenen  (i  næsten  lodret 
Stilling)  med  sin  fremskydelige  Mund  har  opsuget  Bund- 
emnet; som  Regel  findes  i  Fordybningens  Midte  et  lille 
Vandaksskud  eller  en  eller  anden  Plante  (den  hos  os 
sjældne  Isoétes  har  endog  faaet  Navnet  Brasengræs  heraf), 
og  formodentlig  søger  Brasenen  særlig  de  paa  Planterne 
siddende  Dyr;  Sand,  Dynd  og  andet  uspiseligt  udspyer 
den  igen,  og  det  kan  oftest  ses  liggende  rundt  om  Brasen- 

hullet.     Planteføde    spiller  næppe  nogen  Rolle  for  Brase- 
nen.    Den  er  en  meget  sky  og  forsigtig  Fisk. 

Mod  Legetiden  samles  Brasenernes  Smaaflokke  i  større 
Stimer,  som  søger  ind  i  Vige  af  Søen  eller  Aaen,  paa 
Steder  med  omkring  en  halv  til  een  Meter  Vand  og  med 
planteklædt  Bund.  Hos  os  falder  Legetiden  i  Maane- 
derne  Maj  og  Juni,  mulig  endog  i  Juli.  Hannerne  kom- 
mer først  til  Legepladsen;  de  har  meget  iøjnefaldende 
Hudvorter  (se  Fig.  93),  først  hvide,  senere  gule.  De 
gamle  og  de  unge  leger  næppe  samtidig,  og  som  Re- 
gel skal  de  gamle  lege  først;  Legetiden  skal  falde  i  tre 
Afsnit  med  omtrent  en  Uges  Mellemrum.  Legen  staar 
paa  i  tre— fire  Døgn  og  foregaar  særlig  i  rolige  Nætter; 
den  forrettes  med  Larm  og  Plasken.  Selv  under  Legen 
skal  Brasenen  let  blive  skræmt  og  flygte.  De  smaaÆg  er 
klæbende  og  stryges  af  paa  Planter  og  Kviste.  En  middel- 
stor Hun  skal  indeholde  2—300.000  Stykker.  Klækningen 
sker  i  Løbet  af  een  til  godt  to  Uger.  Da  al  Legen 
ikke  foregaar  paa  een  Gang,  træffes  senere  Yngel  af  ret 
forskellig  Størrelse;  i  Furesø  maalte  Brasenyngelen  den 
29.  Juli— 9.  August  1905  18—38  mm.  Allerede  en  31  mm 
lang  Unge  havde  Skæl  (Furesø,  7.  August  1905).  Brase- 
nens Vækst  er  under  gode  Forhold  vistnok  hurtig,  men 
Forholdet  er  lidet  undersøgt;  at  Væksten  for  Brasenens 
vedkommende  mere  end  for  de  fleste  andre  Fisks  er  af- 
hængig af  de  ydre  Kaar,  er  imidlertid  kendt  nok.  Hvor 
der  er  gode  Bredforhold  med  rigt  Dyreliv,  vokser  Ung- 
brasenen godt  op,  og  finder  den  ogsaa  gode  Ernærings- 
forhold i  Søens  dybere  Dele,  bliver  der  en  rig  og  god 
Brasenbestand,  men  yder  Søens  Midterparti  ikke  tilstrække- 
lig Brasenføde,  bliver  der  maaske  nok  talrige,  men  kun 
des  magrere  Individer;  her  er  Fredning  ej  paa  sin  Plads, 
tværtimod  kraftig  Befiskning;  hvor  Bredbæltet  derimod 
kun  tillader  Opvæksten  af  faa  Ungbrasen,  medens  Sø- 
bækkenet  kunde  give  Næring  til  mange  ældre  Brasener, 
træffer  man  en  lille  Bestand  af  særdeles  store  og  fede 
Individer.  Saaledes  opstilles  i  hvert  Fald  Reglen,  og  her 
fra  Landet  kan  der  vist  findes  Eksempler  nok,  der  passer 
hertil.  I  Mossø  og  Viborg  Sø  aftog  Brasenen  i  hvert  Fald 
tidligere  i  Størrelse,  men  man  tilskrev  dengang  (c.  1879) 
Remormen  (Ligula  simplicissima)  Skylden  og  angav, 
at  i  Rindsholm  Sø,  der  ligger  nær  Viborg  Sø,  og  hvor 
der  aldrig  saas  Remorm,  blev  Brasenen  stor  og  fed.  Og- 
saa i  Stubbe  Sø  er  (1911)  Brasenen  elendig  og  mager;  den 
er  her  jævnlig  stærkt  sortplettet  af  indkapslede  Ikter 
(Diplostomum  cuticula,  Fig.  134),  hvilket  den  ogsaa  skal 
være  (c.  1879)  i  Maribo  Sø;  daarlig  er  Brasenen  ogsaa  i 
Arresø,  hvor  de  ældre   Brasener  søger  deres  Føde  i  Svæ- 

vet.  God  bliver  Brasenen  i  Gudenaaen,  i  Furesø  og  tal- 
rige andre  Steder.  Mod  Vinteren  samles  Brasenerne  i 
ofte  vældige  Stimer  ude  paa  Barbunden.  Saaledes  toges 
i  Furesø  d.  9.  December  1912  i  eet  Vaadtræk  i  „Store 
Kalv"  c.  10.000  kg  Brasen,  udelukkende  voksen  Fisk;  i 
Vaaddet  var  der  yderligere  kun  nogle  faa  Gedder,  enkelte 
Rudskaller  og  en  eneste  Aborre. 

Som  ung  er  Brasenen  benet  og  lidet  god,  men  har 
den  først  naaet  en  Vægt  af  over  eet  Kilogram,  bliver  den 
som  Regel  fed  og  velsmagende,  omend  de  kosteformede 
Biribben  forringer  Nydelsen  noget.  Her  i  Landet  gaar 
den  kun  lidt  i  Handelen,  men  ved  Fangststederne  for- 
bruges en  Del.  Imidlertid  fiskes  Brasenen  hyppig  i  større 
Mængder  ad  Gangen,  hvilket  begunstiger  Muligheden  for 
Udførsel;  efter  et  Skøn  er  denne  c.  100.000  kg  aarlig,  og 
Prisen  anslaas  til  c.  30  Øre  pr.  Kilogram.  Da  Brasenen 
er  sejglivet  og,  velsagtens  paa  Grund  af  sine  tætsluttende 
Gællelaag  og  Gællehude,  taaler  at  ligge  længere  Tid  i 
Luften,  kan  særlig  vinterfanget  Brasen  fra  Vaad  let  for- 
sendes levende  til  Tyskland  i  Jernbanevogne  med  Vand- 
beholdere, i  hvilke  der  sørges  for  Luftfornyelse;  saaledes 
kan   disse  store   Fangster  hjembringe  særlig  gode  Priser. 

De  voksne  Brasener  henter  deres  Føde  til  Dels  samme 
Steds  som  Hork,  Flire,  Karpe,  Helt  og  Aal.  Horken  og 
Fliren  er  for  lidt  værd,  og  Karpen  som  Regel  for  svær 
at  fange  i  dybere  Søer;  derimod  afhænger  det  af  Om- 
stændighederne, om  man  vil  hæmme  eller  fremme  Brasen- 
bestanden i  Forhold  til  Helt  og  Aal.  Derfor  er  Brasenen 
ikke  fredet  i  Fiskeriloven  af  1907,  ej  heller  i  Fiskeri- 
loven for  Gudenaa  og  Randers  Fjord  af  1906,  hvorimod 
den  er  fredet  ved  et  Mindstemaal  i  Vedtægterne  for 
Ringkjøbing  og  Stadil  Fjorde  (1911,  262  mm  til  Haleroden), 
Nissum  Fjord  (1911,  236  mm  til  Haleroden),  Hobro- 
Mariager  Fjord  (1911,  256  mm  (209  mm  til  Haleroden))  og 
for  Farvandene  indenfor  Karrebæksminde  (1912,  262  mm 
til  Haleroden);  det  sidste  Sted  er  den  tillige  fredet  i  hele 
Maj  Maaned,  medens  den  ved  Fiskeriregulativet  for  Køge 
Aa  er  fredet  i  Tiden  fra  d.  15.  Maj  — 15.  Juni. 


2.    Flire  (Åbramis  blicca  Bloch). 

Kroppen  er  høj  og  stærkt  sammentrykt.  Øjets  vand- 
rette Tværmaal  er  hos  de  voksne  næppe  mindre  og  hos 
de  yngre  betydelig  større  end  Snudens  Længde.  Naar 
Munden  er  lukket,  rager  Snudespidsen  lidt  ud  over  Under- 

kæbespidsen.  Svælgtænderne  sidder  i  to  Rækker  paa  hvert 
Svælgben.  Den  ydre  Række  har  fra  een  til  tre  Tænder, 
sædvanlig  to;  de  er  smaa  og  næsten  valseformede.  Den 
indre  Rækkes  fem  Tænder  er  (paa  nær  den  forreste, 
næsten  kegleformede)  ret  stærkt 
-•*éIP^'  s*e^"  sammentrykte    med    furet    Slid- 

^És*  fa%r       :^Sy  f&       flade,  kroget  Spids  og  paa  nogle 
\^      ^V5'    f^-         af    Tænderne  Hak  ved  Krogens 
Grund,  paa  lignende  Maade  som 
^%^hj"''j^  hos  den  foregaaende  Art.     Ryg- 

finnen  begynder  noget  bag  den 

lodrette  Linie  gennem  Bugfin- 
Fig.  128.    Nedre  Svælgben  „   J         °  * 

af  Flire.      (Efter  Zoologia       nernes   Rod  °g  slutter  over  Gat~ 
danica).  finnens    Forkant    eller   lidt  læn- 

gere fremme.  Gatfinnen  be- 
gynder med  nogle  ugrenede  Straaler,  af  hvilke  den  for- 
reste er  rudimentær;  herefter  følger  18 — 24  (sædvanlig 
mellem  21  og  23)  grenede  Straaler,  hvoraf  den  sidste  som 
sædvanlig  er  dobbelt.  Skællene  er  middelstore  og  danner 
15—17  Længderækker  mellem  Rygfinnen  og  Bugfinnerne. 
Langs  Sidelinien  er  der  fra  45  til  50  Skæl.  Farven  er 
oventil  olivengrøn,  paa  Sidernes  øvre  Del  sølvhvid  med 
grøn  Punktering,  paa  deres  nedre  Del  sølvhvid  og  paa 
Bugen  hvid.  Ryg-  og  Halefinne  er  af  Ryggens  Farve,  Gat- 
finnen hyppig  noget  lignende,  men  de  øvrige  Finner  er 
kødrøde  ved  Roden  og  graalige  mod  Spidsen. 

R  10-12;  G  21-27;  Br  15-17;  Bu  9-10;  H  x  + 
19  +  x. 

Fliren  bliver  oftest  kun  omkring  to  Decimeter  lang, 
sjælden  tre  Decimeter  med  en  Vægt  af  et  halvt  Kilogram; 
fra  Sverige  kendes  den  345  mm  lang.  Flirens  Udbredelses- 
omraade  er  daarlig  kendt,  mest  fordi  den  saa  ofte  for- 
veksles med  unge  Brasen  eller  endog  med  Skaller.  Den 
mangler  helt  i  Norge,  findes  næppe  i  det  nordlige  Sverige, 
derimod  mer  eller  mindre  almindeligt  i  det  mellemste  og 
det  sydlige,  hvorudfor  den  ogsaa  træffes  i  Skærgaarden  i  den 
bottniske  Bugt  og  den  nordlige  Østersø;  i  Finland  gaar 
den  til  63°  40'  n.  Br.,  og  den  træffes  i  den  finske  Bugts 
Skærgaard;  i  Rusland  skal  den  være  almindelig  og  opgives 

endog  at  gaa  til  Floden  Petschora;  i  øvrigt  er  den  almin- 
delig i  Østrig,  Schweiz,  Frankrig,  England  og  Irland  samt 
særlig  i  Tyskland.  Hos  os  er  dens  Udbredelsesomraade 
egentlig  ogsaa  daarlig  kendt.  Den  nævnes  fra  følgende 
Steder:  i  Jylland:  Nips  Aa,  Vondaa,  Gudenaa  med  Randers 
Fjord  og  Nørreaa  samt  Søerne  Rindsholm  Sø,  Mossø  og 
Skanderborg  Sø,  Kolding  Aa;  paa  Fyen:  Brendegaard  Sø, 
Nørresø,  Paspaa  Sø,  Arreskov  Sø  og  Allerup  Sø;  paa 
Langeland:  Tranekær  Sø;  paa  Sjælland:  Susaa  og  Es- 
rom Sø. 

Fliren  lever  i  Søer  og  langsomt  flydende  Aaløb  samt 
i  svagt  Brakvand.  I  Levevis  minder  den  meget  om  Bra- 
senen.    Den    holder   sig    mest   ved    Bunden    i    Breddens 


m 


Fig.  129.     Flire.     (Efter  Zoologia  danica). 


Nærhed,  men  kan  dog  ogsaa  gaa  op  i  de  højere  Vandlag; 
den  skyer  end  ikke  flade  Steder  uden  Plantevækst,  og  det 
er  kun  om  Vinteren,  at  den  søger  Dybet.  Legen  foregaar 
omkring  Juni  Maaned,  og  Flirerne  samles  da  i  store  Stimer 
paa  tæt  bevokset  Bund.  Legen  foregaar  paa  lignende  Vis  som 
Brasenens  med  stor  Larm,  men  de  ellers  sky  Flirer  skal 
i  den  Tid  være  lette  at  fange.  Æggene  er  talrige  og  næ- 
sten 2  mm  store.  Allerede  ved  en  Længde  af  ti  — tolv  Centi- 
meter bliver  Fliren  kønsmoden.  Dens  Føde  bestaar  over- 
vejende af  Bund-  og  Breddyr,  kun  undtagelsesvis  af  Planter; 
skønt  Fliren  næppe  tager  ret  stort,  levende  Bytte,  skal  den 
dog  jævnlig  gaa  paa  Aalekroge  med  død  Agnfisk.  Fliren 
bliver  Næringskonkurrent  til  Fisk  som  Brasen,  Skalle, 
Aborre  og  Aal  og  er  ikke  velset,  da  den  kun  har  ringe 
Værdi,  lille,  benet  og  mager  som  den  er.    Ikke  engang  til 


288 


Foder  for  Rovfisk  er  den  godt  egnet,  thi  dens  høje  Krop- 
form gør,  at  Rovfiskene  mindre  gerne  tager  den. 

Bastarder  indenfor  Karpefamilien. 

Som  omtalt  tidligere  (Sd.  223)  krydses  adskillige  af 
Familiens  Arter  —  selv  saadanne,  der  regnes  for  at  høre 
til  forskellige  Slægter  —  let  indbyrdes.  Man  vil  derfor 
kunne  vente  at  træffe  Bastarderne  regelmæssig  eller  fra 
Tid  til  anden  i  saadanne  Vande,  hvor  Forældrearterne 
lever  sammen.  Kun  en  enkelt  Bastard,  Karpekarudsen, 
har  økonomisk  (skadelig)  Betydning,  de  andre  har  ingen 
fiskerilig  Interesse.  Karpekarudsen  er  beskrevet  foran 
(Sd.  244),  og  her  er  ogsaa  givet  Grundene,  hvorfor  Bastar- 
derne stadig  udviskes  til  Fordel  for  Stamarterne.  Man 
mener  at  kende  Bastarder  i  hvert  Fald  mellem  Skalle  og 
Brasen,  Skalle  og  Flire,  Skalle  og  Rudskalle,  Rudskalle 
og  Flire,  Rudskalle  og  Løje,  Løje  og  Flire.  Kun  to  af 
disse  kendes  her  fra  Landet,  men  i  hvert  Fald  en  tredje 
maa  sikkert  ogsaa  være  her.  Bastarderne  ligner  snart 
mest  den  ene,  snart  mest  den  anden  Stamart  saavel  i  det 
Ydre  som  paa  Svælgtænderne,  og  Bestemmelse  af  dem 
er  som  Regel  ikke  let. 


Brasenskalle(Åbramis  bråmax  Leuciscus 

rutilus). 
[Zoologia  danica:  Abramidopsis  buggenhågii;  v.  Siebold: 
Abramidopsis  leuckårtii;  Krøyer:  Åbramls  buggenhågii]. 

Den    største    Krophøjde    indeholdes    omkring   2,6—3,4 
Gange  i  Længden  fra  Snudespidsen  til  de  midterste  Hale- 
finnestraalers  Spids;  Formen  er  altsaa 
højere  end  Skallens  og  lavere  end  Bra- 
senens.   Svælgtænderne  sidder  i  Reg- 
len i  en    enkelt   Række,  men  der  kan 
paa  det  ene  eller  paa  begge  Svælgben 
være  en  lille  Tand  i  den  ydre  Række; 
Fig.  130.     Nedre       den  indre  Række  indeholder  fem  Tæn- 
Svælgben  af  denover-     der  paa  hvert  Svælgben  eller  seks  paa 
for  afbildede  Brasen-      ,  _       ,, 

skalle.     (Efter   Zoo-     det  venstre.  Tandkronerne  er  sammen- 

logia  danica).  trykte,  undtagen  den  forreste,  og  ligner 

Brasenens.  Rygfinnen  begynder  længere  fremme  end 
Brasenens.  Gatfinnen  er  meget  kortere  end  Brasenens, 
men  længere  end  Skallens;  hertil  svarer  ogsaa  Straaletallet 
(18—21).  Der  er  15—18  Skælrækker  mellem  Rygfinnen  og 
Bugfinnerne;  Sidelinien  gaar  i  den  tiende— tolvte  af  disse  fra 
oven  regnet.  Langs  Sidelinien  er  der45— 54  Skæl.  Forryggen 
har  ikke  nogen  skælfri  Midtstribe;  det  samme  kan  gælde 
Bugkanten  mellem  Bugfinnerne  og  Gattet,  men  Skællene  kan 
ogsaa  staa  Kant  mod  Kant  med  en  nøgen  Stribe  mellem 
sig  som  hos  Brasenen.    Farven  er  mørkegrøn  paa  Ryggen, 


Fig.  131.    Brasenskalle,  c.  23  cm,  Bagsværd  Sø. 
(Efter  Zoologia  danica). 


sølvskinnende  paa  Siderne  med  nogen  Messingglans  og 
hvid  paa  Bugen;  Finnerne  er  enten  alle  mørke,  eller 
Gatfinnen  og  de  parrede  Finner  er  lysere;  Regnbuehinden 
er  rødlig. 

R  11  —  13;  G  18—21;  Br  16-19;  Bu  10;  Hx  +  19  +  x. 

Brasenskallen  naar  langtfra  Brasenens  Størrelse  og 
bliver  næppe  over  tre  Decimeter  lang.  Hos  os  kendes 
den  fra  Flyndersø,  fra  en  Dam  paa  Lumby-Thorup  Mark 
(Fyen),  fra  Maribo  Sø  (2  Stkr.,  27.  Oktober  1878),  fra  Bag- 
sværd Sø  (9.  Juni  1897)  og  fra  Lyngby  Sø  (2  Stkr., 
1882). 

C.  V.  Otterstrøm:    Fisk  II.  19 

Rudskalle  flire  (Leuciscus  erythrophthål- 

mus  x  Åbramis  blicca). 

[Zoologia  danica:   Bliccopsis  erythrophtalmoides]. 

Den   største   Krophøjde   gaar  hos   ældre    Fisk   2,3   og 
hos    de   yngre   2,7  Gange  op  i  Afstanden   fra  Snudespids 
til     Halefinnens    Rod.     Snudespidsen 
er   but.     Over-    og    Underkæbe   rager 
lige  langt  frem.   Svælgtænderne  sidder 
i    to    Rækker;   i   den   indre  Række  er 
der   sædvanlig  to,  sjældnere  tre  Tæn- 
der.  Gatfinnen  har  fra  fjorten  til  nitten 
Straaler.    Langs  Sidelinien  er  der  42 — 
44  Skæl,  og  mellem  Rygfinnen  og  Bug- 
finnerne er  der  15—16  Længderækker, 
hvoraf    4.V2    under    Sidelinien.      For- 
ryggen   er    ikke    aasformet    sammen- 
trykt som    hos   Fliren   og  er  dækket   helt  af  Skæl,  hvor- 
imod den    skarpe  Bugkant  mellem  Bugfinnerne  og  Gattet 


Fig.  132.  Nedre 
Svælgben  af  den 
nedenfor  afbildede 
Rudskalleflire.  (Ef- 
terZoologia  danica). 


Fig.   133.    Rudskalleflire,  c.  17  cm,  Randers  Fjord,   1844. 
(Efter   Zoologia  danica). 


enten    har    en   nøgen    Fure    paa    hele    Strækningen     eller 
kun  fortil  krydses  af  Skæl. 

RIO  -12;  G  14- 19;  Br  17— 18;  Bu  10     ll;Hx+19  +  x. 

I  Sverige  er  den  taget  indtil  27  cm  lang,  men  vort 
eneste  kendte  Eksemplar  var  kun  c.  17  cm;  det  toges  alle- 
rede 1844  i  Randers  Fjord. 


[Flireskalle  (Åbramis  blfcca  x   Leuciscus 

rutilus). 

[F.  A.  Smitt:  Bliccopsis  åbramo-rutilus]. 

Forskellige,  snart  mere  skalleagtige,  snart  mere  flire- 
lignende    Fisk    er   blevet  anset    for  at  være  opstaaet  som 


Fig.   134.     Flireskalle.     23  cm,  Helgeaa,    17.  April   1869. 
sorte  Pletter  skyldes  Snyltere.     (Efter  F.  A.  Smitt). 


De 


Følge  af  Krydsning  mellem  Skallen  og  Fliren.  I  Forhold 
til  Skallen  har  de  en  længere  Gatfinne  og  en  stærkt  sam- 
mentrykt Forryg.  Uden  Tvivl  forekommer  Flireskallen 
ogsaa  hos  os,  skønt  den  endnu  ikke  er  paavist;  den  synes 
nemlig  at  være  ret  hyppig  baade  i  Sverige  og  Tyskland.] 


2.    Smerlingernes  Underfamilie  (Cobitidini). 

Munden  er  lille.  Mindst  seks  Skægtraade  fin- 
des. De  nedre  Svælgben  er  forholdsvis  svage. 
Svælgtænderne  sidder  alle  i  een  Række  og  er  tal- 

19* 

rigere  end  hos  den  foregaaende  Underfamilie.  Gælle- 
spalterne er  smaa;  de  naar  kun  lidt  eller  slet  ikke 
længere  frem  end  Brystfinnernes  Rod.  Huden  er 
nøgen  eller  dækket  af  rudimentære  Skæl.  Bigæller 
mangler.  Svømmeblæren  er  helt  eller  delvis  inde- 
sluttet i  en  Benkapsel. 

Hertil  hører  omkring  halvfjerdsindstyve  Arter  fra  Eu- 
ropa og  særlig  fra  Asien.  Af  de  otte  Slægter  er  kun  een 
repræsenteret  hos  os. 

1.    Smerlingslægten  (Cobitis  Artedi). 

Formen  er  meget  langstrakt.  Øjnene  er  smaa. 
Munden  har  tykke  Læber.  Der  er  seks — tolv  Skæg- 
traade.     Ryg-  og  Gatfinnen  er  begge  korte. 

Denne  Slægt  rummer  over  et  halvt  Hundrede  Arter, 
af  hvilke  to  lever  hos  os,  medens  et  Individ  af  en  tredie 
en  enkelt  Gang  er  fundet  her,  rimeligvis  undsluppet  eller 
udsat  fra  et  Akvarie. 

Oversigt  over  Arterne. 

1.  Ti  Skægtraade.  .   [3.  Dyndsm  erli  ng  (C.  fossi  lis).] 
Seks  Skægtraade 2. 

2.  Hovedet  er  tykt  og  noget  fladtrykt  (Fig.  135).  .  . 

1.  Smerling  (C.  barbåtula). 

Hovedet  er  sammentrykt  (Fig.  137) 

2.  Pigsmerling  (C.  tænia). 

1.    Smerling  (Cobitis  barbåtula  Artedi). 

Kroppen  er  trind  fortil,  sammentrykt  bagtil.  Hovedet 
er  tykt  og  noget  fladtrykt.  Der  findes  ikke  nogen  Benpig 
under  Øjet.  Seks  Skægtraade,  der  alle  sidder  paa  Over- 
kæben. Halefinnen  er  lige  afskaaret  eller  svagt  indadbuet 
og  har  afrundede  Hjørner.  Benkapslen  paa  de  forreste 
Hvirvler  er  delt  i  en  højre  og  en  venstre  Del.     Hovedet, 

Forryggen  og  det  forreste  af  Bugen  er  nøgent;  paa  det 
øvrige  af  Kroppen  og  Halen  sidder  yderst  smaa,  ikke  tag- 
lagte Skæl.  Sidelinien  er  ufuldstændig.  Farven  kan  være 
mørkere  eller  lysere;  Ryg  og  Sider  er  graabrune  med  store, 
mørke  Pletter,  der  nedadtil  opløser 
sig  i  en  Marmorering;  sædvanlig  er 
der  en  mørk  Stribe  mellem  Snude- 
spids og  Øje,  en  mørk  Plet  over  Bug- 
finnens Rod  og  en  aflang,  sortagtig 
Plet  nedentil  paa  Halefinnens  Rod. 
Bugen  er  hvidgul  eller  til  Dels  rødlig; 
Sidelinien  er  i  Reglen  lys.  Han- 
nen er  slankere  end  Hunnen;  dens  Brystfinner  er  halv- 
anden Gang  saa  lange  som  Kroppens  største  Højde,  der 
hos  Hunnen  omtrent  er  lig  Brystfinnernes  Længde. 

R  9— 1 1 ;  G  7—9;  Br  1 1—13;  Bu  6—9;  H  x  +  15—19  +  x. 

Smerlingen  bliver  som  Regel  kun  en  halv  Snes  Centi- 
meter  lang,    men    skal  i  Tyskland    kunne    blive  henimod 


Fig.    135.      Hoved 

af  Smerting.    (Efter 

Zoologia  danica). 


=31*. 


Fig.   136.     Smerting.     (Efter  Zoologia  danica). 


femten.  Hunnerne  bliver  større  end  Hannerne.  Smer- 
lingen mangler  paa  de  britiske  Øer  og  i  Norge  og  er  i  Sve- 
rige kun  fundet  i  et  Par  Vandløb  i  Skaane  og  Halland 
samt  mulig  i  Målaren,  hvor  Frederik  I  lod  den  udsætte; 
i  Finland  er  den  ret  almindelig  op  til  Kajana  og  findes  i 
Skærgaarden  i  den  sydlige  Del  af  den  bottniske  Bugt  og 
i  den  finske  Bugt;  i  Rusland  og  Sibirien  er  den  almindelig 
og  ligedes  i  hele  Mellemeuropa  samt  i  Norditalien.  Hos 
os  vides  den  med  Sikkerhed  kun  truffet  i  Kolding  Aas 
Omraade,  nemlig  i  Tilløbene  Nebel  Aa  og  Aakjær  Aa.   Fra 

ældre  Tid  findes  rigtignok  en  Opgivelse  om,  at  den  skal 
leve  ved  Fredericia,  Kolding  og  Vejle,  ja  endog  i  Lim- 
fjorden, og  det  formodedes,  at  den  var  set  i  Susaa;  rime- 
ligvis skyldes  disse  Opgivelser  for  største  Delen  Forveks- 
linger med  Grundlingen  og  med  Pigsmærlingen.  Den  før- 
ste sikre  Paavisning  af  Smerlingens  Forekomst  hos  os 
skete  i  1878  i  Nebel  Aa  (Stenvad  Mølle,  1  Stk.  sidst  i  Maj, 
2  Stkr.  d.  5.  Juni);  den  skal  være  almindelig  i  Aaen  og 
toges  atter  i  1906  (25.  Oktober,  udfor  Haugaard  Dambrug). 
Smerlingen  ynder  lignende  Opholdssteder  som  Elritsen, 
altsaa  køligt  og  klart  Vand,  mest  Aaer  og  Bække,  men 
ogsaa  Bredderne  af  klare  Søer  og  svagt  Brakvand  (denord- 
tyske  Haff'er,  den  finske  Skærgaard).  Men  i  Modsætning 
til  Elritsen  er  den  en  Bundfisk,  der  holder  sig  rolig,  lig- 
gende paa  Sandet  eller  mellem  Stenene.  Skræmmes  den, 
svømmer  den  hurtig  af  Sted,  men  kun  et  kort  Stykke  for 
at  søge  sig  et  nyt  Skjul.  Den  gaar  ikke  i  Flok.  Om 
Natten  skal  den  være  livligere  og  da  skaffe  sig  sin  meste 
Føde;  den  tager  særlig  Tanglopper  og  Insektlarver,  men 
skal  som  de  fleste  Fisk  være  slem  til  at  æde  Rogn,  hvor 
Lejlighed  gives.  Dens  Leg  finder  hos  os  rimeligvis  Sted 
i  Maj  Maaned.  Hannerne  skal  i  Legetiden  faa  Hudfortykkel- 
ser paa  Bugfinnernes  Inderside.  Rimeligvis  foregaar  Legen 
for  den  enkelte  Fisk  i  flere  Sæt.  Efter  nogle  Beretninger  læg- 
ges Æggene  mellem  Sten  eller  i  en  af  Fisken  selv  dannet 
Fordybning  i  Bunden,  og  Hannen  holder  Vagt  over  dem; 
efter  andre  afsættes  Æggene  paa  Vandplanter  og  Sten. 
Ligeledes  afviger  Meningerne  om  Smerlingens  Sejglivet- 
hed.  Hos  os  har  Smerlingen  selvfølgelig  ingen  Betydning, 
og  det  Fiskeri,  der  i  andre  Lande  drives  efter  den,  spiller 
sikkert  heller  ingen  økonomisk  Rolle;  men  Smerlingen 
skal  være  en  Lækkerbidsken,  naar  den  bliver  tilberedt 
hurtig  efter  Fangsten,  og  i  ældre  Tid  opdrættede  man  den 
endog  i  særlige  Damme. 


2.    Pigsmerling  (C  6b  i  ti  s  tænia  Linné). 
(Krøyer:  Botia  tænia). 

Hovedet  og  hele  Kroppen  er  mer  eller  mindre  sam- 
mentrykt. Under  Øjet  er  der  en  bagudrettet,  bevægelig, 
tve-  eller  flerspidset  Pig.  Seks  Skægtraade,  der  alle  sidder 
paa  Overkæben.  Halefinnen  er  afrundet.  Benkapslen  paa 
de  forreste  Hvirvler  er  enkelt.  Hovedet  er  nøgent,  men 
i  øvrigt  er  Huden  dækket  af  yderst  smaa,  taglagte  Skæl. 
Sidelinien   findes  kun  paa  et  kort  Stykke  fortil.     Ryggens 

og  Sidernes  Bundfarve  er  gullig;  Ryggen  er  marmoreret 
med  graat  eller  sort,  og  en  Række  sorte  Pletter  strækker 
sig  langs  hver  Side  af  den;  midt  paa  Kropsiderne  er  en 
Række  større,  sorte  Pletter,  og  foroven  ved 
Halefinnens  Rod  er  en  stor,  sort  Plet;  Bugen 
er  hvid.  Anden  Brystfinnestraale  er  tykkere 
hos  Hannen  end  hos  Hunnen. 

R  10-12;  G  7-9;  Br  8—10;  Bu  7-8;  H 
x  +  16  -f-  x. 

Pigsmerlingen  bliver  oftest  kun  mellem 
en  halv  og  en  Decimeter  lang,  men  skal  dog 
i  Udlandet  være  taget  seksten  Centimeter 
lang.  Hunnerne  bliver  større  end  Hannerne. 
Pigsmerlingens  Udbredelsesomraade  er  meget 
vidtstrakt,  idet  det  naar  lige  fra  England  og 
Skotland  til  Japan  og  fra  Målaren  (med  dens 
Tilløb)  til  Spanien  og  Sicilien;  men  Pigsmer- 
lingen mangler  paa  Irland,  Færøerne,  Island,  i 
Norge,  det  nordligste  Sverige  og  i  næsten  hele 
Finland  undtagen  Egnen  ved  Viborg,  og  tillige 
mangler  den  pletvis  indenfor  det  nævnte  Omraade  (saaledes  i 
Ems  og  Pregels  Vandomraader  og  i  holstenske,  mecklenborg- 
ske,  preussiske  og  pommerske  Søer).  Hos  os  kendes  den 
ikke  fra  Jylland,  hvorimod  den  er  almindelig  paa  Fyen  og 


Fig.  137. 
Hoved     af 

Pigsmer- 
ling     med 

udspærre- 
de Øjen- 
torne.  (Ef- 
ter Zoolo- 
gia  dani- 
ca). 


Fig.   138.     Pigsmerling.     (Efter  Zoologia  danica). 


i  Midt-  og  Sydsjælland  samt  paa  Lolland  i  Maribo  Sø. 
Pigsmerlingen  er  ligesom  Smerlingen  en  Bundfisk,  men 
synes  ikke  at  stille  saa  store  Fordringer  som  denne  til 
Vandets  Kølighed  og  Iltholdighed;  den  findes  ikke  blot  i 
Bække  og  mindre  Aaer,  men  ogsaa  almindeligt  i  Søer,  og 
den  klarer  sig  fortræffeligt  i  Akvarier  uden  Gennemstrøm. 
Pigsmerlingen  træffes  om  ikke  i  Stimer,  saa  dog  oftest 
flere  i  Nærheden  af  hinanden.  Den  graver  sig  med  største 
Lethed   ned  i  Sandbund   og  ligger  ofte  her  i  længere  Tid 

kun  med  det  øverste  af  Hovedet  med  de  højtsiddende 
Øjne  og  med  de  stadig  mimrende  Læber  ragende  op; 
skræmmes  den,  borer  den  sig  helt  ned,  og  den  skal  saa 
ofte  endog  arbejde  sig  et  Stykke  hen  gennem  Sandet  og 
komme  op  noget  borte.  Hvortil  Øjentornene  bruges,  staar 
ikke  klart;  foruroliges  Fisken,  skal  den  spærre  dem  ud, 
hvilket  kunde  tyde  paa,  at  de  trods  deres  Lidenhed  var  et 
Slags  Forsvarsredskab;  gennem  Menneskets  Hud  kan  de 
ikke  stikke,  og  de  er  ikke  giftige;  maaske  skærmer  de  for 
Øjnene,  naar  Fisken  borer  i  Sandet,  og  maaske  bruger 
den  dem  til  at  hage  sig  fast  med,  naar  den  arbejder  sig 
mod  Strøm.  Munden  er  meget  lille,  og  hertil  svarer  Fø- 
den, der  bestaar  af  smaa  Bunddyr  (Hjuldyr,  Smaakrebs). 
Legen  skal  hos  os  foregaa  i  Maj  og  Juni  Maaneder.  Lege- 
forholdene kendes  ikke.  Pigsmerlingen  er  en  almindelig 
brugt  Akvariefisk,  der  paa  lignende  Vis  som  den  følgende 
Art  skal  kunne  bruges  som  Vejrprofet.  Den  skal  kunne 
give  en  pibende  Lyd  fra  sig.  Dens  Kød  er  tørt  og  sejgt, 
og  Fisken  er  tillige  for  lille  til  at  finde  Anvendelse  som 
Menneskeføde;   derimod  skal  den  være  god  som  Agnfisk. 


[3.    Dyndsmerling  (C  6b  i  ti  s  fos  s  il  i  s  Linné). 

Kroppen  er  meget  langstrakt,  næsten  aaleagtig,  fortil 
trind  og  bagtil  sammentrykt.  Hovedet  er  noget  sammen- 
trykt, og  dets  Længde  gaar  omkring  syv  Gange  op  i  Total- 


Fig.   139.     Dyndsmerling.     (Fra  Nietsche). 


længden.  Under  hvert  Øje  er  der  en  af  Hud  bedækket  Pig. 
Ti  Skægtraade,  hvoraf  fire  paa  Snudespidsen,  een  i  hver 
Mundvig  og  fire  paa  Underkæben.  Halefinnen  er  afrundet. 
Kroppen    er   for   største    Delen    dækket  af  smaa,  taglagte 


297 


Skæl  og  er  meget  slimet.  Sidelinie  mangler  eller  er 
utydelig.  Svømmeblæren  og  dens  Kapsel  er  dobbelt. 
Ryggens  og  Sidernes  Grundfarve  er  læderbrun  eller  mørke- 
brun, men  Grundfarven  er  delvis  dækket  af  Pletter  og 
Marmoreringer;  Bugen  er  orangegul;  fra  Gællespalte  til 
Halefinne  strækker  sig  paa  hver  Side  et  bredt,  sortebrunt 
Baand,  og  over  eller  under  dette  gaar  en  Streg  af  samme 
Farve. 

R  8-9;  G  8;  Br  11;  Bu  6;  H  x  +  15-16  -f  x. 

Dyndsmerlingen  kan  blive  omkring  tre  Decimeter  lang. 
Den  findes  ikke  i  Norge  og  Sverige,  findes  kun  sjæl- 
dent i  det  sydligste  Finland,  men  er  udbredt  over  Mellem- 
og  Sydrusland,  Østrig,  Schweiz,  Tyskland  og  Holland. 
Hos  os  er  den  kun  een  Gang  truffet  udenfor  Fangenskab, 
og  dette  berettiger  næppe  til  at  medregne  Fisken  til  den 
danske  Fauna;  d.  10.  Juni  1899  fangedes  nemlig  en  Dynd- 
smerling  i  Kalvebod  Strand,  men  intet  er  jo  rimeligere 
end,  at  den  er  hældt  ud  fra  et  eller  andet  Akvarium  i 
København.  Dyndsmerlingen  er  nemlig  en  yndet  Akvarie- 
fisk, der  kommer  meget  i  Handelen  hos  os.  Den  anses 
for  at  være  en  brugbar  Vejrprofet,  idet  den  (ligesom  for- 
skellige andre  Bundfisk)  viser  sig  urolig  ved  faldende 
Lufttryk.  Dyndsmerlingen  holder  til  i  Vandhuller  og  Kær, 
hvor  den  ofte  udsættes  for,  at  Vandet  bliver  iltfattigt,  eller 
for  Udtørring;  mod  det  sidste  hjælper  den  sig  ved  at 
krybe  ned  i  Dyndet,  mod  det  første  ved  at  sluge  Luft  (se 
I  Side  20).  Legetiden  varer  i  Tyskland  fra  April  til  Juni 
(Juli),  i  Løbet  af  hvilken  Tid  Hunnen  efterhaanden  afsætter 
70—150.000  Æg  (1,5  mm  i  Tværmaal)  paa  Vandplanterne. 
Dyndsmerlingen  er  velsmagende,  naar  man  først  har  for- 
drevet Dyndsmagen  ved  at  holde  Fisken  nogen  Tid  i  rent 
Vand;  men  økonomisk  Betydning  har  Dyndsmerlingen 
næppe  noget  Steds  uden  som  Akvariefisk.] 


6.    Mallefamilien  (Silurfdæ). 

Formen  er  mer  eller  mindre  langstrakt.  Skæg- 
traade  er  altid  til  Stede.  Overkæbens  Rand  dan- 
nes udelukkende  af  Mellemkæbebenene,  idet  Over- 
kæbebenene er  rudimentære  og  som  Regel  kun 
tjener  til  Fæste  for  hver  sin  Skægtraad.  Munden 
er  som  Regel  væbnet  med  Tænder.    Symplecticum 

mangler.  Undergællelaag  mangler  ligeledes.  Gælle- 
hudstraalerne  er  mer  eller  mindre  talrige.  Ryg- 
finne og  en  Fedtfinne  kan  være  til  Stede  eller 
mangle.  Brystfinnernes  yderste  Straale  er  i  Reglen 
mer  eller  mindre  fortykket.  Bugfinner  er  som  Re- 
gel til  Stede;  de  er  bugstillede.  Skæl  mangler, 
men  stundom  er  Kroppen  dækket  af  Benplader. 
Svømmeblære  findes,  og  den  staar  i  Forbindelse 
med  Øret  gennem  en  Række  Smaaknogler. 

Til  Familien  hører  omkring  Tusinde  Arter,  der  næ- 
sten alle  er  Ferskvandsfisk  fra  tempererede  og  særlig  fra 
varme  Egne  og  fortrinsvis  fra  Afrika  og  Sydamerika. 
Familien   deles  i  otte  Grupper,  af  hvilke  to  skal  omtales. 

Oversigt  over  Grupperne. 

Gatfinnen  er  omtrent  lige  saa  lang  som   Halen. 

1 .  Silurfdæ  heteropteræ. 

Gatfinnen  er  meget  kortere  end  Halen 

2.  Siluridæ  proteropteræ. 

1.   Gruppen  Siluridæ  heterépteræ. 

Fedtfinne  mangler  eller  er  meget  lidt  udviklet. 
Rygfinne  kan  ligeledes  mangle,  og  findes  den,  er 
den  lille  og  sidder  fæstet  længere  fremme  end  Gat- 
finnen. Denne  Finne  er  lang  og  strækker  sig  næ- 
sten over  hele  Halens  Længde.  Gællehudene  griber 
ind  over  Gællebroen,  men  er  mer  eller  mindre  frie 
nedentil. 

Hertil  kun  een  Underfamilie. 

1.   Underfamilien  Silurina. 

Kendetegn  som  Gruppen. 

Til  Underfamilien  hører  henved  tyve  Slægter,  hvoraf 
een  har  en  Art,  der  er  taget  hos  os. 


299 


1.    Malleslægten  (Silurus  Artedi). 

Kroppen  er  langstrakt,  fortil  tyk  og  bagtil  sam- 
mentrykt. Hovedet  er  fladtrykt.  Øjnene  er  smaa 
og  ligger  nær  Mundvigene.  Forreste  og  bageste 
Par  Næsebor  er  vidt  adskilte.  Der  er  fire — seks 
Skægtraade,  af  hvilke  de  to  længste  er  fæstet  paa 
hver  sit  Overkæbeben  (eller  rettere  til  dettes  Ved- 
hæng), medens  een  eller  to  kortere  sidder  paa  hver 
Underkæbegren.  Munden  er  stor  og  bred.  Tæn- 
derne er  temmelig  smaa  og  sidder  i  Karter  paa 
Mellemkæbeben,  Underkæbe  og  Plovskærben,  men 
mangler  paa  Ganebenene;  paa  Plovskærbenet  dan- 
ner de  et  samlet  Tværfelt,  eller  dette  er  delt  i 
Midten.  Een  meget  kort  Rygfinne,  uden  nogen 
haard  Straale.  Fedtfinne  mangler.  Gatfinnen  naar 
tæt  hen  til  Halefinnen  eller  er  endog  sammenvokset 
med  denne.  Bugfinnerne  har  over  otte  Straaler; 
de  er  fæstet  længere  tilbage  end  Rygfinnen.  Hale- 
finnen er  afrundet.     Huden  er  nøgen  og  slimet. 

Fra  Asiens  og  Europas  tempererede  Egne  kendes  fem 
Arter,  af  hvilke  den  nedenstaaende  er  taget  hos  os. 

1.    Malle  (Silurus  glånis  Linné). 

Seks  Skægtraade,  af  hvilke  de,  der  er  fæstet  paa  Over- 
kæbebenene, er  længere  end  Hovedet.  Tænderne  paa  Plov- 
skærbenet danner  et  samlet,  omend  bagtil  indskaaret  Felt. 
Den  tykke  Benstraale,  der  sidder  yderst  i  Brystfinnen,  er 
hos  ældre  Fisk  tydelig  tandet  i  Underkanten  udimod 
Spidsen.  Gat-  og  Halefinne  er  forenede.  Sidelinien  er 
fuldstændig.  Ryggen  er  blaasort,  Siderne  sortegrønne, 
nedadtil  med  olivengrønne  Pletter;  Bugen  er  rødlig  eller 
gulhvid  med  blaasort  Marmorering. 

R  3—5;  G  84—92;  Br  1  +  14-17;  Bu  11  —  13;  Hx  + 

17— 19  +  x. 

Mallen  er  den  største  Benfisk  fra  Europas  ferske 
Vande.  Den  bliver  almindeligt  meterlang  og  en  halv  Snes 
Kilogram  tung,  men  under  gunstige  Forhold  kan  den  op- 
naa  anderledes  Størrelser.  Allerede  i  Sverige  bliver  den 
ikke  sjælden  over  2  m  lang;  ved  Eskilstuna  skal  der  være 
taget  en  3,6  m  lang  Malle,  og  en  anden,  som  fangedes  i 
Ifosjoen,  skal  have  vejet  c.  125  kg.  I  Sydrusland  kan  den 
blive  omkring  4  m  lang  og  2—300  kg  tung;  der  berettes 
endog  om  en  4,7  m  lang  Malle,  som  vejede  360  kg.  I 
Donau  naar  Mallen  ikke  sjælden  en  Vægt  af  200 — 250  kg 
og  en  Længde  af  2,8  m.  Mallens  Udbredelsesomraade 
falder  særlig  i  det  sydøstlige  Europa.  Den  mangler  paa 
de  britiske  Øer  og  i  Norge,  findes  i  Sverige  kun  i  det 
mellemste  og  sydlige  (saasom  i  Hjelmaren,  Målaren,  Im- 
meln,  Ifosjon,  Helgeå),  i  Finland  kun  omkring  Tavastehus; 


Fig.   140.     Malle,  42  cm.     Marebæk,  Oktober  1896. 
(Efter  Zoologia  danica). 

den  er  udbredt  over  hele  Mellem-  og  Sydrusland  med  det 
sorte  og  det  kaspiske  Hav  samt  i  Aralsøen  og  det  sydøst- 
lige Hjørne  af  Sibirien;  den  findes  paa  den  græske  Halvø; 
i  Donau  Omraadet  er  den  almindelig,  særlig  ned  mod 
Deltaet;  ogsaa  i  andre  Floder  og  i  Søer  i  Østrig-Ungarn 
lever  den  ligesom  i  det  østlige  Tyskland,  medens  den 
mangler  fra  Weser  vestefter;  den  lever  i  forskellige  Søer 
i  Schweiz  (Bodensø),  i  Bayern  (Starnbergsø,  Chiemsø)  og 
i  Baden  (limen  Sø);  i  Italien  og  paa  den  pyrenæiske  Halvø 
mangler  den;  i  Frankrig  findes  den  kun  i  Floden  Doubs, 
i  det  østlige  Hjørne,  hvorimod  den  findes  i  flere  holland- 
ske Søer.  Hos  os  lever  Mallen  næppe  mere  til  Stadighed, 
men  tidligere  fandtes  den  i  Sorø  Sø  og  i  den  hermed  i 
Forbindelse  staaende  Tuelsø.  Her  er  den  rimeligvis  udsat 
i  Middelalderen  af  Cistercienser  Munke,  som  Sagnet  for- 
tæller, men  om  den  end  har  holdt  sig  her  gennem  nogle 
Aarhundreder,  maa  Forholdene  dog  ikke  have  været  ret 
egnede  for  den,  thi  Mallen  har  ellers  Ord  for  at  være 
meget  svær  at  udrydde,  og  i  Sorø  Sø  fiskedes  den  sidste 

i  1799;  den  vejede  18  kg,  medens  to  Maller,  som  var  fisket 
i  det  foregaaende  og  næstforegaaende  Aar,  vejede  30  og 
39  kg.  I  1880  udsattes  der  i  Sorø  Sø  50  Stykker  c.  15  cm 
lange  Maller,  som  stammede  fra  Tyskland;  rimeligvis  var 
det  en  af  dem,  der  i  1897  blev  genfanget,  og  som  da  havde 
naaet  en  Vægt  af  c.  12,5  kg.  Senere  er  der  ikke  iagttaget 
Maller  i  Sorø  Søerne.  Hvordan  nu  end  Mallen  oprindelig 
er  kommet  til  Sorø  Søerne,  saa  synes  det  i  hvert  Fald 
sikkert,  at  den  undertiden  forvilder  sig  til  vore  Kyster, 
enten  fra  Skaane  eller  fra  Nordtyskland,  hvor  den  lever  i 
Haff'erne,  men  ellers  ikke  skal  gaa  ud  i  Østersøen.  Saa- 
ledes  fangedes  omkring  1840  en  60  cm  lang  Malle  i  en 
Aa  nær  Køge,  og  i  1896  (c.  d.  10.  Oktober)  fangedes  en 
kun  42  cm  lang  Malle  sammen  med  Aal  i  en  Ruse,  der 
stod  ved  Marebæk,  Botø  Nors  Udløb  i  Guldborg  Sund. 

Mallen  lever  mest  i  Søer  og  i  rolige  Bugter  af  større 
Floder;  den  gaar  dog  ogsaa,  i  hvert  Fald  som  ung,  ud 
i  de  nordtyske  Haff er,  men  skal  ikke  gaa  ud  i  Øster- 
søen; dog  synes  den  at  være  meget  rigelig  til  Stede  i  det 
sorte  og  det  kaspiske  Havs  salte  Vand.  Mallen  er  en  Bund- 
fisk, der  Dagen  over  oftest  ligger  skjult  under  en  Brink, 
mellem  Rødder,  sunkne  Stammer  eller  i  Dyndet,  men  som 
om  Natten  gaar  ud  paa  Rov.  Dens  Skægtraade  er  i  uaf- 
ladelig Bevægelse,  særlig  Overkæbens,  og  sporer  den 
Bytte,  kan  den  kaste  sig  lynsnart  frem  ved  Hjælp  af  sin 
lange,  meget  bevægelige  Hale.  Trods  sine  smaa  Tænder 
er  den  en  umaadelig  Grovæder,  selv  om  den  ikke,  som 
paastaaet,  angriber  Mennesker  eller  større  Pattedyr;  Fisk, 
Frøer,  Vandfugle,  Aadsler  og  alt,  hvad  den  kan  overkomme, 
i  øvrigt  ogsaa  mindre  Dyr,  gaar  i  dens  vide  Gab.  Særlig 
Skade  gør  den  paa  Krebs  og  paa  værdifulde  Fisk  som 
Suder  og  Aal,  og  den  bør  ikke  taales  i  noget  Fiskevand. 
Imidlertid  er  den  langtfra  let  at  udrydde,  thi  som  selvfølge- 
ligt for  en  saa  graadig  Fisk  holder  den  sig  ensom  og  sam- 
les ikke  engang  i  Legetiden  i  Stimer;  bedst  tages  den  paa 
Bundkrog,  men  de  store  Eksemplarer  kan  ofte  i  Aartier 
unddrage  sig  Fangst.  Om  Vinteren  søger  den  ned  i  Dyn- 
det paa  dybere  Vand  og  er  derfor  ikke  let  at  tage  i  Vaad. 
Legetiden  falder  i  Nordtyskland  i  Maj— Juli  Maaneder; 
under  denne  gaar  Mallerne  parvis  ind  paa  lavt  Vand,  hvor 
de  mod  Sædvane  bliver  Dagen  over.  Æggene,  af  hvilke 
en  ung  Hun  (1,87  kg)  indeholdt  60.000  Stkr.,  har  et  Tvær- 
maal  af  c.  3  mm;  de  afsættes  mellem  Siv  og  Rør  og 
klækkes  i  Løbet  af  een— to  Uger.  Mallen  er  meget  sejg- 
livet  og  taaler  lang  Forsendelse  indpakket  i  fugtigt  Græs. 
Dens  Kød  er  i  Ungdommen  helt  godt,  men  senere  bliver 
det  sejgt  og  trannet.  Det  finder  dog  Anvendelse  særlig  i 
Sydrusland,    hvor   der   aarlig  i  det   sorte  og  det  kaspiske 

Hav  og  de  nærmeste  russiske  Flodomraader  fiskes  om- 
kring 4,2  Millioner  Kilogram  Malle;  denne  Fangst  saltes 
for  en  Del,  og  af  Svømmeblærerne  laves  en  stærk,  men 
uren  „Husblas"  (c.  16.000  kg  aarlig).  Russer  og  Tartarer 
skal  bruge  Mallens  Hud  til  Vinduesruder  og  smelte  Tran 
af  den  til  Lamper. 


[2.    Gruppen  Siluridæ  proterépteræ. 

Naar  Snudeskægtraade  findes,  sidder  de  ved  de  bageste 
Næsebor.  Gællehudene  er  ikke  forenet  med  Gællebroen; 
selv  om  de  er  sammenvokset  indbyrdes,  forbliver  deres 
Bagrand  dog  fri.  Fedtfinnen  er  altid  veludviklet,  omend 
hyppig  kort.  Rygfinnen  er  fæstet  længere  fremme  end 
Bugfinnerne;  den  er  kort  og  har  ikke  over  tolv,  korte 
Straaler.  Gatfinnen  strækker  sig  langtfra  over  hele  Ha- 
lens Længde. 

Af  de  fem  herhen  hørende  Underfamilier  har  den  ene 
(Am  i  urin  a)  en  Art,  som  mulig  er  udsat  hos  os. 


1.    Slægten  Amiurus  Rafinesque. 

Forreste  og  bageste  Par  Næsebor  er  fjernede  fra  hin- 
anden, og  det  bageste  bærer  Skægtraade.  Otte  Skæg- 
traade  i  alt.  Ganebenene  bærer  Tænder.  Rygfinnen  har 
en  haard  og  stikkende  Pig  og  seks  bløde  Straaler.  Fedt- 
finnen er  middellang  ligesom  Gatfinnen.  Bugfinnerne  har 
otte  Straaler.    Hovedet  er  ikke  pladeklædt. 

Hertil  hører  et  Dusin  Arter  fra  Nordamerika  og  Kina. 


1.    Dværgmalle  (Amiurus  cåtus  Linné). 
(Nitsche:  Amiurus  nebulosus). 

Farven  er  gulbrun. 

R  1   +  6;  Bu  8. 

Dværgmallen  bliver  tre,  sjælden  halvfemte  Decimeter 
lang  og  naar  en  Vægt  af  indtil  et  Par  Kilogram.  Dens 
Hjem  er  Nordamerika  fra  de  store  Søer  til  den  mexikan- 
ske  Bugt,  men  den  er  i  1885  ført  til  Tyskland  og  i  1890 
til  Norge,  og  begge  Steder  synes  den  at  holde  sig  og 
yngle  i  det  fri.  Rimeligvis  er  den  ogsaa  udsat  hos  os. 
Dværgmallen  lever  i  Vande  med  blød  Bund,  ofte  i  Moradser. 
Den  er  særdeles  sejglivet,  og  i  Frankrig  og  Belgien  har 
man  derfor  —  tilsyneladende  dog  uden  Held  —  forsøgt 
at  anvende  den  i  iltfattige  og  forurenede  Vande.    Den  har 

ogsaa  været  Genstand  for  Opdræt  i  Damme,  men  Udfisk- 
ningen  er  vanskelig,  da  den  skjuler  sig  i  Dyndet.  Paa 
Krog  bider  den  gerne,  og  i  Amerika  er  Medning  efter  den 
(„Catfish")  en  yndet  Fornøjelse  for  Damer  og  Børn.  Kø- 
det skal  være  udmærket,  men  Fisken  maa  flaaes,  før  den 
koges,  da  den  ellers  bliver  uspiselig.  Den  bruges  al- 
mindelig som  Akvariefisk  og  viser  sig  som  saadan  meget 


Fig.   141.     Dværgmalle.     (Fra  Nietsche). 

graadig,  men  ellers  siges  den  at  leve  af  Smaadyr  og  ikke 
at  skade  andre  Fisk.  Legen  finder  Sted  om  Foraaret,  og 
Hunnen  skal  grave  en  Rede  til  Æggene  samt  bevogte 
disse  og  senere  Yngelen.] 


7.   Aalefamilien  (Murænfdæ). 

Formen  er  langstrakt,  trind  eller  baandformet. 
Gattet  ligger  langt  bag  Hovedet.  Saavel  Overkæbe- 
ben som  Mellemkæbeben  deltager  i  Dannelsen  af 
Mundranden.  Overkæbebenene  bærer  Tænder.  Mel- 
lemkæbebenene er  mer  eller  mindre  sammensmeltede 
indbyrdes  og  med  Plovskærbenet  og  Supraethmoi- 
deum  (en  af  Hovedskallens  Knogler).  Symplecti- 
cum  (se  I  Side  5)  mangler.  Naar  de  uparrede 
Finner  er  til  Stede,  er  de  sammenvoksede.  Bug- 
finner  mangler.  Skæl  mangler  eller  er  rudimen- 
tære. Skulderbæltets  Knogler  er  ikke  fæstet  til 
Hovedskallen.  Maven  har  en  Blindsæk.  Svømme- 
blæren har  ingen  Benforbindelse  med  Øret.    Blind- 

tarme  mangler.  Æggestokkene  (ligesom  hos  Lakse- 
familien) uden  Æggeleder.  Sædstokkene  med 
Sædleder  som  hos  andre  Benfisk. 

Aalefamiliens  Arter  gennemløber  en  mere  gennem- 
gribende Forvandling  end  ellers  almindeligt  blandt  Fiskene. 
Larverne  ligner  kun  i  ringe  Grad  de  voksne,  idet  de  er 
vandklare  og  stærkt  sammentrykte  (Fig.  144);  de  kan  blive 
store,  en — to  Decimeter  lange;  de  blev  længe  anset  for 
at  være  selvstændige  Arter  og  henført  til  en  særlig  Fa- 
milie: Leptocephalidæ.  I  1861  fremsatte  Tyskeren 
Carus  den  Tanke,  at  Leptocephalerne  var  Ungdomsformer 
af  andre  Fisk,  og  i  1864  henførte  Amerikaneren  Gill  dem 
som  Larver  til  Aalefamilien,  og  navnlig  ansaa  han  den 
store  Leptocéphalus  morrissii  for  at  være  Larven  af  Hav- 
aalen  (Conger  vulgåris).  Til  samme  Resultat  kom  Fransk- 
manden Dareste  i  1873.  I  England  havde  i  Mellemtiden 
(1870)  Giinther  fremsat  den  Tanke,  at  L.  morrissii  er  en 
Slags  overudviklet  Unge  af  Havaalen,  som  er  kommet  i 
en  sygelig  Tilstand,  fordi  den  af  Strømninger  er  forsat  ud 
paa  dybt  Vand,  bort  fra  det  lave,  hvor  den  skulde  have 
forvandlet  sig;  denne  ejendommelige  Tanke,  som  blev 
hyldet  af  mange,  fik  han,  fordi  han  kendte  smaa  Havaal, 
der  ikke  var  nær  saa  store  som  Larverne.  Men  i  1886 
holdt  Franskmanden  Yves  Delage  en  Leptocephal  i  Akvarie 
fra  d.  7.  Februar  til  d.  5.  September,  og  i  Tiden  fra  Maj  til 
Juli  forvandlede  den  sig  efterhaanden  fra  en  sammen- 
trykt glasklar  Larve  til  en  trind,  uigennemsigtig  Hav- 
aal. Man  ved  nu,  at  Forkortningen  under  den  grad- 
vise Forvandling  kan  være  saa  stærk,  at  en  Leptocephal 
paa  130  mm  bliver  til  en  Havaal  paa  kun  75  mm.  I  øv- 
rigt kendes  mange  andre  Eksempler  paa,  at  Larver  under 
deres  videre  Udvikling  forkortes  stærkt  (Haletudser,  In- 
sektlarver). Undersøgelsen  af  Leptocephaler  tog  nu  rigtig 
Fart,  og  Italienerne  Grassi  og  Calandruccio  kunde  snart 
henføre  adskillige  Leptocephaler  til  Middelhavs-Aalearter; 
blandt  andet   viste  de  (1893),  at   L.  brevirostris  er  Larven 

af  den  almindelige  Ferskvandsaal.  Efter  at  dette  er  slaaet 
fast,  har  Kendskabet  til  Aalearternes  Forplantning  faaet 
sikker  Grund  under  Fødderne  og  er,  særlig  gennem  de 
af  Johs.  Schmidt  fra  det  danske  Havundersøgelsesskib 
„Thor"  foretagne  Undersøgelser  og  gennem  Nordmanden 
Hiorts  Arbejde,  bragt  mægtig  fremad. 

Æg  af  Aalefisk  fandtes  først  i  1888  af  Italieneren 
Raffaele;  det  var  store  (2—3  mm),  pelagiske  Æg.  Endnu 
er  det  ikke  lykkedes  at  finde  Æggene  af  nogen  af  vore 
to  Aalearter. 

Aalearternes  Blod  indeholder  et  Giftstof,  Ichthyotoxin, 
der  i  ren  Tilstand  er  yderst  giftigt.  Det  ødelægges  af 
Mavesaften,  hvilket  forklarer,  at  ingen  Dyr  dør  af  at 
æde  Aal;  men  man  bør  undgaa  at  faa  Aaleblod  i 
aabne  Saar. 

Til  Aalefamilien  hører  henimod  tre  Hundrede  kendte 
Arter,  der  stammer  dels  fra  Ferskvand  og  dels  fra  Havet 
fra  alle  tempererede  og  varme  Egne.  Arterne  henføres 
til  seksogtyve  Slægter,  der  samles  i  Underfamilier  og  deles 
i  to  Grupper.  Af  disse  har  den  ene  vide  Spalter  mellem 
Gællebuerne  (Murænidæ  platyschistæ),  den  anden 
smaa  Spalter  mellem  Gællebuerne  (Murænidæ  en- 
gyschistæ).  Vore  to  Arter  tilhører  to  Slægter  af  samme 
Underfamilie  under  den  første  af  de  nævnte  Grupper. 


1.    Gruppen  Murænidæ  platyschistæ. 

Spalterne  mellem  Gællebuerne  er  store. 

1.  Underfamilien  Aal  (Anguillini). 
Gattet  ligger  ikke  langt  fra  Gatfinnen.  Dennes 
Forkant  er  mere  end  to  Hovedlængder  fra  Snude- 
spidsen. Snuden  er  ikke  meget  stærkt  tilspidset 
og  er  stundom  helt  stump.  De  bageste  Næsebor 
ligger    nær    Øjnene.      Gane-Vingebens    Partiet    er 

C.  V.  Otterstrøm:  Fisk  II.  20 

ufuldstændigt.  Tungespidsen  er  fri.  Forgællelaag 
findes.  Højre  og  venstre  Gællespalte  er  ikke  for- 
enede, men  langt  adskilte.  De  uparrede  Finner  er 
veludviklede  og  gaar  jævnt  over  i  hinanden  om- 
kring Halespidsen  uden  nogen  særlig  fremstaaende 
Halefinnespids.  Brystfinner  er  til  Stede.  Skelettet 
er  forbenet. 

Til    Underfamilien    hører    omkring    tyve    Slægter,   af 
hvilke  to  har  Arter  hos  os. 


Oversigt  over  Slægterne. 

De  smaa  Skæl  er  skjult  i  Huden.  Gællespalterne 
er  smaa  og  ligger  ved  Roden  af  Brystfinnerne^ 

1.  Aaleslægten  (Anguilla). 
Skæl  mangler.    Gællespalterne  er  ret  store. . .  . 

2.  Havaalslægten  (Conger). 


1.    Aaleslægten  (Anguilla  Cuvier). 

Formen  er  fortil  trind,  bagtil  sammentrykt.  Læ- 
berne er  mer  eller  mindre  tykke  og,  med  Und- 
tagelse af  Partiet  paa  Snude-  og  Underkæbespidsen, 
bevægelige.  Ikke  Overbid.  Tænderne  er  smaa;  de 
danner  Baand  paa  Kæberne  og  paa  Plovskærbenet. 
Gællespalterne  er  smaa  og  ligger  ved  Brystfinner- 
nes Rod.  Gællehudstraalerne  er  lange  og  for  det 
meste  smalle;  de  er  temmelig  talrige.  Rygfinnen 
begynder  et  godt  Stykke  bag  Hovedet;  den  gaar  i 
eet  med  den  utydelige  Halefinne.  Gatfinnen  be- 
gynder kort  bag  Gattet;  den  gaar  ligesom  Rygfinnen 
i  eet  med  Halefinnen.  Brystfinnerne  er  veludvik- 
lede. De  meget  smaa  Skæl  ligger  skjult  i  Huden. 
Sidelinien  er  fuldstændig. 

De  herhen  hørende  Arters  Tal  synes  at  være  omkring  en 
Snes.  Det  er  Fisk,  der  yngler  i  Havet,  men  som  for  største 
Delen  lever  en  Tid  af  deres  Liv  i  Brakvand  eller  Ferskvand. 
De  findes  i  de  fleste  Egne  af  Jorden  med  Undtagelse  af 
de  højarktiske.  Slægten  kan  deles  i  to  Grupper:  lang- 
finnede  og  kortfinnede  Aal,  eftersom  Rygfinnen  be- 
gynder betydelig  længere  fremme  end  Gattet  eller  om- 
trent over  dette.  I  Europa  findes  kun  een  Art;  den  hører 
til  de  langfinnede  Aal. 


1.    Aal  (Anguilla  vulgåris  Turton). 

(Krøyer:  Anguilla  migratoria  +  A.  acutirostris  +  A.  lati- 

rostris;  Lonnberg:  Anguilla  angvilla). 

Underbid.  Hovedets  Længde  til  Gællespalten  gaar 
omtrent  8x/2— 9^2  Gang  op  i  Totallængden  og  P/s— 2  Gange 
op  i  Afstanden  mellem  Gællespalten  og  Rygfinnen.  Tæn- 
derne paa  Kæberne  er  kegleformede  og  lige  eller  lidt 
bagudkrummede  i  Spidsen.  Plovskærbenets  Tandbælte  naar 
i  Reglen  ikke  saa  langt  tilbage  som  Overkæbebenenes. 
Gællegitterstave  mangler.  Rygfinnen  begynder  meget  læn- 
gere fremme  end  Gattet,  men  betydeligt  bagved  Spidsen 
af  de  tilbagelagte  Brystfinners  Spids;  Afstanden  fra  Under- 
kæbespids til  Rygfinne  gaar  omtrent  tre  Gange  eller  no- 
get mere  op  i  Totallængden.  Skællene  er  meget  smaa, 
men  ses  tydelig,  naar  Huden  skrabes,  som  et  regelmæs- 
sigt Zigzag-Mønster  i  denne;  de  enkelte  Skæl  ligger  frit 
af  hinanden,  og  de  er  aflange  og  glatte;  Sidelinien  løber 
i  lige  Linie  langs  Midten  af  Kropsiden.  Hvirvlernes  Antal 
er  110—119,  gennemsnitlig  114,7.  Farven  er  mørk  paa 
Ryggen  og  lysere  under  Bugen,  men  er  noget  forskellig 
efter  Fiskens  Udviklingstrin.  Farveforskellighederne  saa- 
vel  som  Kønsforskellighederne  (egentlig  ydre  Kønsforskel 
kendes  ikke)  bliver  omtalt  under  Skildringen  af  Aalens 
Levevis. 

R  270—280;  G  191—235;  Br  15—20;  Bu  0;  H  0. 

20* 

Meget  nær  beslægtet  med  vor  Aal  er  den  ameri- 
kanske (Anguilla  rostråta  le  Sueur)  og  særlig  den 
japanske  Aal  (A.  japonica  Schlegel).  Forskellig- 
heden viser  sig  tydeligst  i  Hvirveltallet,  der  hos  vor  Aal 
gennemsnitlig  er  114  (111  (110)— 119),  hos  den  amerikan- 
ske gennemsnitlig  107  (103—110)  og  hos  den  japanske 
gennemsnitlig  115  (112—119);  tillige  er  den  amerikanske 
Aal  noget  plumpere  end  den  europæiske,  og  dens  Ryg- 
finne begynder  oftest  lidt  længere  tilbage. 

Den  europæiske  Aal  lever  i  det  nordlige  Atlanterhav 
med  Østersøen  og  Middelhavet  og  i  de  dermed  i  For- 
bindelse staaende  ferske  Vande  lige  fra  norsk  Finmarken 
og  Island  til  de  canariske  Øer  (den  gaar  i  hvert  Fald  ikke 
Syd  for  de  capverdiske  Øer);  i  Ishavet  og  det  sydlige 
Atlanterhav  mangler  den  ligesom  i  det  sorte  Hav  og  i  de 
dertil  løbende  Floder  (der  er  dog  udsat  Aal  i  Donauom- 
raadet).  Den  amerikanske  Aal  findes  fra  det  sydligste 
Grønland  ned  til  Guyana  eller  det  nordlige  Brasilien,  og 


Fig.   142.     Aal.     (Efter  Hein  &  Winter). 

den  japanske  Aal  kendes  fra  Stillehavets  nordvestlige  Del. 
De  amerikanske  og  de  europæiske  Aals  Udbredelsesom- 
råder er  skarpt  sondrede  fra  hinanden;  Aalene  i  Grøn- 
land synes  at  være  A.  rostråta,  Aalene  paa  Island  er  som 
Regel  A.  vulgåris  ligesom  Aalene  fra  Azorerne;  udelukket 
er  det  dog  ikke,  at  der  i  den  amerikanske  Aalebestand 
kan  findes  en  yderst  ringe  Indblanding  af  A.  vulgåris,  lige- 
som omvendt  nogle  faa  A.  rostråta  maaske  findes  i  den 
europæiske  Aalebestand.  Som  det  senere  skal  omtales, 
tilhører  Aalen  i  sine  forskellige  Alderstrin  yderst  forskel- 
lige Vandomraader,  lige  fra  det  aabne  Ocean  til  Aaer  og 
Moser;  af  det  følgende  vil  det  ogsaa  fremgaa,  hvorfor  den 
mangler  i  Egne  af  Jorden,  hvor  den  trives  fortræffelig,  om 
den  sættes  ud. 

Aalen  skal  kunne  naa  en  Længde  af  halvanden  Meter 
og  maaske  endda  lidt  mere  og  c.  seks  Kilograms  Vægt. 
Aal  paa  over  tolv  Decimeters  Længde  og  tre  Kilograms 
Vægt  er  i  al  Fald  hos  os  en  Sjældenhed  (Saltbækvig,  1909: 
123  cm,  c.  4  kg).  De  voksne  Hunaal  er  mindst  42  cm  lange; 
som  Regel  er  de  ikke  meterlange  (4—9  dm)  og  vejer 
eet— halvandet    Kilogram;    Hannerne  bliver    yderst    sjæl- 

den    over   en    halv  Meter  lange   (den  største    kendte    var 

■51  cm)  og   højst   omkring    et  kvart    Kilogram    tunge;   de 

mindste,   udvoksne    Hanner,    man   har  truffet,  var  29  cm. 

Efter  det  foranstaaende  kan  man  altsaa  gaa  ud  fra,  at 


Hjerte 

Lever 

Tarm 
-Fedt  i    Krøset ft 

■  Svømmeblære  —  f" 

.han-  hun-«--i- 

lige  lige 

.y        Kønsorganer 


Gat 


Fig.   143.    En  Hanaal  (til  venstre)  og  en  Hunaal  (til  højre), 
opskaaret  for  at  vise  Kønsorganerne.     (Efter  Walter). 


enhver  Aal,  der  er  mere  end  godt  en  halv  Meter  lang,  er 
en  Hun.  Vil  man  bestemme  Kønnet  af  en  mindre  Aal, 
maa  man  undersøge  Kønsorganerne.  En  saadan  Under- 
søgelse lader   sig  med  blotte  Øjne  udføre  paa  Aal  ned  til 

26  Centimeters  Længde,  men  ved  mindre  Aal  er  en  mikro- 
skopisk Undersøgelse  oftest  nødvendig,  og  ved  Aal  under  c. 
20  Centimeters  Længde  giver  den  sjælden  Resultat.  Aalen 
aabnes  med  et  Snit  langs  Bugen ;  paa  hver  Side  af  Tarmen  ses 
da  —  bedst  naar  Fisken  holdes  under  Vand  —  et  meget  langt, 
strimmelformet  Organ,  der  er  fæstet  op  til  Rygsiden;  det 
er  Kønsorganerne.  Er  Strimlen  lige  bred  overalt,  men 
foldet  og  lægget,  har  man  en  Æggestok  for  sig;  er  Strim- 
len derimod  nogle  Steder  smal,  andre  Steder  poset  ud, 
men  ingen  Steder  foldet,  har  man  en  Sædstok  (det  saa- 
kaldte  Lappeorgan)  for  sig.  Længe  har  det  i  øvrigt  varet, 
inden  man  lærte  Aalens  Kønsorganer  at  kende;  i  1777 
fandt  Italieneren  Mondini  Æggestokkene,  men  hans  Be- 
retning blev  først  trykt  i  1783,  og  uafhængigt  deraf  fandt 
Danskeren  O.  F.  Muller  dem  i  1780.  Men  forgæves  havde 
man  hidtil  søgt  efter  Hanaalene,  indtil  endelig  Østrigeren 
Syrski  kom  paa  den  rigtige  Tanke  at  søge  dem  blandt 
de  mindre  Aal;  han  beskrev  da  Sædstokkene  i  1874. 

Tværtimod  den  gængse  Forestilling  er  Aalen  egentlig 
en  Dybhavsfisk;  fra  de  med  den  beslægtede  Dybhavsaale- 
arter  afviger  den  imidlertid  ved  at  søge  lavt  Vand  i  en  Del 
af  sin  Væksttid.  Ude  i  Atlanterhavet,  udenfor  Tusindmeter- 
Kurven  og  kun  norden  for  Ækvator  findes  Aalens  Yngle- 
pladser. At  ikke  de  sydligere  Dele  af  Atlanterhavet  ogsaa 
tjener  som  Yngleplads,  kan  maaske  skyldes,  at  Vandets 
Saltholdighed  (og  Varmegrad)  er  for  ringe;  samme  Grund 
vilde  udelukke  det  meste  af  Atlanterhavet  norden  for 
40°  n.  Br.,  hvorimod  rimeligvis  for  høj  Saltholdighed  (og 
Varmegrad)  afholder  Aalen  fra  at  yngle  i  Middelhavet. 
Det  ligger  nærmest  at  antage,  at  Ynglepladserne  findes  i 
det  centrale  Atlanterhav  mellem  Azorerne  og  Bermudas- 
øerne. Rigtignok  har  man  aldrig  fundet  den  gydende  Aal 
herude  (lige  saa  lidt  som  noget  andet  Sted),  og  ligeledes 
er  Æggene  ukendte,  men  her  —  og  kun  her  —  har  man 
fundet  de  mindste  kendte  Aaleunger  (Hjort,  1910).  Det 
kan  betragtes  som  givet,  at  Aalen  ikke  føder  Unger,  men 
lægger  Æg;  saaledes  gør  ogsaa  de  af  dens  Slægtninge, 
hvis  Yngleforhold  kendes;  de  har  alle  pelagiske  Æg. 
Aalens  Æg  maa  altsaa  sikkert  være  at  finde  ude  i  det 
nævnte  Atlanterhavsomraade  ved  Bunden  eller  snarere 
svævende  i  et  eller  andet  Vandlag  over  de  mægtige  Dyb- 
der (4—5.000  Meter).  At  Aalen  skulde  gyde  ved  Bunden 
paa  disse  store  Dybder,  hvor  Vandet  kun  er  c.  3°  Celsius, 
er  næppe  saa  sandsynligt,  som  at  den  yngler  i  de  mellem- 
ste eller  endog  i  de  øvre  Vandlag.  De  helt  spæde  Unger 
kendes  heller  ikke,  thi  den  mindste  kendte  er  35  mm  lang 
og  kan  næppe  nylig  være  udsluppet  af  Ægget.  Hvert 
Skridt  fra  denne  mindste  kendte  Aalelarve  til  endnu  yngre 

Udviklingstrin  „er  nærmest  kun  et  Spørgsmaal  om  Tid 
og  Penge".  I  det  centrale  Atlanterhav  mellem  Azorerne 
og  Bermudasøerne  har  man  fanget  adskillige  Aalelarver 
paa  under  seks  Centimeters  Længde  (3,5—5,5  cm);  rimelig- 
vis er  de  ikke  langt  fjernede  fra  det  Sted,  hvor  Æggene 
blev  gydt.  Disse  Unger  lever  i  de  øverste  Vandlag.  Saa 
snart  man  fjerner  sig  fra  dette  Havomraade  henimod 
Europa,  træffer  man  kun  større  Larver,  og  saadanne  med 
en  Længde  af  c.  6—8,5  cm  kendes  dels  fra  Atlanterhavet 
udfor  Europas  Kyst  lige  fra  Gibraltarstrædet  op  til  Vest 
for  Færøerne,  dels  fra  Middelhavets  vestlige  Del;  disse 
store  Larver  træffes  ogsaa  kun  over  dybt  Vand  (væsent- 
lig udenfor  1.000  m  Kurven)  og  i  de  øvre  Vandlag  ned 
til  omkring  Hundrede  Meters  Dybde. 

Allerede  i  1856  beskreves  Aalelarven  af  Kaup,  men 
uden  at  han  vidste,  at  han  ikke  havde  en  fuldt  ud- 
viklet Fisk  for  sig;  den  fik  derfor  sit  eget  Slægts-  og 
Artsnavn:  Leptocéphalus  brevirostris  Kaup.  I  1893 
meddelte  Italienerne  Grassi  og  Calandruccio,  at  Lepto- 
céphalus brevirostris  forvandler  sig  til  den  almindelige 
Ferskvandsaal,  og  senere  har  saavel  de  selv  som  andre 
tilfulde  godtgjort,  at  det  forholder  sig  saaledes.  Aalens 
Larve  kendtes  længe  kun  fra  Middelhavet  og  her  ejen- 
dommelig nok  i  Mængde  fra  Messina  Strædet,  men  i  øv- 
rigt kun  med  eet  Eksemplar  fra  Havet  ved  Capri.  I  Mes- 
sina-Strædet er  Leptocephaler  almindelige  i  Maveindholdet 
hos  Klumpfisk.  Ikke  saa  sært,  at  man  fik  to  fejlagtige 
Opfattelser,  nemlig  at  Aalen  skulde  yngle  i  Middelhavet, 
og  at  Larverne  levede  paa  dybt  Vand,  nedgravede  i  Bun- 
den, saa  at  kun  Messina-Strædets  mærkelige  Hvirvel- 
strømme skulde  være  Aarsag  til,  at  de  blev  ført  op  i  de 
højere  Vandlag. 

Leptocéphalus  brevirostris  er  i  levende  Live  helt  glas- 
klar uden  Spor  af  Farveceller,  kun  Øjnenes  Regnbuehinde 
er  sølvskinnende;  den  er  stærkt  sammentrykt  og  har  Form 
som  et  paa  Kant  stillet  Nerieblad  (Fig.  144,  I);  dens  Mund 
er  udstyret  med  fremadrettede  Tænder.  Dette  Udseende 
har  den  fra  den  mindste  kendte  Størrelse,  indtil  den  er 
gennemsnitlig  75  mm  (højst  88  mm)  lang  (Stadie  I),  hvor- 
efter Forvandlingen  begynder.  Denne  indledes  med,  at 
Tænderne  mistes,  hvilket  hører  sammen  med,  at  Larven 
er  ophørt  at  æde;  Gattet  rykker  længere  fremefter,  og 
fortil  og  bagtil  aftager  Højden  en  Smule  (Stadie  II).  Høj- 
den aftager  yderligere,  og  Hovedet  har  faaet  „Hals"  (Sta- 
die III).  Nu  aftager  Højden  ogsaa  stærkt  paa  Midten, 
hvorimod  Tykkelsen  vokser,  saa  Kroppen  næsten  er  cy- 
lindrisk i  sidste  Del  af  Stadiet  (IV,  B);  der  er  endnu  en 
smal,  klar  Bræmme  imellem  Legemet  og  Finnerne.  Senere 

(i  Stadie  V)  er  baade  Højde  og  Tykk else  aftaget  noget  og 
Længden   er   omtrent  1,5  mm  mindre  end  i  første  Madie, 


III 


V 
VI 


Fig    H4.     Aalens  Larver  og  deres  Omdannelse  til  Glasaal. 
g  Naturlig  Størrelse.     (Efter  Johs.  Schmidt). 

den    klare    Bræmme    er   nu    helt    forsvundet.    I  ^  af 
Forvandlingens    tidligere    Stadier    er    der    opstaaet   Farve 

celler,  men  de  er  endnu  sparsomt  til  Stede,  kun  paa  Halen 
(V,  A)  eller  tillige  paa  Nakken  (V,  B).  Larven  kaldes  fra 
nu  af  „Glasaal".  I  sit  sidste  Stadie  (VI)  er  Aalelarven 
forkortet  stærkt  med  c.  1  cm  af  sin  oprindelige  Længde 
ned  til  c.  65  mm;  den  er  ogsaa  bleven  endnu  lavere  end 
før  og  er  nu  omtrent  cylindrisk;  endelig  er  der  udviklet 
Farveceller  paa  store  Dele  af  Ryggen  og  Siderne.  For- 
vandlingen er  nu  forbi,  den  unge  Aals  Tænder  er  ud- 
viklede, den  begynder  at  æde  og  at  vokse  paany. 

Under  den  lange  Tid,  i  hvilken  Aalelarverne  lever 
pelagisk,  føres  de  viden  om  med  Havets  Strømme.  Man 
antager,  at  Aalen  gyder  midvinters,  og  formoder,  at  Larve- 
tidens Varighed  fra  Klækningen  er  mellem  eet  og  to  Aar. 
Udenom  det  centrale  Atlanterhav,  hvor  de  mindste  kendte 
Larver  træffes,  løber  Havstrømmen  i  Kreds  med  Solen  og 
sender  Grene  ind  i  Middelhavet  og  op  mod  Europas  Kyst; 
derimod  sender  denne  Kredsstrøm  ingen  Grene  ned  i  det 
sydlige  Atlanterhav.  Heraf  betinges  de  voksne  Aals  Forde- 
ling, idet  Larverne  føres  med  Strømmene  ind  mod  lavere 
Vand  og  først  derpaa  begynder  en  selvstændig  Vandring 
mod  Kysterne.  Derfor  kan  pelagiske  Aalelarver  træffes 
talrigt  udfor  Europas  Vestkyst  og  helt  oppe  Vest  for  Fær- 
øerne*), og  derfor  forsynes  Europas  Vestkyst  rigeligt  med 
Aaleyngel  ligesom  Middelhavet,  hvorimod  det  meste  af 
Sydamerika  og  af  Afrika  er  aaletomme.  De  Larver,  der 
føres  søndenom  af  Kredsstrømmen,  er  maaske  faa,  eller 
Vejen  er  maaske  for  lang;  i  hvert  Fald  synes  den  euro- 
pæiske Aal  ikke  at  spille  nogen  Rolle  i  Guyana  og  paa 
de  vestindiske  Øer;  disse  forsynes  ligesom  de  nordligere 
Dele  af  Atlanterhavets  Vestkyst  med  Yngel  af  den  ameri- 
kanske Aal,  hvis  Larver  er  fundet  paa  lignende  Bredde- 
grader som  den  europæiske  Aals,  men  længere  mod  Vest. 

Leptocéphalus  brevirostris  er  en  ægte  pelagisk  Larve, 
som  holder  sig  i  de  øvre  Vandlag  ned  til  en  Dybde  af 
omkring  Hundrede  Meter;  den  er  lyssky  og  gaar  højest 
om  Natten;  med  Bunden  har  den  slet  intet  at  gøre.  De 
Dyr,  den  lever  sammen  med,  er  næsten  alle  pelagiske  og 
mer  eller  mindre  gennemsigtige,  saaledes  blandt  andet  for- 
skellige andre  Arter  af  Leptocephaler.  Den  er  ikke  nogen 
kraftig  Svømmer,  og  Strømninger  betinger  helt  dens  Sted- 
forandringer. Saa  godt  som  alle  de  Aalelarver,  der  fanges 
udfor  Europas  Kyst,  er  „voksne"  og  er  allerede  hørt  op  at 
æde.    Fra  August  Maaned  kan  man  træffe  Aalelarver,  der 


*)  Her  fangedes  paa  61°  21'  n.  Br.  og  10<>  59'  v.  L.  den  første  uden- 
for Middelhavet  kendte  Aalelarve  (77  mm)  af  den  danske  Under- 
søgelsesdamper  „Thor"  d.  22.  Maj  1904  Kl.  10  om  Aftenen  i  Nær- 
heden af  Overfladen  over  c.  1.300  Meters  Dybde. 

har  paabegyndt  deres  Forvandling.  Naar  denne  er  naaet  til 
Stadium  IV,  bliver  Larven  kraftigere  og  livligere  i  sine 
Bevægelser.  I  Stadium  V  kan  Larven  træffes  inde  i  lavere 
Vand,  og  medens  den  om  Natten  svømmer  i  Overfladen, 
holder  den  sig  nu  om  Dagen  ved  Bunden;  den  vandrer 
nu  selvstændigt  ind  mod  Kysterne,  og  hvor  disse  er 
nærmest  ved  dybt  Vand,  støder  Glasaalen  derfor  først  paa 
Land.  Saaledes  gaar  det  til,  at  Glasaalene  gaar  op  allerede 
i  Oktober— November  paa  den  spanske  Nordkyst  og  delvis 
paa  den  irske  Vestkyst,  i  December  i  Bunden  af  den 
biscayiske  Bugt,  i  Januar  paa  den  franske  Vestkyst  og  den 
irske  Sydvestkyst  og  saaledes  senere  og  senere,  jo  længere 
Stedet  ligger  fra  Oceandybet.  Af  samme  Grund  er  de 
tidligst  opstigende  Glasaal  endnu  i  Stadie  V,  medens  de 
senere  ankomne  allerede  er  mere  eller  mindre  mørke. 
Ind  i  Vesterhavet  kommer  de  yngre  Larver  rimeligvis  kun 
norden  om  Skotland,  medens  Glasaal  ogsaa  kommer  ind 
gennem  Kanalen;  de  træffes  i  Vesterhavet  og  Kattegat 
i  Marts — April  Maaneder  pelagisk  om  Natten,  nærmere 
Bunden  om  Dagen.  Naar  Glasaalene  gaar  ind  i  Sta- 
dium VI,  ophører  det  pelagiske  Liv  helt,  og  senere  end 
Maj  er  ingen  Aaleunge  taget  pelagisk.  De  fleste  Glas- 
aal bliver  farvede  mod  Slutningen  af  Maj.  Stort  længere 
end  ind  i  Sund  og  Bælter  og  den  vestlige  Østersø 
naar  Glasaalene  vist  sjælden,  inden  de  opgiver  det  pe- 
lagiske Liv;  i  de  dybere,  nordlige  Dele  af  Øresund  kan 
de  træffes  allerede  først  i  Marts  pelagisk,  og  i  Lille  Bælt 
toges  tre  Stykker  (Stadium  V,  A  og  B)  i  Overfladen  om 
Natten  i  Fænø  Sund  d.  22.  Marts  1902.  Længere  ind  mod 
Østersøen  kommer  Aalen  i  hvert  Fald  hovedsagelig  ved 
selvstændig  Vandring,  og  til  denne  medgaar  ret  lang  Tid, 
saa  at  de  mindste  Aal,  der  naar  ind  i  den  bottniske  Bugt, 
synes  at  være  over  20  cm  lange.  Efterhaanden  spredes 
dog  Aalen  saa  godt,  at  der  næppe  er  den  Krog  af  Øster- 
søen og  dens  Bugter,  og  næppe  det  deri  faldende  Vandløb, 
uden  at  Aalen  jo  finder  frem  dertil;  men  den  bliver  spar- 
sommere, jo  længere  man  kommer  ind,  og  mangler  delvis 
i  det  indre  Finland.  Forholdet  i  Middelhavet  er  noget 
lignende;  her  hvor  man  til  at  begynde  med  —  ene  af 
alle  Steder,  fandt  Aalelarverne,  yngler  Aalen  slet  ikke, 
men  Larverne  føres  saa  tidlig  herind  med  Strømmen 
ude  fra  Atlanterhavet,  at  de  gennemløber  hele  deres  For- 
vandling fra  Leptocephal  til  Glasaal  herinde. 

Nedenstaaende    Skema   gør    kortfattet    Rede    for    den 
skildrede  Udviklingsgang: 

g'E 


Opholdssted 


Levevis 


Gennemsnits- 
længde  i  mm. 


-  Maj — August,  September 

II  II       August— September 

III  j!       August — September 

IV  August — November 

V  Septb.,Novb.— April,  Maj 

VI  Maj— Juni,  Juli 


Atlanterhav  over  dybtVand 

\   ligesaa,  eller  lidt 
j    nærmere  Kysten 


paa  lavere  Vand  nær  Kysten 

Kvsterne  (salt,  brakt  eller 
ferskt  Vand) 


pelagisk 
pelagisk 
pelagisk 
pelagisk 
delvispelagisk 
paa  Bunden 


75,8b  (Juni) 


73,r,i  (Januar) 

70,56  (Marts, April) 

65,7n  (Juni) 


En  meget  stor  Del  af  Aaleyngelen  søger  op  i  Fersk- 
vand. Denne  Opstigning  kan  hos  os  begynde  fra  April, 
men  falder  vistnok  oftest  senere,  idet  Glasaalene  holder 
sig  ude  i  det  forholdsvis  varme  Hav,  indtil  Vandløbene 
er  passende  varme.  Det  ligger  i  Sagens  Natur,  at  de 
Kyster,  der  paa  Grund  af  det  dybe  Vands  Nærhed  faar  en 
tidlig  Opgang  af  Aaleyngel,  tillige  faar  en  rigelig  Opgang. 
Saa  rigelig  kan  den  være,  at  de  spæde  Aal  bliver  Gen- 
stand for  Fiskeri  og  faar  særlige  Navne;  de  fiskes  baade 
i  Italien  (montata),  paa  Spaniens  Nordkyst  (angulas),  paa 
Frankrigs  Middelhavskyst  (bouirons),  Atlanterhavs-  og 
Kanalkyst  (montée,  pibales  o.  s.  v.),  paa  den  irske  Sydvest- 
kyst og  i  Bristolkanalen  (eel-fare,  elver).  Hos  os  fore- 
kommer de  selvfølgelig  ikke  i  saa  store  Mængder,  og 
Navnet  „Aalefaring",  som  nu  almindelig  bruges  baade  for 
den  opstigende  Glasaal  og  dens  Vandring,  er  da  ogsaa 
kunstig  indført.  I  Virkeligheden  maa  det  vel  bero  mest 
paa  Aarets  Strømforhold,  om  vor  Forsyning  med  Aale- 
faring bliver  rigelig  eller  kneben;  dog  ved  man  endnu 
intet  om,  hvorvidt  Aalen  leger  lige  stærkt  hvert  Aar.  Og- 
saa indenfor  vort  Land  er  der  naturligvis  Kyster,  der  lig- 
ger særlig  godt  for  Aalefaringen.  Forholdet  er  langtfra 
fyldestgørende  undersøgt,  men  det  synes,  som  om- den  rige- 
ligste Tilgang  af  Aalefaring  finder  Sted  i  de  vestjydske 
Aaer  og  paa  Nordsjælland.  Som  ventelig  er,  svinger  Op- 
gangens Mængde  en  Del  fra  Aar  til  Aar  de  forskellige 
Steder,  antagelig  som  Følge  af  de  skiftende  Strømforhold. 
De  hos  os  opstigende  Glasaal  er  omkring  65  mm  lange 
og  viser  sig  omkring  April— Maj  Maaneder,  men  vedbliver 
for  en  Del  at  vandre  opefter  i  Vandløbene  Sommeren 
igennem  til  hen  i  September  Maaned.    Naar  Aaleyngelen 

kommer  ind  til  Kysten,  søger  den  først  og  fremmest  bort 
fra  det  altfor  salte  Vand.  En  Del  af  den  finder  sig  til 
Rette  i  vore  Haves  og  Fjordes  mere  eller  mindre  brakke 
Vand,  medens  de  øvrige  søger  op  i  Ferskvand.  Hvorvidt 
Aaleyngelen  i  Hovedsagen  straks  finder  sit  fremtidige 
Element,  vides  ikke,  men  af  de  ældre  Aal  er  det  særlig 
Hannerne,  der  foretrækker  Brakvand,  medens  Hunnerne 
lever  saavel  i  ferske  som  i  salte  Vande  (se  Side  327). 

Den  Aaleyngel,  der  om  Foraaret  søger  op  i  Vand- 
løbene, er  til  at  begynde  med  endnu  kun  sort  paa  Isse, 
Halespids  og  som  Regel  langs  Ryggen  og  nedad  Siderne, 
medens  Legemet  i  øvrigt  er  glasklart  og  gennemsigtigt, 
saa  at  Hvirvelsøjle,  Hjerte  og  Tarmkanal  tydelig  ses. 
Bugen  mangler  endnu  helt  den  gulbrune  Farvetone,  der 
er  saa  kendetegnende  for  de  noget  ældre  Aal,  og  som  skal 
skyldes  Indlejring  af  Guaninkrystaller  i  Bughinden;  den 
klare  Bug  holder  sig  længe  efter,  at  Farvecellerne  har 
bredt  sig  over  Ryg  og  Sider.  Fra  det  Tidspunkt,  da  Aale- 
ungen  har  faaet  den  voksnes  Form,  og  saa  længe  Bugen 
er  glasklar,  saa  at  Tarmen  skinner  tydelig  igennem,  kaldes 
Ungen  „Glasaal".  Hen  paa  Sommeren  bliver  Bugen  uigen- 
nemsigtig, og  Aaleungerne  ligner  nu  meget  de  eet  Aar 
ældre,  kun  lidet  længere  Aal,  fra  hvilke  de  et  Stykke  Tid 
bedst  kan  kendes  paa  deres  ringere  Tykkelse.  Lidt  senere 
paa  Aaret  er  de  to  Aargange  lettere  at  adskille  paa  Stør- 
relsen, idet  de  nys  indvandrede  i  den  første  Sommer  kun 
vokser  c.  1  cm*),  medens  de  eet  Aar  ældre  samtidig 
vokser  gennemsnitlig  c.  5  cm.  Medens  Aalens  Alder  og 
Vækst  i  de  første  Aar  efter  Indvandringen  kan  bedømmes 
efter  Maalemethoden  (Del  I  Side  34),  bliver  Vækstforholdene 
hos  ældre  Aal  for  uregelmæssige  til  at  give  brugbare  Re- 
sultater med  denne  Methode.  Imidlertid  har  det  vist  sig, 
at  Aalens  Skæl  er  velegnede  til  at  tælle  Aarringe  paa  (Del  I 
Side  16);  men  da  de  første  Skæl  dannes,  naar  Aalen  er 
omtrent  atten  Centimeter  lang,  kan  man  selvfølgelig  af 
Skællets  Aarringe  kun  faa  at  vide,  hvor  mange  Aar  der 
er  gaaet,  siden  Aalen  havde  denne  Længde.  I  Henhold 
til  Maalemethodens  Resultater  er  den  atten  Centimeter 
lange  Aal  to  Aar  ældre  end  den  indvandrede  Glasaal,  der 
jo  efter  det  tidligere  omtalte  antagelig  havde  levet  et  Par 
Aar  som  Larve.  En  Aal  med  Skæl  som  det  afbildede**) 
(med  fem  Aarringe)  har  haft  fem  Vækstperioder  for  Skæl- 
let;   da   Aalen    er    fanget  i  December  1906,    maa    Skællet 


*)  Aalen  naar  altsaa  i  Løbet  af  dette  Aar  omtrent  den  Længde,  den 
havde   16  Maaneder  tidligere  som   Leptocephal. 

**)  Til  Aldersbestemmelse  skal  Skællene  tages  ved  Sidelinien  paa  Dy- 
rets Midte,  helst  tæt  over  Sidelinien  lidt  foran  en  Linie  fra  Gattet 
vinkelret  paa  Sidelinien.     Andre  Steder  er  Skællene  oftest  yngre. 

være  anlagt  i  Sommeren  1902;  Aalen  er  altsaa  indvandret 
som  Glasaal  i  Foraaret  1900;  ved  Fangsten  har  den  været 
godt  seks  Aar  fra  Indvandringen  (nøjagtigere  6  Aar  og 
7  Maaneder,  idet  Indvandringsdagen  sættes  til  d.  1.  Maj). 
Alderen  efter  Indvandringen  er  det, 
der  har  almindeligst  Interesse ;  da  Skæl- 
let dannes  hos  den  toaarige  Aal  (i  det 
tredje  Aar),  svarer  dets  første  Aarring 
til  den  toaarige  Aal,  dets  andet  Aar- 
ring til  den  treaarige  Aal  o.  s.  v.  Føl- 
gelig finder  man  Aalens  Alder  ved  at 
lægge  1  til  det  Tal,  Aarringene  angiver. 
Dog  maa  man  vide,  at  Skællenes  Aar- 
ringe  dannes  i  Løbet  af  et  kort  Tids- 
rum, omtrent  fra  Juli  til  September; 
er  Fangsttiden  i  Maj,  Juni  eller  Juli, 
og  spores  der  endnu  intet  af  den  ny 
Aarring,  skal  man  altsaa  lægge  ikke  1, 
men  2  til  Ringenes  Tal  for  at  finde 
Alderen.  At  Aalen  i  hvert  Fald  i  Fan- 
genskab kan  naa  en  anselig  Alder,  sy- 
nes sikkert;  en  henimod  80  cm  lang 
Aal,  der  købtes  i  1828,  levede  i  Fan- 
genskab endnu  i  1865  og  maalte  da 
1,3—1,4  Meter. 

I  de  første  Aar  vokser  Hanner  og 
Hunner  ens;  endnu  i  den  tredje  og 
fjerde  Sommer  efter  Indvandringen  føl- 
ges de  ad.  Men  i  den  femte  Sommer 
skiller  de  to  Køn  sig  ud  fra  hinanden 
i  Væksten,  idet  Hannerne  nu  ikke  vokser  ret  meget  mere, 
medens  Hunnerne  vedbliver  at  vokse  stærkt  indtil  den 
ottende  Sommer  efter  Indvandringen.  Efter  al  Rimelig- 
hed er  disse  Forhold  dog  en  Del  forskellige  alt  efter  Aa- 
lens Opholdssted,  men  der  foreligger  kun  faa  Undersø- 
gelser herover. 

Medens  Aalen  i  sine  yngste  Dage,  i  sin  Leptocephal- 
Skikkelse,  rimeligvis  levede  af  smaa,  pelagiske  Havdyr 
som  Copepoder  og  lignende,  saa  tog  den  under  hele  For- 
vandlingen fra  Leptocephal  til  Glasaal  slet  ingen  Næring 
til  sig;  det  kan  da  heller  ikke  undre,  at  den  under  den 
lange  Fastetid  svandt  betydelig  ind.  Først  naar  Glasaalen 
kommer  til  Kysten,  begynder  den  at  æde.  Den  sorte 
Farve  breder  sig  over  dens  Krop,  og  den  begynder  at 
vokse;  holder  man  Glasaal  uden  Føde,  kan  de  leve 
Sommeren  over  og  bliver  da  ikke  udfarvede.  Ef- 
ter Indvandringen  kommer  Aalens  Vækstperiode,  i  hvil- 
ken den  æder,  indtil  Væksten  er  afsluttet.    Føden  bestaar 


Fig.  145.     Skæl  af 
en    Hunaal.     Øre- 
sund,   December 
1906.     (Efter  K.  J. 
Gemzøe). 

nu  af  alskens  Dyr,  der  har  en  passende  Størrelse.  Som 
lille  tager  den  Smaasnegle,  Orme,  Tanglopper  og  lignende, 
som  ældre  ogsaa  Smaafisk,  Rogn,  Frøer,  Flodkrebs  (under 
Skalskiftet)  og  Rejer;  til  Tider  kan  store  Aal  endog  tage  Æl- 
linger og  Rotter;    Aadsler  gaar  Aalen  gerne  paa,  og  und- 


Fig.  146.     Gul  Aal.    („Klæpaal").     Hoved 

og   forreste   Del    af  Kroppen   set   ovenfra. 

(Efter  C.  G.  Joh.  Petersen). 

tagelsesvis  kan  den  tage  Planteføde  som  opblødt  Korn 
og  Brød. 

Naar  Væksten  er  afsluttet,  gennemgaar  Aalen  endnu 
en  Gang  en  betydelig  Forandring  i  sit  Indre  og  Ydre,  idet 
den  fra  Væksttidens  „gule  Aal"  bliver  til  den  voksne 
„blanke  Aal".  De  to  Udviklingstrin  kan  skelnes  fra  hin- 
anden paa  følgende  Kendetegn: 

Gul  Aal:  Kroppen  er  forholdsvis  lav  (naar  ikke  netop 
Bugen  er  udspilet  af  Føde),  saa  at  den  største  Højde  endog 


Fig.   147.     Gul  Aal.    („Klæpaal").     Hoved  og 

forreste  Del  af  Kroppen  set  fra  Siden.  (Efter 

C.  G.  Joh.  Petersen). 


kan  ligge  fremme  ved  Baghovedet.  Kroppen  er  temmelig 
tynd.  Tarmkanalen  er  veludviklet,  og  Aalen  som  Følge  deraf 
forholdsvis  blød  at  tage  paa.  Gattet  er  udspilet.  Paa  Grund 
af  Tyggemusklernes  stærke  Udvikling  er  Hovedet  udstaa- 
ende    ved    Nakken.      Snuden    er    nedtrykt   og    flad;    hos 

nogle  er  den  spids,  hos  andre  bred,  men  de  særlig 
spidse  er  gerne  Hanner.  Øjnene  er  smaa,  saa  at  Pandens 
Bredde  imellem  dem  er  betydelig  større  end  Øjets  vand- 
rette Tværsnit;  de  vender  mere  opad  end  til  Siden,  og  ses 
Hovedet  fra  oven,  kan  Mundvigene  med  Læberne  næsten 
altid  skimtes  udenfor  Øjnene.  Læberne  er  tykke.  Brystfin- 
nerne er  forholdsvis  afrundede  og  korte.  Huden  er  forholds- 
vis tynd,  og  Sidelinieporerne  er  ikke  særlig  iøjnefaldende. 
Farven  har  intet  paafaldende  Metalskær;  Ryggen  er  graa 
eller  brunlig,  ofte  faldende  noget  i  det  grønlige;  Siderne 
er  lyst  citrongule  og  Bugen  ligesaa  eller  mathvid;  Ryg- 
finnen er  omtrent  som  Ryggen,  lidt  lysere  mod  Randen, 
Gatfinnen  er  hvid  med  gulligt  Skær,  Brystfinnerne  er  lyse. 
Blankaal:  Kroppen  er  forholdsvis  høj  og  tyk.     Ind- 


M 


Fig.   148.     Blank  Aal.     Hoved  og  forreste  Del  af  Kroppen 
set  ovenfra.     (Efter  C.  G.  Joh.  Petersen). 


voldene  fylder  kun  lidt,  og  Aalen  er  derfor  forholdsvis 
fast  at  føle  paa;  Gattet  er  aldrig  udspilet,  men  „lukket". 
Nakkepartiet  gaar  jævnt  over  i  den  trinde  Krop.  Snuden 
er  høj.  Øjnene  er  blevet  større,  og  ofte  bliver  deres 
vandrette  Tværmaal  lig  Pandens  Bredde;  desuden  kommer 
Øjnene  til  at  vende  mere  til  Siden,  saa  at  de,  naar  Ho- 
vedet ses  fra  oven,  skjuler  Mundvigene  og  Læberne.  Læ- 
berne er  ikke  saa  tykke  som  hos  de  gule  Aal.  Bryst- 
finnerne er  forholdsvis  lange  og  bagtil  noget  tilspidsede. 
Huden  er  tyk,  og  Sidelinieporerne  paa  Krop  og  Hoved 
træder  tydelig  frem.  Farven  faar  et  stærkt  metallisk  Skær, 
idet  der  overalt,  undtagen  paa  Finnerne,  aflejres  sølv- 
skinnende Guaninkrystaller  i  Huden;  paa  Ryggen  bliver 
Farven  oftest  meget  mørk,  endog  næsten  sort;  nedefter 
følger  et  broncefarvet  Parti  med  stærk  Metalglans;  det 
kan  mangle,  men  er  oftest  meget  iøjnefaldende  og  stræk- 

ker  sig  gerne  i  næsten  hele  Fiskens  Længde,  bredere  eller 
smallere;  det  øvrige  af  Siderne  er  ligesom  Bugen  rent 
sølvhvide  med  stærk  Metalglands;  Ryg-  og  Halefinne  er 
mørke,  Gatfinnen  for  største  Delen  lys,  ofte  med  en  rødlig 
Tone.     Brystfinnerne  er  mørke,  næsten  sorte. 

I  en  gul  Hunaal  paa  250  g  vejede  Fordøjelsesorganer 
og  Svømmeblære  27,5  g,  Kønsorganerne  kun  2  g;  i  en 
blank  Hunaal  paa  245  g  var  Vægten  af  Fordøjelsesorganer 
og  Svømmeblære  ikke  mere  end  8,5  g,  medens  Kønsorga- 
nernes Vægt  var  øget  en  Smule  (4,5  g). 

Blankaalene  kaldes  ogsaa  Sølvaal,  Blaafinner  (efter 
de  mørke  Brystfinner;  Limfjorden),  Ruseaal,Vandreaal,Værk- 
aal  eller  Gaardaal, medens  de  gule  Aal  ogsaa  gaar  under  Nav- 
net Visseaal  eller  Vesaal,  og,  naar  deres  Ryg  er  særlig  grøn- 
lig, undertiden  kaldes  for  „grønne  Aal".  Store  magre,  gule 
Aal  (udelukkende  Hunner)  med  bred  Nakke  (ikke  Pande, 


Fig.   149.     Blank  Aal.     Hoved  og  forreste  Del  af  Kroppen 
set  fra  Siden.     (Efter  C.  G.  Joh.  Petersen). 

kaldes  Klæpaal  (Bredpander,  Bredhoveder,  Prokuratorer); 
de  bliver  lige  saa  vel  som  alle  andre  gule  Aal  til  Blank- 
aal.  Gaardaalen,  Visseaalen  og  Klæpaalen  opfattedes  endnu 
af  Krøyer  som  tre  forskellige  Arter,  som  han  uklart  ad- 
skilte under  Navnene  Anguilla  migratoria,  acutiro- 
stris  og  latirostris;  Georg  Winther  nævner  dem  som 
Former.  Endnu  vil  mange  Fiskere  ikke  tro  paa,  at  de 
blanke  Aal  opstaar  af  de  gule. 

Forandringen  fra  gul  til  blank  Aal  sker  selv- 
følgelig ikke  pludselig,  men  lidt  efter  lidt.  Naar  den  gule 
Aal  har  vokset  sig  tilstrækkelig  stor  og  fed,  hører  den  op 
med  at  æde  (gaar  derfor  sjældnere  og  sjældnere  paa  Krog); 
dens  Tarmkanal  skrumper  ligefrem  sammen,  hvilket  og- 
saa kan  ses  udvendig,  idet  det  hidtil  tydelige  Gat  ind- 
snevres.  Efterhaanden  gaar  nu  den  gule  Aal  over  til  den 
blanke;  om  Vinteren  træffes  næsten  ingen  Blankaal  (i  frie 

Vande),  men  om  Eftersommeren  er  de  fuldt  udviklede; 
Forandringen  maa  derfor  som  Regel  allerhøjest  tage  *U — 1 
Aar;  Farveforandringen,  der  er  det  sidste  Trin,  kan  endog 
foregaa  paa  nogle  faa  Uger.  Blankaalen  har  sit  Navn  af 
sit  Metalskær;  af  den  helt  udfarvede  Fisk  er  al  gul  Farve 
forsvundet. 

Det  var  saa  sent  som  i  1882,  at  der  af  Overretsprokura- 
tor  Leth  fremsattes  Iagttagelser  over,at  den  gule  Aal  udvikler 
sig  til  den  blanke.  Og  Beviset  for,  at  denne  Forvandling  fin- 
der Sted,blev  først  givet  (i  1893  og  1896)  af  Biologen  CG.  Joh. 
Petersen.  Omtrent  samtidig  udtalte  Italieneren  Bullo 
samme  Opfattelse  (1894).  Man  havde  hidtil  holdt  de  gule 
Aal  og  de  blanke  for  forskellige  Arter  eller  Former.  Denne 
Opfattelse  er  saa  grundig  lyst  hjem,  at  ingen  fiskekyndig 
nu  vil  optage  den  igen. 

Derimod  er  der  ogsaa  i  den  nyere  Tid  dem,  der  tror,  at 
smalhovedede  og  bredhovedede Aal  er  forskellige 
Arter  eller  Former.  Dette  støttes  blandt  andet  paa,  at  en 
italiensk  Forsker  har  fundet  tre  Størrelsesgrupper  blandt 
Glasaalene,  af  hvilke  Grupper  (A,  B  og  C)  han  ved  Op- 
dræt fandt,  at  den  ene  (A)  var  Hanaal,  de  to  andre  Hun- 
aal,  men  saaledes  at  Gruppe  B  udviklede  sig  til  forholds- 
vis smaa,  smalhovedede  Hunner,  medens  Gruppe  C  blev 
til  større,  bredhovedede  Hunner.  Det  synes  dog,  som  om 
disse  italienske  Undersøgelser  ikke  er  rigtige;  hos  os  saa 
lidt  som  andet  Steds  hårde  tre  Glasaalgrupper  kunnet  gen- 
findes. Besynderligt  vilde  det  ogsaa  være,  om  der  var  to 
vel  adskilte  Former  (for  ikke  at  tale  om  Arter)  blandt  Hun- 
nerne, medens  Hannerne  var  fælles.  I  Virkeligheden  er 
Forholdet  vistnok  det,  at  der  er  alle  Overgange  fra  smal- 
til  bredhovedede  Aal,  og  at  Hunnerne,  som  bliver  størst 
og  ældst,  ogsaa  viser  størst  indbyrdes  Forskelligheder. 

Undertiden  ses  Aal,  der  paa  en  eller  anden  Vis  af- 
viger fra  det  almindelige.  Saaledes  kan  der  være  et  stærkt 
udviklet  Underbid  som  hos  den  store  Aal,  der  fangedes 
ved  Saltbækvig  i  1909  (se  Side  308).  Eller  hele  Fisken 
kan  være  guldgul  (Næstved,  25.  Juni  1893)  eller  hvid 
(Snekkersten,  12.  December  1911;  Nissum  Fjord,  Foraar 
1913).  Særlig  i  Limfjorden  træffes  ofte  Aal,  der  er  gule  i 
Kødet  og  derfor  er  usælgelige;  Farven  skyldes  ikke  nogen 
Sygdom,  men  stammer  fra  Føden.  Aal,  der  har  gaaet  no- 
gen Tid  i  Ruse,  kan  blive  lyseblaa  eller  graa  paa  Ryggen, 
men  den  lyse  Farve  fortager  sig  hurtig,  naar  Fisken  kom- 
mer i  Kvase.  Holdes  Aal  længe  i  Fangenskab,  kan  de 
faa  mørke  Pletter  paa  Bug  og  Sider,  ja  næsten  blive  helt 
mørkegraa  paa  disse.  AaJ  med  sygelig  udviklede  Ægge- 
stokke er  undertiden  bleven  anset  for  næsten  gydefærdige 
Aal   (Rathke,   1850).     Undertiden    kan    man    af  Aalen  saa- 

C.  V.  Otterstrøm:  Fisk  II.  21 

vel  som  af  andre  Fisk  træffe  Individer  med  forvokset  Ryg- 
rad; en  saadan  „rachitisk"  Aal  toges  i  1904  ved  Snekker- 
sten. Som  Misdannelser  bør  man  maaske  ogsaa  betragte 
de  store  Øjne  hos  de  Aal  (Chiavicarole),  der  lever  i  ro- 
merske Kloakers  Halvmørke. 

Naar  Aalen  er  udvokset,  vil  den,  hvad  enten  den  lever 
i  Ferskvand  eller  i  Saltvand,  forberede  sig  til  den  kom- 
mende Forplantningstid  ved  at  gennemgaa  den  beskrevne 
Udvikling  fra  gul  til  blank  Aal.  Medens  hos  andre  Fisk 
Kønsorganernes  Modning  i  særlig  Grad  kendetegner  Tiden 
før  Forplantningen,  saa  er  der  hos  Blankaalen  i  vore  Far- 
vande endnu  ikke  Tale  om  noget  sligt.  Naar  Aalen  faar 
sin  blanke  Vandredragt,  har  den  rimeligvis  endnu  lang 
Tid  at  modne  Kønsorganerne  i,  inden  Gydningen  skal 
foregaa.  Hunblankaalens  Æggestokke  er  rigtignok  en 
Smule  større  end  den  gule  Aals,  men  Æggene  er  endnu 
meget  lidt  udviklede;  de  er  0,2—0,26  mm  i  Tværmaal  og 
indeholder  Oliedraaber,  hvilket  maaske  tyder  paa,  at  de 
senere  skal  flyde  i  Vandet,  ikke  hvile  paa  Bunden.  Han- 
blankaalens  Sædstokke  er  ligeledes  uudviklede,  men  her 
kendes  dog  Eksempler  paa  Aal,  der  har  været  tilnærmelses- 
vis modne,  idet  der  har  været  modne  Sædfim  i  Dele  af 
Sædstokken;  i  et  enkelt  Tilfælde,  som  er  uden  Sidestykke, 
har  man  endog  fanget  en  helt  moden  Hanaal  med  meget 
store  Sædstokke  og  med  overordentlig  store  Øjne*).  At 
denne  Aal  blev  fanget  i  Præstø  Fjord,  viser  kun,  at  Han- 
nerne undertiden  kan  blive  modne  langt  fra  Legepladserne, 
noget  man  ogsaa  kender  for  Havaalens  vedkommende. 
Men  den  kun  yderst  sjælden  og  kun  af  Hanaal  over- 
traadte  Regel  er  altsaa,  at  Kønsorganerne  endnu  er  i  Ro 
og  lidet  udviklede,  naar  Aalen  bereder  sig  til  at  udvan- 
dre for  at  opsøge  Ynglepladserne. 

Udvandringen  begynder  ofte  allerede,  før  Aalen 
helt  er  iklædt  den  blanke  Dragt.  Ofte  begynder  Aalene  alle- 
rede om  Foraaret  at  søge  ud  fra  de  stillestaaende  ferske 
Vande  for  ad  Vandløbene  at  vandre  mod  Havet,  men 
Vandringstiden  er  en  Del  forskellig  paa  de  forskellige 
Steder  og  falder  maaske  hyppigere  om  Sommeren  og  nogle 
Steder  først  om  Efteraaret.  Gennemgaaende  vandrer  vist- 
nok   Hannerne    tidligst  paa  Aaret;    saaledes  er  der  gerne 


*)  Leptocephalens  Øjne  formindskes  under  Forvandlingen  (Overgang 
fra  Livet  paa  dybt  Vand  til  Livet  paa  lavt  Vand),  og  den  gule  Aal 
er  smaaøjet.  Naar  Udvandringen  til  Dybet  stunder  til,  forstørres 
Øjnene  igen.  Saaledes  vejede  et  Øje  af  en  gul  Hunaal  paa  54  cm 
kun  75  mg  og  maalte  5,5  mm,  men  Øjet  af  en  blank  Hunaal  paa 
52  cm  vejede  170  mg  og  maalte  7,r,  mm,  uden  at  disse  Tal  repræ- 
senterer Yderligheder.  Den  nævnte,  modne  Hanaal  maalte  34  cm, 
og  dens  Øjnes  Tværmaal  var  ikke  mindre  end  c.  10  mm, 


323 


langt  flere  Hanner  blandt  de  Aal,  der  fanges  i  første  Efter- 
aarsmaanemørke,  end  blandt  de  senere  fangede.  Har 
Aalen  levet  i  Vande  med  daarlige  Afløbsforhold,  kan  den 
være  nødt  til  at  vente  paa  vandrige  Tider  for  at  slippe 
ud;  men  ogsaa  hvor  der  er  stadigt  Afløb,  vandrer  Aalene 
fortrinsvis  til  særlige  Tider,  saaledes  med  Forkærlighed 
under  Tordenvejr.  Kan  Aalen  ikke  komme  frem  ad  Vand- 
vejen, griber  den  ikke  sjælden  til  den  Udvej  at  søge  bort 
over  fugtige  Enge  og  Marker;  da  Vandringerne  som  Re- 
gel foregaar  om  Natten,  kan  det  derfor  ske,  at  man  om 
Morgenen  kan  træffe  Aal  i  Havre-  eller  Ærtemarker  i  Nær- 
heden af  en  Dam  ;  tidligere  misforstod  man  Hensigten  med 
Nattevandringen  og  troede,  at  Aalen  aad  Ærter  eller  Ager- 
snegle oppe  i  Marken.  De  fråde  ferske  Vande  udvandrende 
Blankaal  naar  efterhaanden  ud  til  Kysterne;  her  træffer  de 
sammen  med  de  Aal,  der  er  blevet  blanke  i  Havet,  og  alle 
søger  de  nu  Vejen  mod  Atlanterhavets  Dyb.  Ved  vore  Kyster 
foregaar  der  derfor  i  Efteraarstiden  et  mægtigt  Træk  af 
alle  Aarets  Blankaal  ud  mod  Ynglepladserne.  Men  ikke 
alene  Østjyllands,  Øernes  og  de  mellemliggende  Haves 
Blankaal  stræber  ud  gennem  Skagerak;  samme  Vej  søger 
tillige  Blankaalene  fra  hele  Østersøen  og  fra  alle  de  til 
den  løbende  Floder.  Delvis  vistnok  svømmende  i  Van- 
dets Overflade  vandrer  Aalene  om  Natten  udefter;  Vind 
og  Vejr  paavirker  Vandringerne  stærkt,  og  særlig  har 
Maaneskinnet  Indflydelse,  thi  Aalen  skyr  Lyset  og  van- 
drer derfor  hovedsagelig  i  Maanemørkerne.  De  største 
Træk  af  Blankaal  foregaar  i  de  to  eller  tre  Efteraars- 
maanemørker.  Den  vandrende  Aal  er  forsigtig  og  undviger 
alle  mistænkelige  Genstande;  i  Sverige  har  man  brugt  at 
stille  hvide  Birkestokke  i  en  Række  og  saaledes  lede  Aalen 
hen  mod  Ruserne.  At  Aalen  kan  gaa  højt  i  Vandet,  iagttog 
man  i  1905  i  Lille  Bælt;  fra  biologisk  Stations  Damper 
„Sallingsund"  belystes  Vandet  med  Projektør,  og  man  saa 
da  en  Del  Aal  drivende  med  Strømmen  i  Overfladen  mod 
Nord  i  den  maanemørke  Nat;  da  dette  meddeltes  i  Avi- 
serne, berettede  nogle  Fiskere  kort  efter,  hvorledes  de 
d.  22.  September  1905  mellem  Kl.  1  og  2  om  Natten  ved 
Lanterneskinnet  saa  flere  Hundrede  Aal  gaa  forbi  de- 
res Baad  i  Store  Bælt,  nogle  dybere,  andre  højere  i 
Vandet,  som  paa  det  paagældende  Sted  var  c.  40  Meter  dybt. 
At  Aalene  ikke  altid  følger  Bunden  (maaske  ikke  engang 
overvejende),  fremgaar  ogsaa  af,  at  der  kan  fanges  mange 
Aal  i  Ruser,  som  staar  tæt  bag  andre  Ruser;  man  har 
derfor  i  de  senere  Aar  forhøjet  Ruseraderne,  saa  de  naar 
op  over  Vandet.  Kortest  er  Vejen  ud  gennem  Kanalen, 
men  nogle  Aal  gaar  dog  mulig  Vejen  norden  om  Skotland. 
Den  Hast,  med  hvilken  Aalen  vandrer,  er  maalt  ved  Mærk- 

21* 

ning  af  Blankaal,  der  udsattes  i  Sverige  og  Finland;  se- 
nere Genfangst  viste,  at  Blankaalen  ikke  sjælden  vandrer 
mindst  15  km  udefter  daglig  (17—30  Dage  i  Træk). 

Hvad  Aalene  foretager  sig  efter,  at  de  er  kommet 
udenfor  Skagen,  ved  vi  meget  lidt  om.  Der  er  fanget 
nogle  faa  vandrende  Aal  i  den -engelske  Kanal,  og  de  skal 
have  været  forholdsvis  langt  fremme  i  Udvikling.  Paa 
samme  Maade  kendes  der  fra  Messina  Strædet  forholds- 
vis storøjede  Aal,  og  blandt  Hannerne  kan  man  her  finde 
nogle,  som  har  modne  Partier  i  Sædstokkene.  Men  ude 
fra  Oceanet  kendes  der  ingen  voksne  Aal*),  skønt  det 
maa  antages,  at  der  til  Stadighed  er  saadanne  herude,  idet 
Hunaalens  Æggestokke  under  Udvandringen  endnu  er  saa 
smaa,  at  man  maa  anse  det  for  sandsynligt,  at  i  hvert 
Fald  Hunnerne  ikke  yngler  straks  efter  Udvandringen. 
Man  tror,  som  tidligere  nævnt,  at  Legen  foregaar  om  Vin- 
teren, og  tænker  sig  altsaa,  at  det  (i  al  Fald  for  Hunnernes  ved- 
kommende) ikke  skulde  være  Vinteren  efter  Udvandrin- 
gen, men  først  den  følgende.  De  udvandrede  Aal  kom- 
mer ikke  tilbage.  Rimeligvis  dør  de  alle  efter  at  have 
ynglet  een  Gang,  men  herom  vides  intet  med  Sikkerhed. 

Vi  har  nu  fulgt  Aalens  Livskreds.  Kun  mindre  Styk- 
ker af  denne  er  endnu  ukendte.  Den  Mystik,  der  fra 
Oldtiden,  da  Aristoteles  lod  Aalen  „fødes  af  Dynd",  indtil 
vor  Tid  har  omgivet  Aalens  Liv,  er  nu  svundet,  men  er 
kun  veget  for  at  give  Plads  for  en  Viden  om  Livsforhold, 
saa  forunderlige,  at  de  næsten  overtræffer  Fantasiens  Ud- 
malinger. Forestillingen  om,  at  der  skal  være  noget  hem- 
melighedsfuldt ved  Aalens  Liv,  er  dog  ikke  blot  hos  os, 
men  viden  om  saa  indgroet  hos  de  fleste  Mennesker,  at 
de  kun  modstræbende  giver  Afkald  paa  Tro  til  Fordel  for 
Viden.  Det  er  omtalt,  at  man  troede,  at  Aalen  gik  paa 
Land  om  Natten  for  at  æde  Ærter.  En  anden  udbredt 
Forestilling  blandt  Nordens  Fiskere  var,  at  Aalekvabben 
var  Aalens  Hun,  en  Tanke,  der  er  udtrykt  i  gængse  Navne 
for  Aalekvabben  som  Aalemoder,  Aalekone  og  forskellige 
andre  mindre  høviske.  At  den  til  den  nyeste  Tid  frem- 
satte Paastand,  at  Aalen  i  hvert  Fald  undtagelsesvis  skulde 
kunne  yngle  i  Ferskvand,  nu  helt  maa  afvises,  er  jo  tyde- 
lig nok.  Imidlertid  sker  det  meget  jævnlig,  at  Folk  tror 
at  have  fundet  store  Æg  eller  Unger  i  Aalen.  Hermed 
forholder  det  sig  da  altid  saadan,  at  de  fundne  Æg 
ikke  ligger  i  Bughulen,  men  i  Mave  eller  Tarm  og  er 
Rogn  af  andre  Fisk,  som  Aalen  har  slugt,  medens  de  for- 
modede Aaleunger  er  nogle  aaleformede  Snyltedyr  (Rund- 


Dog  er  der  engang  fundet  en  9  dm    lang  og  1,5 — 2  kg  tung  Aal  i 
Maven  paa  en  Kaskelot  fra  Atlanterhavet  ved  Azorerne. 

orme    af  Slægten  Åscaris),    der    oftest    sidder    fastheftede 
i  Krøset. 

I  Enkelthederne  former  de  forskellige  Aals  Liv  sig 
meget  forskelligt  fra  den  Dag,  Faringen  naar  Land,  indtil 
de  blanke  Aal  atter  søger  Oceanet.  Ingen  anden  Fisks 
Levesæt  lader  sig  vel  saa  vanskelig  skildre  gennem  Op- 
stillingen af  nogle  faa,  faste  Regler;  næsten  altid  vil  man 
finde  Undtagelser  fra  Reglerne.  Til  Opholdssted  vælger 
den  i  Havet  særlig  Fjordene  og  et  Bælte  langs  Kysterne, 
saa  langt  Bændeltangen  („Aalegræsset")  gror.  Inde  paa 
de  bare  Sandrevler  kan  der  lejlighedsvis  træffes  Aal,  men 
her  hører  de  ikke  hjemme;  derimod  er  Smaaaal  meget 
almindelige  i  den  raadnende  Bændeltang  („Evjen"),  der 
ligger  og  skvulper  i  Havstokken.  I  Havet  som  i  Fersk- 
vand holder  Aalen  mest  af  blød,  noget  dyndet  Bund.  I 
Ferskvand  lever  Aalen  i  Vandløb,  Søer,  Damme  og  Moser 
og  er  alt  andet  end  fordringsfuld,  men  foretrækker 
dog  Steder  med  rig  Plantevækst.  Aalen  er  fortrinsvis  en 
Bund-  og  Mørkefisk;  at  den  baade  som  Glasaal  og  som 
Blankaal  kan  træffes  svømmende  i  Vandets  Overflade,  er 
allerede  nævnet;  ogsaa  den  gule  Aal  kan  undtagelsesvis 
gaa  højt  i  Vandet,  men  vist  kun  om  Natten;  Glasaalen 
synes  ikke  synderlig  bange  for  Lyset  og  skal  endog  van- 
dre livligst  i  Vandløbene  om  Formiddagen,  men  efter- 
haanden  som  Aalen  bliver  ældre,  bliver  den  mere  og  mere 
lyssky.  Det  meste  af  Dagen  ligger  Aalen  nedgravet  i 
Bunden,  kun  med  Hovedet  eller  tillige  med  en  Del  af 
Halen  over  Dyndet.  Den  tager  kun,  hvad  Bytte  der  nær- 
mer sig,  og  bliver  den  nogen  Fare  vaer,  graver  den  sig 
straks  helt  ned.  Eller  Aalen  sidder  skjult  mellem  Sten 
og  Rødder  eller  indboret  i  Tang  eller  Grødemasser.  De 
mindste  Aal  skal  jævnlig  sidde  ovenover  Vandet  i  Bred- 
dens Plantevækst  og  derfra  stikke  Hovedet  ned  i  Vandet, 
ligesom  de  i  Brakvand  holder  til  inde  i  Evjen.  Først  om 
Natten  begynder  Aalen  sin  Jagt.  Den  forlader  da  sit  Smut- 
hul og  svømmer  af  Sted  med  slangeagtige  Bugtninger  af 
Krop  og  Hale.  Hurtige  er  dens  Bevægelser  ikke,  men  de 
er  yderst  smidige.  Den  vilde  ikke  kunne  fange  en  aar- 
vaagen  Fisk  ved  Dagens  Lys,  men  i  Nattens  Mørke  sniger 
den  sig  ind  paa  mangen  Fisk,  der  ellers  vilde  været  den 
for  hurtig.  Den  kan  trænge  ind  i  Krebsegange  og  Rotte- 
huller,  i  hvilke  den  for  Resten  ofte  holder  til  Dagen  over, 
og  dens  Hale  er  et  saa  stærkt  og  smidigt  Redskab,  at  den 
med  dens  Hjælp  kan  udvide  Aabninger,  der  ellers  vilde 
være  den  for  snævre;  en  Slimring  i  Rusen  viser  ofte  den 
Maske,  gennem  hvilken  Aalen  har  trængt  sig  ud.  Saa 
behændig  kan  Aalen  bruge  sin  Hale,  at  den  kan  kaste 
sig    ud    af   et   Kar  ved  at  fatte  med  Halespidsen  om  dets 

Rand.  Om  Natten  gennemstrejfer  Aalen  ikke  blot  Grøden  og 
Bunden,  men  maaske  til  Dels  ogsaa  de  frie  Vandlag,  og  den 
søger  da  med  Forkærlighed  ind  paa  lavvandede  Stræknin- 
ger. Livligst  er  den  i  mørke  og  varme  Nætter,  og  man 
kan  da  ofte  høre  den  smaske  („smubbe")  i  Vandskorpen. 
Henad  Morgenstunden  standser  Aalen  sin  Jagt  og  søger 
et  Smuthul  for  Dagen.  Saaledes  vedbliver  Aalen  Sommeren 
igennem  med  sin  natlige  Færden,  men  hen  paa  Efteraaret, 
naar  Vandet  bliver  køligt  —  oftest  i  Oktober  eller  No- 
vember Maaned  —  opsøger  den  et  Sted,  hvor  den  kan  over- 
vintre. Som  Regel  synes  den  hertil  i  Søerne  at  vælge 
Barbunden,  medens  den  i  Havet  vist  ikke  gaar  langt  uden- 
for Bændeltangsomraadetogoftesttræffes  siddende  i  Mudder- 
bund paa  mindre  end  en  halv  Snes  Meters  Dybde.  Ofte  giver 
Overvintringen  Anledning  til  særlige  Vandringer;  saaledes 
søger  de  gule  Aal  fra  Hjerting  Bugt  op  i  Varde  Aa  og 
gaar  her  særlig  til  Ro  i  et  lille  Tilløb  til  denne  (Toftnæs 
Aa),  hvis  Bund  er  blød;  til  det  indre  af  Mariager  Fjord 
stimler  Aalene  sammen  hvert  Efteraar,  og  ligeledes  sam- 
les der  en  Mængde  gule  Aal  fra  Randers  Fjord  i  Guden- 
aaens  Delta.  Fra  alle  Steder,  hvor  Bunden  er  fast,  og 
hvor  Aalen  Sommeren  over  væsentlig  har  haft  sit  Tilhold 
i  Grøden  eller  mellem  Sten,  trækker  den  sig  om  Efter- 
aaret tilbage  til  blød  Bund.  Vinteren  tilbringer  Aalen  i 
en  Slags  Dvaletilstand,  og  rimeligvis  ligger  den  ofte  ned- 
gravet i  Dyndet.  Den  tager  i  den  Tid  ingen  Næring  til 
sig,  hvorfor  den  ogsaa  taber  noget  i  Vægt.  Ligesom  Kar- 
pen synes  den  at  kunne  vækkes  af  sin  Vinterdvale,  hvis 
Vandet  under  Isen  bliver  for  iltfattigt,  eller  hvis  der  op- 
staar  Gasudvikling,  og  naar  Frosten  ned  til  dens  Vinter- 
leje,  gaar  den  let  til  Grunde.  Foraarsvarmen  vækker  igen 
dens  Vandrelyst  og  Sult,  og  i  Marts  eller  April  Maaned 
forlader  den  sædvanlig  sit  Vinterhi  for  at  søge  passende 
Jagtmarker.  Disse  de  gule  Aals  Foraarsvandringer  kan, 
hvor  mange  har  overvintret  sammen,  tage  sig  regelmæs- 
sige nok  ud,  saaledes  i  Toftnæs  Aa,  men  ellers  udstraaler 
de  nærmest  til  alle  Sider  fra  Overvintringsstedet  ind  mod 
lavere  Vand.  I  de  første  Aar  danner  Foraarsvandringen 
ofte  ligefrem  en  Fortsættelse  af  Faringen,  idet  de  unge 
gule  Aal  vandrer  videre  (indefter  Østersøen  —  opad  Vand- 
løbene) fra  det  Sted,  hvor  de  slap  det  foregaaende  Aar; 
derfor  træffes  ofte  eet  eller  to  Aar  ældre  Aal  sammen 
med  Glasaalene  under  Optrækket.  Med  Alderen  bliver 
de  gule  Aal  noget  mindre  vandrelystne,  og  har  de  inden- 
for en  Sø  eller  Mose  fundet  saavel  passende  Ernærings- 
forhold som  gode  Overvintringssteder,  vil  de  som  Regel 
blive  indenfor  Vandomraadet,  indtil  Forplantningsdriften 
kalder  paa  dem  til  den  sidste,  mægtige  Vandring. 

Nogle  Spørgsmaal  af  betydelig  Interesse  er  endnu  ikke 
besvarede.  Det  er  en  given  Ting,  at  Fo  r  del  ingen  af  de  to 
Køn  er  meget  forskellig*).  Saaledes  lever  der  i  visse  af 
vore  Brakvande  (Ringkjøbing  Fjord  (i  hvert  Fald  tidligere), 
Nissum  Fjord,  Kilen,  Hjerk  Nor,  Roskilde  Fjord,  Far- 
vandene ved  Kallehave)  langt  overvejende  Hanaal;  i  Ros- 
kilde Fjord  toges  saaledes  94°/o  Hanner  i  det  første  og 
85°/o  i  de  sidste  Mørker.  I  saltere  Farvande  er  Hunner- 
nes Antal  rigeligere;  særlig  rigeligt  synes  det  at  være  i 
Lille  Bælt,  hvor  der  kun  fandtes  27°/o  Hanner  i  første 
Maanemørke,  hvilket  dog  plejer  at  give  flere  Hanner  end 
de  senere.  Længe  mente  man,  at  Hanaal  slet  ikke  fore- 
kom i  Ferskvand,  men  det  har  vist  sig  fejlagtig,  selv  om 
Hunnerne  vistnok  de  fleste  Steder  er  rigeligst  til  Stede; 
men  Forholdet  trænger  til  Undersøgelse,  idet  de  ældre 
Opgivelser  ikke  tør  anses  for  paalidelige.  Som  et  Eks- 
empel paa  Fordelingen  kan  nævnes,  at  medens  Aalene  i 
de  vestjydske  Fjorde  mest  er  Hanaal,  saa  at  man  har 
fundet  det  rigtigst  at  nedsætte  Mindstemaalet  her,  saa 
bliver  de  Aal,  der  vokser  op  i  de  til  disse  Fjorde  løbende 
Aaer  og  i  de  dertil  hørende  Søer,  tilsyneladende  lige 
saa  store  som  andet  Steds  i  Landet  og  er  hovedsagelig 
Hunaal. 

Om  denne  Fordeling  foregaar  straks  ved  Aalefaringens 
Indvandring,  idet  nogle  straks  bestemmer  sig  for  Brak- 
vandet, andre  for  Ferskvandet,  eller  om  Størsteparten  af 
de  Hanaal,  der  er  kommet  ind  i  Ferskvand,  efterhaanden 
i  Løbet  af  de  følgende  Aar  trækker  ud  til  Kysten  igen  — 
det  er  uafgjorte  Spørgsmaal,  der  har  ikke  ringe  Betydning 
blandt  andet  for  Værdien  af  de  forskellige  Slags  Sætteaal 
til  Indplantning  i  Søer. 

En  iøjnefaldende  Ejendommelighed  hos  Aalen  er  dens 
store  Sejglivethed.  Den  ytrer  sig  blandt  andet  i  dens  Evne 
til  at  sulte.  Ikke  nok  med  at  Aalen  ikke  tager  Næring  til 
sig  under  den  mange  Maaneder  varende  Forvandling  fra 
Larve  til  Glasaal  og  under  den  fire— seks  Maaneder  lange, 
aarlige  Vinterdvale  samt  endelig  i  hele  sit  sidste  Livs- 
afsnit, men  ogsaa  som  gul  Aal  i  Sommertiden  kan  den 
taale  lange  Fastetider  udover  de  daglige;  det  kan  derfor 
heller  ikke  undre,  at  Aalens  Vækst  ikke  er  synderlig  hur- 
tig, snarere  maa  det  forbavse,  at  den  med  de  indskrænkede 
Ædetider  kan  opnaa  saa  stor  en  Vægt  og  Blankaalens  be- 
tydelige Fedme.  Ogsaa  store  Beskadigelser  overlever  den 
længe,  men  i  øvrigt  er  dens  smidige  og  glatte  Krop  med 
den    sejge    Hud    ikke  meget  udsat  for  Saar;   ved  Brug  af 


Fra   Finland   skal   der  overhovedet   kun    kendes  Hunaal,  saavel  fra 
Søer  og  Elve  som  fra  Kysten. 

uhensigtsmæssige  Aalejern  kan  der  dog  gøres  en  Del 
Skade.  Aalens  Iltforbrug  er  ringe,  og  da  Gællespalterne 
er  saa  smaa,  tørrer  Gællerne  meget  langsomt  ind,  saa  at 
et  langvarigt  Ophold  oven  Vande  kan  taales.  Aalens  Form 
tillader  den  at  bore  sig  frem  gennem  Rottehuller,  Dræn- 
rør og  andre  underjordiske  Vandforbindelser,  hvis  Til- 
stedeværelse maaske  næppe  anes,  og  som  man  i  hvert 
Fald  ikke  skulde  tro  tilgængelige  for  Fisk;  derfor  kan  der 
vise  sig  at  være  Aal  i  Damme,  som  tilsyneladende  er 
uden  nogen  som  helst  Forbindelse  med  andre  Vande.  Man 
har  endog  paalidelige  Eksempler  paa,  at  Glasaal  er  kom- 
met ud  gennem  Vandhaner  i  Købstæder  efter  at  have 
boret  sig  gennem  Vandværkets  Filtrer  og  være  skyllet  gen- 
nem Rørledningerne.  I  Bughulen  paa  en  død  Tumler 
(Phocæna  communis),  der  i  1878  fandtes  drivende  i  Katte- 
gat udfor  Bohuslån,  laa  der  en  Aal  paa  46,5  cm;  Aalen  er 
bleven  slugt,  men  har  boret  sig  ud  gennem  Tumlerens 
Mavevæg  og  derved  dræbt  Hvalen.  Aalens  „Sejglivethed" 
er  Kokkepigernes  Skræk;  længe  efter  at  Hovedet  er  skaa- 
ret  af  den,  og  efter  at  Kroppen  er  flaaet,  vedbliver  den  at 
vride  sig.  Dette  kan  man  undgaa,  hvis  man  griber  Aalen 
med  begge  Hænder  og  kaster  den  haardt  mod  et  Gulv 
eller  mod  haard  Jord,  saa  at  den  rammer  Grunden  med 
udstrakt  Krop;  den  bliver  da  liggende  urørlig.  For  at 
holde  den  glatte  Aal  bedre,  kan  man  tage  lidt  Sand  i  Hæn- 
derne. Aalens  Sejglivethed  medfører  desværre  meget  Dyre- 
plageri. Selv  om  der  næppe  finder  saa  oprørende  Mis- 
handlinger Sted  hos  os  som  de,  der  berettes  om  fra  Coma- 
chio,  saa  er  det  dog  langtfra  altid  nogen  blid  Lod,  der 
venter  de  fangede  Aal.  Undertiden  anvendes  Pakning  med 
Salt  af  de  levende  Aal. 

Da  Aalen  vel  nok  for  de  fleste  frie,  ferske  Vande  er 
den  vigtigste  Fisk,  staar  man  sig  ved  at  lette  den  Adgangen 
til  disse.  Thi  dens  Fremtrængningsevne  og  Vandrelyst  til 
Trods  lader  det  sig  let  gøre  at  spærre  Vandløbene  saa- 
ledes  af,  at  højst  kun  en  Brøkdel  af  det  Antal  Aal,  der  er 
Næring  til  ovenfor  Afspærringen,  slipper  derop.  Ved  gamle, 
forfaldne  Vandmøller  finder  Glasaalen  let  Vej  op  ad  de 
fugtige  og  mosgroede  Stigbord  eller  gennem  Utætheder  i 
Dæmningen;  men  rives  et  saadant  frønnet  Stemmeværk 
ned,  og  erstattes  det  med  et  nymodens,  cementstøbt  med 
vandtætte  Jernstigbord,  saa  finder  Aaleyngelen  ikke  mere 
frem  uden  Hjælp.  I  Ferskvandsfiskeriloven  af  1898  ind- 
førtes der  derfor  Bestemmelser  om,  at  der  skulde  anbrin- 
ges Aaletrapper  ved  Stemmeværkerne,  og  i  den  nugæl- 
dende Lov  af  1907  paabydes  det,  at  der  ved  alle  Stemme- 
værker skal  være  opsat  Aal e pas  i  Tiden  fra  d.  15.  April 
til  d.  1.  August.    De  tidligere  brugte  Aaletrapper  var  Træ- 

render,  der  ledte  fra  et  Hul  i  Stigbordet  skraat  ned  til 
Undervandet,  men  saadanne  Trapper  viser  sig  oftest  uhen- 
sigtsmæssige, fordi  Aaleyngelen  søger  op  mod  Strømmen 
og  vandrer  forbi  Rendens  nedre  Ende  helt  hen  til  Stig- 
bordet eller  Bundskyllet  uden  at  opdage  den  svage  Strøm 
gennem  Aaletrappen.  Nu  bruges  Aalepas,  der  hyppigst 
laves  af  Træuld,  der  holdes  fast  til  Stigbordet  med  Staal- 
traadsvæv;  foroven  risler  Vandet  ind  i  Aalepasset  gennem 
et  Hul  i  Stigbordet,  og  forneden  naar  Passet  ned  i  Vandet 
ved  Stigbordets  Fod  eller  ved  Enden  af  Bundskyllet. 

Ogsaa  andre  Hindringer  kan  hæmme  Aalefaringen. 
Saaledes  bliver,  trods  Lovbestemmelser  herimod,  flere  og 
flere  Vandløb  forurenede  og  utjenlige  som  Fiskevande,  og 
en  Masse  Aaleyngel  gaar  til  Grunde  i  de,  særlig  ved  vest- 
jydske  Aaer  almindelige  og  desværre  næsten  altid  uafspær-. 
rede,  Engvandingskanaler.  Et  lærerigt  Eksempel  paa  det 
naturlige  Aalefiskeris  Ødelæggelse  har  vi  i  Forholdene 
ved  Mølleaaen  og  dens  Opland  (Lyngby  Sø,  Furesø).  I 
1837  skrev  Chr.  Drewsen  om  Aaleyngelens  Opstigning 
ved  Strandmøllen,  hvor  de  „uhyre  Flokke  paa  flere  Tu- 
sinde, der  alle  i  een  Retning  arbeide  dem  frem  imod  Vandet, 
seer  høist  forunderligt  ud";  denne  Yngel  søgte  op  ad  Mølle- 
aaen, og  dengang  var  Aalefiskeriet  rigt  ved  Frederiksdal 
ved  Aaens  Udløb  af  Furesø;  nu,  da  Mølleaaen  minder  om 
en  Kloak,  fiskes  kun  henved  Hundrede  Kilogram  Aal 
aarlig  i  Aalekisten,  og  det  er  mest  meget  store  Aal. 

I  Vande,  hvor  den  naturlige  Opgang  ikke  er  tilstrække- 
lig stor,  kan  man  opnaa  gode  Resultater  ved  at  udsætte 
Undermaals-  eller  Glasaal.  Undermaalsaal  kan  faas  hos 
Drivvaadsfiskerne,  men  et  stort  Procenttal  af  disse  Aal 
vil  ofte  være  Hanner;  som  Regel  indfanges  Glasaal  eller 
saadanne  købes.  Der  fiskes  hvert  Aar  i  Floden  Severn  i 
Sydvestengland  mange  Millioner  Glasaal,  og  fra  c.  Aar  1908 
føres  en  Del  af  disse  til  Fastlandet;  heraf  gaar  omkring 
et  Par  Millioner  aarlig  til  Danmark.  Prisen  har  været 
1—2,50  Kr.  pr.  1.000  Stkr.,  men  vil  sikkert  stige.  Aale- 
yngelen forsendes  i  Kasser  med  indsatte  Rammer,  paa 
hvilke  er  udspændt  Lærred;  de  overbruses  af  og  til  under 
Rejsen  med  Vand  og  kommer  som  Regel  godt  frem.  Af 
den  engelske  Aaleyngel  gaar  der  omtrent  1200  Stkr.  paa 
Kilogrammet. 

Aalen  er  hos  os  Genstand  for  et  meget  vidtstrakt 
Fiskeri  til  alle  Aarets  Tider.  Den  efterstræbes,  naar  den 
ligger  rolig  og  dvask  i  sin  Vinterdvale,  idet  der  stanges 
efter  den  fra  Isen  med  Aalejern  (Piglyster,  Savlyster,  Aale- 
pryne,  Algier,  Plumpstang);  dette  „Blindstikkeri"  drives 
baade  paa  Fjordene  og  i  Søerne,  men  mest  som  Lejligheds- 
fiskeri  af  ledige  Folk.     Ogsaa  om  Sommeren  stanges  der 

Aal,  men  nu  mest  af  Erhvervsfiskere;  da  Fisken  nu  er 
varsom  og  bevægelig,  kan  det  ikke  hjælpe  at  stikke  i  Blinde; 
Stangningen  maa  foregaa,  naar  det  er  blikstille,  enten 
om  Dagen,  „naar  der  er  Bleg  paa  Fjorden",  eller  om  Nat- 
ten ved  Blus;  Lyset  lokker  ikke  Aalen,  tværtimod  —  den 
maa  stanges,  inden  den  naar  at  flygte  fra  Skinnet,  ved 
hvilket  den  imidlertid  bliver  synlig.  Væsentligst  som 
Lejlighedsfiskeri  drives  Glibfiskeri,  der  foregaar  i  Fjordene 
og  undertiden  ogsaa  i  Aaerne,  samt  Fiskeriet  med  Tat, 
der  vist  kun  drives  i  Aaerne;  Gliben  er  en  Slags  Brile 
paa  stift  Træskelet  og  med  to  Skafter,  af  hvilke  Glibfiske- 
ren holder  et  under  hver  Arm,  saa  at  han  hurtig  kan 
vippe  Gliben  op  af  Vandet,  naar  han  med  den  ene  Fod, 
som  holdes  mod  Glibens  Bagvæg,  mærker  en  Aal  stode 
mod  Nættet;  Aalene  jages  hen  mod  Gliben  af  en  anden 
.Mand  »eller  Kvinde!,  der  genner  dem  ud  af  Plantevæksten 
ved  Hjælp  af  en  rivelignende  „Krøje";  Tatten  bestaar  af 
en  et  Par  Meter  lang  Silketraad,  der  er  trukket  paa  langs 
gennem  Regnorme,  hvorefter  det  hele  er  rinket  op  og 
knyttet  i  Enden  af  en  Haandline  med  Blylod;  hugger 
Aalen  i  Tatten,  bliver  den  let  hængende  et  Øjeblik  i  Silke- 
traaden  med  sine  Tænder  og  kan  derfor  med  et  rask  Tag 
trækkes  ind  i  Baaden.  Det  egentlig  betydende  Aalefiskeri 
drives  imidlertid  paa  anden  Vis,  dels  med  Kroge,  dels  i 
Vaad  og  dels  i  Ruser  og  andre  Redskaber,  i  hvilke  de 
vandrende  Aal  selv  skal  søge  ind.  Krogfiskeriet  foregaar 
naturligvis  i  Aalens  Ædetid,  altsaa  i  den  milde  Aarstid, 
og  Krogene  staar  ude  om  Natten;  tilmed  skal  de  helst 
røgtes  inden  Daggry,  da  Aalene  ellers  let  slider  sig  løs 
eller  vikler  sig  selv  og  Linen  fast  i  Plantevæksten;  dette 
Fiskeri  bruges  baade  i  fersk  og  i  salt  Vand  og  kan  give 
godt  Udbytte,  men  udelukkende  af  gule  Aal.  Hildingsgarn 
er  uanvendelige  til  Aalefangst.  Vaadfiskeri  efter  Aal  bru- 
ges ikke  meget  i  de  ferske  Vande,  men  desto  mer  ved  vore 
Kyster,  særlig  paa  Fjordene,  hvor  der  i  Sommertiden  lig- 
ger talrige  Baade,  som  „driver"  med  Aalevaad;  meget 
bruges  ogsaa  Haandvaad,  som  trækkes  ind  til  Kysten,  og 
ofte  jages  Aalene  ind  i  disse  Vaad,  ved  at  der  pulses  i 
Vandet  med  en  Pulsestang.  Endelig  fanges  Aalen  under 
sine  Vandringer,  særlig  under  Vnglevandringen  i  flere  for- 
skellige Slags  Redskaber.  I  Havet  bruges  Ruser  eller  i 
den  nyere  Tid  Aalebundgarn;  er  de  kun  beregnede  paa 
Fangst  af  Blankaal,  stilles  de  kun  i  Efteraarstiden  ligesom 
de  saakaldte  „Aalegaarde"  (en  ud  fra  Kysten  gaaende  „Rad" 
af  Sten,  Pæleværk,  Risfletninger  eller  lignende,  der  yderst 
ender  med  en  Rusei.  Blankaalsruserne  vender  .Mundingen 
mod  Syd,  thi  Aalene  søger  jo  mod  Nord  op  mod  Skage- 
rak;    i    Limfjorden    gaar    dog    nogle  Aal    mod  Vest  ud  til 

Vesterhavet,  andre  mod  Øst  til  Kattegat,  og  Ruserne  ind- 
rettes  derefter,  men  ellers  er  det  kun,  hvor  Aaletrækket 
falder  lige  paa  Kysten  som  red  Sydfyn,  at  Ruserne  stilles 
til  Fangst  fra  begge  Sider.  I  Overensstemmelse  hermed 
stilles  Ruserne  red  Sveriges  Østfc  si  til  Fangst  fra  Nord, 
ved  dets  Sydl  si  til  Fangst  fra  Øst.  Danmark  har  sjæl- 
den gode  Muligheder  for  Blankaalsfiskeri,  idet  ikke  blot 
vore  egne,  men  tillige  alle  Østersøens  Blankaal  skal  gen- 
nem vore  snerre  Farvande;  mer.  risteriet  er  meget  af- 
hængigt af  Vind  og  Vejr  og  foregaar  næsten  udelukkende 
i  Efteraarets  to  eller  tre  Maanemørker.  Hvor  betydeligt 
Fiskeriet  er  efter  de  udvandrer.it  Aal,  rrerngaar  af,  at  der 
omkring  Aar  1900  fandtes  18.491  Aalernser  red  den  sven- 
ske Kyst  særlig  fra  Øland  om  til  Øresundskysten«  og 
22.60S  Ruser  ved  de  danske  Kyster.  I  1912  var  Ruse- 
antallet  endog  steget  til  41.582  ved  vore  Kyster.  Der  har 
været  anstillet  Forsøg  med  at  sparre  en  Del  af  Lillebælt 
(Fænø  Sund  1905i  for  Aalene  ved  at  udlære  Lyskabler 
under  Vandet;  under  mindre  Forhold  laier  lefl  sig  let 
gøre  at  spærre  af  for  Aalene  med  Lygter,  idel  selv  Aalens 
Vandretrang  ikke  kan  drive  len  ind  i  let  klart  »plyste 
Vand;  men  i  Fær.j-  Sund  lykkedes  Fors^ze-.  ikke.  rimelig- 
rdi  Lamperne  sløredes  al  drivende  lang.  og  L  ::" 
derfor  ikke  bier  stærkt  nok.  Afspærring  rr.ei  Lys  it  Øre- 
sund og  Bælterne  maa  iog  siges  al  gge  :n:er::r  Mul  g- 
hedernes  Grænse.  Sørgede  man  for,  at  Østersoen,  der 
nu  ikke  er  nær  saa  aalerig  som  vore  Farrande,  nk  en 
rigeligere  Aalebestand  Udsætning),  vilde  Fordelene  væ- 
sentligst tilfalde  ØresundsfiskerieL  Fra  gammel  Tid  har 
Blankaalsfiskeriet  ::r  en  Del  ræret  knyttet  til  særlige 
Herlighedsrettigheder;  nu  er  Aalegiirésrerten  for  største 
Delen  knyttet  til  den  tilstødende  Jord,  rr.eier.s  l^øvrigt 
alle  danske  Undersaatter  har  lige  Ret  ril  at  udøve  Fiskeri 
paa  Søterritoriet.  I  de  ferske  ''ånde  foregaar  der  dels  et 
Rusefiskeri  efter  gule  Aal,  naar  disse  søger  til  og  fra 
Vinterleje,  eller  naar  de  strejfer  om  paa  Jagt  efter  Føde, 
dels  fiskes  de  udvandrende  -inkaal  i  Ruser  eller  hyp- 
pigere i  Aalekister  eller  Aaletener.  Fra  gammel  Tid  findes 
der  ved  ie  neste  af  Lancets  Vandmøller  en  Fangstir: ret- 
ning for  Aal,  gennem  hvilken  Frivan  i  et  kan  lukkes.  Et 
bedre  F.s-:ereiskab  kan  vanskeligt  tænkes,  idet  det  kan 
fange  alle  Aalene  .  ubeskadiget  Stand  næsten  uden  Drifts- 
ndgifi  Dg  :  enikøbet  paa  eet  ridspunkt,  ia  de  er  nc 
seee  »g  mest  rærd.  Derfor  er  den  Lovbestemmelse  uheld  g. 
som  nn  paabyder,  at  der  ikke  maa  spærres  for  hele  Vand- 
løbet, eller  al  der,  hvor  der  haves  gammel  Ret  dl  fuld- 
stændig Afspærring,  i  hvert  Fald  skal  holees  urent  for 
Fiskeriindretningen  til   risse  7:ier  af  Døgnet  eller  Ugen. 

Det  vilde  være  planløst  at  lade  en  eneste  Blankaal  slippe 
til  Havs,  hvis  der  er  Mulighed  for  at  fange  den  inden; 
thi  vor  Aalebestand  rekrutteres  gennem  Yngel  af  Aal  fra 
alle  Europas  Lande,  og  skulde  med  Tiden  Aalefangsten 
ogsaa  i  andre  Lande  blive  drevet  saa  grundig,  at  der 
slipper  for  faa  Aal  til  Ynglepladserne,  vil  det  blive  en 
mellemfolkelig  Sag,  ikke  en  Opgave  for  det  enkelte  Land, 
at  indføre  Fredningsbestemmelser  til  Sikring  af  Bestan- 
dens Vedligeholdelse. 

Aalefiskeriet  kappes  med  Rødspættefiskeriet  om  Første- 
pladsen blandt  Danmarks  Saltvandsfiskerier;  det  samlede 
Udbytte  af  Aalefiskeriet  i  salte  og  ferske  Vande  overstiger 
sikkert  altid  Rødspættefiskeriets.  I  varme  Somre  vokser 
Aalen  bedst  hos  os,  og  Blankaalsfiskeriet  synes  ogsaa 
at  blive  størst  efter  de  varme  Somre.  I  Havet  er  der  i 
Aarene  1908—12  fisket  for  henholdsvis  c.  3,i,  2,7,  3,7,  4,2 
og  4,5  Millioner  Kroner,  hvoraf  gennemsnitlig  noget  under 
Halvdelen  hidrører  fra  Blankaalsfiskeriet,  noget  over  Halv- 
delen fra  de  gule  Aal  (Vaad-  og  Krogfiskeri  samt  Stang- 
ning). Fordelingen  af  Fangsten  i  de  forskellige  Farvande 
var  i  1912  denne:  Vesterhavet  —  100  kg  gule  Aal  (Fjalt- 
ring) -f-  4.000  kg  blanke  Aal  (Blaavand  og  Hjerting);  Skage- 
rak —  0;  Kattegat  —  c.  301.000  kg  +  c.  136.000  kg;  det 
nordlige  Øresund  —  c.  359.000  kg  -f  c.  379.000  kg;  Bælt- 
havet —  c.  967.000  kg  +  794.000  kg;  den  vestlige  Østersø 
—  c.  62.000  kg  +  c.  29.000  kg;  det  sydlige  Øresund  —  c. 
50.000  kg  +  c.  85.000  kg;  den  østlige  Østersø  —  c.  47.000  kg 
+  c.  87.000  kg;  Limfjorden  —  c.  913.000  kg  +  c.  358.000  kg; 
Ringkjøbing  Fjord  —  i  alt  c.  171.000  kg;  Nissum  Fjord  — 
i  alt  c.  85.000  kg.  Alt  i  alt  2.826.647  kg  gule  Aal  til  en 
Værdi  af  2.431.185  Kr.  og  1.999.182  kg  blanke  Aal  til  en 
Værdi  af  2.064.360  Kr.  Gennemsnitsprisen  paa  Blankaal 
er  betydelig  højere  end  paa  gule  Aal  (i  1912  pr.  Kilogram 
Kr.  1,03  mod  Kr.  0,86);  Aalen  er  i  forholdsvis  ensartet  Pris 
i  de  forskellige  Egne  og  til  de  forskellige  Aarstider  efter 
sin  Størrelse  (store  Aal  er  dyrere  pr.  Kilogram  end  smaa), 
og  af  en  Opgørelse  for  Aaret  1910  over  Gennemsnits- 
priserne i  de  forskellige  Farvande  ses  det  tydelig,  hvor 
stor  Indflydelse  det  har,  at  de  vestjydske  Fjorde  væsent- 
lig huser  Hanaal  (1910:  Østersøen  —  97  Øre,  Bælthavet  — 
92  Øre,  Kattegat  —  92  Øre,  Limfjorden  —  97  Øre,  de  vest- 
jydske Fjorde  —  59  Øre).  I  alt  indbragte  disse  Fiskerier 
i  1912  26,97°/o  af  Aarets  Udbytte  af  Saltvandsfiskeriet  (i 
1911:  27,36  °/o).  Over  Udbyttet  af  Aalefiskeriet  i  de  ferske 
Vande  foreligger  der  ingen  brugbar  Statistik.  I  Guden- 
aaen  og  dens  Opland  fanges  der  efter  et  Skøn  aarlig 
c.  30.000  kg  Aal  (gule  og  blanke),  hvori  ikke  er  medregnet, 
hvad    der    fiskes    af   de    fra    Kattegat    indvandrede    Over- 

vintringsaal.  Værdien  af  Aalene  fra  Ferskvand  er  for- 
holdsvis stor,  da  de  for  største  Delen  er  Hunaal  og  tilmed 
væsentligst  er  blanke;  da  der  kan  være  en  Del  Forskel 
paa  Aalens  Godhed,  eftersom  den  hidrører  fra  det  ene 
eller  det  andet  Vand,  kan  der  være  nogen  Forskel  i  Prisen 
for   i    øvrigt   ensartede  Aal;    store  Aal   kan   naa  Priser  af 

1  Kr.  30  Øre   pr.  Kilogram   i   fast  Levering  og    af   indtil 

2  Kr.  i  mindre  Partier.  Ved  Afløbene  fra  de  fleste  større 
Søer  ligger  rigtgivende  Aalekister;  den  største  aarlige  Fangst 
har  Glentholm  (ved  Ry),  som  affisker  Mossø  med  mere, 
og  som  i  1901  —  11  gennemsnitlig  fangede  c.  6.444  kg  Aal 
(1908:  9.500  kg).  Bestræbelserne  bør  gaa  i  Retning  af  at 
faa  Krogfiskeri  efter  gule  Aal  indskrænket  til  det  mindst 
mulige  alle  de  Steder,  hvor  man  med  Sikkerhed  kan  tage 
Aalene  som  blanke  i  en  Aalekiste  under  Udvandringen. 
Hvor  stort  det  samlede  Aalefiskeri  Jorden  over  er,  kan 
ikke  siges;  men  det  er  ikke  blot  paa  vore  Breddegrader, 
at  det  er  vigtigt.  Ved  Island  spiller  det  kun  en  ubetydelig 
Rolle  og  ligesaa  ved  Færøerne;  ved  Norge  fiskedes  i  1908 
kun  c.  268.000  kg  Aal  i  Havet,  ved  Sveriges  Vestkyst 
c.  243.000  kg,  ved  Tyskland  c.  52.000  kg,  altsaa  kun  smaa 
Mængder,  men  blandt  andet  i  Middelhavslandene  spiller 
Aalefiskeriet  en  stor  Rolle;  selv  saa  langt  mod  Øst  som 
i  Tyrkiet  er  der  rige  Aalesøer,  i  Nilen  er  der  rige  Aale- 
fiskerier,  og  paa  Udtrækket  mod  Atlanterhavet  fiskes  en 
Mængde  Blankaal  blandt  andet  i  Messina  Strædet.  Be- 
kendt fra  gammel  Tid  er  Aalefiskeriet  i  Lagunerne  ved 
Comacchio  (nær  Venedig).  Lagunerne  er  omtrent  saa 
store  som  hele  Isefjorden,  og  det  aarlige  Udbytte  er  om- 
trent tre  Kvart  Million  Kilogram.  I  øvrigt  har  vi  i  de 
senere  Aar  faaet  en  lignende  gennemført  planmæssig  Aale- 
drift  ved  Hou  Vig  (pr.  Nykøbing  Sjælland),  hvor  der  fra 
en  Inddæmning  paa  omkring  125  Hektar  fangedes  6.479  kg 
Aal  i  1912,  skønt  Omdriften  knap  var  bragt  helt  i  Stand. 
Japanerne  synes  dog  at  være  de  mest  fremskredne  Aale- 
opdrættere,  thi  i  Japan  holdes  der  Aal  (Anguilla  japonica) 
i  Dam,  hvor  de  fodres  med  knuste  Muslinger.  Lignende 
Forsøg  har  dog  ofte  været  anstillede  i  Europa,  men  de  har 
hidtil  ikke  lønnet  sig. 

Aalen  skyes  i  nogle  Lande,  hvor  man  ikke  vil  spise 
„Slanger",  men  hvor  den  forekommer  almindeligt,  er  den 
næsten  altid  vel  anset.  Allerede  Aalefaringen  bruges  til 
Føde  paa  de  Kyster,  hvor  den  forekommer  i  Overflod 
(Sydvest-Irland  og  -England,  Frankrig,  Spanien,  Italien; 
jvf.  Sd.  315);  men  denne  Ødslen  vil  de  stigende  Priser 
paa  Yngelen  forhaabentlig  faa  til  at  ophøre.  Smaaaal  — 
som  de  ofte  fanges  paa  Krog  eller  Tat  eller  med  Jern  — 
finder  Anvendelse  som  Suppeaal  eller  steges  hele;  de 

smaa  Aal  fra  Ringkjøbing  Fjord  gaar  hovedsagelig  til  Eng- 
land, hvor  de  finder  Anvendelse  til  en  billig  Aaleret;  store 
gule  Aal  bliver  vel  mest  stegt  eller  røget;  de  fede  Blank- 
aal  egner  sig  fortræffelig  til  Røgning,  men  tilberedes  og- 
saa  ofte  paa  anden  Maade.  Kødet  er  næsten  benfrit;  er 
det  meget  fedt,  fordrer  det  „en  usvækket  Fordøjelse, 
eller,  hvor  denne  savnes,  kraftige  Pirringsmidler".  Aale- 
skindet  er  forbavsende  stærkt  og  sejgt;  det  maa  som  Regel 
flaas  af,  naar  Fisken  gøres  i  Stand,  men  det  lader  sig  og- 
saa  ret  let  gøre  paa  Grund  af  Fedtlaget  under  Huden.  Fra 
gammel  Tid  har  det  været  brugt  af  Tærskemænd  til  at 
binde  Plejlens  to  Stykker  sammen  med,  og  i  nyere  Tid 
har  man  kunnet  se  smukke  Bogrygge,  Pengepunge  og 
andet  af  garvet  Aaleskind;  ligesom  Flynderskind  har  det 
været  brugt  til  at  „klare  Kaffe"  med. 

Undertiden,  særlig  i  varme  Somre,  kan  Aalebestanden 
hærges  af  en  smitsom  Sygdom,  „Rødsygen";  denne  op- 
træder jævnlig  ved  Italien,  og  i  Somrene  1896  og  97  dræbte 
den  store  Mængder  af  Aal  hos  os,  særlig  i  Smaalands- 
havet;  værst  gik  det  ud  over  Aal,  der  var  sammenstuvede 
i  Kvaser  og  Hyttefade.  Rødsygen  skyldes  Bakterieangreb 
og  viser  sig  i,  at  Aalen  faar  store  rødlige  Pletter,  hvorpaa 
den  gerne  dør  i  Løbet  af  faa  Timer.  Glasaalene  har  selv- 
følgelig en  Fjende  i  omtrent  enhver  større  Fisk;  i  Fersk- 
vand er  vist  særlig  Aborren  slem  efter  dem;  de  større 
Aal  er  dels  saa  forsigtige  og  godt  gemte,  dels  ogsaa  saa 
kraftige,  at  de  kun  i  forholdsvis  ringe  Grad  er  udsat  for 
at  blive  ædt  af  andre  Fisk;  Aalekragen  (Skarven)  har  jo 
Ord  for  at  tage  mange  Aal,  men  det  passer  næppe.  I  ferske 
Vande  vil  forskellige  Fisk,  særlig  Horken,  kunne  nedsætte 
Aalefiskeriets  Udbytte,  idet  de  lever  omtrent  af  de  samme 
Emner  som  Aalen. 


2.    Havaalslægten  (Conger  Cuvier). 

Formen  er  fortil  trind,  bagtil  sammentrykt.  Ho- 
ved og  Mund  ligner  den  foregaaende  Slægts,  dog 
naar  Snudespidsen  mindst  lige  saa  langt  frem  som 
Underkæbespidsen.  Øjnene  er  veludviklede.  Det 
bageste  Par  Næsebor  sidder  tæt  foran  Øjnene;  det 
forreste  Par  er  smaa,  rørformede  og  sidder  paa 
Snudespidsen.   Tungespidsen  er  fri.   Tænderne  dan- 

ner  smalle  Baand  paa  Over-  og  Underkæbe  og  en 
Gruppe  paa  Plovskærbenets  Forende.  Der  er  in- 
gen Hugtænder,  men  alle  Tænderne  er  smaa  og 
mer  eller  mindre  spidse;  dog  er  der  paa  Kæberne 
en  Række  af  lidt  større  Tænder,  og  disse  slutter 
tæt  sammen,  saa  at  de  næsten  danner  en  skærende 
Æg.  De  ydre  Gællespalter  er  temmelig  store  og 
strækker  sig  omtrent  til  Bugkanten.  Gællehud- 
straalerne  er  omtrent  som  hos  den  foregaaende 
Slægt.  De  uparrede  Finner  gaar  i  eet.  Bryst- 
finnerne er  veludviklede.  Skæl  mangler.  Sidelinie 
er  til  Stede. 

De  tre-fire  herhen  hørende  Arter  hører  alle  til  i 
Havet,  for  det  meste  paa  ret  dybt  Vand;  deres  Udbredelses- 
omraade  er  saa  stort,  at  Aal  af  denne  Slægt  forekommer 
i  alle  tropiske  og  tempererede  Have.  En  af  Arterne  træf- 
fes hos  os. 

1.    Havaal  (Conger  vulgåris  Cuvier). 

(Krøyer:  Anguilla  conger;  Zoologia  danica:  Conger  niger; 

Lonnberg :  Leptocéphalus  conger). 

Afstanden  mellem  en  lodret  Linie  gennem  Gællespal- 
terne og  en  lodret  Linie  gennem  Rygfinnens  Forkant  gaar 
1-/3—2  Gange  op  i  Hovedets  Længde.  De  større  Tænder, 
der  staar  tæt  sluttet  sammen,  har  sammentrykte  og  skæ- 
rende Spidser.  Rygfinnen  begynder  oftest  over  eller  lidt 
bagved,  sjældnere  lidt  foran  Spidsen  af  de  tilbagelagte 
Brystfinner.  Sidelinien  er  fuldstændig.  Ryggen  og  tillige 
Halens  Sider  er  mørkt  graabrune  med  svag  olivengrøn 
Tone,  Kropsiderne  nedadtil  lysere  og  Bugen  graahvid;  paa 
Kinden  er  der  en  graahvid  Plet;  Ryg-  og  Gatfinnens 
Kanter  er  i  Reglen  sorte;  langs  Sidelinien  er  der  smaa 
runde,  hvide  Pletter  eller  Prikker. 

R  270—300;  G  210-230;  Br  17—18;  Bu  0;  H  0. 

Havaalen  bliver  langt  større  end  den  almindelige  Aal, 
og  da  der  hos  os  næsten  kun  træffes  voksne  Havaal,  vil 
disse  oftest  kunne  kendes  alene  paa  Størrelsen.  Som  Re- 
gel er  de  halvanden  til  to  Meter  lange  og  over  ti  Kilo- 
gram tung,  men  de  kan  blive  meget  større;  nedenfor  om- 
tales Fangster  i  vore  Farvande  af  Havaal  paa  2,4  Meter 
og  48  kg,  og  ved  England  skal  de  kunne  blive  næsten  tre 
Meter.  Hannerne  bliver  ikke  saa  store  som  Hunnerne 
og  næppe  over  en  Meter  lange.  Havaalens  Udbredelses- 
omraade  strækker  sig  meget  vidt.  Den  findes  ikke  blot  i 
Atlanterhavet  ved  Europas  Kyst  og  ved  Amerikas  Kyst  fra 
Kap  Cod  til  Brasilien,  i  Middelhavet  og  i  det  sorte  Hav, 
men  ogsaa  ved  St.  Helena,  i  det  indiske  Ocean  og  Øhav 
og  i  det  stille  Hav  fra  Japan  til  Tasmanien;  derimod  ken- 
des den  ikke  fra  Amerikas  Vestkyst.  I  Atlanterhavet  gaar 
den  næppe  nordligere  end  til  Trondhjems  Fjord;  ved 
Island    er   den    for  nylig  taget.     I  vore   Farvande   er  den 


Fig.   150.    Havaal.     (Efter  Zoologia  danica). 


ikke  nogen  almindelig  Fisk.  Dog  fanges  den  nogen- 
lunde jævnlig  i  Vesterhavet,  hvor  den  ogsaa  flere  Gange 
er  fundet  opskyllet  paa  Jyllands  Vestkyst;  ligeledes  tages 
den  i  Skagerak,  særlig  ved  den  svenske  Side,  hvor  der 
synes  at  fanges  en  omtrent  hvert  eller  hvertandet  Aar;  i 
Kattegat  er  den  taget  ved  Halmstad  (før  1855,  c.  15  dm), 
i  Skelderviken  (December  1905,  19,5  kg)  og  ved  Hornbæk 
(22.  December  1835,  1,7  m,  11  kg),  og  i  Øresund  kommer 
den  ogsaa  ned  (Espergærde,  2.  November  1837,  1,6  m,  kun 
8,5  kg;  Råå,  Marts  1883;  Landskrona,  Vinter  1853,  2,4  m); 
ind  i  Limfjorden  kan  den  ogsaa  komme  (Oddesund,  11.  No- 
vember 1911,  kun  46  cm);  et  Par  Gange  er  den  fundet  i 
Samsøhavet  (Hov,  14.  Januar  1877,  1,8  m,  15  kg;  Sælvigen 
paa  Samsø,  1,6  m),  i  Store  Bælt  (1874;  Hedvigslyst  Sønder- 
strand,  Januar  1889,  193  cm,  21  kg)  og  i  Lille  Bælt  (Fænø 
Sund;  Mosvig,  April  1904,  15  dm,  11,75  kg);  i  den  vestlige 
Østersø  er  den  ogsaa  trængt  ind  (Eckernførde  Bugt,  6.  Ja- 
nuar 1832,  206  cm,  37  kg;  Eckernførde,  1833,  48  kg;  Kiel 
Havn,  8.  December  1882,  1,6  m,  over  15  kg;  Travemunde 
Bugt,  1,7  m,  15,75  kg),  og  en  enkelt  Gang  kan  den  forvilde 
sig  ind  i  den  egentlige  Østersø,  endog  helt  op  i  den  finske 

Bugt  (Nyland).  Alle  de  Fangster,  som  kendes  nøjere, 
er  altsaa  skete  i  Tiden  fra  Oktober  til  April  (15  Gange) 
med  Undtagelse  af  een  fra  Juni  Maaned.  Det  er  sikkert, 
at  Havaalen  er  taget  adskillig  flere  Gange  hos  os  end 
de  nævnte,  men  den  maa  dog  nærmest  betegnes  som  en 
tilfældig  Gæst  i  vore  Farvande. 

Havaalen  lever  mest  paa  Klippebund  fra  Kysten  ud 
til  en  Dybde  af  et  Hundrede  Meter  eller  mere.  Under- 
tiden kan  Havaalen  træffes  i  Flodmundinger  (Weser).  Den 
er  en  natlig  Rovfisk  og  meget  glubsk;  særlig  tager  den 
Fisk,  Blæksprutter,  Hummer  og  Krabber  samt  tillige  Aads- 
ler.  Om  Dagen  ligger  den  oftest  i  Skjul;  det  sker  da  ikke 
sjælden,  hvor  der  er  stærkt  Tidevande,  at  den  ligger  ned- 
gravet i  Sand  paa  Steder,  som  ligger  tørre  under  Ebben, 
hvilket  ikke  skader  den.  Derimod  siges  den  at  være 
meget  ømfindtlig  overfor  Kulde.  Ligesom  Aalen  kan  den 
bruge  Halen  til  at  udvide  Sprækker  med  og  undviger  saa- 
ledes  ofte  af  Hummertejner,  og  den  kan  kaste  sig  ud  af  en 
Baad,  naar  det  lykkes  den  at  gribe  med  Halen  om  Ræ- 
lingen. Hos  os  spiller  Havaalen  ingen  Rolle,  men  hvor 
den  er  almindeligere,  som  allerede  ved  Englands  Atlanter- 
havskyst, gør  den  Skade  ved  at  tage  Fisk  af  Garnene,  som 
den  bider  itu,  og  Hummer  af  Tejnerne.  Længere  mod 
Syd  fiskes  der  mange  Havaal.  Kødet  staar  langtfra  paa 
Højde  med  Aalens;  i  Spanien  og  Portugal  bruges  det  mest 
til  Suppe  efter,  at  det  er  tørret  og  pulveriseret.  Netop 
fordi  Havaalen  er  tilpas  sjelden  hos  os  og  gerne  antages 
for  at  være  en  Kæmpeaal,  ses  den  forholdsvis  jævnlig 
udstillet  i  Fiskehandlernes  Vinduer,  og  Fangsten  af  den 
nævnes  tidt  i  Aviserne. 

I  de  senere  Aar  er  man  særlig  gennem  danske  Under- 
søgelser i  Middelhavet  og  Atlanterhavet  kommet  paa  det 
rene  med,  at  Havaalen  gyder  hovedsagelig,  om  ikke  ude- 
lukkende om  Foraaret  og  om  Sommeren,  og  at  Gydningen 
finder  Sted,  hvor  der  er  meget  store  Dybder  (2—3.000  m) 
baade  i  Middelhavet  og  i  Atlanterhavet;  Æggene  kendes 
endnu  ikke,  men  de  mindste,  kendte  Larver  (fra  9  mm) 
træffes  i  de  øverste  Vandlag  udenfor  2.000  Meter  Kurven; 
det  synes,  som  om  de  omtrent  7  cm  lange  Larver  er  et 
halvt  Aar  gamle,  de  omtrent  12  cm  lange  eet  Aar  gamle. 
Endnu  længere  (12— 16  cm)  Larver  træffes  fjærnt  fra  Yngle- 
pladserne f.  Eks.  Vest  for  de  britiske  Øer,  en  enkelt  Gang 
endog  i  Kristiania  Fjord;  medens  de  yngste  (prælepto- 
cephale)  Larver  lever  i  Overfladens  Vandlag,  gaar  de 
egentlige  Leptocephaler  ogsaa  i  noget  større  Dybde 
(100 — 200  m),  men  derimod  vides  det  ikke,  i  hvilken  Dybde 
Æggene  gydes.  Som  omtalt  forkorter  Larverne  sig  nu 
under  Forvandlingen   og  bliver  til   c.  9  cm  lange  Havaal. 

C.  V.  Otterstrøm:  Fisk  II.  22 


338 


I  England  har  man  gjort  udmærkede  Iagttagelser  over 
Havaal  i  Akvarier,  hvor  de  trives  vel,  naar  de  faar  Føde 
nok.  Engang  sattes  saaledes  nogle  0,9—1,35  kg  tunge  Hav- 
aal i  Akvarie,  og  fem  Aar  senere  maalte  een  af  dem 
1.956  mm  og  vejede  40,8  kg.  Man  holdt  ogsaa  Havaal  i 
store  Akvarier,  indtil  de  blev  modne;  henimod  den  Tid 
hørte  baade  Hanner  og  Hunner  op  at  æde,  og  Kønsorga- 
nerne udviklede  sig  mægtig;  paa  de  modne  Hunner  er 
Æggestokkenes  Omfang  saa  overordentligt,  at  de  fortræn- 
ger de  andre  Indvolde,  presser  Tarmkanalen  sammen  til 
det  mindst  mulige  og  udgør  en  Tredjedel  eller  næsten 
Halvdelen  af  Legemets  Vægt;  det  lykkedes  at  faa  begge 
Køn  helt  modne,  med  flydende  Mælk  og  løs  Rogn,  men 
saa  døde  Fiskene  med  alle  Tegn  paa  en  vidt  fremskreden 
Opløsning:  de  fleste  Tænder  var  faldet  ud,  og  Hovedets 
ellers  haarde  Knogler  var  helt  møre.  Alt  tyder  saaledes 
paa,  at  Havaalen  ikke  overlever  sin  Leg. 


Rettelser. 


Side   62.     Bothina  læs  Rhombina. 
„    213.     Paa  Brislingens  Øje  snylter  Lernæeniscus  språtti, 
der   hos  os  næppe  er  saa  hyppig  som  Lernæe- 
niscus encrasicholi,  der  udelukkende  sidder  paa 
Brislingens  Krop. 


Forklaring  af  brugte  Kunstudtryk  o.  1.  findes  i  Ind- 
ledningen til  Del  I,  og  særlig  paa  Side  41  i  denne. 


Litteraturfortegnelse. 


Se   Fiskene  III. 


Navnefortegnelse. 

(Synonymer  er  trykt  med  Cursiv). 

dre 

290, 

291 

Blødfinnefisk 

Elritsslægten  .  . 

252 

Abramis 

278 

med  Luftgang 

116 

Enchelyopus  .  .  . 

4 

Abramiddpsis  .  . 

288 

Blødfinnefisk 

Engraulidini  .  .  . 

192 

Acantholépis  .  .  . 

167 

uden  Luftgang 

2 

Engraulis 

192 

Acanthopterygii 

1 

Bothina 

94 

Esocidæ 

11/ 

Alburnus 

275 

Bothus.   94,  98, 

100 

Esox 

118 

Aldsa 

213 

Botia 

294 

Esox 

111 

Amiurus 

302 

Brasenslægten  . 

280 

Exocoetina  .... 

110 

Ammodytes  . . . 

47 

Brosmeslægten . 

45 

Exocoetus 

110 

Ammodvtidæ  .  . 

47 

Brosmius 

45 

Ferskvands- 

Anacanthini  .  .  . 

2 

Caråssius 

237 

kvabbeslægten 

35 

Anguilla 

306 

Clupea  

195 

Fieråsfer  

51 

Anguillini 

305 

Clupeidæ 

190 

Fierasferini .... 

51 

Ansjoser 

192 

Clupeini 

194 

Flynderfamilien 

58 

Ansjosslægten  . 

192 

Cobitidini 

291 

Flynderslægten 

70 

Argentina 

166 

Cobitis 

292 

Flyvefiskene  .  .  . 

110 

Argyrosomus  .  . 

171 

Conger.  .  .    304, 

334 

Gadiculus 

22* 

28 

Side 

Gadfdæ 9 

Gådus 10 

Gaidropså:us  .  .  39 
Geddefamilien  .  117 
Geddeslægten..  118 
Glyptocéphalus  .     71 

Gdbio 245 

Grundlingslæg- 

ten 245 

Guldlaksslægten  166 
Haaisingslægten  92 
Havaalslægten  .  334 
Havkvabbe- 

slægten 39 

Helleflynder- 
slægten  88 

Helleflyndre  ...  88 
Hemirhåmphus  113 
Heltslægten  ...  170 
Hippoglossina  .  88 
Hippoglossoides  92 
Hippogldssus  .  .  88 
Hornfiskeslæg- 
ten     110 

Hvarrer 94 

Hvarreslægten  .     97 

Jtdus 264 

Karpefamilien  .  221 
Karpeslægtenj.  .  224 
Laksefamilien.  .    123 

Laksesild 180 

Lakseslægten  .  .  124 
Langeslægten  .  .  32 
Langhalefamilien  53 
Lepidoléprus  ...  55 
Lepidorhombus  103 
Leptocephalidæ  304 
Leptocéphalus 

304,  311 

Lzptochéphalus  .    335 

Leucåspius  ....    271 

Leuciscus  255, 288, 

290,  291 

Lota 35 

Lota 33,  34 

Lotta 36 

Lycénchelys  ...       8 


Side 

Lycodes  6 

Lycodes 8 

Lycodinæ 5 

Løjeslægten  .  .  .  274 
Macrourus  .  .  55,  57 
Macruridæ  ....  53 
Macrurus  ...  55,  57 
Makrelgedde- 
familien 109 

Makrelgedde- 
slægten  114 

Malacocéphalus  56 

Malacopterygii  .  1 

Mallefamilien  .  .  297 

Malleslægten  .  .  299 

Maurolicus  ....  182 

Merlångus 23 

Merluccius 31 

Merlucius 30 

Microstomus  ...  73 

Molva 32 

Molua 34 

Motélla 39 

Murænidæ  ....  303 
Murænidæengy- 

schistæ 305 

Myrænidæ 

platyschistæ  .  305 

Myctophum   186,  188 

Onos 39 

Ophidiidæ   ....  50 

Osmérus 157 

Paralépis 189 

Pélecus 281 

Phoxinus 252 

Phycis 38 

Physostomi   ...  116 

Pigfinnefisk   ...  1 
Platéssa  71,73,75, 

77,  84,  92 

Platophrys 95 

Pleuronéctes.  .  .  70 

Pleuronectidæ  .  58 

Pleuronectinal.  .  70 

Polldchius 23 

Ramphistoma  .  .  111] 

Råniceps 44 


Side 
Regnløjeslægten  271 

Rhombina 94 

Rhombus  ...   94,  97 

Rhombus 95 

Rødinggruppen  153 

Sålmo 124 

Salmonidæ  ....  123 

Salvelini 153 

Scardinius 268 

Scombresocidæ  109 

Scombrésox  ...  114 

Scopelidæ 180 

Scopelini 185 

Scopélus 185 

Scophthalmus.  .  105 

Sild 194 

Sildefamilien   .  .  190 

Sildeslægten  ...  195 

Siluridæ 297 

Siluridæ  hete- 

ropteræ 298 

Siluridæ    prote- 

ropteræ 302 

Silurina 298 

Silurus 299 

Skalleslægten  .  .  255 
Skælbrosme- 

slægten 38 

Smaahvarre- 

slægten 103 

Smeltslægten  .  .  157 

Smerlinger  ....  291 

Smerlingslægten  292 

Solea 63 

Soleina 62 

SpiHinus 278 

Squalius  .  .   256,  262 

Stallingslægten.  163 

Stolephorus  ....  193 

Stomiatini 182 

Suderslægten  .  .  248 

Sudis 189 

Sølvtorskslæg- 

ten 28 

Thymållus  ....  163 

Tinca 248 

Tobisfamilien  .  .  47 

Side  t 


Side 


Side 


47    Truttæ 126  \  Velsslægten  .  .  .      44 

9    Tungehvarre-  \  Zeugopterus  103, 107 

slægten 95  j  Zoårces 4 

3 
4 


Tobisslægten  .  . 
Torskefamilien  . 
Torskeslægten  . 

Trigla 110    Tunger 62    Zoarcidæ 

Trutta 125    Tungeslægten  .  .     63    Zoarcinæ 


10 


II.    Arter,  Varieteter,  Handelsnavne  o.  1. 


Side 

Aal  307 

Aalefaring 315 

Aalekone 324 

Aalekvabbe  .  .  4,  37 
Aalemoder  ....  324 
dbramo-rutilus  .   291 

abyssorum 34 

åcus 53,   111 

acutirostris  307,  320 
Aischgrund- 

Karpe 234 

ålbula 171 

alburnus 275 

alosa 217,  218 

alpinus 156 

Amerikansk  Aal  308 

Anchiovis 194 

angvilla 307 

Anschovis 194 

Ansjos 193 

Ansjos  194,  212,  216 

åphya 253 

argentéolus  ....      40 

argénteus 30 

argénteus 29 

atlånticus 190 

auråta 249 

auråtus 242 

Bachforelle(tysk)  150 
Bachsaibling 

(tysk) 155 

bållerus 280 

barbåtula 292 

bellone 111 

belåne 111 

bipunctåtus.  .  .  .   278 

Blaafinner 320 

Blankaal 319 


Side 

Blanklaks 131 

Blanklax(sv  ensk)  150 
blennioides ....  38 
blennioides  ....  44 
blicca  285,  290,  291 

Blister 32 

boreålis 189 

bråma 281,  288 

Brasen 281 

Brasenskalle.  .  .  288 
Bredhoveder  ...    320 

Bredpander 320 

brevirostris  304,  311 

Brisling 209 

Brook  trout  153,  155 

Brosme 46 

brosme 46 

buggenhågii  .  .  .   288 

bull-trout 135 

Byrkelange  ....  34 
byrkelånge  ....      34 

Bækørred 142 

bohmisk  Karpe  .   234 

callårias 11 

cåmperi 114 

caniniånus 188 

caråssius.  .  237,  244 
carbonårius .  ...      23 

cårdina 1 05 

cårpio 226,  244 

Catfish  (engelsk)  302 

cåtus 302 

cimbrius 41 

coeruleus 216 

communis 97 

communis 217 

conger 335 

cultråtus 281 


Side 
cynoglossus  ...  71 
Damkaruds.  .  .  .   239 

;  delineåtus 271 

i  dentåtus 52 

dipterygia 34 

Dobbeltflynder .  .  59 
Dværgmalle  .  .  .  302 
Dvndsmerling  .   296 

I  Ejby -Gedde 267 

elongåtum 186 

<  elongåtus 186 

Elrits 253 

elver  (engelsk).   315 

Emde 267 

encrasicholus  .  .  193 
encrassicholus  .  .    193 

eperlånus 158 

erythrophtalmoi- 

des 290 

erythrophthål- 

mus 268,  290 

esmårkii 26 

exsiliens 1 10 

fållax 218 

fårio   142 

farvet  Laks 132 

Fedsild 198 

FemtraadetHav- 

kvabbe 43 

Ferskvandskvabbe   37 

Fierasfer 52 

finta  218 

finta 217 

Firtraadet    Hav- 

kvabbe 41 

Fjeldørred 156 

fladryggede 

Karper 234 

Side 

flésus 84 

Flire 285 

Flireskalle 291 

Flommesild  ....   205 

fluviåtilis 246 

Flyvefisk 110 

fontinålis  153,  154, 

157 
Forel  (laant    fra 

Tysk) 150 

fossilis 296 

frankisk     Karpe  234 

fuscus 44 

Gaardaal 320 

galicisk  Karpe.  .   234 

Gedde 118 

gibélio 239 

glånis 299 

Glasaal.  .  .  313,  316 
Glashvarre  ....    104 

Glastunge 68 

Glyse 21 

Graabensild . ...    198 

Graalaks 150 

Grålax    (svensk)   150 

Graaskalle 257 

Graaørred.  .  .   133, 

136,   150 

gråcilis 7 

gråcilis 7 

grislågine 262 

Grundling 246 

Græstorsk 16 

grøn  Aal 320 

gul  Aal 318 

Guldfisk 242 

Guldlaks 167 

Guldrimte 268 

Haaising 92 

Haarhvarre.  ...    107 

Hagelaks 150 

Hageørred 150 

Hanser 78 

haréngus 196 

Havaal 335 

Havtorsk.  ...    12,   16 
Havørred 140 


Side 

|  Helleflynder  ...  89 

'Helt 174 

Heltling 171 

|  hippoglossus  ...  89 

hirtus  107 

hirundo 110 

Hornfisk 111 

Hvassild 210 

Hvidørred 150 

Hvidskalle 279 

Hvilling 18 

Hvilling 20 

hybridus 102 

højrevendte 

Flyndre 59 

højryggede   Kar- 
per    234 

Høstsild 198 

idbårus 264 

idus 264 

irideus 151 

Ising 75 

\  Japansk  Aal  .  .  .  308 

japonica 308 

|  Kabliau 15 

I  Karlsstadlaks  .  .  150 

Karpe 226 

I  Karpe 267 

Karpekaruds   .  .  244 

Karuds 237 

Kielersprot  ....  212 

Kildeørred 154 

kitt 73 

Klipfisk 15 

Klæpaal 320 

Knude 36 

j  Knurhaner  .    .  .  110 

kollårii 244 

!  Kroglaks.  .    134,  150 

i  Krogørred 150 

krøyéri 190 

krøyéri 186 

|  Kuller 16 

i  Kulmulen 31 

Kyklopflynder  .  .  60 

Laber  dan 15 

!  lacustris.  .    128,  142 


Side 

Lake  trout (engl.)  153 

Laks 126 

Laks 136,  149 

Laksørred  .    136,  150 

låncea 49 

lanceolåtus  ....  48 

Lange 33 

låscaris 67 

latérna 95 

latirostris .  .  307,  320 

Lausitz-Karpe  .  .  234 

lavarétus 174 

Lax  (svensk).  .  .  150 

Lepser 78 

leuciscus 262 

leuckårtii 288 

limånda 75 

limandoidest.  ...  92 

lota 36 

Lubbe 24 

lucidus 275 

lucius 118 

luscus 20 

lutea 68 

Læderkarpe  ....  235 

lævis  .   57,   100,  102 

Løje 275 

Løjer 278 

Løjert 278 

Løvspringere  ...  149 

macrostoma  ...  96 

maculåtus 40 

Majsild 218 

Makrelgedde.  .  .  114 

Malle 299 

Mariner 174 

Matjes 205 

maximus  .  .   98,  102 

maximus 89 

Meerforelle  (tysk)  150 

megåstoma  ....  104 

melanotus 264 

mémbras 198 

merlångus 18 

merluccius 31 

microcéphalus  .  73 

microstoma.  ...  96 


343 


Side 

migratoria.  307,  320 

Milling 278 

minutus 21 

Mjøsørret  (norsk)  150 

Moderfisk 147 

molva   33 

montée   (fransk)  315 

mordax 159 

morrhua 11 

morrissii 304 

mustéla 43 

mulléri 183 

namaycush  ....  153 

nebuldsus 302 

Nedfaldslaks  134,  150 

Ned) 'aidsørred  .  .  150 

niger 44,  335 

norvégicus  ....  105 

norvégicus 55 

orfus 265 

oxyrhinchus .  ...  174 

oxyrhvnchus. . .  176 

pennåntii 183 

Pighvar 98 

Pigsmerling  .  .  .  294 

Pilchard 217 

pilchårdus  ...  213 

platéssa 77 

platessoides  ...  92 

Plæde 75 

pollåchius 24 

poutåssou 27 

Prokuratorer . .  .  320 

Præsteflynder  .  .  78 

pseudoflésus ...  78 

punctåtum 188 

punctåtus  .  107,  188 
Rainbow  trout 

(engelsk) 153 

raninus 44 

Rav 91 

Regenbogen- 

fbrelle  (tysk)  .  153 

Regnbueørred..  151 

Regnløje 271 

relicta 128 

rhombus 100 


Side 

Rimte 264 

Ringflynder .  .   60,  78 

rostrata 308 

rostråta 111 

Rudskalle 268 

Rudskalleflire .  .    290 

rupéstris 55 

Ruseaal 320 

rutilus  256,  288,  291 

Rækling   91 

Rødspætte 77 

Rødtorsk 12,   16 

Rødtunge 73 

Rødørred.  .  133,  150 
Sabelkarpe  ....  281 
Saibling  (tysk)  .    155 

sålar 126 

salvelinus 156 

Sandgræviing  .  .  49 
sapidissima.  .  .  .   218 

Sardel 194 

Sardin 213 

Sardin  205,  212,  216 

sardina 213 

sårsii 8 

saurus 114 

saxicola 71 

schieffermulleri .  142 
schonevéldii .  .  .  .  209 
Set     Jacobslaks 

(hollandsk)  .  .  150 
Seeforelle  (tysk) .    150 

Sej 23 

Shad (engelsk)..    218 

Siggen 150 

Sild 196 

silus 167 

Sjøørret 

(norsk) 150 

Skalle 256 

Skalle 264 

Skolæst 55 

Skrubbe 84 

Skægtorsk 20 

Skælbrosme  ...     38 

Skælkarpe 235 

Skærising 71 


Side 

Slangelaks 150 

Slette 75 

Slethvar 100 

Sletskrubbe 78 

Smaahvarre  .  .  .  105 

Smaarøding  .  .  .  156 
Smaaskællet 

Skolæst 57 

Smelt 158 

Smerling 292 

smiridus 31 

smoked  Had- 
dock   18 

Snæbel 176 

solea 64 

soleæformis ....  95 

Sortmund 27 

Sortvels 44 

Spegesild 205 

Spejlkarpe 235 

sphyræna 168 

spirinchus 159 

språttus 209 

Spærling 26 

Stalling 163 

Stamsild 217 

Stavsild 218 

Stenkaruds 239 

Stenørred 150 

Stint 162 

Stokfisk 15 

Storrøding  ....  156 

Stortorsk 15 

Strandkarpe  ...  267 

Strandskalle  ...  267 

stroemii\ 55 

Strømming  ....  198 

Strømsild 168 

Strømskalle  278,  279 

Stæmskalle 262 

Suder 249 

Sundemave  ....  16 

Sættefisk 147 

Søkaruds 238 

Sølvaal 320 

Sølvtorsk 29 

Søtorsk 37 

Side 

Søørred 142 

thori 29 

thymållus 163 

Tigerørred   ....  157 
tobiånus  ...    48,  49 

Tobiskonge.  ...  48 

Torsk 11 

Torskekonge  ...  16 
Tretraadet  Hav- 

kvabbe 40 

tricirråta 40 

trutta  138,   140,  157 

Tudseaal 37 

Tunge 64 

Tunge 94 


Side 

Tungehvarre   .  .  95 

typica..  .  .    128,  238 

tænia 294 

åmbla 156 

Vaarsild 198 

våhlii 7 

Vandreaal 320 

variegåta 68 

Vener{ns)laks .  .  .  150 
venstrevendte 

Flvndre 59 

Vesaal   .......  320 

vexillifer 163 

vimba 280 

i  Vinterlaks 149 


Side 

virens 23 

Visseaal 320 

viviparus  4 

Vrangflynder .  .  .     59 
vulgåris  33, 36, 64, 

89,     163,     249, 
304,  307,  335 
vulgåris  31,  40,  77, 

100,    193,   217, 

237,  262 

Værkaal 320 

whiff 104 

whiff-j  agonis  .  .    104 

æglefinus 16 

Ørred 138 


Navnefortegnelse  til  Kortet. 


Ferskvand.    Vandløb  og  Søer. 

Mærkede  paa  Kortets  Forsatsblad  med  opretstaaende  Tal. 


9. 
10. 
11. 
12. 
13. 
14. 
15. 
16. 
17. 
18. 


Aakjær  Aa C  2  19. 

Aakjær  Aa C  2  20. 

Aalestrøm Cl  21. 

Aarhus  Aa   C  2  22. 

Alling  Aa B  2  23. 

Alling  Aa C  2  24. 

Alling  Sø C  2    i   25. 

Almind  Sø   C  2  26. 

Alslev  Aa  (Toftnæs  Aa)  C  1  27. 

Alver  Aa  (Taps  Aa)..  C  2  28. 

Aneraa Cl  29. 

Ansager  Aa Cl  30. 

Arl  Aa Dl    j   31. 

Arnaa Dl    j   32. 

Arnholt  Sø D  2  33. 

Arresø C  3  34. 

Arreskov  Sø D  2  35. 

Asaa B2  36. 

Asaa C  2  37. 

Aunede  Strand D  2  38. 


Aventofte  Sø Dl 

Badstrup  Sø D  3 

Bagaa D  4 

Bagsværd  Sø C  3 

Bankjel  Dam D  2 

Bastemose D  4 

Billesborg  Aa C  3 

Binderup  Aa B  2 

Birkerød  Sø C  3 

Birksø C  2 

Bistensee D  2 

Bjørnsholm  Aa B  2 

Blvkobbe  Aa   D  4 

Bobbeaa   C  4 

Bondesgaard  Sø Dl 

Bornakke  Aa  (Saltø  Aa)  D  3 

Borre  Aa B2 

Borresø C  2 

Borup  Sø C  3 

Botslote  Sø Dl 

39.  Botø  Nor D  3 

40.  Braband  Sø C  2 

41.  Brande  Aa Cl 

42.  Brassø C  2 

43.  Bredeaa Dl 

44.  Bredningen    („Bræn- 

dingen")     B  2 

45.  Breininge  Aa C  2 

46.  Brende  Aa C  2 

47.  Brendegaard  Sø D  2 

48.  Bryrup   Søer  (Langsø, 

Kvind-  og  Kulsø)  .  .  C  2 

49.  Brøns  Aa Dl 

50.  Buresø C  3 

51.  Bygholm  Aa C  2 

52.  Bønstrup  Sø C  2 

53.  Dallerup  Sø C  2 

54.  Dallund  Sø  (Søndersø)  C  2 

55.  Damhus  Aa Bl 

56.  Draaby  Sø C  2 

57.  Dynddals  Bæk C  4 

58.  Døvling  Bæk Cl 

59.  Egaa C  2 

Egens  Aa  (Kolaa)  ...  C  2 

60.  Ejder Dl 

61.  Ejlemade  Sø C  3 

62.  Ejstrup  Sø C  2 

63.  Elling  Aa A  2 

64.  Elverdams  Aa C  3 

65.  Engelsholms  Sø C  2 

66.  Esrom  Aa C  3 

67.  Esrom  Sø C  3 

68.  Even D  3 

69.  Faaremølle  Aa Bl 

70.  Faarup  Sø C  2 

71.  Farum  Sø  ...    C  3 

72.  Faxe  Aa D  3 

73.  Ferring  Sø Bl 

74.  Fil  Sø Cl 

75.  Fiskbæk  Aa B  2 

76.  Fjederholt  Aa Cl 

77.  Flade  Sø Bl 

78.  Fladsaa D  3 

79.  Fladsaa Cl 

80.  Flintinge  Aa D  3 

81.  Flynderaa Bl 

82.  Flyndersø Bl 

83.  Funder  Aa C  2 


84. 
85. 
86. 
87. 
88. 
89. 
90. 
91. 

92. 

93. 

94. 

95. 

96. 

97. 

98. 

99. 
100. 
101. 
102. 
103. 
104. 
105. 
106. 
107. 
108. 
109. 
110. 
111. 
112. 
113. 
114. 
115. 
116. 
117. 
118. 
119. 
120. 
121. 
122. 


123. 
124. 
125. 
126. 
127. 
128. 


Furesø C  3 

Fusing  Sø B  2 

Gaaser  Aa B  2 

Ganer  Aa Cl 

Gelsaa C  2 

Giber  Aa C  2 

Gislinge  Aa C  3 

GjellerSø,  Hornsø  og 

Vestersø Bl 

Gjels  Aa Dl 

Gjeraa B  2 

Gjern  Aa C  2 

Gjedsager  Aa C  2 

Gjødstrup  Sø Cl 

Glumsø C  3 

Glænstrup  Sø B  2 

Granslev  Aa B  2 

Grejs  Aa C  2 

Grenaa B  2 

Grindsted  Aa Cl 

Græsed  Aa C  3 

Gudenaa B  2,  C  2 

Gudensø C  2 

Gudme  Sø D  2 

Gundesbøl  Aa Cl 

Gundsømagle  Sø  .  .  .  C  3 
Gudumlund  Kanal..  B2 

Gurre  Aa C  3 

Gurre  Sø C  3 

Gyrstinge  Sø C  3 

Haarby  Aa D  2 

Haderslev  Dam  ....  D  2 

Haderup  Aa Bl 

Hald  Sø B  2 

Halkjær  Aa B  2 

Halleby  Aa  .....  .    C  2-3 

Haller  Aa C  2 

Halsted  Aa D  2 

Hammer  Sø C  4 

Hampen  Sø C  2 

Hansted  Aa    (St.    og 

lille  H.  Aa) C  2 

HaraldstedSø(Langsø)C  3 

Harrestrup  Aa C  3 

Haslevgaard  Aa  .  .  .  .  B  2 
HasserisAa(Vesteraa)  B  2 

Hastrup  Sø C  2 

Have  Sø C  2 

129. 
130. 
131. 
132. 
133. 
134. 
135. 
136. 
137. 
138. 
139. 
140. 
141. 
142. 
143. 
144. 
145. 

146. 
147. 
148. 
149. 
150. 
151. 
152. 
153. 
154. 
155. 


156. 
157. 
158. 
159. 
160. 
161. 
162. 
163. 
164. 
165. 
166. 
167. 
168. 
169. 
170. 
171. 
172. 
173. 


Havmølle  Aa C  2 

Heeager  Aa Cl 

Hejrede  Sø D  3 

Hellegaard  Aa Bl 

Hellesø Bl 

Hemmed  Aa Cl 

Henne  Aa Cl 

Herborg  Bæk Cl 

Herningsholms  Aa.  .  Cl 

Hevring  Aa B  2 

Hinnerup  Aa Bl 

Hjortvad  Aa Cl 

Hinge  Sø C  2 

Hoed  Aa B  2 

Holme  Aa Cl 

Holsted  Aa. , Cl 

Holtum  Aa Cl 

Hornsø  (se  91) B  1 

Hostrup  Sø D  2 

Hove  Aa C  3 

Hove  Aa Bl 

Hoven  Aa Cl 

Hover  Aa Cl 

Hundstrup  Aa D  2 

Hunsaa D  3 

Husby  Sø Cl 

Hvidbjerg  Aa Bl 

Hvidkilde    Sø,    Niel- 
strup Sø,OHerup  Sø, 

Sørup  Sø D  2 

Hvirl  Aa Dl 

Ilsted  Aa Cl 

Isted  Langsø   D  2 

Isted  Sø D  2 

Jels  Sø C  2 

Jordbro  Aa B  2 

Julsø C  2 

Julstrup  Sø  (Sørup  Sø)  B2 

Kaas  Sø Bl 

Karlum  Aa Dl 

Karstoft  Aa   Cl 

Karup  Aa C  2 

Kasbæk  Aa D2 

Kastbjerg  Aa B  2 

Kattinge  Sø C  3 

Kauslunde  Aa C  2 

Kjeldsnor D  2 

Kjeldstrup  Sø B2 


174. 
175. 
176. 
177. 
178. 
179. 

180. 
181. 
182. 
183. 
184. 
185. 
186. 
187. 
188. 
189. 
190. 
191. 
192. 
193. 
194. 
195. 
196. 


197. 
198. 
199. 
200. 
201. 
202. 
203. 
204. 
205. 
206. 
207. 
208. 
209. 
210. 
211. 
212. 
213. 
214. 
215. 
216. 
217. 
218. 


Kjærmølle  Aa C  2 

Klejtrup  Sø B  2 

Klokkedalsbæk C  2 

Kløvaa Bl 

Knasborg  Aa A  2 

Knubbro  Bæk  (Følle 

Bæk) B  2 

Knudsø C  2 

Kolding  Aa C  2 

Kolindsund    Kanaler  B  2 

Kolsø C  2 

Kolaa  (Egens  Aa)  .  .  C  2 

Kongeaa Cl 

Kongshøj  Aa D  2 

Korrup  Aa B  2 

Korup  Aa B  2 

Kragsø Bl 

Kvie  Sø Cl 

Køge  Aa C  3 

Ladegaards  Aa C  3 

Lading  Sø C  2 

Lammefjords  Sø ...  .  C  3 

Langesø C  2 

Langsø C  2 

Langsø  (Isted, Harald- 
sted, Bryrup  L.) 

Langsø Cl 

Langsø B  2 

Lejre  Aa C  3 

Lepping  Aa D  2 

Lerkenfeld  Aa B  2 

Lilleaa B  2 

Lilleaa D  3 

Lilleaa Bl 

Lilleaa B  2 

Lilleaa C  3 

Lille  Hansted  Aa.  .  .  C  2 

Lille  Vejle  Aa C  3 

Linaa C  3 

Lindenborg  Aa B  2 

Lindholm  Aa  .....  .    B  2 

Linding  Aa Cl 

Lindved  Aa   C  2 

Liver  Aa A  2 

Loldrup  Sø B  2 

Lunde  Aa C  2 

Lydum  Aa Cl 

Lykkesholm  Søer  .  .  .   D  2 

219. 

Lyksborg  Slotssø  .  . 

D2 

263 

220. 

Lyngbygaard  Aa   .  . 

C2 

264 

221. 

Lvngbv  Sø  ......  . 

C3 

265 

2?? 

Lynge  Aa  

C3 

266. 

223. 

Læk  Aa 

D  1 

267. 

224. 

Læsaa 

D4 

268. 

225. 

Løjt  Aa 

D2 

269. 

226. 

Lønborg  Aa 

C  1 

270. 

227. 

Madum  Aa 

C  1 

271. 

228. 

Madum  Sø 

B2 

272 

229. 

Maglesø 

C3 

273 

230. 

Marbæk  Kanal  .... 

D3 

274 

231. 

Maribo  Nørresø  .  .  . 

D3 

275. 

232. 

Maribo  Søndersø  .  . 

D3 

276. 

233. 

Mattrup  Mølleaa  . 

C2 

277. 

234. 

Miang  Sø 

D2 

278. 

235. 

Mollerup  Sø 

B  1 

279. 

236. 

Mossø 

C2 

?37 

Mærn  Aa 

D3 
C3 

238. 

Mølleaa 

280. 

239. 

Mølleaa 

C2 

281. 

240. 

Nagbøl  Aa 

C2 

282. 

941 

Navnsø 

B2 
C3 

?83 

242. 

Nielstrup  Sø 

284. 

Nielstrup  Sø  (se  155)  D  2 

243. 

Nimtofte  Aa 

B2 

285. 

244. 

Nips  Aa  (Ribe  Aa) 

Cl 

286. 

245. 

Nipgaard  Sø 

B2 

287. 

?46 

Nivaa 

C3 
Bl 

288 

247. 

Noret 

289. 

248. 

Nors  Aa 

Bl 

290. 

?49 

Nors  Sø 

B  1 
B2 
Cl 

?91 

?sn 

Nørreaa 

29? 

251. 

Nørrebæk 

293. 

252. 

Nørresø 

C  1 

294. 

253. 

Nørresø 

D2 

295. 

Nørresø   (Viborg   N. 

296. 

Maribo  N.) 

297. 

254. 

Odder  Aa 

C2 

298. 

255. 

Odense  Aa 

C2 

299. 

Ollerup  Sø  (se  155) 

D2 

300. 

256. 

Omme  Aa 

C  1 

301. 

257. 

Onsild  Aa 

B2 

302. 

258. 

Oversø  (Træsø)  .  .  . 

D2 

303. 

259. 

Ove  Sø 

B  1 

304. 

260. 

Pederstrup  Sø:  ...  . 

D2 

305. 

261. 

Pramaa 

C3 

306 

262. 

Pølaa 

Cl 

307 

Ramme  Aa Bl 

Ramten  Sø B  2 

Ravnsø C  2 

Rejsby  Aa Dl 

Ribe  Aa  (se  244).  ..Cl 

Ribe  Sø Cl 

Rind  Aa Cl 

Ringsted  Aa C  3 

Rosenholm  Aa B  2 

Rosenvold  Aa C  2 

Rye  Aa B  2 

Ryom  Aa B  2 

Rævs  Aa C  2 

Røding  Aa Bl 

Røding  Sø B2 

Rødsø B  2 

Røgbølle  Sø D  3 

Rønninge  Søgaard  Sø 

(Vomme  Sø) C  2 

Rørbæk  Sø C  2 

Salinge  Aa D  2 

Saltbækvig C  2 

Salten  Aa C  2 

Salten  Langsø C  2 

SaltøAa(BornakkeAa)  D  3 

Sankelmark  Sø D  2 

Saxkøbing  Aa D  3 

Seest  Aa C  2 

Silkeborg  Langsø.  .  .  C  2 

Simmelbæk Cl 

Simested  Aa B  2 

Sjæl  Sø C  3 

Sjørup  Sø B  2 

Skader  Aa B2 

Skallesø Bl 

Skals  Aa B  2 

Skanderborg  Sø  ...  .  C  2 

Skarritsø C  3 

Skibsted  Aa B  2 

Skive  Aa Bl 

Skjelbæk Dl 

Skjern  Aa Cl 

Skjærup  Aa C  2 

Skodaa B  2 

Sliv  Sø D  2 

Sminge  Sø C  2 

Sneum  Aa Cl 

Soholm  Aa Dl 

308. 
309. 
310. 
311. 
312. 
313. 
314. 
315. 
316. 
317. 
318. 
319. 
320. 
321. 
322. 
323. 
324. 
325. 
326. 
327. 
328. 
329. 
330. 
331. 
332. 
333. 
334. 
335. 
336. 
337. 
338. 
339. 
340. 
341. 
342. 


343. 
344. 


345. 
346. 
347. 
348. 


Solkjær  Aa C  2 

Sorø  Sø C  3 

Spang  Aa C  2 

Stallerup  Sø C  2 

Staveds  Aa C  2 

Stevns  Aa C  3 

Stigholm  Sø C  2 

Stilling-Solbjerg  Sø  .  C  2 

Stistrup  Aa B  2 

Storaa Bl 

Storaa C  2 

Store  Hansted  Aa  .  .  C  2 

Store  Vejle  Aa C  3 

Storkebæk C  3 

Storsø  (Valsølille  Sø)  C  3 

Stubbe  Sø  .  .  . C  2 

Stubbergaard  Sø.  .  .  .    Bl 

Sunds  Sø Cl 

Susaa D  3 

Svinninge  Aa C  3 

Svoverslev  Sø C  3 

Syltemade  Aa D  2 

Sæby   Aa A2 

Sæden  Bæk Cl 

Søbo  Sø D  2 

Søby  Aa Cl 

Søby  Sø Cl 

Søbygaard  Sø C  2 

Søby  Søgaard  Sø .  C,  D  2 

Søbæk C,  D  3 

Søgaard  Sø C  2 

Søholm  Sø D  2 

Søllerød    Sø C  3 

Sønderaa Cl 

Søndersø C  3 

Søndersø  (Viborg  S., 
MariboS.,DallundSø) 

Søndersø C  2 

Sønderup  Aa B  2 

Sørup  Sø  (se  155)  .  .  D2 
Sørup  Sø  (JulstrupSø) 

(se  163) B2 

Søthorup  Sø  (Thorup 

Sø)  (se  355) C  3 

Søsøby  Sø D  2 

Taaning  Aa   C  2 

Tanbæk B  2 

Tange  Aa B  2 


349.  Tangsø   Bl 

350.  Taps  Aa  (Alver  Aa).  C  2 

351.  Tarm  Bæk Cl 

352.  Tarm  Møllebæk Cl 

353.  Tepstrup  Sø C  2 

354.  Thorsø C  2 

355.  Thorup  Sø  (Søthorup 

Sø C  3 

356.  Tim  Aa Cl 

357.  Tingsted  Aa    D  3 

358.  Tissø C  3 

359.  Tjele  Aa B  2 

360.  Tjele  Langsø B  2 

361.  Tjustrup-Bavelse  Sø.  C  3 

362.  ToftnæsAa(AlslevAa)  C  1 

363.  Tolk  Sø . D  2 

364.  Torpe  Kanal C  3 

365.  Tranekjær  Slotssø  .  .  D  2 

366.  Travel  Aa Bl 

367.  Trendaa B  2 

368.  Treaa  (Trene) D  2 

369.  Troelstrup  Sø  ...  C,  D  3 

370.  Tryggelev  Nor D  2 

371.  Tryggevælde  Aa.  .  .  .  C  2 
Træsø  (Oversø,  258)  D  2 

372.  Tudbæk D  3 

373.  Tude  Aa C  2,  3 

374.  Tudse  Aa C  3 

375.  Tuel  Aa C  3 

376.  Tuel  Sø C  3 

377.  Tustrup  Bæk B  2 

378.  Tved  Aa Cl 

379.  Tvede  Aa B  2 

380.  Tvis  Aa Bl 

381.  Tværsted  Aa A2 

382.  Tyrsbæk C  2 

383.  Uggerby  Aa A  2 

384.  Ullerslev  Sø C  2 

385.  Ulse  Sø C,  D  3 

386.  Vaarby  Aa C  3 

Valsølille  Sø  (Storsø)  C  3 

387.  Vandet  Aa Bl 

388.  Vandet  Sø Bl 

389.  Varde  Aa Cl 

390.  Varming  Sø Cl 

391.  Ved  Sø B2 

392.  Veggerslev  Aa B  2 

393.  Vejen  Aa C  1,2 

394.  Vejle  Åa C  2 

395.  Vejle  Sø C  3 

396.  Vejstrup  Aa D  2 

397.  Venerød  Sø D  2 

398.  Venner  Aa Cl 

399.  Venslev  Dam D  3 

400.  Vessø C  2 

Vesteraa     (Hasseris 

Aa) B  2 

401.  Vesterborg  Sø D  2 

402.  Vesternebel  Aa C  2 

403.  Vestersø Bl 

404.  Viborg  Nørresø B  2 

405.  Viborg  Søndersø  .  .  .  B  2 

406.  Vidaa Dl 

407.  Vidkjær  Aa B2 

408.  Vigersdals  Aa C  3 

409.  Villestrup  Aa B  2 

410.  Vilsted  Sø B2 

411.  Vindinge  Aa C  2 


412.  Wittensee D2 

413.  Viummølle  Bæk Bl 

414.  Vommesø  (Rønninge 

Søgaard  Sø) C  2 

415.  Vondaa C  2 

416.  Vorgod  Aa C  2 

417.  Vors  Aa B2 

418.  Værebro  Aa C  3 

419.  Øjesø C  2 

420.  Øleaa D  4 

421.  Ølsted  Aa C  2 

422.  Ørbæk D  2 

423.  Ørnsø  C  2 

424.  Ørum  Aa B  2 

425.  Ørum  Aa  C  2 

426.  Ørum  Sø Bl 

427.  Ørslevkloster  Sø  ...  B  2 

428.  Østeraa B  2 

429.  Østeraa B  2 

430.  Øxsø B  2 


Salt-  og  Brakvand.    Bugter,  Fjorde,  Sunde  o.  1. 

Mærkede  paa  Kortets  Forsatsblad  med  CursivtaL 
Om  Farvandenes  Afgrænsning  se   Del  I,  Side  37. 


1.  Aabenraa  Fjord D  2 

2.  Aakrog  Bugt D2 

3.  Aalborg  Bugt B  2 

4.  Aalbæk  Bugt A  2 

5.  Aarhus  Bugt C  2 

6.  Aggersund B  2 

7.  Aggersø  Sund D  2 

8.  Als  Sund D2 

9.  As  Vig C  2 

10.  Augustenborg  Fjord..  D2 

11.  Aunø  Fjord D  3 

12.  Baadsgaard  Vig Bl 

13.  Baaring  Vig C  2 

14.  Basnæs  Nor D  3 

15.  Begtrup  Vig C  2 

16.  Bramsnæs  Vig C  3 

17.  Bredningen D  3 

18.  Bøgestrømmen D  3 

19.  Bøvling  Fjord Bl 

20.  Draaby  Vig Bl 


21.  Dragstrup  Vig Bl 

22.  Drogden C  3 

23.  Dybsø  Fjord D3 

24.  Ebeltoft  Vig C  2 

25.  Egens  Vig 

26.  Egernførde  Fjord  ....  D  2 

27.  Faaborg  Fjord D  2 

28.  Flensborg  Fjord D  2 

29.  Flinterenden C  3 

30.  Fuur  Sund Bl 

31.  Fægge  Sund Bl 

32.  Fænø  Sund C  2 

33.  Føns  Vig C  2 

34.  Gamborg  Fjord C  2 

35.  Gjelting   Bugt D2 

36.  Gjenner  Fjord D  2 

37.  Gjerrild  Bugt B  2 

38.  Glumstrup  Vig Bl 

39.  Grund  Fjord B2 

40.  Grønsund D  3 

41.  Gudsø  Vig C  2 

42.  Guldborg  Sund D  3 

43.  Haderslev  Fjord   ....  D  2 

44.  Hanobukt C  4 

45.  Harre  Vig Bl 

46.  Hejlsminde C  2 

47.  Helgolands  Bugt Dl 

48.  Helnæs  Bugt D  2 

49.  Hjarbæk  Fjord B  2 

50.  Hjelms  Bugt D3 

51.  Hjerk  Nor Bl 

52.  Ho  Bugt Cl 

53.  Hobro  Vesterfjord  .  .  .  B  2 

54.  Holbæk  Fjord C  3 

55.  Holckenhavn   Fjord  .  .  D  2 

56.  Holsteinborg  Nor.  .  .  .  D  3 

57.  Horsens  Fjord C  2 

58.  Hullerne C  3 

59.,  Hvalp  Sund Bl 

60.  Hygom  Nor Bl 

61.  Hollvik C  3 

62.  Hørup  Hav D2 

63.  Indfjorden Bl 

64.  Isefjord C  3 

65.  Jammerbugt B  2 

66.  Jammerlands   Bugt.  .  .  C  2 

67.  Kaas  Bredning Bl 

68.  Kallebodstrand C  3 

69.  Kalø  Vig C  2 

70.  Kallundborg  Fjord...  C  2 

71.  Karrebæksminde  ....  D  3 

72.  Karrebæk  Fjord D  3 

73.  Kerteminde  Bugt  ....  C  2 

74.  Kerteminde  Fjord  ...  C  2 

75.  Kertinge  Nor C  2 

76.  Kiel  Bugt D  2 

77.  Kiel  Fjord D2 

78.  Kilen Bl 

79.  Klinte  Strand C  2 

80.  Knebel  Vig C  2 

81.  Kolding  Fjord C  2 

82.  Korshavn C  2 

83.  Korsør  Nor   C  2 

84.  Krageholm  Strøm  .  .  .  D  3 

85.  Kramnitze  Gab D  3 

86.  Krik  Vig Bl 

87.  Kulhusrende C  3 

88.  Kysing  Nor C  2 


89.  Køge  Bugt C  3 

90.  Laholmsbukt B3 

91.  Lammefjord   C  3 

92.  Langerak B  2 

93.  Lem  Vig Bl 

94.  Letten D  3 

95.  Limfjorden B  1,2 

96.  Lindelse  Nor D  2 

97.  Livø  Bredning Bl 

98.  Lommabukt C  3 

99.  Louens  Bredning  .  .  .  B  2 

100.  Lumby  Kvissel   ....  C  2 

101.  Lundåkrabukt C  3 

102.  Lund   Fjord Bl 

103.  Lysen  Bredning  ....  Bl 

104.  Løgstør  Bredning   .  .   B  2 

105.  Lønnerup  Fjord  ....   Bl 

106.  Mariager  Fjord B2 

107.  Masnedsund D  3 

108.  Mosvig C  2 

109.  Musholm  Bugt C  2 

110.  Møllebugt C  2 

111.  Nakkebølle   Fjord.  .  .  D2 

112.  Nakskov  Fjord D2 

113.  Nakskov  Indrefjord  .   D2 

114.  Neustadt  Bugt D2 

115.  Nexelø  Bugt C  3 

116.  Nibe  Bredning B2 

117.  Nisum  Bredning  ...Bl 

118.  Nisum   Fjord Bl 

119.  Nivaa  Bugt C  3 

120.  Noret Bl 

121.  Nyborg  Fjord D  2 

122.  Nybøl  Nor D  2 

123.  Nykøbing  Bugt C  3 

124.  Nyrup  Bugt C  3 

125.  Næraa  Strand C  2 

126.  Næs  Sund Bl 

127.  Nørrestrand C  2 

128.  Oddesund Bl 

129.  Odense  Fjord C  2 

130.  Ohnsevig D2 

131.  Omø  Sund D2 

132.  Præstø  Bugt D  3 

133.  Præstø  Fjord D  3 

134.  Rands  Fjord C  2 

135.  Randers  Fjord B2 

136.  Ringkjøbing  Fjord  ..Cl 

137.  Risgaarde   Bredning.  Bl 

138.  Roskilde  Fjord C  3 

139.  Rødbv  Fjord D3 

140.  Samsø  Bælt  C  2 

141.  Salling  Sund Bl 

142.  Sandbjerg  Vig C  2 

143.  Sandvig Dl 

144.  Saxkøbing  Fjord  ...  D3 

145.  Sebbersund B  2 

146.  Seden  Kvissel   C  2 

147.  Sejrø  Bugt C  2 

148.  Selbjerg  Vejle Bl 

149.  Skaarup   Sund C  2 

150.  Skelderviken B3 

151.  Skelskør  Nor D3 

152.  Skibsted  Fjord Bl 

153.  Skive  Fjord Bl 

154.  Slien    D2 

155.  Sortsø  Gab D3 

156.  Stadil  Fjord Cl 

157.  Stavns  Fjord C  2 

158.  Stege  Strand D3 

159.  Storstrøm D3 

160.  Struer  Bugt Bl 

161.  Sunds  Aa Cl 

162.  Svanemølle  Bugt ...  C  3 


163.  Svendborg  Sund   .  .  .  D  2 

164.  Sælvig. C  2 

165.  Sønder  Lem  Vig  .  .  .  Bl 

166.  Søndernor D  2 

767.  Taars  Vig D3 

168.  Tannis  Bugt A2 

169.  Tempelkrog C  3 

170.  Thisted  Bredning  ..Bl 

171.  Tybrind  Vig C  2 

172.  Tømmerby  Fjord  ...Bl 

173.  Ulfsund.! D3 

174.  Vejle  Fjord C  2 

175.  Vemmingbund D2 

/ 76.  Venø  Bugt Bl 

177.  Venø  Sund Bl 

1 78.  Vester  Hedekrog  ...  C  2 

179.  Vester  Stadil  Fjord.  C  1 

180.  Vils  Sund Bl 

181.  Vindeby  Nor D2 

182.  Virk  Sund B2 

183.  Visby  Bredning Bl 

184.  Vixø  Bugt Bl 

185.  Vondaa Cl 

186.  Værn  Sande Cl 

187.  Øster  Hedekrog C  2 


